דברי המלך במועצה על ארץ-ישראל

רשויות ומשפט מנהלי – רבנות ושירותי דת – מקומות קדושים

דבר המלך במועצה על ארץ-ישראל (המקומות הקדושים), 1924(3)(\*)

1. דבר מלך זה ייקרא "דבר המלך במועצה על ארץ-ישראל (המקומות הקדושים), 1924".

2. למרות כל הוראה בדבר המלך במועצה על ארץ-ישראל, 1922, או בכל פקודה אחרת או בכל חוק אחר בישראל, האומרת את ההיפך, לא יבורר ולא יחולט על ידי שום בית משפט בישראל כל משפט או ענין הקשורים במקומות הקדושים או בבנינים הדתיים או במקומות הדתיים בישראל או בזכויות או בתביעות הנוגעות לעדות הדתיות השונות בישראל:

בתנאי ששום דבר האמור בזה לא יפגע ולא יצמצם בשיפוט שהוקנה לבתי הדין הדתיים עפ"י דבר המלך במועצה הנ"ל ובהתאם לו.

3. נתעוררה שאלה אם איזה משפט או ענין נופלים בגדר הסעיף הקודם, הרי עד שתוקם ועדה שינתן לה השיפוט על ענינים המפורטים בסעיף הקודם, תובא השאלה לפני שר הדתות[[1]](#footnote-1)\*, והוא יחליט בשאלה לאחר שיחקור כהלכה בענין.

החלטת שר הדתות\* תהא החלטת גמר ומחייבת את כל הצדדים.

4. (\*\*).

(3) פורסם חא"י, כרך ג', עמ' (ע) 2805, (א) 2625.

1. \* סמכויותיו הועברו לראש הממשלה בי"פ תשס"ד מס' 5266 מיום 21.1.2004 עמ' 1642. [↑](#footnote-ref-1)