דבר המלך במועצה על ארץ-ישראל, 1922 עד 1947

דיני חוקה – פרשנות ויסודות המשפט – דבר המלך במועצה

תוכן ענינים

|  |  |  |  |
| --- | --- | --- | --- |
|  | חלק א' – הקדמה | [Go](#med0) | 2 |
| סעיף 1 | השם דבה"מ 1947 | [Go](#Seif1) | 2 |
| סעיף 2 | הגדרות | [Go](#Seif2) | 2 |
| סעיף 3 | פירוש | [Go](#Seif3) | 2 |
|  | חלק ב' – הרשות המוציאה לפועל | [Go](#med1) | 3 |
| סעיף 9 | חותם הממשלה | [Go](#Seif23) | 3 |
| סעיף 14 | מינוי עובדים | [Go](#Seif4) | 3 |
| סעיף 15 | התלייתם של עובדים ציבוריים | [Go](#Seif5) | 3 |
|  | חלק ג' – הרשות המחוקקת | [Go](#med2) | 3 |
| סעיף 18 | דבה"מ 1939 | [Go](#Seif6) | 3 |
|  | חלק ד' – תחולת חוקים בריטיים מסויימים | [Go](#med3) | 3 |
|  | חלק ה' – מוסדות המשפט | [Go](#med4) | 3 |
| סעיף 45 | בתי משפט של שבטים | [Go](#Seif7) | 3 |
| סעיף 47 | שיפוט בעניני המעמד האישי | [Go](#Seif8) | 3 |
| סעיף 51 | בתי דין דתיים, שיפוטם של בתי דין דתיים, הגדרה של מעמד אישי דבה"מ 1939 | [Go](#Seif9) | 4 |
| סעיף 52 | בתי דין מוסלמים דתיים | [Go](#Seif10) | 4 |
| סעיף 53 | בתי דין דתיים יהודיים | [Go](#Seif11) | 4 |
| סעיף 54 | בתי דין דתיים נוצריים | [Go](#Seif12) | 4 |
| סעיף 55 | סתירות דין ושיפוט | [Go](#Seif13) | 4 |
| סעיף 58 | שיפוט על נכרים | [Go](#Seif14) | 5 |
| סעיף 59 | הגדרת "נכרי" דבה"מ 1935 | [Go](#Seif15) | 5 |
| סעיף 60 | דבה"מ 1935 | [Go](#Seif16) | 5 |
| סעיף 64 | עניני מעמד אישי דבה"מ 1939 | [Go](#Seif17) | 5 |
| סעיף 65 | הזכות להעביר משפט לבית דין דתי | [Go](#Seif18) | 5 |
| סעיף 66 | דבה"מ 1935 | [Go](#Seif19) | 5 |
|  | חלק ו' – הרחקה וגירוש מן הארץ | [Go](#med5) | 5 |
|  | חלק ז' – מתן תוקף חוקי לפקודות, ופיצוי | [Go](#med6) | 5 |
|  | חלק ח' – הוראות כלליות | [Go](#med7) | 5 |
| סעיף 82 | שפות רשמיות דבה"מ 1939 | [Go](#Seif20) | 5 |
| סעיף 83 | חופש המצפון | [Go](#Seif21) | 5 |
| סעיף 84 | דבה"מ 1939 | [Go](#Seif22) | 6 |
|  | תוספת ראשונה | [Go](#med8) | 6 |
|  | תוספת שניה | [Go](#med9) | 6 |

דבר המלך במועצה על ארץ-ישראל, 1922 עד 1947[[1]](#footnote-1)\*

חלק א' – הקדמה

1. לדבר מלך זה ייקרא דברי המלך במועצה על ארץ-ישראל, 1922 עד 1947[[2]](#footnote-2).

השם

דבה"מ 1947

2. בדבר מלך זה[[3]](#footnote-3): -

הגדרות

"אדם" לרבות כל החברה או תאגיד או חבר בני אדם, בין שהם מאוגדים ובין שאינם מאוגדים.

דבה"מ 1939

"עדה דתית" פירושה כל עדה הנזכרת בתוספת השניה לדבר מלך זה וכל עדה שהממשלה תכריז עליה כעל עדה דתית.

דבה"מ 1939

מלים המסמנות את הרבים או את היחיד אפשר ליחסן לאדם אחד או לדבר אחד או ליותר מאדם אחד או מדבר אחד, ומלים המציינות את מין הזכר אפשר ליחסן למין הנקבה (הכל לפני הענין).

3. (I) כל מקום שדבר מלך זה או כל פקודה מקנים סמכות או מטילים תפקיד, הרי, אם אין נראית כוונה הפוכה מזו, אפשר להשתמש בסמכות ולמלא את התפקיד מפעם לפעם כפי צורך השעה.

פירוש

(II) כל מקום שדבר מלך זה או כל פקודה מקנים סמכות לבעל משרה או מטילים עליו תפקיד, הרי, אם אין נראית כוונה הפוכה מזו, יכול כל מי שמשמש במשרה באותה שעה או כל מי שנתמנה כראוי למלא את מקומו להשתמש בסמכות ולמלא את התפקיד.

(III) כל מקום שדבר מלך זה או כל פקודה מקנים סמכות להתקין תקנות או להוציא צווים, הרי אם אין נראית כוונה הפוכה מזו, רואים את הסמכות כאילו היא כוללת סמכות לבטל, לתקן או לשנות את התקנות או הצווים, כשהיא ניתנת לשימוש באותו אופן וכשהיא כפופה לאותו אישור ולאותם התנאים (אם יש כאלה) כדרך הסמכות הראשונה.

ביטויים שהוגדרו בדבר מלך זה, תהא משמעותם אחת בכל הפקודות או התקנות שיצאו עפ"י דבר מלך זה חוץ אם תהא נראית כוונה הפוכה מזו.

חלק ב' – הרשות המוציאה לפועל

4. עד 8. (בוטלו).

תיקון תשמ"ד-1984

9. הממשלה תהא שומרת החותם שלה ותחתים בה את כל הדברים שיעברו תחת חותמה הנ"ל[[4]](#footnote-4).

חותם הממשלה

10. (בוטל).

תיקון תשמ"ד-1984

11. (1) (בוטל).

תיקון תשמ"ד-1984

(2) אם תתעורר שאלה בדבר מקום, אם הוא נמצא בגבולות איזה גליל או מחוז אדמיניסטרטיבי או מחוצה לו, ולא נראה הדבר שהשאלה נקבעה בהחלטת הממשלה או בכל עדות אחרת, תובא השאלה לפני הממשלה ותעודה שתצא מלפניה תהא תשובה מכרעת על השאלה הזאת ותהא מתקבלת על בתי המשפט כדבר המוכח מאליו.

תיקון תשמ"ד-1984

12. ו-13. (בוטלו).

תיקון תשי"א-1951

14. הממשלה רשאית למנות או לאשר מינויים של אותם עובדים ציבוריים של ממשלת ישראל באותם התוארים, כפי שתמצא לראוי, והיא רשאית לקבוע את תפקידיהם; וכל עובדים ציבוריים כאלה יכהנו במשרותיהם כל זמן שהממשלה תרצה בכך, פרט אם נקבע אחרת בחוק[[5]](#footnote-5).

מינוי עובדים

15. הממשלה רשאית, כשתראה סיבה מספקת לכך, לפטר כל אדם המכהן במשרה ציבורית בישראל או להתלותו מעבודתו, והיא רשאית לנקוט באותה פעולה משמעתית אחרת, כפי שתמצא לראוי[[6]](#footnote-6).

התלייתם של עובדים ציבוריים

16. (בוטל).

תיקון תשמ"ד-1984

16א. עד 16ה. (בוטלו).

תיקון תשמ"ד-1984

חלק ג' – הרשות המחוקקת

17. (בוטל).

תיקון תשמ"ד-1984

18. עד 34. (בוטלו).

דבה"מ 1939

חלק ד' – תחולת חוקים בריטיים מסויימים

35. עד 37. (בוטלו).

תיקון תשמ"ד-1984

חלק ה' – מוסדות המשפט

38. עד 44. (בוטלו).

תיקון תשי"ז-1957

45. שר המשפטים רשאי לכונן, עפ"י צו, בתי משפט נפרדים למחוז באר-שבע ולשאר אזורי שבטים, כפי שימצא לראוי. בתי משפט כאלה רשאים לנהוג עפ"י מנהגי השבטים, עד כמה שאינם מנוגדים לצדק ולמוסר הטבעי.

בתי משפט של שבטים

46. (בוטל).

תיקון תש"ם-1980

מיום 31.7.1980

**תיקון מס' 6**

[ס"ח תש"ם מס' 978](http://www.nevo.co.il/Law_word/law14/LAW-0978.pdf) מיום 31.7.1980 עמ' 163 ([ה"ח 1361](http://www.nevo.co.il/Law_word/law17/PROP-1361.pdf))

**ביטול סימן 46**

הנוסח הקודם:

~~החוק שישפטו על פיו~~

~~46. בתי המשפט האזרחיים ישפטו בהתאם לחוק העותמני שהיה נוהג בפלשתינה (א"י) ביום 1 בנובמר, 1914, ובהתאם לאותם החוקים העותומנים המאוחרים יותר שהוכרז עליהם או שיוכרז עליהם במודעה רשמית על חוקים בני תקף, ובהתאם לאותם דברי מלך במועצה ולפקודות ולתקנות הנוהגים בפלשתינה (א"י) בתאריך דבר מלך זה או אשר ינהגו או יוחקו בעתיד; ובהתחשב עם החוקים, דברי המלך, הפקודות והתקנות האלה ובמקרים שאלה לא יהיו נוהגים לגבם, ישפטו בתי המשפט האזרחיים בהתאם ליסודות החוק המקובל ולעיקרי הצדק הנוהגים באנגליה, ובהתאם לסמכויות הנתונות לבתי משפט שלום ולשופטי שלום באנגליה ובהתאם לפרוצדורה ולמנהגים המקובלים אצל בתי משפט שלום ושופטי שלום כאלה לפי גבולות השיפוט והסמכויות שלהם באותו תאריך, ובמדה שאותם הסמכויות, הפרודצורה והמנהגים שונו או תוקנו או הוחלפו בל הוראות אחרות לפני תאריך דבר מלך זה או לאחריו:~~

~~בתנאי שהחוק המקובל ועיקרי הצדק המוזכרים לעיל יהיו תמיד נוהגים בפלשתינה (א"י) רק במדה שתנאי פלשתינה (א"י) ותנאי תושביה וגבולת שיפוטו של הוד מלכותו ירשו זאת ובהתחשב עם אותן ההגבלות שתנאי המקום יחייבו אותן.~~

47. בכפוף להוראות חלק זה של דבר מלך זה יהא לבתי המשפט האזרחיים גם שיפוט בעניני המעמד האישי, כמוגדר בסעיף 51, של אנשים בישראל. בשיפוט זה ישתמשו בהתאם לכל חוק, פקודה או תקנות שיונהגו או יוחקו להבא, ובכפוף לאלה, לפי הדין האישי החל.

שיפוט בעניני המעמד האישי

תיקון תשי"ז-1957

48. עד 50. (בוטלו).

תיקון תשי"ז-1957

51. (1) בכפוף להוראות הסעיפים 64 עד 67 ועד בכלל, יהא השיפוט בעניני המעמד האישי, בהתאם להוראות חלק זה, מסור לבתי דין העדות הדתיות. לצורך הוראות אלה, עניני המעמד האישי פירושם משפטים בענין נישואין או גיטין, מזונות, כלכלה, אפוטרופסות, כשרות יוחסין של קטינים, איסור השימוש ברכוש של אנשים הפסולים לפי החוק, והנהלת נכסי אנשים נעדרים.

בתי דין דתיים, שיפוטם של בתי דין דתיים, הגדרה של מעמד אישי

דבה"מ 1939

תיקון תש"ך-1960

תיקון תשכ"ה-1965

(2) מותר לקבוע בפקודה הוראות לענינים דלקמן:

(א) ההרכב, הארגון והפרוצדורה של בתי דין של עדות דתיות, ובכפיפות להוראות דבר מלך זה, גם לענין השימוש בשיפוט ע"י בתי דין אלה; וכן,

(ב) קביעת הנסיבות שבהן ייחשב אדם כחבר לעדה דתית והאמצעים שעל פיהם יש ליתן תוקף חוקי להמרת עדתו הדתית של איזה אדם ולתוצאותיה.

52. לבתי הדין המוסלמים הדתיים יהא שיפוט ייחודי בענין המעמד האישי של מוסלמים שהם נתינים ישראליים, או נכרים שהנם כפופים בענינים כאלה, לפי חוק נתינותם, לשיפוטם של בתי הדין המוסלמים הדתיים, בהתאם לחוק הפרוצדורה של בתי הדין המוסלמים הדתיים מיום 25 באוקטובר, 1333, הג'רייה, כפי שתוקן ע"י כל פקודה או תקנות. כמו כן יהא להם, בכפיפות להוראות כל פקודה או הצו מיום 20 בדצמבר, 1921, המכונן מועצה עליונה לענינים המוסלמים הדתיים או כל צווים המתקנים אותו, שיפוט ייחודי בענינים של יצירת ווקף או ההנהלה הפנימית של ווקף שנוצר לטובתם של מוסלמים בפני בית דין מוסלמי דתי.

בתי דין מוסלמים דתיים

דבה"מ 1939

פסק שניתן ע"י בית הדין של קאדי ניתן לערעור בפני בית הדין המוסלמי הדתי לערעורים, שהחלטתו תהיה סופית.

53. לבתי הדין הרבניים של העדה היהודית יהא:

בתי דין דתיים יהודיים

(I) ו-(II) (בוטלו);

תיקון תשמ"ד-1984

(III) שיפוט ייחודי בכל ענין הנוגע ליצירתו או להנהלתו הפנימית של ווקף או הקדש דתי שנוצרו לפני בית הדין הרבני לפי הדין היהודי.

54. לבתי הדין של העדות הנוצריות השונות יהא: -

בתי דין דתיים נוצריים

תיקון תשכ"ה-1965

(I) שיפוט ייחודי בעניני נישואין וגירושין, מזונות של חברים לעדתם שאינם נכריים כמוגדר בסעיף 59.

(II) שיפוט בכל ענינים אחרים של מעמד אישי של אותם אנשים, כשכל הצדדים למשפט מסכימים לשיפוטם.

(III) שיפוט ייחודי בכל ענין הנוגע ליצירתו או להנהלתו הפנימית של ווקף או הקדש דתי שנוצרו לפני בית הדין הדתי בהתאם לדין הדתי של העדה, כשישנו כזה.

(IV) השיפוט לדון ולפסוק בערעורים שהוגשו כחוק עפ"י החוק של כל ארץ, זולת ישראל, בין שהצדדים לערעור הם אזרחים ישראליים ובין שהם נכריים.

דבה"מ 1939

55. היו אנשים בני עדות דתיות שונות מעורבים במשפט של מעמד אישי, יכול כל צד לפנות בבקשה לנשיא בית המשפט העליון, ועליו להחליט לאיזה בית משפט יהא השיפוט, ואם ימצא לנכון, ייעזר בענין זה ביועצים מבני העדות הנוגעות בדבר. כל אימת שמתעוררת שאלה באם משפט מסויים הוא משפט של מעמד אישי בגדר שיפוטו הייחודי של בית דין דתי, או לא, יובא הענין לפני בית דין מיוחד שאופן הרכבו ייקבע עפ"י פקודה[[7]](#footnote-7).

סתירות דין ושיפוט

56. (בוטל).

תיקון תשכ"ז-1967

57. (בוטל).

תיקון תשמ"ד-1984

58. לבתי המשפט האזרחיים יהא שיפוט על נכרים, בכפיפות להוראות הבאות: -

שיפוט על נכרים

59. לצורך חלק זה של דבר המלך הביטוי "נכרי" פירושו כל אדם שאינו אזרח ישראלי.

הגדרת "נכרי"

דבה"מ 1935

60. עד 63. (בוטלו).

דבה"מ 1935

64. (I) בכפוף להוראות סעיף 54 מדבר מלך זה יהיו עניני המעמד האישי הנוגעים לנכרים פרט למוסלמים אשר לגביהם יהיה לבתי הדין המוסלמים הדתיים שיפוט יחיד עפ"י סעיף 52 מדבר מלך זה, נחתכים ע"י בתי המשפט האזרחיים שידונו בענינים אלה לפי הדין האישי של הצדדים הנוגעים בדבר בהתאם לתקנות שתתקין הממשלה מזמן לזמן: בתנאי שלבתי המשפט האזרחיים לא יהא שיפוט ליתן צו להתרת נישואין אלא בהתאם לכל פקודה המקנה שיפוט כזה[[8]](#footnote-8).

עניני מעמד אישי

דבה"מ 1939

תיקון תשנ"ה-1995

(II) הדין האישי של הנכרי הנוגע בדבר יהא הדין של אזרחותו אלא אם כן אותו דין גורר עמו את דין מקום המגורים שלו, ובמקרה זה יחול אותו דין.

(III) (בוטל).

תיקון תשמ"ד-1984

לכשידון בעניני המעמד האישי הנוגעים לנכרים, רשאי בית המשפט להזמין את הקונסול או נציג של הקונסוליה של הנכרי הנוגע בדבר לישב לדין כדיין-יועץ, לצורך מתן עצה בענין הדין האישי הנוגע בדבר.

65. שום דבר האמור בסעיף הקודם לא יפורש כאילו בא למנוע נכרי להסכים לכך שענינים אלה יהיו מתבררים בפני בית הדין של העדות הדתיות שיש להם שיפוט באותם הענינים כשהם נוגעים לאזרחים ישראליים[[9]](#footnote-9).

הזכות להעביר משפט לבית דין דתי

ואולם בתי הדין של העדות הדתיות, פרט לבתי הדין המוסלמים הדתיים, לא תהא להם סמכות לתת לנכרי פסק של התרת נישואין.

לצורך סעיף זה, פסק התרת נישואין - לרבות פסק גירושין ופסק ביטול נישואין.

דבה"מ 1935

65א. (בוטל).

תיקון תשמ"ד-1984

66. (בוטל).

דבה"מ 1935

67. (בוטל).

תיקון תשמ"ד-1984

חלק ו' – הרחקה וגירוש מן הארץ

68. עד 72. (בוטלו).

תיקון תשמ"ד-1984

חלק ז' – מתן תוקף חוקי לפקודות, ופיצוי

73. עד 80. (בוטלו).

תיקון תשמ"ד-1984

חלק ח' – הוראות כלליות

81. (בוטל).

תיקון תשמ"ד-1984

82. כל הפקודות, המודעות הרשמיות והטפסים הרשמיים של הממשלה וכל המודעות הרשמיות של רשויות מקומיות ועיריות בתחומים שייקבעו עפ"י צו מאת הממשלה יפורסמו (באנגלית)[[10]](#footnote-10) בעברית ובערבית. בכפוף לכל תקנות שתתקין הממשלה מותר להשתמש בשלוש השפות במשרדי הממשלה ובבתי המשפט.

שפות רשמיות

דבה"מ 1939

83. כל האנשים בישראל ייהנו מחופש-המצפון המוחלט ומהשימוש החפשי של צורות פולחנם, בכפוף בלבד לקיום הסדר הציבורי והמוסר. כל עדה דתית תיהנה מעצמאות בענינים הפנימיים של העדה, בכפוף לכל פקודה או צו שיצאו מאת הממשלה.

חופש המצפון

84. (בוטל).

דבה"מ 1939

85. עד 90. (בוטלו).

תיקון תשמ"ד-1984

תוספת ראשונה

תיקון תשמ"ד-1984

**(בוטלה)**

תוספת שניה

**ד**בה"מ 1939

העדה המזרחית (אורטודוכסית).

העדה הלטינית (קתולית).

העדה הגריגוריאנית-הארמנית.

העדה הארמנית (קתולית).

העדה הסורית (קתולית).

העדה הכשדית (אוניאטית).

העדה היהודית.

העדה היונית-הקתולית, מלכיתית.

העדה המרונית.

העדה הסורית-אורטודוכסית.

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו חא"י, כרך ג', עמ' (ע) 2738, (א) 2569.

   תוקנו חא"י, כרך ג', עמ' (ע) 2762, (א) 2590 (דבה"מ 1923).

   חא"י, כרך ג', עמ' (ע) 2765, (א) 2593 (דבה"מ 1933).

   ע"ר מס' 496 מיום 28.2.1935, תוס' 2, עמ' (ע) 197, (א) 197 (דבה"מ 1935).

   [ע"ר מס' 898](https://www.nevo.co.il/law_html/law21/pg-0898-2.pdf) מיום 29.6.1939, תוס' 2, עמ' (ע) 381, (א) 459 (דבה"מ 1939).

   ע"ר מס' 1093 מיום 1.5.1941, תוס' 2, עמ' (ע) 561, (א) 666 (דבה"מ 1940).

   ע"ר מס' 1642 מיום 19.1.1948, תוס' 2, עמ' (ע) 29, (א) 35 (דבה"מ 1947).

   [ס"ח תשי"א מס' 68](http://www.nevo.co.il/Law_word/law14/LAW-0068.pdf) מיום 15.2.1951 עמ' 54 ([ה"ח תשי"א מס' 54](http://www.nevo.co.il/Law_word/law17/PROP-0054.pdf) עמ' 12) – תיקון מס' 1 בסעיף 9(1) לחוק נכסי המדינה, תשי"א-1951.

   [ס"ח תשי"ז מס' 233](http://www.nevo.co.il/Law_word/law14/LAW-0233.pdf) 1.8.1957 עמ' 155 ([ה"ח תשט"ו מס' 226](http://www.nevo.co.il/Law_word/law17/PROP-0226.pdf) עמ' 64) – תיקון מס' 2 בסעיף 48(8) לחוק בתי המשפט, תשי"ז-1957.

   [ס"ח תש"ך מס' 317](http://www.nevo.co.il/Law_word/law14/LAW-0317.pdf) מיום 19.8.1960 עמ' 99 ([ה"ח תשי"ט מס' 364](http://www.nevo.co.il/Law_word/law17/PROP-0364.pdf) עמ' 78) – תיקון מס' 3 בסעיף 34 לחוק אימוץ ילדים, תש"ך-1960.

   [ס"ח תשכ"ה מס' 446](http://www.nevo.co.il/Law_word/law14/LAW-0446.pdf) מיום 10.2.1965 עמ' 82 ([ה"ח תשי"ח מס' 344](http://www.nevo.co.il/Law_word/law17/PROP-0344.pdf) עמ' 212) – תיקון מס' 4 בסעיף 156(ב) לחוק הירושה תשכ"ה-1965.

   [ס"ח תשכ"ז מס' 507](http://www.nevo.co.il/Law_word/law14/LAW-0507.pdf) מיום 14.8.1967 עמ' 128 ([ה"ח תשכ"ה מס' 659](http://www.nevo.co.il/Law_word/law17/PROP-0659.pdf) עמ' 260) – תיקון מס' 5 בסעיף 85(6) לחוק ההוצאה לפועל, תשכ"ז-1967.

   [ס"ח תש"ם מס' 978](http://www.nevo.co.il/Law_word/law14/LAW-0978.pdf) מיום 31.7.1980 עמ' 163 ([ה"ח תשל"ח מס' 1361](http://www.nevo.co.il/Law_word/law17/PROP-1361.pdf) עמ' 307) – תיקון מס' 6 בסעיף 2(א) לחוק יסודות המשפט, תש"ם-1980.

   [ס"ח תשמ"ד מס' 1113](http://www.nevo.co.il/Law_word/law14/LAW-1113.pdf) מיום 30.3.1984 עמ' 96 ([ה"ח תשמ"א מס' 1503](http://www.nevo.co.il/Law_word/law17/PROP-1503.pdf) עמ' 131) – תיקון מס' 7 בסעיף 4 לחוק וסעיף 3 לתוספת לחוק לביטול דינים שנושנו, תשמ"ד-1984.

   [ס"ח תשנ"ה מס' 1537](http://www.nevo.co.il/Law_word/law14/LAW-1537.pdf) מיום 7.8.1995 עמ' 397 ([ה"ח תשנ"ה מס' 2330](http://www.nevo.co.il/Law_word/law17/PROP-2330.pdf) עמ' 153) – תיקון מס' 8 בסעיף 11 לחוק בית המשפט לעניני משפחה, תשנ"ה-1995; ר' הוראות מעבר בסעיף 27. [↑](#footnote-ref-1)
2. הושמט כאן קטע המגדיר את תחומי תחולת דבר המלך. [↑](#footnote-ref-2)
3. הגדרות "מזכיר הממלכה", "הנציב העליון", "קרקעות ציבור" ו"עתון" – הושמטו. [↑](#footnote-ref-3)
4. ר' חוק חותם המדינה, תש"י-1949. [↑](#footnote-ref-4)
5. ר' ע"ר מס' 23 מיום 22.9.1948 עמ' 144 וי"פ תשי"א מס' 176 מיום 19.7.1951 עמ' 1159. [↑](#footnote-ref-5)
6. ר' י"פ תשי"א מס' 159 מיום 9.5.1951 עמ' 919. [↑](#footnote-ref-6)
7. סימן זה לא יחול בענין שחוק שיפוט בעניני התרת נישואין מקרים מיוחדים וסמכות בין-לאומית), תשכ"ט-1969 דן בו. [↑](#footnote-ref-7)
8. הסייגים לא יחולו בענין שהשיפוט בו נקבע לפי חוק שיפוט בעניני התרת נישואין מקרים מיוחדים וסמכות בין-לאומית), תשכ"ט-1969. [↑](#footnote-ref-8)
9. הסייגים לא יחולו בענין שהשיפוט בו נקבע לפי חוק שיפוט בעניני התרת נישואין מקרים מיוחדים וסמכות בין-לאומית), תשכ"ט-1969. [↑](#footnote-ref-9)
10. עפ"י סעיף 15(ב) לפקודת סדרי השלטון והמשפט, תש"ח-1948 כל הוראה הדורשת שימוש בשפה האנגלית – בטלה. כן נמחקה הוראה הקובעת כי במקרה של סתירה יחייב הנוסח האנגלי. [↑](#footnote-ref-10)