דבר-המלך על הטיס במושבות (הטלת החוקים), 1937

רשויות ומשפט מנהלי – תשתיות – תעופה – טיס

תוכן ענינים

|  |  |  |  |
| --- | --- | --- | --- |
|  | תוספת ראשונה | [Go](#med0) | 2 |
|  | חוק הטיס, 1920 | [Go](#hed20) | 2 |
|  | חוק הטיס, 1936 | [Go](#hed21) | 3 |
|  | תוספת שניה | [Go](#med1) | 4 |

דבר-המלך על הטיס במושבות (הטלת החוקים), 1937[[1]](#footnote-1)\*

1. דבר-מלך זה ייקרא "דבר-המלך על הטיס במושבות (הטלת החוקים), 1937".

2. (1) בדבר-מלך זה ובתוספות שלו יהיו למונחים הבאים הפירושים דלקמן, חוץ אם נוסח הכתוב יחייב אחרת: -

"מושבה" פירושה - והיא כוללת לצרכי דבר-מלך זה - כל מושבה, ארץ-חסות או ארץ-ממונות הנזכרות בתוספת השניה לדבר-מלך זה;

"האמנה" פירושה האמנה ע"י הסכם כללי הקובעת תקנות אחידות מסויימות בנוגע לטיס בינלאומי, שנחתמה בשם הוד מלכותו בפריז, ביום השלושה-עשר באוקטובר, 1919;

"מושל" פירושו - הפקיד המנהל באותה שעה את עניני הממשלה על המושבה[[2]](#footnote-2);

"החוק העיקרי" פירושו - חוק הטיס, 1920;

"החוקים" פירושם - החוק העיקרי וחוק הטיס, 1936.

3. הוראות סעיפים 7 ו-11 לחוק העיקרי, כמפורט בסעיפים 4, 8 ו-8א לתוספת הראשונה לדבר-מלך זה, תחולנה ובזה הן חלות, על המושבות הנזכרות בתוספת השניה לדבר-מלך זה.

(תיקון מס' 1) תשע"א-2011

מיום 13.4.2011

**תיקון מס' 1**

[ס"ח תשע"א מס' 2296](http://www.nevo.co.il/Law_word/law14/law-2296.pdf) מיום 13.4.2011 עמ' 902 ([ה"ח 482](http://www.nevo.co.il/Law_word/law15/memshala-482.pdf))

3. ~~הוראות הסעיפים 1, 2, 3, 7, 8, 9, 10, 12, 12א, 14, 17 ו-18 מהחוק העיקרי והסעיפים 4, 5, 13, 14, 30 ו-34 מחוק הטיס, 1936, שתוקנו ושונו כמפורט בתוספת הראשונה~~ הוראות סעיפים 7 ו-11 לחוק העיקרי, כמפורט בסעיפים 4, 8 ו-8א לתוספת הראשונה לדבר-מלך זה, תחולנה ובזה הן חלות, על המושבות הנזכרות בתוספת השניה לדבר-מלך זה.

4. דבר-המלך במועצה על הטיס (מושבות וארצות-חסות), 1922, ודבר-המלך במועצה על הטיס (ארצות מנדט), מבוטלים בזה.

(2) חוק הפירושים, 1889, יחולו על פירושו של דבר-מלך זה כשם שהוא חל על חוק-פרלמנטרי.

תוספת ראשונה**[[3]](#footnote-3)**

חוק הטיס, 1920

1. (בוטל).

(תיקון מס' 1) תשע"א-2011

מיום 13.4.2011

**תיקון מס' 1**

[ס"ח תשע"א מס' 2296](http://www.nevo.co.il/Law_word/law14/law-2296.pdf) מיום 13.4.2011 עמ' 902 ([ה"ח 482](http://www.nevo.co.il/Law_word/law15/memshala-482.pdf))

**ביטול סעיף 1 לתוספת**

הנוסח הקודם:

~~1. סעיף 1. יכול הוד מלכותו להוציא אותם דברי-מלך במועצה שיראה צורך בהם או שימצאם לרצויים לשם הוצאת האמנה לפועל ולשם מתן תוקף לאמנה או להוראה מהוראותיה או לכל תיקון שייעשה בה עפ"י סעיף שלושים וארבעה של אותה אמנה.~~

2. (בוטל).

(תיקון מס' 1) תשע"א-2011

מיום 13.4.2011

**תיקון מס' 1**

[ס"ח תשע"א מס' 2296](http://www.nevo.co.il/Law_word/law14/law-2296.pdf) מיום 13.4.2011 עמ' 902 ([ה"ח 482](http://www.nevo.co.il/Law_word/law15/memshala-482.pdf))

**ביטול סעיף 2 לתוספת**

הנוסח הקודם:

~~2. סעיף 2. יכול הוד מלכותו, עפ"י דבר-מלך במועצה, להורות שהוראות האמנה הנוהגת באותה שעה או איזו מהן, בין שאותן הוראות מוגבלות לאוירונים מסוג מיוחד או לאוירונים העוסקים בסוג מיוחד של טיס ובין שאינן מוגבלות כך, שתשמשנה לכל אוירון או בקשר עם כל אוירון שבמושבה או במימי החוץ הסמוכים להם או על פני אותה המושבה או אותם מימי החוף.~~

3. (בוטל).

(תיקון מס' 1) תשע"א-2011

מיום 13.4.2011

**תיקון מס' 1**

[ס"ח תשע"א מס' 2296](http://www.nevo.co.il/Law_word/law14/law-2296.pdf) מיום 13.4.2011 עמ' 902 ([ה"ח 482](http://www.nevo.co.il/Law_word/law15/memshala-482.pdf))

**ביטול סעיף 3 לתוספת**

הנוסח הקודם:

~~3. סעיף 3. מבלי לפגוע בכלליות הסמכויות המסורות לעיל, אפשר לקבוע בדבר-מלך במועצה עפ"י חלק א' של החוק העיקרי הוראה: -~~

~~(א) שתהא קובעת איזו רשות במושבה תשמש בסמכויות שעל פי האמנה משתמשת בהן מדינה החתומה עליה או רשות מרשויותיה של אותה מדינה;~~

~~(ב) בנידון מתן רשיונות לשדות תעופה, בדיקתם והסדרתם, בנידון רשות הגישה לשדות תעופה, ולמקומות שירדו בהם אוירונים, בנידון איסורו או הסדרתו של השימוש בשדות תעופה מחוסרי רשיון, ובנידון מתן רשיונות לפקידים ולעובדים בשדות תעופה העוסקים בבדיקת אוירונים ובהשגחה עליהם;~~

~~(ג) בנידון האופן והתנאים בהם יתנו או יחדשו כל תעודה או רשיון הדרושים עפ"י דבר-המלך או עפ"י האמנה, לרבות הבחינות שיש לעמוד בהן, ובנידון טפסיהם של אותה תעודה או אותו רשיון, שמירתם, הגשתם, ביטולם, הפסקתם, העברתם והחזרתם;~~

~~(ד) בנידון רישומו של אוירון במושבה;~~

~~(ה) בנידון התנאים שעל פיהם יהא מותר להשתמש באוירון לשם הובלת סחורות ונוסעים;~~

~~(ו) בנידון התנאים שעל פיהם יהא מותר לאוירון להכנס למושבה או לצאת מתוכה או לעבור ממושבה אחת למשנה, ובנידון התנאים שעל פיהם יהא מותר לאוירון להוביל סחורות או נוסעים אל המושבה או מן המושבה, או מחלק אחד של המושבה למשנהו;~~

~~(ז) הפוטרת אוירון הטס טיסת נסיון או כל אוירון אחר או אנשים מהוראות דבר המלך או האמנה, כולן או מקצתן, מקום שיתברר שאין צורך בהטלת אותן הוראות;~~

~~(ח) הקובעת את שיעורי ההיטלים בשדות תעופה בעלי רשיון;~~

~~(ט) הקובעת את האגרות שישולמו בעד מתן תעודה או רשיון או בקשר לכל דבר אחר לצורך דבר המלך או האמנה;~~

~~(י) בנידון הטלת האמנה, באופן שיראה לנחוץ ולמועיל, ע"י תקנות שמטרתן להבטיח את שלומו של האוירון, של האנשים ושל החפצים הנמצאים בו, ולמנוע בעד האוירון מלסכן אנשים וחפצים אחרים;~~

~~(יא) בנידון פיקוחם והסדרתם של מגדלורי אויר ושל המאורות בשדות התעופה ובמגדלורי האויר או סמוך להם, או מגדלורי אויר העלולים לסכן את האוירונים;~~

~~(יב) בנידון מתן אותות ושאר הודעות ע"י האוירון והאנשים הנמצאים בתוכו ובנידון השימוש בסמל חיל האויר המלכותי, בסמל הטיס האזרחי ובכל סמל אחר שנקבע ע"י הוד מלכותו במועצה לשם מטרות הקשורות לטיס;~~

~~(יג) בנידון הטלת ענשים (שלא יעלו על ששת חדשי מאסר ועל קנס בסכום מאתיים פונט) על מנת להבטיח את קיום דבר המלך, ובנידון מתן רשות לנקוט בכל פעולות שהורשה לנקוט בהן עפ"י סעיף שנים מחוק הטיס, 1913, ולצורך אותו סעיף, לשם מניעת אוירונים מלטוס על פני אזורים אסורים או מלהכנס למושבה בניגוד לדבר המלך או לאמנה.~~

4. סעיף 7. (1) בימי מלחמה, הן מלחמה ממשית והן מלחמה העומדת לפרוץ, או בשעת חירום לאומי גדול, יכול המושל עפ"י צו להסדיר או לאסור את הטיס של כל האוירונים או של כל סוג מסוגי האוירונים או של חלק מהם על פני המושבה או חלק ממנה, או על פני מימי החוף הסמוכים לה, בין לחלוטין ובין בכפוף לאותם תנאים שיפורטו בצו; ויכול לקבוע הוראות בצו לתפוס כל שדה תעופה או תחנת חנייה או אוירון או מכונה או מיסדר של מכונות או כל חומר או דבר שנמצאו שם ולהשתמש בהם לצרכי חיל הים, חיל היבשה או חיל האויר של הוד מלכותו ולהסדיר או לאסור את השימוש בשדה תעופה או בבית ספר לטיס או במגרש חנייה או בכל סוג של דברים אלה, או להסדיר או לאסור את הקמתם, החזקתם וייסודם של דברים אלה.

(2) לצורך דבר-מלך זה, יכול צו שהוצא עפ"י סעיף זה, לקבוע אותן הוראות שדבר-מלך במועצה עפ"י חלק א' מהחוק העיקרי יכול לקבען לצורך דבר-המלך במועצה, בתוקף פיסקה (יג) מסעיף שלושה מאותו חוק.

(3) כל שנגרם לו במישרין היזק או הפסד בשל הפעלתו של צו מאת המושל יהא זכאי לקבל פיצויים מאת המושל מאותן קרנות ציבוריות שהוא רשאי להשתמש בהן באופן חוקי לצורך זה, את הסכום שייקבע, בהעדר הסכם, ע"י בורר שתבוא עליו הסכמת הצדדים, ובהעדר הסכמת הצדדים ע"י בורר שיתמנה ע"י זקן השופטים או ע"י עובד ציבור בעל-שיפוט משפטי ראשי אחר שבמושבה;

בתנאי שלא ישולמו פיצויים בשל הפעלתו של צו כללי עפ"י סעיף זה האוסר טיסה במושבה או בכל חלק ממנה.

(4) צו עפ"י סעיף זה אפשר להטילו או לשנותו ע"י צו חדש שניתן ע"י המושל.

5. (בוטל).

(תיקון מס' 1) תשע"א-2011

מיום 13.4.2011

**תיקון מס' 1**

[ס"ח תשע"א מס' 2296](http://www.nevo.co.il/Law_word/law14/law-2296.pdf) מיום 13.4.2011 עמ' 902 ([ה"ח 482](http://www.nevo.co.il/Law_word/law15/memshala-482.pdf))

**ביטול סעיף 5 לתוספת**

הנוסח הקודם:

~~5. סעיף 8. (1) המושל תהא לו הסמכות לכונן ולקיים שדות תעופה (לרבות סמכות לספק ולהחזיק דרכים ומבואות ובנינים ושאר נוחיות ומכשירים וציוד לאותם שדות תעופה) ולרכוש קרקע לצורך זה ע"י הסכם או בהתאם להוראות החוק הנוהג במושבה ביחס לרכישת קרקע לצרכי ציבור.~~

~~(2) לשם מניעת ספקות, מכריזים בזה כי אחת המטרות שלשמה רשאי המושל לרכוש אדמה עפ"י סעיף זה היא להבטיח כי האדמה הסמוכה למקום שדה התעופה שהמושל הקים או שהוא עומד להקים, לא ישתמשו בה באופן שיפריע או שיגרום סכנה או נזק לאוירון בשעת התקרבותו לשדה התעופה ובשעה שהוא יוצא ממנו.~~

6. (בוטל).

(תיקון מס' 1) תשע"א-2011

מיום 13.4.2011

**תיקון מס' 1**

[ס"ח תשע"א מס' 2296](http://www.nevo.co.il/Law_word/law14/law-2296.pdf) מיום 13.4.2011 עמ' 902 ([ה"ח 482](http://www.nevo.co.il/Law_word/law15/memshala-482.pdf))

**ביטול סעיף 6 לתוספת**

הנוסח הקודם:

~~6. סעיף 9. (1) אין מגישים משפט על הסגת גבול או על מטרד מחמת זה בלבד שהאוירון טס על פני איזה רכוש באותו גובה מעל לפני הקרקע שבשים לב אל הרוח, אל מזג האויר ואל כל מסיבות המצב הוא סביר, או מחמת מקרים שאינם יוצאים מגדר הרגיל של אותה טיסה, כל זמן שהוראות החוקים והוראות כל צו שיצא על פיהם שהן הוראות החלות גם על המושבה, נשמרו כהלכה; ואולם מקום שנגרם היזק או הפסד במידה ניכרת לאדם או לרכוש שעל היבשה או שעל הים ע"י האוירון אגב טיסתו או התרוממו או חניתו, או ע"י אדם הנמצא באוירון או ע"י חפץ או אדם שנפל מן האוירון, אפשר לגבות דמי נזק מבעל האוירון בשל הנזק או ההפסד, ואין צורך להוכיח שהנזק או ההפסד נגרמו מתוך רשלנות או מתוך עילה משפטית אחרת, כאילו נגרם הנזק או ההפסד מתוך פעולת זדון, רשלנות או חוסר זהירות מצד בעל האוירון, חוץ אם נגרם הנזק או ההפסד ע"י רשלנות של אותו אדם עצמו שסבל את הנזק או ההפסד;~~

~~בתנאי כי מקום שנגרם נזק חמרי או הפסד כנ"ל במסיבות שבהן –~~

~~(א) אפשר לגבות מהבעל נזיקים בעד אותו נזק או הפסד בתוקף ההוראות הקודמות של סעיף זה, וכן~~

~~(ב) נוצרת התחייבות משפטית כלפי איזה אדם זולת הבעל לשלם נזיקים בעד הנזק או ההפסד הנ"ל,~~

~~רשאי הבעל להתפצות ע"י אותו אדם בפני כל תביעה שהיא בגין אותו נזק או הפסד.~~

~~(2) הנחיל או השאיל או השכיר בעל אוירון את אוירונו בתום-לב לאדם אחר לתקופה העולה על ארבעה עשר יום ושום מדריך, מפקד, טייס או פועל אחר מחבר העובדים של האוירון אינו עובד בשירותו של בעל האוירון, הרי יהא תוקף לסעיף זה כאילו במקום איזכורים של הבעל באו איזכורים של האיש שהונחל, החוכר או הושכר לו האוירון.~~

7. (בוטל).

(תיקון מס' 1) תשע"א-2011

מיום 13.4.2011

**תיקון מס' 1**

[ס"ח תשע"א מס' 2296](http://www.nevo.co.il/Law_word/law14/law-2296.pdf) מיום 13.4.2011 עמ' 902 ([ה"ח 482](http://www.nevo.co.il/Law_word/law15/memshala-482.pdf))

**ביטול סעיף 7 לתוספת**

הנוסח הקודם:

~~7. סעיף 10. (1) הועף אוירון באופן שיש בו משום גרם סכנה שלא לצורך לאיזה אדם או לאיזה נכס על היבשה או על המים, יהיו הטייס או האיש הממונה על האוירון וגם בעליו של האוירון צפויים, בצאתם חייבים בדין לאחר משפט תכוף, לקנס שלא יעלה על מאתיים פונט או למאסר עם או בלי עבודת פרך לזמן שלא יעלה על ששה חדשים או לשני הענשים כאחד, חוץ אם הוכיחו כדי הנחת דעתו של בית המשפט שהאוירון הועף כך שלא באשמתו או בידיעתו הממשית.~~

~~לצורך סעיף זה יהא הביטוי "בעל" ביחס לאוירון כולל כל אדם שהאוירון שכור על ידו בשעת העבירה.~~

~~(2) הוראות סעיף זה באו להוסיף על כל הסמכויות שנמסרו להוד מלכותו במועצה בחלק א' מהחוק העיקרי, ולא לגרוע מהן.~~

8. סעיף 11. חוק המושבה המתייחס לאניות נטרפות ולהצלת חיי אדם או רכוש ולחובה להושיט עזרה לאניות שבאו במצוקה, יחול על אוירון שעל פני הים או נהר ממש כשם שהוא חל על אניות, ובעליו של אוירון יהא זכאי לקבל תגמול בסיר בעד שירותי ההצלה שהגיש האוירון לאיזה רכוש או לאיזה אדם כל מקום שבעליה של אניה היה זכאי בכך;

בתנאי שיכול המושל באישורו של מזכיר הממלכה להורות על שינויים של וסייגים מן, אותו חוק כאמור בהטלתו על אוירונים במידה ובאופן שימצא לנחוץ או לרצוי.

8א. במקום הסעיף הקודם יהא תוקף לסעיף הבא מאותו תאריך שיקבע המושל בצו: -

סעיף 11. (1) כל שירותים שנעשו לשם עזרה או לשם הצלת נפש או להצלת מטען או כלים באוירון הנמצא בים או מעל לים או בכל נהר או בחופי ים או נהר או מעל לחופי ים או נהר, ייחשבו כשירותי הצלה בכל המקרים שהיו נחשבים לשירותי הצלה אילו נעשו לגבי ספינה; ומקום ששירותי הצלה נעשו ע"י אוירון לגבי כל רכוש או אדם, יהא בעל האוירון זכאי לקבל אותו שכר בעד אותם שירותים שהיה זכאי לקבל אילו היה האוירון ספינה.

ההוראות הקודמות של סעיף קטן זה יהא להן תוקף, מבלי להתחשב אם האוירון הנוגע בדבר הוא אוירון זר ומבלי להתחשב אם השירותים הנדונים נעשים לא בתוך תחומיהם של מי החוף הסמוכים לכל חלק מהדומיניונים של הוד מלכותו.

(2) יכול המושל לצוות בתקנות שהותקנו באישורו של מזכיר הממלכה שכל הוראות מכל חוק של המושבה שיש להן תוקף באותה שעה והנוגעות לטירוף-ספינה, להצלת חיים או רכוש או לחובה להושיט עזרה לאניות הנמצאות במצוקה, תחולנה על אוירונים באותם יוצאים מן הכלל, תיאומים ושינויים שיפורטו בתקנות, כשם שהוראות אלו חלות על אניות.

(3) לצורך סעיף זה, תיחשבנה כל הוראות של כל חוק של המושבה הנוגעות לאניות שסולקו או שהוזנחו כפסולות לשירות ימי כהוראות בנוגע לאניות שנטרפו.

9. (בוטל).

(תיקון מס' 1) תשע"א-2011

מיום 13.4.2011

**תיקון מס' 1**

[ס"ח תשע"א מס' 2296](http://www.nevo.co.il/Law_word/law14/law-2296.pdf) מיום 13.4.2011 עמ' 902 ([ה"ח 482](http://www.nevo.co.il/Law_word/law15/memshala-482.pdf))

**ביטול סעיף 9 לתוספת**

הנוסח הקודם:

~~9. סעיף 12. (1) יכול המושל להתקין תקנות הקובעות הוראות בענין חקירת תאונה במושבה הנובעת מתוך טיסה באויר ותוך כדי טיסה באויר ושאירעה במושבה או מעליה או במימי החוף או מעל למימי החוף הסמוכים לה או שאירעה לאוירון בריטי בכל מקום אחר, והעלולה לרגל חוסר הוראה כזו להישאר בלתי נחקרת.~~

~~(2) מבלי לפגוע בכלליות ההוראה הקודמת, אפשר להן לתקנות שעפ"י סעיף זה לכלול בהן הוראות: -~~

~~(א) המחייבות מסירת הודעה על דבר כל תאונה כזאת באופן שיפורט ועל ידי האנשים שיפורטו;~~

~~(ב) המטילות כל הוראה מהוראות כל חוק שיש לו תוקף במושבה בנידון חקירת מקרי מות או תאונות, אם בשינויים ואם שלא בשינויים, לצורך חקירות הנערכות בקשר עם כל תאונה כזאת;~~

~~(ג) האוסרות, עד עריכת החקירה, את הגישה אל האוירון שאירעה לו תאונה או את הטיפול בו, והמרשות לאדם, עד כמה שיהא צורך בכך לשם עריכת חקירה, לגשת אל אותו אוירון, לבדוק אותו, להעבירו ממקומו לאחוז באמצעים לשמירתו או לטפל בו בכל דרך אחרת;~~

~~(ד) המרשות או דורשות את ביטולם, הפסקתם, הסבתם או החזרתם של כל רשיון או תעודה שניתנו במושבה עפ"י החוקים או עפ"י כל צו שיצא עפ"י חוק זה או נטילתו, או הפסקתו של כל הכשר שהוא שניתן במושבה לרשיון שניתן ע"י רשות מוסמכת במקום אחר, מקום שנראה לאחר החקירה כי מן הדין הוא לבטל את הרשיון או את התעודה או להפסיקם או להסבם או להחזירם או ליטול את ההכשר או להפסיקו, ככל אשר יחייב הענין, והדורשות להראות כל רשיון או תעודה כזאת על מנת שינהגו בה כאמור בזה;~~

~~בתנאי ששום דבר האמור בסעיף זה לא יצמצם את הסמכויות הנותנות כל רשות עפ"י הסעיפים חמש מאות ושלושים עד חמש מאות שלושים ושבע ועד בכלל של חוק אניות סוחר, 1894, או של כל חוק (לרבות החוקים) המתקן אותם סעיפים.~~

~~(3) כל העובר על תקנה מן התקנות שעפ"י סעיף זה או אינו ממלא אחריהן, יהא צפוי, בצאתו חייב בדין לאחר משפט תכוף, לקנס שלא יעלה על חמישים פונט או למאסר, אם בעבודת פרך או שלא בעבודת פרך, לזמן שלא יעלה על שלושה חדשים.~~

10. (בוטל).

(תיקון מס' 1) תשע"א-2011

מיום 13.4.2011

**תיקון מס' 1**

[ס"ח תשע"א מס' 2296](http://www.nevo.co.il/Law_word/law14/law-2296.pdf) מיום 13.4.2011 עמ' 902 ([ה"ח 482](http://www.nevo.co.il/Law_word/law15/memshala-482.pdf))

**ביטול סעיף 10 לתוספת**

הנוסח הקודם:

~~10. סעיף 12א. יכול כל דבר-מלך במועצה, צו או תקנות שהותקנו עפ"י החוקים הנוגעים לאוירון, לקבוע הוראות בדבר מעצר אוירון כדי להבטיח את קיומו של דבר-מלך במועצה, הצו או התקנות, ככל אשר יחייב הענין, או של כל ההוראות של החוקים שבקשר אתם ניתן או ניתנים דבר המלך במועצה, הצו או התקנות, ואם ניתן דבר המלך במועצה עפ"י חלק א' מהחוק העיקרי יכול הוא לקבוע הוראות בדבר מעצרו של אוירון כדי למנוע אוירון בלתי ראוי לטיסה מלטוס, ויכול הוא לקבוע אותה הוראה נוספת שהוד מלכותו במועצה או המושל, ככל אשר יחייב הענין, ימצא לנכון או לרצוי כדי להבטיח מעצר זה.~~

11. (בוטל).

(תיקון מס' 1) תשע"א-2011

מיום 13.4.2011

**תיקון מס' 1**

[ס"ח תשע"א מס' 2296](http://www.nevo.co.il/Law_word/law14/law-2296.pdf) מיום 13.4.2011 עמ' 902 ([ה"ח 482](http://www.nevo.co.il/Law_word/law15/memshala-482.pdf))

**ביטול סעיף 11 לתוספת**

הנוסח הקודם:

~~11. סעיף 14. (1) כל עבירה עפ"י החוקים או עפ"י דבר-מלך במועצה או עפ"י תקנות שיצאו עפ"י חוקים אלה או דבר-מלך זה וכל עבירה איזו שהיא שיעברוה באוירון בריטי, יהא דינה, לצורך הקנאת שיפוט, כאילו נעשתה במקום שבו מצוי העבריין באותה שעה.~~

~~(2) יכול המושל, עפ"י תקנות, לקבוע הוראות בדבר בתי המשפט שלפניהם יתנהל כל הליך משפטי לשם ביצועה של כל תביעה עפ"י החוקים או של כל תביעה אחרת לגבי אוירון, וביחוד יכול הוא לקבוע הוראה המקנה שיפוט בכל הליך משפטי כזה לכל בית משפט שיש לו שיפוט בעניני ימיה והמטילה על הליך משפטי כזה כל תקנות של פרוצדורה או מנהג החלות על הליך משפטי בעניני ימיה.~~

12. (בוטל).

(תיקון מס' 1) תשע"א-2011

מיום 13.4.2011

**תיקון מס' 1**

[ס"ח תשע"א מס' 2296](http://www.nevo.co.il/Law_word/law14/law-2296.pdf) מיום 13.4.2011 עמ' 902 ([ה"ח 482](http://www.nevo.co.il/Law_word/law15/memshala-482.pdf))

**ביטול סעיף 12 לתוספת**

הנוסח הקודם:

~~12. סעיף 17. (1) למרות מה שדבר-מלך במועצה שניתן עפ"י החוקים או תקנה שהותקנה כך ע"י המושל יש להם תוקף רק בתור חלק מהחוק של המושבה, הרי שום הוראה הכלולה בדבר המלך או בתקנות לא תיחשב, מפני הטעם שיהא לה תוקף מחוץ למדינה, לנטול תוקף במידה שהיא חלה על אוירון בריטי הרשום במושבה, בכל מקום שהוא נמצא, או האוסרת, דורשת או מסדירה:~~

~~(א) עשית כל דבר ע"י אנשים הנמצאים באוירון בריטי זה כאמור לעיל, בכל מקום שהוא נמצא או ע"י אחד מעובדיו, או~~

~~(ב) עשית כל דבר בנוגע לאותו אוירון בריטי כנ"ל ע"י אנשים אחרים שהם נתינים בריטיים או הנתונים לחסותה של בריטניה בכל מקום שיהיו.~~

~~לצורך סעיף-קטן זה ייחשב חבר-עובדי האוירון ככולל את המפקד או אדם אחר הממונה על האוירון, וכל אנשים אחרים העובדים באוירון.~~

~~(1א) יכול הוד מלכותו לצוות בדבר-מלך במועצה כי כל הוראה מהוראות כל דבר-מלך במועצה או מתקנות שיצאו בתוקף החוקים, שהיא הוראה בעלת תוקף מחוץ למדינה לגבי אוירון בריטי הרשום במושבה, תחול, באותם יוצאים מן הכלל, תיאומים ושינויים, אם ישנם כאלה, שיפורשו בדבר-מלך שיצא עפ"י סעיף-קטן זה, גם על אוירון בריטי הרשום בממלכה המאוחדת או בכל ארץ או מדינה אחרת, מלבד המושבה, שעפ"י סעיף ארבעה מהחוק העיקרי אפשר להטיל עליה כל הוראה מהוראות החוקים.~~

~~(2) דבר-מלך במועצה עפ"י חוקים אלה אפשר לבטלו או לשנותו עפ"י דבר-מלך במועצה אחר.~~

~~(3) כל דבר-מלך במועצה שיצא עפ"י חוקים אלה יושם מיד לפני שני בתי הפרלמנט, ואם בתוך עשרים ואחד יום לאחר התכנס אחד מבתי הפרלמנט לישיבה מאז הושם לפניו דבר המלך הזה הגיש אותו בית בקשה אל הוד מלכותו לבטל את דבר המלך או איזו הוראה מהוראותיו, יכול הוד מלכותו במועצה לבטל את דבר המלך או את ההוראה, ומאז ואילך יהיו דבר המלך או ההוראה בטלים ומבוטלים, אך מבלי לפגוע בתקפו של כל דבר שנעשה קודם לכן עפ"י דבר המלך או עפ"י ההוראה.~~

~~(4) יכול דבר-מלך במועצה שניתן עפ"י החוקים להרשות את המושל להתקין תקנות לשם הגשמת מטרותיו של דבר המלך בנידון אותם דברים שיפורטו בדבר המלך.~~

13. (בוטל).

(תיקון מס' 1) תשע"א-2011

מיום 13.4.2011

**תיקון מס' 1**

[ס"ח תשע"א מס' 2296](http://www.nevo.co.il/Law_word/law14/law-2296.pdf) מיום 13.4.2011 עמ' 902 ([ה"ח 482](http://www.nevo.co.il/Law_word/law15/memshala-482.pdf))

**ביטול סעיף 13 לתוספת**

הנוסח הקודם:

~~13. סעיף 18. (1) חוקים אלה לא יחולו על אוירונים השייכים להוד מלכותו או המשמשים אך ורק בשירות הוד מלכותו;~~

~~בתנאי שיכול הוד מלכותו, בדבר-מלך במועצה, להטיל על כל אוירון ממין זה, עם או בלי שינויים, כל הוראה מהוראות חוקים אלה או מהוראות כל צווים או תקנות שעפ"י חוקים אלה.~~

~~(2) שום דבר האמור בחוקים אלה או בכל צווים או תקנות שיצאו על פיהם לא יפגע בזכויות, בסמכויות או בהנחות הנתונות לכל רשות כללית או מקומית הממונה על מגדלור.~~

חוק הטיס, 1936

14. (בוטל).

(תיקון מס' 1) תשע"א-2011

מיום 13.4.2011

**תיקון מס' 1**

[ס"ח תשע"א מס' 2296](http://www.nevo.co.il/Law_word/law14/law-2296.pdf) מיום 13.4.2011 עמ' 902 ([ה"ח 482](http://www.nevo.co.il/Law_word/law15/memshala-482.pdf))

**ביטול סעיף 14 לתוספת**

הנוסח הקודם:

~~14. סעיף 4. (1) יכול המושל באישורו של מזכיר הממלכה להתקין תקנות:~~

~~(א) הדורשות מאת כל אדם –~~

~~(I) המנהל עסקי הובלת נוסעים או סחורות באוירון בשכירות או בשכר באותן נסיעות או סוגי נסיעות (בין שהן מתחילות ומסתיימות באותן נקודות שונות) כפי שיפורטו בתקנות, או~~

~~(II) המחזיק ברשיון לשדה תעופה של מכס,~~

~~להמציא לאותן השלטונות שיפורטו בתקנות אותן הידיעות ביחס לשימוש באוירון לצורך עסקי הנ"ל ולאנשים העובדים בקשר עם אותו שימוש, או, ככל אשר יחייב הענין, ידיעות הנוגעות לשימוש בשדה התעופה ולאנשים העובדים באוירון המגיע שמה או היוצא משם, כפי שיקבע ע"י התקנות;~~

~~(ב) הדורשות מאת הבעל, הטיס, או אדם אחר הממונה על כל אוירון המגיע לכל שדה תעופה של מכס או היוצא משם להמציא למחזיק ברשיון לאותו שדה תעופה אותן הידיעות שתהיינה דרושות כדי לאפשר למחזיק באותו רשיון למלא אחר אותן הוראות מהתקנות הנוגעות אליו;~~

~~(ג) הקובעות את הזמנים, את הצורה ואת האופן שבהם יש להמציא כל ידיעה הדרושה לפי התקנות;~~

~~בתנאי שלא ידרשו מאת אדם המנהל עסקים כאלה כפי שהוזכרו בפסקת-משנה (I) מפסקה (א) מסעיף קטן זה, להמציא ידיעות הנוגעות לשימוש באוירון בנסיעות שהן לגמרי מחוץ למושבה, או הנוגעות לאנשים העובדים אך ורק מחוץ למושבה, אלא אם כן האדם המנהל את העסקים הוא נתין בריטי או אדם הנתון בחסות בריטית הגר במושבה או איגוד המאוגד לפי חוק המושבה.~~

~~(2) תקנות שהותקנו עפ"י סעיף זה יכולות לקבוע הוראות המטילות על כל אדם העובד על כל הוראה מהתקנות או שאינו ממלא אחריה אותם ענשים (שלא יעלו על קנס של עשרים פונט וקנס נוסף של חמישה פונטים בעד כל יום שבו נמשכת העבירה או אי-המילוי לאחר צאתו חייב בדין על כך), כפי שיפורטו בתקנות.~~

~~(3) כל ידיעה בנידון כל מפעל מיוחד שנתקבלה בתוקף התקנות שהותקנו עפ"י סעיף זה אין לגלותה בלי הסכמתו של האדם המנהל את המפעל מלבד בקשר עם הוצאתן לפועל של אותן תקנות, ואם גילה כל אדם כל ידיעה כזאת בניגוד לסעיף-קטן זה, יהא צפוי, לאחר צאתו חייב בדין במשפט תכוף, למאסר לתקופה של לא יותר משלושה חדשים או לקנס של לא יותר מחמישים פונט או לאותו מאסר ולאותו קנס כאחד, או לאחר צאתו חייב בדין עפ"י כתב האשמה - למאסר לתקופה של לא יותר משנתיים או לקנס של לא יותר ממאה פונט או לאותו מאסר ולאותו קנס כאחד.~~

~~שום דבר האמור בסעיף-קטן זה לא יחול על גילוי כל ידיעה לצורך כל הליך משפטי שיתחילו בו בתוקף סעיף-קטן זה או בתוקף תקנות שהותקנו עפ"י סעיף זה, או לצורך כל דו"ח על כל הליך משפטי כזה, ואולם, פרט לאמור לעיל, תורחב ההגבלה המוטלת ע"י סעיף-קטן זה, ביחס לכל הליך משפטי כזה (לרבות בוררות), עד כדי לאסור על כל אדם שנמצאת בידיו כל ידיעה כזאת שהשיג כך מלגלות אותה ידיעה או מהיות נדרש ע"י כל בימ"ש או בורר לגלותה (בין בתורת עד או באופן אחר) מלבד בהסכמת האדם המנהל את המפעל שהידיעה נוגעת אליו.~~

~~(4) הביטוי "שדה תעופה של מכס" שבסעיף זה פירושו שדה-תעופה שנקבע לאותה שעה כמקום ירידה והמראה של אוירונים לצורך החוקים הנוגעים למכס.~~

15. (בוטל).

(תיקון מס' 1) תשע"א-2011

מיום 13.4.2011

**תיקון מס' 1**

[ס"ח תשע"א מס' 2296](http://www.nevo.co.il/Law_word/law14/law-2296.pdf) מיום 13.4.2011 עמ' 902 ([ה"ח 482](http://www.nevo.co.il/Law_word/law15/memshala-482.pdf))

**ביטול סעיף 15 לתוספת**

הנוסח הקודם:

~~15. סעיף 5. (1) יכול המושל באישורו של מזכיר הממלכה להתקין תקנות:~~

~~(א) המבטיחות שלא ישתמש כל אדם במושבה באוירון –~~

~~(I) לשם טיסה, אגב הובלת נוסעים או סחורות בשכירות או בשכר באותן נסיעות או סוגי נסיעות (בין שהן מתחילות ומסתיימות באותה נקודה ובין שהן מתחילות ומסתיימות בנקודות שונות) שיפורטו בתקנות, או~~

~~(II) לשם טיסה לצרכי כל מסחר או עסק שיפורטו כנ"ל,~~

~~אלא עפ"י רשיון שניתן לאותו אדם ע"י רשות-הרשיונות המפורטות בתקנות, ובהתאם לאותו רשיון;~~

~~(ב) בנידון המסיבות שבהן אפשר או צריך ליתן רשיון עפ"י התקנות, לסרב לתתו, לבטלו או להפסיקו, וביחוד בנידון הענינים שהרשות נותנת הרשיון המפורטת בתקנות צריכה להתחשב בהם בשעת החלטתה אם ליתן אותו רשיון או לסרב לתתו;~~

~~(ג) בנידון ערעורים נגד הרשות נותנת הרשיון ע"י אנשים המעונינים במתן כל רשיון עפ"י התקנות, בסרוב לתתו, בביטולו או בהפסקתו;~~

~~(ד) בנידון התנאים שיצורפו לאותו רשיון (לרבות תנאים בנוגע למחירי-הנסיעה, מחירי-מטען או תשלומים אחרים שיוטלו ע"י המחזיק ברשיון) וכדי להבטיח את כל קיומו של תנאי שיצורף כך;~~

~~(ה) בנידון האינפורמציה שעל המבקש של אותו רשיון או על המחזיק בו להמציא לאותן הרשויות שיפורטו בתקנות;~~

~~(ו) הקובעות את המסים שיש לשלמם בעד מתן כל רשיון עפ"י התקנות;~~

~~ואותן תקנות יכולות לקבוע הוראות שונות ביחס לסוגים שונים של אוירונים וסוגים שונים של רשיונות.~~

~~(2) לצורך הבטחת קיום התקנות, יכולות תקנות שהותקנו עפ"י סעיף זה לקבוע הוראות בנידון הטלת עונשים שלא יעלו, במקרה עבירה ראשונה על תקנות, על קנס של עשרים פונט, או במקרה של עבירה שניה או של כל עבירה שלאחריה, על קנס של חמישים פונט או על מאסר לתקופה של שלושה חדשים.~~

~~(3) שום דבר האמור בסעיף זה לא ייחשב כאילו הוא בא לפגוע בסמכות שלפי סעיף ראשון מהחוק העיקרי היא נותנת תוקף עפ"י דבר-מלך במועצה לכל הוראה או תיקון של האמנה, שהם הוראה או תיקון המתירים הטלת הגבלות על השימוש באוירון חו"ל.~~

16. (בוטל).

(תיקון מס' 1) תשע"א-2011

מיום 13.4.2011

**תיקון מס' 1**

[ס"ח תשע"א מס' 2296](http://www.nevo.co.il/Law_word/law14/law-2296.pdf) מיום 13.4.2011 עמ' 902 ([ה"ח 482](http://www.nevo.co.il/Law_word/law15/memshala-482.pdf))

**ביטול סעיף 16 לתוספת**

הנוסח הקודם:

~~16. סעיף 13. אם נכנס כל אדם בלי רשות לכל קרקע המהווה חלק משדה תעופה שנתקבל עליו רשיון בהתאם לדבר-מלך במועצה שניתן עפ"י חלק א' מהחוק העיקרי, יהא צפוי, לאחר צאתו חייב בדין במשפט תכוף, לקנס של לא יותר מחמישה פונטים:~~

~~בתנאי כי שום אדם לא יהא צפוי לכל עונש עפ"י סעיף זה אלא אם כן הוכח כי בזמן הנידון הודבקו מודעות המזהירות את הנכנסים בלי רשות על אחריותם לפי סעיף זה, באופן שהיו נוחות לראיה ולקריאה ע"י אנשים מהציבור, באותו מקום שעל גבול שדה התעופה או סמוך לאותו מקום שבית המשפט ימצא אותו למתאים.~~

17. (בוטל).

(תיקון מס' 1) תשע"א-2011

מיום 13.4.2011

**תיקון מס' 1**

[ס"ח תשע"א מס' 2296](http://www.nevo.co.il/Law_word/law14/law-2296.pdf) מיום 13.4.2011 עמ' 902 ([ה"ח 482](http://www.nevo.co.il/Law_word/law15/memshala-482.pdf))

**ביטול סעיף 17 לתוספת**

הנוסח הקודם:

~~17. סעיף 14. (1) אם משוכנע המושל לגבי כל בית, בנין או מבנה בסמוך לשדה-תעופה שסעיף זה חל עליו, כי לשם מניעת סכנה הצפויה לאוירון הטס במקום הסמוך הנ"ל בחושך או בתנאי ראיה גרועים, יש צורך להתקין סידורים (אם ע"י הארה או באופן אחר) לשם מתן אזהרה לאותו אוירון על נוכחותם של אותו בית, בנין או מבנה, יכול הוא להרשות בצו (בכפוף לכל תנאים המפורטים בצו) את בעל שדה התעופה וכל אדם הפועל עפ"י הוראותיו של הבעל:~~

~~(א) להוציא לפועל, להתקין, לנהל, לעשות, ולכשיהיה צורך בכך - לתקן ולשנות, אותן עבודות ואותם מכשירים שיהא צורך בהם כדי לאפשר מתן אותה אזהרה באופן המפורט בצו; וכן~~

~~(ב) עד כמה שיהא צורך בכך - להשתמש בכל סמכות מהסמכויות שנמסרו בצו להכנס לכל קרקע שתפורט בצו ולעבור בה (במרכבות או בלי מרכבות):~~

~~בתנאי כי שום צו כזה לא ינתן ביחס לכל בנין או מבנה, אם נראה למושל כי נעשו והוצאו לפועל סידורים מספיקים לשם מתן אותה אזהרה כאמור לעיל על נוכחותו של הבנין או המבנה.~~

~~(2) לפני תת המושל כל צו כאמור לעיל, עליו לצוות לפרסם באופן שימצא לטוב ביותר להודיע את האנשים הנוגעים בדבר - מודעה על ההצעה ליתן את הצו ועל המקום שאפשר להשיג שם את הצעת הצו חינם אין כסף, ולהתחשב עם כל הטענות בנוגע לצו, שיוגשו לפניו, בתוך אותה תקופה שלא תהא פחות משני חדשים לאחר פרסום המודעה, כפי שיפורט בה, ע"י כל אדם שנראה לו כי יש לו טובת הנאה בכל קרקע שתפגע ע"י הצו, ומקץ אותה תקופה יכול להנתן הצו, בהתחשב עם הוראות סעיף זה, באותם שינויים (אם יהיו שינויים) בהצעה המקורית שהמושל ימצא לנכון.~~

~~(3) כל צו כאמור לעיל יקבע הוראות האומרות:~~

~~(א) כי, מלבד בשעת הדחק, לא תבוצענה שום עבודות על כל קרקע בהתאם לצו, חוץ אם, לפחות ארבעה עשר יום קודם לכן, מסר בעל שדה-התעופה, שהצו נוגע אליו באופן הנקבע בצו, למחזיק באותה קרקע, ולכל אדם אחר שלפי ידיעת הבעל יש לו טובת הנאה בה, הודעה בכתב המכילה אותם פרטים בנוגע לטיב העבודות העומדות להעשות, והאופן והזמן שבו אומרים לבצען, כפי שייקבע בצו או בהתאם לצו; וכן~~

~~(ב) כי אם בתוך ארבעה עשר יום לאחר מסירת ההודעה הנ"ל לכל אדם שיש לו טובת הנאה כנ"ל, קיבל בעל שדה-התעופה הודעת התנגדות בכתב מאת אותו אדם להצעות הכלולות בהודעה, והודעת-התנגדות זו היא הודעה המפרטת את טעמי ההתנגדות, הרי חוץ אם חזר בו אותו אדם מהתנגדותו, ובמידה שחזר בו מהתנגדותו, לא ייעשו שום צעדים בהתאם להודעה בלא אישור מיוחד מאת המושל.~~

~~וכן יקבע הוראות הדורשות מאת בעל שדה-התעופה, שלגביו ניתן הצו, לשלם לכל אדם שיש לו טובת הנאה בכל קרקע הנפגעת ע"י הצו אותם פיצויים בעד כל הפסד או נזק שיסבול אותו אדם בעקב הצו, שייקבעו, באין הסכם, מזמן לזמן ע"י בורר יחידי שיתמנה ע"י זקן השופטים או ע"י פקיד ראשי אחר של מחלקת בתי-המשפט במושבה; ולצורך סעיף-קטן זה רואין כל הוצאה שהוצאה באופן המתקבל על הדעת בקשר עם סילוקו החוקי של כל מכשיר שהותקן בהתאם לאותו צו ואותו סכום של כל הוצאה שהוצאה בקשר עם תיקונו, שינויו, הריסתו או סילוקו של כל בנין או מבנה שצו זה נוגע אליו ושאפשר ליחסה לפעולת הצו, כהפסד או נזק שנגרם בעקב הצו.~~

~~(4) זכות-בעלות בכל דבר שהוא לא תיחשב לנפגעת רק מחמת שהיא קבועה או קשורה בכל קרקע בהתאם לצו כנ"ל; וכן (בכפוף להוראות הסעיף הקטן שלאחר סעיף קטן זה) כל עוד נמצא כל צו שכזה ביחס לשדה-תעופה בתקפו, אסור לכל אדם, מלבד בהסכמתו של בעל שדה-התעופה, להפריע במזיד לכל עבודות או דברים, שלפי ידיעת אותו אדם הם עבודות שנעשו או דברים שהושמו על כל קרקע או מעליה בהתאם לצו.~~

~~כל אדם העובר על ההוראות הקודמות של סעיף-קטן זה, יהא צפוי, לאחר צאתו חייב בדין במשפט תכוף, למאסר למשך תקופה של לא יותר מששה חדשים או לקנס של לא יותר ממאתים פונט או לאותו מאסר ולאותו קנס כאחד; וכל המפריע במזיד לאדם להשתמש בכל סמכות מהסמכויות שנמסרו לו בצו כאמור לעיל, יהא צפוי, בצאתו חייב בדין במשפט תכוף, לקנס של לא יותר מחמישים פונט.~~

~~(5) שום דבר האמור בסעיף זה לא יהא לו תוקף ביחס לכל בנין או מבנה, באופן המגביל את עשיתה של כל עבודה לצורך תיקונו, שינויו, הריסתו או סילוקו של הבנין או המבנה, בתנאי כי: -~~

~~(א) מודעה על ביצוע אותה העבודה תינתן לבעל שדה התעופה בהקדם האפשרי, וכן~~

~~(ב) מתן האזהרה על נוכחותם של הבנין או המבנה באופן שנקבע בכל צו בר תוקף שניתן בקשר עם כך עפ"י סעיף זה, לא יופרע.~~

~~(6) כל צו שניתן עפ"י סעיף זה אפשר לבטלו או לשנותו ע"י צו שלאחריו שינתן ע"י המושל בהתאם להוראות סעיף זה, ואולם ביטולו או שינויו של כל צו שכזה לא יפגע בפעולתו הקודמת.~~

~~(7) בסעיף זה יהיו למונחים הבאים הפירושים דלקמן:~~

~~(א) המונח "שדה תעופה שחל עליו סעיף זה", פירושו כל מקום אשר בתוקף דבר-מלך במועצה שניתן עפ"י חלק א' מהחוק העיקרי, היה לו באותה שעה רשיון לשמש כשדה-תעופה לשימוש ציבורי;~~

~~(ב) המונח "בעל שדה תעופה" פירושו לגבי כל מקום המשמש או שהוכשר לשמש כשדה-תעופה, אדם המנהל או הרשאי לנהל את עסקי שדה-התעופה באותו מקום, ואם שדה-התעופה הוא שדה-תעופה הנתון לפיקוחו של מזכיר הממלכה לעניני האויר או של המושל, - הפקיד הממונה על שדה-התעופה.~~

18. (בוטל).

(תיקון מס' 1) תשע"א-2011

מיום 13.4.2011

**תיקון מס' 1**

[ס"ח תשע"א מס' 2296](http://www.nevo.co.il/Law_word/law14/law-2296.pdf) מיום 13.4.2011 עמ' 902 ([ה"ח 482](http://www.nevo.co.il/Law_word/law15/memshala-482.pdf))

**ביטול סעיף 18 לתוספת**

הנוסח הקודם:

~~18. סעיף 30. (1) שום דבר האמור בחוקים או בדבר-מלך זה לא ייחשב כפוגע בתקפו של כל דבר-מלך במועצה, צו או תקנות שניתנו בהתאם לחוק העיקרי לפני התאריך שבו קבלו תוקף דבר מלך זה, כל תקנות, הוראות או מסמך אחר שניתנו או הוצאו לפני אותו תאריך בהתאם לאותו דבר-מלך במועצה, או כל דבר-מלך במועצה שניתן לפני אותו תאריך המטיל כל דבר-מלך במועצה או תקנות כאמור לעיל על המושבה; וכל דבר-מלך במועצה, צו, תקנות והוראות או מסמך אחר כאמור לעיל ימשיכו להיות בתקפם, אם היה להם תוקף סמוך לפני אותו תאריך ובמידה שהיה להם תוקף זה, עד אשר יבוטלו ע"י דבר-מלך במועצה, צו, תקנות או מסמך אחר.~~

~~(2) דבר-מלך במועצה שניתן עפ"י כל הוראה מהוראות החוקים האלה, או כל צו או תקנות שניתנו ע"י המושל על פיה, יכול לכלול אותן הוראות ארעיות ומשלימות שהוד מלכותו במועצה, או המושל - ככל אשר יחייב הענין - ימצאו לנכון או לרצוי לצרכי דבר המלך במועצה, הצו או התקנות.~~

19. (בוטל).

(תיקון מס' 1) תשע"א-2011

מיום 13.4.2011

**תיקון מס' 1**

[ס"ח תשע"א מס' 2296](http://www.nevo.co.il/Law_word/law14/law-2296.pdf) מיום 13.4.2011 עמ' 902 ([ה"ח 482](http://www.nevo.co.il/Law_word/law15/memshala-482.pdf))

**ביטול סעיף 19 לתוספת**

הנוסח הקודם:

~~19. סעיף 34. (1) המונח "קרקע" שבחוקים כולל קרקע מכוסה מים וכל זכות בקרקע מעליה.~~

~~(2) לשם מניעת ספקות מצהירים בזה, כי הביטוי "הפסד או נזק" בחוק הטיס, 1936, והביטוי "נזק או הפסד" בסעיף 9 מהחוק העיקרי, כוללים, ביחס לבני-אדם, אבדן חיים ונזק גופני.~~

~~(3) כל מקום שהמלים סחורות או חפצים מובאות בחוקים אלה יש להבינן ככוללות דואר או בעלי חיים וכל מקום שמוזכרת איזו ארץ או מדינה בחוקים אלה, יש להבינה, מלבד אם נוסח הכתוב מחייב אחרת, ככוללת את מי החוף, אם ישנם מי-חוף כאלה, הסמוכים לאותה ארץ או מדינה.~~

תוספת שניה

ארץ-ישראל

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם ע"ר מס' 707 מיום 29.7.1937, תוס' 2, עמ' (ע) 563, (א) 675.

   תוקן [ס"ח תשע"א מס' 2296](http://www.nevo.co.il/Law_word/law14/law-2296.pdf) מיום 13.4.2011 עמ' 902 ([ה"ח הממשלה תש"ע מס' 482](http://www.nevo.co.il/Law_word/law15/memshala-482.pdf) עמ' 245) – תיקון מס' 1 בסעיף 182 לחוק הטיס, תשע"א-2011. [↑](#footnote-ref-1)
2. סמכויות הנציב העליון ניתנו לממשלה. הממשלה העבירה את סמכויותיה לפי דבר-מלך זה לשר התחבורה: י"פ תשט"ז מס' 447 מיום 27.10.1955 עמ' 105. [↑](#footnote-ref-2)
3. שני החוקים הבריטיים מובאים בנוסחם המקורי, מלבד כמה שיפורים בתרגום מן האנגלית. [↑](#footnote-ref-3)