הודעה בדבר כללים למניעת ניגוד ענינים של שרים וסגני שרים, תשס"ג-2003

דיני חוקה – ממשלה – שרים וסגני שרים – מניעת ניגודי עניינים

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 1 |
| סעיף 2 | שמירת דינים | [Go](#Seif2) | 2 |
| סעיף 3 | מילוי התפקיד בלא משוא פנים | [Go](#Seif3) | 2 |
| סעיף 4 | חובה למנוע ניגוד ענינים | [Go](#Seif4) | 2 |
| סעיף 5 | ייחוד הכהונה ואיסור התעסקות נוספת | [Go](#Seif5) | 2 |
| סעיף 6 | הוראות מיוחדות | [Go](#Seif6) | 2 |
| סעיף 7 | הסדרים למניעת ניגוד ענינים | [Go](#Seif7) | 3 |
| סעיף 8 | ענין אישי הפוגע במילוי תפקיד השר | [Go](#Seif8) | 3 |
| סעיף 9 | דיווח למבקר המדינה | [Go](#Seif9) | 3 |
| סעיף 10 | הצהרה שנתית | [Go](#Seif10) | 3 |
| סעיף 11 | פעולות מבקר המדינה | [Go](#Seif11) | 4 |
| סעיף 12 | התפטרות והפסקת עיסוק | [Go](#Seif12) | 4 |
| סעיף 13 | מכירת עסק ומניות עם תחילת הכהונה | [Go](#Seif13) | 4 |
| סעיף 14 | העמדה לביקורת מבקר המדינה | [Go](#Seif14) | 4 |
| סעיף 15 | מכירה תוך שמירת זכויות | [Go](#Seif15) | 4 |
| סעיף 16 | העברת ניירות ערך לנאמנות | [Go](#Seif16) | 4 |
| סעיף 17 | הצהרה על הון, נכסים וזכויות בעת תחילת הכהונה | [Go](#Seif17) | 5 |
| סעיף 18 | מינוי הועדה | [Go](#Seif18) | 5 |
| סעיף 19 | סמכות הועדה | [Go](#Seif19) | 5 |
| סעיף 20 | בקשה להיתר | [Go](#Seif20) | 5 |
| סעיף 21 | החלטת הועדה | [Go](#Seif21) | 5 |
| סעיף 22 | ביטול היתר | [Go](#Seif22) | 5 |
| סעיף 23 | שכר והוצאות | [Go](#Seif23) | 6 |
| סעיף 24 | הארכת מועדים | [Go](#Seif24) | 6 |

הודעה בדבר כללים למניעת ניגוד ענינים של שרים וסגני שרים, תשס"ג-2003[[1]](#footnote-1)\*

מודיעים בזה כי הממשלה תיקנה את הכללים שקבעה למניעת ניגוד ענינים של שרים וסגני שרים, שהודעה עליהם פורסמה בילקוט הפרסומים 4936, התשס"א, עמ' 462 (להלן – הכללים).

נוסח הכללים המובא בזה יובא במקום הכללים האמורים.

**פרק א': כללי**

1. בכללים אלה –

הגדרות

"בן משפחה" – בן זוג, ילד קטין, או כל קרוב שפרנסתו על השר;

"חבר בני אדם" – כל גוף של שני בני אדם או יותר, בין מואגד ובין לא מואגד, חברה, אגודה שיתופית, שותפות, אגודה עותמאנית, התאחדות וכל גוף שנוסד על פי דין;

"כספים" – פיקודונות לסוגיהם השונים, בסכום העולה על הסכום הקובע, במטבע ישראלי, במטבע חוץ או באיגרות חוב המונפקות לפי חוק מילווה קצר מועד, התשמ"ד-1984, בכל סוג השקעה, למעט בתכניות חיסכון, בקרנות השתלמות ובקופות גמל;

"הסכום הקובע" – 265,306.38 שקלים חדשים, הסכום האמור יהיה צמוד למדד המחירים לצרכן (להלן – המדד) ויתשנה ב-1 בפברואר של כל שנה (להלן – יום השינוי) לפי שיעור עליית המדד שפורסם לאחרונה לפני יום השינוי לעומת המדד שפורסם לאחרונה לפני יום השינוי הקודם; מזכיר הממשלה יפרסם את הסכום שעודכן כאמור בהודעה ברשומות;

הודעה תשפ"ג-2023

מיום 1.1.2013

**הודעה תשע"ג-2013**

[י"פ תשע"ג מס' 6631](http://www.nevo.co.il/Law_word/law10/yalkut-6631.pdf) מיום 21.7.2013 עמ' 6936

"הסכום הקובע" – ~~200,000~~ 241,526.3 שקלים חדשים, הסכום האמור יהיה צמוד למדד המחירים לצרכן (להלן – המדד) ויתשנה ב-1 בפברואר של כל שנה (להלן – יום השינוי) לפי שיעור עליית המדד שפורסם לאחרונה לפני יום השינוי לעומת המדד שפורסם לאחרונה לפני יום השינוי הקודם; מזכיר הממשלה יפרסם את הסכום שעודכן כאמור בהודעה ברשומות;

מיום 1.1.2015

**הודעה תשע"ה-2015**

[י"פ תשע"ה מס' 7016](http://www.nevo.co.il/Law_word/law10/yalkut-7016.pdf) מיום 1.4.2015 עמ' 4621

"הסכום הקובע" – ~~241,526.3~~ 245,431.85 שקלים חדשים, הסכום האמור יהיה צמוד למדד המחירים לצרכן (להלן – המדד) ויתשנה ב-1 בפברואר של כל שנה (להלן – יום השינוי) לפי שיעור עליית המדד שפורסם לאחרונה לפני יום השינוי לעומת המדד שפורסם לאחרונה לפני יום השינוי הקודם; מזכיר הממשלה יפרסם את הסכום שעודכן כאמור בהודעה ברשומות;

מיום 1.1.2016

**הודעה תשע"ו-2016**

[י"פ תשע"ו מס' 7246](http://www.nevo.co.il/Law_word/law10/yalkut-7246.pdf) מיום 10.4.2016 עמ' 5128

"הסכום הקובע" – ~~245,431.85~~ 242,984.74 שקלים חדשים, הסכום האמור יהיה צמוד למדד המחירים לצרכן (להלן – המדד) ויתשנה ב-1 בפברואר של כל שנה (להלן – יום השינוי) לפי שיעור עליית המדד שפורסם לאחרונה לפני יום השינוי לעומת המדד שפורסם לאחרונה לפני יום השינוי הקודם; מזכיר הממשלה יפרסם את הסכום שעודכן כאמור בהודעה ברשומות;

מיום 1.1.2017

**הודעה תשע"ז-2017**

[י"פ תשע"ז מס' 7519](http://www.nevo.co.il/Law_word/law10/yalkut-7519.pdf) מיום 7.6.2017 עמ' 6536

"הסכום הקובע" – ~~242,984.74~~ 242,494.36 שקלים חדשים, הסכום האמור יהיה צמוד למדד המחירים לצרכן (להלן – המדד) ויתשנה ב-1 בפברואר של כל שנה (להלן – יום השינוי) לפי שיעור עליית המדד שפורסם לאחרונה לפני יום השינוי לעומת המדד שפורסם לאחרונה לפני יום השינוי הקודם; מזכיר הממשלה יפרסם את הסכום שעודכן כאמור בהודעה ברשומות;

מיום 1.1.2019

**הודעה תשע"ט-2019**

[י"פ תשע"ט מס' 8217](https://www.nevo.co.il/law_word/law10/yalkut-8217.pdf) מיום 1.5.2019 עמ' 10310

"הסכום הקובע" – ~~242,494.36~~ 245,404.29 שקלים חדשים, הסכום האמור יהיה צמוד למדד המחירים לצרכן (להלן – המדד) ויתשנה ב-1 בפברואר של כל שנה (להלן – יום השינוי) לפי שיעור עליית המדד שפורסם לאחרונה לפני יום השינוי לעומת המדד שפורסם לאחרונה לפני יום השינוי הקודם; מזכיר הממשלה יפרסם את הסכום שעודכן כאמור בהודעה ברשומות;

מיום 1.1.2020

**הודעה תש"ף-2020**

[י"פ תש"ף מס' 8827](https://www.nevo.co.il/law_word/law10/yalkut-8827.pdf) מיום 27.4.2020 עמ' 5604

"הסכום הקובע" – ~~245,404.29~~ 246,878.66 שקלים חדשים, הסכום האמור יהיה צמוד למדד המחירים לצרכן (להלן – המדד) ויתשנה ב-1 בפברואר של כל שנה (להלן – יום השינוי) לפי שיעור עליית המדד שפורסם לאחרונה לפני יום השינוי לעומת המדד שפורסם לאחרונה לפני יום השינוי הקודם; מזכיר הממשלה יפרסם את הסכום שעודכן כאמור בהודעה ברשומות;

מיום 1.1.2021

**הודעה תשפ"א-2021**

[י"פ תשפ"א מס' 9498](https://www.nevo.co.il/law_word/law10/yalkut-9498.pdf) מיום 22.3.2021 עמ' 4522

"הסכום הקובע" – ~~246,878.66~~ 245,164.23 שקלים חדשים, הסכום האמור יהיה צמוד למדד המחירים לצרכן (להלן – המדד) ויתשנה ב-1 בפברואר של כל שנה (להלן – יום השינוי) לפי שיעור עליית המדד שפורסם לאחרונה לפני יום השינוי לעומת המדד שפורסם לאחרונה לפני יום השינוי הקודם; מזכיר הממשלה יפרסם את הסכום שעודכן כאמור בהודעה ברשומות;

מיום 1.1.2022

**הודעה תשפ"ב-2022**

[י"פ תשפ"ב מס' 10493](https://www.nevo.co.il/law_word/law10/yalkut-10493.pdf) מיום 3.5.2022 עמ' 7978

"הסכום הקובע" – ~~245,164.23~~ 252,041.06 שקלים חדשים, הסכום האמור יהיה צמוד למדד המחירים לצרכן (להלן – המדד) ויתשנה ב-1 בפברואר של כל שנה (להלן – יום השינוי) לפי שיעור עליית המדד שפורסם לאחרונה לפני יום השינוי לעומת המדד שפורסם לאחרונה לפני יום השינוי הקודם; מזכיר הממשלה יפרסם את הסכום שעודכן כאמור בהודעה ברשומות;

מיום 1.1.2023

**הודעה תשפ"ג-2023**

[י"פ תשפ"ג מס' 11343](https://www.nevo.co.il/law_html/law10/yalkut-11343.pdf) מיום 15.5.2023 עמ' 6186

"הסכום הקובע" – ~~252,041.06~~ 265,306.38 שקלים חדשים, הסכום האמור יהיה צמוד למדד המחירים לצרכן (להלן – המדד) ויתשנה ב-1 בפברואר של כל שנה (להלן – יום השינוי) לפי שיעור עליית המדד שפורסם לאחרונה לפני יום השינוי לעומת המדד שפורסם לאחרונה לפני יום השינוי הקודם; מזכיר הממשלה יפרסם את הסכום שעודכן כאמור בהודעה ברשומות;

"ניירות ערך" – תעודות המונפקות בסדרות על ידי תאגיד ומקנות זכות חברות, השתתפות או תביעה בו, בין אם הן על שם ובין למוכ"ז, לרבות ניירות ערך שמנפיקה המדינה, אופציות וחוזים עתידיים כמשמעותם בחוק השקעות משותפות בנאמנות, התשנ"ד-1994;

"ענין אישי" – לרבות ענין אישי של קרוב של השר;

"עסק" – לרבות משלח יד, מקצוע, מסחר, מלאכה, חקלאות או תעשיה;

"קרוב" –

(א) בן זוג, צאצא, הורה, הורי הורה, אח, אחות, צאצא וצאצאי בן הזוג, בן זוגו של כל אחד מאלה, צאצא של אח או אחות ואח או אחות של הורה;

(ב) כל אדם אחר שיש לשר ענין אישי במצבו הכלכלי;

"שליטה" – כל זכות הקיימת לאדם לבדו או יחד עם קרובו ל-10% לפחות מהון המניות המוצא, או ל-10% לפחות מכוח ההצבעה, או בזכות לקבל 10% לפחות מהרווחים או בזכות למנות מנהל, של כל חבר בני אדם;

"שר" – לרבות ראש הממשלה וסגן שר.

2. כללים אלה יחולו נוסף על האמור בכל דין.

שמירת דינים

3. שר ינהג במילוי תפקידיו בלא משוא פנים, תוך גישה הוגנת כלפי הכל ובלא שיהיה לו ענין אישי בהחלטותיו או בפעולותיו אף למראית עין.

מילוי התפקיד בלא משוא פנים

4. מחובתו של השר לנהל את עניניו כך שלא ייווצר ולא יהיה ניגוד ענינים בין מילוי תפקידו כשר לבין עניניו האישיים.

חובה למנוע ניגוד ענינים

5. (א) שר יקדיש את כל זמנו ומרצו למילוי תפקידו כשר;

ייחוד הכהונה ואיסור התעסקות נוספת

(ב) שר לא יעסוק בכל עסק, ולא יחזיק בכל משרה זולת משרת השר; הוראה זו לא תחול על פעילות פוליטית ומפלגתית הנעשית בלא תמורה;

(ג) שר לא יעסוק, תמורת תשלום, בהשמעת נאומים או הרצאות, בכתיבת מאמרים או בפעילות ספרותית, אלא באישור ועדת ההיתרים האמורה בפרק ד'.

**פרק ב': הוראות מיוחדות**

6. בלי לגרוע מההוראות הכלליות האמורות בפרק א', יחולו על השר בתקופת כהונתו הוראות אלה:

הוראות מיוחדות

(1) איסור כהונה בגוף שמטרתו השגת רווחים:

שר לא יעסוק בכל עסק ולא יהיה נושא משרה, חבר בהנהלה או בכל מוסד אחר של חבר בני אדם העוסק בפעילות כלשהי שמטרתה השגת רווחים;

(2) איסור כהונה בגוף אחר:

שר לא יהיה נושא משרה, חבר בהנהלה או בכל מוסד אחר של חבר בני אדם המקבל מימון מאוצר המדינה, בין באופן ישיר ובין באופן עקיף, או המקבל תרומות, למעט כהונה כחבר בהנהלה של מפלגה;

(3) איסור קבלת שכר והכנסות אחרות:

(א) שר לא יקבל שכר או טובת הנאה, זולת שכרו שמשלמת לו המדינה;

(ב) שר לא יקבל הכנסות מעסק או מכל חבר בני אדם;

(ג) האמור בפסקה זו לא יחול על –

(1) הכנסות מרכוש ומהשקעות;

(2) הכנסות מתגמולים או תקבולים אחרים מקרן פנסיה, מקרן תגמולים ועל פי פוליסת ביטוח ותשלומים אחרים כיוצא באלה;

(3) תקבולים הנובעים ממכירת זכויות בעסק או ממכירת מניות בחבר בני אדם שהשר השתתף בהם טרם היותו לשר, בתנאי כי תקבולים אלה אינם נמדדים ואינם תלויים בהכנסות העסק או חבר בני אדם לאחר מכירת הזכויות או המניות;

(4) איסור שימוש במידע:

שר לא יעשה עסקה, בין במישרין ובין בעקיפין, תוך שימוש בידיעה מוקדמת, בידיעה סודית או בכל ידיעה אחרת שהיא בידיעתו או שיש להניח שהיא בידיעתו, שאינה נחלת הכלל;

(5) שר לא יחזיק כספים או ניירות ערך, אלא באמצעות "נאמנות עיוורת" כאמור בסעיף 16;

(6) איסור רכישת נכסי המדינה:

שר לא ירכוש ולא יקבל נכסי המדינה, בין במישרין ובין בעקיפין, מלבד רכישה או קבלה של נכסים הנמכרים או המוענקים לציבור על פי עקרונות כלליים ומוגדרים מראש ואשר לציבור אפשרות שווה לרכוש או לקבל.

7. (א) בכל מקרה שיש לשר ענין אישי בפעולה או בהחלטה, שיש בה כדי להשפיע על הענקת טובת הנאה או זכות, אסור לו להשתתף בכל דרך שהיא בפעולה או בקבלת ההחלטה; הובא ענין כאמור לפני השר כחבר ממשלה, כחבר ועדת שרים או בכל דרך אחרת, חייב השר להצהיר מיד על הענין האישי שיש לו; הודעה על הצהרת השר בדבר ענין אישי תישלח למבקר המדינה.

הסדרים למניעת ניגוד ענינים

(ב) היה שר במצב של ניגוד ענינים –

(1) לגגבי סמכות הנתונה לו על פי חיקוק, ניתן – לאחר קבלת חוות דעתו של היועץ המשפטי לממשלה – לפעול באחת מדרכים אלה:

(א) להעביר את סמכויות הפעולה או ההחלטה של השר באותו ענין לשר אחר משרי הממשלה לפי סעיף 31(ב) לחוק-יסוד: הממשלה;

(ב) היה ניגוד הענינים זמני ולא מתמשך, לקבוע כי ימלא את התפקיד ראש הממשלה, או שר אחר לפי סעיף 24(ב) לחוק-יסוד: הממשלה.

(2) לגבי סמכות אחרת, ויש צורך בקבלת החלטה בדרג מיניסטריאלי – ניתן, לאחר קבלת חוות דעתו של היועץ המשפטי לממשלה, לפעול באחת מדרכים אלה:

(א) להסמיך ועדת שרים להפעיל את הסמכות, ואותו שר לא ישתתף בדיון ובהחלטה בועדת השרים באותו ענין;

(ב) שר אחר, לפי קביעת הממשלה, יפעיל את הסמכות;

(ג) משתרע ניגוד הענינים על כל שטח הפעולה – להעביר את שטח הפעולה למשרד אחר לפי סעיף 31(ד) לחוק-יסוד: הממשלה.

(ג) על אף האמור בסעיף קטן (ב)(1) ו-(2), אם בשל מהות הענין האישי ויתר נסיבות הענין, נראה כי אין מדובר בחשש לניגוד ענינים של ממש, ניתן, לאחר קבלת חוות דעתו של היועץ המשפטי לממשלה, להסתפק בכך שהשר ישתף בהחלטה או בפעולה שר נוסף שתקבע הממשלה. במקרה של חילוקי דעות בין שני השרים, יובא הנושא להכרעת הממשלה או ועדת שרים, והשר יפעל לפי הכרעה כאמור.

8. ראה מבקר המדינה כי שר הצהיר על ענין אישי ונמנע מלקחת חלק בקבלת החלטות, כאמור בסעיף 7, במידה המפריעה לו למלא את תפקידו כראוי, יפעל המבקר בדרך הקבועה למקרה של חריגה מכללים אלה, כמפורט בסעיף 11.

ענין אישי הפוגע במילוי תפקיד השר

9. (א) שר שקיבל תשלום בעד פעילות כאמור בסעיף 5(ג) ידווח למבקר המדינה על פרטי התשלום בתוך חודש מיום קבלתו.

דיווח למבקר המדינה

(ב) שר שמפיקדון תכנית חיסכון או מקופת גמל שלו נמשכו כספים יודיע על כך בתוך חודש מיום המשיכה למבקר המדינה.

10. בתוך 60 ימים מתום כל שנה לכהונת שר, ובתוך 60 ימים לאחר סיום כהונת שר, יגיש השר למבקר המדינה הצהרה ובה פרטים אלה:

הצהרה שנתית

(1) ההון, הנכסים, הזכויות וההתחייבויות שיש לשר ולבני משפחתו בתום אותה שנה או בתום תקופת הכהונה;

(2) מקורות ההכנסה של השר ובני משפחתו באותה שנה או באותה תקופה וסכומי ההכנסה מכל מקור;

ההצהרה תהיה בהתאם לטופס שיקבע מבקר המדינה.

11. (א) מבקר המדינה יבדוק מילוי הוראות וכללים אלה בידי השרים, ויהיו לו כל הסמכויות הקנויות למבקר המדינה בחוק מבקר המדינה, התשי"ח-1958 [נוסח משולב] (להלן – חוק מבקר המדינה).

פעולות מבקר המדינה

(ב) מלבד אם נאמר במפורש אחרת בכללים אלה, ישמור מבקר המדינה על סודיות הצהרות השרים ולא יגלה כל פרט בלי לקבל את הסכמת השר הנוגע בדבר.

(ג) מבקר המדינה רשאי להביא לידיעת ראש הממשלה כי הוא בודק אם שר נהג בהתאם לכללים אלה, ולהמציא לראש הממשלה מידע בנדון.

(ד) מבקר המדינה רשאי, אם נסיבות הענין מצדיקות זאת לדעתו, לדווח על סטיה מכללים אלה לועדת משנה שתיבחר על ידי ועדת הכנסת לעניני ביקורת המדינה, ולהביא לידיעתה את ממצאיו.

(ה) מצא מבקר המדינה כי קיים חשש לעבירה פלילית – יעביר את הענין לידיעת היועץ המשפטי לממשלה.

**פרק ג': חובות השר עם כניסתו לתפקיד**

12. מיד עם תחילת כהונתו כשר ולא יאוחר מ-30 ימים לאחר מכן, יתפטר השר מכל משרה, תפקיד או כהונה, ויפסיק כל עיסוק או פעילות שאינם בהתאם לכללים אלה.

התפטרות והפסקת עיסוק

13. שר שהוא בעל זכויות בעסק או בעל מניות המקנות לו שליטה בחבר בני אדם, ינקוט בתוך 60 ימים מתחילת הכהונה כשר, באחת מדרכים אלה כדי למנוע מצב של ניגוד ענינים:

מכירת עסק ומניות עם תחילת הכהונה

(1) ימכור את הזכויות בעסק או את המניות לאדם שאיננו קרובו ולא חבר בני אדם בשליטתו;

(2) עבד קרוב של השר עמו בעסק או בחבר בני אדם כאמור לפחות שנה לפני המינוי כשר, רשאי השר למכור או להעביר את כל הזכויות בעסק או את כל המניות לאותו קרוב בתנאי כי הקרוב איננו בן זוגו או ילדו הקטין;

(3) יחכיר את העסק לאדם שאיננו קרובו ושאינו חבר בני אדם שבשליטתו, תמורת דמי חכירה קבועים מראש לכל תקופת כהונת השר, בתנאי כי דמי החכירה אינם תלויים בהכנסות מהעסק.

14. (א) נוסף על חובות השר על פי כללים אלה חייב השר לגרום לכך שעסק או חבר בני אדם שאיננו גוף מבוקר, יעמוד לביקורת מבקר המדינה על ידי חתימת הסכם עם הממשלה על פי סעיף 9(6) לחוק מבקר המדינה, במקרים אלה:

העמדה לביקורת מבקר המדינה

(1) אם מועברות זכויות בעסק או מניות המקנות שליטה בחבר בני אדם לקרוב כאמור בסעיף 13(2);

(2) אם הועברו זכויות בעסק או מניות המקנות שליטה בחבר בני אדם לקרוב של השר בתוך שלוש שנים לפני מינויו לשר;

(3) אם החכיר השר כאמור בסעיף 13(3).

(ב) בביצוע הביקורת ישתמש מבקר המדינה בסמכויות שהוענקו לו בחוק מבקר המדינה; מבקר המדינה יפעיל את סמכויותיו לגבי העסק או חבר בני האדם כדי לבדוק אם נהגו בטוהר המידות ואם לא נוצלו לרעה הקרבה או הקשר עם השר.

15. שר שעם כניסתו לתפקיד מכר זכויות בעסק או מניות שליטה בחבר בני אדם רשאי לשמור לעצמו זכות לרכישה חוזרת של הזכויות או המניות עם תום תקופת כהונתו, בתנאי כי הרכישה החוזרת תהיה תמורת תשלום המחיר המלא של כל הזכויות או המניות בעת הרכישה החוזרת.

מכירה תוך שמירת זכויות

16. (א) בתוך 60 ימים מיום מינויו יעביר השר את הכספים ואת ניירות הערך שבבעלותו ובבעלות בני משפחתו לחברת נאמנות ציבורית ובלתי תלויה, אשר תחזיק ותנהל אותם בדרך של "נאמנות עיוורת".

העברת ניירות ערך לנאמנות

(ב) השר ובני משפחתו לא ייתנו לחברת הנאמנות כל הוראות באילו ניירות ערך להחזיק ואילו ניירות ערך למכור או לרכוש, למעט הנחיה חד פעמית, קודם לתחילת מתן השירות, בדבר סוגי ההשקעה שייכללו בתיק ובדבר השיעור המרבי של כל סוג ביחס לשווי התיק, או הנחיה כי אלה יקיבעו לפי שיקול דעתה של חברת הנאמנות.

(ג) חברת הנאמנות לא תמסור לשר ולבני משפחתו, כל עוד מכהן השר בתפקידו, כל מידע על העסקאות שנעשו בניירות הערך; המידע היחיד שיימסר יהיה שווי כלל ניירות הערך, הרווחים שמומשו, והמס ששולם בשל רווחים אלה.

(ד) שטר הנאמנות בין השר לבין חברת הנאמנות יובא לאישור היועץ המשפטי לממשלה.

(ה) הוראות סעיף זה לא יחולו על מניות שקיימת חובה להעבירן על פי סעיף 13.

17. בתוך 60 ימים מיום תחילת כהונתו, יצהיר השר למבקר המדינה, בדין וחשבון מפורט ועל פי טופס שיקבע המבקר, על ענינים אלה:

הצהרה על הון, נכסים וזכויות בעת תחילת הכהונה

(1) ההון, הנכסים, הזכויות וההתחייבויות שיש לשר ולבני משפחתו ביום כניסתו לתפקיד;

(2) המקורות והסכומים של הכנסתו והכנסת בני משפחתו בשנה שקדמה למינויו כשר;

(3) פרטים מלאים על נכסים שהועברו על פי סעיף 13(1) ו-(2), בציון שם הרוכש או מקבל ההעברה וקרבתו לשר;

(4) פרטים מלאים על עסק שהשר החכיר על פי סעיף 13(3), ועל תנאי החכירה, בצירוף ההסכם המקנה את הזכות לרכישה חוזרת;

(5) הזכויות והמניות שנשארה לגביהן זכות לרכישה חוזרת על פי סעיף 15, בצירוף ההסכם המקנה את הזכות לרכישה חוזרת;

(6) רשימת נייכות הערך שהועברה לחברת נאמנות על פי סעיף 16, והעתק משטר הנאמנות;

(7) רשימה מפורטת של כל התפקידים, המשרות והכהונות שבהן החזיק השר לפני מינויו ואשר מהן התפטר על פי כללים אלה, ורשימת התפקידים, המשרות והכהונות שהשר ממשיך להחזיק בהן לאחר מינויו.

**פרק ד': ועדה למתן היתרים**

18. (א) מבקר המדינה ימנה ועדה בת שלושה חברים שבראשה שופט או שופט בדימוס (להלן – הועדה).

מינוי הועדה

(ב) הועדה תמונה לתקופה של שנתיים.

(ג) הודעה על מינוי הועדה תפורסם ברשומות.

(ד) התפנה מקומו של חבר הועדה או נבצר מחבר הועדה למלא את תפקידו, יהיה מבקר המדינה רשאי למנות במקומו חבר אחר או ממלא מקום, לפי שיקול דעתו.

19. (א) הועדה מוסמכת לדון בבקשה לקבלת היתר אישי לאי קיום כלל מכללים אלה.

סמכות הועדה

(ב) הועדה רשאית לסרב למתן היתר, לתתו או לתתו בתנאים, אם הדבר נראה לה מוצדק בנסיבות המקרה ותקין מבחינה ציבורית.

(ג) תוקף ההיתר לא יעלה על משך תקופת כהונת הממשלה.

20. פניה לועדה בבקשה לקבל היתר יכול שתבוא מאת השר הנוגע בדבר או מאת מי שמועמד להיות שר.

בקשה להיתר

21. (א) הועדה תשמע, לפני מתן החלטתה, את חוות דעתו של מבקר המדינה לגבי המקרה שלפניה.

החלטת הועדה

(ב) החלטה הועדה תהיה סופית.

(ג) העתק מהחלטת הועדה יישלח למבקר המדינה.

(ד) אין בהחלטת הועדה כדי לגרוע מסמכות מבקר המדינה לפי חוק מבקר המדינה ולפי כל חיקוק אחר.

22. (א) ראה מבקר המדינה שהנסיבות שבהן ניתן היתק השתנו באופן בולט, יביא את הדבר לידיעת הועדה.

ביטול היתר

(ב) קיבלה הועדה הודעה כאמור, רשאית היא, אם לדעתה שינוי הנסיבות מצדיק זאת, לבטל או לשנות את ההיתר שנתנה והיא תודיע על החלטתה למבקר המדינה ולשר הנוגע בדבר.

23. (א) חברי הועדה יקבלו החזר הוצאות מאוצר המדינה כפי שיקבע מבקר המדינה.

שכר והוצאות

(ב) חברי הועדה שאינם מקבלים משכורת מאוצר המדינה יקבלו מאוצר המדינה שכר טרחה בעד השתתפותם בישיבות הועדה שפי שיקבע מבקר המדינה.

**פרק ה': שונות**

24. מבקר המדינה רשאי להאריך מועד שנקבע בכללים אלה מטעמים מיוחדים

הארכת מועדים

כ"ו בטבת התשס"ג (31 בדצמבר 2002)

אהרון לישנסקי

מזכיר הממשלה (בפועל)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמה [י"פ תשס"ג מס' 5147](http://www.nevo.co.il/Law_word/law10/YALKUT-5147.pdf) מיום 16.1.2003 עמ' 1136.

   תוקנה [י"פ תשע"ג מס' 6631](http://www.nevo.co.il/Law_word/law10/yalkut-6631.pdf) מיום 21.7.2013 עמ' 6936 – הודעה תשע"ג-2013; תחילתה ביום 1.1.2013.

   [י"פ תשע"ה מס' 7016](http://www.nevo.co.il/Law_word/law10/yalkut-7016.pdf) מיום 1.4.2015 עמ' 4621 – הודעה תשע"ה-2015; תחילתה ביום 1.1.2015.

   [י"פ תשע"ו מס' 7246](http://www.nevo.co.il/Law_word/law10/yalkut-7246.pdf) מיום 10.4.2016 עמ' 5128 – הודעה תשע"ו-2016; תחילתה ביום 1.1.2016.

   [י"פ תשע"ז מס' 7519](http://www.nevo.co.il/Law_word/law10/yalkut-7519.pdf) מיום 7.6.2017 עמ' 6536 – הודעה תשע"ז-2017; תחילתה ביום 1.1.2017.

   [י"פ תשע"ט מס' 8217](http://www.nevo.co.il/Law_word/law10/yalkut-8217.pdf) מיום 1.5.2019 עמ' 10310 – הודעה תשע"ט-2019; תחילתה ביום 1.1.2019.

   [י"פ תש"ף מס' 8827](https://www.nevo.co.il/law_word/law10/yalkut-8827.pdf) מיום 27.4.2020 עמ' 5604 – הודעה תש"ף-2020; תחילתה ביום 1.1.2020.

   [י"פ תשפ"א מס' 9498](https://www.nevo.co.il/law_word/law10/yalkut-9498.pdf) מיום 22.3.2021 עמ' 4522 – הודעה תשפ"א-2021; תחילתה ביום 1.1.2021.

   [י"פ תשפ"ב מס' 10493](https://www.nevo.co.il/law_word/law10/yalkut-10493.pdf) מיום 3.5.2022 עמ' 7978 – הודעה תשפ"ב-2022; תחילתה ביום 1.1.2022.

   [י"פ תשפ"ג מס' 11343](http://www.nevo.co.il/Law_word/law10/yalkut-11343.pdf) מיום 15.5.2023 עמ' 6186 – הודעה תשפ"ג-2023; תחילתה ביום 1.1.2023. [↑](#footnote-ref-1)