הודעת מנהל בתי המשפט בדבר סוגי עניינים שיידונו בבתי המשפט

בתי משפט וסדרי דין – בתי משפט ובתי דין

בתי משפט וסדרי דין – סדר דין פלילי

בתי משפט וסדרי דין – סדר דין אזרחי

בתי משפט וסדרי דין – הוצאה לפועל

בטחון – שעת חירום – שיפוט ועזרה משפטית

תוכן ענינים

|  |  |  |  |
| --- | --- | --- | --- |
| סעיף 1 | בית המשפט העליון | [Go](#Seif1) | 2 |
| סעיף 2 | בתי המשפט המחוזיים | [Go](#Seif2) | 2 |
| סעיף 3 | בתי משפט שלום, לרבות בתי משפט שלום לנוער, בתי משפט לתעבורה, בתי משפט לענייני משפחה ובתי משפט לעניינים מקומיים | [Go](#Seif3) | 2 |

הודעת מנהל בתי המשפט בדבר סוגי עניינים שיידונו בבתי המשפט[[1]](#footnote-1)\*

לפי תקנות בתי המשפט ולשכות ההוצאה לפועל   
(סדרי דין במצב חירום מיוחד), התשנ"א-1991

בתוקף סמכותי לפי תקנה 3(ה) לתקנות בתי המשפט ולשכות ההוצאה לפועל (סדרי דין במצב חירום מיוחד), התשנ"א-1991 (להלן – התקנות), אני קובע כי נוסף על סוגי העניינים המנויים בתקנה 3(א)(1) עד (5) לתקנות, בתקופת תוקפה של הודעת שר המשפטים בדבר מצב חירום מיוחד יישמעו סוגי העניינים המפורטים להלן:

1. (א) עתירות לבית המשפט הגבוה לצדק.

בית המשפט העליון

(ב) הליכי ערעור דחופים בעניינים פליליים, אזרחיים ומינהליים ובכלל זה הליכי ערעור שהוגשו עד ליום כ"ג בטבת התשע"ט (31 בדצמבר 2018).

(ג) הליכים דחופים המתבררים בפני דן יחיד בבית המשפט העליון.

2. (א) עניינים פליליים

בתי המשפט המחוזיים

כלל העניינים הפליליים, למעט דיון בעניינו של נאשם עצור (שאינו עצור בפיקוח אלקטרוני) או אסיר לפי פרק ה', סימן ה' לחוק סדר הדין הפלילי [נוסח משולב], התשמ"ב-1982 (להלן – חוק סדר הדין הפלילי), אך לרבות דיונים לפי סעיפים 169 ו-170(א) רישה.

(ב) עניינים אזרחיים

כלל העניינים האזרחיים.

(ג) עניינים מינהליים

כלל העניינים המינהליים, לרבות עתירות לפי חוק שחרור על תנאי ממאסר, התשס"א-2001, ולמעט עתירות אסיר שאינן בענייני החזקה בהפרדה.

(ד) בית הדין לימאות

כלל העניינים שבסמכות בית הדין לימאות לפי דין.

3. (א) עניינים פליליים

בתי משפט שלום, לרבות בתי משפט שלום לנוער, בתי משפט לתעבורה, בתי משפט לענייני משפחה ובתי משפט לעניינים מקומיים

כלל העניינים הפליליים, למעט העניינים האלה:

(1) דיונים פליליים בעניינם של נאשמים עצורים (שאינם עצורים בפיקוח אלקטרוני) (או אסירים לפי פרק ה', סימן ה' לחוק סדר הדין הפלילי, אך לרבות דיונים לפי סעיפים 169 ו-170(א) רישה;

(2) בכתבי אישום שהוגשו לאחר יום כ"ד בטבת התשע"ט (1 בינואר 2019) – דיונים פליליים שאינם הכרעת דין, שמיעת טענות לעניין העונש וגזר דין בעניינם של נאשמים שאינם עצורים, אצורים בפיקוח אלקטרוני או משוחררים בתנאים מגבילים, לרבות מעצר בית.

(ב) עניינים אזרחיים

(1) בקשות לסעדים זמניים, לרבות עיכוב הליכים ובכלל זה עיכוב הליכי הוצאה לפועל, ולביטולם;

(2) גביית עדות מוקדמת וכן גביית עדות לפי תקנות עזרה משפטית בין מדינות, התשנ"ט-1999;

(3) הליכים לפי החוק למניעת הטרדה מאיימת, התשס"ב-2001;

(4) הליכים לפי החוק למניעת אלימות במשפחה, התשנ"א-1991 (להלן – החוק למניעת אלימות במשפחה), לרבות צווי הגנה;

(5) הליכים לפי חוק הסעד (טיפול באנשים עם מוגבלות שכלית-התפתחותית), התשכ"ט-1969;

(6) הליכים לפי חוק ההגנה על חוסים, התשכ"ו-1966;

(7) הליכים לפי חוק ניהול מוסדות (מקרים מיוחדים), התשי"ב-1952;

(8) בהליכי חדלות פירעון של יחיד – בקשה להבאת הסדר חוב לאישור בעלי העניין בו ובקשה לאישורו בבית המשפט, בקשת נושה למתן צו פתיחת הליכים, בקשה לצו הקפאת הליכים, בקשה לצו עיכוב הליכים ובקשה לקציבת מזונות;

(9) בקשות לתשלום תכוף לפי חוק פיצויים לנפגעי תאונות דרכים, התשל"ה-1975;

(10) בקשות מנהל לפי סעיף 112א לחוק מס ערך מוסף, התשל"ו-1975;

(11) דיונים בהליכים אזרחיים שנפתחו עד ליום כ"ג בטבת התשע"ט (31 בדצמבר 2018);

(12) תביעות קטנות אף אם הוגשו לאחר יום כ"ג בטבת התשע"ט (31 בדצמבר 2018).

(ג) ענייני תעבורה

כלל ענייני התעבורה, למעט העניינים המפורטים בפסקאות (1) ו-(2) לסעיף קטן (א) לעיל.

(ד) ענייני משפחה

כלל ענייני המשפחה.

(ה) ענייני נוער

(1) עניינים פליליים כאמור בסעיף קטן (א) לעיל;

(2) בקשות המוגשות על ידי עובדת סוציאלית לחוק נוער, לאישור צו חירום, לביצוע בדיקה פסיכיאטרית או לאשפוזים פסיכיאטריים, לנקיטה באמצעים זמניים דחופים וזאת לפי חוק הנוער (טיפול והשגחה), התש"ך-1960 (להלן – חוק הנוער (טיפול והשגחה)), או להארכתם;

(3) דיונים בתיקי נזקקות לפי חוק הנוער (טיפול והשגחה);

(4) בקשת הממונה על המעונות להמיר צו החזקת קטין במעון נעול למאסר לפי סעיף 25א לחוק הנוער (שפיטה, ענישה ודרכי טיפול), התשל"א-1971.

(ו) עניינים מקומיים

עניינים פליליים כאמור בסעיף קטן (א) לעיל ונוסף על כך העניינים האלה:

(1) הליכים לפי פרק י' סימן ד' לחוק התכנון והבנייה, התשכ"ה-1965 (להלן – חוק התכנון והבנייה);

(2) הליכים לפי סעיף 239 לחוק התכנון והבנייה;

(3) הליכים לפי פרק י' סימן ח' לחוק התכנון והבנייה.

אין באמור בהודעה זו כדי לגרוע מסמכות נשיא בית משפט, לרבות שופט אחר של אותו בית משפט שהנשיא קבע, להורות מטעמים שיירשמו כי הליך מסוים הנמנה עם העניינים המפורטים בתקנות ובהודעה זו לא יידון, או שהליך מסוים שאינו נמנה עמהם – יידון.

תחילת תוקפה של הודעה זו ביום י"ח באייר התש"ף (12 במאי 2020).

ההודעות הקודמות בדבר סוגי עניינים שיידונו בבתי המשפט – בטלות.

ט"ז באייר התש"ף (10 במאי 2020) יגאל מרזל

מנהל בתי המשפט

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמה [י"פ תש"ף מס' 8851](https://www.nevo.co.il/law_word/law10/yalkut-8851.pdf) מיום 10.5.2020 עמ' 5797. [↑](#footnote-ref-1)