הוראות הבחירות (דרכי תעמולה) (סדרי הדין בבקשות ועררים), תשע"ה-2015

דיני חוקה – בחירות – בחירות לכנסת – תעמולה

דיני חוקה – בחירות – בחירות ברשויות – תעמולה

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 3 |
| סעיף 2 | הגשת עתירה | [Go](#Seif2) | 3 |
| סעיף 3 | צירוף מסמכים | [Go](#Seif3) | 4 |
| סעיף 4 | הגשת מסמך ליושב ראש | [Go](#Seif4) | 4 |
| סעיף 5 | המשיבים לעתירה | [Go](#Seif5) | 4 |
| סעיף 6 | המצאת עתירה למשיבים | [Go](#Seif6) | 5 |
| סעיף 7 | רישום וניתוב עתירה | [Go](#Seif7) | 5 |
| סעיף 8 | עיון בעתירה | [Go](#Seif8) | 5 |
| סעיף 9 | כתב תשובה | [Go](#Seif9) | 5 |
| סעיף 10 | צורת כתב טענות | [Go](#Seif10) | 6 |
| סעיף 11 | הגשת כתב תשובה ועיקרי טיעון | [Go](#Seif11) | 6 |
| סעיף 12 | ראיות | [Go](#Seif12) | 6 |
| סעיף 13 | הכרעה בעתירה | [Go](#Seif13) | 6 |
| סעיף 14 | סדר הטיעון | [Go](#Seif14) | 6 |
| סעיף 15 | דיון דחוף | [Go](#Seif15) | 6 |
| סעיף 16 | החלטה | [Go](#Seif16) | 6 |
| סעיף 17 | ערר | [Go](#Seif17) | 6 |
| סעיף 18 | המועד להגשת ערר | [Go](#Seif18) | 7 |
| סעיף 19 | תוכן כתב הערר | [Go](#Seif19) | 7 |
| סעיף 20 | מסמכים שיש לצרפם לכתב הערר | [Go](#Seif20) | 7 |
| סעיף 21 | מסמכים שיש להמציאם למשיבים בערר | [Go](#Seif21) | 7 |
| סעיף 22 | נימוקי הערר | [Go](#Seif22) | 7 |
| סעיף 23 | נימוקים שלא פורשו | [Go](#Seif23) | 7 |
| סעיף 24 | מחיקת נימוקים ותיקונם | [Go](#Seif24) | 7 |
| סעיף 25 | משיבים בערר | [Go](#Seif25) | 7 |
| סעיף 26 | צירוף משיבים | [Go](#Seif26) | 7 |
| סעיף 27 | תחולת הוראות | [Go](#Seif27) | 7 |
| סעיף 28 | הביצוע לא יעוכב | [Go](#Seif28) | 7 |
| סעיף 29 | עיכוב ביצוע וסעד זמני | [Go](#Seif29) | 7 |
| סעיף 30 | הוצאות | [Go](#Seif30) | 8 |
| סעיף 31 | אי התייצבות או אי הגשת מסמכים לפי החלטת היושב ראש | [Go](#Seif31) | 8 |
| סעיף 32 | פרוטוקול | [Go](#Seif32) | 8 |
| סעיף 33 | סטייה מהוראות | [Go](#Seif33) | 8 |
| סעיף 34 | העברת דיון בעתירה | [Go](#Seif34) | 8 |
| סעיף 35 | פרסומים | [Go](#Seif35) | 9 |
|  | תוספת | [Go](#med0) | 9 |

הוראות הבחירות (דרכי תעמולה) (סדרי הדין בבקשות ועררים), תשע"ה-2015[[1]](#footnote-1)\*

בתוקף סמכותי לפי סעיף 17ה(א) לחוק הבחירות (דרכי תעמולה), התשי"ט-1959 (להלן – החוק), ובאישור ועדת החוקה חוק ומשפט של הכנסת, אני מורה לאמור:

1. בהוראות אלה –

הגדרות

"היושב ראש" – יושב ראש ועדת הבחירות המרכזית או יושב ראש ועדת הבחירות האזורית המוסמך לדון בעתירה, לפי העניין;

"חוק הבחירות לכנסת" – חוק הבחירות לכנסת [נוסח משולב], התשכ"ט-1969;

"חוק חופש המידע" – חוק חופש המידע, התשנ"ח-1998;

"יושב ראש הוועדה המרכזית" – יושב ראש ועדת הבחירות המרכזית שמונה לפי סעיף 17 לחוק הבחירות לכנסת;

"יושב ראש ועדה אזורית" – יושב ראש של ועדת בחירות אזורית, שמונה לפי סעיף 20(א) לחוק הבחירות לכנסת, ונקבע לפי סעיף 17ד(א) לחוק;

"מזכירות הוועדה" – מזכירות ועדת הבחירות המרכזית במשכן הכנסת;

"נוגע בדבר" – אחד מאלה:

(1) חבר ועדת הבחירות המרכזית שהוא נציג הסיעה שתעמולה בעדה מהווה או עלולה להוות עבירה לפי החוק;

(2) בא כוח רשימת מועמדים שמונה לפי סעיף 59 לחוק הבחירות לכנסת שתעמולה בעדה מהווה או עלולה להוות עבירה לפי החוק;

"עתירה" – עתירה למתן צו לפי סעיף 17ב או 17ג לחוק;

"פקודת הראיות" – פקודת הראיות [נוסח חדש], התשל"א-1971;

"תצהיר" – תצהיר לפי סעיף 15 לפקודת הראיות;

"תקנות סדר הדין האזרחי" – תקנות סדר הדין האזרחי, התשע"ט-2018.

הוראות תשפ"ב-2021

מיום 9.12.2021

**הוראות תשפ"ב-2021**

[ק"ת תשפ"ב מס' 9789](https://www.nevo.co.il/Law_word/law06/tak-9788.pdf) מיום 9.12.2021 עמ' 1120

"תקנות סדר הדין האזרחי" – תקנות סדר הדין האזרחי, ~~התשמ"ד-1984~~ התשע"ט-2018.

2. (א) עתירה תימסר למזכירות הוועדה כשהיא סרוקה וחתומה על צרופותיה כאמור בסעיף קטן (ג) ובסעיף 3, ותוגש, עד השעה 14:00 בימים א' עד ה' בשבוע, באמצעות דואר אלקטרוני [Vadatb@knesset.gov.il](mailto:Vadatb@knesset.gov.il) או באמצעות פקסימילה שמספרה 02-5669855; מועד קבלת העתירה במזכירות הוועדה ייחשב המועד שבו אישרה מזכירות הוועדה את קבלת העתירה על צרופותיה; מזכירות הוועדה רשאית להנחות את העותר להגיש עותק מקורי, כרוך ומודפס של העתירה, על צרופותיה, נוסף על הגשתה כאמור, במסירה אישית במשרדי מזכירות הוועדה או בדואר רשום למזכירות הוועדה.

הגשת עתירה

(ב) בעתירה ייכללו כל אלה:

(1) שם העותר, מספר זהותו ומענו להמצאת כתבי בי-דין, לרבות מספר טלפון, מספר טלפון נייד, מספר פקסימילה וכתובת דואר אלקטרוני, ואם הוא מיוצג – שם בא כוחו ופרטיו כאמור;

(2) המשיבים ומענם להמצאת כתבי בי-דין, הפרטים המפורטים בפסקה (1) לגבי כל אחד מהמשיבים, אם ניתן לבררם, ועניינו של כל אחד מהמשיבים בנושא העתירה; היה המשיב מועמד לבחירות לכנסת או לבחירות לרשות מקומית, או סיעה של הכנסת או של מועצה מקומית או אזורית, או רשימת מועמדים לכנסת או לרשות מקומית, יצוין הדבר בהבלטה בעתירה;

(3) תיאור התעמולה נושא העתירה והמועד שבו פורסמה, או שבו היא עתידה להיות מפורסמת;

(4) העניין של העותר בנושא העתירה;

(5) תמצית הנימוקים שבעובדה ושבחוק שעליהם מתבססת העתירה;

(6) נעשתה פנייה מוקדמת בכתב למשיב – יצורפו העתקים של ההתכתבות לעניין זה; לא נעשתה פנייה מוקדמת – יפורטו הנימוקים להגשת העתירה בלא פנייה מוקדמת;

(7) פירוט הסעד המבוקש;

(8) עותר המבקש לצרף נספחים לעתירה יצרף –

(א) לפני הנספח הראשון, תוכן עניינים שבו יפורטו ביחס לכל נספח: שם הנספח, הספרה שבה סומן ומספר העמוד של העמוד הראשון לנספח;

(ב) לפני כל אחד מהנספחים, דף מקדים שבראשו ובמרכזו יצוינו: שם הנספח, הספרה שבה סומן ומספר העמוד של העמוד הראשון של הנספח; הפרטים המצוינים בסעיף זה יירשמו בגופן "David", גודל 36.

(ג) עתירה תיערך לפי טופס 1 שבתוספת והעובדות שבה יאומתו בתצהיר אשר יצורף אליה ושיהיה ערוך לפי טופס 2 שבתוספת; בתצהיר תהיה הפרדה בין עובדות שהן בידיעתו האישית של המצהיר לבין עובדות הנכונות לפי מיטב ידיעתו ואמונתו, שלגביהן יציין את מקור ידיעתו ואמונתו.

3. (א) לכל עותק של העתירה יצורף צילום של התעמולה נושא העתירה, אם ניתן להשיגו בשקידה סבירה, ושל כל מסמך אחר שהעותר מסתמך עליו המצוי ברשותו.

צירוף מסמכים

(ב) לא צורף מסמך כאמור לעתירה, אף שהוא מצוי ברשות העותר, לא יסתמך עליו בעל דין בדיון בעתירה אלא ברשות היושב ראש.

4. (א) ראה היושב ראש כי מסמך דרוש לשם הכרעה בעניין שלפניו, רשאי הוא להורות לבעל הדין שהמסמך ברשותו להגישו במועד שיורה.

הגשת מסמך ליושב ראש

(ב) בעל הדין יגיש את המסמך ליושב ראש ולבעלי הדין האחרים; בעלי הדין רשאים להגיש את הערותיהם בכתב, ככל שהדבר נובע מהגשת המסמך, במועד שהורה לכך היושב ראש.

(ג) התנגד בעל הדין להגשת המסמך, יודיע ליושב ראש, במועד שהורה לו על כך, את טעמי התנגדותו.

(ד) החליט היושב ראש לדחות את ההתנגדות, יחולו הוראות סעיף קטן (ב).

(ה) לא יורה יושב הראש על מסירת מידע או מסמכים העלולים לפגוע בזכויות צד שלישי, אלא לאחר שנתן לצד השלישי הזדמנות להשמיע את טענותיו, בדרך שיורה.

(ו) החובה למסור מידע ומסמכים לפי סעיף זה כפופה לסייגים ולהוראות לעניין גילוי מידע ומסמכים לפי כל דין; ולעניין בעל דין שהוא רשות ציבורית כהגדרתה בחוק חופש המידע, לרבות הסייגים למסירת מידע הקבועים בחוק חופש המידע, בשינויים המחויבים.

(ז) הועלתה טענה בדבר סייג או חיסיון כאמור בסעיף קטן (ו) לגבי גילוי מידע או מסמך, רשאי היושב ראש לקיים את הדיון לפי סעיף זה בדלתיים סגורות, וכן רשאי היושב ראש לקבל את המידע או מסמך המבוקשים, לעיין בהם, ולקבל הסברים מנציג היועץ המשפטי לממשלה או מנציג הרשות הנוגעת בדבר, אף בהעדר שאר בעלי הדין.

(ח) הוצאה לגבי מידע או מסמך תעודת חיסיון לפי סעיף 44 לפקודת הראיות, יחולו סעיפים 44 ו-46 לפקודה האמורה.

5. (א) המשיבים לעתירה יהיו כל אלה:

המשיבים לעתירה

(1) המועמד, הסיעה או רשימת המועמדים שבעדם נערכה, או תיערך התעמולה נושא העתירה, או שכלפיהם תבוצע העבירה, לפי העניין;

(2) היוזם לפרסום התעמולה או מבצע העבירה, אם אינו המשיב האמור בפסקה (1);

(3) כל מי שעלול להיפגע מקבלת העתירה.

(ב) היושב ראש, רשאי, בכל שלב, להורות על מחיקת עתירה אם לא צורף משיב ראוי, או להורות על צירופו של עותר או משיב, וכן על מחיקת משיב או עותר שצורף לעתירה.

(ג) נוגע בדבר והיועץ המשפטי לממשלה רשאים לבקש להצטרף, בכל שלב, ובאישור היושב ראש, כמשיבים לעתירה.

6. עותר ימציא למשיבים, במישרין, עותק של העתירה והמסמכים שצורפו אליה לפי סעיף 3 ויגיש למזכירות הוועדה אישורים על המצאת העתירה לכל המשיבים; היושב ראש רשאי להחליט, אם ראה כי נסיבות העניין מחייבות שלא להשהות את הטיפול בעתירה שלפניו, כי תימסר למשיבים הודעה טלפונית על הגשת העתירה ודבר תוכנה, והדבר יאומת בתצהיר שיגיש העותר למזכירות הוועדה.

המצאת עתירה למשיבים

7. הוגשה עתירה, תובא, בלא דיחוי, לעיון יושב ראש הוועדה המרכזית או עובד בכיר שהסמיך לכך והוא רשאי –

רישום וניתוב עתירה

(1) לקבלה לרישום במזכירות הוועדה;

(2) שלא לקבלה לרישום, אם מצא שלא מתקיימות בה הוראות סעיפים 2, 3, 5 ו-6, אלא שהעותר, או המשיב, לפי העניין, רשאים לבקש שיושב ראש הוועדה המרכזית, או יושב ראש ועדה אזורית שהוא הסמיך לכך, יחליט בשאלה אם בעתירה או בתשובה מתקיימות ההוראות האמורות או לא, והחלטתו תהיה סופית ומכרעת;

(3) התקבלה עתירה לרישום כאמור בפסקה (1) תועבר לעיון היושב ראש המוסמך לדון בה, אלא שהעותר או המשיב, לפי העניין, רשאים לבקש שיושב ראש הוועדה המרכזית, או יושב ראש ועדה אזורית שהוא הסמיך לכך, יחליט בשאלה אם הועברה העתירה ליושב הראש המוסמך, להחלטתו תהיה סופית ומכרעת.

8. עתירה שהתקבלה לרישום תובא, בהקדם האפשרי, לעיון היושב ראש המוסמך לדון בה, והוא רשאי –

עיון בעתירה

(1) למחוק או לדחות עתירה – כולה או מקצתה – על הסף, על פי כתב העתירה בלבד או לאחר שקיבל כתב תשובה, אם לכאורה אינה מגלה עילה למתן צו;

(2) להורות לעותר להגיש תצהיר משלים או הודעה משלימה בעניינים שהורה, או להגיש נוסח מתוקן של העתירה באופן שהורה;

(3) להורות שמשיב יגיש כתב תשובה לפי סעיף 9 (להלן – כתב תשובה), ורשאי הוא להגדיר את העניינים הטעונים תשובה;

(4) להורות כי יתקיים דיון בעתירה במעמד הצדדים (להלן – דיון מוקדם), ומשעשה כן, יגישו המשיבים עיקרי טיעון לעתירה או לעניינים שהורה (להלן – עיקרי הטיעון); עיקרי הטיעון יוגשו למזכירות הוועדה ויומצאו לשאר בעלי הדין במועד שהחליט עליו היושב ראש; לא הוחלט על מועד, יוגשו עיקרי הטיעון למזכירות הוועדה ויומצאו לשאר בעלי הדין לא יאוחר מארבעה ימים לפני מועד הדיון.

9. (א) הורה היושב ראש על הגשת כתב תשובה לעתירה, יוגש כתב התשובה בתוך ארבעה ימים מיום החלטתו, בכפוף לאמור בסעיף 8(4), אם לא החליט היושב ראש על מועד אחר; המועד להמצאת התשובה בכתב יהיה לא יאוחר מהשעה 14:00 בצוהרי היום האחרון שבו ניתן להגיש את התשובה.

כתב תשובה

(ב) בכתב התשובה יפורטו אלה:

(1) שם המשיב, מספר זהותו ומענו להמצאת כתבי בי-דין, לרבות מספר טלפון, מספר טלפון נייד, מספר פקסימילה וכתובת דואר אלקטרוני, ואם הוא מיוצג – שם בר כוחו ופרטיו כאמור;

(2) תמצית הנימוקים שבעובדה ושבחוק שעליהם מתבססת התשובה;

(3) עמדת המשיב לגבי הסעד המבוקש בעתירה;

(4) כתב התשובה יהיה ערוך לפי טופס 3 שבתוספת, והעובדות שבו יאומתו בתצהיר או תצהירים אשר יצורפו אליו כאמור בסעיף 2(ג);

(5) לכתב תשובה יצורפו, ככל שניתן, העתקים צילומיים של כל המסמכים הנוגעים לעניין;

(6) משיב המבקש לצרף נספחים לכתב התשובה יצרף –

(א) לפני הנספח הראשון, תוכן עניינים שבו יפורטו ביחס לכל נספח: שם הנספח, הספרה שבה סומן ומספר העמוד של העמוד הראשון לנספח;

(ב) לפני כל אחד מהנספחים, דף מקדים שבראשו ובמרכזו יצוינו: שם הנספח, הספרה שבה סומן ומספר העמוד של העמוד הראשון של הנספח; הפרטים המצוינים בסעיף זה יירשמו בגופן "David", גודל 36;

(7) משיב שלא הגיש כתב תשובה כאמור, לא יהיה רשאי להשמיע את טענותיו אלא ברשות היושב ראש.

10. עתירה, כתב תשובה וכל מסמך אחר המוגש במסגרת הליך לפני היושב ראש יוגשו בצורה שבה מגישים כתבי טענות לבית משפט לפי סימן א' לפרק ג' בחלק ב' לתקנות סדר הדין האזרחי, בשינויים המחויבים, ובשינויים שעליהם יורה יושב ראש הוועדה המרכזית, אם ראה שהתקיימו נסיבות המצדיקות לעשות כן.

צורת כתב טענות

הוראות תשפ"ב-2021

מיום 9.12.2021

**הוראות תשפ"ב-2021**

[ק"ת תשפ"ב מס' 9789](https://www.nevo.co.il/Law_word/law06/tak-9788.pdf) מיום 9.12.2021 עמ' 1120

10. עתירה, כתב תשובה וכל מסמך אחר המוגש במסגרת הליך לפני היושב ראש יוגשו בצורה שבה מגישים כתבי טענות לבית משפט ~~לפי סימן א' לפרק ז'~~ לפי סימן א' לפרק ג' בחלק ב' לתקנות סדר הדין האזרחי, בשינויים המחויבים, ובשינויים שעליהם יורה יושב ראש הוועדה המרכזית, אם ראה שהתקיימו נסיבות המצדיקות לעשות כן.

11. על הגשת כתב תשובה ועיקרי טיעון יחולו סעיפים 2(א), 6 ו-7, בשינויים המחויבים.

הגשת כתב תשובה ועיקרי טיעון

12. (א) הדיון בעתירה יהיה על פי ראיות שיובאו בתצהירים בכתב, זולת אם החליט היושב ראש, לפי שיקול דעתו להתיר חקירת מצהיר של בעל הדין שכנגד, אם ראה כי הדבר דרוש לשם הכרעה בעתירה; החליט היושב ראש להתיר חקירה כאמור – יורה את דרך חקירת המצהיר, ורשאי הוא להורות כי חקירת המצהיר תיעשה בדרך של שאלונים בכתב, או בדרך של בקשת פרטים נוספים, כפי שיורה.

ראיות

(ב) לא התייצב המצהיר לפי החלטת היושב ראש, או לא השיב לחקירתו באופן שהורה היושב ראש לפי סעיף קטן (א), לא ישמש תצהירו ראיה אלא ברשות היושב ראש.

13. (א) היושב ראש רשאי להחליט בעתירה על יסוד העתירה וכתב התשובה בלבד, או על יסוד דיון במעמד הצדדים.

הכרעה בעתירה

(ב) ראה היושב ראש מקום לברר את העתירה בדיון לפניו, רשאי הוא להורות על מועד לדיון בעתירה במעמד הצדדים.

(ג) היושב ראש רשאי לתת צו ארעי על יסוד העתירה בלבד, או על יסוד העתירה והתשובה; ומשנתן צו ארעי כאמור, יציין בו מועד למתן תגובה של המשיב או לדיון במעמד הצדדים בהקדם האפשרי.

14. החליט היושב ראש על קיום דיון לפניו, סדר הדיון יהיה כלהלן:

סדר הטיעון

(1) העותר יטען תחילה והמשיב יטען אחריו, זולת אם הורה היושב ראש על סדר טיעון אחר; היו כמה עותרים או כמה משיבים, יורה היושב ראש את סדר הטיעון ביניהם;

(2) היושב ראש רשאי להתיר לבעל דין טיעון נוסף בתשובה לטענות בעל הדין שכנגד;

(3) התיר היושב ראש חקירת מצהיר או חקירת עד שאינו מצהיר, והורה שהחקירה תיערך בדיון לפניו, תיערך חקירתו לפני שמיעת טענות בעלי הדין, ואולם רשאי היושב ראש, אם ראה טעם לכך, להתיר חקירת מצהיר בשלב אחר של הדיון; המצהיר מטעם העותר ייחקר תחילה, זולת אם הורה היושב ראש על סדר אחר; היו כמה עותרים או כמה משיבים, יורה היושב ראש את סדר חקירת המצהירים ביניהם;

(4) היושב ראש רשאי להורות על השלמת טיעונים בכתב בעניינים שיורה, במקום טיעון בעל פה.

15. ראה היושב ראש כי נסיבות העניין מחייבות שלא להשהות את הדיון בעתירה שלפניו, רשאי הוא לדון בה בדחיפות בסטייה מהוראות אלה, ככל הנדרש.

דיון דחוף

16. (א) בהחלטתו מוסמך היושב ראש לדחות את העתירה או לקבלה – כולה, מקצתה או בשינויים וכן רשאי הוא להורות בדבר הוצאות לפי סעיפים 17ד(ד) או 17ה(ב) לחוק ועניינים אחרים הנגזרים מהחלטתו, לפי שיקול דעתו.

החלטה

(ב) ההחלטה תימסר לעותר, למשיב ולכל נוגע בדבר ותפורסם באתר האינטרנט של הוועדה; נגעה ההחלטה לתעמולת בחירות לכנסת – תפיץ אותה מזכירות הוועדה בין כל חברי הוועדה המרכזית באמצעות דואר אלקטרוני.

(ג) החלטתו של יושב ראש הוועדה המרכזית בעתירה היא החלטה סופית.

17. על החלטה של יושב ראש ועדה אזורית לפי סעיף 17ד לחוק, ניתן לערור בהתאם לסעיף 17ד(ג) לחוק לפני יושב ראש הוועדה המרכזית; ואולם לגבי החלטה שלא תינתן לגביה רשות ערעור בבית משפט, לפי צו בתי המשפט (סוגי החלטות שלא תינתן בהן רשות ערעור), התשס"ט-2009, ייכלל הערר במסגרת הערר על ההחלטה המסיימת את הדיון בעתירה.

ערר

18. (א) ערר יוגש בתוך המועד שקבע היושב ראש בהחלטתו, לפי נסיבות העניין, ולא יאוחר משבעה ימים מיום שההחלטה פורסמה כדין, או מיום שהעורר קיבל הודעה עליה או מיום שנודע לעורר עליה, לפי המוקדם; לא נקבע מועד בהחלטה, יוגש ערר בתוך שבעה ימים כאמור.

המועד להגשת ערר

(ב) יושב ראש הוועדה המרכזית רשאי להאריך את המועד שנקבע להגשת ערר כאמור בסעיף קטן (א), לאחר שנתן למשיב הזדמנות להגיב לבקשת ההארכה, אם ראה הצדקה לכך.

19. כתב ערר ייערך לפי טופס 4 שבתוספת, וייכללו בו כל אלה:

תוכן כתב הערר

(1) שם העורר, מספר זהותו ומענו להמצאת כתבי בי-דין, לרבות מספר טלפון, מספר טלפון נייד, מספר פקסימילה וכתובת דואר אלקטרוני, ואם הוא מיוצג – שם בא כוחו ופרטיו כאמור;

(2) המשיבים ומענם להמצאת כתבי בי-דין, וכן הפרטים המפורטים בפסקה (1) לגבי כל אחד מהמשיבים, אם ניתן לבררם;

(3) פרטי יושב ראש הוועדה האזורית שעל החלטתו מוגש הערר ומספר התיק של העתירה שבה ניתנה;

(4) תיאור ההחלטה נושא הערר, מועד מתן ההחלטה והמועד שבו הומצאה לעורר, אם הומצאה, או ציון שההחלטה לא הומצאה;

(5) פירוט הנימוקים שבעובדה ושבחוק שעליהם מתבסס הערר;

(6) פירוט הסעד שמבקש העורר.

20. לכתב הערר יצורף העתק של החלטת יושב ראש הוועדה האזורית שעליה מוגש הערר, מאושר על ידי מזכירות הוועדה.

מסמכים שיש לצרפם לכתב הערר

21. אלה המסמכים שיש להמציא למשיבים בערר:

מסמכים שיש להמציאם למשיבים בערר

(1) עותק של כתב הערר;

(2) העתק ההחלטה שעליה עוררים.

22. כתב הערר יפרט בצורה תמציתית את נימוקי ההתנגדות להחלטה שעליה עוררים, שלא על דרך הוויכוח או הסיפור, ויציין כל נימוק במספר סידורי.

נימוקי הערר

23. העורר לא יטען ולא יקבלו מפיו נימוק התנגדות שלא פורש בכתב הערר אלא ברשות יושב ראש הוועדה המרכזית, והיא לא תינתן אלא אם כן הראה טעם מספיק לכך; ואולם יושב ראש הוועדה המרכזית בבואו להחליט בערר לא יהיה מוגבל לנימוקי ההתנגדות שפורשו בכתב הערר או שנטענו לפניו.

נימוקים שלא פורשו

24. כתב ערר ניתן לתיקון בכל עת שתיראה ליושב ראש הוועדה המרכזית, ורשאי הוא בכל עת להורות על מחיקתו או תיקונו של כל נימוק שבערר שאינו דרוש לעניין, או שהוא מביש או עלול להפריע לדיון הוגן או לסבכו או להשהותו.

מחיקת נימוקים ותיקונם

25. כל מי שהיה בעל דין בעתירה לפני יושב ראש הוועדה האזורית ואיננו עורר, יהיה משיב בערר.

משיבים בערר

26. יושב ראש הוועדה המרכזית רשאי להורות על צירוף משיב שלא היה בעל דין ולהמציא לו כתב ערר מתוקן, ורשאי הוא לדחות בינתיים את הדיון בערר, בתנאים שייראו לו צודקים, ורשאי יושב ראש הוועדה המרכזית לתת החלטה כאילו היה המשיב שצורף בעל דין מלכתחילה.

צירוף משיבים

27. הוראות סעיפים 2(א), 4 ו-6 עד 16 יחולו גם על עררים בשינויים המחויבים, ולעניין זה, כל מקום שנאמר באותן הוראות "עותר" – יקראו "עורר" ו"עתירה" – יקראו "ערר".

תחולת הוראות

28. הגשת ערר לא תעכב את ביצוע ההחלטה שעליה עוררים.

הביצוע לא יעוכב

29. (א) היושב ראש רשאי להורות על עיכוב ביצועה של החלטה שנתן וכן על מתן סעד זמני בנוגע להחלטה כאמור, למועד שיקבע ובתנאים שייראו לו; זאת כל עוד לא הוגש ערר על ההחלטה.

עיכוב ביצוע וסעד זמני

(ב) הוגש ערר, יהיה יושב ראש הוועדה המרכזית רשאי להורות על עיכוב ביצועה של ההחלטה שהיא נושא הערר וכן על מתן סעד זמני בנוגע להחלטה כאמור, למועד שיורה ובתנאים שייראו לו.

(ג) הוראות סעיפים 2, 3, 6, 7 ו-13 יחולו לעניין בקשה והחלטה לעיכוב ביצוע וסעד זמני, בשינויים המחויבים.

30. על פסיקת הוצאות ותשלום שכר טרחת עורך דין שהיושב ראש רשאי לחייב בהם לפי סעיף 17ד(ד) או 17ה(ב) לחוק, לפי העניין, יחולו בשינויים המחויבים הוראות פרק י"ח לתקנות סדר הדין האזרחי.

הוצאות

הוראות תשפ"ב-2021

מיום 9.12.2021

**הוראות תשפ"ב-2021**

[ק"ת תשפ"ב מס' 9789](https://www.nevo.co.il/Law_word/law06/tak-9788.pdf) מיום 9.12.2021 עמ' 1120

30. על פסיקת הוצאות ותשלום שכר טרחת עורך דין שהיושב ראש רשאי לחייב בהם לפי סעיף 17ד(ד) או 17ה(ב) לחוק, לפי העניין, יחולו בשינויים המחויבים הוראות ~~פרק ל"ד~~ פרק י"ח לתקנות סדר הדין האזרחי.

31. (א) נמסרה הודעה בדבר דיון, רשאי היושב ראש –

אי-התייצבות או   
אי-הגשת מסמכים לפי החלטת היושב ראש

(1) אם לא התייצב איש מבעלי הדין – למחוק או לדחות את העתירה או לדחות את הדיון למועד אחר;

(2) אם התייצב העותר והמשיב לא התייצב – לקיים דיון בעתירה בהעדר המשיב או לדחות את הדיון למועד אחר;

(3) אם התייצב המשיב והעותר לא התייצב – למחוק או לדחות את העתירה או לדחות את הדיון למועד אחר.

(ב) ניתנה החלטה לפי סעיף זה, רשאי העותר או המשיב, לפי העניין, לבקש את ביטולה או שינויה בתוך ארבעה ימים מיום המצאתה, ורשאי היושב ראש שנתן את ההחלטה לבטלה או לשנותה בתנאים שייראו לו, ובין השאר לעניין הוצאות.

(ג) החליט היושב ראש כי על אחד מבעלי הדין להגיש כתב תשובה או עיקרי טיעון בהליך שלפניו, או הורה לאחד מבעלי הדין להשלים פרטים או טיעונים או להעמיד מצהיר לחקירה באמצעות שאלונים או באמצעות בקשת פרטים נוספים, והמסמכים לא הוגשו למזכירות הוועדה במועד שהורה עליו – יראו את בעל הדין שלא הגיש את המסמכים במועד כבעל דין שלא התייצב לדיון, ויחולו הוראות סעיפים קטנים (א) ו-(ב), בשינויים המחויבים.

32. נערך דיון לפני היושב ראש, יחולו ההוראות כלהלן:

פרוטוקול

(1) ינוהל פרוטוקול שישקף את כל הנאמר והמתרחש בדיון והנוגע לו, לרבות שאלות והערות היושב ראש, ואולם היושב ראש רשאי, בהסכמת בעלי הדין, לכלול בפרוטוקול את עיקרי הדברים שבדיון; היושב ראש יורה את דרך רישום הפרוטוקול ויכול שייערך גם בדרך של הקלטה ברשמקול או באופן אחר שיורה היושב ראש, ובלבד שפרוטוקול שנערך כאמור, יועלה על הכתב ויצורף לתיק העתירה או הערר, לפי העניין;

(2) היושב ראש רשאי להורות שלא יירשמו בפרוטוקול דברי גידוף, נאצה, השמצה או ביזוי, ובלבד ששוכנע כי אין טעם המצדיק את רישומם בפרוטוקול;

(3) בעל דין זכאי לקבל, בסמוך לאחר עריכתו, עותק של הפרוטוקול;

(4) היושב ראש רשאי, לפי בקשת בעל דין ולאחר שנתן לשאר בעלי הדין הזדמנות לטעון את טענותיהם, לתקן רישום בפרוטוקול כדי להעמידו על דיוקו; בעל דין רשאי להגיש בקשה לתקן רישום בפרוטוקול בתוך עשרה ימים מיום שהומצא לו הפרוטוקול;

(5) כתבי טענות וכל תעודה או מסמך שהוגשו בדיון ושהיושב ראש קיבל אותם, יצורפו לפרוטוקול ויהיו חלק ממנו, למעט לעניין פסקאות (2) עד (4).

33. היושב ראש רשאי לסטות מהוראות אלה בהיבטים דיוניים, ככל הנדרש, וכפי שיורה, אם נראה לו כי יעיל וצודק להורות על כך בנסיבות העניין, מטעמים שיירשמו.

סטייה מהוראות

34. (א) בקשה מטעם עותר להעברת דיון בעתירה ליושב ראש הוועדה המרכזית, לפי סעיף 17ד(ב) לחוק, תוגש עם הגשת העתירה.

העברת דיון בעתירה

(ב) בקשה להעברת דיון מטעם משיב או מטעם היועץ המשפטי לממשלה, תוגש בהקדם האפשרי; ציווה היושב ראש על הגשת כתב תשובה בלי לקיים דיון מוקדם בעתירה, תוגש הבקשה לא יאוחר מהמועד שנקבע להגשת כתב התשובה.

(ג) בקשה להעברת דיון תיערך בכתב, ויפורטו בה הנסיבות המצדיקות את העברת הדיון ליושב ראש הוועדה המרכזית.

(ד) החליט היושב ראש שהבקשה אינה מצריכה תגובה, ידחה אותה לאלתר.

(ה) החליט היושב ראש שהבקשה מצריכה תגובה, יבקש מבעלי הדין להגיב עליה, בכתב או בעל פה, במועד שיורה.

(ו) על אף האמור בסעיפי משנה (א) ו-(ב), רשאי היושב ראש, בכל שלב של הדיון, אם ראה הצדקה לכך –

(1) להתיר לבעל דין או ליועץ המשפטי לממשלה להעלות בקשה להעברת הדיון, בכתב או בעל פה;

(2) להחליט על העברת הדיון ליושב ראש הוועדה המרכזית, לאחר שהתקבלה תגובת בעלי הדין, בכתב או בעל פה;

(3) לבקש התייחסות מטעם היועץ המשפטי לממשלה לשאלה אם מן הראוי להעביר את הדיון ליושב ראש הוועדה המרכזית.

35. באתר האינטרנט של ועדת הבחירות המרכזית לכנסת יפורסמו –

פרסומים

(1) החוק והוראות אלה;

(2) רשימת יושבי ראש הוועדות האזוריות וסמכותם המקומית;

(3) החלטות סופיות של יושבי ראש הוועדות האזוריות ויושב ראש הוועדה המרכזית לפי הוראות אלה, וכן החלטות ביניים שהיושב ראש ראה טעם לפרסמן.

תוספת

טופס 1

(סעיף 2(ג))

ועדת הבחירות המרכזית/האזורית לכנסת ה      ת      /

לפני יושב ראש הוועדה כב' השופט

העותר:      , ת"ז

מרח'       {עיר/מיקוד}

טלפון:      ; פקסימילה:

דואר אלקטרוני:      @

– **נ ג ד** –

המשיבים: 1.      , ת"ז

מרח'       {עיר/מיקוד}

טלפון נייד:      ; פקסימילה:

דואר אלקטרוני:      @

2.      , ת"ז

מרח'       {עיר/מיקוד}

טלפון נייד:      ; פקסימילה:

דואר אלקטרוני:      @

**עתירה לצו מניעה/צו להסרת מודעות ולניקוי ושיקום מקרקעין**

בעתירה יפורטו כל אלה:

(1) העניין של העותר בנושא העתירה;

(2) עניינו של כל אחד מהמשיבים בנושא העתירה; היה המשיב מועמד לבחירות לכנסת או לבחירות לרשות מקומית, או סיעה של הכנסת או של מועצה מקומית או אזורית, או רשימת מועמדים לכנסת או לרשות מקומית, יצוין הדבר בהבלטה בכתב העתירה;

(3) תיאור התעמולה נושא העתירה והמועד שבו פורסמה, או שבו היא עתידה להיות מפורסמת;

(4) תמצית הנימוקים שבעובדה ושבחוק שעליהם מתבססת העתירה;

(5) נעשתה פנייה מוקדמת בכתב למשיב – יצורפו העתקים של ההתכתבות לעניין זה; לא נעשתה פנייה מוקדמת – יפורטו הנימוקים להגשת העתירה בלא פנייה מוקדמת;

(6) פירוט הסעד המבוקש.

העובדות שבעתירה יאומתו בתצהיר או בתצהירים אשר יצורפו אליה, כאמור בסעיף 2(ג) להוראות הבחירות (דרכי תעמולה) (סדרי הדין בבקשות ועררים), התשע"ה-2015.

לעתירה יצורפו, ככל שניתן, העתקים צילומיים של כל המסמכים הנוגעים לעניין וכן כל הראיות הנוגעות לעניין.

\_\_\_\_\_\_\_\_\_\_\_\_\_\_\_\_

חתימת העותר או בא כוחו

תאריך

טופס 2

(סעיף 2(ג))

ועדת הבחירות המרכזית/האזורית לכנסת ה      ת      /

לפני יושב ראש הוועדה כב' השופט

העותר:      , ת"ז

מרח'       {עיר/מיקוד}

טלפון:      ; פקסימילה:

דואר אלקטרוני:      @

– **נ ג ד** –

המשיבים: 1.      , ת"ז

מרח'       {עיר/מיקוד}

טלפון נייד:      ; פקסימילה:

דואר אלקטרוני:      @

2.      , ת"ז

מרח'       {עיר/מיקוד}

טלפון נייד:      ; פקסימילה:

דואר אלקטרוני:      @

**תצהיר מטעם**

אני החתום מטה      , מס' זהות      , לאחר שהוזהרתי כי עלי לומר את האמת כולה ואת האמת בלבד, וכי אם לא אעשה כן אהיה צפוי לעונשים הקבועים בחוק, מצהיר בזה לאמור:

(1) תיאור תפקידו של המצהיר וזיקתו לעניינים נושא העתירה/התשובה;

(2) תצהירי זה ניתן לתמיכה בעתירה/בתשובה ולאימות האמור בה;

(3) האמור בסעיפים       שבעתירה/בתשובה הוא בידיעתי האישית;

(4) האמור בסעיפים       שבעתירה/בתשובה הוא נכון לפי מיטב ידיעתי ואמונתי. המקור לידיעתי ולאמונתי הוא      ;

(5) אני מצהיר כי השם דלעיל הוא שמי, החתימה דלמטה היא חתימתי, וכי תוכן תצהירי זה אמת.

\_\_\_\_\_\_\_\_\_\_\_\_\_\_\_\_

חתימת המצהיר

תאריך

**אישור**

אני החתום מטה      , עו"ד, מאשר בזה כי ביום      , הופיע לפני      , המוכר לי אישית/שהזדהה לפני באמצעות תעודת זהות מס'      , ולאחר שהזהרתיו כי עליו לומר את האמת כולה ואת האמת בלבד, וכי יהיה צפוי לעונשים הקבועים בחוק אם לא יעשה כן, אישר את נכונות הצהרתו דלעיל וחתם עליה בפני.

\_\_\_\_\_\_\_\_\_\_\_\_\_\_\_\_\_\_\_

חתימת מקבל התצהיר + חותמת

טופס 3

(סעיף 9(ב)(4))

ועדת הבחירות המרכזית/האזורית לכנסת ה      ת      /

לפני יושב ראש הוועדה כב' השופט

העותר:      , ת"ז

מרח'       {עיר/מיקוד}

טלפון:      ; פקסימילה:

דואר אלקטרוני:      @

– **נ ג ד** –

המשיבים: 1.      , ת"ז

מרח'       {עיר/מיקוד}

טלפון נייד:      ; פקסימילה:

דואר אלקטרוני:      @

2.      , ת"ז

מרח'       {עיר/מיקוד}

טלפון נייד:      ; פקסימילה:

דואר אלקטרוני:      @

**כתב תשובה מטעם משיב**

בכתב התשובה יפורטו כל אלה:

1. תמצית הנימוקים שבעובדה ושבחוק שעליהם מתבססת התשובה.

2. עמדת המשיב באשר לסעד המבוקש בעתירה.

העובדות שבכתב התשובה יאומתו בתצהיר או תצהירים אשר יצורפו אליו, כאמור בסעיף 2(ג) להוראות הבחירות (דרכי תעמולה) (סדרי דין בבקשות ועררים), התשע"ה-2015.

לכתב תשובה יצורפו, ככל שניתן, העתקים צילומיים של כל המסמכים הנוגעים לעניין.

תאריך       \_\_\_\_\_\_\_\_\_\_\_\_\_\_\_\_

חתימת המשיב או בא כוחו

טופס 4

(סעיף 19)

ועדת הבחירות המרכזית/האזורית לכנסת ה      ת      /

לפני יושב ראש הוועדה כב' השופט

העורר:      , ת"ז

מרח'       {עיר/מיקוד}

טלפון:      ; פקסימילה:

דואר אלקטרוני:      @

– **נ ג ד** –

המשיבים: 1.      , ת"ז

מרח'       {עיר/מיקוד}

טלפון נייד:      ; פקסימילה:

דואר אלקטרוני:      @

2.      , ת"ז

מרח'       {עיר/מיקוד}

טלפון נייד:      ; פקסימילה:

דואר אלקטרוני:      @

**ערר לפי סעיף 17ד(ג) לחוק הבחירות (דרכי תעמולה), התשי"ט-1959**

בערר יפורטו כל אלה:

(1) פרטי יושב ראש הוועדה האזורית שעל החלטתו מוגש הערר ומספר התיק של העתירה שבה ניתנה;

(2) תיאור ההחלטה נושא הערר, מועד מתן ההחלטה והמועד שבו הומצאה לעורר, אם הומצאה, או ציון שההחלטה לא הומצאה;

(3) פירוט, בתמצית של הנימוקים שבעובדה ושבחוק שעליהם מתבסס הערר, שלא על דרך הוויכוח או הסיפור; כל נימוק יצוין במספר סידורי;

(4) פירוט הסעד שמבקש העורר.

לערר יצורף העתק של ההחלטה נושא הערר, מאושר על ידי מזכירות הוועדה.

\_\_\_\_\_\_\_\_\_\_\_\_\_\_\_\_

חתימת העורר או בא כוחו

תאריך

כ"ו באב התשע"ה (11 באוגוסט 2015) אסתר חיות

שופטת בית המשפט העליון

יושבת ראש ועדת הבחירות

המרכזית לכנסת ה-21

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ה מס' 7547](http://www.nevo.co.il/Law_word/law06/tak-7547.pdf) מיום 25.8.2015 עמ' 1852.

   תוקנו [ק"ת תשפ"ב מס' 9789](https://www.nevo.co.il/law_word/law06/tak-9789.pdf) מיום 9.12.2021 עמ' 1120 – הוראות תשפ"ב-2021. [↑](#footnote-ref-1)