הוראות הבחירות לכנסת (סדרי הפעלתן ועבודתן של קלפיות במקומות קלפי מיוחדים במקום מושבן של ועדות בחירות), תשע"ח-2018

דיני חוקה – בחירות – בחירות לכנסת

דיני חוקה – כנסת – בחירות

תוכן ענינים

|  |  |  |  |
| --- | --- | --- | --- |
| סעיף 1 | הגדרה | [Go](#Seif1) | 2 |
| סעיף 2 | הרכב ועדות הקלפי בקלפיות במקום מושבן של ועדות בחירות והחלת הוראות לעניין מינוי מזכיר ועדת הקלפי ומניין, רוב וכו' בוועדות הקלפי | [Go](#Seif2) | 2 |
| סעיף 3 | הצבעה בקלפיות במקום מושבן של ועדות בחירות שעות הצבעה והחלת הוראות לעניין סמכויות מיוחדות, אופן ההצבעה וטיפול בחומר הצבעה | [Go](#Seif3) | 2 |

הוראות הבחירות לכנסת (סדרי הפעלתן ועבודתן של קלפיות במקומות קלפי מיוחדים במקום מושבן של ועדות בחירות), תשע"ח-2018[[1]](#footnote-1)\*

בתוקף סמכותי לפי סעיף 116יט1(ג) לחוק הבחירות לכנסת [נוסח משולב], התשכ"ט-1969 (להלן – החוק), אני מורה לאמור:

1. בהוראות אלה, "ועדת בחירות" – הוועדה המרכזית או ועדה אזורית.

הגדרה

2. (א) ועדות הקלפי במקומות קלפי מיוחדים שנקבעו לפי סעיף 116יט1(ב) לחוק (להלן – קלפיות במקום מושבן של ועדות בחירות) יורכבו מנציגי הסיעות המיוצגים בוועדה המרכזית; יושב ראש הוועדה המרכזית יורה על הרכבה הסיעתי של כל ועדת קלפי כאמור, וכן יורה על הסיעות שמהן יהיו היושב ראש של ועדת הקלפי וסגן היושב ראש, בהתחשב בהרכב הסיעתי שנקבע על ידי הוועדה המרכזית לפי סעיף 21(א) לחוק.

הרכב ועדות הקלפי בקלפיות במקום מושבן של ועדות בחירות והחלת הוראות לעניין מינוי מזכיר ועדת הקלפי ומניין, רוב וכו' בוועדות הקלפי

(ב) על ועדות הקלפי בקלפיות במקום מושבן של ועדות בחירות, יחולו הוראות סעיפים 21א ו-24(ב) עד (ד) ו-(ט) עד (יא) לחוק, בשינויים המחויבים.

3. (א) יושב ראש הוועדה המרכזית יורה על שעות ההצבעה בכל קלפי במקום מושבה של ועדת בחירות, ובלבד ששעות ההצבעה שיורה עליהם כאמור לא יחרגו משעות ההצבעה לפי סעיף 72(א) לחוק, ויחולו לעניין זה הוראות סעיף 72(ב) לחוק, בשינויים המחויבים.

הצבעה בקלפיות במקום מושבן של ועדות בחירות – שעות הצבעה והחלת הוראות לעניין סמכויות מיוחדות, אופן ההצבעה וטיפול בחומר הצבעה

(ב) על הצבעה בקלפיות במקום מושבן של ועדות בחירות, ועל הטיפול בחומר הצבעה בקלפיות כאמור, יחולו הוראות סעיפים 70א ו-110 עד 115 לחוק, בשינויים המחויבים.

כ"ט בשבט התשע"ח (14 בפברואר 2018) חנן מלצר

המשנה לנשיאת בית המשפט העליון

יושב ראש ועדת הבחירות

המרכזית לכנסת ה-21

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ח מס' 7960](http://www.nevo.co.il/Law_word/law06/tak-7960.pdf) מיום 5.3.2018 עמ' 1070. [↑](#footnote-ref-1)