הוראות שירותי הכבאות (משמעת), תשמ"א–1980

בטחון – כבאות – שכר, העסקה ומשמעת

משפט פרטי וכלכלה – הסדרת עיסוק – כבאים

רשויות ומשפט מנהלי – הסדרת עיסוק – כבאים

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | קצין משמעת | סעיף 2 |
| 2 | [Go](#Seif2) | הגשת תלונה | סעיף 3 |
| 2 | [Go](#Seif3) | הגשת קבילה והטיפול בה | סעיף 4 |
| 2 | [Go](#Seif4) | תלונה נפרדת לכל עבירה ולכל נאשם | סעיף 5 |
| 2 | [Go](#Seif5) | רישום ביומן התלונות | סעיף 6 |
| 2 | [Go](#Seif6) | התייצבות הנאשם | סעיף 7 |
| 3 | [Go](#Seif7) | סמכות הדיון בתלונות | סעיף 8 |
| 3 | [Go](#Seif8) | ביטול תלונה | סעיף 9 |
| 3 | [Go](#Seif9) | מינוי קצין שיפוט על ידי היושב ראש | סעיף 10 |
| 3 | [Go](#Seif10) | מקום הדיון המשמעתי | סעיף 11 |
| 3 | [Go](#Seif11) | מדי ייצוג | סעיף 12 |
| 3 | [Go](#Seif12) | פתיחת הדיון | סעיף 13 |
| 3 | [Go](#Seif13) | המשך הדיון לגבי נאשם שלא הודה | סעיף 14 |
| 3 | [Go](#Seif14) | סדרי דין ודיני ראיות | סעיף 15 |
| 3 | [Go](#Seif15) | החלטה בדין | סעיף 16 |
| 3 | [Go](#Seif16) | עונש משמעתי | סעיף 17 |
| 3 | [Go](#Seif17) | רישום הדיון | סעיף 18 |
| 3 | [Go](#Seif18) | רישום תוצאות הדיון | סעיף 19 |
| 3 | [Go](#Seif19) | תיוק התלונה | סעיף 20 |
| 3 | [Go](#Seif20) | ביצוע עונש של שלילת שכר | סעיף 21 |
| 3 | [Go](#Seif21) | חישוב שכר שנשלל | סעיף 22 |
| 3 | [Go](#Seif22) | תלונה נגד קצין | סעיף 23 |
| 3 | [Go](#Seif23) | שיפוט משתתף בקורס | סעיף 24 |
| 4 | [Go](#Seif24) | תחילה | סעיף 25 |
| 4 | [Go](#med0) | תוספת ראשונה |  |
| 5 | [Go](#med1) | תוספת שניה |  |
| 6 | [Go](#med2) | תוספת שלישית |  |

הוראות שירותי הכבאות (משמעת), תשמ"א–1980(25)

בתוקף סמכותי לפי תקנה 4 לתקנות שירותי הכבאות (משמעת), תש"ם–1980, (להלן— התקנות), אני קובע נוהלי שפיטה בעבירות משמעת כלהלן:

1. בהוראות אלה —

הגדרות

"עבירת משמעת" — כמשמעותה בתקנה 2 לתקנות;

"יושב ראש", "מפקד", "מפקח כבאות ראשי" — כמשמעותם  בתקנה 1 לתקנות;

"כבאי" — כל אחד מן הכבאים המנויים בסעיף 2 לתקנות שירותי הכבאות (הדרגות והתקן של יחידות הכבאים), תשל"ו–1976;

"קצין שיפוט" — המוסמך לדון לפי תקנה 3 לתקנות.

2. מפקד רשות כבאות ימנה כבאי קצין שירכז את נושא הדין המשמעתי לפי התקנות והנוהלים האלה (להלן — קצין משמעת).

קצין משמעת

------------

(25) פורסמו [ק"ת תשמ"א מס' 4190](http://www.nevo.co.il/Law_word/law06/TAK-4190.pdf) מיום 18.12.1980 עמ' 311.

3. כבאי בדרגת רב-סמל כבאי או בדרגה גבוהה ממנה היודע או שיש לו יסוד להניח שכבאי הכפוף לו עבר עבירת משמעת רשאי להגיש נגדו, לקצין המשמעת, תלונה לפי הטופס שבתוספת הראשונה.

הגשת תלונה

4. (א) כבאי שאינו רשאי להגיש תלונה לפי סעיף 3 רשאי להגיש לקצין המשמעת קבילה נגד כל כבאי אחר, גם אם דרגתו גבוהה מדרגת הקובל, לפי הטופס שבתוספת השניה.

הגשת קבילה והטיפול בה

(ב) הוגשה קבילה כאמור בסעיף קטן (א) יחליט קצין המשמעת אם יש בה לכאורה כדי להוות עבירת משמעת, ואם כן, יגיש תלונה נגד הכבאי שנגדו הוגשה הקבילה.

5. לכל עבירת משמעת תוגש תלונה על גבי טופס תלונה נפרד, והוא יכיל תלונה נגד נאשם אחד בלבד.

תלונה נפרדת לכל עבירה ולכל נאשם

6. (א) קצין המשמעת ירשום כל תלונה שנתקבלה אצלו או שנערכה על ידו ביומן התלונות של רשות הכבאות כמפורט בתוספת השלישית.

רישום ביומן התלונות

(ב) קצין השיפוט יקבע מועד לקיום הדיון המשמעתי בתלונה ויזמן את הנאשם וקצין המשמעת לדיון.

(ג) קצין המשמעת יודיע לנאשם על מהות עבירת המשמעת  המיוחסת לו, לפחות 24 שעות לפני מועד הדיון.

(ד) הדיון המשמעתי יתקיים בשעות העבודה של הנאשם ולא יאוחר מאשר חמישה ימים ממועד הגשת התלונה, אולם קצין השיפוט רשאי מטעמים מיוחדים שיירשמו להאריך תקופה זו עד ל-30 יום.

7. כבאי שהוגשה נגדו תלונה על-פי הוראות אלה חייב להתייצב לדיון המשמעתי במקום ובמועד שנקבעו לכך.

התייצבות הנאשם

8. תלונה תידון בפני קצין השיפוט.

סמכות הדיון בתלונות

9. קצין שיפוט שהובאה לפניו תלונה נגד כבאי הנאשם בעבירת משמעת רשאי לבטלה לפני תחילת הדיון בה אם נוכח שאין יסוד לאשמה המיוחסת לנאשם בטופס התלונה, או כשיש נסיבות אחרות המצדיקות לדעתו ביטול התלונה או אם ביקש זאת מגיש התלונה בהודעה בכתב שהמציא לקצין השיפוט. החלטת קצין השיפוט לפי סעיף זה יכולה להינתן גם שלא בנוכחות הנאשם, והיא תירשם בטופס התלונה וביומן התלונות.

ביטול תלונה

10. היושב ראש ימנה בכתב קצין בדרגה הגבוהה ביותר ביחידה לאחר המפקד וסגנו כקצין שיפוט. עותק של כתב המינוי יועבר למפקח כבאות ראשי.

מינוי קצין שיפוט על-ידי

היושב-ראש

11. הדיון המשמעתי יתקיים בתחום תחנת הכבאות בתוך משרד.

מקום הדיון המשמעתי

12. קצין השיפוט, קצין המשמעת, הנאשם וכל כבאי הנוכח בדיון המשמעתי ילבשו מדי הייצוג שלהם.

מדי ייצוג

13. בתחילת הדיון יבקש קצין השיפוט את הנאשם להזדהות ויקריא בפניו את פרטי התלונה, יוודא שהנאשם הבין את מהות עבירת המשמעת המיוחסת לו, לאחר מכן ישאל אותו אם הוא מודה או לא, או אם הוא מודה בעובדות המפורטות בתלונה או בחלק מהן.

פתיחת הדיון

14. לא הודה הנאשם באשמה תינתן לו ולקצין המשמעת אפשרות  להשמיע טענות, להביא ראיות ועדים ולחקור כל עד שהתיצב לדיון.

המשך הדיון לגבי נאשם שלא הודה

15. קצין השיפוט אינו חייב לנהוג לפי סדרי הדין של בית משפט, הוא אינו כפוף לדיני הראיות ורשאי הוא לקבל כל ראיה בדרך הנראית לו מועילה לדיון או דרושה לעשיית צדק, וכן לקבוע את סדרי החקירה של עדים וזאת כשאין בתקנות או בהוראות נוהל אלה הוראה אחרת.

סדרי דין ודיני ראיות

16. לאחר שמיעת הצדדים ועדיהם והבאת הראיות יפסוק קצין השיפוט אחת מאלה:

החלטה בדין

(1) זיכוי הנאשם מעבירת המשמעת;

(2) ביטול התלונה נגד הנאשם בגלל פגם, או משום שקצין השיפוט סבור כי מן הראוי להביא את הנאשם לדין לפי חוק הרשויות המקומיות (משמעת), תשל"ח–1978;

(3) הרשעת הנאשם בעבירת המשמעת המיוחסת לו או בעבירת משמעת אחרת.

17. פסק קצין השיפוט כי הנאשם עבר עבירת משמעת יטיל עליו אחד העונשים המפורטים בתקנה 5 לתקנות.

עונש משמעתי

18. פרטי הדיון המשמעתי יירשמו על ידי קצין השיפוט במקום שיועד לכך בטופס התלונה.

רישום הדיון

19. תוצאות הדיון יירשמו על-ידי קצין המשמעת ביומן התלונות של רשות הכבאות ויאושרו בחתימת ידו של קצין השיפוט שלפניו התקיים הדיון המשמעתי.

רישום תוצאות הדיון

20. קצין המשמעת יעביר עותק מכל תלונה לתיקו האישי של הכבאי שנגדו הוגשה התלונה.

תיוק התלונה

21. נפסק לכבאי עונש של שלילת שכר יעביר קצין המשמעת העתק התלונה לגזברות או להנהלת החשבונות של רשות הכבאות לביצוע העונש שהוטל על הכבאי.

ביצוע עונש של שלילת שכר

22. לענין שלילת שכר יובא בחשבון שכרו הכולל של הכבאי.

חישוב שכר שנשלל

23. הורשע קצין בדין משמעתי, יעביר קצין המשמעת העתק של טופס התלונה למפקח כבאות ראשי.

תלונה נגד קצין

24. (א) מפקד בית הספר הארצי לכבאות ימנה קצין משמעת.

שיפוט משתתף בקורס

(ב) תלונה נגד כבאי שעבר עבירת משמעת בקורסים או בהשתלמויות בבית-הספר הארצי לכבאות תובא לדיון בפני מפקד בית-הספר ובהעדרו בפני סגנו.

25. תחילתן של הוראות אלה ביום העשירי לאחר פרסומן.

תחילה

תוספת ראשונה

(סעיפים 3 ו-18 לנוהלי השפיטה)

רשות כבאות

חלק א'

טופס תלונה לדיון

על פי תקנות שירותי הכבאות (משמעת), תש"ם–1980

1.

 נרשם

ביומן התלונות דף מס'שורה מס'תאריך הגשת התלונהתאריך דיון התלונה

2. פרטי התלונה נגד

 מספר ת.ז. שם משפחה שם פרטי  דרגה תפקיד

אשר בתאריך שנה חודש יום   במקוםבשעה

עבר עבירה בזה ש

3. המתלונן

 שם משפחה שם פרטי   מספר ת.ז.   דרגה  תפקיד

4. עדים

חלק ב'

5. דיון בפני קצין שיפוט

תאריךשעה

6.הודעת הנאשם:    מודה    לא מודה מודה בעובדות

דברי הנאשם

דברי העדים

7. ביטול התלונה, החלטתי לבטל התלונה מטעמים:

8. פסק

  הנני מחליט לזכות הנאשם

  הנני מחליט לחייב הנאשם בעבירת משמעת

דברי הנאשם לפני החלטת העונש

הנני מטיל על הנאשם עונש של:   אתראה  נזיפה  שלילת

שכר שלימי העבודה, תאריך הפסק

    שנה   חודש   יום

קצין השיפוט:

מספר ת.ז.שם משפחהשם פרטידרגהתפקיד

תוספת שניה

(סעיף 4 לנוהלי השפיטה)

רשות כבאות

טופס קבילה

על פי תקנות שירותי הכבאות (משמעת), תש"ם–1980

אל: רשות כבאות\*תאריך

א.נ. הנדון: קבילה נגד

דרגה     שם משפחהשם פרטי

1. הנ"ל בתאריךבמקום בפעולה

מבצעית/באימונים/בפעולות משותפות/בביקור בתחנה.

2. עבר עבירת משמעת בזה ש

עדים:

 דרגה.שם פרטי שם משפחה תפקיד

 דרגה.שם פרטי שם משפחה תפקיד

3. נא הודיעני תוצאות טיפולך.

חתימה

 דרגהשם משפחהשם פרטי דרגה

\* יוכן בשני עותקים.

תוספת שלישית

(סעיף 6 לנוהלי השפיטה)

מספר הדף

יומן תלונות

על פי תקנות שירותי הכבאות (משמעת), תש"ם–1980

רשות כבאות

1.מס' סידורי

א. תאריך הרישום

 ביומן

2.קבלת ב. תלונה מתאריך

 התלונה ג. הארכת מועד

 נימוקים נימוקים נימוקים נימוקים

 הדיון

א. מס' זהות

3.פרטי ב. דרגה

 הנאשם ג. שם משפחה

ד. שם פרטי

א. תאריך

4.העבירה ב. מקום

ג. שעה

ד. פרטי העבירה

5.החלטת קצין א. תאריך

השיפוט(רק ב. החלטה  נימוקים נימוקים נימוקים נימוקים

במקרהשהח-

ליט לא לדון

6.פסק

 ב. תאריך הפסק

7.חתימת א. מ.ז. דרגה

 קצין ב. שם

 השיפוט ג. חתימה

8.הערות

9.חתימת עורך הרישום

דרגה, שם, תפקיד

י"א בכסלו תשמ"א (19 בנובמבר 1980) רמי כחלון

מפקח כבאות ראשי