החלטת שעת חירום (החלת תקנות שעת חירום בעניין נגיף הקורונה החדש על ועדת הבחירות המרכזית לכנסת), תש"ף-2020

בטחון – שעת חירום

בריאות – בריאות העם – מחלות

דיני חוקה – כנסת – בחירות

תוכן ענינים

|  |  |  |  |
| --- | --- | --- | --- |
| סעיף 1 | החלת תקנות הגבלת מספר העובדים | [Go](#Seif1) | 2 |
| סעיף 2 | החלת תקנות יציאה לחופשה | [Go](#Seif2) | 2 |

החלטת שעת חירום (החלת תקנות שעת חירום בעניין נגיף הקורונה החדש על ועדת הבחירות המרכזית לכנסת), תש"ף-2020[[1]](#footnote-1)\*

בתוקף סמכותי לפי תקנה 2(ד)(4) לתקנות שעת חירום (הרחבת הסכם יציאה לחופשה על המגזר הציבורי הרחב בשל נגיף הקורונה החדש), התש"ף-2020 (להלן – תקנות יציאה לחופשה), אני מחליט לאמור:

1. תקנות שעת חירום (הגבלת מספר העובדים במקום עבודה לשם צמצום התפשטות נגיף הקורונה החדש), התש"ף-2020, יחולו על ועדת הבחירות המרכזית לכנסת, בשינוים אלה:

החלת תקנות הגבלת מספר העובדים

(1) בתקנה 1, ההגדרה "הממונה" תיקרא כך שאחרי פסקה (6) יבוא:

"(6א) לעניין ועדת הבחירות המרכזית לכנסת – המנהלת הכללית של ועדת הבחירות המרכזית לכנסת";

(2) תקנה 2(ב) תקרא כך שאחרי פסקה (9) יבוא:

"(9א) ועדת הבחירות המרכזית לכנסת – 30 אחוזים ממצבת העובדים, ואולם רשאית הממונה להורות על העלאת מספר העובדים המרבי המותר לשהייה בו זמנית לשיעור של 35 אחוזים ממצבת העובדים, אם מצאה כי ההעלאה כאמור נדרשת לצורך הבטחת פעילותה החיונית של הוועדה; הורתה כאמור, ומצאה כי לשם הבטחת הפעילות החיונית של הוועדה נדרשת העלאה נוספת של מספר העובדים המרבי המותר לשהייה בו זמנית, רשאית היא להורות על העלאת השיעור האמור מעבר ל-35 אחוזים ממצבת העובדים, ובלבד שהשיעור לא יעלה על 37 אחוזים ממצבת העובדים";

(3) תקנה 3 – לא תקרא;

(4) תקנה 4(א) – לא תקרא.

2. תקנות יציאה לחופשה יחולו על ועדת הבחירות המרכזית לכנסת ועל עובדי ועדת הבחירות המרכזית לכנסת, בהתאמה הנדרשת כך שבתקנה 1:

החלת תקנות יציאה לחופשה

(1) ההגדרה "מנהל" תיקרא כך, שאחרי פסקה (9) יבוא:

"(9א) לעניין ועדת הבחירות המרכזית לכנסת – המנהלת הכללית של ועדת הבחירות המרכזית לכנסת";

(2) ההגדרה "עובד חיוני", תיקרא כך שבסופה יבוא: "ולעניין עובד ועדת הבחירות המרכזית לכנסת עובד שהמנהל קבע לפי שיקול דעתו, ובכפוף להוראות הדין כי הוא נדרש לעבודה, או עובד שמחויב לעבוד מכוח הוראה שבדין.

כ"ו באדר התש"ף (22 במרס 2020) ניל הנדל

שופט בית המשפט העליון

יושב ראש ועדת הבחירות

המרכזית לכנסת ה-23

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תש"ף מס' 8408](https://www.nevo.co.il/law_word/law06/tak-8408.pdf) מיום 22.3.2020 עמ' 854. [↑](#footnote-ref-1)