הכרזת סמכויות מיוחדות להתמודדות עם נגיף הקורונה החדש (הוראת שעה) (אזור תיירות מיוחד – אילת), תשפ"א-2020

בטחון – שעת חירום

בריאות – בריאות העם – מחלות

תוכן ענינים

|  |  |  |  |
| --- | --- | --- | --- |
| סעיף 1 | הכרזה על אזור תיירות מיוחד | [Go](#Seif1) | 2 |
| סעיף 2 | יישובים בסביבת אזור התיירות המיוחד | [Go](#Seif2) | 2 |
| סעיף 3 | הוראות באזור התיירות המיוחד | [Go](#Seif3) | 2 |
|  | תוספת | [Go](#med0) | 2 |

הכרזת סמכויות מיוחדות להתמודדות עם נגיף הקורונה החדש (הוראת שעה) (אזור תיירות מיוחד – אילת), תשפ"א-2020[[1]](#footnote-1)\*

בתוקף סמכותה של ועדת השרים לעניין ההתמודדות עם משבר הקורונה והשלכותיו לפי סעיפים 12א, 12ד(ב)(2)(ז), 12ד(ד)(1), 12ד(ה)(3), 12ד(ז) ו-46(א) לחוק סמכויות מיוחדות להתמודדות עם נגיף הקורונה החדש (הוראת שעה), התש"ף-2020 (להלן – החוק), לאחר ששקלה את הפגיעה בזכויות עקב ההכרזה, לאחר ששוכנעה כי העיר אילת עומדת בתנאים הקבועים בסעיף 12א(א)(1) ו-(2) לחוק, לאחר שקוימה התייעצות עם ראש עיריית אילת ונבחנה עמדתו, לאחר שהובאו לפניה עמדות שר הבריאות ושרת התיירות וכן עמדת גורמי המקצוע במשרד הבריאות לעניין התקיימות מדדי התחלואה בעיר אילת כאמור בסעיף 12א(א)(1) לחוק ולעניין האפשרות לערוך בדיקות קורונה כאמור בסעיף 12א(א)(2) לחוק, ולאחר שהובאה לפניה עמדת משרד הבריאות כאמור בסעיף 12ד(ה)(3) ו-(ז) לחוק, מכריזה הוועדה לאמור:

1. שטחה המוניציפלי של העיר אילת מוכרז בזה אזור תיירות מיוחד (להלן – אזור תיירות מיוחד), מיום ד', ב' בכסלו התשפ"א (18 בנובמבר 2020) בשעה 00.30 עד יום ג' בשבט התשפ"א (16 בינואר 2021).

הכרזה על אזור תיירות מיוחד

מיום 16.12.2020

**הכרזה תשפ"א-2020**

[ק"ת תשפ"א מס' 8994](https://www.nevo.co.il/Law_word/law06/tak-8994.pdf) מיום 16.12.2020 עמ' 932

1. שטחה המוניציפלי של העיר אילת מוכרז בזה אזור תיירות מיוחד (להלן – אזור תיירות מיוחד), מיום ד', ב' בכסלו התשפ"א (18 בנובמבר 2020) בשעה 00.30 ~~עד יום ה', ב' בטבת התשפ"א (17 בדצמבר 2020)~~ עד יום ג' בשבט התשפ"א (16 בינואר 2021).

2. היישובים המנויים בתוספת הם יישובים בסביבת אזור התיירות המיוחד לפי סעיף 12ד(ב)(1) לחוק.

יישובים בסביבת אזור התיירות המיוחד

3. באזור התיירות המיוחד יחולו ההוראות המפורטות להלן:

הוראות באזור התיירות המיוחד

(1) נוסף על הפעולות או המטרות המנויות בסעיף 12ד(ב)(2) לחוק, מותרת כניסה לאזור התיירות המיוחד לצורך לימודים במוסד לחינוך מיוחד כהגדרתו בחוק חינוך מיוחד, התשמ"ח-1988, למעט אם קיים פטור מביצוע בדיקות כאמור בפסקה (4);

(2) אדם המתקיים בו האמור בסעיף 12ד(ב) לחוק לא יידרש לבצע בדיקת קורונה שהצגת תוצאתה היא תנאי לכניסה לאזור התיירות המיוחד יותר מפעם אחת בשבעה ימים;

(3) החובה האמורה בסעיף 12ד(א) לחוק לא תחול על אדם המגיע לקבלת טיפול רפואי דחוף בבית חולים או חדר מיון קדמי, ובכלל זה חולה קורונה אשר מגיע לקבלת טיפול רפואי כאמור בסעיף 2ב(ד) לצו בריאות העם (נגיף הקורונה החדש) (בידוד בית והוראות שונות) (הוראת שעה), התש"ף-2020;

(4) חובת הבדיקה כאמור בסעיף 12ד(א) לחוק לא תחול על המפורטים להלן שמתקיים בהם תנאי מהתנאים המפורטים בסעיף 12ד(ב) לחוק:

(א) ילד שלא מלאו לו 11 שנים;

(ב) אדם עם מוגבלות מהסוגים האלה:

(1) מוגבלות שכלית התפתחותית;

(2) אוטיזם;

(3) הנמכה קוגניטיבית;

(4) אדם עם מוגבלות שיש לו דיפורמציות במערכת הנשימה העליונה;

(5) אדם עם מוגבלות פיזית, נפשית או קוגניטיבית, שאין ביכולתו להיבדק או לשתף פעולה עם הבדיקה מחמת מוגבלותו.

תוספת

הכרזה תשפ"א-2020

(סעיף 2)

אילות, אליפז, באר אורה, גרופית, יהל, יטבתה, לוטן, נאות סמדר, נווה חריף, סמר, מחנה יוכבד, חוות ע'רנדל, קטורה, שחרות, שיטים, חצבה, ספיר, עידן, עין יהב, עיר אובות, פארן, צופר, צוקים.

מיום 16.12.2020

**הכרזה תשפ"א-2020**

[ק"ת תשפ"א מס' 8994](https://www.nevo.co.il/Law_word/law06/tak-8994.pdf) מיום 16.12.2020 עמ' 932

אילות, אליפז, באר אורה, גרופית, יהל, יטבתה, לוטן, נאות סמדר, נווה חריף, סמר, מחנה יוכבד, חוות ע'רנדל, קטורה, שחרות, שיטים, חצבה, ספיר, עידן, עין יהב, עיר אובות, פארן, צופר, צוקים.

כ"ט בחשוון התשפ"א (16 בנובמבר 2020) בנימין נתניהו

ראש הממשלה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמה [ק"ת תשפ"א מס' 8903](https://www.nevo.co.il/law_word/law06/tak-8903.pdf) מיום 17.11.2020 עמ' 479.

   תוקנה [ק"ת תשפ"א מס' 8994](https://www.nevo.co.il/law_word/law06/tak-8994.pdf) מיום 16.12.2020 עמ' 932 – הכרזה תשפ"א-2020.

   בוטלה [ק"ת תשפ"א מס' 9020](https://www.nevo.co.il/law_word/law06/tak-9020.pdf) מיום 24.12.2020 עמ' 1054; תוקף הביטול מיום 28.12.2020. [↑](#footnote-ref-1)