הנחיות מבקר המדינה לפי חוק המפלגות בדבר ניהול מערכת החשבונות וחובות דיווח של מי שמתכוון להתמודד בבחירות לכנסת במפלגה שאינו חבר בה, תשע"ב-2012

דיני חוקה – מבקר המדינה – הנחיות

דיני חוקה – כנסת – מפלגות

דיני חוקה – בחירות – בחירות במפלגות

רשויות ומשפט מנהלי – מבקר המדינה

תוכן ענינים

|  |  |  |  |
| --- | --- | --- | --- |
|  | פרק א': כללי | [Go](#med0) | 3 |
| סעיף 1 | הגדרות | [Go](#Seif1) | 3 |
|  | פרק ב': מתן הודעות מתמודד על הכוונה להתמודד ועל סיום תקופת ההסדר | [Go](#med1) | 3 |
| סעיף 2 | מתן הודעה על התמודדות | [Go](#Seif2) | 3 |
| סעיף 3 | מתן הודעה בדבר סיום תקופת ההסדר | [Go](#Seif3) | 4 |
| סעיף 4 | קביעת מועד תחילת תקופת ההסדר וסיומה | [Go](#Seif4) | 4 |
|  | פרק ג': ניהול מערכת החשבונות | [Go](#med2) | 4 |
| סעיף 5 | רמת הניהול | [Go](#Seif5) | 4 |
| סעיף 6 | רישום שוטף | [Go](#Seif6) | 4 |
| סעיף 7 | ניהול החשבונות באמצעות המערכת הממוכנת שבאתר משרד מבקר המדינה | [Go](#Seif7) | 4 |
| סעיף 8 | שלמות הרישום | [Go](#Seif8) | 4 |
| סעיף 9 | אסמכתות | [Go](#Seif9) | 4 |
| סעיף 10 | חשבון בנק | [Go](#Seif10) | 4 |
| סעיף 11 | הלוואות וביטחונות | [Go](#Seif11) | 4 |
|  | פרק ד': תרומות | [Go](#med3) | 5 |
| סעיף 12 | תרומות | [Go](#Seif12) | 5 |
| סעיף 13 | מועד הפקדת תרומות | [Go](#Seif13) | 5 |
| סעיף 14 | רישום תרומות | [Go](#Seif14) | 5 |
| סעיף 15 | קבלות | [Go](#Seif15) | 5 |
| סעיף 16 | רישום תרומות שהוחזרו או הועברו | [Go](#Seif16) | 5 |
| סעיף 17 | דיווח על תרומות | [Go](#Seif17) | 5 |
| סעיף 18 | פרסום תרומות | [Go](#Seif18) | 5 |
|  | פרק ה': הוצאות | [Go](#med4) | 6 |
| סעיף 19 | תשלום הוצאות | [Go](#Seif19) | 6 |
| סעיף 20 | רישום הוצאות | [Go](#Seif20) | 6 |
|  | פרק ו': מתן הודעות ומידע למבקר המדינה | [Go](#med5) | 6 |
| סעיף 21 | מסירת מידע למבקר המדינה | [Go](#Seif21) | 6 |
| סעיף 22 | מתמודד שלא קיבל תרומות או לא הוציא הוצאות | [Go](#Seif22) | 6 |
| סעיף 23 | החזר תרומות אסורות | [Go](#Seif23) | 6 |
| סעיף 24 | החזר יתרת תרומות | [Go](#Seif24) | 6 |
| סעיף 25 | דיווח מאת מנפיק כרטיס חיוב ותאגיד בנקאי | [Go](#Seif25) | 6 |
|  | פרק ז': הוראות כלליות | [Go](#med6) | 6 |
| סעיף 26 | תרומה לחבר בני אדם והוצאה על ידו | [Go](#Seif26) | 6 |
| סעיף 27 | ניהול המערכות לדיווח על תרומות ולניהול חשבונות | [Go](#Seif27) | 6 |
| סעיף 28 | הרשאת כניסה למערכות הדיווח הממוחשבות | [Go](#Seif28) | 6 |
| סעיף 29 | העמדה ומסירה של מסמכים | [Go](#Seif29) | 6 |
| סעיף 30 | התאמות בנק | [Go](#Seif30) | 7 |
| סעיף 31 | שמירת מסמכים | [Go](#Seif31) | 7 |
| סעיף 32 | אי גריעה מחבות לפי כל דין | [Go](#Seif32) | 7 |
| סעיף 33 | הוראות מעבר | [Go](#Seif33) | 7 |

הנחיות מבקר המדינה לפי חוק המפלגות בדבר ניהול מערכת החשבונות וחובות דיווח של מי שמתכוון להתמודד בבחירות לכנסת במפלגה שאינו חבר בה, תשע"ב-2012[[1]](#footnote-1)\*

בתוקף סמכותי לפי סעיף 24א(ד)(1) ו-(ז) לחוק המפלגות, התשנ"ב-1992 (להלן – החוק), ושאר סמכויות המוקנות לי לפי החוק, אני קובע הנחיות אלה:

פרק א': כללי

1. בהנחיות אלה –

הגדרות

"אדם" – לרבות חבר בני אדם, בין שהוא תאגיד ובין שאינו תאגיד, כאמור בחוק הפרשנות, התשמ"א-1981;

"הוצאה" – הוצאה כהגדרתה בסעיף 24א(א) לחוק, ובכלל זה הוצאת מימון, לרבות הערך הכלכלי של ערבות שניתנה לטובת המתמודד לשם ההתמודדות בבחירות לכנסת;

"הוצאת מימון" – הוצאת מתמודד, על ריבית או הפרשי הצמדה בגין הלוואות או חובות;

"חשבון הבנק" – חשבון הבנק שנפתח על פי הוראות סעיף 24א(ד)(1) לחוק;

"כרטיס חיוב" – כהגדרתו בחוק כרטיסי חיוב, התשמ"ו-1986;

"מערכת חשבונות" – מערכת הנהלת החשבונות ורישומי המידע שבהם מפורטות הפעולות הכספיות ושוות הכסף לגבי ההכנסות מתרומות, ההוצאות, ההלוואות והערבויות, בין תוצאתיות ובין מאזניות, הנוגעות להתמודדותו בבחירות לכנסת;

"מערכת לדיווח על תרומות" – מערכת ממוחשבת, הנמצאת באתר האינטרנט של משרד מבקר המדינה, המיועדת לדיווח על כל קבלה של תרומה והחזר של תרומה או חלקה; הגישה למערכת זו היא על פי הרשאה של משרד מבקר המדינה בלבד;

"מערכת לניהול חשבונות" – מערכת ממוחשבת הנמצאת באתר האינטרנט של משרד מבקר המדינה, המיועדת לרישום הפעולות הכספיות ושוות הכסף לגבי ההכנסות מתרומות, ההוצאות, ההלוואות והערבויות של מתמודד; הגישה למערכת זו היא על פי הרשאה של משרד מבקר המדינה בלבד;

"מתמודד" – אדם שהודיע ברבים, בעל פה או בכתב, על כוונתו להתמודד בבחירות לכנסת הבאה ברשימת המתמודדים שתגיש מפלגה שאינו חבר בה, אף אם טרם נרשמה; איסוף תרומות לשם התמודדות בבחירות כאמור בסכום שנתי מצטבר שלא יפחת מ-50,000 ש"ח, ייחשב כהודעה ברבים על התמודדות, כאמור בסעיף 24א(ב) לחוק;

"ערבות" – כמשמעותה בחוק הערבות, התשכ"ז-1967;

"תקופת ההסדר" – מתחילה במועד שנקבע על ידי מבקר המדינה לפי סעיף 24א(ג) לחוק, ומסתיימת בהתקיים אחד מהתנאים האלה:

(1) היום שבו נרשם המתמודד כחבר או מייסד של מפלגה שבה הוא מתכוון להתמודד לכנסת או היום שבו נכלל ברשימת המועמדים של מפלגה לכנסת, לפי המוקדם;

(2) היום שבו הודיע המתמודד כי חזר בו בכוונתו להתמודד;

תחילתה של תקופת ההסדר לגבי אדם וכן סיומה – על פי קביעת מבקר המדינה ובלבד שלא תחל אלא בחלוף שנתיים מיום תחילת כהונתה של הכנסת שבה נמסרה ההודעה על ההתמודדות;

"תרומה" – כהגדרתה בסעיף 24א(א) לחוק.

פרק ב': מתן הודעות מתמודד על הכוונה להתמודד ועל סיום תקופת ההסדר

2. מי שהוא מתמודד יודיע על כך למבקר המדינה, בתוך שלושה ימים מעת שהיה למתמודד; ההודעה תימסר בכתב, בטופס 1 שבתוספת.

מתן הודעה על התמודדות

3. מתמודד יודיע בלא דיחוי למבקר המדינה בהתקיים אחד מהתנאים הקבועים לסיום תקופת ההסדר לפי סעיף 24א(א) לחוק; ההודעה תוגש בכתב למבקר המדינה בהתאם לטופס 2 שבתוספת.

מתן הודעה בדבר סיום תקופת ההסדר

4. מבקר המדינה מכוח סמכותו לפי סעיף 24א(ג) לחוק יקבע את מועד תחילת תקופת ההסדר לגבי כל מתמודד ואת סיומה של תקופה זו; הודעה על מועדים אלה תפורסם באתר האינטרנט של משרד מבקר המדינה.

קביעת מועד תחילת תקופת ההסדר וסיומה

פרק ג': ניהול מערכת החשבונות

5. מערכת החשבונות בקשר להתמודדותו לכנסת של מתמודד תנוהל ברמה מקצועית נאותה ובהתאם לעקרונות חשבונאיים מקובלים בשיטת "הרישום המצטבר".

רמת הניהול

6. הרישום במערכת החשבונות ייעשה באופן שוטף ועדכני ויקיף, בין השאר, את כל הפעולות הכספיות ושוות הכסף בקשר לתרומות שהתקבלו, להוצאות שהוצאו וכן להלוואות וערבויות שהתקבלו לצורך ההתמודדות בבחירות לכנסת.

רישום שוטף

7. מערכת החשבונות של המתמודד תנוהל במערכת לניהול חשבונות שבאתר האינטרנט של משרד מבקר המדינה, זולת אם אישר מבקר המדינה, מראש ובכתב, לנהל את מערכת החשבונות באופן שונה.

ניהול החשבונות באמצעות המערכת הממוכנת שבאתר משרד מבקר המדינה

8. (א) כל פעולה כספית לשם התמודדותו של המתמודד בבחירות לכנסת בתקופת ההסדר תירשם בשלמותה, לרבות הוצאה שטרם נפרעה ותרומה שטרם התקבלה, אך יש התחייבות לגביהן בכל דרך שהיא.

שלמות הרישום

(ב) אם חויב המתמודד לשלם או שילם סכום כולל בעד הוצאות שונות, יירשמו במערכת החשבונות כל פרטי ההוצאות לסוגיהן ולמטרותיהן.

(ג) המתמודד ינהל את מערכת החשבונות שלו בצורה שתאפשר לזהות בבירור, לאמת ולסכם בדרכי ביקורת מקובלות את הוצאותיו ואת תרומותיו על מקורותיהן.

(ד) תרומות יירשמו במערכת החשבונות ובמערכת לדיווח על תרומות בשלמותן בלא ניכוי הוצאות הפקדתן או הוצאות המרתן לשקלים חדשים. הוצאות הפקדת התרומות והוצאות המרתן לשקלים חדשים יירשמו בסעיפי ההוצאות במערכת החשבונות של המתמודד.

9. לכל רישום במערכת החשבונות ובמערכת לדיווח על תרומות צריך שתהיה אסמכתה המעידה על מהימנותו ושלמותו של הרישום, וממנה ניתן ללמוד על פרטי הפעולה שבשלה נעשה הרישום; על המתמודד לתייק את האסמכתות בואפן שיאפשר את איתורן, ועליו למסור אותן למבקר המדינה על פי דרישתו.

אסמכתות

10. (א) מתמודד יפתח חשבון בנק שייוחד להתמודדותו בתקופת ההסדר. חשבון בנק זה ייפתח בישראל ויישא את שמו של המתמודד בתוספת המילים "התמודדות בבחירות לכנסת ה-... (מספר) בתקופת ההסדר".

חשבון בנק

(ב) חשבון הבנק ייפתח לפני או מיד עם ביצוע הפעולה הכספית הראשונה הנוגעת לתרומות או להלוואות לקידום ההתמודדות, ובכלל זה תשלום הוצאה שתכוסה מכספי תרומות או הלוואות כאמור.

(ג) לא ייפתח יותר מחשבון בנק אחד שייוחד להתמודדות המתמודד בתקופת ההסדר.

(ד) כל כספי תרומות והלוואות שהתקבלו לקידום ההתמודדות כאמור יופקדו ישירות לחשבון בנק זה; הכספים יוחזקו בחשבון זה עד להוצאתם על הוצאה הנוגעת לקידום ההתמודדות או עד להחזרתם לתורם או העברתם לאוצר המדינה בהתאם להוראות החוק.

(ה) על פתיחת חשבון הבנק ועל סגירתו תימסר הודעה בכתב למבקר המדינה בתוך שבעה ימים; ההודעה תפרט את מספר החשבון, את שם הבנק וכתובת הסניף שבו נפתח או נסגר חשבון הבנק.

11. (א) המתמודד ירשום במערכת החשבונות את כל ההלוואות, הערבויות והביטחונות שניתנו לטובתו כדי להבטיח את מילוי התחייבויותיו, ושהם בבחירת תרומה.

הלוואות וביטחונות

(ב) לגבי כל הלוואה שמקבל המתמודד וכל ערבות או ביטחון הניתנים לטובתו יעשה הסכם בכתב.

(ג) המתמודד ירשום במערכת החשבונות את ההוצאות בעד ערבות או כל ביטחון אחר שניתנו לטובתו, לרבות הערך הכלכלי של הערבות או הביטחון האחר.

פרק ד': תרומות

סימן א' – רישום וקבלות

12. כל תרומה שמקבל המתמודד תופקד בחשבון הבנק כמפורט בסעיף 10; המתמודד ישמור את האסמכתות לכל תרומה שקיבל.

תרומות

13. תרומות שהתקבלו בכל אמצעי תשלום יופקדו בחשבון הבנק של המתמודד ביום קבלתן ולא יאוחר משלושה ימי עבודה מיום זה, ופרטיהן יירשמו באסמכתה המאשרת את ההפקדה.

מועד הפקדת תרומות

14. כל תרומה שתתקבל תירשם במערכת החשבונות; הרישום יכיל את כל הפרטים הנדרשים, בהתאם לאמצעי התשלום שבאמצעותו ניתנה התרומה.

רישום תרומות

15. לתורם תופק קבלה על כל תרומה שהתקבלה, מיד עם קבלתה, בין שהיא תרומה בכסף ובין שהיא תרומה בשווה כסף; על גבי הקבלה יודפס שמו של המתמודד.

קבלות

16. (א) מתמודד המחזיר תרומה או חלקה לתורם, או המעביר את התרומה בשלמותה או בחלקה לאוצר המדינה, לא יחזירה או יעבירה במזומן אלא רק בשיק או בהעברה בנקאית.

רישום תרומות שהוחזרו או הועברו

(ב) תרומות שהוחזרו לתורם ותרומות שהועברו לאוצר המדינה, ירשום אותן המתמודד במערכת החשבונות באופן זה:

(1) המתמודד ירשום את סכומה של התרומה שהוחזרה לתורם או הועברה לאוצר המדינה, את מועד החזרתה לתורם או העברתה לאוצר המדינה ואת סיבת החזרתה או העברתה;

(2) המתמודד יציין את המסמכים המשמשים אסמכתה לרישום שלפיו התרומה הוחזרה לתורם או הועברה לאוצר המדינה.

(ג) לא יראו תרומה כתרומה שהוחזרה לתורם או כתרומה שהועברה לאוצר המדינה אלא לאחר שחשבון הבנק של המתמודד חויב בסכום ההחזר או ההעברה.

(ד) מתמודד המחזיר תרומה שאינה תרומה כספית יציין את האסמכתות לרישום שלפיו התרומה הוחזרה או הועברה.

סימן ב' – דיווח באמצעות המערכת לדיווח על תרומות

17. (א) המתמודד ידווח באמצעות המערכת לדיווח על תרומות על כל תרומה שקיבל, בכסף או בשווה כסף; הפרטים שיש לציין לגבי כל תרומה מפורטים במערכת לדיווח על תרומות ובהם, בין השאר, שם התורם ומספר זהותו, מקום מגוריו, סכום התרומה ואמצעי התשלום. על כל תרומה או הכנסה כאמור שניתנה למתמודד לפני שקיבל הרשאת כניסה למערכת ידווח המתמודד באמצעות המערכת מיד עם קבלת ההרשאה.

דיווח על תרומות

(ב) המתמודד ידווח באמצעות המערכת לדיווח על תרומות על כל תרומה שתוחזר לתורם או לאוצר המדינה לפי סעיפים 24א(ד)(4) ו-24א(ה) לחוק ובמועדים הקבועים בסעיפים האמורים.

(ג) לגבי כל תרומה שתוחזר כאמור בסעיף קטן (ב) יציין המתמודד את כל הפרטים הנדרשים על ידי המערכת לדיווח על תרומות, לרבות שם התורם, מספר זהותו, מקום מגוריו, סכום התרומה שהוחזר, מועד ההחזרה ואמצעי התשלום. על כל תרומה שהמתמודד החזיר לפני שקיבל הרשאת כניסה למערכת, ידווח המתמודד באמצעות המערכת מיד עם קבלת ההרשאה.

18. תרומה שהמתמודד ידווח עליה באמצעות המערכת לדיווח על תרומות כאמור בסעיף 17(א), תפורסם במקום שייוחד לכך באתר האינטרנט של מבקר המדינה; הפרסום יכלול את שם התורם, מקום מגוריו וסכום התרומה שהתקבלה; המועמד יהיה אחראי לתוכן הפרסום.

פרסום תרומות

פרק ה': הוצאות

19. (א) המתמודד ישלם את ההוצאות שהוציא מחשבון הבנק כמפורט בסעיף 10 למימון התמודדותו בבחירות באמצעות שיקים, העברה בנקאית או כרטיס חיוב לחובת חשבון הבנק.

תשלום הוצאות

(ב) למרות האמור בסעיף קטן 19(א) רשאי מתמודד לשלם הוצאה במזומנים אם סכומה הכולל של ההוצאה אינו עולה על 400 שלקים חדשים; המתמודד ינהל רישום עזר של תשלומים כאמור, ובו יצוינו מקבלי התשלום, מאשר ההוצאה ופרטי ההוצאה.

(ג) המתמודד ישמור אסמכתה מתאימה לכל תשלום שהוצא למימון התמודדותו.

20. מתמודד ירשום במערכת החשבונות כל הוצאה שהוציא למימון התמודדותו; הרישום יכיל את כל הפרטים הנדרשים בפרק זה בהתאם לאמצעי התשלום שבאמצעותו בוצעה ההוצאה.

רישום הוצאות

פרק ו': מתן הודעות ומידע למבקר המדינה

21. מתמודד יעביר למבקר המדינה בתום תקופת ההסדר מידע על כל התרומות שקיבל, לרבות הלוואות וערבויות שקיבל ועל כל ההוצאות שהוציא בקשר להתמודדותו בבחירות לכנסת ויצרף אסמכתאות מתאימות.

מסירת מידע למבקר המדינה

22. מתמודד שלא קיבל תרומות עד תום תקופת ההסדר יודיע על כך למבקר המדינה; ההודעה תימסר ותאומת לפי טופס 3 שבתוספת.

מתמודד שלא קיבל תרומות או לא הוציא הוצאות

23. מתמודד ידווח למבקר המדינה על כל תרומה אסורה לפי סעיף 24א(ד)(3) לחוק שקיבל, על כל תרומה שהחזיר לתורם ומועד החזרתה ועל כל תרומה שהעביר לאוצר המדינה ומועד העברתה לפי טופס 4 שבתוספת.

החזר תרומות אסורות

24. מתמודד יודיע למבקר המדינה על יתרות כספים למימון התמודדותו בבחירות לכנסת כאמור בסעיף 24א(ה) לחוק, שנותרו בידיו ועל החזרתן לתורמים או לאוצר המדינה לפי טופס 5 שבתוספת; הודעת המתמודד תאומת בתצהיר לפי סעיף 15 לפקודת הראיות [נוסח חדש], התשל"א-1971 (להלן – פקודת הראיות).

החזר יתרת תרומות

25. מנפיק כרטיס חיוב ותאגיד בנקאי ימסרו את פרטי הזיהוי האמורים בסעיף 28כג(ד) לחוק לא יאוחר משבוע ימים מיום שהועברה אליהם הדרישה, לפי טפסים 6 ו-7 שבתוספת, בהתאמה.

דיווח מאת מנפיק כרטיס חיוב ותאגיד בנקאי

פרק ז': הוראות כלליות

26. תרומה שניתנה לאדם או לחבר בני אדם, בין מאוגד ובין שאינו מאוגד, הפועל מטעמו של המתמודד או למענו ובזיקה אליו או שפעולותיו מכוונות לסייע למתמודד בהתמודדותו בבחירות, רואים אותה כתרומה שניתנה למתמודד, והוצאה שהוצאה על ידי אדם או חבר בני אדם כאמור רואים אותה כהוצאה שהוצאה על ידי המתמודד לאותה מטרה.

תרומה לחבר בני אדם והוצאה על ידו

27. המערכת לדיווח על תרומות והמערכת לניהול חשבונות יוקמו וינוהלו על ידי משרד מבקר המדינה, והוא יקבע את כללי השימוש בהן, תיקונם ושינוים.

ניהול המערכות לדיווח על תרומות ולניהול חשבונות

28. (א) הגישה למערכות לדיווח על תרומות ולניהול חשבונות תיעשה באמצעות שם משתמש וססמה (להלן – הרשאת כניסה) שיקבל המתמודד ממשרד מבקר המדינה, לאחר שהודיע על התמודדותו בכתב למבקר המדינה.

הרשאת כניסה למערכות הדיווח הממוחשבות

(ב) עם פתיחת חשבון הבנק לפי הוראות סעיף 10(ג), יבקש המתמודד ממבקר המדינה, הרשאת כניסה למערכות הממוחשבות ואת כללי השימוש בהן.

(ג) הבקשה לקבלת הרשאת הכניסה תוגש על ידי המתמודד בכתב, בחתימת ידו, לפי טופס 8 שבתוספת, והיא תכלול פרטים על אודות חשבון הבנק של המתמודד.

(ד) הרשאת הכניסה הניתנת למתמודד היא אישית; מסירתה על ידי המתמודד לאחרים היא באחריותו של המתמודד.

29. המתמודד ימסור למבקר המדינה, על פי בקשתו, כל מסמך, ידיעה, הסבר ותצהיר לפי סעיף 15 לפקודת הראיות, שלדעת מבקר המדינה דרושים לו לצורכי מילוי תפקידיו לפי סעיף 24א לחוק, בדרך, במקום ובמועד שיקבע מבקר המדינה.

העמדה ומסירה של מסמכים

30. בתום תקופת ההסדר יעשה מתמודד התאמת בנק ויוודא שכל הרישומים בבנק משתקפים כיאות במערכת החשבונות שלו.

התאמות בנק

31. ספרי החשבונות והאסמכתות ובכללן כל דפי חשבון הבנק של המתמודד – יישמרו בידי המתמודד במשך שבע שנים מתום תקופת ההסדר או זמן ארוך מזה לפי דרישת מבקר המדינה.

שמירת מסמכים

32. האמור בהחניות אלה אינו בא לגרוע מחבות כלשהי לפי כל דין או נוהל, לרבות החובה לשמור מסמכים – אלא להוסיף עליה.

אי-גריעה מחבות לפי כל דין

33. מתמודד שנקבע לגביו כי תקופת ההסדר החלה לפני יום ט' בניסן התשע"ב (1 באפריל 2012) –

הוראות מעבר

(1) ידווח באמצעות המערכת לדיווח על תרומות על כל תרומה שקיבל, בכסף או בשווה כסף, החל ביום ט' בניסן התשע"ב (1 באפריל 2012);

(2) ידווח למבקר המדינה בכתב על כל תרומה שקיבל מתחילת תקופת ההסדר עד יום ט' בניסן התשע"ב (1 באפריל 2012) שסכומה עולה על 10,000 ש"ח.

**תוספת**

טופס 1

(לפי סעיף 24א(ב) לחוק וסעיף 2 להנחיות)

[הודעת אדם על כוונתו להתמודד בבחירות לכנסת ברשימת מועמדים שתגיש מפלגה שהוא אינו חבר בה]

הנחיות מבקר המדינה לפי חוק המפלגות בדבר ניהול מערכת החשבונות וחובות דיווח של מי שמתכוון להתמודד בבחירות לכנסת במפלגה שאינו חבר בה, תשע"ב-2012

טופס 1

(לפי סעיף 24א(ב) לחוק וסעיף 2 להנחיות)

**הודעת אדם על כוונתו להתמודד בבחירות לכנסת ה-****ברשימת מועמדים שתגיש מפלגה שהוא אינו חבר בה**[[2]](#footnote-2)

פרטי המתמודד

|  |  |  |  |
| --- | --- | --- | --- |
| שם פרטי: | שם משפחה: | | ת"ז: |
| יישוב: | רחוב: | בית: | דירה: |
| טלפון בבית: | טלפון נייד: | טלפון בעבודה: | |
| פקס': | דוא"ל: | | |

אני, החתום מטה, מודיע בזה לפי סעיף 24א(ב) לחוק המפלגות, התשנ"ב-1992 (להלן – החוק), וסעיף 2 להנחיות מבקר המדינה לפי חוק המפלגות בדבר ניהול מערכת החשבונות וחובות דיווח של מי שמתכוון להתמודד בבחירות לכנסת במפלגה שאינו חבר בה, התשע"ב-2012 (להלן – ההנחיות) כלהלן:

1. ביום       הודעתי ברבים על כוונתי להתמודד בבחירות לכנסת ה-      אשר צפויות להתקיים ב-      ברשימת מועמדים שתגיש מפלגה שאיני חבר בה.

2. ידוע לי כי על פי סעיף 24א(ג) לחוק, מבקר המדינה יקבע את תחילתה של תקופת ההסדר, בין השאר, בהסתמך על הודעתי זו, ויפרסם על כך הודעה באתר האינטרנט של משרד מבקר המדינה.

\_\_\_\_\_\_\_\_\_\_\_\_\_\_\_\_\_ תאריך

חתימת המתמודד

טופס 2

(לפי סעיף 24א(ב) לחוק וסעיף 3 להנחיות)

[הודעה בדבר סיום תקופת ההסדר]

הנחיות מבקר המדינה לפי חוק המפלגות בדבר ניהול מערכת החשבונות וחובות דיווח של מי שמתכוון להתמודד בבחירות לכנסת במפלגה שאינו חבר בה, תשע"ב-2012

טופס 2

(לפי סעיף 24א(ב) לחוק וסעיף 3 להנחיות)

**הודעה בדבר סיום תקופת ההסדר**[[3]](#footnote-3)

פרטי המתמודד

|  |  |  |  |
| --- | --- | --- | --- |
| שם פרטי: | שם משפחה: | | ת"ז: |
| יישוב: | רחוב: | בית: | דירה: |
| טלפון בבית: | טלפון נייד: | טלפון בעבודה: | |
| פקס': | דוא"ל: | | |

אני, החתום מטה, מודיע בזה לפי סעיף 24א(ב) לחוק המפלגות, התשנ"ב-1992 (להלן – החוק), וסעיף 3 להנחיות מבקר המדינה לפי חוק המפלגות בדבר ניהול מערכת החשבונות וחובות דיווח של מי שמתכוון להתמודד בבחירות לכנסת במפלגה שאינו חבר בה, התשע"ב-2012, כי נתקיימו התנאים לסיומה של תקופת ההסדר כהגדרתה בחוק:

ביום       נרשמתי כחבר או כמייסד של המפלגה

ביום       נכלל שמי ברשימת המועמדים של המפלגה

ביום       הודעתי כי חזרתי בי מכוונתי להתמודד בבחירות לכנסת ה-

\_\_\_\_\_\_\_\_\_\_\_\_\_\_\_\_ תאריך

חתימת המתמודד

טופס 3

(לפי סעיף 24א(ז) לחוק וסעיף 22 להנחיות)

[תצהיר על אי-קבלת תרומות]

הנחיות מבקר המדינה לפי חוק המפלגות בדבר ניהול מערכת החשבונות וחובות דיווח של מי שמתכוון להתמודד בבחירות לכנסת במפלגה שאינו חבר בה, תשע"ב-2012

טופס 3

(לפי סעיף 24א(ז) לחוק וסעיף 22 להנחיות)

**תצהיר על אי-קבלת תרומות**[[4]](#footnote-4)

פרטי המועמד

|  |  |  |  |
| --- | --- | --- | --- |
| שם פרטי: | שם משפחה: | | ת"ז: |
| יישוב: | רחוב: | בית: | דירה: |
| טלפון בבית: | טלפון נייד: | טלפון בעבודה: | |
| פקס': | דוא"ל: | | |

אני, החתום מטה, לאחר שהוזהרתי כי עלי לומר את האמת וכי אהיה צפוי לעונשים הקבועים בחוק אם לא אעשה כן, מצהיר בזה כדלקמן:

1. לא קיבלתי כל תרומות למימון התמודדותי בבחירות לכנסת ה-

2. זה שמי, להלן חתימתי, ותוכן תצהירי אמת ונכון.

שם המתמודד \_\_\_\_\_\_\_\_\_\_\_\_\_\_\_

חתימה

**אישור**

אני, עורך הדין       מאשר בזה כי ביום       הופיע לפני, במשרדי ב-      מר      ,  המוכר לי אישית  שזיהה את עצמו על ידי תעודת זהות      , ואחרי שהזהרתיו כי עליו להצהיר את האמת וכי יהיה צפוי לעונשים הקבועים בחוק אם לא יעשה כן, אישר את נכונות ההצהרה הנ"ל וחתם עליה בפני.

\_\_\_\_\_\_\_\_\_\_\_\_\_ מס' הרישיון שם עורך הדין

חותמת וחתימה

טופס 4

(לפי סעיף 24א(ד)(4) לחוק וסעיף 23 להנחיות)

[דיווח מתמודד על החזרת תרומות אסורות לתורמים או על העברתן לאוצר המדינה]

הנחיות מבקר המדינה לפי חוק המפלגות בדבר ניהול מערכת החשבונות וחובות דיווח של מי שמתכוון להתמודד בבחירות לכנסת במפלגה שאינו חבר בה, תשע"ב-2012

טופס 4

(לפי סעיף 24א(ד)(4) לחוק וסעיף 23 להנחיות)

**דיווח מתמודד על החזרת תרומות אסורות לתורמים או על העברתן לאוצר המדינה**

פרטי המתמודד

|  |  |  |  |
| --- | --- | --- | --- |
| שם פרטי: | שם משפחה: | | ת"ז: |
| יישוב: | רחוב: | בית: | דירה: |
| טלפון בבית: | טלפון נייד: | טלפון בעבודה: | |
| פקס': | דוא"ל: | | |

אני, החתום מטה, מודיע בזאת בהתאם לסעיף 24א(ד)(4) לחוק המפלגות, התשנ"ב-1992, ולסעיף 23 להנחיות מבקר המדינה לפי חוק המפלגות בדבר ניהול מערכת חשבונות וחובות דיווח של מי שמתכוון להתמודד בבחירות לכנסת במפלגה שאינו חבר בה, התשע"ב-2012, כי  החזרתי לתורמים  העברתי לאוצר המדינה את התרומות האלה כמפורט להלן:

|  |  |  |  |  |
| --- | --- | --- | --- | --- |
| סכום התרומה שהוחזרה/הועברה | מועד החזרת/העברת התרומה | הגורם שלו הוחזרה/הועברה התרומה | אמצעי החזרת/העברת התרומה | פירוט הסיבה להחזרת/העברת התרומה |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

יש לצרף את דפי חשבון הבנק של המועמד המעידים על החזרתם או העברתם של הסכומים כאמור.

\_\_\_\_\_\_\_\_\_\_\_\_\_\_\_ תאריך

חתימת המתמודד

טופס 5

(לפי סעיף 24א(ה) לחוק וסעיף 24 להנחיות)

[תצהיר בדבר יתרת תרומות לאחר תום תקופת ההסדר]

הנחיות מבקר המדינה לפי חוק המפלגות בדבר ניהול מערכת החשבונות וחובות דיווח של מי שמתכוון להתמודד בבחירות לכנסת במפלגה שאינו חבר בה, תשע"ב-2012

טופס 5

(לפי סעיף 24א(ה) לחוק וסעיף 24 להנחיות)

**תצהיר בדבר יתרת תרומות לאחר תום תקופת ההסדר**[[5]](#footnote-5)

פרטי המתמודד

|  |  |  |  |
| --- | --- | --- | --- |
| שם פרטי: | שם משפחה: | | ת"ז: |
| יישוב: | רחוב: | בית: | דירה: |
| טלפון בבית: | טלפון נייד: | טלפון בעבודה: | |
| פקס': | דוא"ל: | | |

אני, החתום מטה, מודיע בזאת, בהתאם לסעיף 24א(ה) לחוק המפלגות, התשנ"ב-1992, ולסעיף 24 להנחיות מבקר המדינה לפי חוק המפלגות בדבר ניהול מערכת חשבונות וחובות דיווח של מי שמתכוון להתמודד בבחירות לכנסת במפלגה שאינו חבר בה, התשע"ב-2012, כלהלן:

1. על פי קביעת מבקר המדינה, תקופת ההסדר הסתיימה ביום      , ולאחר תאריך זה  לא נותרו בידי תרומות  נשארה יתרת תרומות בסך      .

2. ביום        החזרתי לתורמים  העברתי לאוצר המדינה את יתרת התרומות שנותרו בידי כמפורט להלן:

|  |  |  |  |  |
| --- | --- | --- | --- | --- |
| סכום התרומה שהוחזרה/הועברה | מועד החזרת/העברת התרומה | הגורם שלו הוחזרה/הועברה התרומה | אמצעי החזרת/העברת התרומה | פירוט הסיבה להחזרת/העברת התרומה |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

יש לצרף את דפי חשבון הבנק של המועמד המעידים על החזרתם או העברתם של הסכומים כאמור.

3. זה שמי, להלן חתימתי, ותוכן תצהירי אמת ונכון.

שם המתמודד \_\_\_\_\_\_\_\_\_\_\_\_\_\_

חתימה

**אישור**

אני, עורך הדין       מאשר בזה כי ביום       הופיע לפני, במשרדי ב-      מר      ,  המוכר לי אישית  שזיהה את עצמו על ידי תעודת זהות      , לאחרי שהזהרתיו כי עליו להצהיר את האמת וכי יהיה צפוי לעונשים הקבועים בחוק אם לא יעשה כן, אישר את נכונות ההצהרה הנ"ל וחתם עליה בפני.

\_\_\_\_\_\_\_\_\_\_\_\_\_\_ מספר הרישיון שם עורך הדין

חותמת וחתימה

טופס 6

(לפי סעיף 24א(ד)(3)(ו) לחוק וסעיף 25 להנחיות)

[הודעת מנפיק כרטיס חיוב]

הנחיות מבקר המדינה לפי חוק המפלגות בדבר ניהול מערכת החשבונות וחובות דיווח של מי שמתכוון להתמודד בבחירות לכנסת במפלגה שאינו חבר בה, תשע"ב-2012

טופס 6

(לפי סעיף 24א(ד)(3)(ו) לחוק וסעיף 25 להנחיות)

**הודעת מנפיק כרטיס חיוב**

התאריך:

אל: מבקר המדינה

מאת: שם מנפיק כרטיס החיוב, שם נותן ההודעה מטעם מנפיק כרטיס החיוב, מס' הזיהוי שלו ותפקידו אצל מנפיק כרטיס החיוב

1. במכתבכם מיום       ביקשתם פרטים על תורמים שפורטו ברשימה שצירפתם בציון מספר כרטיס החיוב של כל תורם.

2. להלן פרטי הזיהוי ומספר חשבון הבנק של התורמים שפירטתם ברשימתכם:

|  |  |  |  |  |
| --- | --- | --- | --- | --- |
| מספר כרטיס החיוב שבו נעשתה התרומה | שם בעל הכרטיס | מספר הזהות של בעל הכרטיס | שם התאגיד הבנקאי שבו חויבה התרומה | מספר חשבון הבנק שבו חויבה התרומה |
|  |  |  |  |  |
|  |  |  |  |  |
|  |  |  |  |  |

\_\_\_\_\_\_\_\_\_\_\_\_\_\_\_\_\_

חתימת מנפיק כרטיס החיוב

טופס 7

(לפי סעיף 24א(ד)(3)(ו) לחוק וסעיף 25 להנחיות)

[הודעת תאגיד בנקאי]

הנחיות מבקר המדינה לפי חוק המפלגות בדבר ניהול מערכת החשבונות וחובות דיווח של מי שמתכוון להתמודד בבחירות לכנסת במפלגה שאינו חבר בה, תשע"ב-2012

טופס 7

(לפי סעיף 24א(ד)(3)(ו) לחוק וסעיף 25 להנחיות)

**הודעת תאגיד בנקאי**

אל: מבקר המדינה

מאת: שם התאגיד הבנקאי, שמו של נותן ההודעה מטעם התאגיד הבנקאי, מס' זיהויו ותפקידו בתאגיד הבנקאי

1. במכתבכם מיום       ביקשתם פרטי זיהוי של בעלי חשבון בנק שבו חויבה תרומה למתמודד       (להלן – חשבון הבנק) באמצעות כרטיס חיוב ושל מורשי חתימה בחשבון.

2. להלן פרטי הזיהוי של בעלי חשבון הבנק ושל מורשי החתימה בחשבונות הבנק שפירטתם ברשימתכם, כמפורט להלן:

|  |  |  |  |  |  |  |
| --- | --- | --- | --- | --- | --- | --- |
| שם בעל כרטיס החיוב | מסםר הזהות של בעל הכרטיס | מספר חשבון הבנק | שם בעלי חשבון הבנק | מספר הזהות של בעלי חשבון הבנק | שם מורשה החתימה בחשבון הבנק | מספר הזהות של מורשי החתימה בחשבון הבנק |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

\_\_\_\_\_\_\_\_\_\_\_\_\_\_\_\_ תאריך

חתימת התאגיד הבנקאי

טופס 8

(לפי סעיף 24א(ד)(2) לחוק וסעיף 28(ג) להנחיות)

[בקשה לקבלת הרשאת גישה למערכות לדיווח על תרומות ולניהול חשבונות למתמודד שאינו חבר מפלגה בבחירות לכנסת]

הנחיות מבקר המדינה לפי חוק המפלגות בדבר ניהול מערכת החשבונות וחובות דיווח של מי שמתכוון להתמודד בבחירות לכנסת במפלגה שאינו חבר בה, תשע"ב-2012

טופס 8

(לפי סעיף 24א(ד)(2) לחוק וסעיף 28(ג) להנחיות)

**בקשה לקבלת הרשאת גישה למערכות לדיווח על תרומות ולניהול חשבונות למתמודד שאינו חבר מפלגה בבחירות לכנסת ה-** [[6]](#footnote-6)

פרטי המתמודד

|  |  |  |  |
| --- | --- | --- | --- |
| שם פרטי: | שם משפחה: | | ת"ז: |
| יישוב: | רחוב: | בית: | דירה: |
| טלפון בבית: | טלפון נייד: | טלפון בעבודה: | |
| פקס': | דוא"ל: | | |

פרטי חשבון הבנק שבו יופקדו התרומות

|  |  |  |
| --- | --- | --- |
| בנק: | סניף:  כתובת הסניף: | מס' חשבון: |

המען שאליו יש לשלוח את שם המשתמש והססמה

|  |  |  |  |
| --- | --- | --- | --- |
| יישוב: | רחוב: | בית: | דירה: |
| פקס': | דוא"ל: | | |
| שים לב: משלוח המידע על הרשאת הגישה בפקס או בדוא"ל אינה מומלצת, והיא באחריות המועמד בלבד. אם בכל זאת ברצונך לקבל את ההרשאה בפקס או בדוא"ל אנא סמן V במשבצת המתאימה ומלא את הפרטים הדרושים. | | | |

\_\_\_\_\_\_\_\_\_\_\_\_\_\_\_ תאריך

חתימת המתמודד

ג' בסיוון התשע"ב (24 במאי 2012) מיכה לינדנשטראוס

מבקר המדינה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו י"פ תשע"ב מס' 6438 מיום 27.6.2012 עמ' 4958. [↑](#footnote-ref-1)
2. מסמך זה מנוסח בלשון זכר אך הכוונה לגברים ולנשים כאחד. [↑](#footnote-ref-2)
3. מסמך זה מנוסח בלשון זכר אך הכוונה לגברים ולנשים כאחד. [↑](#footnote-ref-3)
4. מסמך זה מנוסח בלשון זכר אך הכוונה לגברים ולנשים כאחד. [↑](#footnote-ref-4)
5. מסמך זה מנוסח בלשון זכר אך הכוונה לגברים ולנשים כאחד. [↑](#footnote-ref-5)
6. מסמך זה מנוסח בלשון זכר אך הכוונה לגברים ולנשים כאחד. [↑](#footnote-ref-6)