חוק אזורי נמל חפשיים, תשכ"ט-1969

רשויות ומשפט מנהלי – תשתיות – ספנות ונמלים – אזורי נמל חופשיים

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 3 |
| סעיף 1 | הגדרות | [Go](#Seif1) | 3 |
|  | פרק ב': אזורי נמל חפשיים | [Go](#med1) | 3 |
| סעיף 2 | הקמת אזור נמל חופשי | [Go](#Seif2) | 3 |
| סעיף 3 | מנהל אזור נמל חופשי | [Go](#Seif3) | 3 |
| סעיף 4 | הקמת מועצה לאזורי נמל חפשיים | [Go](#Seif4) | 3 |
| סעיף 5 | הרכב המועצה | [Go](#Seif5) | 3 |
| סעיף 6 | תקופת כהונתם של חברי המועצה | [Go](#Seif6) | 3 |
| סעיף 7 | תחולת חוק רשות הנמלים על המועצה | [Go](#Seif7) | 4 |
| סעיף 8 | הנוהל במועצה | [Go](#Seif8) | 4 |
| סעיף 9 | ביצוע החלטות המועצה | [Go](#Seif9) | 4 |
| סעיף 10 | סייג לסמכויות רשות הנמלים | [Go](#Seif10) | 4 |
|  | פרק ג': מיזמים מורשים | [Go](#med2) | 4 |
| סעיף 11 | תנאי לפעולה באזור נמל חפשי | [Go](#Seif11) | 4 |
| סעיף 12 | בקשה לאישור | [Go](#Seif12) | 4 |
| סעיף 13 | תנאי לאישור מיזם מורשה | [Go](#Seif13) | 4 |
| סעיף 14 | פרסום אישורים | [Go](#Seif14) | 4 |
| סעיף 15 | רשיון עיסוק | [Go](#Seif15) | 4 |
| סעיף 16 | הטבות לפי החוק לעידוד השקעות הון | [Go](#Seif16) | 4 |
| סעיף 17 | פטור ממסים ישירים | [Go](#Seif17) | 4 |
| סעיף 18 | פטור ממסים עקיפים | [Go](#Seif18) | 4 |
| סעיף 19 | שימוש במטבע חוץ | [Go](#Seif19) | 5 |
| סעיף 20 | פטור מהיתרי יבוא ויצוא | [Go](#Seif20) | 5 |
| סעיף 21 | טובין שהוצאו מאזור נמל חפשי | [Go](#Seif21) | 5 |
| סעיף 22 | העברת טובין והחסנתם | [Go](#Seif22) | 5 |
| סעיף 23 | טובין שיובאו לאזור נמל חפשי | [Go](#Seif23) | 5 |
| סעיף 24 | טובין לצריכה אישית | [Go](#Seif24) | 5 |
|  | פרק ד': הוראות שונות | [Go](#med3) | 5 |
| סעיף 25 | זכות כניסה לאזור נמל חפשי | [Go](#Seif25) | 5 |
| סעיף 26 | הפיקוח על הכנסת והוצאת טובין | [Go](#Seif26) | 5 |
| סעיף 27 | תחולת סעיפים 75 ו 75א לחוק לעידוד השקעות הון | [Go](#Seif27) | 5 |
| סעיף 28 | ביצוע ותקנות | [Go](#Seif28) | 5 |
| סעיף 29 | תקנות ששר האוצר מתקין לבדו | [Go](#Seif29) | 5 |
| סעיף 30 | תקנות ששר התחבורה מתקין לבדו | [Go](#Seif30) | 5 |

חוק אזורי נמל חפשיים, תשכ"ט-1969[[1]](#footnote-2)\*

פרק א': פרשנות

1. בחוק זה –

הגדרות

"נמל" ו"מנהל הנמל" – כמשמעותם בפקודת הנמלים;

"רשות הנמלים" – הרשות שהוקמה לפי חוק רשות הנמלים, תשכ"א-1961;

"רשות המכס" – כמשמעותו בפקודת המכס;

"מסים עקיפים" – מכס, מס ערך מוסף, בלו, מס קניה או היטל לפי תקנות שעת חירום (תשלומי חובה), תשי"ח-1958.

(תיקון מס' 1)   
תשל"ו-1976

מיום 1.7.1976

**תיקון מס' 1**

[ס"ח תשל"ו מס' 806](http://www.nevo.co.il/Law_word/law14/LAW-0806.pdf) מיום 9.4.1976 עמ' 154 ([ה"ח 1233](http://www.nevo.co.il/Law_word/law17/PROP-1233.pdf))

"מסים עקיפים" – מכס, מס ערך מוסף, בלו, מס קניה או היטל לפי תקנות שעת חירום (תשלומי חובה), תשי"ח- 1958.

פרק ב': אזורי נמל חפשיים

2. הממשלה רשאית להקים בתחום נמל אזור נמל חפשי[[2]](#footnote-3).

הקמת אזור נמל חופשי

3. מנהל הנמל שבתחומו נמצא אזור נמל חפשי יכהן כמנהל אזור הנמל החפשי.

מנהל אזור נמל חופשי

4. הממשלה תמנה מועצה לאזורי נמל חפשיים (להלן - המועצה), שתמלא את התפקידים המפורטים בחוק זה.

הקמת מועצה לאזורי נמל חפשיים

5. (א) חברי המועצה יהיו:

הרכב המועצה

(1) יושב ראש רשות הנמלים;

(2) המנהל הכללי של רשות הנמלים;

(3) מנהל מרכז ההשקעות שנתמנה על פי חוק לעידוד השקעות הון, תשי"ט-1959;

(4) עובדי המדינה שהם חברי רשות הנמלים;

(5) נציג משרד התחבורה שיוצע על ידי שר התחבורה;

(6) נציג משרד המסחר והתעשיה שיוצע על ידי שר המסחר והתעשיה;

(7) נציג משרד האוצר שיוצע על ידי שר האוצר;

(8) נציג רשות מקומית שבתחומה נמצא אזור נמל חפשי ושיוצע על ידי שר הפנים על פי המלצת הרשות המקומית;

(9) שלושה נציגים מקרב הציבור שיוצעו על ידי שר האוצר ושר המסחר והתעשיה.

(ב) בטרם יציעו שר האוצר ושר המסחר והתעשיה את חברי המועצה מקרב הציבור, יתייעצו בגופים ציבוריים שיש להם קשר עם עניני כלכלה.

(ג) הממשלה, על פי הצעת שר האוצר ושר התחבורה, תמנה אחד מחברי המועצה ליושב ראש שלה ואחד לסגן יושב ראש המועצה.

(ד) הודעה על מינוי המועצה ועל כל שינוי בהרכבה תפורסם ברשומות.

6. (א) תקופת כהונתו של חבר המועצה מן המנויים בפסקאות (5) עד (9) לסעיף 5(א) תהא ארבע שנים מיום מינויו, אלא ששניים מתוך הממונים לראשונה מקרב הציבור יתמנו לשלוש שנים בלבד.

תקופת כהונתם של חברי המועצה

(ב) חבר המועצה יכול להתמנות מחדש.

(ג) חבר המועצה שתקופת כהונתו תמה יוסיף לכהן עד למינוי חבר אחר במקומו.

7. הוראות סעיפים 8 עד 14 ו-16 לחוק רשות הנמלים, תשכ"א-1961, יחולו על המועצה וחבריה בשינויים המחוייבים לפי הענין; אולם בכל מקום שבהוראות מדובר בשר התחבורה ייקרא כאילו מדובר בשר שעל פי הצעתו נתמנה חבר המועצה.

תחולת חוק רשות הנמלים על המועצה

8. (א) רוב חברי המועצה, כשביניהם היושב ראש או סגנו, יהיה מנין חוקי בישיבות המועצה.

הנוהל במועצה

(ב) החלטות המועצה יתקבלו ברוב דעות כשהנמנעים אינם מובאים בחשבון.

9. (א) רשות הנמלים ממונה על ביצוע החלטות המועצה.

ביצוע החלטות המועצה

(ב) כל שיש להגישו למועצה, יוגש לה באמצעות רשות הנמלים.

10. (א) באזור נמל חפשי לא תשתמש רשות הנמלים בסמכויותיה בדבר תכנון ובניה ובדבר פיתוח מפעלים אלא בהסכמתה המוקדמת של המועצה.

סייג לסמכויות רשות הנמלים

(ב) רשות הנמלים לא תהא רשאית להחכיר, לשעבד או למשכן מקרקעין באזור נמל חפשי אלא בהסכמתה המוקדמת של המועצה; ואילו מכירתם או העברתם של מקרקעין כאמור או החכרתם, שעבודם או משכונם לתקופה העולה על עשרים שנה טעונה הסכמה כאמור ואישורה של הממשלה או של מי שהממשלה הסמיכה אותו לכך.

(ג) חכירה המקנה זכות לחדשה או להאריכה, וכן חכירה לתקופה נוספת, שבצירופה לקודמת הן עולות יחד על עשרים שנה, טעונות אישור כאמור בסעיף קטן (ב).

פרק ג': מיזמים מורשים

11. (א) באזור נמל חפשי יוקמו ויפעלו מיזמים מורשים בלבד; ולא יפעל מיזם מורשה אלא באזור הנמל החפשי בלבד.

תנאי לפעולה באזור נמל חפשי

(ב) "מיזם מורשה" לענין זה, הוא מפעל שהמועצה אישרה אותו לפעולה באזור נמל חפשי.

12. המבקש אישור למיזם מורשה, יצרף לבקשתו תכנית המכילה תיאור מפורט של הפעולה שיש בדעתו לבצע באזור נמל חפשי.

בקשה לאישור

13. לא תאשר המועצה מפעל כמיזם מורשה אלא אם הוא בבעלותה של חברה הרשומה בישראל, לרבות רשומה כחברה נכרית, או של אגודה שיתופית הרשומה בישראל.

תנאי לאישור מיזם מורשה

14. אישור מפעל כמיזם מורשה על פי סעיף 13 יפורסם ברבים בדרך שתיקבע בתקנות.

פרסום אישורים

15. רשאית המועצה ליתן רשיון עיסוק באזור נמל חפשי גם למי שאינו בעל מיזם מורשה, אם לדעתה דרוש הדבר לפעילות באזור הנמל החפשי ובתנאים שתקבע; בעל רשיון כאמור לא ייהנה מן ההטבות והזכויות הניתנות בחוק זה לבעל מיזם מורשה.

רשיון עיסוק

16. (א) שר האוצר ושר המסחר והתעשיה רשאים, על פי המלצת המועצה, לאשר מיזם מורשה כמפעל מאושר או כמפעל מוכר לענין חוק לעידוד השקעות הון, תשי"ט-1959, ולא יינתן אישור כאמור למיזם מורשה אלא מכוח חוק זה.

הטבות לפי החוק לעידוד השקעות הון

(ב) באישור לפי סעיף קטן (א) מותר לקבוע תנאים מוקדמים לכניסת האישור לתקפו וכן תנאים בקשר לביצוע התכנית ששימשה בסיס לאישור ובקשר לפעולות שלאחר מכן.

17. (א) שר האוצר רשאי בתקנות, על פי המלצת המועצה ובאישור ועדת הכספים של הכנסת, לפטור מיזם מורשה מכל מס, היטל, אגרה, ארנונה או תשלום אחר (בסעיף זה - מסים), כולם או מקצתם, המוטלים עליו בשל הכנסותיו או בשל נכסיו. תקנות לפי סעיף זה יכול שיהיו כלליות או לסוגים של מיזמים מורשים.

פטור ממסים ישירים

(ב) פטור כאמור בסעיף קטן (א) לגבי מסים של רשות מקומית לא יינתן אלא בהסכמת שר הפנים.

(ג) לא יוענק לפי סעיף זה פטור הניתן לפי חוק לעידוד השקעות הון, תשי"ט-1959, אך מותר להעניק פטור לפי סעיף זה למיזם מורשה אף שלא אושר כאמור בסעיף 16.

18. (א) לא יוטלו מסים עקיפים על טובין שיובאו מחוץ לארץ אל אזור נמל חפשי או שיוצרו בתחומו, או על ייצואם ממנו לחוץ לארץ, אם הטובין מיועדים להקמתו של המיזם המורשה, לניהולו, להפעלתו, לשימושו ולעסקיו באזור הנמל החפשי, כפי שפורט בכתב האישור.

פטור ממסים עקיפים

(ב) לגבי רכב יינתן הפטור האמור רק לרכב עבודה כמשמעותו בפקודת התעבורה.

19. באזור נמל חפשי זכאי בעל מיזם מורשה להשתמש באופן חפשי במטבע-חוץ ככל שהדבר דרוש לניהולו; זולת אם שר האוצר הורה בענין זה הוראה אחרת כמפורש בכתב האישור.

שימוש במטבע-חוץ

20. ייבואם של טובין מחוץ לארץ אל אזור נמל חפשי וייצואם של טובין מאזור נמל חפשי לחוץ לארץ, במסגרת עסקי המיזם המורשה כפי שפורשו בכתב האישור, לא יהיה טעון היתר יבוא או יצוא.

פטור מהיתרי יבוא ויצוא

21. טובין המוצאים מתוך אזור נמל חפשי אך אינם מיוצאים יראו אותם כטובין המיובאים אותה שעה; אולם רשאי שר האוצר, באישור מוקדם של ועדת הכספים של הכנסת, לפטור טובין מסויימים כאלה או סוגים מסויימים של טובין כאלה מתשלום מסים עקיפים, כולם או מקצתם.

טובין שהוצאו מאזור נמל חפשי

22. (א) טובין המועברים בפיקוח רשות המכס מאזור נמל חפשי אחד לאזור נמל חפשי אחר או למחסנים שבפיקוח רשות המכס, לא יראו אותם כטובין שיובאו.

העברת טובין והחסנתם

(ב) טובין המיועדים למיזם מורשה והובאו להחסנה במחסנים שבפיקוח רשות המכס לפני שהועברו ממנו לאזור נמל חפשי, יראו אותם כטובין שיובאו לאזור נמל חפשי.

23. (א) טובין המובאים שלא מחוץ לארץ לתוך אזור נמל חפשי יראו אותם כטובין המיוצאים אותה שעה ותמורתם יש לשלם במטבע-חוץ, אלא ששר האוצר, באישור מוקדם של ועדת הכספים של הכנסת, רשאי להורות לענין זה הוראה אחרת.

טובין שיובאו לאזור נמל חפשי

(ב) מי שרואים אותו לפי סעיף קטן (א) כאילו ייצא טובין, רשאי שר האוצר שלא להעניק לו את הפטורים וההנחות הניתנים על פי דין ליצואנים.

24. טובין המיועדים לצריכה אישית או למכירה בקמעונות, באזור נמל חפשי, לא יובאו אל תוך אזור נמל חפשי מחוץ לארץ ואינם פטורים מתשלום מסים עקיפים.

טובין לצריכה אישית

פרק ד': הוראות שונות

25. (א) מי שרשאי בתוקף תפקידיו או סמכויותיו על פי דין, להיכנס לנמל, רשאי להיכנס לאזור נמל חפשי אם הדבר דרוש לצורך מילוי תפקידיו או הפעלת סמכויותיו.

זכות כניסה לאזור נמל חפשי

(ב) בלי לגרוע מהאמור בסעיף קטן (א) רשאים להיכנס לתוך אזור נמל חפשי מי שבידו רשיון לכך מאת שר הבטחון או מאת מי שהשר הסמיכו לכך, או מאת מנהל אזור הנמל החפשי.

26. הפיקוח על הכנסת טובין לאזור נמל חפשי, על הוצאתם ממנו ועל שמירת טובין שלגביהם ניתן פטור או הקלה בתשלום מסים עקיפים, יהא בידי רשות המכס.

הפיקוח על הכנסת

והוצאת טובין

27. הוראות סעיפים 75(א) עד (ג) ו-75א לחוק לעידוד השקעות הון, תשי"ט-1959, יחולו לגבי מיזמים מורשים בשינויים המחוייבים לפי הענין; ואולם בכל מקום שבהוראות האמורות מדובר ב"מינהלה" ייקרא "המועצה".

תחולת סעיפים 75   
ו-75א לחוק לעידוד השקעות הון

28. שר האוצר ושר התחבורה ממונים על ביצוע חוק זה והם רשאים להתקין ביחד תקנות בכל ענין הנוגע לביצועו.

ביצוע ותקנות

29. על אף האמור בסעיף 28, רשאי שר האוצר להתקין לבדו תקנות בדבר -

תקנות ששר האוצר מתקין לבדו

(1) פעולות שמותר לבעל טובין לעשות בהם באזור נמל חפשי;

(2) פיקוח על הכנסתם, הוצאתם ושמירתם של טובין כאמור בסעיף 26.

30. על אף האמור בסעיף 28, רשאי שר התחבורה להתקין לבדו תקנות בדבר -

תקנות ששר התחבורה מתקין לבדו

(1) אגרות שיש לשלם בעד שירותים ופעולות המבוצעים באזור נמל חפשי או במתקניו; תקנות אלה יותקנו על פי הצעת רשות הנמלים בהתייעצות במועצה ובדרך הקבועה בסעיף 21 לחוק רשות הנמלים, תשכ"א-1961;

(2) הסדרי כניסתם של רכב וכלי שיט לתוך אזור נמל חפשי ויציאתם ממנו.

  גולדה מאיר   זאב שרף משה כרמל

  ראש הממשלה   שר האוצר שר התחבורה

שניאור זלמן שזר

נשיא המדינה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשכ"ט מס' 572](http://www.nevo.co.il/Law_word/law14/LAW-0572.pdf) מיום 25.7.1969 עמ' 228 ([ה"ח תשכ"ט מס' 830](http://www.nevo.co.il/Law_word/law17/PROP-0830.pdf) עמ' 211).

   תוקן [ס"ח תשל"ו מס' 806](http://www.nevo.co.il/Law_word/law14/LAW-0806.pdf) מיום 9.4.1976 עמ' 154 ([ה"ח תשל"ו מס' 1233](http://www.nevo.co.il/Law_word/law17/PROP-1233.pdf) עמ' 212) – תיקון מס' 1; תחילתו ביום 1.7.1976. [↑](#footnote-ref-2)
2. אזורי נמל חפשיים בנמל אילת ובנמל חיפה: ר' [י"פ תש"ל מס' 1643](http://www.nevo.co.il/Law_word/law10/yalkut-1643.pdf) עמ' 2478. [↑](#footnote-ref-3)