חוק איגרות מדינת ישראל (הנפק שער נייד), תשמ"ג-1982

משפט פרטי וכלכלה – כספים – מילווים

מסים – מילווים

משפט פרטי וכלכלה – כספים – אגרות חוב

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הרשאה לקבלת מילוות | סעיף 1 |
| 2 | [Go](#Seif1) | שם איגרות החוב וסימונן | סעיף 2 |
| 2 | [Go](#Seif2) | סמכות לשר האוצר | סעיף 3 |
| 2 | [Go](#Seif3) | מועד הפדיון של איגרות החוב, הריבית עליהן ותנאי רכישתן ופדיונן | סעיף 4 |
| 2 | [Go](#Seif4) | חתימת איגרות | סעיף 5 |
| 2 | [Go](#Seif5) | התשלום במועד הפדיון | סעיף 6 |
| 2 | [Go](#Seif6) | פדיון והחזר לפני המועד | סעיף 7 |
| 3 | [Go](#Seif7) | פטור ממסים | סעיף 8 |
| 3 | [Go](#Seif8) | מינהל | סעיף 9 |
| 3 | [Go](#Seif9) | ביצוע ותקנות | סעיף 10 |

חוק איגרות מדינת ישראל (הנפק שער נייד), תשמ"ג-1982[[1]](#footnote-1)\*

(תיקון מס' 1)   
תשמ"ז-1987

מיום 31.12.1986

**תיקון מס' 1**

[ס"ח תשמ"ז מס' 1203](http://www.nevo.co.il/Law_word/law14/law-1203.pdf) מיום 21.1.1987 עמ' 28 ([ה"ח 1809](http://www.nevo.co.il/Law_word/law17/prop-1809.pdf))

**החלפת שם החוק**

הנוסח הקודם:

~~חוק איגרות מדינת ישראל (הנפק שער נייד – 7.5% מינימום), התשמ"ג–1982~~

1. שר האוצר מורשה ללוות, בשם מדינת ישראל, סכום שלא יעלה על אלפיים מיליון דולר (מעה או מטבע של ארצות הברית של אמריקה, או שוויו במטבע של ארצות אחרות), ולהוציא ולמכור למטרה זו, מזמן לזמן, איגרות חוב בארצות הברית של אמריקה ובארצות אחרות.

הרשאה לקבלת מילוות

(תיקון מס' 1)   
תשמ"ז-1987

(תיקון מס' 2)   
תש"ן-1990

(תיקון מס' 3)   
תשנ"ב-1992

מיום 31.12.1986

**תיקון מס' 1**

[ס"ח תשמ"ז מס' 1203](http://www.nevo.co.il/Law_word/law14/law-1203.pdf) מיום 21.1.1987 עמ' 28 ([ה"ח 1809](http://www.nevo.co.il/Law_word/law17/prop-1809.pdf))

1. שר האוצר מורשה ללוות, בשם מדינת ישראל, סכום שלא יעלה על ~~מאתיים מיליון דולר~~ חמש מאות מיליון דולר (מעה או מטבע של ארצות הברית של אמריקה, או שוויו במטבע של ארצות אחרות), ולהוציא ולמכור למטרה זו, מזמן לזמן, איגרות חוב בארצות הברית של אמריקה ובארצות אחרות.

מיום 28.3.1990

**תיקון מס' 2**

[ס"ח תש"ן מס' 1312](http://www.nevo.co.il/Law_word/law14/law-1312.pdf) מיום 28.3.1990 עמ' 115 ([ה"ח 1980](http://www.nevo.co.il/Law_word/law17/prop-1980.pdf))

1. שר האוצר מורשה ללוות, בשם מדינת ישראל, סכום שלא יעלה על ~~חמש מאות מיליון דולר~~ אלף ושלוש מאות מיליון דולר (מעה או מטבע של ארצות הברית של אמריקה, או שוויו במטבע של ארצות אחרות), ולהוציא ולמכור למטרה זו, מזמן לזמן, איגרות חוב בארצות הברית של אמריקה ובארצות אחרות.

מיום 6.3.1992

**תיקון מס' 3**

[ס"ח תשנ"ב מס' 1386](http://www.nevo.co.il/Law_word/law14/law-1386.pdf) מיום 6.3.1992 עמ' 111 ([ה"ח 2102](http://www.nevo.co.il/Law_word/law17/prop-2102.pdf))

1. שר האוצר מורשה ללוות, בשם מדינת ישראל, סכום שלא יעלה על ~~אלף ושלוש מאות מיליון דולר~~ אלפיים מיליון דולר (מעה או מטבע של ארצות הברית של אמריקה, או שוויו במטבע של ארצות אחרות), ולהוציא ולמכור למטרה זו, מזמן לזמן, איגרות חוב בארצות הברית של אמריקה ובארצות אחרות.

2. איגרות החוב המוצאות לפי חוק זה (להלן – איגרות החוב) ייקראו: "איגרות מדינת ישראל (הנפק שער נייד – 7.5% מינימום) State Of Israel Bonds (variable rate issue - minimum rate 7.5%)" או ייקראו איגרות מדינת ישראל (הנפק שער נייד) State Of Israel Bonds (Variable Rate Issue) – אם הוצאו אחרי יום כ"ט בכסלו תשמ"ז (31 בדצמבר 1986) או בשינוי שם ובסימוני סדרות, כפי שיקבע שר האוצר.

שם איגרות החוב וסימונן

(תיקון מס' 1)   
תשמ"ז-1987

מיום 31.12.1986

**תיקון מס' 1**

[ס"ח תשמ"ז מס' 1203](http://www.nevo.co.il/Law_word/law14/law-1203.pdf) מיום 21.1.1987 עמ' 28 ([ה"ח 1809](http://www.nevo.co.il/Law_word/law17/prop-1809.pdf))

2. איגרות החוב המוצאות לפי חוק זה (להלן – איגרות החוב) ייקראו: "איגרות מדינת ישראל (הנפק שער נייד – 7.5% מינימום) State Of Israel Bonds (variable rate issue - minimum rate 7.5%)" או ייקראו איגרות מדינת ישראל (הנפק שער נייד) State Of Israel Bonds (Variable Rate Issue) – אם הוצאו אחרי יום כ"ט בכסלו תשמ"ז (31 בדצמבר 1986) או בשינוי שם ובסימוני סדרות, כפי שיקבע שר האוצר.

3. איגרות החוב יהיו ניתנות להוצאה בסדרות שנתיות או בסדרות אחרות ושר האוצר יהא רשאי לקבוע, מזמן לזמן, את צורתן של איגרות החוב ושל כל סדרה שלהן, את הסכומים שבהם יוצאו, הכל כפוף להגבלה שבסעיף 1, את דרכי הוצאתן, ואת הכללים והתנאים שיחולו עליהם, לרבות הגבלות על העברתן; אין חובה שהכללים והתנאים יהיו אחידים לכל הסדרות, אלא אפשר שיהיו שונים מסדרה לסדרה.

סמכות לשר האוצר

4. (א) מועד פדיונן של איגרות החוב יהיה בזמן או בזמנים שיקבע שר האוצר, ובלבד ששום איגרת המוצאת על פי חוק זה, לא יהא מועד פדיונה מאוחר משתים עשרה שנים מהיום הראשון לחודש בו הוצאו.

מועד הפדיון של איגרות החוב, הריבית עליהן ותנאי רכישתן ופדיונן

(תיקון מס' 1)   
תשמ"ז-1987

(ב) איגרות החוב ישאו ריבית כפי שיקבע שר האוצר והיא תשתלם כל חצי שנה לפחות.

מיום 31.12.1986

**תיקון מס' 1**

[ס"ח תשמ"ז מס' 1203](http://www.nevo.co.il/Law_word/law14/law-1203.pdf) מיום 21.1.1987 עמ' 28 ([ה"ח 1809](http://www.nevo.co.il/Law_word/law17/prop-1809.pdf))

(ב) איגרות החוב ישאו ריבית כפי שיקבע שר האוצר ~~ובלבד ששום איגרת המוצאת על פי חוק זה לא תישא ריבית נמוכה מ-7.5 אחוז לשנה ושאינה משתלמת כל חצי שנה לפחות~~ והיא תשתלם כל חצי שנה לפחות.

(ג) ערכן הנקוב של איגרות החוב, המחיר או המחירים שבהם ניתן למכרן, והכללים והתנאים שבהם ניתן לפדותן או להחזירן לפני מועד פדיונן או בבוא המועד, בהתאם להוראות חוק זה, יהיו כפי שיקבע שר האוצר מזמן לזמן, ובלבד שערכה הנקוב של כל איגרת חוב לא יפחת מ-25,000 דולר של ארצות הברית של אמריקה או משוויים במטבע של ארצות אחרות.

(ד) שר האוצר רשאי לקבוע הגבלות לענין התאגידים, הארגונים, המוסדות ושאר גופים הרשאים לרכוש את איגרות החוב.

(ה) שר האוצר רשאי להתיר ששטרי התחייבות של מדינת ישראל שזמן פרעונם עדיין לא הגיע, יקובלו כתשלום לאיגרות, והוא רשאי לציין את שטרי ההתחייבות של מדינת ישראל שיותר לקבלם כאמור, ואת הכללים והתנאים לקבלתם.

5. (א) איגרת חוב תישא את חותם המדינה או סמל המדינה או את דמות אחד מאלה.

חתימת איגרות

(ב) איגרת חוב תהא חתומה ביד ראש הממשלה וביד שר האוצר או בחותם חקוק של חתימותיהם; התלוש המצורף לאיגרת חוב – דייו שיהא חתום חותם חקוק של חתימת שר האוצר.

(ג) שר האוצר רשאי לקבוע שאיגרת חוב תיחתם בידי אנשים נוספים שימנה לכך מבין העובדים בשירות מדינת ישראל; הודעה על המינוי תפורסם ברשומות.

6. הקרן, הריבית ומחיר הפדיון וההחזר, המשתלמים לפי איגרות החוב, ישולמו במטבע חוקי של ארצות הברית של אמריקה, מתוך הכנסותיה הכלליות של מדינת ישראל ומתוך רכושה, ומדינת ישראל מתחייבת על תשלומים אלה במלוא מהימנותה ואחריותה.

התשלום במועד הפדיון

7. שר האוצר מוסמך לקבוע תנאים וכללים שלפיהם אפשר לפדות או להחזיר איגרות חוב לפני מועד הפדיון.

פדיון והחזר לפני המועד

8. (א) איגרות החוב פטורות ממס בולים.

פטור ממסים

(ב) איגרת חוב שהבעלות למעשה עליה היא בידי תושב חוץ, יהיו הקרן, הריבית ומחיר הפדיון וההחזר המשתלמים לפיה, וכל הכנסה או השתכרות שהגיעו מכל עסקה בה, פטורים מכל מס, בין שלפי הערך ובין אחר, בין שתחולתו כללית ובין שהיא מיוחדת, המוטל או העתיד להיות מוטל בישראל.

9. שר האוצר רשאי למנות, בארצות הברית של אמריקה ובארצות אחרות, סוכני האוצר לצרכי חוק זה, והוא רשאי להתקשר בשם מדינת ישראל עם כל אדם לשם ביצוע כל פעולה הכרוכה בהוצאתן, בהפצתן, ברישומן ובהעברתן של איגרות החוב.

מינהל

10. (א) שר האוצר ממונה על ביצוע חוק זה והוא רשאי –

ביצוע ותקנות

(1) לחתום, בין בעצמו ובין על ידי אדם שימנה לכך בכתב, על כל מסמך שייראה לו דרוש או רצוי לביצוע חוק זה, ובכלל זה – כל התקשרות מן הסוג הנזכר בסעיף 9;

(2) למנות סוכנים בחוץ לארץ על מנת לעסוק בשמו במכירת איגרות חוב ובשאר שירותים הכרוכים בהן;

(3) למנות רשמים וסוכני העברה ולהקים משרדים לניהול פנקסים של רישום האיגרות והעברתן.

(ב) ההוצאות הכרוכות בביצוע חוק זה ישולמו מתוך הכנסותיה הכלליות של מדינת ישראל ומתוך רכושה.

(ג) שר האוצר רשאי להתקין תקנות בכל ענין הנוגע לביצוע חוק זה.

מנחם בגין יורם ארידור

ראש הממשלה שר האוצר

יצחק נבון

נשיא המדינה

1. \* פורסם [ס"ח תשמ"ג מס' 1069](http://www.nevo.co.il/Law_word/law14/law-1609.pdf) מיום 21.12.1982 עמ' 16 ([ה"ח תשמ"ג מס' 1604](http://www.nevo.co.il/Law_word/law17/prop-1604.pdf) עמ' 28).

   תוקן [ס"ח תשמ"ז מס' 1203](http://www.nevo.co.il/Law_word/law14/law-1203.pdf) מיום 21.1.1987 עמ' 28 ([ה"ח תשמ"ז מס' 1809](http://www.nevo.co.il/Law_word/law17/prop-1809.pdf) עמ' 83) – תיקון מס' 1; תחילתו ביום 31.12.1986.

   [ס"ח תש"ן מס' 1312](http://www.nevo.co.il/Law_word/law14/law-1312.pdf) מיום 28.3.1990 עמ' 115 ([ה"ח תש"ן מס' 1980](http://www.nevo.co.il/Law_word/law17/prop-1980.pdf) עמ' 134) – תיקון מס' 2.

   [ס"ח תשנ"ב מס' 1386](http://www.nevo.co.il/Law_word/law14/law-1386.pdf) מיום 6.3.1992 עמ' 111 ([ה"ח תשנ"ב מס' 2102](http://www.nevo.co.il/Law_word/law17/prop-2102.pdf) עמ' 166) – תיקון מס' 3. [↑](#footnote-ref-1)