חוק בית הספר החקלאי מקוה ישראל, תשל"ו-1976

רשויות ומשפט מנהלי – חינוך – בתי ספר

חקלאות טבע וסביבה – חקלאות

רשויות ומשפט מנהלי – חינוך – השכלה מקצועית

תוכן ענינים

|  |  |  |  |
| --- | --- | --- | --- |
| סעיף 1 | המשך פעולת בית הספר | [Go](#Seif1) | 2 |
| סעיף 2 | מטרות בית הספר | [Go](#Seif2) | 2 |
| סעיף 3 | שינויים בתזכיר ובתקנות | [Go](#Seif3) | 2 |
| סעיף 4 | איסור שינוי יעוד | [Go](#Seif4) | 2 |
| סעיף 5 | היתרים לבניה | [Go](#Seif5) | 2 |
| סעיף 6 | ביצוע ותקנות | [Go](#Seif6) | 2 |
|  | תוספת | [Go](#med0) | 2 |

חוק בית הספר החקלאי מקוה ישראל, תשל"ו-1976[[1]](#footnote-1)\*

1. בית הספר החקלאי מקוה ישראל, מייסודה של חברת "כל ישראל חברים" ביום י"ד באדר א' תר"ל, שהוא המוסד החינוכי החקלאי הראשון בארץ-ישראל, יוסיף לפעול כבית ספר חקלאי לקידום מטרותיו.

המשך פעולת בית הספר

2. מטרותיו של בית הספר הן לחנך נוער בישראל לחיי חקלאות ולהתיישבות, ולהקנות לו השכלה כללית, וכן תרבות יהודית וחינוך עברי בהתאם למורשת ישראל, כמקובל במוסדות החינוך במדינה.

מטרות בית הספר

3. שינויים בתזכיר ההתאגדות ובתקנות ההתאגדות של החברה "מקוה ישראל - כל ישראל חברים" המנהלת את בית הספר, טעונים אישור הממשלה וועדה משותפת של ועדת החינוך והתרבות וועדת הפנים ואיכות הסביבה של הכנסת.

שינויים בתזכיר ובתקנות

4. (א) המקרקעין המפורטים בתוספת מיועדים לשימוש בית הספר ואין לשנות את יעודם זה אלא לפי יזמת שר ובאישור שרי החינוך והתרבות, החקלאות והפנים, וועדה משותפת של ועדת החינוך והתרבות וועדת הפנים ואיכות הסביבה של הכנסת.

איסור שינוי יעוד

(א1) (1) על אף האמור בסעיף קטן (א), לא יראו בשינוי לכל אחד מאלה כשינוי ייעוד כאמור באותו סעיף קטן:

(תיקון מס' 2) תשע"ח-2018

(א) דרך, או הסדרת ניקוז לטובת דרך כאמור, וכן העתקת תשתיות הנדרשת למימושה של הדרך, והכול מכוח תכנית שמטרתה העיקרית היא אחת מאלה:

(1) הקמת מסילת ברזל העוברת בתוואי בין תל אביב ללוד, כך שבתוואי האמור יהיו ארבע מסילות ברזל;

(2) הקמת מסילות ברזל נוספות על המסילות כאמור בפסקת משנה (1), ובלבד שבתחום המקרקעין המפורטים בתוספת המסילות הן תת קרקעיות ולא נכללות תחנות רכבת באותו תחום;

(ב) מפעל ניקוז, כהגדרתו בחוק הניקוז וההגנה מפני שיטפונות, התשי"ח-1957, הדרוש לצורך תכנית כאמור בפסקת משנה (א);

(2) בסעיף קטן זה, "דרך", "מסילת ברזל" ו"תכנית" – כהגדרתן בחוק התכנון והבנייה, התשכ"ה-1965.

(ב) הועמדו לשימוש בית הספר מקרקעין בנוסף על המפורטים בתוספת, רשאים השרים והועדה המשותפת כאמור בסעיף קטן (א) לקבוע שדינם יהיה כדין המקרקעין שבתוספת.

(ג) לא יהיה תוקף לכל עסקה במקרקעין האמורים הטעונה רישום, לא יינתן צו אכיפה בשל התחייבות לעשות בהם עסקה כזאת ולא תירשם הערה ביחס להתחייבות כזאת, אלא אם שר הפנים ושר החינוך והתרבות אישרו את העסקה או ההתחייבות.

מיום 22.3.2018

**תיקון מס' 2**

[ס"ח תשע"ח מס' 2712](http://www.nevo.co.il/Law_word/law14/law-2712.pdf) מיום 22.3.2018 עמ' 494 ([ה"ח 1196](http://www.nevo.co.il/Law_word/law15/memshala-1196.pdf))

**הוספת סעיף קטן 4(א1)**

5. מותר לתת היתר לבניה או לשימוש במקרקעין המפורטים בתוספת לכל מטרה שנועדה לקדם את מטרותיו של בית הספר, והוא על אף ההגבלות האמורות בסעיף 11 לתוספת הראשונה של חוק התכנון והבניה, תשכ"ה-1965.

היתרים לבניה

6. שר הפנים ושר החינוך והתרבות ממונים על ביצוע חוק זה ורשאים, בהסכמת שר החקלאות, להתקין תקנות לשם ביצועו.

ביצוע ותקנות

תוספת

(סעיפים 4 ו-5)

"מפה", לענין תוספת זו - מפה בקנה מידה 1:10,000 חתומה בידי שר הפנים, שר החינוך והתרבות ושר החקלאות ומופקדת במשרדי רשות מקרקעי ישראל ובית הספר מקוה ישראל.

(תיקון מס' 1) תשס"ט-2009

גוש חלקות

6012 חלקי חלקה 1 כמסומן במפה.

6013 חלקי חלקות 1 ו-4 כמסומן במפה.

6014 חלקי חלקה 2 כמסומן במפה.

6027 5-1, 12, 13, 25-15, 28, 40-30, 47-42, 55, 78 ו-79 - בשלמות, וכן חלקי חלקות 8, 26, 27, 50, 80 ו-97 כמסומן במפה.

6032 15-5 ו-29-24 בשלמות, וכן חלקי חלקות 2 ו-17 כמסומן במפה.

6033 חלקי חלקות 20-1 ו-26-22 כמסומן במפה.

6034 חלקי חלקות 21-19 כמסומן במפה.

6035 37-18 ו-54-41 - בשלמות, וכן חלקי חלקות 16-12 כמסומן במפה.

6046 40-1 - בשלמות, וכן חלקי חלקה 46 כמסומן במפה.

6047 חלקי חלקה 1 כמסומן במפה.

מיום 1.1.2010

**תיקון מס' 1**

[ס"ח תשס"ט מס' 2209](http://www.nevo.co.il/Law_word/law14/LAW-2209.pdf) מיום 10.8.2009 עמ' 327 ([ה"ח 436](http://www.nevo.co.il/Law_word/law15/memshala-436.pdf))

"מפה", לענין תוספת זו - מפה בקנה מידה 1:10,000 חתומה בידי שר הפנים, שר החינוך והתרבות ושר החקלאות ומופקדת במשרדי ~~מינהל~~ רשות מקרקעי ישראל ובית הספר מקוה ישראל.

יוסף בורג יצחק רבין אהרון ידלין

שר הפנים ראש הממשלה שר החינוך והתרבות

אפרים קציר

נשיא המדינה

1. \* פורסם [ס"ח תשל"ו מס' 816](http://www.nevo.co.il/Law_word/law14/LAW-0816.pdf) מיום 1.7.1976 עמ' 222 ([ה"ח תשל"ה מס' 1176](http://www.nevo.co.il/Law_word/law17/PROP-1176.pdf) עמ' 222).

   תוקן [ס"ח תשס"ט מס' 2209](http://www.nevo.co.il/Law_word/law14/LAW-2209.pdf) מיום 10.8.2009 עמ' 327 ([ה"ח הממשלה תשס"ט מס' 436](http://www.nevo.co.il/Law_word/law15/memshala-436.pdf) עמ' 348, 514) – תיקון מס' 1 בסעיף 17 לחוק מינהל מקרקעי ישראל (תיקון מס' 7), תשס"ט-2009; תחילתו ביום 1.1.2010.

   [ס"ח תשע"ח מס' 2712](https://www.nevo.co.il/law_word/law14/law-2712.pdf) מיום 22.3.2018 עמ' 494 ([ה"ח הממשלה תשע"ח מס' 1196](http://www.nevo.co.il/Law_word/law15/memshala-1196.pdf) עמ' 420) – תיקון מס' 2 בסעיף 21 לחוק התכנית הכלכלית (תיקוני חקיקה ליישום המדיניות הכלכלית לשנת התקציב 2019), תשע"ח-2018. [↑](#footnote-ref-1)