חוק בנימין זאב הרצל (ציון זכרו ופועלו), תשס"ד-2004

רשויות ומשפט מנהלי – תרבות, פנאי ומועדים – הנצחה

רשויות ומשפט מנהלי – תרבות, פנאי ומועדים – נכסי תרבות

תוכן ענינים

|  |  |  |  |
| --- | --- | --- | --- |
|  | פרק א': מטרות החוק ויישומן | [Go](#med0) | 2 |
| סעיף 1 | מטרות | [Go](#Seif16) | 2 |
| סעיף 2 | יישום המטרות | [Go](#Seif1) | 2 |
|  | פרק ב': המועצה הציבורית | [Go](#med1) | 2 |
| סעיף 3 | מועצה ציבורית | [Go](#Seif2) | 2 |
| סעיף 4 | תפקידי המועצה הציבורית | [Go](#Seif3) | 2 |
| סעיף 5 | סדרי עבודת המועצה הציבורית | [Go](#Seif4) | 2 |
| סעיף 6 | הוצאות וגמול | [Go](#Seif5) | 3 |
| סעיף 7 | תקופת כהונה, פקיעת כהונה והעברה מכהונה | [Go](#Seif6) | 3 |
| סעיף 8 | ניגוד ענינים | [Go](#Seif7) | 3 |
| סעיף 9 | תוקף פעולות | [Go](#Seif8) | 3 |
|  | פרק ג': יום הרצל וטקס זיכרון ממלכתי | [Go](#med2) | 3 |
| סעיף 10 | יום הרצל | [Go](#Seif9) | 3 |
| סעיף 10א | טקס זיכרון ממלכתי | [Go](#Seif17) | 4 |
|  | פרק ד': פעולות חינוכיות-ערכיות ומלגות | [Go](#med3) | 4 |
| סעיף 11 | פעולות חינוכיות ערכיות | [Go](#Seif10) | 4 |
| סעיף 12 | מלגות | [Go](#Seif11) | 4 |
|  | פרק ה': תקציב ותמיכות | [Go](#med4) | 4 |
| סעיף 13 | תקציב | [Go](#Seif12) | 4 |
|  | פרק ו': שונות | [Go](#med5) | 4 |
| סעיף 14 | ביצוע ותקנות | [Go](#Seif13) | 4 |
| סעיף 16 | תחילה ותחולה | [Go](#Seif14) | 4 |
| סעיף 17 | הוראת שעה לשנת הכספים 2005 | [Go](#Seif15) | 4 |

חוק בנימין זאב הרצל (ציון זכרו ופועלו), תשס"ד-2004[[1]](#footnote-1)\*

פרק א': מטרות החוק ויישומן

1. מטרותיו של חוק זה להנחיל לדורות את חזונו, מורשתו ופועלו של בנימין זאב הרצל, לציין את זכרו ולהביא לחינוך הדורות הבאים ולעיצוב מדינת ישראל, מוסדותיה, יעדיה ודמותה בהתאם לחזונו הציוני.

מטרות

2. מטרותיו של חוק זה ייושמו בדרך של עריכת טקס זיכרון ממלכתי ושל קיום יום הרצל ופעילויות חינוכיות-ערכיות במוסדות המדינה, בצה"ל ובבתי הספר, מתן מלגות לתלמידים ומתן תמיכות למוסדות ציבור, הפועלים להגשמת מטרות חוק זה, לרבות באמצעות קיום פעילות בהר הרצל בירושלים, הכל לפי הוראות חוק זה.

יישום המטרות

(תיקון מס' 1)   
תשס"ז-2007

מיום 26.7.2007

**תיקון מס' 1**

[ס"ח תשס"ז מס' 2104](http://www.nevo.co.il/Law_word/law14/LAW-2104.pdf) מיום 26.7.2007 עמ' 396 ([ה"ח 284](http://www.nevo.co.il/Law_word/law15/memshala-284.pdf))

2. מטרותיו של חוק זה ייושמו ~~בדרך של קיום~~ בדרך של עריכת טקס זיכרון ממלכתי ושל קיום יום הרצל ופעילויות חינוכיות-ערכיות במוסדות המדינה, בצה"ל ובבתי הספר, מתן מלגות לתלמידים ומתן תמיכות למוסדות ציבור, הפועלים להגשמת מטרות חוק זה, לרבות באמצעות קיום פעילות בהר הרצל בירושלים, הכל לפי הוראות חוק זה.

פרק ב': המועצה הציבורית

3. (א) הממשלה[[2]](#footnote-2) תמנה מועצה ציבורית להנצחת זכרו של בנימין זאב הרצל (בחוק זה – המועצה הציבורית); המועצה תהיה בת עשרים ואחד חברים, ואלה הם:

מועצה ציבורית

(1) שבעה חברים עובדי המדינה נציגי הממשלה, וביניהם שני עובדי משרד ראש הממשלה ועובד מדינה נוסף, על פי המלצת ראש הממשלה, שני עובדי משרד הביטחון על פי המלצת שר הביטחון ושני עובדי משרד החינוך התרבות והספורט על פי המלצת שר החינוך התרבות והספורט;

(2) חבר נציג צה"ל על פי המלצת שר הביטחון;

(3) שמונה חברים נציגי ההסתדרות הציונית העולמית בהסכמת ההסתדרות הציונית העולמית;

(4) חמישה חברים, נציגי ציבור שאינם עובדי המדינה, בהתייעצות עם ההסתדרות הציונית העולמית; שלושה מביניהם יהיו אנשי אקדמיה.

(ב) המועצה הציבורית תמנה, באישור ראש הממשלה, את יושב ראש המועצה ואת ממלא מקומו, מבין החברים האמורים בסעיף קטן (א)(4).

4. תפקידי המועצה הציבורית –

תפקידי המועצה הציבורית

(1) לייעץ לראש הממשלה בכל הנוגע ליישום החוק ולביצועו, ולעקוב אחר ביצוע החוק;

(2) להמליץ לראש הממשלה על מדיניות ויעדים לענין הפעילות לפי חוק זה והגברתה;

(3) לייעץ לראש הממשלה לענין קביעת מבחנים לתמיכה במוסדות ציבור, כאמור בסעיף 3א לחוק יסודות התקציב, התשמ"ה-1985 (בחוק זה – חוק יסודות התקציב), לשם קידום מטרותיו של חוק זה, בין השאר בענינים אלה:

(א) קיום פעילות בהר הרצל בירושלים;

(ב) שימור, שחזור והצגה של מוצגים ומסמכים הקשורים לחייו ולפועלו של הרצל;

(ג) קיום פעולות חינוכיות-ערכיות לרבות הכנת תכניות לימודים, קיום השתלמויות למורים ולמדריכים ועריכת סיורים;

(ד) קיום אירועים;

(ה) פעילויות הנצחה;

(4) להכין הצעת תקציב שנתי להפעלת החוק כאמור בסעיף 15(א), ולהגישה לאישור ראש הממשלה ושר האוצר.

5. (א) המועצה הציבורית תתכנס פעמיים בשנה לפחות, וכן לפי דרישה של לפחות מחצית מחבריה.

סדרי עבודת המועצה הציבורית

(ב) יושב ראש המועצה הציבורית ינהל את ישיבותיה; הוא יזמן את ישיבות המועצה הציבורית ויקבע את מועדן, מקומן וסדר יומן, בין השאר, בהתאם לדרישות והצעות ראש הממשלה, ההסתדרות הציונית העולמית וחברי המועצה הציבורית.

(ג) המועצה הציבורית תקבע את סדרי עבודתה ככל שלא נקבעו לפי חוק זה.

6. חברי המועצה הציבורית לא יהיו זכאים לשכר בעד חברותם במועצה, אך יהיו זכאים להחזר הוצאות שיוציאו במילוי תפקידם כפי שיקבע ראש הממשלה, באישור שר האוצר.

הוצאות וגמול

7. (א) חבר המועצה הציבורית, יתמנה לתקופת כהונה של שלוש שנים, וניתן לשוב ולמנותו לשתי תקופות כהונה רצופות נוספות שכל אחת מהן לא תעלה על שלוש שנים, ולאחר הפסקה של שלוש שנים, ניתן לשוב ולמנותו לא ליותר משלוש תקופות כהונה רצופות נוספות כאמור.

תקופת כהונה, פקיעת כהונה והעברה מכהונה

(ב) חבר המועצה הציבורית יחדל לכהן לפני תום תקופת כהונתו בהתקיים אחד מאלה:

(1) התפטר במסירת כתב התפטרות לראש הממשלה;

(2) חדל להתקיים בו התנאי שמכוחו מונה.

(ג) ראש הממשלה יעביר מכהונתו חבר המועצה הציבורית שהורשע בעבירה שמפאת מהותה, חומרתה או נסיבותיה אין הוא ראוי לשמש כחבר או כיושב ראש המועצה הציבורית.

(ד) ראש הממשלה רשאי להעביר חבר המועצה הציבורית מכהונתו לפני תום תקופת כהונתו בהתקיים אחד מאלה:

(1) נבצר ממנו דרך קבע למלא את תפקידו;

(2) נעדר בלא סיבה מוצדקת משלוש ישיבות רצופות של המועצה הציבורית.

8. (א) לא יתמנה ולא יכהן כחבר המועצה הציבורית מי שעלול להימצא, במישרין או בעקיפין, באופן תדיר, במצב של ניגוד ענינים בין תפקידו כחבר המועצה לבין ענין אחר או תפקיד אחר שלו.

ניגוד ענינים

(ב) חבר המועצה הציבורית יימנע מהשתתפות בדיון שמקיימת המועצה, מהצבעה בישיבות שהנושא הנדון בהם עלול לגרום לו להימצא, במישרין או בעקיפין, במצב של חשש לניגוד ענינים בין תפקידו כחבר המועצה הציבורית לבין ענין אחר או תפקיד אחר שלו, ולא יטפל במסגרת מילוי תפקידו במועצה בנושא שעלול לגרום לו להימצא במצב כאמור גם מחוץ לישיבות המועצה; ואולם רשאי חבר המועצה הציבורית להביא בחשבון גם את עניניו של הגוף שהוא נציגו, ככל שהם קשורים לחוק זה, ולא יראו אותו כמצוי במצב של ניגוד ענינים בשל כך בלבד.

(ג) התברר לחבר המועצה הציבורית, כי נושא הנדון בישיבה של המועצה או שהוא הופקד על טיפולו עלול לגרום לו להימצא במצב של ניגוד ענינים כאמור בסעיף קטן (ב), יודיע על כך ליושב ראש המועצה.

(ד) בסעיף זה –

"ענין אחר" – לרבות ענין של קרובו של חבר המועצה הציבורית או ענין של גוף שחבר המועצה או קרובו הם מנהלים או עובדים אחראים בו, או ענין של גוף שיש לכל אחד מהם חלק בהון המניות שלו, בזכות לקבל רווחים, בזכות למנות מנהל או בזכות ההצבעה;

"קרוב" – בן זוג, הורה, צאצא, אח, אחות או אדם אחר הסמוך על שולחנו של חבר המועצה הציבורית, ובן זוגו של כל אחד מהם.

9. קיום המועצה הציבורית, סמכויותיה ותוקף החלטותיה ופעולותיה לא ייפגעו מחמת שנתפנה מקומו של חבר בה או מחמת ליקוי במינויו או בהמשך כהונתו.

תוקף פעולות

פרק ג': יום הרצל וטקס זיכרון ממלכתי

(תיקון מס' 1) תשס"ז-2007

מיום 26.7.2007

**תיקון מס' 1**

[ס"ח תשס"ז מס' 2104](http://www.nevo.co.il/Law_word/law14/LAW-2104.pdf) מיום 26.7.2007 עמ' 396 ([ה"ח 284](http://www.nevo.co.il/Law_word/law15/memshala-284.pdf))

פרק ג': יום הרצל וטקס זיכרון ממלכתי

10. (א) אחת לשנה, בי' באייר, יום הולדתו של בנימין זאב הרצל, יקוים יום הרצל; ביום זה –

יום הרצל

(1) (נמחקה);

(תיקון מס' 1) תשס"ז-2007

(2) במחנות צה"ל ובבתי הספר יוקדש זמן ללימוד פועלו וחזונו הציוני של בנימין זאב הרצל;

(3) יתקיים בירושלים כנס לזכרו של בנימין זאב הרצל; הכנס יאורגן על ידי המועצה הציבורית; בכנס יידונו נושאים מעולם הציונות ברוח חזונו של בנימין זאב הרצל.

(ב) הכנסת תקיים דיון מיוחד לציון יום הרצל במועדו או במועד סמוך.

(ג) חל י' באייר בשבת, יקוים יום הרצל ביום א' שלאחריו.

מיום 26.7.2007

**תיקון מס' 1**

[ס"ח תשס"ז מס' 2104](http://www.nevo.co.il/Law_word/law14/LAW-2104.pdf) מיום 26.7.2007 עמ' 396 ([ה"ח 284](http://www.nevo.co.il/Law_word/law15/memshala-284.pdf))

(א) אחת לשנה, בי' באייר, יום הולדתו של בנימין זאב הרצל, יקוים יום הרצל; ביום זה –

~~(1) יתקיים טקס זיכרון ממלכתי בהר הרצל בירושלים;~~

10א. (א) אחת לשנה, בכ' בתמוז, יום פטירתו של בנימין זאב הרצל, יתקיים טקס זיכרון ממלכתי בהר הרצל בירושלים.

טקס זיכרון ממלכתי

(תיקון מס' 1)   
תשס"ז-2007

(ב) חל כ' בתמוז ביום שישי, יתקיים טקס הזיכרון הממלכתי ביום חמישי שלפניו.

מיום 26.7.2007

**תיקון מס' 1**

[ס"ח תשס"ז מס' 2104](http://www.nevo.co.il/Law_word/law14/LAW-2104.pdf) מיום 26.7.2007 עמ' 396 ([ה"ח 284](http://www.nevo.co.il/Law_word/law15/memshala-284.pdf))

**הוספת סעיף 10א**

פרק ד': פעולות חינוכיות-ערכיות ומלגות

11. מוסדות המדינה, צה"ל ובתי הספר יקיימו פעולות חינוכיות-ערכיות לקידום מטרותיו של חוק זה, לרבות קיום טקסים ופעולות חינוכיות ביום הרצל.

פעולות חינוכיות-ערכיות

12. משרד החינוך התרבות והספורט יקצה מלגות לימודים במסגרת חלוקת מלגות על ידי המשרד, לצורך מחקר בנושאים הקשורים לפועלו ולחזונו הציוני של בנימין זאב הרצל, לפי כללים שיקבע שר החינוך התרבות והספורט.

מלגות

פרק ה': תקציב ותמיכות

13. (א) השתתפות אוצר המדינה בהפעלתו של חוק זה, לרבות תקציב המלגות לפי סעיף 12 והתקציב לתמיכה במוסדות ציבור לפי סעיף קטן (ג), תיקבע בחוק התקציב השנתי כמשמעותו בחוק יסודות התקציב ותכלול תקציב להשתתפות במימון הפעילות השוטפת להנצחת זכרו, פועלו ומורשתו של בנימין זאב הרצל שמקיימת ההסתדרות הציונית העולמית בהר הרצל בירושלים, ובכלל זה פעולות הדרכה וחינוך, וכן פעולות נוספות בהר הרצל שהממשלה תחליט עליהן, שתקיים ההסתדרות הציונית העולמית, והכול בהתקשרות למימוש מטרות ציבוריות בהתאם להוראות סעיף 11א לחוק מעמדן של ההסתדרות הציונית העולמית ושל הסוכנות היהודית לארץ ישראל, התשי"ג-1952.

תקציב

(תיקון מס' 2)   
תשע"ז-2017

(ב) המועצה הציבורית תכין הצעת תקציב שנתי להשתתפות אוצר המדינה כאמור בסעיף קטן (א), ותגישה לראש הממשלה ולשר האוצר; ראש הממשלה ושר האוצר יאשרו את הצעת התקציב כפי שהציעה המועצה הציבורית או בשינויים שימצאו לנכון, ויביאו את הצעת התקציב המאושרת לפני הממשלה במסגרת הדיונים על חוק התקציב השנתי.

(ג) מתן תמיכות לפי חוק זה ייעשה על פי מבחנים לתמיכה במוסדות ציבור כאמור בסעיף 4(3) שיקבע ראש הממשלה, לאחר התייעצות עם המועצה הציבורית.

מיום 7.8.2017

**תיקון מס' 2**

[ס"ח תשע"ז מס' 2657](http://www.nevo.co.il/Law_word/law14/law-2657.pdf) מיום 7.8.2017 עמ' 1117 ([ה"ח 731](http://www.nevo.co.il/Law_word/law16/knesset-731.pdf))

(א) השתתפות אוצר המדינה בהפעלתו של חוק זה, לרבות תקציב המלגות לפי סעיף 12 והתקציב לתמיכה במוסדות ציבור לפי סעיף קטן (ג), תיקבע בחוק התקציב השנתי כמשמעותו בחוק יסודות התקציב ותכלול תקציב להשתתפות במימון הפעילות השוטפת להנצחת זכרו, פועלו ומורשתו של בנימין זאב הרצל שמקיימת ההסתדרות הציונית העולמית בהר הרצל בירושלים, ובכלל זה פעולות הדרכה וחינוך, וכן פעולות נוספות בהר הרצל שהממשלה תחליט עליהן, שתקיים ההסתדרות הציונית העולמית, והכול בהתקשרות למימוש מטרות ציבוריות בהתאם להוראות סעיף 11א לחוק מעמדן של ההסתדרות הציונית העולמית ושל הסוכנות היהודית לארץ ישראל, התשי"ג-1952.

פרק ו': שונות

14. ראש הממשלה ממונה על ביצוע חוק זה, והוא רשאי, בהתייעצות עם המועצה הציבורית, ובאישור ועדת החינוך והתרבות של הכנסת, להתקין תקנות לביצועו, לרבות בענין סדרי עבודת המועצה הציבורית.

ביצוע ותקנות

15. בחוק החברות הממשלתיות, התשל"ה-1975, בתוספת, בסופה יבוא:

תיקון חוק החברות הממשלתיות – מס' 16

"19. המועצה הציבורית – לפי חוק בנימין זאב הרצל (ציון זכרו ופועלו), התשס"ד-2004".

16. (א) תחילתו של חוק זה, למעט פרק ב', בתום שמונה חודשים מיום פרסומו.

תחילה ותחולה

(ב) עד תום ארבעה חודשים מיום פרסומו של חוק זה תמנה הממשלה את המועצה הציבורית לפי סעיף 3 בפרק ב'.

(ג) תחילתם של סעיפים 4 עד 9 בפרק ב' מיום מינוי המועצה הציבורית כאמור בסעיף קטן (ב).

(ד) סעיף 13(א) יחול החל משנת הכספים 2005 ואילך.

17. השתתפות אוצר המדינה בהפעלתו של חוק זה מיום תחילתו ועד תום שנת הכספים 2005 תיקבע בחוק התקציב השנתי לשנת 2005, והוראות סעיף 13(ב) לא יחולו.

הוראת שעה לשנת הכספים 2005

אריאל שרון

ראש הממשלה

משה קצב ראובן ריבלין

נשיא המדינה יושב ראש הכנסת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשס"ד מס' 1949](http://www.nevo.co.il/Law_word/law14/law-1949.pdf) מיום 11.7.2004 עמ' 438 ([ה"ח הכנסת תשס"ד מס' 45](http://www.nevo.co.il/Law_word/law16/KNESSET-45.pdf) עמ' 115).

   תוקן [ס"ח תשס"ז מס' 2104](http://www.nevo.co.il/Law_word/law14/law-2104.pdf) מיום 26.7.2007 עמ' 396 ([ה"ח הממשלה התשס"ז מס' 284](http://www.nevo.co.il/Law_word/law15/memshala-284.pdf) עמ' 264) – תיקון מס' 1.

   [ס"ח תשע"ז מס' 2657](http://www.nevo.co.il/law_word/law14/law-2657.pdf) מיום 7.8.2017 עמ' 1117 ([ה"ח הכנסת תשע"ז מס' 731](http://www.nevo.co.il/Law_word/law16/knesset-731.pdf) עמ' 282) – תיקון מס' 2. [↑](#footnote-ref-1)
2. סמכותה הואצלה לראש הממשלה: [י"פ תשע"ב מס' 6400](http://www.nevo.co.il/Law_word/law10/yalkut-6400.pdf) מיום 3.4.2012 עמ' 3352. [↑](#footnote-ref-2)