חוק האקדמיה הלאומית הישראלית למדעים, תשכ"א-1961

רשויות ומשפט מנהלי – מדע – אקדמיה לאומית ישראל

תוכן ענינים

|  |  |  |  |
| --- | --- | --- | --- |
| סעיף 1 | הקמת האקדמיה | [Go](#Seif1) | 2 |
| סעיף 2 | מטרות | [Go](#Seif2) | 2 |
| סעיף 3 | מושב האקדמיה | [Go](#Seif3) | 2 |
| סעיף 4 | האקדמיה תאגיד | [Go](#Seif4) | 2 |
| סעיף 4א | פטור ממסים | [Go](#Seif5) | 2 |
| סעיף 4ב | קבלת ייעוץ ומידע מהאקדמיה | [Go](#Seif17) | 2 |
| סעיף 4ג | דיווח לממשלה ולכנסת | [Go](#Seif18) | 2 |
| סעיף 5 | חברי האקדמיה | [Go](#Seif6) | 2 |
| סעיף 6 | חברות והפסקתה | [Go](#Seif7) | 3 |
| סעיף 7 | נשיא האקדמיה וסגנו | [Go](#Seif8) | 3 |
| סעיף 8 | החטיבות | [Go](#Seif9) | 3 |
| סעיף 9 | מועצת האקדמיה | [Go](#Seif10) | 3 |
| סעיף 10 | הרכב המועצה | [Go](#Seif11) | 3 |
| סעיף 11 | האסיפה הכללית של האקדמיה | [Go](#Seif12) | 3 |
| סעיף 12 | חברי חוץ | [Go](#Seif13) | 3 |
| סעיף 13 | ביצוע | [Go](#Seif14) | 3 |
| סעיף 14 | תקנון | [Go](#Seif15) | 3 |
| סעיף 15 | הוראות מעבר | [Go](#Seif16) | 3 |

חוק האקדמיה הלאומית הישראלית למדעים, תשכ"א-1961[[1]](#footnote-1)\*

1. מוקמת בזה האקדמיה הלאומית הישראלית למדעים (להלן – האקדמיה).

הקמת האקדמיה

2. מטרות האקדמיה ותפקידיה הם:

מטרות

(1) לרכז בתוכה כחברים מטובי אישי המדע תושבי ישראל;

(2) לייעץ לממשלה בסוגיות בעלות חשיבות לאומית בתחום המחקר והתכנון המדעי, לרבות במתן הערכות מצב לאומיות ביוזמת האקדמיה, ולהגיש דוחות וסקירות כאמור בסעיף 4ג, וכן לייעץ ולתת מידע למשרדי הממשלה לפי פנייתם בהתאם להוראות סעיף 4ב;

(תיקון מס' 2) תש"ע-2010

(3) לטפח ולקדם פעילות מדעית, לרבות פעילות מדעית בין-תחומית ופעילות מדעית בתחומי דעת חדשים;

(תיקון מס' 2) תש"ע-2010

(4) לקיים מגע עם גופים מקבילים בחוץ לארץ;

(5) לפעול בייצוג המדע הישראלי במוסדות ובכינוסים בין-לאומיים, מתוך תיאום עם מוסדות המדינה;

(6) לפרסם כתבים שיש בהם כדי לקדם את המדע;

(7) לעסוק בכל פעילות אחרת שיש בה כדי לשמש את המטרות האמורות.

מיום 29.7.2010

**תיקון מס' 2**

[ס"ח תש"ע מס' 2256](http://www.nevo.co.il/Law_word/law14/law-2256.pdf) מיום 29.7.2010 עמ' 649 ([ה"ח 333](http://www.nevo.co.il/Law_word/law16/knesset-333.pdf))

**החלפת פסקאות 2(2), 2(3)**

הנוסח הקודם:

~~(2) לטפח ולקדם פעילות מדעית;~~

~~(3) לייעץ לממשלה בפעולות הנוגעות למחקר ולתכנון מדעי בעלי חשיבות לאומית;~~

3. מושב האקדמיה יהיה בירושלים.

מושב האקדמיה

4. האקדמיה היא תאגיד, כשר לכל חובה, זכות ופעולה משפטית.

האקדמיה – תאגיד

4א. לענין פקודת מס הכנסה, נחשבת האקדמיה כמוסד בעל אופי ציבורי לעניני תרבות, חינוך ומדע, וכל עסקה של האקדמיה וכל נכסיה יהיו פטורים מכל אגרה, ארנונה או תשלום-חובה אחר המשתלמים למדינה או לרשות מקומית.

פטור ממסים

(תיקון מס' 1)   
תשל"ג-1973

מיום 23.6.1961

**תיקון מס' 1**

[ס"ח תשל"ג מס' 679](http://www.nevo.co.il/Law_word/law14/LAW-0679.pdf) מיום 18.1.1973 עמ' 45 ([ה"ח 995](http://www.nevo.co.il/Law_word/law17/PROP-0995.pdf))

**הוספת סעיף 4א**

4ב. משרד ממשלתי רשאי לפנות לאקדמיה לשם קבלת ייעוץ ומידע בנושאים בתחום מטרות האקדמיה ותפקידיה, שנדרש לגביהם ידע מדעי או נושאים הקשורים לפיתוח המדע בישראל; מתן ייעוץ ומידע כאמור ימומן מסעיף התקציב של אותו משרד ממשלתי כפי הדרוש לביצועו, בכפוף להוראות לפי חוק יסודות התקציב; בסעיף זה –

קבלת ייעוץ ומידע מהאקדמיה

(תיקון מס' 2)   
תש"ע-2010

"חוק יסודות התקציב" – חוק יסודות התקציב, התשמ"ה-1985;

"סעיף תקציב" – כהגדרתו בחוק תקציב שנתי, כמשמעותו בחוק יסודות התקציב.

מיום 29.7.2010

**תיקון מס' 2**

[ס"ח תש"ע מס' 2256](http://www.nevo.co.il/Law_word/law14/law-2256.pdf) מיום 29.7.2010 עמ' 650 ([ה"ח 333](http://www.nevo.co.il/Law_word/law16/knesset-333.pdf))

**הוספת סעיף 4ב**

4ג. (א) האקדמיה תכין דוח שנתי על פעולותיה וכן סקירה תלת-שנתית על מצב המדע והמחקר בישראל בהשוואה למצב המדע והמחקר בעולם; סקירה כאמור יכול שתתייחס לתחומים מדעיים מסוימים כפי שתחליט האקדמיה או כפי שתבקש הממשלה.

דיווח לממשלה ולכנסת

(תיקון מס' 2)   
תש"ע-2010

(ב) הדוח השנתי והסקירה התלת-שנתית כאמור בסעיף קטן (א) יוגשו לשר המדע והטכנולוגיה; ועדת השרים לענייני מדע וטכנולוגיה שקבעה הממשלה, תקיים דיון בדוח ובסקירה, סמוך לאחר הגשת כל אחד מהמסמכים האמורים; הממשלה תקיים דיון כאמור בתוך שנה מיום הגשת הדוח או הסקירה, לפי העניין.

(ג) הדוח השנתי והסקירה התלת-שנתית כאמור בסעיף קטן (א) יוגשו לוועדת המדע והטכנולוגיה של הכנסת; הוועדה תקיים דיון בדוח ובסקירה בתוך שנה מיום הגשת כל אחד מהמסמכים האמורים.

מיום 29.7.2010

**תיקון מס' 2**

[ס"ח תש"ע מס' 2256](http://www.nevo.co.il/Law_word/law14/law-2256.pdf) מיום 29.7.2010 עמ' 650 ([ה"ח 333](http://www.nevo.co.il/Law_word/law16/knesset-333.pdf))

**הוספת סעיף 4ג**

5. חברי האקדמיה יהיו חברי הועד המכין להקמת האקדמיה הלאומית למדעים, שנתמנו לכך בתוקף החלטת הממשלה מיום כ"ו בחשון תשי"ט (9 בנובמבר 1958), וחברים נוספים שייבחרו על ידי האקדמיה באסיפה כללית.

חברי האקדמיה

6. חבר האקדמיה יהיה חבר בה לכל ימי חייו; חברותו תיפסק באחת מאלה:

חברות והפסקתה

(1) אם ביקש מאת נשיא האקדמיה, בכתב, לראות את מקומו פנוי;

(2) אם חדל להיות תושב ישראל והוא איננו חבר-חוץ;

(3) אם הורשע בעבירה בפסק דין סופי והאקדמיה מצאה כי בנסיבות הענין היה בעבירה משום קלון.

7. נשיא האקדמיה יתמנה על ידי נשיא המדינה, על פי המלצת האקדמיה, מבין חבריה תושבי ישראל; נשיא האקדמיה יתמנה לשלוש שנים, והוא יוסיף לכהן אף לאחר מכן עד למינוי הבא של נשיא האקדמיה; סגן הנשיא ייבחר על ידי האקדמיה.

נשיא האקדמיה וסגנו

8. באקדמיה יהיו חטיבה למדעי הרוח וחטיבה למדעי הטבע; כל חטיבה תבחר ביושב ראש החטיבה.

החטיבות

9. עניני האקדמיה ינוהלו על ידי מועצת האקדמיה.

מועצת האקדמיה

10. מועצת האקדמיה תהיה מורכבת מנשיא האקדמיה, סגן הנשיא, יושב ראש החטיבה למדעי הרוח, יושב ראש החטיבה למדעי הטבע והמנהל האדמיניסטרטיבי שיתמנה על ידי יתר חברי המועצה; נעדר הנשיא – ימלא את מקומו סגן הנשיא; נעדרו הנשיא וסגנו, תבחר המועצה ממלא מקום לנשיא מבין חברי האקדמיה לתקופת העדרם של הנשיא וסגנו.

הרכב המועצה

11. האקדמיה תתכנס לאסיפה כללית לפי הצורך, ולפחות אחת לשנה, למטרות אלה:

האסיפה הכללית של האקדמיה

(1) לעשות כל פעולה שיוחדה לאסיפה הכללית לפי חוק זה או לפי התקנון;

(2) להחליט בדבר אישור הדו"חות של המועצה, תכנית הפעולות של האקדמיה ומוסדותיה שתוגש על ידי המועצה, דו"ח רואה החשבון והצעת התקציב;

(3) להחליט בכל ענין אחר שיועמד על סדר היום של האסיפה הכללית על ידי המועצה, או על ידי חמישה מחברי האקדמיה.

12. האקדמיה רשאית לבחור באנשי מדע מובהקים תושבי חוץ-לארץ כחברי-חוץ של האקדמיה.

חברי-חוץ

13. שר החינוך והתרבות ממונה על ביצוע חוק זה.

ביצוע

14. האקדמיה רשאית, בהתייעצות עם שר החינוך והתרבות, להתקין תקנון לאקדמיה ובו ייקבעו בין היתר:

תקנון

(1) הכללים לפיהם תבחר האקדמיה את חבריה ונושאי תפקידים בה, במידה שלא נקבעו בחוק זה;

(2) סדרי העבודה של האקדמיה ומוסדותיה;

(3) ניהול המשק והכספים;

(4) מעמדם וזכויותיהם של חברי-חוץ.

15. (א) תקנון האקדמיה הלאומית למדעים שאושר על ידי הממשלה ביום י' באלול תשי"ט (13 בספטמבר 1959) – פרט להוראותיו שנכללו בחוק זה – ובתיאומים לפי הענין, יהיה תקנון האקדמיה, כל עוד לא שונה או הוחלף על פי סעיף 14.

הוראות מעבר

(ב) בחירה לאקדמיה ומינוי לתפקיד בה וכן כל פעולה לקידומה ולקידום פעולותיה, שנעשו בהתאם לתקנון האקדמיה לפני תחילתו של חוק זה, שרירים מיום עשייתם.

דוד בן-גוריון אבא אבן

ראש הממשלה שר החינוך והתרבות

יצחק בן-צבי

נשיא המדינה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשכ"א מס' 348](http://www.nevo.co.il/Law_word/law14/LAW-0348.pdf) מיום 23.6.1961 עמ' 193 ([ה"ח תשכ"א מס' 452](http://www.nevo.co.il/Law_word/law17/PROP-0452.pdf) עמ' 134).

   תוקן [ס"ח תשל"ג מס' 679](http://www.nevo.co.il/Law_word/law14/LAW-0679.pdf) מיום 18.1.1973 עמ' 45 ([ה"ח תשל"ב מס' 995](http://www.nevo.co.il/Law_word/law17/PROP-0995.pdf) עמ' 268) – תיקון מס' 1; תחילתו ביום 23.6.1961.

   [ס"ח תש"ע מס' 2256](http://www.nevo.co.il/Law_word/law14/law-2256.pdf) מיום 29.7.2010 עמ' 649 ([ה"ח הכנסת תש"ע מס' 333](http://www.nevo.co.il/Law_word/law16/knesset-333.pdf) עמ' 191) – תיקון מס' 2. [↑](#footnote-ref-1)