חוק הבחירות לכנסת העשרים וחמש (הוראות מיוחדות ותיקוני חקיקה), תשפ"ב-2022

דיני חוקה – בחירות – בחירות לכנסת

דיני חוקה – כנסת – בחירות

תוכן ענינים

|  |  |  |  |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

חוק הבחירות לכנסת העשרים וחמש (הוראות מיוחדות ותיקוני חקיקה), תשפ"ב-2022[[1]](#footnote-1)\*

פרק א': הוראות מיוחדות לעניין הבחירות לכנסת העשרים וחמש

סימן א': מטרה ותחולה

1. מטרתו של פרק זה לקבוע הוראות מיוחדות הדרושות לשם היערכות לקיום הבחירות לכנסת העשרים וחמש, בשל סמיכות הזמנים בין מערכת הבחירות האמורה למערכת הבחירות לכנסת העשרים וארבע ומערכות הבחירות שקדמו לה, וקיומה בעת התמודדות מתמשכת עם התפשטות תחלואה של נגיף הקורונה החדש.

מטרה

2. הוראות פרק זה יחולו לעניין הבחירות לכנסת העשרים וחמש.

תחולה

סימן ב': ועדת הבחירות

3. למונחים בסימן זה תהיה המשמעות שיש להם בחוק הבחירות לכנסת [נוסח משולב], התשכ"ט-1969 (להלן – חוק הבחירות לכנסת).

פרשנות

4. (א) הועסק עובד רשות ציבורית בוועדת בחירות לשם קיום הבחירות לכנסת העשרים ושלוש או הבחירות לכנסת העשרים וארבע וביקש המנהל הכללי של הוועדה המרכזית, או מי שהוא הסמיך לכך, להעסיקו בוועדה בחירות לשם קיום הבחירות לכנסת העשרים וחמש והעובד מסכים לכך, לא תמנע הרשות הציבורית, במישרין או בעקיפין, את העסקתו כאמור; בסעיף זה, "רשות ציבורית" – כמפורט להלן:

העסקת עובד רשות ציבורית בוועדת בחירות לשם קיום הבחירות לכנסת העשרים וחמש

(1) הכנסת;

(2) הממשלה ומשרדי הממשלה, לרבות יחידותיהם ויחידות הסמך שלהם;

(3) מבקר המדינה;

(4) רשות מקומית;

(5) תאגיד שהוקם בחוק.

(ב) עובד רשות ציבורית יעדכן את הממונה עליו בדבר פנייה אליו כאמור בסעיף קטן (א) מייד לאחר קבלתה, אם בכוונתו להיענות לבקשה.

(ג) על אף האמור בסעיף קטן (א), יושב ראש הוועדה המרכזית רשאי להיענות לבקשת הרשות הציבורית שלא להעסיק עובד שלה כאמור באותו סעיף קטן, בין היתר בהתחשב ביכולתה של ועדת הבחירות שבה מתבקשת העסקתו לבצע את תפקידה כאמור בסעיף 1 ובצורכי הרשות הציבורית, ובכלל זה יכולתה לבצע משימות בהיעדר העובד.

(ד) על אף האמור בסעיף קטן (ג), לעניין עובדי הכנסת, הודיע יושב ראש הכנסת למנהל הכללי של הוועדה המרכזית כי בשל צורכי הכנסת, ובכלל זה היכולת לבצע משימות בהיעדר העובד, יש קושי ממשי בהיעדרותו מעבודתו, ולא הגיעו יושב ראש הכנסת והמנהל הכללי של הוועדה המרכזית להסכמה – לא יועסק העובד בוועדת בחירות; סמכות יושב ראש הכנסת לפי סעיף קטן זה אינה ניתנת לאצילה.

(ה) (1) רשות ציבורית לא תפטר עובד כאמור בסעיף קטן (א) משום שהועסק על ידי ועדת בחירות לשם קיום הבחירות לכנסת העשרים וחמש ולא תפגע בתנאי העסקתו בשל כך;

(2) לא יראו היעדרות מעבודה לרגל העסקה בוועדת בחירות לשם קיום הבחירות לכנסת העשרים וחמש כאמור בסעיף קטן (א) כהפסקה ברציפות עבודתו של העובד ולא תפגע בזכויות התלויות בוותק שלו אצל הרשות הציבורית.

5. על אף האמור בהוראות לפי חוק חובת המכרזים, התשנ"ב-1992 –

הוראות לעניין מכרזים

(1) התקשרות ועדת הבחירות המרכזית בחוזה לביצוע עסקה בטובין או במקרקעין, לביצוע עבודה או לרכישת שירותים, אינה טעונה מכרז, אם היא התקשרות ששווייה אינו עולה על 150,000 שקלים חדשים; ואולם, בכל תקופה רצופה של 12 חודשים שתחילתה ביום התפזרות הכנסת העשרים וארבע לא תתקשר ועדת הבחירות המרכזית עם מתקשר מסוים בלא מכרז לפי פסקה זו בהתקשרויות בסכום כולל העולה על 200,000 שקלים חדשים, ובמניין זה יבואו גם התקשרויות שנכרתו בתקופה האמורה כהתקשרות המשך להתקשרות שנעשתה במקורה לפי פסקה זו;

(2) התקשרות הנעשית עם מי שזכה במכרז שפרסם משרד, כהגדרתו בתקנות חובת המכרזים, התשנ"ג-1993, בתנאים הזהים לתנאי המכרז או בתנאים המיטיבים עם ועדת הבחירות המכרזית, אינה טעונה מכרז אם ועדת המכרזים מצאה כי ההתקשרות נדרשת נוכח התפשטות נגיף הקורונה החדש או שמטעמי דחיפות לא ניתן לערוך מכרז בפרק הזמן הנדרש למימוש ההתקשרות, ובלבד שהתקשרות כאמור ששווייה עולה על 2,500,000 שקלים חדשים תיעשה באישור ועדת הפטור של ועדת הבחירות המרכזית ומטעמים מיוחדים שיירשמו;

(3) יושב ראש ועדת הבחירות המרכזית רשאי לקבוע הוראות החורגות מהוראות לפי החוק האמור לעניין מועדים ודרכי פרסום.

6. (א) על אף האמור בסעיף 134 לחוק הבחירות לכנסת, ביום תחילתו של חוק זה, יעמוד אוצר המדינה חצי מתקציב ועדת הבחירות המרכזית לבחירות לכנסת העשרים וארבע, לסעיפיו, לרבות השינויים שנערכו בו לרשות יושב ראש ועדת הבחירות המרכזית, והוא יהיה ממונה על הוצאתם.

תקציב ועדת הבחירות המרכזית

(ב) על הצעה של ועדת הבחירות המרכזית לתקציב הבחירות לכנסת העשרים וחמש יחולו הוראות סעיף 134 לחוק הבחירות לכנסת, ויראו את התקציב שהעמיד אוצר המדינה לפי סעיף קטן (א), כמקדמה על חשבון תקציב זה.

סימן ג': ניהול הבחירות לכנסת העשרים וחמש

7. [בוצע תיקון בחוק הבחירות לכנסת [נוסח משולב], תשכ"ט-1969].

תיקון חוק הבחירות לכנסת – מס' 76 – הוראת שעה

8. הוראות הבחירות לכנסת (הוראות שעה לבחירות לכנסת העשרים ושתיים), התש"ף-2020, והוראות הבחירות לכנסת (אחריות להעברת חומר ההצבעה וטיפול במעטפות ההצבעה) (הוראות שעה), התשפ"א-2021, שנקבעו לפי סעיף 145(ד) לחוק הבחירות לכנסת, יעמדו בתוקפן עד פרסום תוצאות הבחירות לכנסת העשרים וחמש.

הוראות שעה לעניין סדרי בחירות

9. בחוק הבחירות (דרכי תעמולה), התשי"ט-1959, בסעיף 17ה, אחרי סעיף קטן (א) יבוא:

תיקון חוק הבחירות (דרכי תעמולה) – מס' 39

"(א1) (1) יושב ראש ועדת הבחירות המרכזית או יושב ראש ועדת בחירות אזורית רשאי, לאחר ששקל בין היתר את מהות הדיון ואת האפשרות המעשית לקיים דיון בנוכחות הצדדים וקיבל את הסכמת הצדדים לעניין זה, או לבקשת הצדדים, להורות כי דיון בבקשה לפי סעיפים 17ב עד 17ד יתקיים בדרך של היוועדות חזותית;

(2) דיון בבקשה לפי סעיפים 17ב עד 17ד יתקיים בדרך של היוועדות חזותית לפי פסקה (1) רק אם יתאפשר לכל המשתתפים בדיון לראות את הדיון ואת כלל המשתתפים בו באמצעות מסך, לשמוע את כלל המשתתפים בדיון ואת הנעשה בו בזמן אמת ולהשמיע את עמדתם.

פרק ב': תיקוני חקיקה

10. [בוצע תיקון בחוק הבחירות לכנסת [נוסח משולב], תשכ"ט-1969].

תיקון חוק הבחירות לכנסת – מס' 77

11. [בוצע תיקון בחוק הבחירות (דרכי תעמולה), התשי"ט-1959].

תיקון חוק הבחירות (דרכי תעמולה) – מס' 40

12. בחוק מיסוי תשלומים בתקופת בחירות, התשנ"ו-1996, בסעיף 1 –

תיקון חוק מיסוי תשלומים בתקופת בחירות – מס' 8

(1) בהגדרה "תקופת הבחירות", במקום פסקה (2) יבוא:

"(2) תקופת של 60 ימים המסתיימת ביום ה-14 שלאחר יום הבחירות;";

(2) בהגדרה "תשלום", במקום הסכום הנקוב בה יבוא "18,000 שקלים חדשים".

13. בחוק המפלגות, התשנ"ב-1992 –

תיקון חוק המפלגות – מס' 28

(1) בסעיף 1, בסופו יבוא:

""תקופת הבחירות לכנסת" – כהגדרתה בחוק המימון.";

(2) בסעיף 4(ב), אחרי "ארבעה עשר ימים מהגשתה" יבוא "ובתקופת הבחירות לכנסת – בתוך ארבעה ימים";

(3) בסעיף 6 –

(א) בסעיף קטן (ב), בסופו יבוא "ובתקופת הבחירות לכנסת – בתוך עשרה ימים";

(ב) בסעיף קטן (ג), אחרי "או לדחותה" יבוא "ובתקופת הבחירות לכנסת – ימסור לבאי כוח הצדדים הודעה על כך בתוך שבעה ימים מיום שהוגשה";

(4) בסעיף 24א(א) –

(א) ההגדרה "תקופת הבחירות" – תימחק;

(ב) בהגדרה "תקופת ההסדר", אחרי "תקופת הבחירות" יבוא "לכנסת".

נפתלי בנט

ראש הממשלה

יצחק הרצוג מיקי לוי

נשיא המדינה יושב ראש הכנסת

1. \* פורסם [ס"ח תשפ"ב מס' 2982](http://www.nevo.co.il/Law_word/law14/LAW-2982.pdf) מיום 30.6.2022 עמ' 902 ([ה"ח הכנסת תשפ"ב מס' 931](https://www.nevo.co.il/law_html/law16/knesset-931.pdf) עמ' 228). [↑](#footnote-ref-1)