חוק הגבלות על משך השעיה של עובד גוף ציבורי עקב הליכים פליליים, תשע"ח-2018

עבודה – עובדים

רשויות ומשפט מנהלי – חברות ממשלתיות

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | משך השעיה של עובד | [Go](#Seif2) | 2 |
| סעיף 3 | סייג לתחולה | [Go](#Seif3) | 2 |
| סעיף 4 | שמירת זכויות | [Go](#Seif4) | 2 |
| סעיף 5 | שמירת דינים | [Go](#Seif5) | 2 |
| סעיף 6 | תיקון חוק שירות המדינה | [Go](#Seif6) | 2 |
| סעיף 7 | תחילה | [Go](#Seif7) | 2 |

חוק הגבלות על משך השעיה של עובד גוף ציבורי עקב הליכים פליליים, תשע"ח-2018[[1]](#footnote-1)\*

1. בחוק זה –

הגדרות

"הסכם קיבוצי" – הסכם קיבוצי כמשמעותו בחוק הסכמים קיבוציים, התשי"ז-1957, לרבות הסדר קיבוצי;

"עובד גוף ציבורי" – עובד של חברה ממשלתית או חברת בת ממשלתית כהגדרתן בחוק החברות הממשלתיות, התשל"ה-1975, או עובד תאגיד שהוקם בחוק או לפיו.

2. (א) הושעה עובד גוף ציבורי לפי דין או הסכם קיבוצי החל עליו, בשל חקירה פלילית שנפתחה נגדו, לא תעלה תקופת ההשעיה על 45 ימים; ואולם בית דין אזורי לעבודה רשאי, לפי בקשת המעסיק, לאשר את הארכת תקופת ההשעיה לתקופות נוספות שכל אחת מהן לא תעלה על שישה חודשים, אם מצא בית הדין כי ההארכה המבוקשת סבירה בנסיבות העניין, ובין השאר אם השעיה כאמור היא בשל עבירה שמפאת מהותה, חומרתה או נסיבותיה אין זה נכון שהעובד המושעה ישמש בתפקידו בתקופת ההשעיה.

משך השעיה של עובד

(ב) הוגשה לבית דין אזורי לעבודה בקשה להארכת ההשעיה כאמור בסעיף קטן (א) יחולו הוראות אלה:

(1) היה עובד הגוף הציבורי חשוד בביצוע עבירת מין – תעמוד ההשעיה בתוקף עד להחלטת בית הדין; בסעיף זה, "עבירת מין" – עבירה לפי סעיף 345, 346, 347, 347א, 347ב, 348, 349 ו-351 לחוק הענושין, התשל"ז-1977, ועבירה לפי סעיף 5 לחוק למניעת הטרדה מינית, התשנ"ח-1998;

(2) היה עובד הגוף הציבורי חשוד בביצוע עבירה שאינה עבירת מין – תעמוד ההשעיה בתוקף 45 ימים נוספים, אלא אם כן החליט בית הדין אחרת.

(ג) על אף האמור בכל דין או הסכם קיבוצי, בית דין אזורי לעבודה שדן בבקשה להארכת השעיה כאמור בסעיף קטן (א), רשאי לקבוע הוראות לעניין שכרו של עובד גוף ציבורי בזמן השעייתו.

(ד) (1) הודיע עובד גוף ציבורי, בכתב, באמצעות ארגון העובדים היציג במקום עבודתו, אם ישנו, כי הוא מעדיף שהמעסיק יימנע מלבקש את הארכת ההשעיה מבית דין אזורי לעבודה כאמור בסעיף קטן (א), תוארך ההשעיה בלא פנייה לבית הדין כאמור;

(2) העובד רשאי בכל עת להודיע כי הוא מעוניין להביא לאישור בית דין אזורי לעבודה את החלטת המעסיק בדבר המשך השעייתו כאמור; מסר העובד הודעה לפי פסקה זו למעסיק, יפנה המעסיק לקבלת אישור בית הדין להארכת ההשעיה בהקדם האפשרי.

(ה) החלטת בית דין אזורי לעבודה לפי סעיף זה ניתנת לערעור בזכות.

3. הוראות חוק זה לא יחולו על עובד גוף ציבורי שחוק שירות המדינה (משמעת), התשכ"ג-1963, חל עליו.

סייג לתחולה

4. אין בהוראות חוק זה כדי לגרוע מזכות הנתונה לעובד גוף ציבורי לפי כל דין או הסכם קיבוצי החל עליו.

שמירת זכויות

5. חוק זה אינו מקנה סמכות לקבלת מידע לפי חוק המידע הפלילי ותקנת השבים, התשע"ט-2019, אלא אם כן הוקנתה סמכות כאמור לפי דין אחר.

שמירת דינים

(תיקון מס' 1) תשע"ט-2019

מיום 12.7.2022

**תיקון מס' 1**

[ס"ח תשע"ט מס' 2783](http://www.nevo.co.il/Law_word/law14/law-2783.pdf) מיום 16.1.2019 עמ' 320 ([ה"ח 1071](http://www.nevo.co.il/Law_word/law15/memshala-1071.pdf))

**תיקון מס' 1 (תיקון)**

[ס"ח תשפ"א מס' 2899](https://www.nevo.co.il/Law_word/law14/law-2899.pdf) מיום 13.1.2021 עמ' 296 ([ה"ח 1384](https://www.nevo.co.il/Law_word/law15/memshala-1384.pdf))

**צו תשפ"ב-2022**

[ק"ת תשפ"ב מס' 9922](https://www.nevo.co.il/Law_word/law06/tak-9922.pdf) מיום 11.1.2022 עמ' 1720

5. חוק זה אינו מקנה סמכות לקבלת מידע לפי ~~חוק המרשם הפלילי ותקנת השבים, התשמ"א-1981~~ חוק המידע הפלילי ותקנת השבים, התשע"ט-2019, אלא אם כן הוקנתה סמכות כאמור לפי דין אחר.

6. בחוק שירות המדינה (משמעת), התשכ"ג-1963, בסעיף 49(א), בכל מקום, במקום "ששת" יבוא "שלושת".

תיקון חוק שירות המדינה (משמעת) – מס' 17

7. תחילתו של חוק זה שישה חודשים מיום פרסומו.

תחילה

בנימין נתניהו

ראש הממשלה

ראובן ריבלין יולי יואל אדלשטיין

נשיא המדינה יושב ראש הכנסת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשע"ח מס' 2744](http://www.nevo.co.il/law_word/law14/law-2744.pdf) מיום 26.7.2018 עמ' 905 ([ה"ח הכנסת תשע"ח מס' 800](http://www.nevo.co.il/Law_word/law16/knesset-800.pdf) עמ' 258).

   תוקן [ס"ח תשע"ט מס' 2783](http://www.nevo.co.il/law_word/law14/law-2783.pdf) מיום 16.1.2019 עמ' 320 ([ה"ח הממשלה תשע"ו מס' 1071](http://www.nevo.co.il/Law_word/law15/memshala-1071.pdf) עמ' 1282) – תיקון מס' 1 בסעיף 55 לחוק המידע הפלילי ותקנת השבים, תשע"ט-2019; תחילתו ביום 16.1.2022. תוקן [ס"ח תשפ"א מס' 2899](http://www.nevo.co.il/law_word/law14/law-2899.pdf) מיום 13.1.2021 עמ' 296 ([ה"ח הממשלה תשפ"א מס' 1384](https://www.nevo.co.il/Law_word/law15/memshala-1384.pdf) עמ' 176) – תיקון מס' 1 (תיקון) תשע"ט-2019. [ק"ת תשפ"ב מס' 9922](https://www.nevo.co.il/law_word/law06/tak-9922.pdf) מיום 11.1.2022 עמ' 1720 – צו תשפ"ב-2022. [↑](#footnote-ref-1)