חוק ההוצאה לפועל (נגיף הקורונה החדש – תיקון מס' 68 והוראת שעה), תשפ"א-2020

בתי משפט וסדרי דין – הוצאה לפועל

תוכן ענינים – הוראות עצמאיות בלבד

|  |  |  |  |
| --- | --- | --- | --- |
|  | פרק א': חוק ההוצאה לפועל – תיקון | [Go](#med0) | 2 |
|  | פרק ב': חוק ההוצאה לפועל – נגיף הקורונה החדש – הוראת שעה | [Go](#med1) | 2 |
| סעיף 6 | הגדרות | [Go](#Seif1) | 2 |
| סעיף 7 | הוראת שעה הוראות מיוחדות בשל נגיף הקורונה החדש | [Go](#Seif2) | 2 |
| סעיף 8 | הוראת שעה לעניין צו הבאה | [Go](#Seif3) | 2 |
| סעיף 9 | הוראת שעה לעניין עיקול מיטלטלין | [Go](#Seif4) | 2 |
| סעיף 10 | הוראת שעה לעניין עיקול רכב | [Go](#Seif5) | 2 |
| סעיף 11 | הוראת שעה הארכת תקופות הוראות שעה | [Go](#Seif6) | 2 |
| סעיף 12 | תחולה | [Go](#Seif7) | 3 |

חוק ההוצאה לפועל (נגיף הקורונה החדש – תיקון מס' 68 והוראת שעה), תשפ"א-2020[[1]](#footnote-1)\*

פרק א': חוק ההוצאה לפועל – תיקון

\* סעיפים 5-1 מבצעים תיקונים בחוק ההוצאה לפועל, תשכ"ז-1967.

פרק ב': חוק ההוצאה לפועל – נגיף הקורונה החדש – הוראת שעה

6. בפרק זה –

הגדרות

"יום הפרסום" – יום פרסומו של חוק זה;

"תיקי הוצאה לפועל שהוראת השעה חלה עליהם" – למעט תיקים שנפתחו בשל בקשות אלה:

(1) בקשה לביצוע משכון או משכנתה, למעט בקשה לביצוע של משכנתה על דירת מגורים לפי סעיף 81ב1 לחוק העיקרי;

(2) בקשה לביצוע פסק דין לפינוי מקרקעין כאמור בסעיף 64 לחוק העיקרי;

(3) בקשה לביצוע פסק דין למזונות שהזוכה בו אינו המוסד לביטוח לאומי.

7. עד יום כ"א באדר ב' בתשפ"ב (24 במרס 2022) יקראו את החוק העיקרי כך, לגבי תיקי הוצאה לפועל שהוראת השעה חלה עליהם ונפתחו מיום ו' בתשרי התשפ"א (24 בספטמבר 2020) ואילך:

הוראת שעה – הוראות מיוחדות בשל נגיף הקורונה החדש

צו תשפ"א-2021

\* תיקונים בחוק בפסקאות (1) עד (17).

מיום 6.7.2021

**צו תשפ"א-2021**

[ק"ת תשפ"א מס' 9486](https://www.nevo.co.il/law_word/law06/tak-9486.pdf) מיום 6.7.2021 עמ' 3600

7. עד יום ~~י"ד בתמוז התשפ"א (24 ביוני 2021)~~ כ"א באדר ב' בתשפ"ב (24 במרס 2022) יקראו את החוק העיקרי כך, לגבי תיקי הוצאה לפועל שהוראת השעה חלה עליהם ונפתחו מיום ו' בתשרי התשפ"א (24 בספטמבר 2020) ואילך:

8. (א) עד תום שישה חודשים מיום הפרסום, לא יינקטו הליכי הבאה לפי פרקים ז'2 ו-ז'4 לחוק העיקרי ולא יורה רשם ההוצאה לפועל על הבאת החייב לפניו בצו הבאה לפי סעיף 69יב לחוק העיקרי בתיקי הוצאה לפועל שהוראת השעה חלה עליהם.

הוראת שעה לעניין צו הבאה

(ב) על אף האמור בסעיף קטן (א), רשם ההוצאה לפועל רשאי להורות על הבאת החייב לפניו בצו הבאה או על נקיטת הליכי הבאה, אם שוכנע כי ביצוע ההליך נדרש בדחיפות.

(ג) תקופת הוראת השעה לפי סעיף זה לא תבוא במניין הימים שנקבעו בסעיף 74טז לחוק העיקרי לעניין המועד לביצוע צו הבאה שניתן לפני יום הפרסום.

(ד) לשכת ההוצאה לפועל לא תקבל בקשה של זוכה להורות בצו על הבאת חייב לפי סעיף 69יב(א) לחוק העיקרי, אלא אם כן צוינו בה הנימוקים לדחיפותה וצורף לה תצהיר התומך בבקשה.

9. עד תום שלושה חודשים מיום הפרסום, בתיקי הוצאה לפועל שהוראת השעה חלה עליהם לא יינקטו הליכים לעיקול מיטלטלין לפי סעיף 21 לחוק העיקרי, למעט עיקול ברישום של מיטלטלין.

הוראת שעה לעניין עיקול מיטלטלין

10. עד תום שלושה חודשים מיום הפרסום, בתיקי הוצאה לפועל שהוראת השעה חלה עליהם לא יינקטו הליכים לעיקול רכב לפי סעיף 21א לחוק העיקרי, למעט עיקול ברישום של רכב במשרד הרישוי.

הוראת שעה לעניין עיקול רכב

11. שר המשפטים, באישור ועדת החוקה חוק ומשפט של הכנסת, רשאי להאריך, בצו, את תקופת תוקפן של הוראות השעה שלהלן לתקופות נוספות, כמפורט לצידן, ובלבד שבמועד ההארכה לא חלפו שישה חודשים מתום תקופת תוקפה של הכרזה על מצב בריאותי מיוחד או הכרזה על מצב חירום בשל נגיף הקורונה לפי חוק סמכויות מיוחדות להתמודדות עם נגיף הקורונה החדש (הוראת שעה), התש"ף-2020:

הוראת שעה – הארכת תקופות הוראות שעה

(תיקון מס' 1)   
תשפ"ב-2022

(1) הוראת השעה לפי סעיף 7 – לתקופות נוספות כפי שיקבע, ובלבד שתקופת תוקפה של הוראת השעה לא תעלה על 18 חודשים בסך הכול; הארכת תקופת תוקפה של הוראת השעה לעניין אגרות בקשת ביצוע לפי סעיף 9א כנוסחו בחוק זה תהיה בהסכמת שר האוצר;

(2) הוראת השעה לעניין צו הבאה לפי סעיף 8 – לתקופה אחת נוספת של שישה חודשים;

(3) הוראת השעה לעניין עיקול מיטלטלין לפי סעיף 9 – לתקופה אחת נוספת של שלושה חודשים;

(4) הוראת השעה לעניין עיקול רכב לפי סעיף 10 – לתקופה אחת נוספת של שלושה חודשים.

מיום 1.2.2022

**תיקון מס' 1**

[ס"ח תשפ"ב מס' 2954](https://www.nevo.co.il/Law_word/law14/law-2954.pdf) מיום 31.1.2022 עמ' 722 ([ה"ח 1461](https://www.nevo.co.il/Law_word/law15/memshala-1461.pdf))

11. שר המשפטים, באישור ועדת החוקה חוק ומשפט של הכנסת, רשאי להאריך, בצו, את תקופת תוקפן של הוראות השעה שלהלן לתקופות נוספות, כמפורט לצידן, ובלבד שבמועד ההארכה לא חלפו שישה חודשים מתום תקופת תוקפה של הכרזה על מצב בריאותי מיוחד או הכרזה על מצב חירום בשל נגיף הקורונה לפי חוק סמכויות מיוחדות להתמודדות עם נגיף הקורונה החדש (הוראת שעה), התש"ף-2020:

12. (א) הוראות סעיף 7א3 לחוק העיקרי, כנוסחו בחוק זה, ימשיכו לחול על מי שהוכר כחייב משלם לפי הסדר תשלומים מיוחד בתקופת תוקפה של הוראת השעה, אף לאחר שחלפה אותה תקופה.

תחולה

(ב) הוראות סעיפים 7ב(א2), 74ט ו-74טו1 לחוק העיקרי, כנוסחם בחוק זה, יחולו גם על תיקים שנפתחו לפני יום הפרסום.

(ג) הוראות סעיף 7א1 לחוק העיקרי, כנוסחו בחוק זה, יחולו גם על תיקים שנפתחו לפני יום הפרסום, ובלבד שאם ניתן צו תשלומים בתיק לפני אותו מועד, יהיה רשם ההוצאה לפועל רשאי, לבקשת החייב, להאריך את תקופת תשלום החוב בתיק לפי הוראות אותו סעיף רק לאחר שנתן לזוכה הזדמנות לטעון את טענותיו לעניין זה ולאחר ששקל את הפגיעה שעלולה להיגרם לזוכה.

(ד) חייב שסכום החוב שלו אינו עולה על 50,000 שקלים חדשים ותיק ההוצאה לפועל שלו נפתח מיום ז' באייר התש"ף (1 במאי 2020) ועד יום הפרסום, רשאי להגיש בקשה לצו תשלומים לפי הסדר התשלומים המיוחד המפורט בתוספת השישית לחוק העיקרי כנוסחה בחוק זה; ביקש החייב צו תשלומים כאמור, רשאי רשם ההוצאה לפועל לקבל את הבקשה ולקבוע כי הוראות הסדר התשלומים המיוחד יחולו על התיק לפי סעיף 7א3 לחוק העיקרי, כנוסחו בחוק זה, בשינויים המחויבים ובשינויים אלה:

(1) הרשם יקבע מועד לתשלום הראשון במקום המועד הקבוע בסעיף 7א3(א) לחוק העיקרי, כנוסחו בחוק זה, וייתן הוראות לעניין עיכוב או ביטול של ההליכים בתיק;

(2) ההוראות הנוגעות לשכר עורך דין לפי סעיפים 7א3(ה) ו-10ב לחוק העיקרי, כנוסחם בחוק זה, ולאגרה לפי סעיף 9א לחוק העיקרי, כנוסחו בחוק זה – לא יחולו על התיק;

(3) אם הריבית המתווספת לחוב שבו היא ריבית מכוח הסכם, לא יופחת שיעור הריבית בתיק לפי הוראות סעיף 7א3(ד)(1) לחוק העיקרי, כנוסחו בחוק זה, אף אם החייב הוכר כחייב המשלם לפי הסדר תשלומים מיוחד לפי החוק העיקרי, כנוסחו בחוק זה.

(ה) הוראות סעיף 21(א) ו-(א1) לחוק העיקרי, כנוסחו בחוק זה, יחולו גם על תיקים שנפתחו לפני יום הפרסום, ובלבד שלא ניתן בתיק צו המורה על עיקול מיטלטלין של החייב ומכירתם או מימושם בדרך אחרת או שלא הוגשה בקשה למתן צו כאמור.

בנימין נתניהו אבי ניסנקורן

ראש הממשלה שר המשפטים

ראובן ריבלין יריב לוין

נשיא המדינה יושב ראש הכנסת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשפ"א מס' 2854](http://www.nevo.co.il/law_word/law14/law-2854.pdf) מיום 24.9.2020 עמ' 2 ([ה"ח הממשלה תש"ף מס' 1348](https://www.nevo.co.il/Law_word/law15/memshala-1348.pdf) עמ' 604).

   תוקן [ק"ת תשפ"א מס' 9486](https://www.nevo.co.il/law_word/law06/tak-9486.pdf) מיום 6.7.2021 עמ' 3600 – צו תשפ"א-2021.

   [ס"ח תשפ"ב מס' 2954](http://www.nevo.co.il/Law_word/law14/LAW-2954.pdf) מיום 31.1.2022 עמ' 722 ([ה"ח הממשלה תשפ"ב מס' 1461](https://www.nevo.co.il/Law_word/law15/memshala-1461.pdf) עמ' 136) – תיקון מס' 1 בסעיף 47 לחוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 11), תשפ"ב-2022; תחילתו ביום 1.2.2022.

   [ס"ח תשפ"ג מס' 3015](https://www.nevo.co.il/Law_word/law14/LAW-3015.pdf) מיום 9.2.2023 עמ' 12 ([ה"ח הממשלה תשפ"ג מס' 1592](https://www.nevo.co.il/law_html/law15/memshala-1592.pdf) עמ' 82) – תיקון מס' 2.

   יש לשים לב כי התיקונים לסעיפי החוק אינם מופיעים בנוסח זה. [↑](#footnote-ref-1)