חוק ההתייעלות הכלכלית (תיקוני חקיקה להשגת יעדי התקציב לשנות התקציב 2021 ו-2022), תשפ"ב-2021

משפט פרטי וכלכלה – כספים – תקציב ומשק המדינה – השגת יעדי תקציב

תוכן ענינים – הוראות עצמאיות בלבד

|  |  |  |  |
| --- | --- | --- | --- |
|  | פרק א': מטרת החוק | [Go](#med0) | 2 |
| סעיף 1 | מטרה | [Go](#Seif1) | 2 |
|  | פרק ב': התחשבנות בין בתי חולים לקופות חולים | [Go](#med1) | 2 |
| סעיף 2 | השם | [Go](#Seif2) | 2 |
|  | פרק ו': ביטוח לאומי | [Go](#med2) | 2 |
| סעיף 15 | דיווח לכנסת | [Go](#Seif4) | 2 |
| סעיף 25 | דיווח לוועדה | [Go](#Seif5) | 2 |
|  | פרק ח': תחילה | [Go](#med3) | 3 |
| סעיף 31 | תחילה | [Go](#Seif3) | 3 |

חוק ההתייעלות הכלכלית (תיקוני חקיקה להשגת יעדי התקציב לשנות התקציב 2021 ו-2022), תשפ"ב-2021[[1]](#footnote-1)\*

פרק א': מטרת החוק

1. מטרתו של חוק זה לתקן חוקים שונים ולקבוע הוראות נוספות כדי לשמור על מדיניות פיסקלית אחראית, לעמוד בתקרת הגירעון ובמגבלת ההוצאה הממשלתית, להגדיל את הכנסות המדינה ואת תקבוליה ולייעל את ההוצאה הממשלתית, זאת תוך חיזוק הצמיחה במשק, שינוי סדרי העדיפויות הלאומיים וצמצום הפערים, והכול בהתאם ליעדי התקציב והמדיניות הכלכלית לשנות התקציב 2021 ו-2022.

מטרה

**\* תיקוני חקיקה עקיפים אינם מופיעים בקובץ זה. ניתן לראות את הנוסח המלא באתר תחת "רשומות – ספר החוקים". יש לשים לב לתיקונים מאוחרים שייעשו בחלק מסעיפים אלה.**

פרק ב': התחשבנות בין בתי חולים לקופות חולים

2. פרק זה יהיה "חוק התחשבנות בין בתי חולים לקופות חולים לשנים 2021 עד 2025 (התחשבנות בעד שירותי בריאות בבתי חולים ציבוריים כלליים), התשפ"ב-2021".

השם

פרק ו': ביטוח לאומי

15. (א) המוסד לביטוח לאומי יבחן את יישומם של סעיפים 12(א)(2), 12א(א)(2) ו-12ב(א)(2) לחוק הבטחת הכנסה, לגבי הורים עצמאים, בתקופה שמיום כ"א בסיוון התשפ"א (1 ביוני 2021) עד יום א' בסיוון התשפ"ב (31 במאי 2022), ובכלל זה שינויים בהכנסה מעבודה של הורים עצמאים הזכאים לגמלה לפי חוק הבטחת הכנסה או לתשלום לפי חוק המזונות ובסכומים של הגמלאות והתשלומים כאמור ששולמו להם בעד התקופה האמורה; המוסד לביטוח לאומי ידווח על הנתונים האמורים והמסקנות מהם לוועדת העבודה הרווחה של הכנסת עד ליום ו' בתשרי התשפ"ג (1 באוקטובר 2022).

דיווח לכנסת

(ב) רשות המסים תבחן את יישומו של סעיף 6ג(א) לחוק מענק עבודה, בשנת המס 2021, ובכלל זה שינויים בזכאות של הורה עצמאי המקבל גמלה או תשלום להורה עצמאי כהגדרתם באותו סעיף, למענק עבודה בעד שנת המס 2021; רשות המסים תדווח על הנתונים האמורים והמסקנות מהם לוועדת העבודה והרווחה של הכנסת עד ליום ו' בתשרי התשפ"ג (1 באוקטובר 2022).

25. המוסד לביטוח לאומי ידווח לוועדת העבודה והרווחה של הכנסת ב-1 ביוני של השנים 2023 ו-2024, לעניין השנתיים הקודמות לכל שנה כאמור, על כל אלה:

דיווח לוועדה

(1) ההוצאה על גמלאות ששולמו לפי פרק ט', התקנות מכוחו וההסכם בדבר תשלום תוספת לקצבה מיוחדת ולגמלת ילד נכה הזקוקים למכונת הנשמה באופן רצוף שנערך לפי סעיף 9 לחוק הביטוח הלאומי, בחלוקה לפי סוגי גמלאות;

(2) מספר הזכאים לגמלאות האמורות בפסקה (1), בחלוקה לפי סוג הגמלה ושיעורה;

(3) סכום השיפוי לפי סעיף 32(א) לחוק הביטוח הלאומי כנוסחו בחוק זה.

פרק ח': תחילה

31. תחילתו של חוק זה ביום כ"ח בטבת התשפ"ב (1 בינואר 2022), אלא אם כן נקבע בו אחרת.

תחילה

נפתלי בנט אביגדור ליברמן

ראש הממשלה שר האוצר

יצחק הרצוג מיקי לוי

נשיא המדינה יושב ראש הכנסת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשפ"ב מס' 2932](http://www.nevo.co.il/law_word/law14/law-2932.pdf) מיום 15.11.2021 עמ' 20 ([ה"ח הממשלה תשפ"א מס' 1443](https://www.nevo.co.il/Law_word/law15/memshala-1443.pdf) עמ' 1290).

   יש לשים לב כי התיקונים העקיפים (לרבות הוראות תחילה, תחולה והוראות מעבר) אינם מופיעים בנוסח זה. ניתן לראות את נוסח ההוראות בחוברות הרשומות הרלוונטיות. [↑](#footnote-ref-1)