חוק המאבק בתופעת השימוש בחומרים מסכנים, תשע"ג-2013

בריאות – חומרים מסוכנים

בריאות – סמים – סמים מסוכנים

עונשין ומשפט פלילי – עבירות – סמים מסוכנים

עונשין ומשפט פלילי – ענישה, מאסר ומעצר – מעצר וחיפוש

תוכן ענינים

|  |  |  |  |
| --- | --- | --- | --- |
|  | פרק א': הגדרת וחזקות | [Go](#med0) | 2 |
| סעיף 1 | הגדרות | [Go](#Seif9) | 2 |
| סעיף 2 | חזקות | [Go](#Seif8) | 2 |
|  | פרק ב': סמכויות תפיסה והשמדה של חומר מסכן – הוראת שעה | [Go](#med1) | 2 |
| סעיף 3 | סמכויות כניסה, חיפוש ותפיסה | [Go](#Seif1) | 2 |
| סעיף 4 | החלטה על השמדת חומר מסכן | [Go](#Seif2) | 2 |
|  | פרק ג': חומר אסור בהפצה | [Go](#med2) | 3 |
| סעיף 5 | הכרזה דחופה | [Go](#Seif3) | 3 |
| סעיף 6 | תוקפה של הכרזה דחופה | [Go](#Seif4) | 3 |
| סעיף 7 | איסור הפצה | [Go](#Seif5) | 3 |
| סעיף 8 | הדחת קטין לחומר אסור בהפצה | [Go](#Seif6) | 3 |
| סעיף 9 | החלת הוראות מפקודת הסמים המסוכנים | [Go](#Seif7) | 3 |
|  | פרק ד': הוראות שונות | [Go](#med3) | 3 |
| סעיף 10 | שמירת דינים | [Go](#Seif10) | 3 |
| סעיף 11 | ביצוע ותקנות | [Go](#Seif11) | 3 |
| סעיף 12 | תחילה ותוקף | [Go](#Seif12) | 3 |
| סעיף 13 | דיווח לכנסת | [Go](#Seif13) | 4 |

חוק המאבק בתופעת השימוש בחומרים מסכנים, תשע"ג-2013[[1]](#footnote-1)\*

פרק א': הגדרת וחזקות

1. בחוק זה –

הגדרות

"החזקה" – כהגדרתה בסעיף 34כד לחוק העונשין;

"חומר מסכן" – חומר שנועד לשימושו של אדם, בדרך של אכילה, שתייה, לעיסה, הזרקה, החדרה, עישון או הרחבה, ושקיים יסוד סביר להניח כי השימוש בו עלול להביא להפרת הסדר הציבורי או לפגיעה בשלום הציבור, בביטחונו או בבריאותו, בדרך הדומה לפגיעה הנגרמת כתוצאה מהשימוש בסם מסוכן;

"חומר" – לרבות תכשיר, תרכובת, תערובת או תמיסה של חומר ומלחיהם;

"חוק העונשין" – חוק העונשין, התשל"ז-1977;

"המנהל" ו"סם מסוכן" – כהגדרתם בפקודת הסמים המסוכנים;

"פקודת הסמים המסוכנים" – פקודת הסמים המסוכנים [נוסח חדש], התשל"ג-1973;

"תכשיר" – כהגדרתו בפקודת הרוקחים [נוסח חדש], התשמ"א-1981.

2. (א) חומר שנועד לשימושו של אדם בדרך של אכילה, שתייה, לעיסה, הזרקה, החדרה, עישון או הרחבה, ושמתקיים לגביו אחד מאלה, חזקה שהוא חומר מסכן:

חזקות

(1) לא קוימו לגביו חובות סימון המוצר החלות עליו לפי חוק הגנה על בריאות הציבור (מזון), התשע"ו-2015, לפי פקודת הרוקחים [נוסח חדש], התשמ"א-1981, או לפי חוק הגנת הצרכן, התשמ"א-1981, לפי העניין, באופן שהסימון אינו מעיד על כל רכיביו;

(תיקון מס' 1) תשע"ו-2015

(2) על פי פרסומו ברבים, השימוש בו גורם למשתמש לתופעות הדומות לתופעות הנגרמות כתוצאה מהשימוש בסם מסוכן.

(ב) חומר לא ייחשב חומר מסכן אם המחזיק בו הוכיח כי החומר מיוצר או מיובא לפי כל דין לשימושו של אדם, אלא אם כן הוא מוצע לשימוש שונה מזה שאליו הוא נועד.

מיום 30.9.2016

**תיקון מס' 1**

[ס"ח תשע"ו מס' 2510](http://www.nevo.co.il/law_word/law14/law-2510.pdf) מיום 30.11.2015 עמ' 193 ([ה"ח 951](http://www.nevo.co.il/Law_word/law15/memshala-951.pdf))

**צו תשע"ו-2016**

[ק"ת תשע"ו מס' 7664](http://www.nevo.co.il/Law_word/law06/tak-7664.pdf) מיום 30.5.2016 עמ' 1184

(1) לא קוימו לגביו חובות סימון המוצר החלות עליו לפי ~~פקודת בריאות הציבור (מזון) [נוסח חדש], התשמ"ג-1983~~ חוק הגנה על בריאות הציבור (מזון), התשע"ו-2015, לפי פקודת הרוקחים [נוסח חדש], התשמ"א-1981, או לפי חוק הגנת הצרכן, התשמ"א-1981, לפי העניין, באופן שהסימון אינו מעיד על כל רכיביו;

פרק ב': סמכויות תפיסה והשמדה של חומר מסכן

(תיקון מס' 2) תשע"ו-2016

מיום 11.8.2016

**תיקון מס' 2**

[ס"ח תשע"ו מס' 2575](http://www.nevo.co.il/law_word/law14/law-2575.pdf) מיום 11.8.2016 עמ' 1174 ([ה"ח 1051](http://www.nevo.co.il/Law_word/law15/memshala-1051.pdf))

פרק ב': סמכויות תפיסה והשמדה של חומר מסכן ~~– הוראת שעה~~

3. (א) היה לשוטר יסוד סביר להניח כי אדם מחזיק חומר מסכן, רשאי הוא לעשות כל אחד מאלה:

סמכויות כניסה, חיפוש ותפיסה

(1) להיכנס, בכל עת סבירה, למקום שבו יש לו יסוד סביר להניח כי האדם מחזיק בחומר המסכן, למעט למקום המשמש למגורים, ולבצע חיפוש במקום;

(2) לתפוס את החומר המסכן, לרבות את אריזתו.

(ב) הוראות סעיפים 26 עד 29 ו-45 לפקודת סדר הדין הפלילי (מעצר וחיפוש) [נוסח חדש], התשכ"ט-1969 יחולו, בשינויים המחויבים, על חיפוש לפי סעיף זה.

4. (א) תפס שוטר חומר מסכן בהתאם להוראות סעיף 3, ייתן למי שהחזיק בו זימון להופיע לפני קצין משטרה, בתוך שבעה ימים במועד שיקבע, לצורך טיעון לפני החלטה בדבר השמדת החומר המסכן.

החלטה על השמדת חומר מסכן

(ב) קצין משטרה יורה על השמדתו של חומר שנתפס כאמור בסעיף קטן (א), לאחר שהופיע לפניו מי שהחזיק בחומר כאמור או לאחר תום התקופה האמורה באותו סעיף קטן, לפי המוקדם, אל אםא כן שוכנע כי החומר אינו חומר מסכן.

(ג) הורה קצין משטרה על השמדת החומר, רשאי המחזיק לפנות לבית משפט השלום, בהליך אזרחי, בתוך 30 ימים; בית המשפט רשאי לצוות על ביטול ההחלטה להשמיד את החומר או על החזרתו למחזיק, אם מצא כי ממכלול הנסיבות, ובין השאר מאריזת החומר, מהמקום שבו נתפס ומהנסיבות שבהן הוחזק, עולה כי החומר אינו חומר מסכן.

(ד) הורה קצין משטרה על השמדתו של חומר מסכן לפי סעיף קטן (ב), ישמיד מי שהוסמך לכך במשטרת ישראל את החומר, במועד שלא יקדם לתום שלושים ימים מיום מתן ההוראה כאמור.

(ה) בסעיף זה, "קצין משטרה" – קצין בדרגת מפקח ומעלה.

פרק ג': חומר אסור בהפצה

5. (א) סבר המנהל כי יש להוסיף חומר מסכן לרשימת הסמים המסוכנים שבתוספת הראשונה לפקודת הסמים המסוכנים (בחוק זה – רשימת הסמים המסוכנים), בשל צורך מיידי לאסור על הפצתו של אותו חומר בציבור, רשאי הוא להכרחז עליו כעל חומר אסור בהפצה (בפרק זה – חומר אסור בהפצה).

הכרזה דחופה

(ב) המנהל לא יכריז הכרזה כאמור בסעיף קטן (א) (בפרק זה – הכרזה דחופה), אלא לאחר שהתייעץ עם מנהל הרשות הלאומית לביטחון קהילתי או מי שהוא הסמיכו לכך ועם המפקח הכללי של משטרת ישראל או מי שהוא הסמיכו לכך.

(תיקון מס' 3) תשע"ז-2017

(תיקון מס' 4) תשפ"א-2020

מיום 7.2.2018

**תיקון מס' 3**

[ס"ח תשע"ז מס' 2659](http://www.nevo.co.il/Law_word/law14/law-2659.pdf) מיום 7.8.2017 עמ' 1140 ([ה"ח 1111](http://www.nevo.co.il/Law_word/law15/memshala-1111.pdf))

(ב) המנהל לא יכריז הכרזה כאמור בסעיף קטן (א) (בפרק זה – הכרזה דחופה), אלא לאחר שהתייעץ עם ~~יושב ראש הרשות הלאומית למלחמה בסמים ולשימוש לרעה באלכוהול~~ מנהל הרשות למאבק באלימות, בסמים ובאלכוהול או מי שהוא הסמיכו לכך ועם המפקח הכללי של משטרת ישראל או מי שהוא הסמיכו לכך.

מיום 24.12.2020

**תיקון מס' 4**

[ס"ח תשפ"א מס' 2884](https://www.nevo.co.il/Law_word/law14/law-2884.pdf) מיום 24.12.2020 עמ' 229 ([ה"ח 1379](https://www.nevo.co.il/Law_word/law15/memshala-1379.pdf))

(ב) המנהל לא יכריז הכרזה כאמור בסעיף קטן (א) (בפרק זה – הכרזה דחופה), אלא לאחר שהתייעץ עם מנהל ~~הרשות למאבק באלימות, בסמים ובאלכוהול~~ הרשות הלאומית לביטחון קהילתי או מי שהוא הסמיכו לכך ועם המפקח הכללי של משטרת ישראל או מי שהוא הסמיכו לכך.

6. (א) הכרזה דחופה תיכנס לתוקפה עם פרסומה ברשומות; ההכרזה תפורסם גם באתרי האינטרנט של משרד הבריאות ושל משטרת ישראל.

תוקפה של הכרזה דחופה

(ב) הכרזה דחופה תעמוד בתוקפה לתקופה שלא תעלה על 12 חודשים, ואולם רשאי המנהל להאריך את תוקפה פעם אחת בשלושה חודשים נוספים, מטעמים שיירשמו, ויחולו הוראות סעיף קטן (א) לעניין הפרסום.

(ג) על אף הוראות סעיף קטן (ב), הוסף חומר אסור בהפצה לרשימת הסמים המסוכנים, יפקע תוקפה של ההכרזה הדחופה ביום כניסתה לתוקף של ההוספה כאמור.

(ד) הוכרז חומר כחומר אסור בהפצה ולא הוסף לרשימת הסמים המסוכנים, לא יכריז עליו המנהל כעל חומר אסור בהפצה פעם נוספת, אלא באישור ועדת הבריאות של הכנסת.

(תיקון מס' 5) תשפ"ג-2023

מיום 9.2.2023

**תיקון מס' 5**

[ס"ח תשפ"ג מס' 3016](https://www.nevo.co.il/law_html/law14/law-3016.pdf) מיום 9.2.2023 עמ' 19 ([ה"ח 945](https://www.nevo.co.il/law_html/law16/knesset-945.pdf))

(ד) הוכרז חומר כחומר אסור בהפצה ולא הוסף לרשימת הסמים המסוכנים, לא יכריז עליו המנהל כעל חומר אסור בהפצה פעם נוספת, אלא באישור ועדת ~~העבודה הרווחה והבריאות~~ הבריאות של הכנסת.

7. (א) לא ייצר אדם חומר אסור בהפצה, לא ימכרו, לא יציגו למכירה, לא ייבאו, לא ייצאו, לא יספקו, לא יסחר בו או יעשה בו עסקה אחרת ולא יחזיק בו במטרה לעשות אחת מהפעולות האמורות; העובר על הוראות סעיף זה, דינו – מאסר שלוש שנים.

איסור הפצה

(ב) חזקה על אדם הפועל כאמור בסעיף קטן (א) כי ידע שחומר הוא חומר אסור בהפצה, והטוען להגנתו שלא ידע על כך – עליו הראיה.

8. העושה אחת מאלה, דינו – מאסר חמש שנים:

הדחת קטין לחומר אסור בהפצה

(1) נותן לקטין חומר אסור בהפצה;

(2) משדל קטין להשיג חומר אסור בהפצה או להשתמש בו.

9. (א) ההוראות לפי סעיפים 22 עד 24 לפקודת הסמים המסוכנים יחולו, לעניין עבירה לפי סעיף 8, בשינויים המחויבים ובשינוי זה: בסעיף 24 לפקודת הסמים המסוכנים, יקראו את פסקה (3) כך: "הזמין קטין למקום שנועד בעיקרו להשגת חומרים אסורים בהפצה".

החלת הוראות מפקודת הסמים המסוכנים

(ב) ההוראות לפי סעיפים 28, 31 עד 36 ו-37 לפקודת הסמים המסוכנים, יחולו, בשינויים המחויבים, לעניין עבירות לפי סעיפים 7 ו-8.

פרק ד': הוראות שונות

10. הוראות חוק זה באות להוסיף על הוראות כל דין ולא לגרוע מהן.

שמירת דינים

11. (א) השר לביטחון הפנים ממונה על ביצוע הוראות חוק זה, למעט סעיפים 5 ו-6, והוא רשאי, בהסכמת שר המשפטים, להתקין תקנות לביצועו.

ביצוע ותקנות

(ב) שר הבריאות ממונה על ביצוע סעיפים 5 ו-6, והוא רשאי, בהסכמת שר המשפטים, להתקין תקנות לביצועם.

12. (א) תחילתו של חוק זה שבעה ימים מיום פרסומו (להלן – יום התחילה).

תחילה

(תיקון מס' 2)   
תשע"ו-2016

(ב) (בוטל).

(תיקון מס' 2) תשע"ו-2016

מיום 11.8.2016

**תיקון מס' 2**

[ס"ח תשע"ו מס' 2575](http://www.nevo.co.il/law_word/law14/law-2575.pdf) מיום 11.8.2016 עמ' 1174 ([ה"ח 1051](http://www.nevo.co.il/Law_word/law15/memshala-1051.pdf))

תחילה ~~ותוקף~~

12. (א) תחילתו של חוק זה שבעה ימים מיום פרסומו (להלן – יום התחילה).

~~(ב) הוראות פרק ב' יעמדו בתוקפן שלוש שנים מיום התחילה.~~

13. לוועדת הבריאות של הכנסת יימסרו דיווחים כמפורט להלן:

דיווח לכנסת

(תיקון מס' 2)   
תשע"ו-2016

(תיקון מס' 5)   
תשפ"ג-2023

(1) אחת לשנה – דיווח השר לביטחון הפנים על –

(תיקון מס' 2) תשע"ו-2016

(א) השימוש בסמכויות תפיסה והשמדה של חומר מסכן לפי פרק ב', לרבות תדירות השימוש בסמכויות כאמור והיקף החומרים המסכנים שנתפסו והושמדו לפיו;

(ב) כתבי אישום שהוגשו על ידי התביעה המשטרתית לפי סעיפים 7 ו-8 ועל העונשים שהוטלו בהליכים כאמור שהסתיימו בהרשעה;

(2) אחת לשישה חודשים – דיווח שר הבריאות על הכרזות דחופות לפי סעיף 5, הארכת תוקפן לפי סעיף 6, ועל חומרים אסורים בהפצה שלא הוספו לרשימת הסמים המסוכנים.

(תיקון מס' 2) תשע"ו-2016

מיום 11.8.2016

**תיקון מס' 2**

[ס"ח תשע"ו מס' 2575](http://www.nevo.co.il/law_word/law14/law-2575.pdf) מיום 11.8.2016 עמ' 1174 ([ה"ח 1051](http://www.nevo.co.il/Law_word/law15/memshala-1051.pdf))

13. ~~אחת לשישה חודשים מיום התחילה יימסר~~ לוועדת העבודה הרווחה והבריאות של הכנסת ~~דיווח~~ יימסרו דיווחים כמפורט להלן:

(1) ~~דיווח~~ אחת לשנה – דיווח השר לביטחון הפנים על –

(א) השימוש בסמכויות תפיסה והשמדה של חומר מסכן לפי פרק ב', לרבות תדירות השימוש בסמכויות כאמור והיקף החומרים המסכנים שנתפסו והושמדו לפיו;

(ב) כתבי אישום שהוגשו על ידי התביעה המשטרתית לפי סעיפים 7 ו-8 ועל העונשים שהוטלו בהליכים כאמור שהסתיימו בהרשעה;

(2) ~~דיווח~~ אחת לשישה חודשים – דיווח שר הבריאות על הכרזות דחופות לפי סעיף 5, הארכת תוקפן לפי סעיף 6, ועל חומרים אסורים בהפצה שלא הוספו לרשימת הסמים המסוכנים.

מיום 9.2.2023

**תיקון מס' 5**

[ס"ח תשפ"ג מס' 3016](https://www.nevo.co.il/law_html/law14/law-3016.pdf) מיום 9.2.2023 עמ' 19 ([ה"ח 945](https://www.nevo.co.il/law_html/law16/knesset-945.pdf))

13. לוועדת ~~העבודה הרווחה והבריאות~~ הבריאות של הכנסת יימסרו דיווחים כמפורט להלן:

בנימין נתניהו יצחק אהרונוביץ

ראש הממשלה השר לביטחון הפנים

שמעון פרס יולי יואל אדלשטיין

נשיא המדינה יושב ראש הכנסת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשע"ג מס' 2407](http://www.nevo.co.il/Law_word/law14/law-2407.pdf) מיום 6.8.2013 עמ' 221 ([ה"ח הממשלה תשע"ג מס' 783](http://www.nevo.co.il/Law_word/law15/memshala-783.pdf) עמ' 1020).

   תוקן [ס"ח תשע"ו מס' 2510](http://www.nevo.co.il/law_word/law14/law-2510.pdf) מיום 30.11.2015 עמ' 193 ([ה"ח הממשלה תשע"ה מס' 951](http://www.nevo.co.il/Law_word/law15/memshala-951.pdf) עמ' 1352) – תיקון מס' 1 בסעיף 308 לחוק הגנה על בריאות הציבור (מזון), תשע"ו-2015; תחילתו ביום 30.9.2016. תוקן [ק"ת תשע"ו מס' 7664](http://www.nevo.co.il/Law_word/law06/tak-7664.pdf) מיום 30.5.2016 עמ' 1184 – צו תשע"ו-2016.

   [ס"ח תשע"ו מס' 2575](http://www.nevo.co.il/law_word/law14/law-2575.pdf) מיום 11.8.2016 עמ' 1174 ([ה"ח הממשלה תשע"ו מס' 1051](http://www.nevo.co.il/Law_word/law15/memshala-1051.pdf) עמ' 1076) – תיקון מס' 2.

   [ס"ח תשע"ז מס' 2659](http://www.nevo.co.il/law_word/law14/law-2659.pdf) מיום 7.8.2017 עמ' 1140 ([ה"ח הממשלה תשע"ז מס' 1111](http://www.nevo.co.il/Law_word/law15/memshala-1111.pdf) עמ' 784) – תיקון מס' 3 בסעיף 21 לחוק הרשות למאבק באלימות, בסמים ובאלכוהול, תשע"ז-2017; תחילתו שישה חודשים מיום פרסומו.

   [ס"ח תשפ"א מס' 2884](http://www.nevo.co.il/Law_word/law14/LAW-2884.pdf) מיום 24.12.2002 עמ' 229 ([ה"ח הממשלה תשפ"א מס' 1379](https://www.nevo.co.il/Law_word/law15/memshala-1379.pdf) עמ' 132) – תיקון מס' 4 בסעיף 14 לחוק הרשות למאבק באלימות, בסמים ובאלכוהול (תיקון), תשפ"א-2020.

   [ס"ח תשפ"ג מס' 3016](https://www.nevo.co.il/Law_word/law14/LAW-3016.pdf) מיום 9.2.2023 עמ' 19 ([ה"ח הכנסת תשפ"ג מס' 945](https://www.nevo.co.il/law_html/law16/knesset-945.pdf) עמ' 16) – תיקון מס' 5 בסעיף 33 לחוק לעניין ועדות הכנסת (תיקוני חקיקה והוראת שעה), תשפ"ג-2023. [↑](#footnote-ref-1)