חוק המזונות (הבטחת תשלום), תשל"ב-1972

מעמד אישי ומשפחה – מזונות

מעמד אישי ומשפחה – בימ"ש לענייני משפחה

מעמד אישי ומשפחה – בתי דין רבניים

בתי משפט וסדרי דין – בתי משפט ובתי דין – בימ"ש לענייני משפחה

בתי משפט וסדרי דין – בתי משפט ובתי דין – בתי דין רבניים

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 2 |
| סעיף 1 | הגדרות | [Go](#Seif14) | 2 |
|  | פרק ב': תשלום לזוכה מאת המוסד | [Go](#med1) | 2 |
| סעיף 2 | הזכות לתשלום לפי חוק זה | [Go](#Seif15) | 2 |
| סעיף 3 | שיעורי התשלום | [Go](#Seif16) | 3 |
| סעיף 4 | בקשה לתשלום ואישורה | [Go](#Seif17) | 3 |
| סעיף 5 | הודעה למבקש | [Go](#Seif18) | 3 |
| סעיף 6 | תקופת התשלום | [Go](#Seif19) | 3 |
| סעיף 7 | ביטול התשלום ושינוי שיעורו | [Go](#Seif20) | 3 |
| סעיף 8 | מתן הודעות | [Go](#Seif21) | 3 |
| סעיף 8א | חובת עדכון פרטים | [Go](#Seif24) | 3 |
| סעיף 9 | הפסקת הזכות לתשלום | [Go](#Seif22) | 3 |
| סעיף 9א | זוכה שיצא את ישראל | [Go](#Seif23) | 3 |
| סעיף 10 | זכות הזוכה לגבות הפרשים | [Go](#Seif1) | 4 |
| סעיף 11 | הודעה למוסד | [Go](#Seif2) | 4 |
| סעיף 12 | ניכוי סכומים שנתקבלו מאת החייב | [Go](#Seif3) | 4 |
| סעיף 13 | תובענה | [Go](#Seif4) | 4 |
|  | פרק ג': גבייה מן החייב | [Go](#med2) | 4 |
| סעיף 14 | גביה וקיזוז | [Go](#Seif5) | 4 |
| סעיף 15 | העברת ההפרש לזוכה | [Go](#Seif6) | 4 |
|  | פרק ד': הוראות שונות | [Go](#med3) | 4 |
| סעיף 16 | תקציב | [Go](#Seif7) | 4 |
| סעיף 17 | עונשין | [Go](#Seif8) | 5 |
| סעיף 18 | ייחוד תשלומים | [Go](#Seif9) | 5 |
| סעיף 20 | ביצוע ותקנות | [Go](#Seif10) | 5 |
| סעיף 21 | הוראות מעבר לענין הפעלת החוק | [Go](#Seif11) | 5 |
| סעיף 22 | תחולה | [Go](#Seif12) | 5 |
| סעיף 23 | תחילה | [Go](#Seif13) | 5 |
|  | חלק א': פרטים המשפיעים על זכאות לתשלום או על שיעורו לעניין סעיף 17 | [Go](#med4) | 6 |

חוק המזונות (הבטחת תשלום), תשל"ב-1972[[1]](#footnote-1)\*

פרק א': פרשנות

1. בחוק זה –

הגדרות

"פסק דין למזונות" – פסק דין או החלטה אחרת של בית משפט או בית דין מוסמך שניתנו בישראל, וכן פסק חוץ, פסק חוץ זמני או צו ביניים שהוכרזו אכיפים לפי סעיפים 3 או 8 לחוק אכיפת פסקי חוץ, התשי"ח-1958, שלפיהם חייב אדם לשלם מזונות לבן זוגו או לילדו הקטין או להורהו;

(תיקון מס' 4)

תשס"ב-2002

מיום 1.1.2002

**תיקון מס' 4**

[ס"ח תשס"ב מס' 1831](http://www.nevo.co.il/Law_word/law14/LAW-1831.pdf) מיום 17.2.2002 ([ה"ח 3043](http://www.nevo.co.il/Law_word/law17/PROP-3043.pdf), [ה"ח 3065](http://www.nevo.co.il/Law_word/law17/PROP-3065.pdf), [ה"ח 3072](http://www.nevo.co.il/Law_word/law17/PROP-3072.pdf))

**החלפת הגדרת "פסק דין למזונות"**

הנוסח הקודם:

~~"פסק דין למזונות"- פסק דין או החלטה אחרת של בית משפט או בית דין מוסמך, לפיו חייב אדם לשלם מזונות לבן זוגו או לילדו הקטין או להורהו.~~

"זוכה" – מי שפסק דין למזונות ניתן לזכותו ואינו מתגורר עם החייב, לרבות הורה שאינו מתגורר עם החייב שפסק דין למזונות ניתן לזכות ילדו הקטין הנמצא בהחזקתו אף אם אינו עמו;

(תיקון מס' 5) תשס"ג-2002

מיום 1.1.2003

**תיקון מס' 5**

[ס"ח תשס"ג מס' 1882](http://www.nevo.co.il/Law_word/law14/LAW-1882.pdf) עמ' 174 ([ה"ח 4](http://www.nevo.co.il/Law_word/law15/MEMSHALA-4.pdf))

"זוכה" - מי שפסק דין למזונות ניתן לזכותו ואינו מתגורר עם החייב, לרבות הורה שאינו מתגורר עם החייב שפסק דין למזונות ניתן לזכות ילדו הקטין הנמצא בהחזקתו אף אם אינו עמו;

"חוק הביטוח הלאומי" – חוק הביטוח הלאומי [נוסח משולב], התשנ"ה-1995;

(תיקון מס' 3)

תשנ"ח-1998

מיום 1.6.1998

**תיקון מס' 3**

[ס"ח תשנ"ח מס' 1646](http://www.nevo.co.il/Law_word/law14/LAW-1646.pdf) מיום 15.1.1998 עמ' 98 ([ה"ח 2608](http://www.nevo.co.il/Law_word/law17/PROP-2608.pdf))

**הוספת הגדרת "חוק הביטוח הלאומי"**

"חייב" – יחיד שפסק דין למזונות ניתן לחובתו;

(תיקון מס' 5) תשס"ג-2002

מיום 1.1.2003

**תיקון מס' 5**

[ס"ח תשס"ג מס' 1882](http://www.nevo.co.il/Law_word/law14/LAW-1882.pdf) עמ' 174 ([ה"ח 4](http://www.nevo.co.il/Law_word/law15/MEMSHALA-4.pdf))

"חייב" – ~~מי~~ יחיד שפסק דין למזונות ניתן לחובתו;

"ילד קטין" – לרבות קטין מאומץ וילד בגיר שאינו מסוגל לכלכל את עצמו;

"המוסד" – המוסד לביטוח לאומי.

פרק ב': תשלום לזוכה מאת המוסד

2. (א) זוכה שהוא תושב ישראל, זכאי לבקש מאת המוסד תשלום חדשי לפי הוראות חוק זה, ובלבד שהחייב היה תושב ישראל ביום מתן פסק הדין למזונות או במשך עשרים וארבעה חודשים לפחות מתוך ארבעים ושמונת החודשים שקדמו בתכוף ליום מתן פסק הדין למזונות.

הזכות לתשלום לפי חוק זה

(תיקון מס' 1)

תשנ"ה-1994

(תיקון מס' 3)

תשנ"ח-1998

(תיקון מס' 4)

תשס"ב-2002

(ב) בסעיף זה –

(תיקון מס' 4)

תשס"ב-2002

"יום מתן פסק הדין", לענין פסק חוץ, פסק חוץ זמני וצו ביניים – היום שבו הוכרזו אכיפים לפי חוק אכיפת פסקי חוץ, התשי"ח-1958;

"תושב ישראל" – מי שהוא תושב לענין חוק הביטוח הלאומי, לרבות תושב ישראל באזור כהגדרתו בסעיף 378 לחוק האמור.

מיום 28.12.1994

**תיקון מס' 1**

[ס"ח תשנ"ה מס' 1497](http://www.nevo.co.il/Law_word/law14/LAW-1497.pdf) מיום 28.12.1994 עמ' 80 ([ה"ח 2299](http://www.nevo.co.il/Law_word/law17/PROP-2299.pdf))

2. זוכה שמקום מושבו בישראל או שהוא תושב ישראל באזור כהגדרתו בסעיף 192א לחוק הביטוח הלאומי זכאי לבקש מאת המוסד תשלום חדשי לפי הוראות חוק זה.

מיום 1.6.1998

**תיקון מס' 3**

[ס"ח תשנ"ח מס' 1646](http://www.nevo.co.il/Law_word/law14/LAW-1646.pdf) מיום 15.1.1998 עמ' 98 ([ה"ח 2608](http://www.nevo.co.il/Law_word/law17/PROP-2608.pdf))

2. זוכה שמקום מושבו בישראל או שהוא תושב ישראל באזור כהגדרתו בסעיף ~~192א~~ 378 לחוק הביטוח הלאומי זכאי לבקש מאת המוסד תשלום חדשי לפי הוראות חוק זה.

מיום 1.1.2002

**תיקון מס' 4**

[ס"ח תשס"ב מס' 1831](http://www.nevo.co.il/Law_word/law14/LAW-1831.pdf) מיום 17.2.2002 ([ה"ח 3043](http://www.nevo.co.il/Law_word/law17/PROP-3043.pdf), [ה"ח 3065](http://www.nevo.co.il/Law_word/law17/PROP-3065.pdf), [ה"ח 3072](http://www.nevo.co.il/Law_word/law17/PROP-3072.pdf))

2. (א) ~~זוכה שמקום מושבו בישראל או שהוא תושב ישראל באזור כהגדרתו בסעיף 378 לחוק הביטוח הלאומי~~ זוכה שהוא תושב ישראל, זכאי לבקש מאת המוסד תשלום חדשי לפי הוראות חוק זה, ובלבד שהחייב היה תושב ישראל ביום מתן פסק הדין למזונות או במשך עשרים וארבעה חודשים לפחות מתוך ארבעים ושמונת החודשים שקדמו בתכוף ליום מתן פסק הדין למזונות.

(ב) בסעיף זה -

"יום מתן פסק הדין", לענין פסק חוץ, פסק חוץ זמני וצו ביניים - היום שבו הוכרזו אכיפים לפי חוק אכיפת פסקי חוץ, התשי"ח- 1958;

"תושב ישראל" - מי שהוא תושב לענין חוק הביטוח הלאומי, לרבות תושב ישראל באזור כהגדרתו בסעיף 378 לחוק האמור.

3. שיעורי התשלום הם כפי שנקבעו בפסק הדין למזונות או בתקנות, הכל לפי השיעור הקטן יותר.

שיעורי התשלום

4. (א) בקשת זוכה לתשלום תוגש למוסד, בדרך ששר העבודה[[2]](#footnote-2), בהתייעצות עם שר המשפטים, קבע בתקנות.

בקשה לתשלום ואישורה

(ב) נתקיימו בזוכה הוראות חוק זה והתקנות על פיו, ישלם המוסד לזוכה את השיעורים המגיעים לו לפי חוק זה.

5. המוסד יודיע למבקש, תוך שלושים יום מיום הגשת הבקשה, על אישור הבקשה ועל שיעור התשלום או על דחיית הבקשה.

הודעה למבקש

6. (א) תשלום לפי חוק זה ישולם לזוכה במשך התקופה הקבועה בפסק הדין למזונות, כל עוד מוטלת על החייב חובה בתשלום המזונות, אולם לא ישולם למפרע אלא עד היום שנקבע בפסק הדין או עד שנה אחת לפני יום הגשת הבקשה למוסד, הכל לפי המאוחר.

תקופת התשלום

(ב) על תשלום לפי חוק זה יחולו הוראות סעיפים 297א ו-297ב לחוק הביטוח הלאומי, בשינויים המחויבים.

(תיקון מס' 3)

תשנ"ח-1998

מיום 1.6.1998

**תיקון מס' 3**

[ס"ח תשנ"ח מס' 1646](http://www.nevo.co.il/Law_word/law14/LAW-1646.pdf) מיום 15.1.1998 עמ' 98 ([ה"ח 2608](http://www.nevo.co.il/Law_word/law17/PROP-2608.pdf))

6. (א) תשלום לפי חוק זה ישולם לזוכה במשך התקופה הקבועה בפסק הדין למזונות, כל עוד מוטלת על החייב חובה בתשלום המזונות, אולם לא ישולם למפרע אלא עד היום שנקבע בפסק הדין או עד שנה אחת לפני יום הגשת הבקשה למוסד, הכל לפי המאוחר.

(ב) על תשלום לפי חוק זה יחולו הוראות סעיפים 297א ו-297ב לחוק הביטוח הלאומי, בשינויים המחויבים.

7. (א) בית משפט או בית דין מוסמך המבטל פסק דין למזונות או משנה את תכנו, יודיע על כך מיד למוסד.

ביטול התשלום ושינוי שיעורו

(ב) נודע למוסד על ביטול פסק הדין למזונות או על שינויו, יבטל את התשלום לזוכה או ישנה את שיעורו הכל לפי פסק הדין, ויודיע על כך מיד לזוכה.

8. הזוכה חייב, לפי בקשת המוסד, לתת לו בעל פה או בכתב כל מידע לענין זכויותיו לפי חוק זה שיש לו או שיגיע אליו, לרבות מסמכים שברשותו או שבאפשרותו לקבלם.

מתן הודעות

8א. זוכה יודיע למוסד בכתב על כל שינוי שחל במצבו המשפחתי,, בהכנסותיו או בעניין אחר, שלגביהם מסר בעבר מידע למוסד או בעניין שלגביו הודיע לו המוסד כי הוא דרוש לצורך קבלת תשלום, בתוך שישים ימים ממועד השינוי, והכל אם השינוי עשוי להשפיע על זכאותו לתשלום או על שיעורו.

חובת עדכון פרטים

(תיקון מס' 7) תשע"א-2010

מיום 1.1.2012

**תיקון מס' 7**

[ס"ח תשע"א מס' 2259](http://www.nevo.co.il/Law_word/law14/law-2259.pdf) מיום 10.11.2010 עמ' 21 ([ה"ח 436](http://www.nevo.co.il/Law_word/law15/memshala-436.pdf))

**הוספת סעיף 8א**

9. (א) התשלומים ישולמו לזוכה שאינו נוקט בהליכים לביצוע פסק הדין למזונות.

הפסקת הזכות לתשלום

(ב) נקט הזוכה בהליכי ביצוע לפני שהגיש בקשה למוסד, רשאי הוא להפסיקם ולהגיש בקשה לפי חוק זה.

(ג) נקט הזוכה הליכי ביצוע לאחר שהגיש בקשה למוסד, ייפסקו זכויותיו לתשלומים מאת המוסד.

(ד) שר המשפטים רשאי לקבוע בתקנות מקרים ותנאים שבהם לא ייפסקו זכויותיו של הזוכה לתשלומים על אף האמור בסעיף קטן (ג).

9א. (א) (בוטל).

זוכה שיצא את ישראל

(תיקון מס' 6) תשס"ג-2003

(תיקון מס' 8) תשע"ב-2012

(ב) לא ישולם תשלום לזוכה שיצא את ישראל אם מתקיים האמור בפסקאות (1) או (2) שלהלן – בעד התקופות המפורטות בהן:

(תיקון מס' 8) תשע"ב-2012

(1) הזוכה יצא את ישראל ארבע פעמים או יותר באותה שנה קלנדרית – בעד חודש היציאה הקלנדרי ובעד חודש השיבה הקלנדרי וכן בעד חודש קלנדרי שבו שהה, בכל ימי החודש, מחוץ לישראל, והכל מהפעם הרביעית שבה יצא את ישראל ואילך;

(2) הזוכה יצא את ישראל פחות מארבע פעמים באותה שנה קלנדרית, ואולם סך הימים שבהם שהה מחוץ לישראל באותה שנה קלנדרית עלה על 72 ימים – בעד כל אחד מהחודשים שבהם תקופת שהייתו מחוץ לישראל עלתה על 72 הימים האמורים.

(ג) (1) הוראות סעיף קטן (ב) לא יחולו על מי שהיה זכאי לתשלום בעד החודש הקלנדרי שקדם לחודש היציאה ומתקיים בו אחד מאלה:

(תיקון מס' 8) תשע"ב-2012

(א) הוא שהה מחוץ לישראל לפי דרישת מעסיקו ובמימונו, בכפוף לאישור המעסיק על הצורך ביציאה אל מחוץ לישראל ועל מימונה כאמור;

(ב) הוא נזקק לטיפול רפואי מחוץ לישראל או שהוא נלווה לבנו, לבתו, לאחיו, לבן זוגו או להורהו, החולים, אשר נזקקים לטיפול רפואי מחוץ לישראל.

(2) תשלום לפי סעיף קטן זה ישולם לפי כללים, תנאים ולתקופה שקבע שר המשפטים.

(ד) (1) שהה זוכה מחוץ לישראל 183 ימים לפחות במהלך 12 חודשים רצופים, יראו אותו כמי שנמצא מחוץ לישראל כל עוד לא תמו 12 חודשים רצופים שבהם שהה בישראל 183 ימים לפחות.

(2) הוראות פסקה (1) לא יחולו על אלה:

(א) מי שהודיע למוסד, במועד, בתנאים ובאופן שקבע שר המשפטים, על יציאתו מישראל, על תקופת היעדרותו המשוערת ממנה ועל חזרתו אליה;

(ב) מי ששהה מחוץ לישראל לצורך קבלת טיפול רפואי.

(ה) בסעיף זה, "טיפול רפואי" – שירות בריאות הניתן לפי הוראות סעיף 11 בחוק ביטוח בריאות ממלכתי, התשנ"ד-1994.

מיום 1.1.2004

**תיקון מס' 6**

[ס"ח תשס"ג מס' 1892](http://www.nevo.co.il/Law_word/law14/LAW-1892.pdf) מיום 1.6.2003 עמ' 468 ([ה"ח 25](http://www.nevo.co.il/Law_word/law15/MEMSHALA-25.pdf))

**הוספת סעיף 9א**

מיום 30.7.2012

**תיקון מס' 8**

[ס"ח תשע"ב מס' 2335](http://www.nevo.co.il/Law_word/law14/law-2335.pdf) מיום 30.1.2012 עמ' 162 ([ה"ח 414](http://www.nevo.co.il/Law_word/law16/knesset-414.pdf))

~~(א) לא ישולם לזוכה שיצא את ישראל תשלום בעד חודש קלנדרי אם שהה מחוץ לישראל בכל הימים שבאותו חודש.~~

~~(ב) לא ישולם לזוכה שיצא את ישראל תשלום בעד החודש הקלנדרי שבו יצא (להלן – חודש היציאה) ובעד החודש הקלנדרי שבו חזר לישראל (להלן – חודש השיבה), אם הוא אחד מאלה:~~

~~(1) לפני שיצא את ישראל כאמור, הוא יצא את ישראל פעם נוספת באותה שנה קלנדרית;~~

~~(2) הוא לא היה זכאי לגמלה בעד החודש הקלנדרי שקדם לחודש היציאה.~~

(ב) לא ישולם תשלום לזוכה שיצא את ישראל אם מתקיים האמור בפסקאות (1) או (2) שלהלן – בעד התקופות המפורטות בהן:

(1) הזוכה יצא את ישראל ארבע פעמים או יותר באותה שנה קלנדרית – בעד חודש היציאה הקלנדרי ובעד חודש השיבה הקלנדרי וכן בעד חודש קלנדרי שבו שהה, בכל ימי החודש, מחוץ לישראל, והכל מהפעם הרביעית שבה יצא את ישראל ואילך;

(2) הזוכה יצא את ישראל פחות מארבע פעמים באותה שנה קלנדרית, ואולם סך הימים שבהם שהה מחוץ לישראל באותה שנה קלנדרית עלה על 72 ימים – בעד כל אחד מהחודשים שבהם תקופת שהייתו מחוץ לישראל עלתה על 72 הימים האמורים.

(ג) (1) ~~הוראות סעיפים קטנים (א) ו-(ב) לא יחולו על מי שמתקיימים בו שניים אלה~~ הוראות סעיף קטן (ב) לא יחולו על מי שהיה זכאי לתשלום בעד החודש הקלנדרי שקדם לחודש היציאה ומתקיים בו אחד מאלה:

~~(א) הוא היה זכאי לתשלום בעד החודש הקלנדרי שקדם לחודש היציאה;~~

(א) הוא שהה מחוץ לישראל לפי דרישת מעסיקו ובמימונו, בכפוף לאישור המעסיק על הצורך ביציאה אל מחוץ לישראל ועל מימונה כאמור;

(ב) הוא נזקק לטיפול רפואי מחוץ לישראל או שהוא נלווה לבנו, לבתו, לאחיו, לבן זוגו או להורהו, החולים, אשר נזקקים לטיפול רפואי מחוץ לישראל.

(2) תשלום לפי סעיף קטן זה ישולם לפי כללים, תנאים ולתקופה שקבע שר המשפטים.

10. מקום שהמוסד לא גבה את השיעור המלא לפי פסק הדין למזונות כאמור בסעיף 14, רשאי הזוכה, במועד ובדרך שנקבעו בתקנות, לנקוט הליכי ביצוע בשל ההפרש שבין שיעורי התשלום כפי שנקבע בפסק הדין למזונות לבין הסכום המשתלם מאת המוסד.

זכות הזוכה לגבות הפרשים

11. לשכת הוצאה לפועל שאליה הגיש זוכה בקשה לביצוע פסק דין למזונות, תודיע על כך מיד למוסד.

הודעה למוסד

12. (א) קיבל הזוכה מן החייב או מטעמו כסף או שווה כסף לפי פסק דין למזונות, יודיע על כך למוסד תוך שלושים יום מיום קבלתו.

ניכוי סכומים שנתקבלו מאת החייב

(ב) המוסד ינכה מן התשלום שהוא משלם לזוכה לפי חוק זה כל סכום ששילם שלא כדין; כן ינכה המוסד כל סכום כסף או שווה כסף שקיבל הזוכה מן החייב או מטעמו שלא באמצעות המוסד, מלבד סכומים שגבה הזוכה לפי האמור בסעיף 10.

(ג) לא נוכה מן התשלום סכום כאמור בסעיף קטן (ב), רשאי המוסד לתבוע מן הזוכה בבית דין אזורי לעבודה את החזרת הסכום.

13. זוכה הסבור שקופח בזכותו לתשלום לפי חוק זה, רשאי, בדרך ובמועד שנקבעו בתקנות, להגיש תובענה לבית דין אזורי לעבודה; אולם אם פסק הדין למזונות טעון הבהרה, תהא סמכות ההבהרה בידי בית המשפט או בית הדין שנתנו.

תובענה

פרק ג': גבייה מן החייב

14. (א) המוסד יגבה מן החייב כל סכום שהגיע או המגיע ממנו לזוכה לפי פסק הדין למזונות, לרבות ריבית כפי שנפסק והוצאות גביה ושכר טרחת עורך דין כפי שנקבע בהוצאה לפועל.

גביה וקיזוז

(ב) פסק הדין למזונות יבוצע בדרך האמורה בחוק ההוצאה לפועל, תשכ"ז–1967, כאילו ניתן לזכות המוסד, לרבות האמור בפרק ז' שבו.

(ג) היה המוסד חב לחייב סכום כסף על פי כל דין, רשאי הוא לקזז כנגד אותו סכום את התשלום המשתלם לזוכה; החייב רשאי לפנות בענין הקיזוז לבית הדין האזורי לעבודה.

15. גבה המוסד מן החייב יותר מהתשלומים ששילם לזוכה לפי חוק זה, יעביר את ההפרש לזוכה אחרי ניכוי הוצאות גביה ושכר טרחת עורך דין, במידה שנגבו מהחייב כאמור בסעיף 14(א).

העברת ההפרש לזוכה

פרק ד': הוראות שונות

16. אוצר המדינה יקציב למוסד את כל הכספים הדרושים לו כדי לבצע את התשלומים לזוכים לפי הוראות פרק ב'.

תקציב

17. (א) זוכה שמסר הצהרה כוזבת לגבי מידע הדרוש למוסד, לצורך קביעת זכאותו לתשלום, שיעורו או עדכונו או שהעלים מידע כאמור, דינו – קנס כאמור בסעיף 61(א)(2) לחוק העונשין, התשל"ז-1977 (בחוק זה – חוק העונשין).

עונשין

(תיקון מס' 7) תשע"א-2010

(ב) (1) קיבל זוכה הודעה מהמוסד בדואר רשום בדבר הפרטים האמורים בתוספת והמשפיעים על הזכאות לתשלום או על שיעורו, שעליהם הוא נדרש לדווח, וחל שינוי באחד או יותר מהפרטים האמורים בתקופה של ארבע שנים ממועד משלוח ההודעה, והזוכה לא דיווח בכתב למוסד על השינוי בתוך שישים ימים ממועד השינוי, בניגוד להוראות סעיף 8א, דינו – קנס כאמור בסעיף 61(א)(2) לחוק העונשין;

(תיקון מס' 7) תשע"א-2010

(2) ההודעה כאמור בפסקה (1) תכלול אזהרה בנוסח האמור בחלק ג' שבתוספת, ותהיה בשפות עברית, ערבית, רוסית ואמהרית; ערכם של השיעורים מהסכום הבסיסי כאמור בתוספת המצוינים בהודעה, יוצג גם בשקלים חדשים; להודעה יצורף טופס לעדכון הפרטים בשפה העברית;

(3) נשלחה לזוכה הודעה לפי סעיף קטן זה בדואר רשום לכתובת שעליה הודיע למוסד לאחרונה ולכתובתו המופיעה במרשם האוכלוסין, יראו אותה כאילו הומצאה כדין גם בלא חתימה על אישור המסירה בתום 15 ימים מיום שנשלחה, זולת אם הוכיח הנמען שלא קיבל את ההודעה מסיבות שאינן תלויות בו ולא עקב הימנעותו מלקבלן;

(4) הוכיח זוכה כי לא קיבל את ההודעה בדואר רשום מסיבות שאינן תלויות בו ולא עקב הימנעותו מלקבלן, יחולו לגביו הוראות פסקה (1), ובלבד שקיבל את ההודעה כאמור מידי עובד המוסד;

(5) הוראות סעיף קטן זה לא יחולו על מי שנקבעה לגביו נכות רפואית לפי פרט 33, 34 או 91 שברשימת הליקויים, כמשמעותה בסעיף 208 לחוק הביטוח הלאומי, ומי שנקבע לגביו כי הוא זקוק להשגחה מתמדת, כמשמעותה בסעיף 224(א)(2) לחוק הביטוח הלאומי.

(ג) זוכה אשר ללא הצדק סביר לא הודיע למוסד, כאמור בסעיף 12(א), דינו – מאסר שני חדשים או קנס 1000 לירות.

מיום 1.1.2012

**תיקון מס' 7**

[ס"ח תשע"א מס' 2259](http://www.nevo.co.il/Law_word/law14/law-2259.pdf) מיום 10.11.2010 עמ' 21 ([ה"ח 436](http://www.nevo.co.il/Law_word/law15/memshala-436.pdf))

17. (א) זוכה שמסר הצהרה כוזבת לגבי מידע הדרוש למוסד, לצורך קביעת זכאותו לתשלום, שיעורו או עדכונו או שהעלים מידע כאמור, דינו – קנס כאמור בסעיף 61(א)(2) לחוק העונשין, התשל"ז-1977 (בחוק זה – חוק העונשין).

(ב) (1) קיבל זוכה הודעה מהמוסד בדואר רשום בדבר הפרטים האמורים בתוספת והמשפיעים על הזכאות לתשלום או על שיעורו, שעליהם הוא נדרש לדווח, וחל שינוי באחד או יותר מהפרטים האמורים בתקופה של ארבע שנים ממועד משלוח ההודעה, והזוכה לא דיווח בכתב למוסד על השינוי בתוך שישים ימים ממועד השינוי, בניגוד להוראות סעיף 8א, דינו – קנס כאמור בסעיף 61(א)(2) לחוק העונשין;

(2) ההודעה כאמור בפסקה (1) תכלול אזהרה בנוסח האמור בחלק ג' שבתוספת, ותהיה בשפות עברית, ערבית, רוסית ואמהרית; ערכם של השיעורים מהסכום הבסיסי כאמור בתוספת המצוינים בהודעה, יוצג גם בשקלים חדשים; להודעה יצורף טופס לעדכון הפרטים בשפה העברית;

(3) נשלחה לזוכה הודעה לפי סעיף קטן זה בדואר רשום לכתובת שעליה הודיע למוסד לאחרונה ולכתובתו המופיעה במרשם האוכלוסין, יראו אותה כאילו הומצאה כדין גם בלא חתימה על אישור המסירה בתום 15 ימים מיום שנשלחה, זולת אם הוכיח הנמען שלא קיבל את ההודעה מסיבות שאינן תלויות בו ולא עקב הימנעותו מלקבלן;

(4) הוכיח זוכה כי לא קיבל את ההודעה בדואר רשום מסיבות שאינן תלויות בו ולא עקב הימנעותו מלקבלן, יחולו לגביו הוראות פסקה (1), ובלבד שקיבל את ההודעה כאמור מידי עובד המוסד;

(5) הוראות סעיף קטן זה לא יחולו על מי שנקבעה לגביו נכות רפואית לפי פרט 33, 34 או 91 שברשימת הליקויים, כמשמעותה בסעיף 208 לחוק הביטוח הלאומי, ומי שנקבע לגביו כי הוא זקוק להשגחה מתמדת, כמשמעותה בסעיף 224(א)(2) לחוק הביטוח הלאומי.

(ג) זוכה אשר ללא הצדק סביר לא הודיע למוסד, כאמור בסעיף 12(א), דינו – מאסר שני חדשים או קנס 1000 לירות.

18. (א) מקום שנתקבלו כספים בלשכת הוצאה לפועל, לפי הליכים שנקט המוסד על פי סעיף 14(א) ושהזוכה נקט לפי סעיף 10, ישמשו כספים אלה תחילה לזכותו של הזוכה.

ייחוד תשלומים

(ב) תשלומים שהמוסד משלמם לזוכה לפי חוק זה, דינם כדין מזונות, לענין עיקול, העברה, שעבוד וקיזוז.

19. (בוטל).

(תיקון מס' 2)

תשנ"ח-1998

(תיקון מס' 3)   
תשנ"ח-1998

מיום 1.1.1998

**תיקון מס' 2**

[ס"ח תשנ"ח מס' 1645](http://www.nevo.co.il/Law_word/law14/LAW-1645.pdf) מיום 15.1.1998 עמ' 58 ([ה"ח 2650](http://www.nevo.co.il/Law_word/law17/PROP-2650.pdf))

**תיקון מס' 3**

[ס"ח תשנ"ח מס' 1646](http://www.nevo.co.il/Law_word/law14/LAW-1646.pdf) מיום 15.1.1998 עמ' 98 ([ה"ח 2608](http://www.nevo.co.il/Law_word/law17/PROP-2608.pdf))

**ביטול סעיף 19**

הנוסח הקודם:

~~19. ניתנו לאדם זכויות וחובות על פי סעיף 192א לחוק הביטוח הלאומי [נוסח משולב], תשכ"ח-1968, זכאי הוא לבקש מאת המוסד תשלום חדשי כאמור בסעיף 2, והוראות חוק זה יחולו עליו בשינויים המחייבים.~~

20. (א) שר המשפטים ממונה על ביצוע חוק זה, והוא רשאי, בכפוף לאמור בסעיפים קטנים (ב) ו-(ג), להתקין תקנות בכל הנוגע לביצועו, לרבות קביעת שיעורי תשלום לפי חוק זה, ובלבד שתקנות לענין סעיף 3 יותקנו בהתייעצות עם שר האוצר.

ביצוע ותקנות

(ב) שר העבודה[[3]](#footnote-3) רשאי, בהתייעצות עם שר המשפטים, להתקין תקנות בכל הנוגע לביצוע התפקידים המוטלים לפי חוק זה על המוסד.

(ג) תקנות על פי סעיפים 3, 9(ד), 21 ו-22 יותקנו באישור ועדת העבודה של הכנסת.

ת"ט תשל"ב-1972

מיום 20.7.1972

**ת"ט תשל"ב-1972**

[ס"ח תשל"ב מס' 662](http://www.nevo.co.il/Law_word/law14/LAW-0662.pdf) מיום 20.7.1972 עמ' 127

(ג) תקנות על פי סעיפים 3, 9(ד), ~~15,~~ 21 ו-22 יותקנו באישור ועדת העבודה של הכנסת.

21. על אף האמור בחוק זה, יוחל בהפעלתו בהדרגה, והוא יחול על סוגי הזוכים ולפי התנאים ששר המשפטים, בהתייעצות עם שר האוצר, קבע מזמן לזמן בתקנות.

הוראות מעבר לענין הפעלת החוק

22. חוק זה יחול רק על פסקי דין למזונות שניתנו לאחר י"ב בתשרי תשל"ב (1 באוקטובר 1971), אולם שר המשפטים בהתייעצות עם שר האוצר רשאי להחיל חוק זה לגבי פסקי דין שניתנו לפני המועד האמור, לתקופות שונות ולסוגי זוכים פלונים, הכל כפי שקבע.

תחולה

23. תחילתו של חוק זה ביום כ"ג בתשרי תשל"ג (1 באוקטובר 1972), אולם לא ישולמו תשלומים למפרע כאמור בסעיף 6, בשל תקופה שלפני תחילתו.

תחילה

**תוספת**

(תיקון מס' 7) תשע"א-2010

(סעיף 17(ב))

חלק א': פרטים המשפיעים על זכאות לתשלום או על שיעורו לעניין סעיף 17(ב)

בלוח זה, "הסכום הבסיסי" – הסכום כאמור בפסקה (3) להגדרה "הסכום הבסיסי" בחוק הביטוח הלאומי;

1. קיומה או אי-קיומה של יתרת חשבון של הזוכה במוסד פיננסי, כהגדרתו בחוק הסכמים בנכסים פיננסיים, התשס"ו-2006, בין בבעלותו ובין בבעלות משותפת עם אחר, או שינוי שחל בה, אם השינוי כאמור עולה על 9% מהסכום הבסיסי לגבי יחיד, או 13% מהסכום הבסיסי לגבי מי שיש עמו ילד או בן זוג.

2. קיומה או אי-קיומה של זכות בנכס מקרקעין, של הזוכה או שינוי שחל בזכות כאמור.

3. גובה ההכנסה מעבודה שהזוכה עובד בה, או שינוי שחל בה, אם השינוי כאמור עולה על 9% מהסכום הבסיסי לגבי יחיד, או 13% מהסכום הבסיסי לגבי מי שיש עמו ילד או בן זוג.

4. הכנסה ממקורות אחרים של הזוכה או שינוי שחל בה, אם השינוי כאמור עולה על 9% מהסכום הבסיסי לגבי יחיד, או 13% מהסכום הבסיסי לגבי מי שיש עמו ילד או בן זוג.

5. כתובת המגורים של הזוכה בישראל או שינוי בכתובת כאמור או מעבר לכתובת מגורים אחרת מחוץ לישראל.

6. היות הזוכה בעל אזרחות זרה או שינוי לעניין אזרחות כאמור.

7. מועדי כניסה לישראל ויציאה ממנה של הזוכה, ותקופת שהותו מחוץ לישראל.

8. מגורים תחת קורת גג אחת, תחילתם או הפסקתם של מגורים כאמור עם אחד מאלה:

(1) מי שנישא לזוכה, לרבות מי שנישא על פי הדין במדינת חוץ;

(2) מי שהוא הורה של אחד מילדי הזוכה;

(3) מי שיש לזוכה חשבון בנק משותף עמו או שיש לזוכה זכות משותפת עמו בנכס מקרקעין או ברכב;

(4) מי שיש לזוכה הסכם ממון או הסכם אחר בדבר שיתוף בהכנסות או בהוצאות עמו.

9. קבלת כספים על ידי הזוכה ישירות מהחייב או ממי מטעמו לעניין סעיף 12 או אי-קבלת כספים כאמור.

10. קיומו או אי-קיומו של פסק דין מזונות לטובת הזוכה המאוחר לפסק דין שמסר למוסד.

**חלק ב': פרטים נדרשים**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| מספר הפרט בחלק א' | | | | | | | | | |
| פרט 1 | פרט 2 | פרט 3 | פרט 4 | פרט 5 | פרט 6 | פרט 7 | פרט 8 | פרט 9 | פרט 10 |
| נדרש | נדרש | נדרש | נדרש | נדרש | נדרש | נדרש | נדרש | נדרש | נדרש |

**חלק ג'**

**אזהרה**

הרינו להביא לידיעתך כי אם לא תעדכן את המוסד לביטוח לאומי על כל שינוי שיחול באחד או יותר מהפרטים המפורטים בהודעה זו בתוך שישים ימים ממועד השינוי, במהלך ארבע שנים ממועד משלוח הודעה זו, הנך צפוי לעונשים הקבועים לפי החוק, לרבות קנס; ככל שחל שינוי בפרטים האמורים לגביך, אנא עדכן את המוסד לביטוח לאומי בטופס המצורף.

מיום 1.1.2012

**תיקון מס' 7**

[ס"ח תשע"א מס' 2259](http://www.nevo.co.il/Law_word/law14/law-2259.pdf) מיום 10.11.2010 עמ' 22 ([ה"ח 436](http://www.nevo.co.il/Law_word/law15/memshala-436.pdf))

**הוספת תוספת**

שניאור זלמן שזר גולדה מאיר יעקב ש' שפירא

נשיא המדינה ראש הממשלה שר המשפטים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשל"ב מס' 654](http://www.nevo.co.il/Law_word/law14/LAW-0654.pdf) מיום 2.4.1972 עמ' 87 ([ה"ח תשל"א מס' 922](http://www.nevo.co.il/Law_word/law17/PROP-0922.pdf) עמ' 95).

   ת"ט [ס"ח תשל"ב מס' 662](http://www.nevo.co.il/Law_word/law14/LAW-0662.pdf) מיום 20.7.1972 עמ' 127.

   תוקן [ס"ח תשנ"ה מס' 1497](http://www.nevo.co.il/Law_word/law14/LAW-1497.pdf) מיום 28.12.1994 עמ' 80 ([ה"ח תשנ"ד מס' 2299](http://www.nevo.co.il/Law_word/law17/PROP-2299.pdf) עמ' 588) – תיקון מס' 1 בסעיף 39 לחוק יישום ההסכם בדבר רצועת עזה ואזור יריחו (הסדרים כלכליים והוראות שונות) (תיקוני חקיקה), תשנ"ה- 1994.

   [ס"ח תשנ"ח מס' 1645](http://www.nevo.co.il/Law_word/law14/LAW-1645.pdf) מיום 15.1.1998 עמ' 58 ([ה"ח תשנ"ח מס' 2650](http://www.nevo.co.il/Law_word/law17/PROP-2650.pdf) עמ' 20) – תיקון מס' 2 בסעיף 10 לחוק להגברת הצמיחה והתעסוקה ולהשגת יעדי התקציב לשנת הכספים 1998 (תיקוני חקיקה), תשנ"ח-1998; תחילתו ביום 1.1.1998.

   [ס"ח תשנ"ח מס' 1646](http://www.nevo.co.il/Law_word/law14/LAW-1646.pdf) מיום 15.1.1998 עמ' 98 ([ה"ח תשנ"ז מס' 2608](http://www.nevo.co.il/Law_word/law17/PROP-2608.pdf) עמ' 285) – תיקון מס' 3 בסעיף 11 לחוק הביטוח הלאומי (תיקון מס' 19), תשנ"ח-1998; תחילתו ביום 1.6.1998 ור' סעיף 20 לענין הוראת מעבר.

   [ס"ח תשס"ב מס' 1831](http://www.nevo.co.il/Law_word/law14/LAW-1831.pdf) מיום 17.2.2002 עמ' 153 ([ה"ח תשס"ב מס' 3043](http://www.nevo.co.il/Law_word/law17/PROP-3043.pdf) עמ' 16, [ה"ח תשס"ב מס' 3065](http://www.nevo.co.il/Law_word/law17/PROP-3065.pdf) עמ' 205, [ה"ח תשס"ב מס' 3072](http://www.nevo.co.il/Law_word/law17/PROP-3072.pdf) עמ' 224) – תיקון מס' 4 בסעיף 7 לחוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2002), תשס"ב-2002; תחילתו ביום 1.1.2002 ור' סעיף 8 לענין תחולה.

   [ס"ח תשס"ג מס' 1882](http://www.nevo.co.il/Law_word/law14/LAW-1882.pdf) מיום 29.12.2002 עמ' 174 ([ה"ח הממשלה תשס"ג מס' 4](http://www.nevo.co.il/Law_word/law15/MEMSHALA-4.pdf) עמ' 18) – תיקון מס' 5 בסעיף 19 לחוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2003), תשס"ג-2002; תחילתו ביום 1.1.2003 ור' סעיפים 20, 21 לענין תחולה, הוראת מעבר והוראת שעה. תוקן [ס"ח תשע"ו מס' 2573](http://www.nevo.co.il/law_word/law14/law-2573.pdf) מיום 11.8.2016 עמ' 1156 ([ה"ח הממשלה תשע"ו מס' 1035](http://www.nevo.co.il/Law_word/law15/memshala-1035.pdf) עמ' 922) – תיקון מס' 5 (תיקון) בסעיף 2 לחוק הבטחת הכנסה (הוראת שעה ותיקוני חקיקה), תשע"ו-2016.

   [ס"ח תשס"ג מס' 1892](http://www.nevo.co.il/Law_word/law14/LAW-1892.pdf) מיום 1.6.2003 עמ' 468 ([ה"ח הממשלה תשס"ג מס' 25](http://www.nevo.co.il/Law_word/law15/MEMSHALA-25.pdf) עמ' 262) – תיקון מס' 6 בסעיף 64 לחוק התכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004), תשס"ג-2003; תחילתו ביום 1.1.2004 ור' סעיף 65 לענין תחולה.

   [ס"ח תשע"א מס' 2259](http://www.nevo.co.il/Law_word/law14/law-2259.pdf) מיום 10.11.2010 עמ' 21 ([ה"ח הממשלה תשס"ט מס' 436](http://www.nevo.co.il/Law_word/law15/memshala-436.pdf) עמ' 348, 597) – תיקון מס' 7 בסעיף 5 לחוק הביטוח הלאומי (תיקון מס' 122), תשע"א-2010; תחילתו ביום 1.1.2012 ור' סעיף 8 לענין תחולה.

   [ס"ח תשע"ב מס' 2335](http://www.nevo.co.il/law_word/law14/law-2335.PDF) מיום 30.1.2012 עמ' 162 ([ה"ח הכנסת תשע"ב מס' 414](http://www.nevo.co.il/Law_word/law16/knesset-414.pdf) עמ' 16, 17) – תיקון מס' 8; תחילתו שישה חודשים מיום פרסומו. [↑](#footnote-ref-1)
2. סמכויות שר הרווחה הועברו לשר העבודה: [י"פ תשפ"ג מס' 11103](https://www.nevo.co.il/law_html/law10/yalkut-11103.pdf) מיום 8.2.2023 עמ' 3644. [↑](#footnote-ref-2)
3. סמכויות שר הרווחה הועברו לשר העבודה: [י"פ תשפ"ג מס' 11103](https://www.nevo.co.il/law_html/law10/yalkut-11103.pdf) מיום 8.2.2023 עמ' 3644. [↑](#footnote-ref-3)