חוק המפלגות (גביית סכומים לאוצר המדינה) (הוראת שעה), תשס"ח-2008

דיני חוקה – כנסת – מפלגות

מסים – גבייה

תוכן ענינים

|  |  |  |  |
| --- | --- | --- | --- |
| סעיף 1 | גביית סכומים הוראת שעה | [Go](#Seif1) | 2 |
| סעיף 2 | דרישת תשלום | [Go](#Seif2) | 2 |
| סעיף 3 | גבייה באמצעות המרכז לגביית קנסות, אגרות והוצאות | [Go](#Seif3) | 2 |
| סעיף 4 | תיקון חוק המרכז לגביית קנסות, אגרות והוצאות הוראת שעה | [Go](#Seif4) | 2 |

חוק המפלגות (גביית סכומים לאוצר המדינה) (הוראת שעה), תשס"ח-2008[[1]](#footnote-1)\*

1.[\*](http://www.nevo.co.il/links/psika/?pIzcurLaw=חוק%20המפלגות%20(גביית%20סכומים%20לאוצר%20המדינה)%20(הוראת%20שעה)&pIzcurNum=1) הוראות חוק זה יחולו על סכומים שהיה על מועמדים להעביר לאוצר המדינה לפי הוראות השעה המפורטות להלן (בחוק זה – הוראות השעה) ולא הועברו או לא נגבו לפי פקודת המסים (גביה), כאמור באותן הוראות שעה, עד יום תחילתו של חוק זה ועל סכומים כאמור שעל מועמדים להעביר אחרי תחילתו לפי הוראות השעה האמורות:

גביית סכומים – הוראת שעה

(1) חוק המפלגות (בחירות מקדימות לכנסת השבע עשרה) (הוראת שעה), התשס"ו-2005;

(2) חוק המפלגות (בחירות מקדימות) (הוראת שעה), התשס"ז-2007;

(3) חוק המפלגות (בחירות מקדימות) (הוראת שעה) (תיקון), התשס"ז-2007.

2.[\*](http://www.nevo.co.il/links/psika/?pIzcurLaw=חוק%20המפלגות%20(גביית%20סכומים%20לאוצר%20המדינה)%20(הוראת%20שעה)&pIzcurNum=2) (א) רשם המפלגות ישלח, בדואר רשום, דרישת תשלום למועמד שעליו להעביר סכומים לאוצר המדינה, לפי הוראות השעה; בדרישה יציין הרשם את הסכום שעל המועמד לשלם ויודיע לו שעליו לשלמו בתוך 30 ימים מיום קבלת הדרישה.

דרישת תשלום

(ב) דרישת תשלום למי שהיה עליו להעביר סכומים לאוצר המדינה לפני יום תחילתו של חוק זה ולא העבירם או שלא נגבו ממנו לפי הוראות השעה תישלח בתוך 30 ימים מיום פרסומו של חוק זה.

(ג) דרישת תשלום למי שמבקר המדינה קבע לגביו שעליו להעביר סכומים לאוצר המדינה לאחר יום תחילתו של חוק זה, תישלח בתום 30 הימים מיום שהודיע לו מבקר המדינה על קביעתו כאמור.

3.[\*](http://www.nevo.co.il/links/psika/?pIzcurLaw=חוק%20המפלגות%20(גביית%20סכומים%20לאוצר%20המדינה)%20(הוראת%20שעה)&pIzcurNum=3) (א) חוק המרכז לגביית קנסות, אגרות והוצאות, התשנ"ה-1995, יחול על גביית סכומים לפי חוק זה, בכפוף להוראות חוק חסינות חברי הכנסת זכויותיהם וחובותיהם, התשי"א-1951.

גבייה באמצעות המרכז לגביית קנסות, אגרות והוצאות

(ב) לא שולם הסכום במועד שצוין בדרישה כאמור בסעיף 2, יתווספו עליו, לתקופת הפיגור מאותו מועד, הפרשי הצמדה וריבית לפי חוק פסיקת ריבית והצמדה, התשכ"א-1961, עד תשלומו.

4.[\*](http://www.nevo.co.il/links/psika/?pIzcurLaw=חוק%20המפלגות%20(גביית%20סכומים%20לאוצר%20המדינה)%20(הוראת%20שעה)&pIzcurNum=4) בחוק המרכז לגביית קנסות, אגרות והוצאות, התשנ"ה-1995 –

תיקון חוק המרכז לגביית קנסות, אגרות והוצאות – הוראת שעה

(1) בסעיף 1, בהגדרה "חוב", אחרי פסקה (11) יבוא:

"(12) סכום שעל מועמד להעביר לאוצר המדינה לפי הוראות השעה המפורטות בסעיף 1 לחוק המפלגות (גביית סכומים לאוצר המדינה) (הוראת שעה), התשס"ח-2008";

(2) בסעיף 3(ד), אחרי "פיצוי כאמור בפסקה (6)," יבוא "סכום כאמור בפסקה (12),".

אהוד אולמרט דניאל פרידמן

ראש הממשלה שר המשפטים

שמעון פרס דליה איציק

נשיא המדינה יושבת ראש הכנסת

1. \* פורסם [ס"ח תשס"ח מס' 2135](http://www.nevo.co.il/Law_word/law14/law-2135.pdf) מיום 27.2.2008 עמ' 217 ([ה"ח הכנסת תשס"ז מס' 130](http://www.nevo.co.il/Law_word/law16/knesset-130.pdf) עמ' 48). [↑](#footnote-ref-1)