חוק המרכז הישראלי לקידום תרבות האדם, תשי"ט-1958

רשויות ומשפט מנהלי – תרבות, פנאי ומועדים

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הקמת המרכז | סעיף 1 |
| 2 | [Go](#Seif1) | מטרת המרכז ותפקידיו | סעיף 2 |
| 2 | [Go](#Seif2) | מקום מושב המרכז | סעיף 3 |
| 2 | [Go](#Seif3) | חברי המרכז הראשונים | סעיף 4 |
| 2 | [Go](#Seif4) | תקנון המרכז | סעיף 5 |
| 2 | [Go](#Seif5) | אי תלות | סעיף 6 |
| 2 | [Go](#Seif6) | המרכז - תאגיד | סעיף 7 |
| 2 | [Go](#Seif7) | פטור ממסים | סעיף 8 |
| 2 | [Go](#Seif8) | ביצוע | סעיף 9 |

חוק המרכז הישראלי לקידום תרבות האדם, תשי"ט-1958[[1]](#footnote-1)\*

1. מוקם בזה המרכז הישראלי לקידום תרבות האדם (להלן - המרכז).

הקמת המרכז

2. (א) מטרת המרכז היא לבקש ולגלם בערכים אנושיים את הישגי ההגות, המדע, המחקר, הספרות והאמנות.

מטרת המרכז ותפקידיו

(ב) לשם כך –

(1) ישמש המרכז מקום פגישה לאומי ובין-לאומי להוגים, אנשי-מדע, חוקרים, סופרים ואמנים, לשם בירור עקרוני של השפעת ההגות, המדע, המחקר, האמנות והספרות על האדם והחברה בזמננו;

(2) יעודד המרכז שיתוף פעולה בהיקף לאומי ובין-לאומי בין אנשי הרוח לתחומיהם השונים לשם הגשמת המטרות הנזכרות לעיל;

(3) יתן המרכז פרסום בארץ ומחוצה לה לדיוניו שיש בהם כדי לקדם את מטרות המרכז.

3. מקום מושבו של המרכז יהיה בירושלים.

מקום מושב המרכז

4. בהמלצת חבר הנאמנים של החברה הרשומה לפי פקודת החברות, בשם "מוסד ון-ליר לקידום תרבות האדם" (להלן - מוסד ון-ליר) ועל דעת הממשלה, ימנה נשיא המדינה מבין אנשי ההגות, המדע, המחקר, הספרות והאמנות את החברים הראשונים של המרכז שמספרם לא יעלה על עשרה. הודעה על מינויים של החברים הראשונים תפורסם ברשומות.

חברי המרכז הראשונים

5. (א) החברים הראשונים של המרכז יכינו תוך שנה אחת את תקנון המרכז ובו הוראות בדבר החברות במרכז, הרכב מוסדותיו, קשריו עם מוסדות אחרים, סדרי עבודתו, ודרכי קביעת תקציבו.

תקנון המרכז

(ב) התקנון יובא לאישור הממשלה.

(ג) עד לאישור התקנון יקבעו החברים הראשונים את סדרי עבודתם.

6. בתחום סמכויותיו, לפי חוק זה ולפי תקנונו, המרכז הוא בן-חורין לכלכל עניניו כטוב בעיניו.

אי-תלות

7. המרכז הוא תאגיד, וכשר לתבוע ולהיתבע, לרכוש ולהחזיק נכסים ולהוציאם מרשותו, להתקשר בחוזים ולהיות בעל-דין בכל הליך משפטי וצד בכל משא-ומתן אחר.

המרכז – תאגיד

8. לענין פקודת מס הכנסה, 1947, נחשב המרכז כמוסד בעל אופי ציבורי לעניני דת, צדקה, חינוך ותרבות; וכל עסקה של המרכז וכל נכסיו יהיו פטורים מכל אגרה, ארנונה או תשלום-חובה אחר המשתלמים למדינה או לרשות מקומית; למוסד ון-ליר יוענקו הפטורים הניתנים למרכז לפי סעיף זה, לגבי נכסיו ועסקאותיו הכרוכים בהקמת בניני המרכז והחזקתם.

פטור ממסים

9. שר החינוך והתרבות ממונה על ביצוע חוק זה והוא רשאי להתקין תקנות לביצועו.

ביצוע

יצחק בן-צבי דוד בן-גוריון זלמן ארן

נשיא המדינה ראש הממשלה שר החינוך והתרבות

1. \* פורסם [ס"ח תשי"ט מס' 265](http://www.nevo.co.il/Law_word/law14/LAW-0265.pdf) מיום 31.12.1958 עמ' 10 ([ה"ח תשי"ח מס' 343](http://www.nevo.co.il/Law_word/law17/PROP-0343.pdf) עמ' 209). [↑](#footnote-ref-1)