חוק הנצחת זכרם של נשיאי ישראל וראשי ממשלותיה, תשמ"ו-1986

רשויות ומשפט מנהלי – תרבות, פנאי ומועדים – הנצחה – ראשי ממשלה ונשיאים

רשויות ומשפט מנהלי – תרבות, פנאי ומועדים – מוסדות – הנצחה

רשויות ומשפט מנהלי – תרבות, פנאי ומועדים – נכסי תרבות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | המועצה | סעיף 1 |
| 2 | [Go](#Seif1) | תקופת כהונה | סעיף 2 |
| 2 | [Go](#Seif2) | נוהל | סעיף 3 |
| 2 | [Go](#Seif3) | תכנית הנצחה | סעיף 4 |
| 2 | [Go](#Seif4) | פעולות הגנז | סעיף 5 |
| 2 | [Go](#Seif5) | פיקוח | סעיף 6 |
| 2 | [Go](#Seif6) | תחולה | סעיף 7 |
| 2 | [Go](#Seif7) | ביצוע ותקנות | סעיף 8 |

חוק הנצחת זכרם של נשיאי ישראל וראשי ממשלותיה, תשמ"ו-1986[[1]](#footnote-1)\*

1. הממשלה תמנה מועצה לענין הנצחת זכרם של מי שנשאו את משרת נשיא המדינה או ראש הממשלה (להלן - המועצה); המועצה תמנה לא יותר מעשרים ואחד חברים ותהיה מורכבת מנציגי הממשלה ואנשי ציבור; הממשלה תמנה אחד מנציגיה במועצה להיות יושב ראש.

המועצה

2. תקופת כהונתו של חבר המועצה היא חמש שנים; ניתן למנותו מחדש.

תקופת כהונה

3. המועצה תקבע את נוהל דיוניה ככל שלא נקבע בחוק זה או בתקנות לפיו.

נוהל

4. (א) המועצה תציע לממשלה, בין ביזמתה ובין לפי פניה מאת הממשלה, תכנית להנצחת זכרו של כל מי שכיהן כנשיא המדינה או ראש הממשלה.

תכנית הנצחה

(ב) התכנית תפרט את פעולות ההנצחה שתבצע הממשלה ואת פעולות ההנצחה שיבצעו גופים ציבוריים בתמיכת הממשלה, לרבות תמיכה במפעלים או מוסדות הנושאים את שמו של הנפטר, הכל כפי שהמועצה תראה כהולם את הנצחת זכרו של הנפטר, בשים לב לאישיותו, לפועלו ולשאר שיקולים הנוגעים לענין; התכנית תכלול אומדן של ההוצאות הכרוכות בביצועה והצעת מקורות לכיסויין.

(ג) תכנית הנצחה טעונה אישור הממשלה.

(ד) ניתן לשנות תכנית הנצחה בדרך האמורה בסעיף זה לענין הכנתה ואישורה.

5. במסגרת הפעולות להנצחת זכרו של מי שכיהן כנשיא המדינה או כראש הממשלה, רשאית הממשלה להורות לגנז שנתמנה לפי חוק הארכיונים, תשט"ו-1955, לעשות את הפעולות הבאות או מקצתן:

פעולות הגנז

(1) לכנס את החומר התיעודי על פעולותיו;

(2) לפרסם את מבחר נאומיו, הרצאותיו וכתביו, במתכונת שיקבע הגנז בהתייעצות עם המוצעה, ובלבד שלגבי נכסים שאינם של המדינה לא ייפגעו זכויותיהם של בני משפחת הנפטר או של אדם אחר;

(3) לערוך, לפי המלצת המועצה, תצוגות פומביות של כתביו או חומר תיעודי אחר המתייחס אליו, בין בגנזך המדינה ובין במקום ציבורי אחר.

6. (א) המועצה תפקח על ביצוע תכנית הנצחה ותדווח לממשלה על ממצאיה בצירוף המלצותיה.

פיקוח

(ב) המועצה רשאית לדרוש מכל מי שנטל חלק בביצוע פעולת הנצחה במימון אוצר המדינה או בתמיכת הממשלה, שימסור לה או למי שהיא מינתה לכך כל ידיעה או מסמך הדרושים לה לצורך תפקידי הפיקוח לפי סעיף קטן (א).

7. חוק זה יחול על פעולות הנצחה אף שהחלו בהן לפני תחילתו.

תחולה

8. הממשלה תמנה אחד משריה להיות ממונה על ביצוע חוק זה והוא יהיה רשאי, באישור ועדת החוקה, חוק ומשפט של הכנסת, להתקין תקנות בכל הנוגע לביצועו; הודעה על המינוי תפורסם ברשומות.

ביצוע ותקנות

שמעון פרס

ראש הממשלה

חיים הרצוג

נשיא המדינה

1. \* פורסם [ס"ח תשמ"ו מס' 1193](http://www.nevo.co.il/Law_word/law14/LAW-1193.pdf) מיום 13.8.1986 עמ' 243 ([ה"ח תשמ"ה מס' 1713](http://www.nevo.co.il/Law_word/law17/PROP-1713.pdf) עמ' 94). [↑](#footnote-ref-1)