חוק הסדרים במשק המדינה (היטלים וארנונה), תשנ"א-1991

מסים – היטלים

מסים – מסי שלטון מקומי – ארנונה

רשויות ומשפט מנהלי – רשויות מקומיות – מסי שלטון מקומי – ארנונה

רשויות ומשפט מנהלי – רשויות מקומיות – מסי שלטון מקומי – אגרות והיטלים

משפט פרטי וכלכלה – כספים – תקציב ומשק המדינה

תוכן ענינים

|  |  |  |  |
| --- | --- | --- | --- |
|  | פרק א': היטל לקליטת העליה | [Go](#med0) | 2 |
| סעיף 1 | פרשנות | [Go](#Seif1) | 2 |
| סעיף 2 | ההיטל ושיעורו | [Go](#Seif2) | 2 |
| סעיף 3 | מקדמות | [Go](#Seif3) | 3 |
| סעיף 4 | ניכוי במקור | [Go](#Seif4) | 3 |
| סעיף 5 | דין ההיטל | [Go](#Seif5) | 3 |
| סעיף 6 | תחולה | [Go](#Seif6) | 3 |
| סעיף 7 | ביצוע ותקנות | [Go](#Seif7) | 3 |
|  | פרק ב': היטל על שירותים מיובאים | [Go](#med1) | 3 |
| סעיף 8 | תיקון חוק היטל על שירותים מיובאים | [Go](#Seif8) | 3 |
|  | פרק ג': ארנונה כללית | [Go](#med2) | 3 |
| סעיף 9 | העלאת ארנונה כללית | [Go](#Seif9) | 3 |
| סעיף 10 | תיקון פקודות העיריות | [Go](#Seif10) | 4 |
| סעיף 11 | תחולה על מועצות מקומיות | [Go](#Seif11) | 4 |
|  | פרק ד': הנחות ממס | [Go](#med3) | 4 |

חוק הסדרים במשק המדינה (היטלים וארנונה), תשנ"א-1991[[1]](#footnote-1)\*

פרק א': היטל לקליטת העליה

1. (א) בפרק זה –

פרשנות

"הפקודה" - פקודת מס הכנסה;

"נישום" - יחיד וכן חבר בחברה משפחתית כמשמעותה בסעיף 64א לפקודה;

"מס הכנסה" - לרבות מס על ריווח הון ומס שבח מקרקעין כהגדרתו בחוק מס שבח מקרקעין, תשכ"ג-1963;

"מס בשיעור סופי" - מס שנקבע ששיעורו סופי, ללא זכות לפטור, לניכוי, לזיכוי, לקיזוז או להפחתה כלשהם;

"היטל" - היטל לקליטת העליה כאמור בסעיף 2.

(ב) לכל שאר המונחים בפרק זה תהא המשמעות הנודעת להם בפקודה, זולת אם נאמר במפורש אחרת.

2. על אף האמור בכל דין –

ההיטל ושיעורו

(1) נישום יהא חייב בהיטל בשיעור של 5% ממס ההכנסה שהוא חייב בו לשנת המס, למעט מס בשיעור סופי;

(2) בעל מניות בחברת מעטים כמשמעותה בסעיף 76 לפקודה שקיבל הלוואה מהחברה, יהא חייב בהיטל בשיעור של 2.5% על סכום ההלוואה; לענין זה, "סכום ההלוואה" - קרן ההלוואה מחולקת ב-365 ומוכפלת במספר הימים שמיום קבלת ההלוואה או תחילת שנת המס, לפי המאוחר שביניהם, ועד תום שנת המס או מועד החזרת ההלוואה, לפי המוקדם שביניהם.

(תיקון מס' 2)   
תשנ"ב-1992

3. (א) נישום החייב בתשלום מקדמות לפי סעיף 175 לפקודה (להלן - מקדמות מס ההכנסה), יהא חייב בתשלום מקדמות על חשבון ההיטל, בשיעור של 5% ממקדמות מס ההכנסה שהוא חייב בהן; המקדמות ישולמו במועד ובדרך שנקבעו לתשלום מקדמות מס ההכנסה.

מקדמות

(ב) האמור בסעיף קטן (א) יחול לגבי נישומים שלגביהם השנה הקובעת, כהגדרתה בסעיף 174 לפקודה, קודמת לשנת המס 1991.

4. (א) מי שחייב בניכוי מס הכנסה במקור מסכום המשתלם לאדם החייב בהיטל לפי סעיף 2(1), ינכה, בנוסף למס ההכנסה, גם היטל בשיעור של 5% מסכום המס שהוא חייב לנכות וישלמו לפקיד השומה יחד עם המס שניכה.

ניכוי במקור

(תיקון מס' 2)   
תשנ"ב-1992

(ב) המנכה במקור כאמור בסעיף קטן (א) יגיש דין וחשבון לפקיד השומה על סכום ההיטל שניכה, באותו טופס שעליו נדרש לדווח על ניכוי המס במקור לפי כל דין.

5. (א) הוראות הפקודה יחולו, בשינויים המחוייבים, על ההיטל כאילו היה מס הכנסה; ואולם החל בשנת המס 1994 לא ייחשב ההיטל כמס הכנסה לענין קביעת מקדמות כאמור בסעיף 175 לפקודה.

דין ההיטל

(ב) על גביית ההיטל יחולו הוראות פקודת המסים (גביה).

6. תחולת פרק זה לגבי שנות המס 1991, 1992 ו-1993.

תחולה

7. (א) שר האוצר ממונה על ביצוע פרק זה, והוא רשאי להתקין תקנות בכל הנוגע לביצועו.

ביצוע ותקנות

(ב) שר האוצר, באישור ועדת הכספים של הכנסת, רשאי להתקין תקנות לענין מועד תשלום היטל לפי סעיף 2(2), ניכויו במקור, דיווח עליו והעברתו לפקיד השומה ולענין הגשת דין וחשבון לגבי הלוואה שעליה חל חיוב בהיטל כאמור.

(תיקון מס' 2)   
תשנ"ב-1992

פרק ב': היטל על שירותים מיובאים

8. בחוק היטל על שירותים מיובאים ונכסי חוץ (הוראת שעה), תשמ"ה-1985, בסעיף 18(א), במקום "ט"ז בניסן תשנ"א (31 במרס 1991)" יבוא "כ"ד בטבת תשנ"ב (31 בדצמבר 1991)".

תיקון חוק היטל על שירותים מיובאים

פרק ג': ארנונה כללית

9. (א) לא תטיל רשות מקומית בשל נכס, ארנונה כללית (להלן - ארנונה) לשנת הכספים 1991 בסכום שיש בו העלאה מעל סכום הארנונה שהגיע כדין בשל אותו נכס בשנת הכספים 1990 כשהוא מוכפל בשלושה רבעים וצמוד בהצמדה מלאה למדד המחירים לצרכן לפי שיעור עליית המדד מן המדד שפורסם לחודש דצמבר 1989 עד המדד שפורסם לחודש דצמבר 1990.

העלאת ארנונה כללית

(ב) רשות מקומית לא תשנה לשנת הכספים 1991 הנחות כלליות בארנונה ותנאי תשלומה, לרבות התוצאות של אי תשלום במועד, לעומת אלה שנקבעו כדין לשנת הכספים 1990, אלא לטובת החייבים בארנונה.

(ג) רשות מקומית לא תטיל לשנת הכספים 1991 ארנונה על סוגי נכסים או על סוגי שימושים בנכסים שעליהם לא הטילה ארנונה לשנת הכספים 1990.

(ד) שר הפנים ושר האוצר, או מי שהם הסמיכו לכך, רשאים –

(1) לקבוע בצו עד ליום א' באדר תשנ"א (15 בפברואר 1991) כי סכום הארנונה יהיה נמוך מן האמור בסעיף קטן (א), ובלבד שלא יפחת מן הסכום שהגיע כדין בשנת הכספים 1990 כשהוא מוכפל בשלושה רבעים;

(2) להתיר העלאת ארנונה בשיעור גבוה מן האמור בסעיף קטן (א) או בסכום גבוה מן הקבוע לפי פסקה (1), להתיר שינוי בהנחה או בתנאי תשלום או בתוצאות של אי תשלום במועד ולהתיר הטלת ארנונה כאמור בסעיף קטן (ג);

צו או היתר לפי סעיף קטן זה יכול שיהיו כלליים או לסוגים או מיוחדים, הן לענין הרשויות המקומיות, הן לענין הנכסים והן לענין החייבים בתשלום שעליהם יחולו הצו או ההיתר.

(ה) מי ששר האוצר ושר הפנים הסמיכו לכך יודיע לוועדת הכספים של הכנסת על כל היתר כללי או לסוגים שניתן לפי סעיף זה, תוך 30 ימים מיום שניתן.

(ו) הודעה על היתר או צו לפי סעיף זה תפורסם ברשומות, ותחילתם תהיה ביום תחילת שנת הכספים 1991, זולת אם נקבע בהם אחרת.

10. בסעיף 274ב לפקודת העיריות, בסופו יבוא:

תיקון פקודות העיריות

"(ג) המועצה לא תטיל ארנונה על קווי תשתית ומיתקני חיבור; אין בהוראה זו כדי למנוע הטלת ארנונה על מיתקני ייצור, השנאה (טרנספורמציה) או איחסון הצמודים לקרקע; לענין זה –

"קווי תשתית" - קווים עיליים או תת-קרקעיים להולכה או להעברה של חשמל, בזק כהגדרתו בחוק הבזק, תשמ"ב-1982, מים, ביוב, נפט גלמי או מוצרי נפט, והקרקע שבה או שמעליה הם עוברים;

"מיתקני חיבור" - עמודים, תיבות, ארגזים, גובים תת-קרקעיים, מאגדים, מסגרות סעף, תיבות הסתעפות, עוגנים ואבזרים אחרים שאליהם מחוברים קווי תשתית או שבהם הם מושחלים, והקרקע שמתחת למיתקנים אלה, ובלבד ששטח הקרקע שמתחת לבסיסו של מיתקן יחיד כאמור אינו עולה על 32 מטרים רבועים."

11. הוראות סעיף 10 יחולו גם על מועצות מקומיות, וצו המועצות המקומיות (א), תשי"א-1950, צו המועצות המקומיות (ב), תשי"ג-1953, וצו המועצות המקומיות (מועצות אזוריות), תשי"ח-1958, יתוקנו לפי זה.

תחולה על מועצות מקומיות

פרק ד': הנחות ממס

**(תיקון מס' 17)** תשס"א-2001

**(בוטל)**

12. (בוטל).

**(תיקון מס' 17)** תשס"א-2001

13. (בוטל).

**(תיקון מס' 17)** תשס"א-2001

**תוספת ראשונה**

(תיקון מס' 16)   
תש"ס-2000

(סעיף 13(ב)(1))

אור הגנוז, בר יוחאי, געתון, זיו הגליל, יחיעם, יסוד המעלה, מירון, נתיב השיירה, עין יעקב, פקיעין החדשה, ראג'ר, שדה אליעזר, פקיעין.

**תוספת שניה**

(תיקון מס' 16)   
תש"ס-2000

(סעיף 13(ב)(2))

אבשלום, בטחה, בית הגדי, בית הערבה, בלדד צוקים, בני עצמון, גן אור, דקל, חד-נס, חולית, חמדת, טלמון, יבול, יפית, יתד, כוכב יעקב לרבות שכונת תל ציון, כמהין, כנף, כרם שלום, מיצד, מיצר, נאות הכיכר, נווה דקלים, נווה זוהר, נחליאל, ניר יצחק, נעמה, עזוז, עין חצבה, עין תמר, פאת שדה, פדויים, פריגן, קרית ספר-מודיעין עילית, שדה אברהם, שדמות מחולה, קלע-אלון, תלמי יוסף.

יצחק שמיר יצחק מודעי

ראש הממשלה שר האוצר

חיים הרצוג דב שילנסקי

נשיא המדינה יושב ראש הכנסת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשנ"א מס' 1341](http://www.nevo.co.il/Law_word/law14/LAW-1341.pdf) מיום 31.1.1991 עמ' 72 ([ה"ח תשנ"א מס' 2026](http://www.nevo.co.il/Law_word/law17/PROP-2026.pdf) עמ' 96).

   תוקן [ס"ח תשנ"א מס' 1365](http://www.nevo.co.il/Law_word/law14/LAW-1365.pdf) מיום 25.7.1991 עמ' 206 ([ה"ח תשנ"א מס' 2069](http://www.nevo.co.il/Law_word/law17/PROP-2069.pdf) עמ' 318) – תיקון מס' 1.

   [ס"ח תשנ"ב מס' 1386](http://www.nevo.co.il/Law_word/law14/LAW-1386.pdf) מיום 6.3.1992 עמ' 110 ([ה"ח תשנ"א מס' 2079](http://www.nevo.co.il/Law_word/law17/PROP-2079.pdf) עמ' 398) – תיקון מס' 2 בסעיף 10 לחוק מס הכנסה (תיקוני חקיקה והוראות שונות), תשנ"ב-1992; תחילתו ביום 1.1.1991.

   [ס"ח תשנ"ג מס' 1410](http://www.nevo.co.il/Law_word/law14/LAW-1410.pdf) מיום 27.1.1993 עמ' 46 ([ה"ח תשנ"ג מס' 2154](http://www.nevo.co.il/Law_word/law17/PROP-2154.pdf) עמ' 44) – תיקון מס' 3; תחילתו ביום 31.12.1992.

   [ס"ח תשנ"ג מס' 1418](http://www.nevo.co.il/Law_word/law14/LAW-1418.pdf) מיום 31.3.1993 עמ' 101 ([ה"ח תשנ"ג מס' 2174](http://www.nevo.co.il/Law_word/law17/PROP-2174.pdf) עמ' 126) – תיקון מס' 4; תחילתו ביום 1.4.1993.

   [ס"ח תשנ"ג מס' 1424](http://www.nevo.co.il/Law_word/law14/LAW-1424.pdf) מיום 28.6.1993 עמ' 122 ([ה"ח תשנ"ג מס' 2187](http://www.nevo.co.il/Law_word/law17/PROP-2187.pdf) עמ' 198) – תיקון מס' 5; תחילתו ביום 1.6.1993.

   [ס"ח תשנ"ג מס' 1430](http://www.nevo.co.il/Law_word/law14/LAW-1430.pdf) מיום 11.8.1993 עמ' 167 – תיקון מס' 6 בסעיף 2 לחוק הגליל (הוראת שעה), תשנ"ג-1993.

   [ס"ח תשנ"ג מס' 1438](http://www.nevo.co.il/Law_word/law14/LAW-1438.pdf) מיום 31.10.1993 עמ' 18 ([ה"ח תשנ"ג מס' 2207](http://www.nevo.co.il/Law_word/law17/PROP-2207.pdf) עמ' 378) – תיקון מס' 7 בסעיף 43 לחוק המניות הבנקאיות שבהסדר (הוראת שעה), תשנ"ד-1993.

   [ס"ח תשנ"ד מס' 1445](http://www.nevo.co.il/Law_word/law14/LAW-1445.pdf) מיום 9.1.1994 עמ' 51 ([ה"ח תשנ"ד מס' 2212](http://www.nevo.co.il/Law_word/law17/PROP-2212.pdf) עמ' 16) – תיקון מס' 8 בסעיף 28 לחוק הסדרים במשק המדינה (תיקוני חקיקה להשגת יעדי התקציב), תשנ"ד-1994.

   [ס"ח תשנ"ד מס' 1460](http://www.nevo.co.il/Law_word/law14/LAW-1460.pdf) מיום 25.3.1994 עמ' 130 ([ה"ח תשנ"ג מס' 2180](http://www.nevo.co.il/Law_word/law17/PROP-2180.pdf) עמ' 150) – תיקון מס' 9 בסעיף 7 לחוק קרן גרמניה-ישראל למחקר ולפיתוח מדעי, תשנ"ד-1994.

   [ס"ח תשנ"ד מס' 1474](http://www.nevo.co.il/Law_word/law14/LAW-1474.pdf) מיום 22.7.1994 עמ' 253 ([ה"ח תשנ"ד מס' 2289](http://www.nevo.co.il/Law_word/law17/PROP-2289.pdf) עמ' 531) – תיקון מס' 10 בסעיף 2 לחוק מס רכוש וקרן פיצויים (תיקון מס' 25), תשנ"ד-1994.

   [ס"ח תשנ"ה מס' 1484](http://www.nevo.co.il/Law_word/law14/LAW-1484.pdf) מיום 7.11.1994 עמ' 4 ([ה"ח תשנ"ה מס' 2314](http://www.nevo.co.il/Law_word/law17/PROP-2314.pdf) עמ' 76) – תיקון מס' 11 בסעיף 2 לחוק קרנות פנסיה (קרנות חדשות) (הוראת שעה) (תיקון), תשנ"ה-1994; תחילתו ביום 31.10.1994.

   [ס"ח תשנ"ה מס' 1502](http://www.nevo.co.il/Law_word/law14/LAW-1502.pdf) מיום 3.2.1995 עמ' 107 ([ה"ח תשנ"ג מס' 2178](http://www.nevo.co.il/Law_word/law17/PROP-2178.pdf) עמ' 142) – תיקון מס' 12 בסעיף 5 לחוק לתיקון דיני הרכישה לצרכי ציבור (תיקון מס' 8), תשנ"ה-1995; תחילתו ביום 1.1.1995.

   [ס"ח תשנ"ז מס' 1601](http://www.nevo.co.il/Law_word/law14/LAW-1601.pdf) מיום 31.10.1996 עמ' 2 ([ה"ח תשנ"ז מס' 2555](http://www.nevo.co.il/Law_word/law17/PROP-2555.pdf) עמ' 10) – תיקון מס' 13.

   [ס"ח תשנ"ז מס' 1607](http://www.nevo.co.il/Law_word/law14/LAW-1607.pdf) מיום 7.1.1997 עמ' 43 ([ה"ח תשנ"ז מס' 2556](http://www.nevo.co.il/Law_word/law17/PROP-2556.pdf) עמ' 12) – תיקון מס' 14 בסעיף 31 לחוק הסדרים במשק המדינה (תיקוני חקיקה להשגת יעדי התקציב לשנת 1997), תשנ"ז-1997; תחילתו ביום 1.1.1997.

   [ס"ח תשנ"ט מס' 1707](http://www.nevo.co.il/Law_word/law14/LAW-1707.pdf) מיום 25.4.1999 עמ' 135 ([ה"ח תשנ"ט מס' 2804](http://www.nevo.co.il/Law_word/law17/PROP-2804.pdf) עמ' 383) – תיקון מס' 15; תחילתו ביום 1.1.1999.

   [ס"ח תש"ס מס' 1734](http://www.nevo.co.il/Law_word/law14/LAW-1734.pdf) מיום 7.4.2000 עמ' 155 ([ה"ח תש"ס מס' 2844](http://www.nevo.co.il/Law_word/law17/PROP-2844.pdf) עמ' 216) – תיקון מס' 16; ר' סעיף 3 לענין תחולה.

   [ס"ח תשס"א מס' 1786](http://www.nevo.co.il/Law_word/law14/LAW-1786.pdf) מיום 4.4.2001 עמ' 242 ([ה"ח תשס"א מס' 2986](http://www.nevo.co.il/Law_word/law17/PROP-2986.pdf) עמ' 545) – תיקון מס' 17 בסעיף 4 לחוק הסדרים במשק המדינה (הנחות ממס הכנסה) (הוראת שעה), תשס"א-2001; תחילתו ביום 1.1.2001. [↑](#footnote-ref-1)