חוק הסדרת העיסוק בייצוג על ידי יועצי מס, תשס"ה-2005

משפט פרטי וכלכלה – הסדרת עיסוק – יועצי מס

רשויות ומשפט מנהלי – הסדרת עיסוק – יועצי מס

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 3 |
| סעיף 1 | הגדרות | [Go](#Seif1) | 3 |
|  | פרק ב': מועצת יועצי המס המייצגים | [Go](#med1) | 3 |
| סעיף 2 | מועצת יועצי מס מייצגים והרכבה | [Go](#Seif2) | 3 |
| סעיף 3 | סייגים למינוי | [Go](#Seif3) | 4 |
| סעיף 4 | תקופת הכהונה | [Go](#Seif4) | 4 |
| סעיף 5 | פקיעת כהונה והשעיה | [Go](#Seif5) | 4 |
| סעיף 6 | התפטרות ומינוי ממלא מקום | [Go](#Seif6) | 4 |
| סעיף 7 | תפקידי המועצה | [Go](#Seif7) | 4 |
| סעיף 8 | סדרי הדיונים במועצה | [Go](#Seif8) | 4 |
|  | פרק ג': רישוי ורישום יועצי מס מייצגים | [Go](#med2) | 4 |
| סעיף 9 | איסור ייצוג לפני רשות מס בלא רישיון | [Go](#Seif9) | 4 |
| סעיף 9א | סמכות לתת אישור על נתוני מס | [Go](#Seif47) | 5 |
| סעיף 10 | כשירות לקבלת רישיון ורישום בפנקס | [Go](#Seif10) | 5 |
| סעיף 11 | מאמן למתמחים | [Go](#Seif11) | 6 |
|  | פרק ד': שמירת אחריות ועונשין | [Go](#med3) | 6 |
| סעיף 12 | שמירת אחריות | [Go](#Seif12) | 6 |
| סעיף 13 | עונשין | [Go](#Seif13) | 6 |
|  | פרק ה': אתיקה מקצועית, ועדת משמעת ואמצעי משמעת | [Go](#med4) | 6 |
| סעיף 14 | אתיקה מקצועית | [Go](#Seif14) | 6 |
| סעיף 15 | שמירת סודיות | [Go](#Seif15) | 6 |
| סעיף 16 | עבירות משמעת | [Go](#Seif16) | 7 |
| סעיף 17 | ועדת משמעת | [Go](#Seif17) | 7 |
| סעיף 18 | תקופת כהונה | [Go](#Seif18) | 7 |
| סעיף 19 | הפסקת כהונה | [Go](#Seif19) | 7 |
| סעיף 20 | השעיה מכהונה | [Go](#Seif20) | 7 |
| סעיף 21 | אי תלות | [Go](#Seif21) | 7 |
| סעיף 22 | חוקר, תובע ותפקידיהם | [Go](#Seif22) | 7 |
| סעיף 23 | הודעה למתלונן על אי הגשת קובלנה | [Go](#Seif23) | 8 |
| סעיף 24 | מחיקה אינה מונעת הגשת קובלנה | [Go](#Seif24) | 8 |
| סעיף 25 | הדיון בוועדת המשמעת | [Go](#Seif25) | 8 |
| סעיף 26 | פסילת חבר ועדת המשמעת | [Go](#Seif26) | 8 |
| סעיף 27 | סדרי דין | [Go](#Seif27) | 8 |
| סעיף 28 | דיני ראיות | [Go](#Seif28) | 8 |
| סעיף 29 | אמצעים משמעתיים | [Go](#Seif29) | 8 |
| סעיף 30 | פרסום | [Go](#Seif30) | 8 |
| סעיף 31 | ערעור | [Go](#Seif31) | 9 |
| סעיף 32 | התליה עד סיום הדיון | [Go](#Seif32) | 9 |
| סעיף 33 | דיון משמעתי ודיון פלילי | [Go](#Seif33) | 9 |
| סעיף 34 | הודעה על הרשעה בפלילים | [Go](#Seif34) | 9 |
| סעיף 35 | פסק דין במשפט פלילי | [Go](#Seif35) | 9 |
| סעיף 36 | סמכויות עזר | [Go](#Seif36) | 9 |
| סעיף 37 | משמעת מתמחים | [Go](#Seif37) | 9 |
|  | פרק ו': הוראות כלליות | [Go](#med5) | 10 |
| סעיף 38 | אגרות | [Go](#Seif38) | 10 |
| סעיף 39 | שמירת ייחוד מקצועות | [Go](#Seif39) | 10 |
| סעיף 40 | הוראות מעבר | [Go](#Seif40) | 10 |
| סעיף 41 | ביצוע ותקנות | [Go](#Seif41) | 10 |
| סעיף 42 | תיקון פקודת מס הכנסה מס' 143 | [Go](#Seif42) | 10 |
| סעיף 43 | תיקון חוק מס קניה | [Go](#Seif43) | 11 |
| סעיף 44 | תיקון חוק מיסוי מקרקעין מס' 54 | [Go](#Seif44) | 11 |
| סעיף 45 | תיקון חוק מס ערך מוסף מס' 28 | [Go](#Seif45) | 11 |
| סעיף 46 | תיקון חוק בתי משפט לענינים מינהליים מס' 9 | [Go](#Seif46) | 11 |
|  | תוספת | [Go](#med6) | 11 |

חוק הסדרת העיסוק בייצוג על ידי יועצי מס, תשס"ה-2005[[1]](#footnote-1)\*

פרק א': פרשנות

1. (א) בחוק זה –

הגדרות

"הלשכה" – הארגון המייצג את המספר הגדול ביותר של יועצי מס מייצגים בישראל;

"הפקודה" – פקודת מס הכנסה;

"חוק מס" – הפקודה, חוק מס ערך מוסף, התשל"ו-1975, וכל חיקוק אחר, המטיל על אדם מס או היטל המשתלמים למדינה בהתאם להכנסתו או על פי דוחות שעליו להגיש לפי חוק מס, ולמעט חיקוקים כמפורט להלן:

(1) פקודת המכס;

(2) חוק הבלו על דלק, התשי"ח-1958;

(3) חוק מס רכוש וקרן פיצויים, התשכ"א-1961;

(4) חוק מס הבולים על מסמכים, התשכ"א-1961;

"חוק רואי חשבון" – חוק רואי חשבון, התשט"ו-1955;

"יועץ מס מייצג" – מי שרשום בפנקס יועצי המס המייצגים ויש לו רישיון בר-תוקף;

"פנקס" – פנקס יועצי המס המייצגים;

"פסק דין סופי" – פסק דין שאין עליו ערעור עוד;

"רישיון" – רישיון של יועץ מס מייצג שניתן לפי הוראות חוק זה;

"רשות מס" – רשות הממונה על ביצוע חוק מס;

"השר" – שר האוצר.

(ב) לכל מונח בחוק זה תהיה המשמעות הנודעת לו בפקודה, אלא אם כן נאמר במפורש אחרת.

פרק ב': מועצת יועצי המס המייצגים

2. (א) השר יקים מועצת יועצי מס מייצגים שתמנה תשעה חברים (בחוק זה – המועצה) ואלה חבריה:

מועצת יועצי מס מייצגים והרכבה

(1) נציג שימנה השר והוא יהיה היושב ראש;

(2) מנהל רשות המסים בישראל או אחד מסגניו;

(3) סגן מנהל רשות המסים המופקד על נושא יועצי המס המייצגים;

(4) שני יועצי מס מייצגים שימנה שר המשפטים בהתייעצות עם הלשכה;

(5) יועץ מס מייצג שימנה שר המשפטים מתוך רשימה שתגיש לו הלשכה;

(6) נציג שימנה השר מבין עובדי משרדו;

(7) נציג שימנה שר המשפטים מבין עובדי משרדו;

(8) מנהל המוסד לביטוח לאומי או עובד המוסד שהוא ימנה.

(ב) חבר המועצה לא יקבל שכר בעד חברותו במועצה, אך יהיה זכאי לקבל החזר הוצאות סבירות שהוציא בקשר למילוי תפקידו כחבר המועצה בשיעורים שקבע השר בהסכמת שר המשפטים.

(ג) הרכב המועצה ומענה יפורסמו ברשומות.

3. לא ימונה לחבר המועצה אדם שמתקיים בו אחד מאלה:

סייגים למינוי

(1) עיסוקיו או תפקידיו האחרים עלולים ליצור ניגוד ענינים עם תפקידו כחבר המועצה;

(2) הוא הורשע בפסק דין סופי בעבירה פלילית או בעבירת משמעת, שמפאת מהותה, חומרתה או נסיבותיה אין הוא ראוי לכהן כחבר המועצה, או שמתנהלת נגדו חקירה בשל חשד לביצוע עבירה כאמור.

4. (א) תקופת כהונתו של חבר המועצה שמונה לפי סעיף 2(א), פסקאות (1), (4), (5), (6) ו-(7) תהא שלוש שנים מיום מינויו.

תקופת הכהונה

(ב) חבר המועצה שמונה כאמור בסעיף קטן (א) שתקופת כהונתו תמה יכול שיתמנה מחדש ובלבד שלא יכהן יותר משתי תקופות כהונה רצופות.

5. (א) חבר המועצה יחדל לכהן לפני תום תקופת כהונתו אם התפטר במסירת מכתב התפטרות לשר.

פקיעת כהונה והשעיה

(ב) חבר המועצה שנתקיים בו סייג מן הסייגים המפורטים בסעיף 3, יודיע על כך לשר מיד בכתב; הודיע חבר המועצה כאמור או שנודע על כך לשר בדרך אחרת יפסיק השר את כהונתו של חבר המועצה ויודיע לו על כך.

(ג) נבצר מחבר המועצה, דרך קבע, למלא את תפקידו או שהוא נעדר בלא סיבה סבירה משלוש ישיבות רצופות של המועצה או מיותר משליש מהישיבות שקיימה בשנה אחת, רשאי השר, לאחר התייעצות עם יושב ראש המועצה, להעבירו מכהונתו בהודעה בכתב.

(ד) הוגש כתב אישום בעבירה מסוג עוון או פשע נגד חבר המועצה, רשאי השר, לאחר התייעצות עם היועץ המשפטי לממשלה, להשעותו מכהונתו עד למתן פסק דין סופי בענינו.

6. (א) התפטר חבר המועצה מתפקידו או חדל מסיבה אחרת לכהן כחבר המועצה לפני תום תקופת כהונתו, ימונה חבר אחר במקומו באותה הדרך שבה נתמנה אותו חבר וליתרת תקופת כהונתו.

התפטרות ומינוי ממלא מקום

(ב) חבר המועצה שנבצר ממנו למלא את תפקידו במשך תקופה העולה על שלושה חודשים או חבר המועצה שהושעה לפי סעיף 5, רשאי השר למנות לו ממלא מקום באותה הדרך שבה נתמנה אותו חבר, ולמשך התקופה שבה נבצר מחבר המועצה למלא את תפקידו או למשך תקופת ההשעיה, לפי הענין.

7. ואלה תפקידי המועצה:

תפקידי המועצה

(1) לרשום יועצי מס מייצגים בפנקס ולתת להם רישיון;

(2) לפקח על הכשרת יועצי מס מייצגים;

(3) לרשום מתמחים, לפקח על התמחותם ולבחון אותם;

(4) לפקח ולשמור על טוהר העיסוק וכבודו;

(5) להכיר במוסדות להכשרת יועצי מס מייצגים.

8. (א) השר יקבע הוראות בדבר דרכי פעולתה וסדרי דיוניה של המועצה.

סדרי הדיונים במועצה

(ב) בלי לגרוע מכלליות האמור בסעיף קטן (א), יחולו לגבי דיוני המועצה גם הוראות אלה:

(1) המנין החוקי בפתיחת ישיבות המועצה הוא רוב חבריה;

(2) קיומה של המועצה, סמכויותיה ותוקף החלטותיה לא ייפגע רק בשל כך שהתפנה מקומו של חבר מחברי המועצה או מחמת ליקוי במינויו או בהמשך כהונתו.

(ג) המועצה תקבע את סדרי דיוניה ונוהלי עבודתה, ככל שאלה לא נקבעו בחוק זה או בתקנות לפיו.

פרק ג': רישוי ורישום יועצי מס מייצגים

9. (א) לא יעסוק אדם בייצוג נישומים או חייבים במס (בחוק זה – נישומים) לפני רשות מס לפי חוק מס אלא אם כן הוא יועץ מס מייצג הרשום בפנקס, ויש בידו רישיון בר-תוקף לפי חוק זה, או שהוא רשאי לייצג נישומים כאמור לפי חוק אחר.

איסור ייצוג לפני רשות מס בלא רישיון

(ב) לא יתחזה אדם כיועץ מס מייצג, ולא ישתמש בכל תואר או כינוי העשויים ליצור רושם שהוא רשאי לייצג נישומים לפני רשות מס, אלא אם כן הוא רשאי לעשות כן לפי חוק זה או לפי חוק אחר.

(ג) שותפות לא תעסוק בייצוג נישומים לפני רשות מס אלא אם כן כל השותפים בה הם יועצי מס מייצגים או שהיא רשאית לייצג נישומים כאמור לפי חוק אחר.

9א. יועץ מס מייצג רשאי לתת אישור בדבר נתונים שעליהם התבסס בדיווח שהגיש או שבכוונתו להגיש לרשות מס או למוסד לביטוח לאומי במסגרת פעולת הייצוג שלו כיועץ מס מייצג.

סמכות לתת אישור על נתוני מס

(תיקון מס' 3) תשע"ו-2016

מיום 17.3.2016

**תיקון מס' 3**

[ס"ח תשע"ו מס' 2537](http://www.nevo.co.il/law_word/law14/law-2537.pdf) מיום 17.3.2016 עמ' 627 ([ה"ח 1010](http://www.nevo.co.il/Law_word/law15/memshala-1010.pdf))

**הוספת סעיף 9א**

10. (א) יחיד יהיה כשיר לקבל רישיון של יועץ מס מייצג ולהיות רשום בפנקס אם נתקיימו בו כל אלה:

כשירות לקבלת רישיון ורישום בפנקס

(1) הוא בגיר תושב ישראל או אזרח ישראלי;

(2) הוא בעל תעודת בגרות או תעודה אחרת שאושרה בידי משרד החינוך כמקבילה לתעודת בגרות, או שהוא בעל תואר אקדמי, או שהוא סיים שתים עשרה שנות לימוד ועמד בבחינות שהן אחת מאלה:

(תיקון מס' 2) תשע"א-2011

(א) בחינות הזכות בתעודה המעידה על סיום לימודים של מכינה קדם-אקדמית במסגרת מוסד, המאפשרת הגשת מועמדות ללימודים לקראת תואר אקדמי במוסד; בפסקת משנה זו, "מוסד" – כהגדרתו בפסקאות (1) עד (3) להגדרה "מוסד" בחוק זכויות הסטודנט, התשס"ז-2007;

(ב) בחינות שעורכת המועצה במבוא למשפט ומשטר מדינת ישראל ובחשיבה כמותית, בנושאים המפורטים בחלק א' ו-ב' לתוספת, ובלבד שקיבל ציון עובר (60 ומעלה);

(ג) בחינות בגרות בשלושת המקצועות האלה: לשון עברית, מתמטיקה ואנגלית, ובלבד שקיבל ציון עובר (60 ומעלה);

(ד) בחינות בשלושת המקצועות האמורים בפסקת משנה (ג) שערך תאגיד שמתמחה בעריכה ובכתיבה של בחינות, למעט מוסד חינוך ולמעט תאגיד המפעיל מוסד חינוך, שהמנהל הכללי של משרד החינוך או מי שהוא הסמיך אישר, לעניין זה, כי הן דומות בתוכנן, ברמתן ובהיקפן לבחינות בגרות במקצועות האמורים, ובלבד שקיבל ציון עובר (60 ומעלה); בפסקת משנה זו, "מוסד חינוך" – כמשמעותו בחוק לימוד חובה, התש"ט-1949, או בית ספר כמשמעותו בחוק פיקוח על בתי ספר, התשכ"ט-1969;

(3) הוא עמד בבחינות מקצועיות שערכה המועצה בהתאם להוראות חוק זה;

(תיקון מס' 1) תשס"ו-2005

(4) הוא התמחה בישראל אצל מאמן כאמור בסעיף 11(א)(1) או (2), בייצוג נישומים לפני רשויות מס במשך 12 חודשים או אצל מאמן כאמור בסעיף 11(א)(3) במשך 12 חודשים, והכול בהתאם לתנאים שקבע השר.

(תיקון מס' 3) תשע"ו-2016

(ב) השר רשאי, באישור ועדת החוקה חוק ומשפט של הכנסת, לקבוע הוראות בדבר רישום בפנקס ומתן רישיון של יועץ מס מייצג על ידי המועצה, ליחיד שלא מתקיים בו תנאי מהתנאים האמורים בסעיף קטן (א)(3) או (4), אם התמלאו בו תנאי ההכשרה והניסיון שקבע השר.

(ג) המועצה רשאית לסרב ליתן רישיון ליחיד ולרשום אותו בפנקס, לאחר שנתנה לו הזדמנות להשמיע את טענותיו לפניה, אף אם התקיימו לגביו התנאים המפורטים בסעיפים קטנים (א) או (ב) אם מצאה, לאחר התייעצות עם ועדת המשמעת האמורה בסעיף 17 כי התקיים לגביו אחד מאלה:

(1) הוא הורשע בפסק דין סופי בעבירה שמפאת מהותה, חומרתה או נסיבותיה אין הוא ראוי, לדעת המועצה, לשמש יועץ מס מייצג;

(2) קיימות עובדות אחרות שמהן עולה כי הוא אינו ראוי לשמש יועץ מס מייצג.

(ד) המועצה רשאית לבטל רישיון או להתלותו ולבטל רישום בפנקס של יועץ מס מייצג, לאחר שנתנה לו הזדמנות להשמיע את טענותיו לפניה, אם נתקיים לגביו אחד מאלה:

(1) הרישיון ניתן לו על יסוד מידע כוזב או שגוי;

(2) חדל להתקיים בו תנאי מן התנאים למתן הרישיון.

מיום 2.12.2005

**תיקון מס' 1**

[ס"ח תשס"ו מס' 2042](http://www.nevo.co.il/Law_word/law14/LAW-2042.pdf) מיום 26.12.2005 עמ' 108 ([ה"ח 101](http://www.nevo.co.il/Law_word/law16/KNESSET-101.pdf))

(א) יחיד יהיה כשיר לקבל רישיון של יועץ מס מייצג ולהיות רשום בפנקס אם נתקיימו בו כל אלה:

(1) הוא בגיר תושב ישראל או אזרח ישראלי;

(2) הוא בעל תעודת בגרות או תעודה אחרת שאושרה על ידי משרד החינוך התרבות והספורט כמקבילה לתעודת בגרות או שהוא בעל תואר אקדמי, או שהוא סיים שתים עשרה שנות לימוד ועמד בבחינות כפי שיקבע השר לאחר התייעצות עם המועצה ובאישור ועדת החוקה חוק ומשפט של הכנסת;

(3) הוא עמד בבחינות מקצועיות שערכה המועצה בהתאם להוראות חוק זה;

(4) הוא התמחה בישראל אצל מאמן כמשמעותו בסעיף 11, בייצוג נישומים לפני רשויות מס במשך 12 חודשים, ובהתאם לתנאים שקבע השר.

מיום 1.1.2011

**תיקון מס' 2**

[ס"ח תשע"א מס' 2271](http://www.nevo.co.il/Law_word/law14/law-2271.pdf) מיום 6.1.2011 עמ' 162 ([ה"ח 541](http://www.nevo.co.il/Law_word/law15/memshala-541.pdf))

**החלפת פסקה 10(א)(2)**

הנוסח הקודם:

~~(2) הוא בעל תעודת בגרות או תעודה אחרת שאושרה על ידי משרד החינוך התרבות והספורט כמקבילה לתעודת בגרות או שהוא בעל תואר אקדמי, או שהוא סיים שתים עשרה שנות לימוד ועמד בבחינות כפי שיקבע השר לאחר התייעצות עם המועצה ובאישור ועדת החוקה חוק ומשפט של הכנסת;~~

מיום 17.3.2016

**תיקון מס' 3**

[ס"ח תשע"ו מס' 2537](http://www.nevo.co.il/law_word/law14/law-2537.pdf) מיום 17.3.2016 עמ' 627 ([ה"ח 1010](http://www.nevo.co.il/Law_word/law15/memshala-1010.pdf))

(4) הוא התמחה בישראל אצל מאמן ~~כמשמעותו בסעיף 11~~ כאמור בסעיף 11(א)(1) או (2), בייצוג נישומים לפני רשויות מס במשך 12 ~~חודשים, ובהתאם~~ חודשים או אצל מאמן כאמור בסעיף 11(א)(3) במשך 12 חודשים, והכול בהתאם לתנאים שקבע השר.

11. (א) אלה רשאים להיות מאמנים למתמחים:

מאמן למתמחים

(1) רואה חשבון, כהגדרתו בחוק רואי חשבון, העוסק בראיית חשבון ובייצוג נישומים לפני רשויות מס חמש שנים לפחות;

(2) יועץ מס מייצג העוסק בייצוג נישומים לפני רשויות מס חמש שנים לפחות;

(3) רואה חשבון כהגדרתו בחוק רואי חשבון, יועץ מס מייצג או מי שרשאי להירשם בפנקס, העובד ברשות המסים בישראל חמש שנים לפחות, בביצוע חלקים ב' עד ה' לפקודה.

(תיקון מס' 3) תשע"ו-2016

(ב) השר, לאחר התייעצות עם המועצה, יקבע כללים לגבי מספר המתמחים שמאמן אחד יכול לאמן אם בדרך כלל ואם לסוגי מאמנים.

(ג) מתמחה המבקש להמשיך את התמחותו אצל מאמן אחר, לא יעשה כן אלא באישור המועצה.

מיום 17.3.2016

**תיקון מס' 3**

[ס"ח תשע"ו מס' 2537](http://www.nevo.co.il/law_word/law14/law-2537.pdf) מיום 17.3.2016 עמ' 627 ([ה"ח 1010](http://www.nevo.co.il/Law_word/law15/memshala-1010.pdf))

**החלפת פסקה 11(א)(3)**

הנוסח הקודם:

~~(3) מי שעמד בבחינות כאמור בסעיף 10(א)(3) ועובד ברשות המסים בישראל חמש שנים לפחות או מי שעבר הכשרה מקבילה להכשרתם של יועצי מס מייצגים ועבד ברשות המסים בישראל עשר שנים לפחות.~~

פרק ד': שמירת אחריות ועונשין

12. יועץ מס מייצג יהיה אחראי באופן אישי בשל פעולותיו כמייצג מס ואין בפעולתו במסגרת חברה כדי לגרוע מאחריותו האישית.

שמירת אחריות

13. העושה אחד מאלה, דינו – מאסר שנה או קנס כאמור בסעיף 61(א)(3) לחוק העונשין, התשל"ז-1977 (בחוק זה – חוק העונשין):

עונשין

(1) העובר על הוראה מהוראות סעיף 9;

(2) מגלה או מעביר לאחר ידיעה או מסמך שהובאו לידיעתו על ידי לקוח או מטעמו תוך כדי מילוי תפקידו בניגוד להוראות סעיף 15(א);

(3) עוסק בייצוג נישומים לפני רשות מס, על אף שרישומו בפנקס הותלה או בוטל לפי הוראות סעיף 29(א)(4) או (5).

פרק ה': אתיקה מקצועית, ועדת משמעת ואמצעי משמעת

14. (א) במילוי תפקידו יפעל יועץ המס המייצג במהימנות, בנאמנות, בזהירות וביושר, כלפי לקוחותיו, כלפי רשויות המס וכלפי רשויות אחרות המסתמכות על שירותיו וינקוט את כל האמצעים הסבירים כדי להבטיח את התנהגותם המהימנה, הנאמנה, הזהירה והישרה של הנתונים לפיקוחו, לרבות עובדיו המועסקים על ידו.

אתיקה מקצועית

(ב) יועץ מס מייצג לא יעסוק בעיסוק אחר בנסיבות שבהן יש ניגוד ענינים בין אותו עיסוק לבין תפקידו כיועץ מס מייצג.

(ג) יועץ מס מייצג לא ישדל כל אדם, בעצמו או על ידי אחר, למסור לידיו עבודה מקצועית.

(ד) יועץ מס מייצג לא יעסיק במשרדו יועץ מס מייצג שרישיונו הותלה, בתקופת ההתליה, יועץ מס מייצג שרישיונו בוטל או רואה חשבון שרישיונו הותלה או בוטל לפי חוק רואי חשבון.

(ה) השר רשאי לקבוע, בהתייעצות עם המועצה, כללי אתיקה מקצועית שחייבים לפעול על פיהם יועצי מס מייצגים, מתמחים בייעוץ מס ושותפות יועצי מס מייצגים.

15. (א) יועץ מס מייצג ישמור בסוד, לא יגלה ולא יעביר לאחר ידיעה או מסמך שהובאו לידיעתו על ידי לקוח או מטעמו תוך כדי מילוי תפקידו, אלא אם כן התקיים אחד מאלה:

שמירת סודיות

(1) הורשה לכך מאת בית משפט;

(2) נדרש מכוח חובה שבדין לענות על שאלות שהציג לו מי שהוסמך לערוך חקירה על ביצוע עבירות;

(3) קיימת חובה או רשות על פי חוק לגלות את המידע, לרבות לפי דרישה של רשות מס.

(ב) יועץ מס מייצג חייב לנקוט אמצעים סבירים כדי להבטיח שהעובדים בשירותו ישמרו על סודיות הידיעות או המסמכים המגיעים לידיעתם כאמור בסעיף זה.

16. יועץ מס מייצג שעשה אחד מאלה, עבר עבירת משמעת:

עבירות משמעת

(1) התנהג בדרך שאינה הולמת את עיסוקו;

(2) עבר על הוראה מהוראות סעיף 14 או על כלל מהכללים שקבע השר לפי הסעיף האמור;

(3) עבר על הוראות סעיף 15;

(4) השיג את רישומו בפנקס במצג שווא;

(5) גילה חוסר אחריות או רשלנות חמורה במילוי תפקידו כיועץ מס מייצג;

(6) הורשע בפסק דין סופי בעבירה שמפאת מהותה, חומרתה או נסיבותיה אין הוא ראוי לעסוק כיועץ מס מייצג.

17. (א) השר, לאחר התייעצות עם המועצה, ימנה ועדת משמעת בת שלושה חברים (להלן – ועדת משמעת) וממלאי מקומם שתפקידה לדון ולהחליט בעבירות משמעת של יועצי מס מייצגים.

ועדת משמעת

(ב) חברי ועדת המשמעת יהיו –

(1) שופט בדימוס שימנה שר המשפטים, והוא יהיה יושב ראש הוועדה;

(2) נציג רשות מס שענינה נדון לפני ועדת המשמעת, שהוא עורך דין, רואה חשבון או אדם הכשיר להירשם בפנקס לפי הוראות חוק זה;

(3) יועץ מס מייצג בעל ותק של חמש שנים לפחות, שאינו עובד מדינה.

(ג) חבר המועצה לא ימונה לחבר ועדת המשמעת.

(ד) הוראות סעיף זה שענינן חברי ועדת המשמעת יחולו גם על ממלאי מקומם.

18. (א) חבר ועדת המשמעת יתמנה לתקופה של שלוש שנים, אך רשאי השר, על פי המלצת המועצה, לשוב ולמנותו מחדש לתקופה אחת נוספת, וכן לשוב ולמנותו לאחר הפסקה של שלוש שנים רצופות לפחות.

תקופת כהונה

(ב) על אף האמור בסעיף קטן (א), התחיל חבר ועדת משמעת לדון בענין, יהיה רשאי לסיים את הענינים הנוגעים לדיון זה.

(ג) מינוי חברי ועדת המשמעת יפורסם ברשומות.

19. (א) חבר ועדת המשמעת יחדל לכהן לפני תום תקופת כהונתו אם הוא התפטר מחברותו בוועדת המשמעת על ידי מסירת כתב התפטרות לשר.

הפסקת כהונה

(ב) השר רשאי להעביר את חבר ועדת המשמעת מכהונתו בהתקיים אחד מאלה:

(1) נבצר ממנו דרך קבע למלא את תפקידו;

(2) הוא הורשע בפסק דין סופי בעבירת משמעת לפי חוק, לרבות חוק זה, או הורשע בפסק דין סופי בעבירה שמפאת מהותה, חומרתה או נסיבותיה אין הוא ראוי לכהן כחבר ועדת המשמעת;

(3) הוא הוכרז פושט רגל וטרם הופטר;

(4) הוא חדל מלמלא אחר התנאי בסעיף 17(ב) שמכוחו מונה לחבר ועדת המשמעת.

20. השר רשאי להשעות את חבר ועדת המשמעת מכהונתו בהתקיים אחד מאלה:

השעיה מכהונה

(1) הוא הועמד לדין משמעתי לפי חוק, לרבות חוק זה – עד לסיום ההליכים המשמעתיים נגדו;

(2) הוגש נגדו כתב אישום בשל עבירה שלדעת השר מפאת מהותה, חומרתה או נסיבותיה אין הוא ראוי לכהן כחבר ועדת המשמעת – עד למתן פסק דין סופי.

21. במילוי תפקידו אין על חבר ועדת המשמעת מרות זולת מרותו של הדין.

אי-תלות

22. (א) התובע לפני ועדת המשמעת (בחוק זה – תובע) יהיה עורך דין שהסמיכו לכך היועץ המשפטי לממשלה.

חוקר, תובע ותפקידיהם

(תיקון מס' 3) תשע"ו-2016

(ב) קובלנה על עבירת משמעת תוגש בידי תובע.

(ג) עובד המדינה שהוסמך לכך בכתב בידי יושב ראש המועצה, רשאי לחקור תלונות על עבירות משמעת של יועץ מס מייצג (בסעיף זה – חוקר).

(תיקון מס' 3) תשע"ו-2016

(ד) לצורך ביצוע סמכויותיו לפי חוק זה, יהיו לחוקר הסמכויות לפי סעיף 2 לפקודת הפרוצדורה הפלילית (עדות), וסעיף 3 לפקודה האמורה יחול, בשינויים המחויבים, על חקירה שעשה חוקר, וחומר החקירה וממצאי החקירה יועברו לתובע.

(תיקון מס' 3) תשע"ו-2016

(ה) המועצה רשאית למנות ועדת תלונות שתסייע לחוקר במילוי תפקידו.

(תיקון מס' 3) תשע"ו-2016

(ו) לא תוגש קובלנה אם חלפו מעל חמש שנים מהמועד שבו נודע למועצה על ביצוע עבירת המשמעת המיוחסת ליועץ המס המייצג.

מיום 17.3.2016

**תיקון מס' 3**

[ס"ח תשע"ו מס' 2537](http://www.nevo.co.il/law_word/law14/law-2537.pdf) מיום 17.3.2016 עמ' 627 ([ה"ח 1010](http://www.nevo.co.il/Law_word/law15/memshala-1010.pdf))

~~תובע ותפקידיו~~ חוקר, תובע ותפקידיהם

22. (א) התובע לפני ועדת המשמעת (בחוק זה – תובע) יהיה עורך דין שהסמיכו לכך היועץ המשפטי לממשלה.

(ב) קובלנה על עבירת משמעת תוגש בידי תובע.

(ג) ~~תובע רשאי גם~~ עובד המדינה שהוסמך לכך בכתב בידי יושב ראש המועצה, רשאי לחקור תלונות על עבירות משמעת של יועץ מס מייצג (בסעיף זה – חוקר).

(ד) לצורך ביצוע סמכויותיו לפי חוק זה, יהיו ~~לתובע~~ לחוקר הסמכויות לפי סעיף 2 לפקודת הפרוצדורה הפלילית (עדות), וסעיף 3 לפקודה האמורה יחול, בשינויים המחויבים, על חקירה שעשה ~~תובע~~ חוקר, וחומר החקירה וממצאי החקירה יועברו לתובע.

(ה) המועצה רשאית למנות ועדת תלונות שתסייע ~~לתובע~~ לחוקר במילוי תפקידו.

(ו) לא תוגש קובלנה אם חלפו מעל חמש שנים מהמועד שבו נודע למועצה על ביצוע עבירת המשמעת המיוחסת ליועץ המס המייצג.

23. (א) החליט תובע שהופנתה אליו תלונה כי אין מקום להגיש קובלנה על פיה, יודיע על כך למתלונן בהודעה מנומקת.

הודעה למתלונן על אי-הגשת קובלנה

(ב) על החלטה כאמור בסעיף קטן (א), רשאי המתלונן לערור לפני המועצה בתוך 30 ימים מיום המצאתה.

24. בוטל רישומו של יועץ מס מייצג בפנקס או הותלה רישומו בפנקס אין בכך כדי למנוע מתובע מלהגיש נגדו קובלנה לוועדת המשמעת ובלבד שהקובלנה הוגשה בתוך שנה מיום ביטול הרישום או התלייתו.

מחיקה אינה מונעת הגשת קובלנה

25. (א) ועדת המשמעת תדון בדלתיים סגורות.

הדיון בוועדת המשמעת

(ב) דיון משמעתי יתנהל בנוכחות תובע ומי שהוגשה נגדו קובלנה (בחוק זה – נקבל), אך רשאית ועדת המשמעת לנהל דיון שלא בנוכחות נקבל באחד מאלה:

(1) סניגורו של הנקבל מתייצב במקומו;

(2) הנקבל נעדר מהישיבה בלא סיבה מספקת, לאחר שהוזהר שאם ייעדר בלא סיבה מספקת רשאית הוועדה לדון בענינו שלא בפניו.

(ג) ועדת המשמעת רשאית, מטעמים מיוחדים שיירשמו, להרשות נוכחותו של אדם אחר מאלה האמורים בסעיף קטן (ב), בדיון, כולו או חלקו.

26. (א) תובע או נקבל רשאי לבקש שחבר ועדת המשמעת יפסול עצמו מלישב בדין אם קיימות נסיבות שיש בהן כדי ליצור חשש ממשי למשוא פנים בבירור הקובלנה.

פסילת חבר ועדת המשמעת

(ב) לא תישמע בקשה כאמור בסעיף קטן (א), אלא בתחילת הדיון או מיד לאחר שנודעו לתובע או לנקבל הנסיבות שיש בהן כדי ליצור חשש ממשי כאמור באותו סעיף קטן.

(ג) נטענה טענת פסלות נגד חבר ועדת המשמעת, תחליט בה ועדת המשמעת לאלתר ולפני שתיתן כל החלטה אחרת.

(ד) על החלטת ועדת המשמעת בענין פסלות רשאים תובע או נקבל לערער לפני בית משפט מחוזי בתוך שלושים ימים מיום המצאת ההחלטה.

27. שר המשפטים יקבע את סדרי הדין לפני ועדת המשמעת; כל עוד לא הותקנו תקנות בענין או שלא נקבעה לגביו הוראה בתקנות, תפעל הוועדה בדרך הנראית לה כצודקת וכמועילה ביותר.

סדרי דין

28. ועדת המשמעת אינה כפופה לדיני הראיות, פרט לדינים בדבר ראיות חסויות.

דיני ראיות

29. (א) מצאה ועדת המשמעת כי הנקבל עבר עבירת משמעת, רשאיתהיא לנקוט נגדו אחד או יותר מאמצעים אלה:

אמצעים משמעתיים

(1) התראה;

(2) נזיפה;

(3) קנס שלא יעלה על כפל הקנס הקבוע בסעיף 61(א)(1) לחוק העונשין;

(4) התליית הרישום בפנקס לתקופה קצובה שלא תעלה על חמש שנים;

(5) ביטול הרישום בפנקס.

(ב) מי שרישומו בפנקס בוטל לפי הוראות סעיף קטן (א)(5), לא יבקש חידוש הרישום לפני שעברו חמש שנים מיום ביטול הרישום; המועצה רשאית, לפי שיקול דעתה, להסכים לחידוש הרישום או לסרב לו.

30. (א) ועדת המשמעת רשאית, לאחר ששמעה את התובע ואת הנקבל, להורות על פרסום החלטתה בדרך שתקבע; הועדה תהיה רשאית שלא לפרסם את החלטתה רק אם החליטה על אמצעי משמעת לפי סעיף 29(א)(1) עד (3); החלטה לא תפורסם אלא בדרך שתורה עליה ועדת המשמעת.

פרסום

(ב) החלטת ועדת המשמעת לא תפורסם כל עוד ניתן לערער עליה ואם הוגש ערעור כל עוד לא תמו ההליכים בערעור, אלא אם כן החליט בית המשפט הדן בערעור אחרת.

(ג) ועדת המשמעת תמציא לחברי המועצה באמצעות המועצה העתק של החלטותיה.

31. (א) על החלטת ועדת המשמעת רשאים תובע ונקבל לערער לפני בית משפט מחוזי בתוך 30 ימים מיום שהובאה ההחלטה לידיעתם.

ערעור

(ב) בית המשפט המחוזי ידון בערעור כדן יחיד; פסק דינו יהיה ניתן לערעור לפני בית המשפט העליון, אם ניתנה רשות לכך מאת נשיא בית המשפט העליון או מאת שופט אחר של בית המשפט העליון שנשיאו קבע לכך, או אם ניתנה רשות לכך בגוף פסק הדין.

(ג) הגשת ערעור לא תעכב את ביצוע ההחלטה שעליה מערערים, לרבות החלטה על פרסום כאמור בסעיף 30, אלא אם כן נקבע אחרת בידי ועדת המשמעת או בידי בית המשפט.

(ד) שר המשפטים רשאי להתקין תקנות סדרי דין לדיון בערעור.

32. (א) הוגשה לוועדת המשמעת קובלנה נגד יועץ מס מייצג או הוגש נגדו כתב אישום בעבירה כאמור בסעיף 16(6), רשאית היא אם מצאה שחומרת הענין או טובת הציבור מחייבת זאת, ולאחר שנתנה ליועץ המס המייצג הזדמנות לטעון טענותיו בפניה, להתלות את רישומו בפנקס עד לסיום הדיון; לא הסתיים הדיון בתוך שלושה חודשים מיום התלית הרישום, בטלה ההתליה אלא אם כן האריכה אותה הועדה.

התליה עד סיום הדיון

(ב) על החלטת התליה לפי סעיף זה יחולו הוראות סעיף 31.

33. (א) ענישה או זיכוי בהליכים פליליים או בהליכים משמעתיים על פי דין אחר, אינם מונעים נקיטת הליכים על פי חוק זה נגד יועץ מס מייצג בשל אותו מעשה או מחדל ונקיטת אמצעים או זיכוי על ידי ועדת המשמעת בשל אותו מעשה או מחדל אינם מונעים נקיטת הליכים פליליים או הליכים משמעתיים על פי דין אחר נגדו.

דיון משמעתי ודיון פלילי

(ב) הוגש נגד יועץ מס מייצג כתב אישום בשל מעשה או מחדל המשמש גם עילה לדיון בפני ועדת המשמעת לפי חוק זה, רשאית ועדת המשמעת להפסיק את דיוניה עד למתן פסק דין סופי בהליך הפלילי.

34. (א) בית משפט ובית דין צבאי שהרשיע יועץ מס מייצג בעבירה פלילית, ימציא למועצה העתק מפסק הדין.

הודעה על הרשעה בפלילים

(ב) השר רשאי לקבוע בצו סוגי עבירות שלגביהן לא יחול סעיף זה.

35. הממצאים והמסקנות בהכרעת הדין שבפסק דין סופי במשפט פלילי המרשיע את הנקבל, יראו אותם כמוכחים בהליך ועדת המשמעת כנגד אותו נקבל.

פסק דין במשפט פלילי

36. (א) ועדת המשמעת רשאית ביוזמתה או לבקשת בעל דין:

סמכויות עזר

(1) לזמן אדם לבוא לפניה כדי להעיד או להציג דבר;

(2) להזהיר או להשביע עד בהתאם לחוק לתיקון דיני הראיות (אזהרת עדים וביטול שבועה), התש"ם-1980;

(3) לבקש מבית המשפט המחוזי שבתחום שיפוטו יושבת הוועדה, ליתן צו לפי סעיף 13 לפקודת הראיות [נוסח חדש], התשל"א-1971, לשם גביית עדות;

(4) לפסוק דמי נסיעה ולינה ושכר בטלה לעדים שהוזמנו מכוח סעיף זה, כמו לעד שהוזמן להעיד בבית המשפט.

(ב) דרשה ועדת המשמעת מאדם להעיד או להציג דבר כאמור בסעיף קטן (א), וסירב לעשות כן בלא הצדק המניח את דעת הועדה, רשאי בית המשפט המחוזי שבתחום שיפוטו יושבת הועדה לכפות את הציות להוראות הועדה, על פי בקשת יושב ראש הועדה, בדרך של מאסר שלא יעלה על חודש ימים או בדרך של הטלת קנס שלא יעלה על האמור בסעיף 40(2) לחוק העונשין.

37. (א) בתקופת התמחותו ועד לרישומו בפנקס כפוף מתמחה לכללי האתיקה המקצועית ולשיפוט המשמעתי ויחולו עליו ההוראות לפי חוק זה בשינויים המחויבים.

משמעת מתמחים

(ב) ועדת המשמעת רשאית בשל עבירת משמעת להטיל על מתמחה התראה, נזיפה, קנס כאמור בסעיף 29(א)(3) או לפסלו מלהירשם בפנקס לתקופה קצובה שלא תעלה על חמש שנים או לצמיתות; היה בעבירה משום הפרת חובותיו כמתמחה או פגיעה בטוהר הבחינות – רשאית ועדת המשמעת גם להורות על ביטול ההתמחות כולה או חלקה או על ביטול בחינה.

(ג) פסלה ועדת המשמעת מתמחה מלהירשם בפנקס לצמיתות לא יבקש להירשם בפנקס לפני שחלפו חמש שנים מיום הפסילה; המועצה רשאית, לפי שיקול דעתה, להסכים לרישום או לסרב לו.

(ד) על החלטת ועדת המשמעת לפסול מתמחה מלהירשם בפנקס לצמיתות לפי סעיף קטן (ג) רשאי מתמחה לערער לפני בית המשפט המחוזי והוראות סעיף 31 יחולו בשינויים המחויבים.

פרק ו': הוראות כלליות

38. (א) השר, באישור ועדת החוקה חוק ומשפט של הכנסת, יקבע את האגרות המפורטות להלן, ואת המועדים לתשלומן:

אגרות

(1) אגרה לבחינה הנדרשת לצורך קבלת רישיון לפי חוק זה;

(2) (נמחקה);

(תיקון מס' 3) תשע"ו-2016

(3) אגרה שנתית לרישום בפנקס;

(תיקון מס' 3) תשע"ו-2016

(4) אגרת רישום מתמחים.

(ב) לא שילם בעל רישיון את האגרה במועדה, לא יהיה רשאי לשמש כיועץ מס מייצג כל עוד לא שילם את האגרה, בתוספת ריבית והפרשי הצמדה כאמור בחוק פסיקת ריבית והצמדה, התשכ"א-1961, ובלבד שנמסרה לו התראה מוקדמת על כך.

(ג) על אגרות לפי סעיף זה תחול פקודת המסים (גביה) כאילו היו מס.

מיום 17.3.2016

**תיקון מס' 3**

[ס"ח תשע"ו מס' 2537](http://www.nevo.co.il/law_word/law14/law-2537.pdf) מיום 17.3.2016 עמ' 627 ([ה"ח 1010](http://www.nevo.co.il/Law_word/law15/memshala-1010.pdf))

~~(2) אגרת רישיון חד פעמית;~~

(3) אגרה ~~דו שנתית~~ שנתית לרישום בפנקס;

39. הוראות חוק זה אינן באות לגרוע מייחוד מקצוע עריכת הדין על פי חוק לשכת עורכי הדין, התשכ"א-1961, ומקצוע ראיית החשבון כמשמעותו בחוק רואי חשבון.

שמירת ייחוד מקצועות

40. (א) מי שהיה רשום ערב תחילתו של חוק זה בפנקס יועצי מס המתנהל על פי סעיף 236ב לפקודה כנוסחו לפני תחילתו של חוק זה (בסעיף זה – יום התחילה) יירשם בפנקס המתנהל לפי הוראות חוק זה, אף אם לא מתקיימים בו התנאים האמורים בסעיף 10, ובלבד שנרשם בפנקס בתוך 18 חודשים מיום התחילה.

הוראות מעבר

(ב) יועץ מס שביום התחילה תלויים ועומדים נגדו הליכים משמעתיים, יימשכו ההליכים כאמור לפי הוראות הפקודה כנוסחה ערב יום התחילה.

(ג) מי שהחל, לפני יום התחילה, בלימודים לקראת בחינות ליועצי מס, במוסד שהוכר לענין זה כאמור בתקנות מס הכנסה (יועצי מס), התשכ"ט-1968 (בחוק זה – תקנות מס הכנסה (יועצי מס)), יוכרו לימודיו לצורך רישום בפנקס לפי הוראות חוק זה, אף אם המוסד שבו החל בלימודיו כאמור לא הוכר על ידי המועצה לפי הוראות חוק זה, ובלבד שהשלים את לימודיו בתוך שלוש שנים מיום התחילה.

(ד) מי שהחל בהתמחותו לפי תקנות מס הכנסה (יועצי מס) ולפני יום התחילה –

(1) התמחה במשך תקופה הפחותה מ-12 חודשים, תהיה תקופת התמחותו כאמור בסעיף 10(א)(4);

(2) התמחה במשך תקופה של 12 חודשים לפחות, תימשך התמחותו חודש נוסף מיום התחילה.

41. השר ממונה על ביצוע חוק זה והוא רשאי, לאחר התייעצות במועצה, להתקין תקנות בכל ענין הנוגע לביצועו, ובית השאר להסדיר בתקנות, לענין בחינות, את הנושאים, השלבים וסדרי הבחינות, וכן נוהל עררים על ציוני בחינות.

ביצוע ותקנות

42. בפקודה –

תיקון פקודת מס הכנסה – מס' 143

(1) בסעיף 216ג, במקום "סעיפים 236 או 236ב1" יבוא "סעיף 236";

(2) בסעיף 236, במקום פסקה (3) יבוא:

"(3) יועץ מס מייצג כהגדרתו בחוק הסדרת העיסוק בייצוג על ידי יועצי מס, התשס"ה-2005";

(3) סעיפים 236א עד 236ט – בטלים.

43. בחוק מס קניה (טובין ושירותים), התשי"ב-1952, בסעיף 27א, בסעיף קטן (ב), במקום "סעיפים 236א עד 236ט לפקודת מס הכנסה" יבוא "חוק הסדרת העיסוק בייצוג על ידי יועצי מס, התשס"ה-2005".

תיקון חוק מס קניה (טובין ושירותים) – מס' 17

44. בחוק מיסוי מקרקעין (שבח, מכירה ורכישה), התשכ"ג-1963, בסעיף 109א –

תיקון חוק מיסוי מקרקעין – מס' 54

(1) בסעיף קטן (א), אחרי "רואה חשבון" יבוא "או יועץ מס מייצג";

(2) בסעיף קטן (ג), בסופו יבוא ""יועץ מס מייצג" – כהגדרתו בחוק הסדרת העיסוק בייצוג על ידי יועצי מס, התשס"ה-2005".

45. בחוק מס ערך מוסף, התשל"ו-1975, בסעיף 143א –

תיקון חוק מס ערך מוסף – מס' 28

(1) בסעיף קטן (א), בסופו יבוא "למעט לענין הוראות סעיף 121";

(2) בסעיף קטן (ב) במקום "סעיפים 236א עד 236ט לפקודת מס הכנסה" יבוא "חוק הסדרת העיסוק בייצוג על ידי יועצי מס, התשס"ה-2005".

46. בחוק בתי משפט לענינים מינהליים, התש"ס-2000, בתוספת הראשונה, אחרי פרט 20 יבוא:

תיקון חוק בתי משפט לענינים מינהליים – מס' 9

"21. הסדרת עיסוק – החלטה של רשות לפי הוראות חיקוקים שענינם הסדרת עיסוק כמפורט להלן:

(1) החלטה של המועצה לפי סעיפים 7, 10, 11 או 29(ב) לחוק הסדרת העיסוק בייעוץ על ידי יועצי מס, התשס"ה-2005".

תוספת

(תיקון מס' 2) תשע"א-2011

(סעיף 10(א)(2)(ב))

**חלק א': מבוא למשפט ומשטר מדינת ישראל**

יסודות המשפט הציבורי, החוקתי והמינהלי, לרבות חוקי יסוד וזכויות האדם בישראל, עקרונות שלטון החוק, חקיקה ראשית וחקיקת משנה, עקרונות יסוד במשפט מינהלי ותקינות הליכים מינהליים; כללי הפרשנות המשפטית ועקרון התקדים המחייב במערכת המשפט בישראל.

**חלק ב': חשיבה כמותית**

ידע בסיסי במתמטיקה, בדומה לחומר הנדרש בפרק החשיבה הכמותית של הבחינה הפסיכומטרית שעורך המרכז הארצי לבחינות ולהערכה (ע"ר) מיסודן של האוניברסיטאות בישראל.

מיום 1.1.2011

**תיקון מס' 2**

[ס"ח תשע"א מס' 2271](http://www.nevo.co.il/Law_word/law14/law-2271.pdf) מיום 6.1.2011 עמ' 162 ([ה"ח 541](http://www.nevo.co.il/Law_word/law15/memshala-541.pdf))

**הוספת תוספת**

אריאל שרון בנימין נתניהו

ראש הממשלה שר האוצר

משה קצב ראובן ריבלין

נשיא המדינה יושב ראש הכנסת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשס"ה מס' 1978](http://www.nevo.co.il/Law_word/law14/law-1978.pdf) מיום 27.1.2005 עמ' 114 ([ה"ח הכנסת תשס"ד מס' 43](http://www.nevo.co.il/Law_word/law16/KNESSET-43.pdf) עמ' 90).

   תוקן [ס"ח תשס"ו מס' 2042](http://www.nevo.co.il/Law_word/law14/LAW-2042.pdf) מיום 26.12.2005 עמ' 108 ([ה"ח הכנסת תשס"ו מס' 101](http://www.nevo.co.il/Law_word/law16/KNESSET-101.pdf) עמ' 43) – תיקון מס' 1.

   [ס"ח תשע"א מס' 2271](http://www.nevo.co.il/Law_word/law14/law-2271.pdf) מיום 6.1.2011 עמ' 161 ([ה"ח הממשלה תשע"א מס' 541](http://www.nevo.co.il/Law_word/law15/memshala-541.pdf) עמ' 6) – תיקון מס' 2 בסעיף 32 לחוק המדיניות הכלכלית לשנים 2011 ו-2012 (תיקוני חקיקה), תשע"א-2010; תחילתו ביום 1.1.2011.

   [ס"ח תשע"ו מס' 2537](http://www.nevo.co.il/law_word/law14/law-2537.pdf) מיום 17.3.2016 עמ' 627 ([ה"ח הממשלה תשע"ו מס' 1010](http://www.nevo.co.il/Law_word/law15/memshala-1010.pdf) עמ' 464) – תיקון מס' 3. [↑](#footnote-ref-1)