חוק הסחר הימי העותומני(1)

משפט פרטי וכלכלה – מסחר – סחר

רשויות ומשפט מנהלי – תשתיות – ספנות ונמלים – כלי שיט

תוכן ענינים

|  |  |  |  |
| --- | --- | --- | --- |
|  | פרק ראשון | [Go](#med0) | 2 |
|  | פרק שני | [Go](#med1) | 2 |
|  | עיקול ומכירת אניות | [Go](#hed20) | 2 |
|  | פרק שלישי | [Go](#med2) | 4 |
|  | פרק רביעי | [Go](#med3) | 4 |
|  | פרק חמישי | [Go](#med4) | 4 |
|  | פרק ששי | [Go](#med5) | 4 |
|  | חוזי -שכירות, הובלה וחכירת -אניה | [Go](#hed21) | 4 |
|  | פרק שביעי | [Go](#med6) | 5 |
|  | שטרי מטען | [Go](#hed22) | 5 |
|  | פרק שמיני | [Go](#med7) | 5 |
|  | שכר הובלה | [Go](#hed23) | 5 |
|  | פרק תשיעי | [Go](#med8) | 8 |
|  | נוסעים | [Go](#hed24) | 8 |
|  | פרק עשירי | [Go](#med9) | 10 |
|  | שטרי הלוואות על אניה | [Go](#hed25) | 10 |
|  | פרק אחד -עשר | [Go](#med10) | 12 |
|  | ביטוח | [Go](#hed26) | 12 |
|  | ב. התחייבויות המבטח והמבוטח | [Go](#med11) | 14 |
|  | ג. נטישת החפצים המבוטחים | [Go](#hed27) | 15 |
|  | פרק שנים עשר | [Go](#med12) | 17 |
|  | היזק | [Go](#hed28) | 17 |
|  | ב. הטלת סחורות לים והשתתפות בהיזק הכללי. | [Go](#med13) | 19 |
|  | פרק שלושה עשר | [Go](#med14) | 21 |
|  | התישנות | [Go](#hed29) | 21 |

פרק 322

חוק הסחר הימי העותומני(1)(\*)(\*\*)

בתרגום של מר אליהו וינוגרד, עורך דין, ובהרשאתו.

פרק ראשון (בוטל)

חוק הספנות

(כלי שיט)

תש"ך 1960-

פרק שני

עיקול ומכירת אניות

10. אפשר לעקל כל ספינה ולמכרה ברשות בתי המשפט, וזכויות דין קדימה של הנושים ינוהלו על פי הסידורים הבאים:

11. אין להתחיל בעיקול לפני תום עשרים וארבע שעות ממועד צו התשלום שניתן לפי בקשת הנושה -המעקל.

12. הצו צריך שיימסר באמצעות הרשות המקומית, לידי הבעלים, או במקום מגוריהם, אם הוא נוגע לחוב שאין לו דין קדימה על האניה. הצו יכול להימסר לרב -החובל של האניה, אם החוב הוא מסוג החובות שאפשר שיהיו בעלי דין -קדימה על האניה, בתנאים של סעיף 5.

------------

(1) מיום 6 לחודש רביע-אוול שנת 1280 (1863).

תוקן ס"ח מס' 716 מיום כ"ו באב תשל"ג (24.8.1973) עמ' 360.

(\*) חוק זה מובא כאן לפי נוסחו המקורי. עורכה של הוצאה זו נמנע מלהעיר על כל הוראה מההוראות הטעונה הערה, אולם מן הצורך להדגיש, בדרך כלל, את הנקודות הבאות:

(א)במקום "תורכיה" ו"עותומני", וכיו"ב צריך לקרוא "מדינת ישראל" ו"ישראלי", וכיו"ב.

(ב)אשר לאניות הרשומות במדינת ישראל, יש לשים לב להוראות פקודת האניות (לאומיות ודגל), תש"ח–1948, לפקודת האניות (הגבלת העברתן ומשכונן), תש"ט– 1948, ולפקודת המשכנתאות על אניות, תש"ט–1948, ובמיוחד לסעיף 10 לפקודה הנזכרת לאחרונה שלפיו הוראות המג'לה על משכון מטלטלים והוראותיו של חוק זה לא תחולנה על משכון אניות, העברת משכנתות, תסובתן, פדיונן והוצאתן לפועל לפי פקודה זו.

(ג)אין עוד בישראל בית משפט מסחרי, וכל שיפוט בכל הענינים המתעוררים בים או אחרת או הנוגעים לאניות או לספנות יש רק לבית המשפט לימאות — ראה חוק בית המשפט לימאות תשי"ב–1952, בפרק 26.

(\*\*) לפי סעיף 9 לפקודת הובלת סחורות בים, "כל הוראה בחוק העותומני הדנה בהובלת סחורות בים והיא סותרת פקודה זו, לא תהא עוד בת תוקף."

13. עשרים וארבע שעות לאחר הצו, אם לא שולם החוב לנושה, תסדר הרשות כי יוחל - לפי דרישתו - בעיקול האניה כדלקמן: עובד -הרשות מלווה ע"י פקיד בית המשפט ושני עדים יעלה לסיפון וירשום את דו"ח העיקול. בדו"ח זה יפורטו שמו, משלח -ידו וכתבתו של הנושה אשר עבורו הוא פועל; את הזכות אשר לפיה הוא תובע; הסכום אשר הוא תובע; מקום המושב, כפי שנבחר ע"י הנושה, של אדם שגר במקום מושבו של בית המשפט המסחרי אשר בפניו תיעשה המכירה ובמקום עגינת האניה המעוקלת; שמות הבעלים ורב החובל; השם, הסוג ותפוסת האניה; הוא ירשום כמו -כן את רשימת ותיאור הסירות, הדוגיות, היריעות, הכלים, הנשק, התחמושת והמצרכים, וימנה שומר.

14. אם בעל האניה המעוקלת גר בעיר מושבו של בית המשפט המסחרי של מקום העיקול, או במרחק שש שעות משם, חייב המעקל, תוך שלושה ימים, לספק לו העתק מדו"ח העיקול והזמנה להופיע תוך הזמן הרגיל בפני ביהמ"ש כדי להיות נוכח במכירת הדברים המעוקלים. אם גר הבעלים במקום מרוחק יותר, יימסרו ההודעות וההזמנות בשבילו אישית לרב החובל של הספינה המעוקלת, או, כשאין למצאו, לאדם המייצג את רב החובל או את הבעלים; במקרה כזה הזמן הרגיל להזמנה יוארך ביום אחד לגבי כל יום הליכה שבין בית המשפט ובין מקום המגורים, אם הוא מתגורר ביבשת הקיסרות. ואם הבעלים גר מחוץ ליבשת הקיסרות או בחוץ -לארץ, זמן ההזמנה יהיה זה הקבוע למקומות השונים לפי סעיף 12 לקובץ הפרוצדורה המסחרית, פרט לחריג האמור בקטע ראשון של סעיף 10 מאותו קובץ.

15. המכירה המצווית עפ"י פס"ד של ביהמ"ש תוצא לפועל לפני שופט שנתמנה בפסה"ד ובמכירה פומבית הבאה לאחר הכרזות ופרסומים, כמפורט להלן.

16. אם העיקול מתייחס לאניה אשר תפוסתה עולה על עשר חביות או על ארבע מאות קילו תיערכנה שלוש הכרזות והודעות על הדברים המעוקלים העומדים למכירה.

ההכרזות וההודעות תיעשינה האחת לאחר חברתה, מדי שמונה ימים, בסביבת הנמל, בשוק הכספים, ובמקומות הציבוריים העיקריים של הסביבה בה עוגנת האניה. הודעה כזו תפורסם בעתונות, אם יש כזו במקום מושב ביהמ"ש המסחרי אשר בפניו מוצא העיקול לפועל, ואם אין כזו - בעתון אחד מאלה הנדפסים בסביבה הקרובה ביותר.

17. תוך יומיים מכל הכרזה ופרסום, תודבקנה כרזות על התורן הראשי של האניה המעוקלת, על הדלת הראשית של ביהמ"ש אשר בפניו נעשים ההליכים, בככר הציבורית ועל המזח אשר אליו קשורה האניה, וכן בשוק המסחרי ואם אין כזה - על הדלת של הרשות המקומית.

18. ההכרזות, הפרסומים והכרזות יפרטו את שמו, משלח ידו וכתבתו של הנושה, הזכויות אשר לפיהן הוא פועל, הסכום המגיע לו, מקום המושב שנבחר על ידו במקום הימצאו של ביהמ"ש ובמקום עגינת האניה, שם וכתובת בעל האניה המעוקלת, שם הספינה, ואם היא חמושה או עם נשק, שמו של רב החובל, תפוסת האניה, המקום אשר בו היא נמצאת או שטה, שמות השופט והמוציא לפועל שנתמנו, ההצעה הראשונה ולבסוף ימי השמיעה אשר בהם תתקבלנה הצעות נוספות.

19. לאחר ההכרזה הראשונה, תתקבלנה ההצעות בימים שפורטו בכרזה. השופט הממונה על תפקיד המכירה ימשיך לקבל הצעות לאחר כל הכרזה והכרזה, מדי שמונה ימים, בתאריך מסויים שיקבע בצו.

20. לאחר ההכרזה השלישית המכירה תוכרע לטובת המציע האחרון והמציע יותר כאשר נרות, אשר יודלקו בתחילת המכירה, יכובו לפי המנהג. בכל אופן השופט הממונה רשאי, בתקווה שיהיה מציע גבוה יותר לדחות פעם אחת או יותר, ובכל פעם לשמונה ימים, ודחיותיו אלו תפורסמנה ותוכרזנה.

אם הדחיה הניתנת כך, אינה מביאה בעקבותיה הצעה גבוהה יותר תוכרע האניה סופית לטובת המציע האחרון לפני הדחייה.

21. אם העיקול הוא על הסירות, הדוגיות ושאר הספינות שתפוסתן היא עשר חביות או ארבע מאות ק"ג ולמטה מכך, במקרה כזה, מבלי שיהא צורך להיכנס לכל הפורמליות שהוזכרה לעיל, תיערך המכירה בפומבי, וזאת לאחר הכרזה ליד המזח במשך שלושה ימים בזה אחר זה, ולאחר שתודבק כרזה על התורן הראשי או במקום בולט אחר על האניה, וכן על הדלת הראשית של ביהמ"ש. הפסקה של שמונה ימים תחול בין הודעת העיקול והמכירה.

22. מכירתה הסופית של האניה מפסיקה כל פעולותיו של רב החובל, חוץ מזכותו לתבוע, אם יש מקום לתבוע, נזקים נגד הבעלים, הערב וכל מי שכפוף להתחייבות כלפיו.

23. תוך עשרים וארבע שעות ממכירתה הסופית של האניה, חייבים האנשים, אשר להם נמכרה אניה מכל תפוסה שהיא - לשלם לשופט שנתמנה ע"י ביהמ"ש שליש מהמחיר הסופי ולהמציא בטוחה בת -פרעון לגבי יתר שני השלישים שתינתן ע"י נתין עותומני שיהיה אתם, והם יחד יהיו חייבים לשלם ביחד ולחוד את שני השלישים האמורים תוך אחד עשר יום מיום ההכרעה, תחת עונש -כליאה. האניה תועבר לאנשים שלהם נמכרה סופית בשלמם את שליש המחיר ובמסרם את הבטוחה, אך נסח הפרוטוקול של הפסק יימסר להם רק בשלמם שני השלישים הנותרים במועד שנקבע. במקרה של אי תשלום, בין של השליש או של יתר שני השלישים ובמקרה של אי -המצאת הבטוחה כאמור לעיל, תועמד האניה שנית למכירה ותימכר סופית שלושה ימים לאחר פרסום מחודש וכרזה אחת בלבד, למציעים הגבוהים ביותר שיהיו ערבים, תחת עונש מאסר גופני, לשלם את הגרעון, אשר יהיה, את הנזקים ואת הרבית וההוצאות במקרה שהשליש אשר כבר שולם לא הספיק לכך. המותר, אם יהיה, יוחזר למציע הגבוה ביותר.

24. הדרישות להפרדה של חפץ או חפצים שעוקלו, מהמכירה, תיעשינה ותודענה למשרד הרישום של ביהמ"ש, לפני הפסק. אם הדרישות להפרדה נעשו רק לאחר הפסק, הן תומרנה באופן חוקי להתנגדויות למסירת הסכומים שנבעו מהמכירה (תוצאת המכירה).

25. למבקש או למתנגד יהיו שלושה ימים לצורך הגשת נימוקיו. המשיב גם הוא ישיב תוך שלושה ימים. המשפט יובא לשמיעה עפ"י הזמנה רגילה.

26. תוך שלושת הימים לאחר המכירה הסופית תתקבלנה התנגדויות למסירת המחיר. עם עבור הזמן הזה, לא תתקבלנה התנגדויות נוספות, אלא לגבי סכומים יתרים המגיעים לנושים המעקלים.

27. הנושים המתנגדים ימציאו למשרד הרישום של ביהמ"ש המסחרי, או בהעדרו לרשות המצווה את המכירה, את זכויותיהם לחוב, תוך שלושה ימים מההזמנה שנמסרה להם על ידי הנושים התובעים, ע"י בעל האניה המעוקלת או ע"י באי -כוחם. בהעדר התנגדויות כאלה תיעשה החלוקה של המחיר כמפורט לעיל, בלי לכללם בה.

28. המיון של הנושים והחלוקה של הכסף המזומן ייעשו בין הנושים בעלי דין קדימה, בסדר שנקבע בסעיף 5, ובין הנושים האחרים באופן יחסי לחובם. כל נושה מתייחס לסוגו גם בגין הקרן וגם בגין הרבית וההוצאות.

29. אניה העומדת להפליג אין לעקלה אלא בעד חובות הקשורים להפלגה שהיא עומדת לבצע. ואפילו במקרה כזה, מתן בטוחה לחובות כאלה מונע את העיקולים. האניה נחשבת כעומדת להפליג כאשר רב החובל שלה מצוייד בניירות בשביל נסיעתו.

פרק שלישי (בוטל)

חוק תשל"ג 1973-

פרק רביעי (בוטל)

חוק תשל"ג 1973-

פרק חמישי (בוטל)

חוק תשל"ג 1973-

פרק ששי

חוזי -שכירות, הובלה וחכירת -אניה

92. כל חוזה לשכירת הספינה, נקרא חוזה חכירה. חוזה הובלה או חכירה יש לערוך בכתב. חוזה זה יכיל את שם האניה, תפוסתה ולאומיותה, שם רב החובל, שמות המוביל והחוכר, המקום והשם שהוסכם עליהם למטרת ההטענה והפריקה, מחיר ההובלה או החכירה, אם השכירות היא כללית או חלקית, הפיצוי שהוסכם עליו במקרה של עיכוב בהטענה או בפריקה.

93. אם לא נקבע מספר ימי ההטענה והפריקה בחוזה בין הצדדים ינהגו לפי מנהג המקום, אם יש כזה, ובהעדרו, יהיה המועד תוך חמישה עשר ימי עבודה רצופים מהיום שרב החובל יכריז כי הוא מוכן להטענה או לפריקה.

94. אם יש להטעין חלק מהמטען במקום אחד וחלק במקום אחר, יותלה זמן ההטענה או הפריקה במשך מסע האניה ממקום אחד למשנהו וזמן ההתלייה לא יילקח בחשבון.

95. אם האניה מוחכרת חדשית, ואין הסכם האומר אחרת, דמי השכירות נחשבים מיום ההפלגה.

96. אם, לפני הפלגת האניה, יש איסור מעבר למדינה שהיא מחוז חפצה של האניה, החוזה מתבטל בלי כל פיצויים לכל צד מן הצדדים. השוכר אחראי להוצאות ההטענה והפריקה של סחורותיו.

97. אם יש כוח עליון המונע רק זמנית את הפלגת האניה, החוזים נשארים בתקפם, ואין כל מקום לתביעת פיצויים בגלל עיכוב. באותו אופן נשארים החוזים בתקפם - ואין מקום לדרוש העלאת דמי -מטען, אם הכוח העליון קורה במשך הנסיעה.

98. המטעין רשאי, במשך זמן מעצרה של האניה, לפרוק את סחורותיו על חשבונו, בתנאי שהוא יטעינם שוב אם יפצה את רב החובל בקשר לכך.

99. במקרה של מצור על הנמל שהוא מחוז חפצה של האניה, רב החובל חייב, אלא אם כן יש הוראות האומרות את ההיפך, להמשיך לנמל הקרוב, מקום שיורשה לעגון, ולהמתין שם לפקודת המטעין או מקבל המטען, לאחר שיודיעם על כך.

100. האניה, מכשיריה, רהיטיה, דמי -המטען והסחורות המוטענות, כפופים לאחריות למילוי החוזה בין הצדדים.

פרק שביעי

שטרי מטען

101. שטר המטען שאפשר לערכו על שם אדם מסויים או לפקודתו או למוכ"ז צריך שיפרש את טיב הסחורה וכמותה, וכן את הסוגים והאיכויות של החפצים אשר יש להסיעם. נוסף לכך הוא יציין את:

שמו וכתבתו של האדם אשר אליו נשלחת הסחורה;

שמו וכתבתו של רב החובל;

שמו המלא של המטעין;

שמה, תפוסתה ולאומיותה של האניה, מקום היציאה ומחוז חפצה של האניה, דמי המטען, הסימנים ומספרי החפצים המועברים.

102. כל שטר מטען ייערך בארבעה העתקים לפחות. אחד בשביל המטעין, אחד בשביל האדם אליו מיועדות הסחורות, אחד בשביל רב החובל, ואחד בשביל בעל האניה.

ארבעת ההעתקים ייחתמו ע"י המטעין וע"י רב החובל תוך עשרים וארבע שעות מעת ההטענה. המטעין ימציא לרב החובל תוך המועד הנ"ל קבלות על הסחורות שהוטענו.

103. שטר המטען שנערך כאמור לעיל מהווה הוכחה בין כל הצדדים המעונינים במטען, וביניהם לבין המבטחים אלא אם כן האחרונים ממציאים הוכחה הפוכה.

104. בכל מקרה של שוני בין שטרי המטען של אותו המטען ישמש ההעתק אשר בידי רב החובל כהוכחה, אם העתק זה התמלא ע"י המטעין או ע"י סוכנו וכן יוכלו להסתמך על ההעתק אשר בידי המטעין או סוכנו אם הוא נתמלא ע"י רב החובל.

105. כל סוכן או מקבל מטען אשר קיבל את הסחורות הנזכרות בשטרי המטען או בשטרי החכירה יהיה חייב לתת קבלות מתאימות לרב החובל לפי דרישתו וזאת בכפוף להיותו צפוי לתשלום כל ההוצאות והנזקים כולל נזקי העיכוב. באותה מידה יהיה רב החובל חייב לדרוש קבלות על הסחורות ממקבלן ואם לא כן עליו להצטייד בתעודת אישור מטעם משרד המכס, המציינת את פריקת הסחורות בהתאם לשטר המטען וזאת בכפוף להיותו צפוי לתשלום כל הנזקים לבעלים או למקבלי הסחורה.

פרק שמיני

שכר הובלה

106. המחיר לשכירת אניה נקרא שכר -הובלה, הוא נקבע בהסכמת הצדדים. הוא מצויין בחוזה שכירות ובשטר המטען הנוגע לכל האניה או לחלק ממנה, למסע כולו או לזמן מוגבל, לפי טון, קילו, קוינטל באופן כללי או למטען מעורב תוך ציון תפוסתה של האניה.

107. אם האניה נשכרה בשלמות והשוכר אינו נותן את המטען כולו אין רב החובל רשאי לקחת מטען אחר בלי הסכמת השוכר. השוכר זכאי לרווחים משכר ההובלה של הסחורות המשלימות את מטען האניה שנשכרה על -ידו בשלמות.

108. אם השוכר לא הטעין תוך הזמן הקבוע בחוזה השכירות או לפי החוק תהיה למטעין הברירה או לתבוע את הפיצוי הקבוע בחוזה השכירות בעד העכוב, ואם אין חוזה - את הפיצוי שייקבע ע"י מומחים. או לבטל את חוזה ההובלה ולדרוש מהשוכר מחצית משכר ההובלה והזכויות האחרות שהוסכם עליהן. במקרה כזה תהא לשוכר, אשר לא הטעין דבר בתקופה האמורה, הזכות, לפני תחילת הימים הנוספים של הציפיה, לבטל את החוזה בתנאי שישלם למוביל או לרב החובל מחצית שכר ההובלה ושאר היתרונות אשר הוסכם עליהם בחוזה השכירות.

הערה: ימי הציפיה - הם הימים המוענקים למטעין בלי שישלם בעד הפריקה או ההטענה. ימי הציפיה הנוספים הם הימים המוענקים לתשלום לאחר ימי הציפיה.

109. אם השוכר הטעין במשך הזמן שנקבע רק חלק מהסחורות שהוסכם עליהן בחוזה השכירות, תהא עדיין למוביל הברירה או לתבוע את הפיצויים הנזכרים בסעיף הקודם או לצאת לדרך עם חלק הסחורות שהוטען. במקרה האחרון יהא המוביל זכאי לכל שכר ההובלה.

110. אם השוכר מטעין סחורות יותר מכפי שהוסכם ישלם את שכר ההובלה בעד תוספת המטען נוסף לשכר שהוסכם עליו.

111. המוביל או רב החובל שהצהירו שהאניה היא בעלת כושר הטענה גדול יותר מזה שיש לה, יהיו אחראים להפחתה יחסית של שכר ההובלה ולתשלום נזקים כלפי השוכר. אם ההצהרה אינה שונה מהתפוסה האמיתית של האניה ביותר משני אחוזים, או שהיא בהתאם לתעודת התפוסה של האניה לא ילקח ההפרש בחשבון.

112. כאשר אניה מוטענת לפי בסיס של מטען מעורב, אם המוביל או רב החובל קבעו את משך ההטענה, הם יוכלו לאחר תום אותו זמן להפליג לדרכם אלא אם כן הוסכם על עכוב נוסף.

113. אם אניה הוטענה לפי בסיס של מטען מעורב ולא נקבע משך ההטענה, כל אחד מהמטעינים רשאי לקחת את הסחורות שלו, בהחזירו את שטרי המטען החתומים ע"י רב החובל ובמסרו בטוחה לשטרי המטען שכבר נשלחו, ובשלמו חוץ מהוצאות הטעינה והפריקה, גם את הוצאות הטענתן של סחורות אחרות שהוסטו ממקומם וגם מחצית מדמי המטען המוסכמים. על אף זאת, אם האניה מוטענת בשלושת -רבעיה, על רב החובל, אם נדרש לכך על ידי רוב המטעינים, להפליג עם הרוח המתאימה הראשונה, לאחר תום שמונה ימים ממסירת ההזמנה, ואיש מהמטעינים לא יהא זכאי לקבל את סחורותיו בחזרה.

114. אם הסחורות הוטענו על האניה בלי ידיעת השוכר או רב החובל יכול הוא בהיותו במקום ההטענה, לאחר הודעה מתאימה למטעינים לקחתם חזרה, לפרוק אותם באותו מקום או לדרוש שכר גבוה יותר מזה המשתלם באותו מקום בעד סחורות מסוג זה. אולם, אם מציאת הסחורות נודעה לו רק לאחר הפלגת האניה, רשאי הוא לפרקן בנמל ייעודן, אך יהיה זכאי לתשלום שכר ההובלה הנזכר לעיל.

115. המטעין הנוטל את סחורותיו תוך כדי המסע צריך לשלם את שכר ההובלה המלא וכל ההוצאות שנגרמו ע"י נטילתו. אם הסחורות נלקחות בגלל מעשיו או שגיאותיו של רב החובל לא זו בלבד שלא תהיה לו זכות לשכר ההובלה אלא יהיה גם אחראי לכל ההוצאות ואף לדמי -נזקים, אם יהיו כאלה, ואף בעד הפרת חוזה השכירות.

116. אם האניה נעצרה בעת עזיבתה, במשך מסעה או במחוז חפצה כתוצאה ממעשיו או רשלנותו של השוכר או של אחד המטעינים יהיה השוכר או המטעין אחראי כלפי המוביל, רב החובל או המטעינים האחרים להוצאות ודמי נזקים הנובעים מהעכוב. אם נשכרה האניה למסע הלוך ושוב והיא חוזרת בלי מטען או עם מטען חלקי, יהיה רב החובל זכאי לכל שכר ההובלה וכן לריבית בקשר לעכוב האניה, אם האניה עוכבה.

117. המוביל או רב החובל אחראים במדה שווה לדמי נזקים כלפי השוכר אם כתוצאה מטעינתם או רשלנותם נעצרה האניה או נתעכבה יציאתה במהלך או במקום הפריקה. דמי הנזקים הנזכרים בסעיף זה ובסעיף הקודם ייקבעו ע"י מומחים.

118. אם רב החובל צריך לתקן את האניה תוך כדי המסע, חייב המטעין או השוכר לחכות עד תיקונה, או להוריד את סחורותיו, כנגד תשלום כל דמי המטען וההיזק הכללי, אם יש כזה. אם האניה נשכרה חדשית, אין חייבים בתשלום דמי ההובלה בעד תקופת התיקונים, ואף לא בהעלאת דמי המטען אם האניה נשכרה למסע שלם. אם אין לתקן את האניה, חייב רב החובל לשכור אניה אחרת או יותר מאניה אחת, על חשבונו ומבלי שיהיה זכאי להעלאת דמי המטען, כדי להעביר את הסחורות למקום יעודן. אם רב החובל לא היה יכול לשכור אניה או אניות, דמי המטען מגיעים רק באופן יחסי לחלק המסע שכבר נעשה. במקרה האחרון, הובלת הסחורות תימסר שוב להשגחת כל מטעין ומטעין, פרט להתחייבות של רב החובל כלפי המטעינים ליעץ להם על מצב האניה ולעשות במשך זמן -הבינים כל דבר הדרוש לשם שמירת המטען, כל זאת בהעדר הסכם בין הצדדים האומר ההיפך.

כדי לחלק באופן יחסי את דמי המטען, לוקחים בחשבון לא רק את היחס של המרחק שנעשה כנגד המרחק שצריך להעשות אלא גם את ההוצאות, הזמן, הסיכון והקשיים אשר כרוכים כרגיל בכל אחד מהמרחקים הללו.

119. רב החובל מפסיד את דמי המטען והוא אחראי לנזקים לשוכר, אם האחרון מוכיח שבזמן שהאניה היתה בנסיעה, היתה היא במצב שאינה ראויה לשוט. אפשר להוכיח זאת גם בניגוד לתעודת בקורת האניה בעת צאתה.

120. דמי מטען מגיעים בעד סחורה, אשר רב החובל נאלץ למכור לשם הספקת מצרכי מחיה, תיקונים וצרכים דחופים אחרים של האניה, ועל רב החובל לחשב את ערכם במחיר הסחורות שנשארו או של סחורות דומות בעלות אותה איכות במקום פריקתם, אם האניה מגיעה בשלום. אם האניה אבדה, רב החובל יחשב את הסחורות במחיר שמכרן, בהחזיקו את דמי המטען יחסית להתקדמות המסע. חוץ משני המקרים הללו, שמורה הזכות של בעלי האניה על פי קטע שני של סעיף 30.

כאשר כתוצאה משימוש בזכות זו נגרם נזק לאלו אשר סחורותיהם נמכרו או מושכנו, הנזק יוחזר באופן יחסי לערך של הסחורות ביחס לסחורות שהגיעו ליעודן או אשר ניצלו מטביעה אחרי המאורעות על הים שגרמו למכירה או למישכון.

121. אם יש איסור נסיעה למדינה אליה נוסעת האניה, והאניה נאלצת לחזור למקום יציאתה עם מטענה, מגיעים לרב החובל רק דמי -המטען בעד הנסיעה מנמל היציאה, על אף שהאניה נשכרה לשני הכיוונים.

122. אם עצרו את האניה באופן זמני בלבד, במהלך נסיעתה עפ"י צו לא מגיעים דמי מטען לזמן העצרה, אם שכרו את האניה באופן חדשי ולא העלאת דמי מטען אם האניה נשכרה למסע כולו. הוצאות כלכלה ושכר הצוות בזמן המעצר, נחשבים כהיזק, המטעין רשאי, בעת העיכוב, לפרוק את הסחורה על חשבונו, בתנאי שיוכל להטעינה מחדש על חשבונו, או לפצות את רב החובל או את המוביל.

123. לרב החובל ישולם מדמי המטען של הסחורות שהושלכו לים לבטחון האניה, לחובת ההשתתפות הכללית.

124. לא מגיעים דמי מטען בעד סחורות שאבדו כאשר נטרפה האניה, עלתה על שרטון, נשדדה ע"י שודדי -ים או נתפסה ע"י אויבים. על רב החובל להחזיר את דמי -המטען שניתנו לו כמפרעה, אלא אם כן יש הסכם הקובע את ההיפך.

125. אם האניה והסחורות נקנים בחזרה, או אם הסחורה ניצלת עם אבדן האניה בעזרת רב החובל, ישולמו דמי המטען בשלמות לרב החובל עד למקום תפיסת האניה או אבדנה, אם אין אפשרות להוביל את הסחורה למקום יעודה. אם הביאה למקום יעודה, יקבל את כל דמי המטען כהשתתפות לרכישה מחדש.

אם רב החובל לא שיתף כל פעולה בהצלת האניה, לא מגיעים כל דמי מטען בעד הסחורות הניצולות בים או בחוף ושהוחזרו אחרי כן לצדדים המעוניינים.

126. הסחורות, האניה והמטען יתרמו למחיר הרכישה מחדש, בעוד ששכר המלחים אינו נכלל בתרומה זו. תרומה זו נעשית במחיר השוטף של הסחורות במקום פריקתם, לאחר ניכוי ההוצאות, וחצי ערך האניה באותו מקום וחצי מדמי המטען.

127. אם מקבל המטען מסרב לקבל את הסחורה, רב החובל רשאי לאחר ששלח לו הזמנה רשמית לקבל, למכור את הסחורה לפי פס"ד של ביהמ"ש המסחרי, בשלמות או בחלק לשם תשלום דמי המטען, ההיזק, והוצאות, והיתרה תוחסן אם תישאר יתרה. במקרה שאין המחיר מספיק, יישמרו זכויותיו לתביעות ההפרש מהמטעין.

128. אין רב החובל רשאי לעכב את הסחורה באניה, במקרה של אי -תשלום של דמי -המטען, ההיזק הכללי והוצאות, כשיש כאלה. הוא יכול לתבוע הפקדתם בידי צד ג' עד לתשלום המגיע לו. ואם הן סחורות העלולות להתקלקל, הוא רשאי לתבוע את מכירתן עד שתינתן לו בטוחה לתשלום המגיע לו. אם יש היזק כללי ואם אי אפשר לקבעו מיד, רשאי הוא לדרוש העברה משפטית של סכום, שיקבע על ידי השופט, או בטוחה בת -פרעון.

129. רב החובל עומד ראשון לפני כל הנושים בקשר לדמי המטען שלו, ההיזק והוצאות על הסחורה במטענו, תוך ארבעה עשר יום לאחר מסירתה, אם טרם עברה ליד שלישית, חוץ ממקרה של הפקדה כנזכר בסעיף הקודם.

130. במקרה פשיטת רגל של המטעינים או התובעים לפני תום ארבעת עשר היום, שמורות לרב החובל זכויותיו על הסחורות הנידונות כלפי כל הנושים של פושטי הרגל לתשלום דמי המטען, ההיזק וההוצאות המגיעים לו.

131. במקרה שדמי המטען מוסכמים מראש לפי המספר, המידה או המשקל, הזכות בידי רב החובל לדרוש שהסחורות תיספרנה, תימדדנה או תישקלנה ברגע שתיפרקנה, ואף אם הזניח לעשות כן, למקבל המטען יש הזכות לבסס את הזהות, המספר, המידה או המשקל, גם בעדות בשבועה של אלו שהיו מועסקים בפריקה.

132. אם קיימת הנחה שהסחורות ניזקו, התקלקלו, נגנבו או הופחת ערכן, רב החובל ומקבל המטען או כל אדם מעונין, יהיה זכאי לדרוש שהסחורות ייבחנה וייבדקו באופן משפטי ושהנזקים יוערכו על סיפון האניה לפני פריקתם. אם ההיזק או פיחות הערך אינם נראים לעין הבדיקה המשפטית יכולה להיעשות גם לאחר שהסחורה נמסרה למקבל המטען, בתנאי שהיא נעשית תוך 48 שעות מעת הפריקה ושזהות של הסחורה נקבעת בהתאם להוראות הסעיף הקודם או בדרך חוקית אחרת. מקבל המטען שומר על זכותו שהסחורות תיבדקנה או תיבחנה באופן משפטי תוך 48 שעות מעת מסירת הסחורות, גם אם הוא קיבל את שטר המטען, או נתן קבלה נפרדת, בתנאי שהאישור או הקבלה מציינים שהסחורות נחשבות כניזוקות מקולקלות, נגובות או מופחתות -ערך.

133. כאשר המוביל ורב החובל נחה דעתם בקשר למה שנוגע לחוזה דמי המטען, השוכר או המטעין אינו יכול לתבוע הפחתה של דמי המטען המוסכמים.

134. המטעין אינו יכול לזנוח תמורת דמי המטען את הסחורות המופחתות בערכן או שניזוקו באשמתן הן או ע"י מקרה תאונה.

אם בכל זאת, החביות המכילות יין, שמן, דבש או נוזלים אחרים, נזלו בצורה כזו שהן ריקות או כמעט ריקות, אפשר לזנוח חביות כאלו תמורת דמי המטען.

פרק תשיעי

נוסעים

135. אם האניה אינה מתוכננת כמעברה או ספינת מוטור, להובלת נוסעים, אין לדרוש מרב החובל להוביל נוסעים שאין להם כל ענין במטען.

136. הנוסע ברשות יהיה חייב למלא אחר כל הוראות רב החובל בקשר לסדר הטוב באניה.

137. מחיר הנסיעה ייקבע ע"י חוזה (או ע"י כרטיס נסיעה) שיכול להיות למוכ"ז או לשמו של הנוסע. אם חל המסע בלי שיהיה הסכם בכתב על המחיר, ייקבע המחיר ע"י לימוד גזירה שווה, ובמקרה שהצדדים לא יגיעו לכלל הסכם, ע"י בית דין, בהתאם לחוות דעת של מומחים.

138. אם שם הנוסע מוזכר בחוזה או בכרטיס הנסיעה, הנוסע אינו רשאי להעביר את זכותו למישהו אחר בלי הסכמת רב החובל.

139. אם לפני, או לאחר התחלת המסע אין הנוסע בא, או עוזב ואינו חוזר לאניה במועד שנקבע ליציאת האניה רשאי רב החובל להפליג מבלי להיות חייב להמתין לו, והנוסע יהיה חייב לשלם את המחיר המלא של הנסיעה.

140. אם לפני התחלת המסע מכריז הנוסע כי בדעתו לבטל את החוזה, או אם לא הצהיר הצהרה דומה, יש יסוד להניח שהוא נמנע מלבוא לאניה מפאת פטירתו, או מחלה, או כל מקרה אחר הנוגע לגופו, יהיה עליו לשלם מחצית מדמי הנסיעה בלבד.

אם לא הוצהרה הצהרה כזו או אם אחד מהמקרים הנזכרים לעיל אירע רק לאחר התחלת המסע, יהיה על הנוסע לשלם את המחיר המלא.

141. חוזה נסיעה מבוטל בכל המובנים אם האניה נטרפה ע"י אחד מהסיכונים הימיים.

142. הנוסע מוסמך לבטל את החוזה אם, כשפרצה מלחמה, האניה צפויה לסיכון של תפיסתה, ואינה יכולה להיחשב חפשית, או אם המסע הופרע או הותלה, בין לפני ובין לאחר התחלתו, ע"י כוח עליון, או ע"י סיבה אחרת שאינה תלויה ברב החובל או בחברה אשר הוא שייך לה.

המטעין או רב החובל או החברה שהוא שייך לה - מוסמכים אף הם לבטל את החוזה אם באחד מהמקרים הנזכרים לעיל מפסיקים את המסע או, אם האניה היא אניה להובלת סחורות, עליהם לעזוב את האניה הואיל שלא באשמתם אי אפשר להוביל את הסחורות.

143. במקרים הנזכרים בסעיפים הקודמים, כשהחוזים בוטלו, לא יהיה צד מן הצדדים חייב לשלם פיצוי לצד שכנגד. למרות זאת, אם הביטול נעשה אחרי התחלת המסע יהיה הנוסע חייב לשלם את מחיר הדרך שנעשתה באופן יחסי לדרך כולה והחישוב ייעשה בדרך המפורטת בהערה לסעיף 188.

144. אם האניה זקוקה לתיקונים במשך המסע על הנוסע לשלם את המחיר המלא גם אם אינו רוצה לחכות עד תום התיקונים, אבל אם הוא מחכה עד שהתיקון נעשה חייב המטעין לספק לו בלי תשלום איכסון עד שהמסע יתחיל מחדש ולמלא את כל החובות כלפיו בהתאם לחוזה או כרטיס הנסיעה בכל מה שנוגע לכלכלה.

אולם אם המטעין מציע לנוסע להסיעו למחוז חפצו באניה אחרת באיכות דומה ובלי לפגוע בזכויותיו המוסכמות האחרות והנוסע מסרב לקבל הצעה זו, אינו זכאי לתבוע איכסון ואספקה, עד התחלתו מחדש של המסע.

145. אם אין הסכם בקשר להספקת צרכיו של הנוסע, על האחרון לדאוג בעצמו לכל צרכיו. למרות זאת, אם ע"י מקרה בלתי צפוי כל שהוא או ע"י הארכת המסע הוא נשאר בלי אמצעי מחיה רב החובל צריך לספק לו את צרכיו במחיר סביר, ומאידך צריך הנוסע אם יש לו אספקה מיותרת למסור את היתרה לצרכי האניה בהתאם לסעיף 64.

146. חוץ ממקרה שהוסכם ההיפך, אין הנוסע חייב לשלם דבר בעד הובלת מטענו אשר לפי החוזה רשאי הוא להביאו לאניה.

147. הנוסע נחשב כמטעין בקשר לכל חפציו אשר על האניה. כתוצאה מזה, הנוסע אשר מסר לנאמנותו של רב -החובל את חפציו, ואשר עליהם נתן לו האחרון קבלה נהנה מכל אותן הזכויות וחב הוא בכל אותן ההתחייבויות בקשר לחפצים כשוכרי האניה. אך אם לא מסר את החפצים לידי רב החובל או לממונה אחר ואם החזיקם ברשותו הרי במקרה זה אין לו כל זכות לחפצים אלא אם כן הנזק או ההפסד נגרם ע"י מעשה או משגה של רב החובל או של איש מן הצוות.

148. אם נפטר הנוסע בעת המסע על רב החובל לנקוט בכל הצעדים הדרושים בהתאם למסיבות לשמירת חפציו באניה ולהחזרתם ליורשי הנוסע.

149. רב -החובל יהיה זכאי לעכב את החפצים שהנוסע הביא לאניה - תמורת תשלום דמי הנסיעה והכלכלה המגיעים לו, אך הוא זכאי לכך רק כל זמן שהחפצים מוחזקים או מופקדים.

150. רב החובל אינו צריך ואף אינו מוסמך להכנס לנמל ולעצור את המסע לפי בקשתו או לצורך ענין פרטי של נוסע אחד אבל אם הענין נוגע לנוסע שנפגע במחלה מדבקת יש הכרח להורידו מהאניה אפילו בנגוד לרצונו במקום המיושב הראשון אשר בו יוכל רב החובל לעגון.

פרק עשירי

שטרי הלוואות על אניה

151. שטר הלוואה על האניה הוא שטר לפיו מקבלים הלוואה בשעבוד האניה או המטען או שניהם בתנאי שהמלווה יפסיד סכום זה אם החפצים האמורים המעורבים בהלוואה נשמדים ע"י תאונה מקרית בים ובתנאי שהסכום יוחזר לו עם הרווחים הימיים כלומר יחד עם רבית שהוסכם עליה אף בשעור גבוה מהשעור החוקי אם החפצים הגיעו בשלום.

152. שטר הלוואה על האניה נערך ע"י שטר מאושר או חתום בחתימה פרטית. השטר יפרט:

(1) את הקרן שהלוו ואת הסכום שהוסכם בתור רווחים.

(2) החפצים אשר עליהם נוגעת ההלוואה.

(3) שם האניה ושמותיהם המלאים של בעליה ורב -החובל, של המלווה והלווה.

(4) אם ההלוואה היא למסע או לזמן מסוים, את תאור המסע ופרטי הזמן.

(5) את תקופת החזרת ההלוואה,

(6) לבסוף, תאריך ומקום ההלוואה.

153. ההסכם המאושר ייערך, בתורכיה - לפני ביהמ"ש המסחרי, ואם לא שם - בפני הרשות המקומית; בארצות נכריות - בפני הקונסול העותומני ואם לא שם - בפני הרשות המקומית המוסמכת הנוהגת לפי הסדורים הפורמליים המקובלים.

154. אם החוזה נעשה בחתימה פרטית, חייב המלווה לאשר אותו באופן חוקי, וברשמו אותו תוך עשרה ימים מתאריכו לפני אחת הרשויות המצוינות בסעיף הקודם, בהתאם למסיבות ולמקום.

155. אם הפעולות לפי שני הסעיפים הקודמים לא נעשו הרי החוזה באבדו את טיבו כהלוואה על האניה, הופך להיות הלוואה רגילה ובמקרה כזה מפסיד המלווה את זכותו על החפץ המשועבד והלווה אחראי אישית לשלם את הקרן וריבית חוקית.

156. שטר הלוואה על אניה יכול שייעשה לפקודה ובמקרה כזה הוא מסוחר ע"י הסבה באותה דרך כשטר חליפין. במקרה הסבה הנסב בא במקום המסב בקשר לרווחים ולהפסדים והמסב אינו אחראי לכל התחייבות שהיא אלא לזאת של תשלום הקרן בלי לשלם רווחים ימיים. וכל זאת במקרה שלא הוסכם במפורש אחרת.

157. ההלוואות על האניה אפשר לעשותן על האניה גופה, על קורות האניה, על כלים ורהיטי תחמושת וצרכי כלכלתה, על כולם יחד או על חלק מהם או על חלק מכל דבר מהם.

158. כל הלוואה על האניה שנעשית בסכום העולה על ערך החפצים הנוגעים בדבר אפשר להכריזה כבטלה ומבוטלת לבקשת המלווה ואזי יש להחזיר את הקרן והריבית החוקית, אם הוכחה תרמית מצד הלווה.

159. אם אין תרמית, החוזה הוא תקף עד לערך החפצים הקשורים להלוואה בהתאם להערכה שתיעשה או שתוסכם. עודף סכום ההלוואה יוחזר בתוספת רבית חוקית.

160. כל ההלוואות על דמי מטען שבעתיד או על רווחים צפויים מהסחורות - אסורות. המלווה במקרה כזה זכאי להחזרת הקרן בלבד בלי ריבית.

161. בדומה לכך ובאותה תוצאה אסורות הלוואות על המלחים או הימאים, על שכרם, ומסעותיהם.

162. האניה, רהיטיה, כליה, תחמושתה וצרכי כלכלתה ואף דמי ההובלה יש להם דין -בכורה כלפי הקרן והרבית של הכספים שניתנו בהלוואה לאניה. המטען משועבד לקרן ולרבית של הכספים שניתנו על גוף המטען. אם ההלוואה נעשתה על חפץ מסויים של האניה או המטען אין דין -הבכורה חל על החפץ ואף לא על החלק היחסי של המכס הקשור להלוואה.

163. הלוואה על האניה שנעשתה ע"י רב החובל במקום מגורי בעלי האניה או נציגיהם החוקיים בלי הרשאתם המפורשת או השתתפותם בשטר וחוזה שנעשה מחוץ למקום המגורים של הנ"ל מבלי להקפיד על הפורמליות הנזכרת בסעיף 49, מעניקים דין בכורה רק על אותו חלק שיש לרב החובל באניה או במטען.

164. החלקים באניה השייכים לבעלים אשר במקרה של סעיף 48, לא שלמו חלקיהם בהוצאות כדי לאפשר לאניה להפליג, תוך 24 שעות משעה שקבלו הזמנה לעשות כן, יהיו משועבדים לסכומי ההלוואה לצרכי תיקונים וכלכלה, אף אם ההלוואות נעשו במקום מגורי הבעלים.

165. ההלוואות שנעשו למסע האחרון של האניה יוחזרו בעדיפות על פני סכומים שהולוו למסע הקודם אף אם יוכרז שישאירו אותם להמשך או לחידוש. הסכומים שהולוו במשך המסע יש להם דין בכורה לגבי אלו שהולוו לפני צאת האניה, ואם יש עוד הלוואות שנעשו במשך אותו מסע, ההלוואות האחרונות יהיה להן תמיד דין בכורה לגבי הקודמת להן. ההלוואות שנעשו באותו מסע, בנמל של חניה מאונס, במשך אותה חניה יהיה להן דין בכורה באופן שווה.

166. המלווה על סחורות המוטענות באניה והמפורטות בחוזה אינו נושא באבדן הסחורות גם אם אבדו ע"י סיכון ימי, אם הן הוטענו על אניה אחרת, אלא אם כן הוכח כחוק שההטענה נעשתה בגלל כוח עליון.

167. הסכום שהולווה אין לתבעו בחזרה אם החפצים אשר עליהם ניתנה ההלוואה אבדו לחלוטין או נתפשו והוכרזו בתור מלקוח חוקי, והאבדן או התפיסה אירעו כתוצאה ממקרה תאונה מקרית או כח עליון בזמן ובמקום של הסיכונים שההלוואה נעשתה בשבילם. אם חלק מהחפצים ניצל, המלווה שומר על זכוּתו לחפצים אלוּ.

168. ההתפתחות, הניכויים וההפסדים שאירעו כתוצאה מפגם בחפץ עצמו והנזקים שנגרמו ע"י מעשיו של הלווה או ע"י משגהו של רב החובל או של הצוות, אינם לחובת המלווה.

169. במקרה של אבדן האניה, התשלומים של הסכומים שהולוו על האניה יש להפחיתם עד כדי הערך של החפצים שנצלו והקשורים לחוזה, לאחר ניכוי ההוצאות של ההצלה.

170. אם לא קבעו זמן לסיכונים הימיים בשטר ההלוואה, הוא חל לגבי האניה, רהיטיה, כליה, תחמושתה וצרכי כלכלת האניה מעת צאת האניה לדרכה עד הגיעה למחוז חפצה. אשר לסחורות, הזמן נחשב מרגע הטענתן על האניה או על סירות ההטענה, או מיום השטר - אם ההלוואה נעשתה על הסחורות המוּטענות במשך המסע, ועד לרגע של פריקתן, או שהיה צריך לפרקן במחוז חפצן.

171. אם המסע אשר בקשר אליו נעשה החוזה לא יצא לפועל - הזכות בידי הלווה לתבוע בחזרה את הקרן והרבית החוּקית בלי פרמיות. אך אם הסכנה לחשבונו התחילה כבר בהתאם לסעיף הקודם הרי שהוא זכאי גם לפרמיה.

172. הלווה על סחורות שבאניה אינו משוחרר ע"י אבדן האניה והמטען אם אינו מוכיח שהיו לזכותו חפצים כדי שעורו של הסכום שלווה.

173. המלווה על אניה יתרום חלקו לשחרוּר הלווים ולפחת הכללי למרות כל חוזה האומר את ההיפך; הוא יתרום גם לפיצויים מיוחדים אם אין חוזה האומר את ההיפך. תרומה זו חלה על חשבון הקרן והפרמיה המוסכמת.

174. אם יש שטר הלוואה וכן ביטוח על האניה או על המטען, הריווח שיתקבל מהחפצים שנצלו מאבדן האניה יתחלק בין המלווה על חשבון הקרן בלבד ובין המבטח על חשבון הסכומים שבוטחו באופן יחסי לענין שלהם באניה ומבלי לפגוע בזכויות המוקנות לפי סעיף 5.

פרק אחד -עשר

ביטוח

א. צורתו ומטרתו של הסכם ביטוח.

175. ביטוח ימי הוא הסכם אשר לפיו המבטח מתחייב כלפי המבוטח, תמורת תשלום פרמיה מוסכמת, לשלם תשלום מלא, בסכום שנקבע, של כל ההפסדים והנזקים אשר עלולים לקרות לו כתוצאה מסיכונים ימיים לדברים הצפויים לסיכוני -ים.

176. ההסכם או פוליסת הבטוח נעשים ע"י שטר מאושר או תחת חתימה פרטית. הם ייערכו בלי להשאיר בהם מקומות ריקים ויפורטו בהם:

(1) השנה, החודש, היום והשעה בהם נחתמו.

(2) שם וכתובת המבוטח בתוספת תיאור מעמדו, אם כבעלים או כסוכן.

(3) הטיב והשווי של הסחורות או החפצים המבוטחים וכן הסכום בו הם מבוטחים.

(4) הסיכונים שהמבטח מקבל על עצמו בקשר לכך.

(5) התקופה אשר בה יחולו הסיכונים על המבטח.

(6) הפרמיה או מחיר הביטוח.

(7) שם רב החובל, שם ותיאור האניה.

(8) המקום אשר בו יוטענו הסחורות או שיש להטעינן.

(9) הנמל ממנו יוצאת האניה.

(10) הנמלים או הדרכים אשר בהם האניה תטעין או תפרק והנמלים האחרים אשר בהם תעבור.

(11) מסירת סכסוך בין הצדדים לבוררות אם הוסכם על כך.

(12) ובדרך כלל כל התנאים האחרים אשר הצדדים הסכימו עליהם.

177. הפוליסה הזו, יכול שתכלול כמה ביטוחים אם בקשר לסחורות, אם בקשר לשעורי הפרמיה ואם בקשר למבטחים שונים.

178. נשוא הביטוח יוכל להיות:

(1) גוף האניה או הקורה שלה כשהיא ריקה או טעונה, מזויינת או בלתי מזויינת, יחידה או עם ליווי.

(2) כליה ורהיטיה.

(3) תחמושתה.

(4) צרכי כלכלתה.

(5) הסכומים שהולוו על האניה.

(6) הסחורות במטען.

(7) כל הדברים האחרים הניתנים להערכה כספית כפוף לסיכונים ימיים.

179. הביטוח יכול להעשות על כל החפצים האמורים או על חלק מהם, יחד וכל אחד לחוד; הוא יכול להעשות בזמן שלום או בזמן מלחמה, לפני או במשך המסע של האניה; הוא יכול להעשות לנסיעה מנמל הבית ובחזרה אליו או לאחד הכיווּנים בלבד, למסע כולו או לזמן מוגבל; לכל הנסיעות והמסעות בים, נהרות, תעלות ובדרך כלל לכל סיכוני ההפלגה בים או על המים.

180. במקרה של תרמית בהערכת החפצים המבוטחים ובמקרה של זיוף או הונאה, המבטח יכול לעשות סידורים לאימות והערכה של החפצים בלי לפגוע בזכויותיו לתביעות אחרות, בין אזרחיות ובין פליליות.

181. אם המבוטח אינו יודע באיזו אניה יוטענו הסחורות שהוא מצפה לבואן מחוץ -לארץ, הוא יהיה משוחרר מציון שם רב החובל והאניה בתנאי שאי ידיעתו של המבוטח בנקודה זו תוצהר בתוך הפוליסה וכן יצוינו תאריך חתימת המכתב האחרון של פרטים אשר קיבל. במקרה כזה הביטוח תופס רק לזמן קבוע.

182. אם אין המבוטח יודע את ערך הסחורות הנשלחות אליו וטיבן, יכול הוא לבטחן בלי ציון נוסף, פרט לציון כללי של הסחורות, אך הפוליסה תציין למי מיועד המטען ולמי יש למסרו, אלא אם כן נעשה הסכם האומר את ההיפך בפוליסת הביטוח. ביטוח כזה אינו כולל זהב ומטבעות, מטילים מאותם החומרים, יהלומים, פנינים, תכשיטים ונשק מלחמתי.

183. כל החפצים אשר מחירם מצויין בחוזה במטבע זר יוערכו במחיר שווה -ערך בכסף תורכי בהתאם לשער של זמן ומקום הוצאת הפוליסה.

184. אם ערך הסחורות אינו קבוע בחוזה הביטוח כלל וכלל אפשר להוכיחו על -פי החשבונות או הספרים, באין כאלה - תיעשה ההערכה בהתאם למחיר השוק בזמן ובמקום ההטענה, לרבות כל התשלומים וההוצאות שנעשו עד להטענת הסחורות על האניה.

185. אם הביטוח נעשה בשוב האניה ממדינה אשר בה נעשה המסחר רק ע"י חליפין של סחורות והערכת הסחורות לא נעשית בפוליסה, יחשבו את מחירם לפי ערך הסחורות שניתנו בחליפין בתוספת כל הוצאות ההובלה.

186. אם חוזה הביטוח אינו קובע את זמן הסיכונים, יתחילו הסיכונים ויסתיימו בזמן שנקבע בסעיף 170 בקשר לשטרי הלוואה על אניה.

187. המבוטח אינו יכול, וזאת תחת עונש של ביטול, לבטח בפעם שניה לאותו זמן ולאותם הסיכונים חפצים שערכם המלא כבר בוטח אך רשאי הוא תמיד לבטח חפצים אחרים אשר כבר בוטחו על -ידו. המבוטח רשאי לבטח את מחיר הביטוח. הפרמיה של ביטוח מחדש יכולה להיות יותר או פחות מזו של הביטוח עצמו.

188. הפרמיה המוסכמת בימי שלום אין להגדילה כשפורצת מלחמה ובאותו אופן אין להפחיתה אם נעשה שלום, חוץ אם הוסכם אחרת בין הצדדים. אם ההגדלה או ההפחתה של הפרמיה המוסכמת לא נקבעו בחוזה הביטוח הם ייקבעו ע"י בתי -הדין המסחריים או ע"י בוררים ובהתחשבם בסיכונים, במסיבות ובתנאים של פוליסת הביטוח.

189. במקרה של אבדן הסחורות המבוטחות והמוטענות ע"י רב החובל על חשבונו או על חשבון האניה עליו להוכיח למבטח את קניית הסחורות, ולהמציא את שטר המטען בקשר לסחורות כשהוא חתום ע"י שנים מראשי הצוות.

190. על כל חבר צוות וכל נוסע המביא מחו"ל סחורות שבוטחו בתורכיה להשאיר שטר מטען בקשר אליהן במקום ההטענה בידי הקונסול העותומני ובהעדרו בידי נתין עותומני, סוחר מכובד, או שופט שלום של אותו מקום.

191. אם המבטחים פשטו את הרגל בטרם נגמר הביטוח, המבוטח רשאי לדרוש בטוחה לבצוע התחיבויות המבטח או את ביטול החוזה. למבטח שמורה אותה זכות במקרה שהפרמיה עדיין לא שולמה ע"י המבוטח.

192. חוזה ביטוח בטל אם נשואו הם דמי המטען של הסחורות הנמצאות על האניה; רווחים צפויים מהסחורות; שכרם של הימאים; סכומים שהולוו על האניה; הרווחים הימיים של הסכומים שהולוו על האניה.

193. כל חשייה, כל הצהרה כוזבת מצד המבוטח, כל שוני שבין חוזה הבטוח ושטר המטען הבאים להפחית את הנזק או לשנות את הנושא, ואשר מטבעם להכשיל את החוזה או לשנות תנאיו, עושים את החוזה לבטל ומבוטל לגבי המבטח אם למבטח נודע מצב הענינים האמיתי.

הבטוח מבוטל גם במקרה שהחשייה, ההצהרה הכוזבת או השוני לא היו משפיעים על הנזק או האבדן של החפץ המבוטח.

ב. התחייבויות המבטח והמבוטח

194. אם המסע הופסק אף ע"י מעשהו של המבוטח לפני שהסיכונים של המבטח החלו בהתאם לסעיף 170, הביטוח מתבטל והפרמיה - אם שולמה בינתיים - תוחזר המבטח אולם האחרון זכאי לקבל בצורת פיצוי חצי של סכום הביטוח, או מחצית הפרמיה אם אינה עולה בשלמותה על אחוז אחד.

195. כל הנזקים וההפסדים שייגרמו לחפצים המבוטחים על -ידי סערה, אבדן האניה, עליתה על שרטון, עגינה במקרה, שינוי בהכרח של דרך הנסיעה או של מסע האניה, על -ידי השלכתם למים, אש, תפיסה, שוד, מעצר כפוי, הכרזה של מעשי תגמול מלחמתיים ובדרך כלל על -ידי כל הסיכונים האחרים, - יחולו על המבטח אם לא הוסכם אחרת בין הצדדים.

196. כל שינוי מרצון של דרך האניה או של מסעה וכל נזקים והפסדים שייגרמו ממעשיו של המבוטח לא יהיו לחובתו של המבטח ואף הפרמיה מגיעה לו אם התחיל להיות כפוף לסיכונים.

197. הניכויים, ההפחתות והנזקים הקורים כתוצאה מפגם בחפץ עצמו והנזקים הנגרמים ע"י מעשיהם או מחדליהם של הבעלים, השוכרים או המטעינים לא יהיו לחובת המבטחים.

198. המבטח אינו אחראי לחילוקי דעות, סילוף האמת ומשגים של רב החובל והצוות, אם אין הסכם האומר את ההיפך. אם נשוא הביטוח הוא האניה ואם רב החובל הוא בעליה בשלמות או בחלק, ההסכם האמור יהיה בטל עד לשיעור חלקו באניה.

199. אין המבטח אחראי בכלל לשכר הניווט, גרירת האניה ואף לא לכל סוג של מסים המוטלים על האניה או הסחורות חוץ ממקרה של כוח עליון.

200. הפוליסה תציין את הסחורות הכפופות מעצם טיבן להפחתה מסויימת או לפיחות ערך כגון: תבואה או מלח או סחורות העלולות לדלוף, אחרת המבטחים לא יהיו אחראים לנזקים והפסדים העלולים לקרות חוץ מהמקרה שהמבוטח לא ידע את טיב המטען עד לביצוע של הפוליסה.

201. אם הביטוח כולל סחורות לדרך הלוך ושוב של האניה ואם בהגיע האניה למחוז חפצה הראשון לא הוטענה עליה סחורה לדרך חזרה או אם המטען לדרך חזרה אינו שלם יקבל המבטח שני שליש יחסיים מהפרמיה המוסכמת, אלא אם כן יש הסכם האומר את ההיפך.

202. חוזה ביטוח או ביטוח -מחדש שנעשה בסכום העולה על ערך החפצים שהוטענו, בטל ביחס למבוטח בלבד אם הוכח שהיתה תרמית או הונאה מצדו.

203. אם אין תרמית או הונאה בביטוח מצד המבוטח, החוזה תקף עד כדי ערך החפצים שהוטענו בהתאם להערכה שנעשתה ע"י מומחים או הוסכמה בין הצדדים. במקרה של נזקים, המבטחים חייבים לפצות כל אחד באופן יחסי לסכומים שבוטחו על -ידו. אין הם מקבלים פרמיה בקשר לערך המוסף אלא רק את הפיצוי הקבוע בסעיף 194.

204. אם יש עוד הסכמי ביטוח שנעשו בלי תרמית על אותו מטען ואם חוזה הבטוח הראשון כיסה את הערך המלא של החפצים המוטענים, הוא בלבד יהיה בר תוקף. המבטחים אשר חתמו על החוזים הבאים משוחררים ויקבלו רק פיצוי בהתאם לסעיף 194. אם לא מבוטח הערך המלא של החפצים המוטענים ע"י החוזה הראשון, המבטחים שחתמו על החוזים האחרים אחראים לערך המוסף בהתאם לסדר תאריכי החוזים.

205. אם החפצים המוטענים הם בסכום שבוטח ואם רק חלק מהם אבד ישולם הנזק ע"י כל המבטחים באופן יחסי לחלקיהם בביטוח.

206. אם הביטוח נעשה בנפרד על סחורות שיוטענו על אניות מסוימות אחדות והותנה סכום הביטוח על כל אחת מהן, ואם המטען הושם על אניה אחת או על מספר אניות קטן יותר מזה ושנקבע בחוזה, אחראי המבטח רק לסכום הביטוח החל על האניה או האניות שהוטענו, על אף הנזק שנגרם לכל האניות שצויינו, והוא יקבל למרות זאת על הסכומים שבוטל ביטוחם את הפיצוי הקבוע בסעיף 194.

207. אם רב החובל חופשי להכנס לנמלים שונים לשם השלמת מטענו או החלפתו חלים על המבטח רק הסיכונים של החפצים המבוטחים בהיותם על האניה או על הסירות המיועדות להעברת הסחורות או להורדתן ליבשה, אלא אם כן ישנו הסכם האומר את ההיפך.

208. אם נעשה הביטוח לזמן קצוב, חפשי המבטח לאחר תום הזמן והמבוטח יכול לבטח את הסיכונים החדשים.

209. המבטח משוחרר מהסיכונים ומגיעה לו הפרמיה אם המבוטח שולח את האניה למקום מרוחק יותר מזה המצויין בחוזה אם גם באותו מהלך דרך. לביטוח ישנו תוקף מלא אם המסע קוצר.

210. כל ביטוח שנעשה לאחר אבדן החפצים המבוטחים או לאחר שהגיעו למקומם יהיה בטל אם הוכח שהמבוטח ידע על האבדן או שהמבטח ידע על בוא החפצים, או אם קיימת הנחה שאפשר היה להודיעם על עובדות אלו לפני שנעשה החוזה.

211. ההנחה קיימת אם לפי מרחק המקומות ודרכי הקשר, מוכח כי ממקום הגעת הסחורות או אבדן האניה או ממקום שהגיעו לראשונה ידיעות על כך, היתה ידיעה כזו עלולה להגיע למקום עשיית החוזה לפני שנעשה החוזה.

212. אם בכל זאת הביטוח נעשה, לפי ידיעות טובות או רעות, אין מתחשבים בהנחה שהוזכרה בסעיף הקודם. החוזה בטל רק אם הוכח שהמבוטח ידע על האבדן או שהמבטח ידע על בוא האניה לפני עשיית החוזה.

213. במקרה של הוכחה נגד המבוטח, הוא ישלם למבטח פרמיה כפולה. במקרה של הוכחה נגד המבטח, הוא ישלם למבוטח כפל הסכום של הפרמיה המוסכמת. התביעה נגד זה שנגדו יש הוכחה תוגש ללא דיחוי.

ג. נטישת החפצים המבוטחים

214. מותר לנטוש חפצים מבוטחים: אם נטרפה האניה; אם עלתה האניה על שרטון ונשברה; אם אין אפשרות להשיט את האניה בגלל סיכון ימי; במקרה של תפיסת האניה ע"י אויב או שודדי -ים או מעצר האניה ע"י מדינה זרה; במקרה של מעצר ע"י הממשלה העותומנית לאחר התחלת המסע; במקרה של אבדן או קלקול של החפצים המבוטחים, אם האבדן והקלקול הם בשיעור של שלושה רבעים מערכם המבוטח לפחות.

למרות כל זאת אין לנטוש את האניה או החפצים לפני שהסיכונים מתחילים, בהתאם לסעיף 170.

215. כל הנזקים האחרים נחשבים כהיזק והם מוסדרים בין המבטחים והמבוטח לפי בסיס חלקיהם בביטוח.

216. נטישת החפצים המבוטחים אינה יכולה להיות חלקית או מותנית, היא חלה רק על חפצים ועל כמות החפצים שהם נשוא הביטוח והסיכון.

217. הודעה על הנטישה צריכה להיעשות כלפי המבטחים תוך ששה חדשים מהיום שנתקבלו הידיעות על האבדן שאירע בנמלים או בחופים של אירופה, אסיה או אפריקה, בים השחור או בים התיכון או במקרה של תפיסה מהיום שנתקבלו הידיעות על העברת האניה לאחד מהנמלים או המקומות הנמצאים על אחד החופים הנזכרים לעיל. ההודעה תימסר תוך שנה מיום קבלת ההודעה על האבדן או על תפיסת האניה והעברתה באיים האיזוריים, באיים הקנריים, מדירה, או איים או חופים אחרים ממערב לאפריקה או ממזרח לאמריקה. ההודעה תימסר תוך שנתיים מיום שהגיעו הידיעות על הנזקים או תפיסת האניה בכל החלקים האחרים של העולם. לאחר עבור התקופות הללו לא יורשו המבטחים לנטוש.

218. במקרה שאפשר לנטוש ובמקרה של כל שאר התאונות אשר המבטחים אחראים להם על המבוטח להודיע למבטח על הידיעה שקיבל. ההודעה תיעשה תוך שלושה ימים מיום קבלת הידיעה.

219. המבוטח רשאי לנטוש ולדרוש מהמבטח את תשלום הפיצויים שהוסכם עליהם מבלי שיהיה חייב להוכיח את האבדן של האניה או של מטענה אם מאז יום עזיבת האניה או מיום שלאחרונה נתקבלו ידיעות עליה חלפו התקופות האמורות מבלי שהגיעו ידיעות כל שהן: ששה חדשים לגבי מסעות רגילים מתורכיה לנמלי או לחופי אירופה, אסיה או אפריקה ובאופן דומה בים השחור או בים התיכון. שנה אחת לגבי מסעות ארוכים מתורכיה לאיים האזוריים, לאיים הקנריים, מדירה ואיים וחופים אחרים ממערב לאפריקה או ממזרח לאמריקה וכן בכיוון ההפוך, שמונה עשר חודש למסעות ארוכים מתורכיה לחלקים רחוקים אחרים בעולם וכן בכיוון ההפוך. במקרים של נסיעות בין הנמלים הנמצאים גם יחד מחוץ לקיסרות העותומנית, התקופה תהיה מוסדרת לפי המרחק של הנמלים, בקירוב להסדרים הנזכרים לעיל. בכל המקרים הללו, כדי שיוכל המבוטח לנטוש, מספיק שהוא מכריז בשבועה שלא קיבל כל ידיעה ישירה או בעקיפין מהאניה המבוטחת או מהאניה שעליה מוטענות הסחורות המבוטחות חוץ ממקרה שהוכח ההיפך; אך אחרי עבור התקופות הנזכרות לעיל עומדים לו רק המועדים הקבועים בסעיף 217 לתביעת המבטח.

220. במקרה של ביטוח לזמן מוגבל, אחרי תום התקופות שנקבעו בסעיף הקודם למסעות רגילים ולדרכים ארוכות, מניחים כי אבדן האניה אירע תוך הזמן של הביטוח; אם הוכח בכל אופן שהאבדן אירע מחוץ לזמן הביטוח, הנטישה בטל תקפה, והפיצוי ששולם יוחזר עם רבית חוקית.

221. כל הנסיעות לצפון אמריקה ודרומה או לאיים או לארצות הסמוכים, וכן לכל החופים, איים וארצות באפריקה, אסיה, אירופה והאוקינוס מעבר למיצרי גיברלטר, נחשבים למסעות ארוכים.

222. המבוטח רשאי, ע"י הודעה הנזכרת בסעיף 218, לנטוש ולהודיע למבטח לשלם את חשבון הביטוח תוך הזמן בהסכם, או לשמור לעצמו את הזכות לנטוש תוך הזמן שנקבע בחוק.

223. על המבוטח, בעשותו את הנטישה, להכריז על כל הביטוחים שעשה או שהוא עומד לעשות ואף אלה שהזמין ועל הכספים שלווה על האניה או על הסחורות; אם נמנע מלעשות כן תקופת התשלום אשר צריכה להתחיל מיום הנטישה תותלה עד אותו יום אשר בו הוא יכריז את ההכרזה הנ"ל, מבלי שיהיה בכך משום דחיית התקופה שנקבעה להגשת תביעה בקשר לנטישה.

224. במקרה של הכרזה בתרמית, נשללות מהמבוטח תוצאות הביטוח והוא אחראי לתשלום כל הסכומים שלווה, על אף הנזק או התפיסה של האניה.

225. במקרה שנטרפה האניה או עלתה על שרטון ונשברה, המבוטח חייב, בלי לפגוע בזכויותיו לנטישה שתיעשה במקום ובזמן שנקבעו, לדאוג להצלת החפצים שנטרפו. על פי הצהרתו בשבועה, תשולמנה לו הוצאות ההצלה עד לשיעור ערכם של החפצים שניצלו.

226. אם מועד התשלום אינו קבוע כלל בחוזה, על המבטח לשלם את סכום הביטוח וההוצאות תוך שלושה חדשים אחר ההודעה על הנטישה. אחרי תקופה כזו, הוא חייב ברבית חוקית החפצים הנטושים קשורים לתשלום.

227. השטרות להוכחה של ההטענה ושל האבדן יימסרו לידיעת המבטח לפני שהוא יכול להיתבע לתשלום הסכומים המבוטחים.

228. המבטח רשאי להוכיח עובדות בניגוד לאלו המצויינות בתעודות. קבלת ההוכחות אינה מתלה את חיוב המבטח לתשלום זמני של הסכום המבוטח ועל המבוטח לתת בטוחה - ההתחייבות בהתאם לבטוחה פגה לאחר שעברו ארבע שנים ללא תביעה.

229. לאחר שהודעה על הנטישה נתקבלה או נחשבה כתקפה, החפצים המבוטחים שייכים למבטח החל ממועד הנטישה. המבטח אינו יכול, בטענה שהאניה או הסחורות חזרו לאחר הנטישה, להשתחרר מתשלום סכום הביטוח.

230. דמי ההובלה של הסחורות הניצולות, אף אם שולמו מראש, נחשבים כחלק מנטישות האניה ושייכים באופן דומה למבטח, בלי לפגוע בזכויות הלווים על האניה, של הימאים לשכרם ושל הוצאות ותשלומים במשך המסע.

231. במקרה של תפיסה או מעצר ע"י כל כח על המבוטח למסור הודעה למבטח תוך שלושה ימים מעת קבלת הידיעות. נטישת החפצים העצורים יכולה להעשות רק כעבור ששה חודשים מעת ההודעה אם הנטישה קרתה במימי אירופה, בים התיכון או הבלטי; רק אחרי תקופת שנה אם התפיסה או המעצר נעשו בארצות רחוקות יותר. תקופות אלו מתחילות מיום ההודעה על התפיסה או על המעצר. במקרה שהסחורות שנעצרו עלולות להתקלקל תקוצרנה התקופות הנ"ל לחודש וחצי במקרה הראשון ולשלושה חודשים במקרה השני.

232. במשך התקופות הנזכרות בסעיף הקודם על המבוטח לעשות את כל המאמצים שבידו כדי לקבל את שחרור החפצים העצורים. המבטחים מצד שני, רשאים בין בשתוף פעולה עם המבוטח ובין באופן נפרד לנקוט בכל הצעדים למטרה זו.

233. אין לנטוש בגלל חוסר אפשרות שיוט אם האניה לאחר שנפגעה או עלתה על שרטון ניתנת להרמה, תיקון והחזרה למצב שיאפשר לה להמשיך בדרכה למחוז חפצה, אלא אם כן הוצאות התיקון עולות כדי שלושה רבעים מערך הביטוח שלה. במקרה של תיקון שומר המבוטח על זכותו לתבוע את המבטח על ההוצאות וההיזק שנגרמו בגלל עלית האניה על שרטון.

234. אם הוכרזה האניה על -ידי מומחים כבלתי ראויה לשייט על המבוטח בקשר למטען להודיע על כך תוך שלושה ימים מקבלת הידיעה.

235. במקרה זה על רב החובל לעשות כל מאמץ לקבלת אניה אחרת שתוביל את הסחורות למחוז חפצן.

236. במקרה הנזכר בסעיף הקודם חלים על המבוטח גם הסיכונים לסחורות שהוטענו על אניה אחרת עד הגיען ופריקתן.

237. באותו מקרה אחראי המבטח בנוסף לנ"ל, להיזק, להוצאות הפריקה, לדמי ההחסנה, להטענה מחדש, לתוספת דמי המטען ולכל ההוצאות האחרות שתעשינה להצלת הסחורות עד לשעור הסכום המבוטח.

238. אם תוך התקופות הנזכרות בסעיף 231 לא יכול היה רב החובל למצוא אניה להטענה מחדש של הסחורות והובלתן לנמל יעודן, יכול המבוטח לנטוש אותן תוך התקופות הנזכרות בסעיף 217 המתחילות ביום אשר בו מסתיימת תקופת ההטענה מחדש.

239. במקרה של תפיסה אם המבוטח לא יכול היה לתת הודעה על כך למבטח רשאי הוא לקנות מחדש את החפצים מבלי לחכות לפקודתו. המבוטח חייב להודיע למבטח על הסידורים שעשה מיד כשתהיה לו יכולת לכך.

240. במקרה כזה תהא למבטח הברירה או לקבל את ההסדר על חשבונו או לוותר עליו; עליו להודיע על ברירתו למבוטח תוך עשרים וארבע שעות לאחר ההודעה על ההסדר. אם הוא מכריז כי הוא מקבל את ההסדר על חשבונו הרי עליו לתרום בלי עכוב לתשלום הקניה מחדש בתנאים של ההסכם ובחלק היחסי הנוגע לחפצים המבוטחים על -ידו, והוא ממשיך לשאת בסיכונים של המסע בהתאם לחוזה הביטוח. אם הוא מכריז על וויתורו על הריווח של ההסדר הוא אחראי לתשלום הסכום המבוטח מבלי שיהיה זכאי לקנות מחדש את החפצים. כאשר המבטח אינו מודיע על ברירתו במועד הנזכר לעיל הוא נחשב כמוותר על רווחי ההסדר.

פרק שנים עשר

היזק (Average)

א. הגדרה, מיון והסדר של היזק

241. כהיזק נחשבים כל הנזקים הקורים לאניה ולסחורות וכל ההוצאות המיוחדות האחרות שהוצאו על האניה והסחורות יחד ולחוד, במשך הזמן אשר בו הסיכונים החלו ונסתיימו בהתאם לסעיף 170.

242. ישנם שני סוגי היזק, גדול או כללי ומיוחד או פשוט.

243. באם אין הסכמים מיוחדים בין הצדדים ההיזק יוסדר בהתאם להוראות הקבועות להלן.

244. בהיזק כללי נושאות הסחורות, אף אותן סחורות שהוטלו לים ובמחציתו נושאים האניה ודמי המטען באופן יחסי לשווים. היזק מיוחד נושא בעל החפץ אשר הביא לנזק או גרם להוצאות והוא משלם אותו.

245. היזק כללי הוא:

(1) דברים אשר ניתנו בהסדר ולשם רכישה מחדש של האניה ושל הסחורות;

(2) חפצים שהושלכו לים לשם בטחון הכלל או לתועלת האניה והמטען כאחד;

(3) הכבלים, התרנים, מפרשי האניה וכלים אחרים שחתכום או שברום לאותה מטרה;

(4) העוגנים, החבלים, הסחורות והחפצים האחרים שנטשום מאותה סיבה;

(5) הנזקים שנגרמו לסחורות שעל האניה על -ידי הטלת סחורות לים;

(6) הנזקים שנעשו בכוונה לאניה כדי להקל על הטלת הסחורות לים, על ההקלה או ההצלה של הסחורות או על זרימתם של מים מן האניה וכמו כן הנזקים שנגרמו למטען באותה הזדמנות;

(7) הטיפול, חבישת הפצעים, צרכי הכלכלה ופיצויים לאנשים שהיו על האניה ונפצעו או נחבלו בעת שהגנו על האניה;

(8) הפיצוי או כופר הנפש של אלה אשר נשלחו ליבשה או לים לצורך שירות האניה או המטען ונתפשו או נלקחו לעבדים;

(9) שכרם והוצאות כלכלתם של אנשי הצוות בתקופת מעצר האניה אם האניה נעצרה לאחר שהחל המסע בפקודת כוח זר או בגלל פרוץ מלחמה, עד לשחרור האניה והמטען מהתחייבויותיהם ההדדיות בתנאי שאם נשכרה האניה באופן חודשי לא ישולמו כל דמי מטען;

(10) הוצאות הניווט ושאר דמי כניסה ויציאה מהנמל אשר בו נאלצה האניה לעגון אם בשל תיקון נזקים שנגרמו מרצון לצורך הבטחון הכללי ואם בשל בריחתה מסכנה מידית כתוצאה מסערה או רדיפת אויב, וכן דמי הפריקה שהוצאו כדי להקל על האניה וכדי להיכנס לנמל, חוף או נהר באותו מקרה;

(11) הוצאות הירידה לחוף, החסנה והטענה מחדש של סחורות אשר נבעו מתיקון נזק שנגרם מרצון לצרכי הבטחון הציבורי;

(12) הוצאות שנגרמו בתביעה להחזרת האניה והסחורות בהיותם עצורים או לאחר שנלקחו והנתבעים באותו זמן ע"י רב החובל;

(13) הוצאות שנגרמו בעת הורדת האניה למים מהשרטון עליו הועלתה בכוונה למנוע את אובדנה הכללי או תפיסתה וכן הנזקים שנסבלו ע"י האניה והמטען ביחד ולחוד באותו מקרה;

(14) ובדרך כלל הנזקים שנגרמו מרצון במקרה של סכנה ושנסבלו כתוצאה ישירה מסכנה זו וכן ההוצאות שנגרמו בנסיבות דומות מתוך שיקול לשמור על הבטחון הכללי של האניה ושל המטען במשך קיומם של הסיכונים.

246. היזק מיוחד הוא:

(1) נזקים שנסבלו ע"י הסחורות והאניה כתוצאה מפגם בהם, סערה, תפיסה, טריפת האניה או עלייתה על שרטון;

(2) הוצאות שנגרמו לשם הצלתן;

(3) האבדן והנזק לכבלים, עוגנים, מפרשי האניה, תרנים, חבלים, סירות, שנגרמו ע"י סערה או תאונה ימית אחרת;

(4) ההוצאות שנגרמו כתוצאה מהעגינות לצרכי קבלת אספקה או כתוצאה מנזילה או כל נזק מקרי אחר שיש לתקנו;

(5) הכלכלה והשכר של הימאים במשך מעצר האניה כשהאניה נעצרה בדרכה לפי פקודת כוח אם האניה נשכרה לכל המסע;

(6) הכלכלה והשכר של הימאים במשך תיקוני נזק כל שהוא ובמשך ההסגר בין אם האניה נשכרה למסע כולו או באופן חדשי;

(7) ובדרך כלל כל הנזקים, ההפסדים ותשלומים שהוצאו ונסבלו ע"י האניה לבד או ע"י הסחורות לבד משעת הטענתן ועד פריקתן.

247. הנזקים שנסבלו ע"י הסחורות בגלל רב החובל שלא סגר את דלתות הסיפון, או בגלל אי קשירת האניה, או בגלל חוסר מנופים מתאימים ובגלל כל תאונה אחרת שנגרמה בגלל רשלנות רב החובל או הצוות, גם הם היזק מיוחד לבעלי הסחורות, אולם לגביו יש לו זכות לתביעת חזרה נגד רב החובל, האניה ודמי המטען.

248. דמי הניווט, גרירת האניה, ניווט לצורך כניסה לנמל או נהר או יציאה מהם, דמי חופשות, חיפושים, מסים, מגדלורים, עגינות ומסים אחרים בקשר לשיוט האניה אינם בשום פנים פחת, הם הוצאות רגילות של האניה.

249. במקרה של התנגשות בין אניות, אם היא קרתה באופן מקרי בהחלט תישא בנזק, מבלי שתהיה זכות תביעה, אותה האניה שסבלה בנזק. אם ההתנגשות אירעה באשמת אחד מרבי -החובלים ישא בנזק מי שגרם אותו. אם ההתנגשות אירעה באשמת שני רבי -החובלים - או אם יש ספק לגורמי התאונה, יתוקן הנזק על חשבון שתי האניות באופן יחסי לשוויון. בשני המקרים האחרונים - הנזק יוערך ע"י מומחים.

250. תביעה לתשלום היזק לא תתקבל ע"י המבטחים אם ההיזק הכללי אינו עולה על אחוז אחד מהערך המצטבר של האניה והסחורות ואם ההיזק המיוחד גם הוא אינו עולה על אחוז אחד משוויו של החפץ הניזוק.

251. סעיף הפיטור מהיזק משחרר את המבטחים מכל היזק בין כללי ובין מיוחד, חוץ מהמקרים המתירים נטישה, ובמקרים כאלה, למבוטח הברירה לנטוש או להשתמש בתביעת היזק.

ב. הטלת סחורות לים והשתתפות בהיזק הכללי.

252. אם, כתוצאה מסערה או רדיפת -אויב, רב החובל חושב שיש צורך להטיל מהאניה חלק מהמטען, לחתוך את תרניו או כבליו, לנטוש את העגנים, לעלות על שרטון או לנקוט באמצעים אחרים יוצאים מהכלל לבטחון הכלל, הוא יתייעץ באלו המעוניינים במטען אם אפשר למצאם על האניה, ובראשי הצוות. אם קיימים חילוקי דעות, תכריע דעת רב החובל וראשי הצוות.

253. במקרה של הטלה למים, חייב רב החובל, להטיל קודם כל - במידת האפשר - את החפצים הדרושים פחות, את הכבדים ביותר ואת אלו שערכם פחות ביותר, ולאחר מכן את הסחורות מהסיפון העליון לפי בחירתו, לאחר שיתייעץ עם ראשי הצוות.

254. על רב החובל לערוך בכתב, מיד כשתהא לו האפשרות לכך, את שיקוליו בענין. הדין וחשבון בכתב יכלול:

(1) את הסיבות להחלטה להטיל לים;

(2) רשימת החפצים הניזוקים;

(3) חתימת אלו אשר התיעצו בהם או הסיבות לסירובם לחתום. ההחלטות תירשמנה ביומן האניה.

255. בנמל הראשון אשר בו תעגון האניה, על רב -החובל - תוך 24 שעות מבואו לשם - לאשר בשבועה את האמיתות של העובדות המפורטות בהחלטות הכתובות ביומן, לפני הרשות המציינת בסעיף הבא.

256. הצהרת הנזקים וההפסדים תיעשה במקום פריקת האניה לבקשת רב החובל, וע"י מומחים. המומחים יתמנו ע"י בית המשפט או על ידי לשכת המסחר, ובהעדרם על ידי המועצה המקומית, אם זה קרה בנמל עותומני. הם יתמנו על ידי הקונסול העותומני ובהעדרו על ידי שופט שלום של המקום אם הפריקה אירעה בנמל זר. המומחים יושבעו לפני שיתחילו לפעול.

257. החפצים והסחורות שניזוקו או נזרקו לים יוערכו לפי ערכם במקום פריקתם. טיב הסחורות שנזוקו ואיכותן ייקבעו על ידי הצגת שטרי מטען, חשבונות והוכחות -אחרות בכתב.

258. המומחים שנתמנו, בהתאם לסעיף הקודם, לשם הערכה, יחלקו גם את ההפסדים והנזקים. החלוקה לתשלום ההפסדים והנזקים תיעשה בין החפצים שהוטלו לים, שנוטשו ושניצלו, ובין מחצית האניה ודמי המטען, באופן יחסי לשווים במקום הפריקה.

259. החלוקה תהא בת -ביצוע לאחר שתאושר על ידי בית המשפט המסחרי ובהעדרו על ידי הרשות המקומית, אם זה קורה בנמל עותומני. בנמלים זרים החלוקה תהא בת -ביצוע על -ידי הקונסול העותומני, או, בהעדרו, על ידי בית המשפט המוסמך שבאותו מקום.

260. אם טיב הסחורות או איכותן אינם מתוארים כהלכה על ידי שטר המטען, ואם נמצא שהן בעלות ערך גבוה יותר, הן משתתפות בשיעור הערכתן, אם הן ניצלו; משלמים עבורן בהתאם לערך שצויין בשטר המטען, אם הן אבדו. אם הסחורות שהוצהרו הן מאיכות נמוכה מזו המצויינת בשטר המטען הן משתתפות לפי הערך המצויין בשטר המטען אם הן ניצלו. משלמים עבורן בהתאם לערך האמיתי אם הן הוטלו לים או ניזוקו.

261. התחמושת וצרכי הכלכלה המיועדים להגנה על האניה ולכלכלת הצוות, הדברים השייכים לחברי הצוות והבגדים של הנוסעים אינם משתתפים בהטלה לים. ערכם של אלו שהוטלו ישולם על ידי השתתפות כל החפצים האחרים.

262. חפצים שביחס אליהם אין שטרי מטען או הצהרות רב החובל או שאינם נמצאים במניפסט או ברשימת המטען, אין משלמים עבורם אם הוטלו לים, אך הם משתתפים בהיזק אם ניצלו.

263. חפצים שהוטענו על סיפון האניה משתתפים אם ניצלו. אם הוטלו לים, או ניזוקו ע"י ההטלה לים, הבעלים, חוץ ממקרה של ספינת -חופים קטנה, אינו זכאי להגיש בקשה להשתתפות, אך הוא יכול להשתמש בזכות התביעה שלו כנגד רב החובל בהתאם להוראות סעיף 44.

264. אין השתתפות מסיבת נזק שנגרם לאניה בעת ההטלה לים, אלא אם כן הנזק אירע כדי להקל על ההטלה לים.

265. אם, למרות ההטלה לים, לא ניצלה האניה אין השתתפות, הסחורות או חפצים אחרים שניצלו אינם אחראים לתשלום כל שהוא או להשתתפות בהיזק של הסחורות שהושלכו או שניזוקו.

266. אם האניה שניצלה על ידי הטלה לים של סחורות, אבדה בהמשך דרכה, החפצים שניצלו ישתתפו בנזקי ההטלה לים רק בשיעור ערכם במצב שהם נמצאים בו, ולאחר ניכוי שייעשה בעד הוצאות ההצלה.

267. אם האניה והמטען ניצלו ע"י מכשירים שנקרעו או נזקים אחרים שנגרמו לאניה, ואחרי כן הסחורות נשמדו או נשדדו, אין רב החובל רשאי לדרוש מהבעלים, המטעינים או מקבלי המטען של אותן הסחורות להשתתף בהיזק.

268. אם הסחורות אבדו על ידי מעשה או מחדל של הבעלים או מקבל המטען, הם לא ייחשבו כאבודים כלל וישתתפו אחרי כן בהיזק הכללי.

269. חפצים שהוטלו לים לא ישתתפו בשום מקרה בתשלום הנזקים שנגרמו מאז ההטלה לים לחפצים שניצלו. הסחורות לא ישתתפו בתשלום בעד האניה שאבדה, או בתשלום בעד האניה שהגיעה למצב של חוסר אפשרות שיוט.

270. אם כתוצאה מהחלטה שנתקבלה על ידי האנשים המפורטים בסעיפים 252, 253, האניה נפתחה לשם הוצאת הסחורות, הסחורות תשתתפנה בחלוקת הנזקים שנגרמו לאניה.

271. במקרה של אבדן הסחורות שהונחו בסירות כדי להקל על האניה את כניסתה לנמל או לנהר, תיעשה החלוקה בין האניה ומטענה המלא. אם האניה אבדה עם יתרת המטען, אין חלוקת הנזק על הסחורות שהושמו על הסירות גם אם הגיעו בשלום.

272. בכל המקרים הנזכרים לעיל, לרב החובל והצוות יש דין -קדימה כלפי הסחורות או מחירן, לגבי סכום ההשתתפות. בהתאם לכך הם רשאים - כדי להבטיח את ההשתתפות שהם זכאים לתבוע - בין אישית ובין בשם נושים אחרים - לעכב תחת ידם, במקרה של סירוב לשלם, ואף למכור בהרשאת שופט, את הסחורות עד לאותו שיעור המגיע להם כהשתתפות.

273. אם, מאז החלוקה, החפצים שהושלכו ניצלו והוחזרו לבעליהם, עליהם להחזיר לרב החובל ולאנשים המעוניינים מה שקיבלו כהשתתפות, לאחר ניכוי הנזקים שנגרמו ע"י ההטלה לים וההוצאות של ההחזרה. במקרה כזה הסכום שהוחזר יחולק בין האניה והאנשים המעוניינים במטען לפי אותו היחס אשר בו הם השתתפו בנזק שנגרם ע"י ההטלה לים.

פרק שלושה עשר

התישנות

274. רב החובל אינו יכול אף פעם לזכות ברכוש האניה בדרך התיישנות.

275. תביעה על סמך נטישה מתיישנת לאחר התקופות המפורטות בסעיף 214.

276. - 282.(בוטלו ע"י חוק ההתיישנות, תשי"ח 1958-, סעיף 26(2)).

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)