חוק העיטורים במשטרת ישראל ובשירות בתי הסוהר, תשל"ב-1972

בטחון – משטרה – עיטורים

בטחון – בתי סוהר – שירות בתי הסוהר – עיטורים

רשויות ומשפט מנהלי – בתי סוהר – שירות בתי הסוהר – עיטורים

תוכן ענינים

|  |  |  |  |
| --- | --- | --- | --- |
| סעיף 1 | פרשנות | [Go](#Seif1) | 2 |
| סעיף 2 | תחולה על סוהרים | [Go](#Seif2) | 2 |
| סעיף 3 | העיטורים | [Go](#Seif3) | 2 |
| סעיף 4 | עיטור הגבורה | [Go](#Seif4) | 2 |
| סעיף 5 | עיטור האומץ | [Go](#Seif5) | 2 |
| סעיף 6 | עיטור המופת | [Go](#Seif6) | 2 |
| סעיף 7 | עיטור השירות | [Go](#Seif7) | 2 |
| סעיף 7א | עיטור ההתנדבות | [Go](#Seif8) | 2 |
| סעיף 8 | עיטור אזרחי | [Go](#Seif9) | 2 |
| סעיף 9 | תג לעיטור | [Go](#Seif10) | 3 |
| סעיף 10 | דין תג | [Go](#Seif11) | 3 |
| סעיף 11 | עיטורים למשמורת | [Go](#Seif12) | 3 |
| סעיף 11א | אות מערכה | [Go](#Seif25) | 3 |
| סעיף 12 | סדרים וטקסים | [Go](#Seif13) | 3 |
| סעיף 13 | שיקול דעת הרשות | [Go](#Seif14) | 3 |
| סעיף 14 | צורת העיטורים | [Go](#Seif15) | 3 |
| סעיף 15 | ענידה | [Go](#Seif16) | 3 |
| סעיף 16 | פסולים לענידה | [Go](#Seif17) | 3 |
| סעיף 17 | איסור הייצור | [Go](#Seif18) | 3 |
| סעיף 18 | עונשין | [Go](#Seif19) | 4 |
| סעיף 19 | איסור עיקול | [Go](#Seif20) | 4 |
| סעיף 20 | ציונים לשבח | [Go](#Seif21) | 4 |
| סעיף 21 | שוטר מג"ב | [Go](#Seif22) | 4 |
| סעיף 22 | תחולה | [Go](#Seif23) | 4 |
| סעיף 23 | ביצוע ותקנות | [Go](#Seif24) | 4 |

חוק העיטורים במשטרת ישראל ובשירות בתי הסוהר, תשל"ב-1972[[1]](#footnote-1)\*

1. בחוק זה –

פרשנות

"שוטר" – כמשמעותו בפקודת המשטרה [נוסח חדש], תשל"א-1971 (להלן – פקודת המשטרה), לרבות המשרת במשמר הגבול שבמשטרת ישראל לפי סעיף 24 לחוק שירות ביטחון [נוסח משולב], התשמ"ו-1986, או ביחידות אחרות של משטרת ישראל לפי סעיף 24א לחוק האמור;

(תיקון מס' 3) תש"ע-2010

מיום 11.2.2010

**תיקון מס' 3**

[ס"ח תש"ע מס' 2227](http://www.nevo.co.il/Law_word/law14/law-2227.pdf) מיום 11.2.2010 עמ' 344 ([ה"ח 460](http://www.nevo.co.il/Law_word/law15/memshala-460.pdf))

"שוטר" – כמשמעותו בפקודת המשטרה [נוסח חדש], תשל"א-1971 (להלן – פקודת המשטרה), לרבות המשרת במשמר הגבול ~~של חיל המשטרה על פי סעיף 18א לחוק שירות בטחון, תשי"ט-1959 [נוסח משולב]~~ שבמשטרת ישראל לפי סעיף 24 לחוק שירות ביטחון [נוסח משולב], התשמ"ו-1986, או ביחידות אחרות של משטרת ישראל לפי סעיף 24א לחוק האמור;

"מתנדב" – (נמחקה);

(תיקון מס' 3)   
תש"ע-2010

מיום 19.3.1998

**תיקון מס' 2**

[ס"ח תשנ"ח מס' 1662](http://www.nevo.co.il/Law_word/law14/LAW-1662.pdf) מיום 19.3.1998 עמ' 178 ([ה"ח 2644](http://www.nevo.co.il/Law_word/law17/PROP-2644.pdf))

**הוספת הגדרת "מתנדב"**

מיום 11.2.2010

**תיקון מס' 3**

[ס"ח תש"ע מס' 2227](http://www.nevo.co.il/Law_word/law14/law-2227.pdf) מיום 11.2.2010 עמ' 344 ([ה"ח 460](http://www.nevo.co.il/Law_word/law15/memshala-460.pdf))

**מחיקת הגדרת "מתנדב"**

הנוסח הקודם:

~~"מתנדב" – חבר המשמר האזרחי כמשמעותו בסעיף 49ג(1) או (2) לפקודת המשטרה [נוסח חדש], תשל"א-1971;~~

"פקודות קבע" – פקודות, הוראות ונהלים שהתקין בשם זה המפקח הכללי של המשטרה (להלן – המפכ"ל), לפי סעיף 95 לפקודת המשטרה;

"סוהר" – הנמנה עם שירות בתי הסוהר על פי גיוס לפי פקודת בתי הסוהר [נוסח חדש], תשל"ב-1971, לרבות סוהר מוסף זמני ולרבות המשרת בשירות בתי הסוהר לפי סעיף 24ב לחוק שירות ביטחון [נוסח משולב], התשמ"ו-1986;

(תיקון מס' 3)   
תש"ע-2010

מיום 11.2.2010

**תיקון מס' 3**

[ס"ח תש"ע מס' 2227](http://www.nevo.co.il/Law_word/law14/law-2227.pdf) מיום 11.2.2010 עמ' 344 ([ה"ח 460](http://www.nevo.co.il/Law_word/law15/memshala-460.pdf))

"סוהר" – הנמנה עם שירות בתי הסוהר על פי גיוס לפי פקודת בתי הסוהר [נוסח חדש], תשל"ב-1971, לרבות סוהר מוסף זמני ולרבות המשרת בשירות בתי הסוהר לפי סעיף 24ב לחוק שירות ביטחון [נוסח משולב], התשמ"ו-1986;

"פקודות הנציבות" – פקודות, הוראות ונהלים שפרסם בשם זה נציב בתי הסוהר (להלן – הנציב), לפי סעיף 114 לפקודת בתי הסוהר [נוסח חדש], תשל"ב-1971.

2. חוק זה חל על שוטרים ועל סוהרים כאחד, ובכל מקום שבו נאמר "המפכ"ל", "שוטר", "פקודות קבע", "המשטרה" – קרי כסדרם לגבי סוהרים "הנציב", "סוהר", "פקודות הנציבות", "שירות בתי הסוהר".

תחולה על סוהרים

3. אלה העיטורים הבאים לציין מעשי גבורה ואומץ של שוטרים או של יחידות משטרתיות שעשו בזמן שירותם ושירות מעולה שלהם;

העיטורים

(תיקון מס' 3)   
תש"ע-2010

(1) עיטור הגבורה;

(2) עיטור האומץ;

(3) עיטור המופת.

מיום 11.2.2010

**תיקון מס' 3**

[ס"ח תש"ע מס' 2227](http://www.nevo.co.il/Law_word/law14/law-2227.pdf) מיום 11.2.2010 עמ' 344 ([ה"ח 460](http://www.nevo.co.il/Law_word/law15/memshala-460.pdf))

3. אלה העיטורים הבאים לציין מעשי גבורה ואומץ של שוטרים או של יחידות משטרתיות שעשו בזמן שירותם ושירות מעולה שלהם;

4. שר המשטרה, בהמלצת המפכ"ל, רשאי להעניק עיטור הגבורה על מעשה גבורה עילאית, שנעשה בעת מילוי תפקיד תוך חירוף נפש.

עיטור הגבורה

5. המפכ"ל רשאי להעניק עיטור האומץ על מעשה גבורה אחר, שנעשה בעת מילוי תפקיד, תוך חירוף נפש, ושיש בו גילוי אומץ לב בלתי רגיל.

עיטור האומץ

6. המפכ"ל רשאי להעניק עיטור המופת, על מעשה שנעשה באומץ לב וראוי לשמש מופת.

עיטור המופת

7. הנציב רשאי להעניק עיטור השירות, על שירות שיש בו משום תרומה בלתי רגילה להשגת יעד מיעדי שירות בתי הסוהר, ואין נפקא מינה אם התרומה היתה במעשה בודד או בגילוי התמדה או דבקות מופתית במטרה.

עיטור השירות

(תיקון מס' 3)   
תש"ע-2010

מיום 11.2.2010

**תיקון מס' 3**

[ס"ח תש"ע מס' 2227](http://www.nevo.co.il/Law_word/law14/law-2227.pdf) מיום 11.2.2010 עמ' 344 ([ה"ח 460](http://www.nevo.co.il/Law_word/law15/memshala-460.pdf))

7. ~~המפכ"ל~~ הנציב רשאי להעניק עיטור השירות, על שירות שיש בו משום תרומה בלתי רגילה להשגת יעד מיעדי ~~המשטרה~~ שירות בתי הסוהר, ואין נפקא מינה אם התרומה היתה במעשה בודד או בגילוי התמדה או דבקות מופתית במטרה.

7א. המפכ"ל רשאי להעניק עיטור התנדבות על שירות של מתנדב שיש בו משום תרומה בלתי רגילה להשגת יעד מיעדי המשמר האזרחי, במעשה בודד או בגילוי התמדה או דבקות מופתית במטרה.

עיטור ההתנדבות

(תיקון מס' 2)   
תשנ"ח-1998

מיום 19.3.1998

**תיקון מס' 2**

[ס"ח תשנ"ח מס' 1662](http://www.nevo.co.il/Law_word/law14/LAW-1662.pdf) מיום 19.3.1998 עמ' 178 ([ה"ח 2644](http://www.nevo.co.il/Law_word/law17/PROP-2644.pdf))

**הוספת סעיף 7א**

מיום 11.2.2010

**תיקון מס' 3**

[ס"ח תש"ע מס' 2227](http://www.nevo.co.il/Law_word/law14/law-2227.pdf) מיום 11.2.2010 עמ' 344 ([ה"ח 460](http://www.nevo.co.il/Law_word/law15/memshala-460.pdf))

**ביטול סעיף 7א**

הנוסח הקודם:

~~עיטור ההתנדבות~~

~~7א. המפכ"ל רשאי להעניק עיטור התנדבות על שירות של מתנדב שיש בו משום תרומה בלתי רגילה להשגת יעד מיעדי המשמר האזרחי, במעשה בודד או בגילוי התמדה או דבקות מופתית במטרה.~~

8. עיטור הגבורה, עיטור האומץ ועיטור המופת אפשר להעניק גם למי שעשה מעשה גבורה עילאי תוך חירוף נפש, או מעשה שיש בו גילוי אומץ לב בלתי רגיל, או אומץ לב הראוי לשמש מופת, אגב שימוש כדין בסמכות מעצר או אגב מילוי חובה כדין לתת עזרה לשוטר בביצוע מעצר חוקי, לנוכח עבירה משוועת או אסון ציבורי או במטרה לסכל פעילות חבלנית עוינת שיש בה כדי לסכן את שלום הציבור; הענקת עיטור לפי סעיף זה תהא בידי מי שהוסמך להעניק אותו עיטור לשוטרים.

עיטור אזרחי

(תיקון מס' 3)   
תש"ע-2010

מיום 11.2.2010

**תיקון מס' 3**

[ס"ח תש"ע מס' 2227](http://www.nevo.co.il/Law_word/law14/law-2227.pdf) מיום 11.2.2010 עמ' 344 ([ה"ח 460](http://www.nevo.co.il/Law_word/law15/memshala-460.pdf))

8. עיטור הגבורה, עיטור האומץ ועיטור המופת אפשר להעניק גם למי שעשה מעשה גבורה עילאי תוך חירוף נפש, או מעשה שיש בו גילוי אומץ לב בלתי רגיל, או אומץ לב הראוי לשמש מופת, אגב שימוש כדין בסמכות מעצר או אגב מילוי חובה כדין לתת עזרה לשוטר בביצוע מעצר חוקי, ~~או לנוכח~~ לנוכח עבירה משוועת או אסון ציבורי או במטרה לסכל פעילות חבלנית עוינת שיש בה כדי לסכן את שלום הציבור; הענקת עיטור לפי סעיף זה תהא בידי מי שהוסמך להעניק אותו עיטור לשוטרים.

9. מי שזכה לעיטור וחזר ועשה מעשה שעליו הוא ראוי לאותו עיטור, מותר להעניק לו על מעשה כזה תג לעיטור, אך לא יוענק אותו עיטור שנית.

תג לעיטור

10. דין תג כדין עיטור לכל דבר.

דין תג

11. (א) אם האדם שעל מעשהו מוענק העיטור איננו בחיים בשעת ההענקה, רשאי שר המשטרה או המפכ"ל, לפי הענין, להורות על מסירת העיטור לבן-משפחתו הקרוב למשמורת.

עיטורים למשמורת

(ב) "בן-משפחה" של נפטר, לענין סעיף זה, הוא אחד מאלה, וקרבתם לפי סדרם;

(1) אלמנה או אלמן,

(2) בן או בת,

(3) אם,

(4) אב,

(5) אח או אחות;

היו בני משפחה אחדים בדרגת קרבה אחת, יימסר העיטור למבוגר שביניהם.

(ג) המוסמך להעניק את העיטור רשאי להורות, לגבי מקרה מסויים, על מסירת העיטור למשמורת לאדם שלא לפי הסדר הקבוע בסעיף קטן (ב) או למי שאינו בן משפחתו של הנפטר.

11א. קבע שר הביטחון אות מערכה לפי סעיף 7 לחוק העיטורים בצבא-הגנה לישראל, התש"ל-1970, יעניק השר לביטחון הפנים או מי שהוא הסמיך לכך אות מערכה לשוטר או מתנדב במשטרת ישראל שעמד בתנאים שקבע השר לביטחון הפנים, באישור הממשלה.

אות מערכה

(תיקון מס' 4)   
תשע"ז-2017

מיום 28.3.2017

**תיקון מס' 4**

[ס"ח תשע"ז מס' 2617](http://www.nevo.co.il/Law_word/law14/law-2617.pdf) מיום 28.3.2017 עמ' 514 ([ה"ח 690](http://www.nevo.co.il/Law_word/law16/knesset-690.pdf))

**הוספת סעיף 11א**

12. הסדרים להענקת עיטורים והטקסים למסירתם ייקבעו בפקודות קבע.

סדרים וטקסים

13. הענקת עיטור מסורה לשיקול דעתו של המוסמך להעניקו, ואין אחר החלטתו ולא כלום.

שיקול דעת הרשות

14. הממשלה, לפי הצעת שר המשטרה, תקבע את צורת העיטורים לשוטר, לסוהר או לאזרח, ובלבד שצורת העיטורים לשוטרים ולסוהרים תהיה אחת.

צורת העיטורים

15. שר המשטרה רשאי להתקין תקנות בדבר אופן ענידת עיטורים שהוענקו לפי חוק זה, הנסיבות שבהן מותר לענדם והנוהל לטיפול בהמלצות על הענקת עיטורים.

ענידה

16. מי שהוענק לו עיטור לא יהא רשאי לענדו אם הוא –

פסולים לענידה

(1) נתון במאסר, במעצר או במחבוש;

(2) שוטר שהורשע בבית משפט או בבית דין למשמעת ונדון למאסר בפועל, ובלבד שהמפכ"ל המליץ על שלילת הזכות לענוד את העיטור ושר המשטרה שוכנע שבנסיבות העבירה היה משום פגיעה חמורה ביותר בבטחון המדינה או ביעד מיעדי המשטרה ובגלל זה אין זה מן הראוי שבעל העיטור יענוד אותו.

17. (א) לא ישתמש אדם בעיטור, או בדבר שיש בו צורת עיטור או דמותו, לפרסומת מסחרית.

איסור הייצור

(ב) לא ייצר אדם דבר הדומה לעיטור עד כדי להטעות, לא יענדו ולא ישתמש בו למטרה אחרת.

(ג) לא ייצר אדם עיטור או דבר שיש בו צורת עיטור או דמותו, לא יסחור בהם, ולא ישתמש בהם למטרת פרסום או הסברה, אלא על פי רשיון בכתב מאת מי ששר המשטרה הסמיכו לכך ובהתאם לתנאי הרשיון; סעיף קטן זה אינו גורע מהאיסור שבסעיף קטן (א).

(ד) מי שהוענק לו עיטור לא ימכרנו, לא ימשכן אותו ולא ישעבד אותו בדרך אחרת.

(ה) העובר על הוראות סעיף זה, דינו – מאסר שלושה חדשים או קנס 3,000 לירות; הורשע אדם על אי-קיום תנאי רשיון שניתן לו לפי סעיף קטן (ג), בטל הרשיון מכוח ההרשעה; הוראה זו אינה גורעת מסמכות לפי כל דין אחר לבטל את הרשיון או לשנות את תנאיו.

18. (א) העושה אחת מאלה, דינו – מאסר שנה אחת או קנס 3,000 לירות:

עונשין

(1) מוסר ביודעין ידיעה כוזבת בפרט חשוב לאדם המוסמך, על פי חוק או על פי פקודות קבע, לברר עובדות לצרכי חוק זה;

(2) מוסר ביודעין ידיעה כאמור בפסקה (1) למפקדו או לרשות אחרת, בכוונה להשיג שלא כדין עיטור לעצמו או לאחר, או בכוונה למנוע הענקתו של עיטור לזולת.

(ב) העונד עיטור ללא זכות לענדו, דינו – מאסר ששה חדשים או קנס 3,000 לירות.

(ג) העונד עיטור בניגוד לחוק זה או לתקנות לפיו, דינו – מאסר שלושה חדשים או קנס 1,000 לירות.

(ד) העונד עיטור או דבר הדומה לעיטור או משתמש בו בדרך אחרת, בדרך שיש בה משום בזיון לעיטור, דינו – מאסר שנה אחת או קנס 3,000 לירות.

19. עיטור שהוענק לפי חוק זה, אינו ניתן לעיקול ולא ייכלל בנכסיו של פושט רגל כמשמעותם בסעיף 37 לפקודת פשיטת רגל, 1936.

איסור עיקול

20. אין בהוראות חוק זה כדי לגרוע מסמכותו של המפכ"ל או של מי שהוסמך לכך בפקודות הקבע להעניק ציונים לשבח או גמולים כספיים על מעשים שאינם תואמים את המבחנים להענקת עיטור לפי חוק זה.

ציונים לשבח

21. אין בהוראות חוק זה כדי לגרוע מהסמכויות הנתונות בסעיף 19 לחוק העיטורים בצבא-הגנה לישראל, תש"ל-1970, אך לא יוענקו לשוטר מג"ב כאמור באותו סעיף, על מעשה אחד, עיטורים גם לפי חוק זה וגם לפי חוק העיטורים בצבא-הגנה לישראל, תש"ל-1970.

שוטר מג"ב

22. ניתן להעניק עיטור לפי חוק זה לשוטר ולסוהר אף על מעשה שנעשה לפני תחילתו של החוק ואחרי הקמת המדינה.

תחולה

(תיקון מס' 1) תשל"ה-1974

מיום 28.11.1974

**תיקון מס' 1**

[ס"ח תשל"ה מס' 749](http://www.nevo.co.il/Law_word/law14/LAW-0749.pdf) מיום 28.11.1974 עמ' 16 ([ה"ח 1135](http://www.nevo.co.il/Law_word/law17/PROP-1135.pdf))

22. ניתן להעניק עיטור לפי חוק זה לשוטר ולסוהר אף על מעשה שנעשה לפני תחילתו של החוק ~~ואחרי יום כ"ה באייר תשכ"ז (4 ביוני 1967)~~ ואחרי הקמת המדינה.

23. שר המשטרה ממונה על ביצוע חוק זה והוא רשאי להתקין תקנות בכל הנוגע לביצועו.

ביצוע ותקנות

גולדה מאיר שלמה הלל

ראש הממשלה שר המשטרה

שניאור זלמן שזר

נשיא המדינה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשל"ב מס' 648](http://www.nevo.co.il/Law_word/law14/LAW-0648.pdf) מיום 12.3.1972 עמ' 38 ([ה"ח תשל"א מס' 950](http://www.nevo.co.il/Law_word/law17/PROP-0950.pdf) עמ' 263).

   תוקן [ס"ח תשל"ח מס' 749](http://www.nevo.co.il/Law_word/law14/LAW-0749.pdf) מיום 28.11.1974 עמ' 16 ([ה"ח תשל"ד מס' 1135](http://www.nevo.co.il/Law_word/law17/PROP-1135.pdf) עמ' 260) – תיקון מס' 1.

   [ס"ח תשנ"ח מס' 1662](http://www.nevo.co.il/Law_word/law14/LAW-1662.pdf) מיום 19.3.1998 עמ' 178 ([ה"ח תשנ"ח מס' 2644](http://www.nevo.co.il/Law_word/law17/PROP-2644.pdf) עמ' 494) – תיקון מס' 2 [במקור מס' 3].

   [ס"ח תש"ע מס' 2227](http://www.nevo.co.il/Law_word/law14/law-2227.pdf) מיום 11.2.2010 עמ' 344 ([ה"ח הממשלה תש"ע מס' 460](http://www.nevo.co.il/Law_word/law15/memshala-460.pdf) עמ' 36) – תיקון מס' 3.

   [ס"ח תשע"ז מס' 2617](http://www.nevo.co.il/law_word/law14/law-2617.pdf) מיום 28.3.2017 עמ' 514 ([ה"ח הכנסת תשע"ז מס' 690](http://www.nevo.co.il/Law_word/law16/knesset-690.pdf) עמ' 112) – תיקון מס' 4 בסעיף 9 לחוק הוקרה לאזרחים במערכות ישראל, תשע"ז-2017. [↑](#footnote-ref-1)