חוק הרשויות המקומיות (מכרזים משותפים), תשל"ב-1972

רשויות ומשפט מנהלי – רשויות מקומיות – מכרזים

רשויות ומשפט מנהלי – מכרזים – ברשויות מקומיות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרה | סעיף 1 |
| 2 | [Go](#Seif1) | החלטה על מכרז משותף | סעיף 2 |
| 2 | [Go](#Seif2) | מכרז משותף לביוב על פי הוראת השר | סעיף 3 |
| 2 | [Go](#Seif3) | ועדת מכרזים משותפת | סעיף 4 |
| 2 | [Go](#Seif4) | תוקף החלטת הועדה | סעיף 5 |
| 2 | [Go](#Seif5) | דרכי הפיקוח על ביצוע חוזה | סעיף 6 |
| 2 | [Go](#Seif6) | הוצאות המכרז | סעיף 7 |
| 2 | [Go](#Seif7) | שינויים בתקציב | סעיף 8 |
| 2 | [Go](#Seif8) | התקשרות בחוזה על פי מכרז של אחר | סעיף 9 |
| 2 | [Go](#Seif9) | ביצוע | סעיף 10 |

חוק הרשויות המקומיות (מכרזים משותפים), תשל"ב-1972[[1]](#footnote-1)\*

1. בחוק זה, "רשות מקומית" – לרבות איגוד ערים.

הגדרה

2. רשויות מקומיות רשאיות להחליט כי לענין פלוני או לסוג ענינים יתקשרו בחוזה להזמנת טובין, להזמנת שירותים או לביצוע עבודות לאחר פרסום מכרז פומבי משותף, ובלבד שלהוצאות המשוערות של ביצוע המכרז ניתנה הקצבה מתאימה בתקציבים המאושרים של הרשויות המקומיות או שניתנה הרשאה לכך משר הפנים.

החלטה על מכרז משותף

3. (א) שר הפנים רשאי להורות בצו כי לענין ביוב לא תתקשר רשות מקומית בחוזה להזמנת טובין, להזמנת שירותים או לביצוע עבודות, אלא לאחר פרסום מכרז פומבי משותף.

מכרז משותף לביוב על פי הוראת השר

(ב) שר הפנים רשאי להורות לענין ביוב שרשויות מקומיות פלוניות יתקשרו בחוזה להזמנת טובין, הזמנת שירותים או לביצוע עבודות, לאחר פרסום מכרז פומבי משותף להן.

מיום 2.11.1972

**ת"ט תשל"ג-1972**

[ס"ח תשל"ג מס' 670](http://www.nevo.co.il/Law_word/law14/LAW-0670.pdf) מיום 2.11.1972 עמ' 6

(ב) שר הפנים רשאי להורות ~~לענין מסויים~~ לענין ביוב שרשויות מקומיות פלוניות יתקשרו בחוזה להזמנת טובין, הזמנת שירותים או לביצוע עבודות, לאחר פרסום מכרז פומבי משותף להן.

4. (א) קיבלו רשויות מקומיות החלטה לפי סעיף 2 או נתן השר הוראה לפי סעיף 3, תוקם ועדת מכרזים משותפת.

ועדת מכרזים משותפת

(ב) דרך הרכבתה של ועדת המכרזים המשותפת ודרכי פעולתה ייקבעו בתקנות באישור ועדת הפנים של הכנסת.

5. החלטת ועדת המכרזים המשותפת תבוא במקום החלטתן של מועצות הרשויות המקומיות לכל דבר וענין.

תוקף החלטת הועדה

6. שר הפנים רשאי להורות על דרכי הפיקוח המשותף על ביצוע חוזה שנחתם על פי החלטת ועדת מכרזים משותפת.

דרכי הפיקוח על ביצוע חוזה

7. בהוצאות הכרוכות בהכנת המכרז ובהוצאות ועדת המכרזים ישאו הרשויות המקומיות באופן יחסי לחלקן במכרז.

הוצאות המכרז

8. שר הפנים רשאי, אם ראה סיבה מיוחדת המצדיקה זאת, להורות על שינויים בתקציב רשות מקומית תוך שנת הכספים, אם הדבר דרוש לביצוע מכרז משותף שהורה על עריכתו.

שינויים בתקציב

9. רשות מקומית רשאית, באישור שר הפנים, להתקשר בחוזה להזמנת טובין, להזמנת שירותים או לביצוע עבודות עם מי שזכה במכרז שפורסם מטעם משרד ממשרדי הממשלה או מטעם ארגון או מוסד ציבור.

התקשרות בחוזה על פי מכרז של אחר

10. שר הפנים ממונה על ביצוע חוק זה.

ביצוע

גולדה מאיר יוסף בורג

ראש הממשלה שר הפנים

שניאור זלמן שזר

נשיא המדינה

1. \* פורסם [ס"ח תשל"ב מס' 666](http://www.nevo.co.il/Law_word/law14/LAW-0666.pdf) מיום 4.8.1972 עמ' 155 ([ה"ח תשל"ב מס' 1011](http://www.nevo.co.il/Law_word/law17/PROP-1011.pdf) עמ' 408).

   ת"ט [ס"ח תשל"ג מס' 670](http://www.nevo.co.il/Law_word/law14/LAW-0670.pdf) מיום 2.11.1972 עמ' 6. [↑](#footnote-ref-1)