חוק הרשות הלאומית לביטחון קהילתי, תשע"ז-2017

בריאות – סמים – סמים מסוכנים

בתי משפט וסדרי דין – סדר דין פלילי – סמים מסוכנים – מוסדות

עונשין ומשפט פלילי – עבירות – סמים מסוכנים – מוסדות

תוכן ענינים

|  |  |  |  |
| --- | --- | --- | --- |
|  | פרק א': הגדרות | [Go](#med0) | 3 |
| סעיף 1 | הגדרות | [Go](#Seif20) | 3 |
|  | פרק ב': הרשות למאבק באלימות, בסמים ובאלכוהול | [Go](#med1) | 3 |
| סעיף 2 | הקמת הרשות | [Go](#Seif21) | 3 |
| סעיף 3 | תפקידי הרשות | [Go](#Seif22) | 3 |
| סעיף 4 | מינוי מנהל הרשות ותפקידיו | [Go](#Seif23) | 3 |
| סעיף 5 | תקציב | [Go](#Seif24) | 4 |
|  | פרק ג': ועדה מייעצת לעניין מאבק בסמים ובאלכוהול | [Go](#med2) | 4 |
| סעיף 6 | ועדה מייעצת | [Go](#Seif1) | 4 |
| סעיף 7 | תקופת כהונה | [Go](#Seif2) | 4 |
| סעיף 8 | פקיעת כהונה | [Go](#Seif3) | 4 |
| סעיף 9 | הפסקת כהונה | [Go](#Seif4) | 4 |
| סעיף 10 | סדרי עבודת הוועדה | [Go](#Seif5) | 4 |
| סעיף 11 | תוקף פעולות | [Go](#Seif6) | 4 |
| סעיף 12 | גמול והחזר הוצאות | [Go](#Seif7) | 5 |
| סעיף 13 | ניגוד עניינים | [Go](#Seif8) | 5 |
|  | פרק ד': הוראות שונות | [Go](#med3) | 5 |
| סעיף 14 | סמכות הרשות לדרוש מידע | [Go](#Seif9) | 5 |
| סעיף 15 | שמירת סמכויות | [Go](#Seif10) | 5 |
| סעיף 16 | ביצוע ותקנות | [Go](#Seif11) | 5 |
|  | פרק ה': תיקונים עקיפים | [Go](#med4) | 5 |
| סעיף 17 | תיקון פקודת העיריות מס' 142 | [Go](#Seif12) | 5 |
| סעיף 18 | תיקון פקודת הסמים המסוכנים מס' 14 | [Go](#Seif13) | 5 |
| סעיף 19 | ביטול חוק הרשות הלאומית למלחמה בסמים ובשימוש לרעה באלכוהול | [Go](#Seif14) | 6 |
| סעיף 20 | תיקון חוק הפיקוח על מוסדות לטיפול במשתמשים בסמים מס' 3 | [Go](#Seif15) | 6 |
| סעיף 21 | תיקון חוק המאבק בתופעת השימוש בחומרים מסכנים מס' 3 | [Go](#Seif16) | 6 |
|  | פרק ו': תחילה והוראות מעבר | [Go](#med5) | 6 |
| סעיף 22 | הגדרות פרק ו' | [Go](#Seif17) | 6 |
| סעיף 23 | תחילה | [Go](#Seif18) | 6 |
| סעיף 24 | הגבלות על הרשות הלאומית בתקופת המעבר | [Go](#Seif19) | 6 |
| סעיף 25 | הפסקת פעילותה של הרשות הלאומית | [Go](#Seif25) | 6 |
| סעיף 26 | קבלת עובדים מהרשות הלאומית לעבודה ברשות | [Go](#Seif26) | 6 |
| סעיף 27 | הקניית נכסי הרשות הלאומית למדינה | [Go](#Seif27) | 6 |
| סעיף 28 | פטור מתשלומי חובה | [Go](#Seif28) | 7 |
| סעיף 29 | הליכים משפטיים | [Go](#Seif29) | 7 |
| סעיף 30 | חובת מסירת מידע וסמכות הממונה על הנכסים לדרוש מידע | [Go](#Seif30) | 7 |
| סעיף 31 | הוראות מעבר לעניין תכניות שהופעלו ערב יום התחילה | [Go](#Seif31) | 7 |

חוק הרשות הלאומית לביטחון קהילתי, תשע"ז-2017[[1]](#footnote-1)\*

(תיקון מס' 1) תשפ"א-2020

מיום 24.12.2020

**תיקון מס' 1**

[ס"ח תשפ"א מס' 2884](https://www.nevo.co.il/Law_word/law14/law-2884.pdf) מיום 24.12.2020 עמ' 228 ([ה"ח 1379](https://www.nevo.co.il/Law_word/law15/memshala-1379.pdf))

חוק ~~הרשות למאבק באלימות, בסמים ובאלכוהול~~ הרשות הלאומית לביטחון קהילתי, תשע"ז-2017

פרק א': הגדרות

1. בחוק זה –

הגדרות

"אלכוהול" – כוהל אתילי הידוע גם בשמות אתנול ואתיל אלכוהול, לרבות משקאות משכרים כהגדרתם בפקודת המשקאות המשכרים (ייצור ומכירה);

"הוועדה" – הוועדה המייעצת שמונתה לפי סעיף 6;

"חוק יסודות התקציב" – חוק יסודות התקציב, התשמ"ה-1985;

"חוק שירות המדינה (מינויים)" – חוק שירות המדינה (מינויים), התשי"ט-1959;

"משרד ממשלתי" – כל משרד ממשרדי הממשלה או יחידת סמך של משרד כאמור;

"סמים" – סם מסוכן כהגדרתו בפקודת הסמים המסוכנים [נוסח חדש], התשל"ג-1973, וכן חומר מסכן כהגדרתו בחוק המאבק בתופעת השימוש בחומרים מסכנים, התשע"ג-2013;

"הרשות", "הרשות הלאומית לביטחון קהילתי" – הרשות הלאומית לביטחון קהילתי שהוקמה בחוק זה;

(תיקון מס' 1) תשפ"א-2020

מיום 24.12.2020

**תיקון מס' 1**

[ס"ח תשפ"א מס' 2884](https://www.nevo.co.il/Law_word/law14/law-2884.pdf) מיום 24.12.2020 עמ' 228 ([ה"ח 1379](https://www.nevo.co.il/Law_word/law15/memshala-1379.pdf))

"הרשות", "~~הרשות למאבק באלימות, בסמים ובאלכוהול~~ הרשות הלאומית לביטחון קהילתי" – ~~הרשות למאבק באלימות, בסמים ובאלכוהול~~ הרשות הלאומית לביטחון קהילתי שהוקמה בחוק זה;

"שימוש בסמים או באלכוהול" – לרבות כל עשייה הקשורה בסמים, שלא לצורך מטרות רפואיות או שלא לפי הרשאה כדין וכל שימוש לרעה באלכוהול או שימוש בנוגד את הוראות הדין;

"השר" – השר לחיזוק וקידום קהילתי.

(תיקון מס' 1) תשפ"א-2020

מיום 24.12.2020

**תיקון מס' 1**

[ס"ח תשפ"א מס' 2884](https://www.nevo.co.il/Law_word/law14/law-2884.pdf) מיום 24.12.2020 עמ' 228 ([ה"ח 1379](https://www.nevo.co.il/Law_word/law15/memshala-1379.pdf))

"השר" – ~~השר לביטחון הפנים~~ השר לחיזוק וקידום קהילתי.

פרק ב': הרשות הלאומית לביטחון קהילתי

(תיקון מס' 1) תשפ"א-2020

מיום 24.12.2020

**תיקון מס' 1**

[ס"ח תשפ"א מס' 2884](https://www.nevo.co.il/Law_word/law14/law-2884.pdf) מיום 24.12.2020 עמ' 228 ([ה"ח 1379](https://www.nevo.co.il/Law_word/law15/memshala-1379.pdf))

פרק ב': ~~הרשות למאבק באלימות, בסמים ובאלכוהול~~ הרשות הלאומית לביטחון קהילתי

2. מוקמת בזה במשרד לחיזוק וקידום קהילתי הרשות הלאומית לביטחון קהילתי.

הקמת הרשות

(תיקון מס' 1) תשפ"א-2020

מיום 24.12.2020

**תיקון מס' 1**

[ס"ח תשפ"א מס' 2884](https://www.nevo.co.il/Law_word/law14/law-2884.pdf) מיום 24.12.2020 עמ' 228 ([ה"ח 1379](https://www.nevo.co.il/Law_word/law15/memshala-1379.pdf))

2. מוקמת בזה ~~במשרד לביטחון הפנים~~ במשרד לחיזוק וקידום קהילתי ~~הרשות למאבק באלימות, בסמים ובאלכוהול~~ הרשות הלאומית לביטחון קהילתי.

3. הרשות תפעל למניעה של אלימות והתנהגות אנטי-חברתית, וכן למאבק בשימוש בסמים או באלכוהול (בחוק זה – תחומי פעילותה) ורשאית היא, לשם כך, בין השאר –

תפקידי הרשות

(תיקון מס' 1) תשפ"א-2020

(1) להמליץ לשר על מדיניות כוללת בתחומי פעילותה;

(2) לפתח וליישם תכניות מקצועיות בתחומי פעילותה;

(תיקון מס' 1) תשפ"א-2020

(3) לקדם שיתופי פעולה בין משרדים ממשלתיים, רשויות מקומיות וגופים נוספים הפועלים למניעה, לטיפול, לשיקום ולאכיפה בתחומי פעילותה;

(תיקון מס' 1) תשפ"א-2020

(4) לסייע למשרדים ממשלתיים וגופים נוספים הפועלים למניעה, לטיפול, לשיקום ולאכיפה בתחומי פעילותה, בהקמה ובפיתוח שירותים, מסגרות מתאימות ותכניות פעולה בתחומים אלה;

(תיקון מס' 1) תשפ"א-2020

(5) להמליץ לשר על קידום תיקוני חקיקה בתחומי פעילותה;

(6) לפתח כלים טכנולוגיים בתחומי פעילותה;

(7) לפעול להעמקת ההסברה והמודעות הציבורית בתחומי פעילותה;

(8) לרכז מידע, ביצוע מחקרים, פעולות הערכה ופיתוח ידע, בתחומי פעילותה, בכפוף להוראות כל דין;

(9) לקדם ולקיים קשרים עם גופים בין-לאומיים הפועלים בתחומי פעילותה;

(10) לעודד התנדבות בתחומי פעילותה וכן להדריך ולהנחות את המתנדבים ולפקח על פעילותם;

(תיקון מס' 1) תשפ"א-2020

(11) להכשיר ולהסמיך כוח אדם מקצועי בתחומי פעילותה.

(תיקון מס' 1) תשפ"א-2020

מיום 24.12.2020

**תיקון מס' 1**

[ס"ח תשפ"א מס' 2884](https://www.nevo.co.il/Law_word/law14/law-2884.pdf) מיום 24.12.2020 עמ' 228 ([ה"ח 1379](https://www.nevo.co.il/Law_word/law15/memshala-1379.pdf))

הרשות תפעל למניעה של ~~אלימות, עבריינות~~ אלימות והתנהגות אנטי-חברתית, וכן למאבק בשימוש בסמים או באלכוהול (בחוק זה – תחומי פעילותה) ורשאית היא, לשם כך, בין השאר –

(1) להמליץ לשר על מדיניות כוללת בתחומי פעילותה;

(2) לפתח וליישם תכניות מקצועיות ~~בתחומי המניעה והאכיפה~~ בתחומי פעילותה;

(3) לקדם שיתופי פעולה בין משרדים ממשלתיים, ~~רשויות מקומיות, משטרת ישראל~~ רשויות מקומיות וגופים נוספים הפועלים למניעה, לטיפול, לשיקום ולאכיפה בתחומי פעילותה;

(4) לסייע ~~למשרדים ממשלתיים, משטרת ישראל~~ למשרדים ממשלתיים וגופים נוספים הפועלים למניעה, לטיפול, לשיקום ולאכיפה בתחומי פעילותה, בהקמה ובפיתוח שירותים, מסגרות מתאימות ותכניות פעולה בתחומים אלה;

(10) לעודד התנדבות ~~בתחומי המניעה והאכיפה~~ בתחומי פעילותה וכן להדריך ולהנחות את המתנדבים ולפקח על פעילותם;

(11) להכשיר ולהסמיך כוח אדם מקצועי ~~בתחומי המניעה והאכיפה~~ בתחומי פעילותה.

4. הממשלה, לפי הצעת השר, תמנה מנהל לרשות בהתאם להוראות חוק שירות המדינה (מינויים), שיהיה אחראי על ניהול הרשות ועל ביצוע תפקידיה לפי חוק זה.

מינוי מנהל הרשות ותפקידיו

5. תקציב הרשות ייקבע בחוק התקציב השנתי, במסגרת תקציב המשרד לחיזוק וקידום קהילתי; לעניין זה, "חוק תקציב שנתי" – כהגדרתו בחוק יסודות התקציב.

תקציב

(תיקון מס' 1) תשפ"א-2020

מיום 24.12.2020

**תיקון מס' 1**

[ס"ח תשפ"א מס' 2884](https://www.nevo.co.il/Law_word/law14/law-2884.pdf) מיום 24.12.2020 עמ' 228 ([ה"ח 1379](https://www.nevo.co.il/Law_word/law15/memshala-1379.pdf))

5. תקציב הרשות ייקבע בחוק התקציב השנתי, במסגרת תקציב ~~המשרד לביטחון הפנים~~ המשרד לחיזוק וקידום קהילתי; לעניין זה, "חוק תקציב שנתי" – כהגדרתו בחוק יסודות התקציב.

פרק ג': ועדה מייעצת לעניין מאבק בסמים ובאלכוהול

6. (א) השר ימנה ועדה מייעצת לעניין מאבק בסמים ובאלכוהול שתפקידה לייעץ לשר בהתוויית המדיניות בנושא וכן, לבקשת השר, בכל עניין אחר הנוגע לתפקידי הרשות.

ועדה מייעצת

(תיקון מס' 1) תשפ"א-2020

(ב) חברי הוועדה יהיו:

(1) מנהל הרשות, והוא יהיה יושב ראש הוועדה;

(תיקון מס' 1) תשפ"א-2020

(2) נציג השר, מבין עובדי משרדו, והוא יהיה ממלא מקום היושב ראש;

(3) נציג שר הבריאות, מבין עובדי משרדו;

(4) נציג שר העבודה הרווחה והשירותים החברתיים, מבין עובדי משרדו;

(5) נציג שר החינוך, מבין עובדי משרדו;

(6) נציג שר הפנים, מבין עובדי משרדו;

(7) נציג שר החוץ, מבין עובדי משרדו;

(8) נציג שר המשפטים, מבין עובדי משרדו;

(8א) נציג השר לביטחון הפנים, מבין עובדי משרדו;

(תיקון מס' 1) תשפ"א-2020

(9) נציג משטרת ישראל, שיהיה קצין משטרה בכיר כהגדרתו בפקודת המשטרה [נוסח חדש], התשל"א-1971;

(10) שני נציגי ציבור.

(ג) לא ימונה לחבר הוועדה מי שהורשע בעבירה פלילית שמפאת מהותה, חומרתה או נסיבותיה אין הוא ראוי לכהן כחבר ועדה או שהוגש נגדו כתב אישום בעבירה כאמור וטרם ניתן פסק דין סופי בעניינו.

מיום 24.12.2020

**תיקון מס' 1**

[ס"ח תשפ"א מס' 2884](https://www.nevo.co.il/Law_word/law14/law-2884.pdf) מיום 24.12.2020 עמ' 228 ([ה"ח 1379](https://www.nevo.co.il/Law_word/law15/memshala-1379.pdf))

(א) השר ימנה ועדה מייעצת לעניין מאבק בסמים ובאלכוהול ~~שתייעץ לרשות~~ שתפקידה לייעץ לשר בהתוויית המדיניות בנושא וכן, ~~לבקשת הרשות~~ לבקשת השר, בכל עניין אחר הנוגע לתפקידי הרשות.

(ב) חברי הוועדה יהיו:

(1) מנהל ~~הרשות למאבק באלימות, בסמים ובאלכוהול~~ הרשות, והוא יהיה יושב ראש הוועדה;

(8א) נציג השר לביטחון הפנים, מבין עובדי משרדו;

7. תקופת כהונתו של חבר הוועדה תהיה שלוש שנים ואפשר לשוב ולמנותו לתקופות כהונה נוספות.

תקופת כהונה

8. חבר הוועדה יחדל לכהן לפני תום תקופת כהונתו, בהתקיים אחד מאלה:

פקיעת כהונה

(1) הוא התפטר במסירת כתב התפטרות לשר;

(2) לגבי חבר הוועדה שמונה לפי סעיף 6(ב)(1) עד (8א) – הוא חדל להיות עובד המשרד הממשלתי או הגוף שהוא מייצג בוועדה או הושעה משירות המדינה;

(תיקון מס' 1) תשפ"א-2020

(3) לגבי קצין משטרה בכיר שמונה לפי סעיף 6(ב)(9) – הוא חדל להיות שוטר או הושעה מהשירות;

(4) לגבי נציג הציבור שמונה לפי סעיף 6(ב)(10) – הוא התמנה להיות עובד המדינה.

מיום 24.12.2020

**תיקון מס' 1**

[ס"ח תשפ"א מס' 2884](https://www.nevo.co.il/Law_word/law14/law-2884.pdf) מיום 24.12.2020 עמ' 228 ([ה"ח 1379](https://www.nevo.co.il/Law_word/law15/memshala-1379.pdf))

(2) לגבי חבר הוועדה שמונה לפי סעיף 6(ב)(1) ~~עד (8)~~ עד (8א) – הוא חדל להיות עובד המשרד הממשלתי או הגוף שהוא מייצג בוועדה או הושעה משירות המדינה;

9. התקיימה נסיבה מהנסיבות כמפורט להלן, יעביר השר את חבר הוועדה מכהונתו לפני תום תקופת כהונתו ובסמוך למועד התקיימות הנסיבה, בהודעה בכתב:

הפסקת כהונה

(1) נבצר ממנו, דרך קבע, למלא את תפקידו;

(2) הוא הורשע בעבירה פלילית שמפאת מהותה, חומרתה או נסיבותיה אין הוא ראוי לשמש כחבר ועדה, או הוגש נגדו כתב אישום בעבירה כאמור.

10. (א) המניין החוקי בישיבות הוועדה הוא שליש מחבריה ובהם יושב ראש הוועדה או ממלא מקומו.

סדרי עבודת הוועדה

(ב) החלטות הוועדה יתקבלו ברוב קולות של חברי הוועדה המשתתפים בהצבעה; היו הקולות שקולים, יכריע יושב ראש הוועדה, ובהעדרו – ממלא מקומו.

(ג) הוועדה תתכנס פעמיים בשנה לפחות.

(תיקון מס' 1) תשפ"א-2020

(ד) הוועדה תקבע את דרכי עבודתה וסדרי דיוניה ככל שלא נקבעו לפי חוק זה.

מיום 24.12.2020

**תיקון מס' 1**

[ס"ח תשפ"א מס' 2884](https://www.nevo.co.il/Law_word/law14/law-2884.pdf) מיום 24.12.2020 עמ' 228 ([ה"ח 1379](https://www.nevo.co.il/Law_word/law15/memshala-1379.pdf))

(ג) הוועדה תתכנס ~~אחת לארבעה חודשים לפחות~~ פעמיים בשנה לפחות.

11. קיום הוועדה, סמכויותיה ותוקף החלטותיה לא ייפגעו מחמת שהתפנה מקומו של חבר מחבריה ובלבד שרוב חברי הוועדה מכהנים בה כדין.

תוקף פעולות

12. חבר הוועדה שאינו עובד המדינה, עובד גוף מתוקצב או עובד גוף נתמך, יהיה זכאי לקבל מהמשרד לחיזוק וקידום קהילתי גמול בעבור השתתפותו בישיבות הוועדה, בהתאם להוראות שקבע החשב הכללי במשרד האוצר לעניין חברי ועדות ציבוריות; בסעיף זה, "עובד המדינה", "עובד גוף מתוקצב" ו"עובד גוף נתמך" – כהגדרתם בסעיף 32 לחוק יסודות התקציב.

גמול והחזר הוצאות

(תיקון מס' 1) תשפ"א-2020

מיום 24.12.2020

**תיקון מס' 1**

[ס"ח תשפ"א מס' 2884](https://www.nevo.co.il/Law_word/law14/law-2884.pdf) מיום 24.12.2020 עמ' 229 ([ה"ח 1379](https://www.nevo.co.il/Law_word/law15/memshala-1379.pdf))

12. חבר הוועדה שאינו עובד המדינה, עובד גוף מתוקצב או עובד גוף נתמך, יהיה זכאי לקבל ~~מהמשרד לביטחון הפנים~~ מהמשרד לחיזוק וקידום קהילתי גמול בעבור השתתפותו בישיבות הוועדה, בהתאם להוראות שקבע החשב הכללי במשרד האוצר לעניין חברי ועדות ציבוריות; בסעיף זה, "עובד המדינה", "עובד גוף מתוקצב" ו"עובד גוף נתמך" – כהגדרתם בסעיף 32 לחוק יסודות התקציב.

13. (א) לא ימונה ולא יכהן כחבר הוועדה מי שעלול להימצא, במישרין או בעקיפין, באופן תדיר, במצב של ניגוד עניינים בין תפקידו כחבר הוועדה לבין עניין אישי שלו או תפקיד אחר שלו.

ניגוד עניינים

(ב) חבר הוועדה לא יטפל במסגרת תפקידו בנושא העלול לגרום לו להימצא, במישרין או בעקיפין, במצב של ניגוד עניינים בין תפקידו כחבר הוועדה לבין עניין אישי שלו או תפקיד אחר שלו.

(ג) נודע לחבר הוועדה שהוא עלול להימצא במצב של ניגוד עניינים כאמור בסעיף קטן (ב), יודיע על כך ליושב ראש הוועדה, ימסור לו את המידע הנוגע לעניין, ולא יטפל בנושא כאמור באותו סעיף קטן; נודע ליושב ראש הוועדה שהוא עלול להימצא במצב כאמור, ימסור את המידע לשר ולא יטפל בנושא.

(ד) בסעיף זה –

"בעל עניין" – כהגדרתו בחוק ניירות ערך, התשכ"ח-1968;

"טיפול" – לרבות קבלת החלטה, העלאת נושא לדיון, נוכחות בדיון, השתתפות בדיון או בהצבעה, או עיסוק בנושא מחוץ לדיון;

"עניין אישי", של חבר הוועדה – לרבות עניין אישי של קרובו, עניין של תאגיד שהוא או קרובו הם בעלי עניין בו, או עניין של גוף שהוא או קרובו הם מנהלים או עובדים אחראים בו;

"קרוב", של חבר הוועדה – בן זוג, הורה, הורה הורה, בן או בת ובני זוגם, אח או אחות וילדיהם, גיס, גיסה, דוד או דודה וילדיהם, חותן, חותנת, חם, חמות, נכד או נכדה, לרבות חורגים או כל אדם הסמוך על שולחנו.

פרק ד': הוראות שונות

14. (א) בלי לגרוע מכל סמכות הנתונה לרשות, הרשות רשאית, לשם מילוי תפקידיה, לדרוש ממשרד ממשלתי או מגוף אחר העוסק בעניין הנוגע לתחומי פעילותה, בין בשכר ובין בהתנדבות, למסור כל ידיעה, מסמך, דין וחשבון או פלט כהגדרתו בחוק המחשבים, התשנ"ה-1995, הנוגעים לתפקידיה לפי הוראות חוק זה, למעט נתונים שהם מידע כהגדרתו בסעיף 7 לחוק הגנת הפרטיות, התשמ"א-1981, ידיעה על ענייניו הפרטיים של אדם אף שאינם בגדר מידע כאמור, חומר מודיעין כהגדרתו בחוק סדר הדין הפלילי [נוסח משולב], התשמ"ב-1982, או מידע שמסירתו אסורה לפי כל דין.

סמכות הרשות לדרוש מידע

(ב) מי שנדרש למסור מידע כאמור בסעיף קטן (א), ימסור את המידע בתוך התקופה שנקבעה בדרישה ובאופן הקבוע בה.

15. אין בהוראות חוק זה כדי לגרוע מסמכות שניתנה על פי כל דין.

שמירת סמכויות

16. השר ממונה על ביצוע חוק זה, והוא רשאי להתקין תקנות בכל הנוגע לביצועו.

ביצוע ותקנות

פרק ה': תיקונים עקיפים

17. בפקודת העיריות –

תיקון פקודת העיריות – מס' 142

(1) בסעיף 149יא(ב), במקום פסקה (6) יבוא:

"(6) נציג הרשות למאבק באלימות, בסמים ובאלכוהול שימנה מנהל הרשות;";

(2) בסעיף 249(32), במקום "ועם הרשות הלאומית למלחמה בסמים ובשימוש לרעה באלכוהול" יבוא "ועם הרשות למאבק באלימות, בסמים ובאלכוהול".

18. בפקודת הסמים המסוכנים [נוסח חדש], התשל"ג-1973, בסעיף 36ח(ב) –

תיקון פקודת הסמים המסוכנים – מס' 14

(1) ברישה, במקום "והשר הממונה על חוק הרשות הלאומית למלחמה בסמים ובשימוש לרעה באלכוהול, התשמ"ח-1988" יבוא "והשר לביטחון הפנים";

(2) בפסקה (2), במקום "הרשות הלאומית למלחמה בסמים ובשימוש לרעה באלכוהול לפי חוק הרשות הלאומית למלחמה בסמים ובשימוש לרעה באלכוהול, התשמ"ח-1988" יבוא הרשות למאבק באלימות, בסמים ובאלכוהול לפי חוק הרשות למאבק באלימות, בסמים ובאלכוהול, התשע"ז-2017".

19. חוק הרשות הלאומית למלחמה בסמים ובשימוש לרעה באלכוהול, התשמ"ח-1988 – בטל.

ביטול חוק הרשות הלאומית למלחמה בסמים ובשימוש לרעה באלכוהול

20. בחוק הפיקוח על מוסדות לטיפול במשתמשים בסמים, התשנ"ג-1993 –

תיקון חוק הפיקוח על מוסדות לטיפול במשתמשים בסמים – מס' 3

(1) בסעיף 2, במקום סעיף קטן (ב) יבוא:

"(ב) הבקשה תוגש לוועדה שיקימו השרים ושחבריה יהיו עובד משרד הבריאות ועובד משרד העבודה הרווחה והשירותים החברתיים, שימנה כל אחד מהשרים מבין עובדי משרדו (להלן – הוועדה).";

(2) אחרי סעיף 2 יבוא:

"סיווג במקרה של חילוקי דעות בוועדה

2א. נחלקו הדעות בין חברי הוועדה באשר לסיווגו של המוסד לפי סעיף 2(ג)(1) – יראו את המוסד כמוסד משולב."

21. בחוק המאבק בתופעת השימוש בחומרים מסכנים, התשע"ג-2013, בסעיף 5(ב), במקום "יושב ראש הרשות הלאומית למלחמה בסמים ולשימוש לרעה באלכוהול" יבוא "מנהל הרשות למאבק באלימות, בסמים ובאלכוהול".

תיקון חוק המאבק בתופעת השימוש בחומרים מסכנים – מס' 3

פרק ו': תחילה והוראות מעבר

22. בפרק זה –

הגדרות – פרק ו'

"יום התחילה" – יום תחילתו של חוק זה לפי הוראות סעיף 23;

"הממונה על הנכסים" – עובד משרד האוצר ששר האוצר הסמיך לעניין נכסי הרשות הלאומית;

"נכס" – מקרקעין, מיטלטלין, זכויות וטובות הנאה, התקשרויות או חובות והתחייבויות, מכל סוג שהוא;

"הרשות הלאומית" – הרשות הלאומית למלחמה בסמים ובשימוש לרעה באלכוהול שהוקמה בחוק הרשות הלאומית למלחמה בסמים ובשימוש לרעה באלכוהול, התשמ"ח-1988, כנוסחו ערב ביטולו בסעיף 19 לחוק זה;

"תקופת מעבר" – התקופה שבין יום פרסומו של חוק זה לבין יום התחילה.

23. תחילתו של חוק זה, למעט סעיפים 4, 24 ו-30, שישה חודשים מיום פרסומו.

תחילה

24. (א) בתקופת המעבר, הרשות הלאומית לא תתקשר בהתקשרות, לרבות התקשרות למימוש זכות ברירה, שתקופתה, ביצועה והזכויות והחיובים שלפיה, הם לאחר יום התחילה, אלא באישור מראש ובכתב מהמנהל הכללי של המשרד לביטחון הפנים והממונה על הנכסים; התקשרות שלא אושרה כאמור – בטלה.

הגבלות על הרשות הלאומית בתקופת המעבר

(ב) בתקופת המעבר הרשות הלאומית לא תקבל עובדים חדשים אלא מטעמים מיוחדים ובאישור מראש ובכתב מהמנהל הכללי של המשרד לביטחון הפנים; הוראות סעיף קטן זה יחולו גם על קבלת עובדים והעסקתם באמצעות קבלן כוח אדם, כהגדרתו בחוק העסקת עובדים על ידי קבלני כוח אדם, התשנ"ו-1996.

25. ביום התחילה תחדל הרשות הלאומית להיות אישיות משפטית ותסתיים העסקתם של עוביד הרשות הלאומית.

הפסקת פעילותה של הרשות הלאומית

26. עובדי הרשות הלאומית ערב יום התחילה, יתמנו לעובדי המדינה בפטור ממכרז, שיינתן בהתאם לחוק שירות המדינה (מינויים), ובתנאים שתקבע ועדת שירות המדינה כמשמעותה בחוק האמור; החלטה על מינוי עובדים לפי סעיף זה תינתן עד יום התחילה.

קבלת עובדים מהרשות הלאומית לעבודה ברשות

27. על אף האמור בכל דין ובכל חוזה, כל הנכסים שהיו של הרשות הלאומית ערב יום התחילה, יהיו החל ביום התחילה לקניין המדינה וממועד זה היא תהיה רשאית לתפוס חזקה בהם בכפוף לזכותו של אדם אחר להחזיק בהם.

הקניית נכסי הרשות הלאומית למדינה

28. העברת נכסים לפי פרק זה למדינה לרבות רישומם, תהיה פטורה מתשלום כל מס, אגרה, היטל או תשלום חובה אחר שיש לשלמו לפי דין או הסכם, ואולם אין באמור כדי לפטור אדם מכל חבות של מס, אגרה, היטל או תשלום חובה שחלה על הבעלים או על המחזיק בנכס ערב העברתו לקניין המדינה.

פטור מתשלומי חובה

29. כל הליך משפטי של הרשות הלאומית או נגדה שהיה תלוי ועומד ערב יום התחילה, וכל עילה להליך משפטי כאמור שהיתה קיימת באותו מועד, יוסיפו לעמוד בתוקפם ויראו אותם כאילו הם של המדינה או נגדה, לפי העניין, ביום התחילה.

הליכים משפטיים

30. (א) הרשות הלאומית תמסור לממונה על הנכסים, בתוך 30 ימים מיום פרסומו של חוק זה, רשימה מפורטת של נכסיה.

חובת מסירת מידע וסמכות הממונה על הנכסים לדרוש מידע

(ב) הממונה על הנכסים יהיה רשאי לדרוש מהרשות הלאומית כל מידע או מסמך הדרושים לשם קיום הוראות פרק זה, לרבות בעניין עובדים, נכסים, והליכים משפטיים.

(ג) דרש הממונה על הנכסים מידע או מסמכים כאמור בסעיף קטן (ב), תעביר לו אותם הרשות הלאומית, לפי דרישתו ובתוך זמן סביר.

31. הרשות תמשיך להפעיל כל תכנית שהפעילה הרשות הלאומית ערב יום התחילה מכוח התקשרות עם רשויות מקומיות או עם גופים אחרים, בהתאם לתנאי ההתקשרות, כל עוד ההתקשרות בתוקף ועד תום תקופת ההתקשרות שנקבעה, אלא אם כן החליט מנהל הרשות אחרת, באישור השר; לא יחליט המנהל על הפסקת תכנית כאמור אלא למטעמים שיירשמו ולאחר שנתן לרשות המקומית או לגוף האחר שהם צד להתקשרות הזדמנות להשמיע את טענותיהם; אין בהוראות סעיף זה כדי לגרוע מהתרופות עומדות לצדדים להתקשרות לפי כל דין.

הוראות מעבר לעניין תכניות שהופעלו ערב יום התחילה

(תיקון מס' 1) תשפ"א-2020

מיום 24.12.2020

**תיקון מס' 1**

[ס"ח תשפ"א מס' 2884](https://www.nevo.co.il/Law_word/law14/law-2884.pdf) מיום 24.12.2020 עמ' 229 ([ה"ח 1379](https://www.nevo.co.il/Law_word/law15/memshala-1379.pdf))

31. ~~הרשות למאבק באלימות, בסמים ובאלכוהול~~ הרשות תמשיך להפעיל כל תכנית שהפעילה הרשות הלאומית ערב יום התחילה מכוח התקשרות עם רשויות מקומיות או עם גופים אחרים, בהתאם לתנאי ההתקשרות, כל עוד ההתקשרות בתוקף ועד תום תקופת ההתקשרות שנקבעה, אלא אם כן החליט מנהל ~~הרשות למאבק באלימות, בסמים ובאלכוהול~~ הרשות אחרת, באישור השר; לא יחליט המנהל על הפסקת תכנית כאמור אלא למטעמים שיירשמו ולאחר שנתן לרשות המקומית או לגוף האחר שהם צד להתקשרות הזדמנות להשמיע את טענותיהם; אין בהוראות סעיף זה כדי לגרוע מהתרופות עומדות לצדדים להתקשרות לפי כל דין.

בנימין נתניהו גלעד ארדן

ראש הממשלה השר לביטחון פנים

ראובן ריבלין יולי יואל אדלשטיין

נשיא המדינה יושב ראש הכנסת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשע"ז מס' 2659](http://www.nevo.co.il/law_word/law14/law-2659.pdf) מיום 7.8.2017 עמ' 1136 ([ה"ח הממשלה תשע"ז מס' 1111](http://www.nevo.co.il/Law_word/law15/memshala-1111.pdf) עמ' 784).

   תוקן [ס"ח תשפ"א מס' 2884](http://www.nevo.co.il/Law_word/law14/LAW-2884.pdf) מיום 24.12.2002 עמ' 228 ([ה"ח הממשלה תשפ"א מס' 1379](https://www.nevo.co.il/Law_word/law15/memshala-1379.pdf) עמ' 132) – תיקון מס' 1. [↑](#footnote-ref-1)