חוק הרשות לפיקוח חקלאי, תשמ"ח-1988

חקלאות טבע וסביבה – חקלאות – הרשות לפיקוח חקלאי

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 2 |
| סעיף 1 | הגדרות | [Go](#Seif1) | 2 |
|  | פרק ב': הרשות | [Go](#med1) | 2 |
|  | סימן א': הקמת הרשות והחלת הפיקוח | [Go](#hed20) | 2 |
| סעיף 2 | הקמת הרשות | [Go](#Seif2) | 2 |
| סעיף 3 | הרשות תאגיד | [Go](#Seif3) | 2 |
| סעיף 4 | הרשות גוף מבוקר | [Go](#Seif4) | 2 |
| סעיף 5 | תפקיד הרשות | [Go](#Seif5) | 2 |
| סעיף 6 | החלת הפיקוח | [Go](#Seif6) | 2 |
|  | סימן ב': מועצת הרשות | [Go](#hed21) | 3 |
| סעיף 7 | הרכב המועצה | [Go](#Seif7) | 3 |
| סעיף 8 | אי תשלום שכר | [Go](#Seif8) | 3 |
| סעיף 9 | ישיבות המועצה | [Go](#Seif9) | 3 |
| סעיף 10 | סדרי עבודת המועצה | [Go](#Seif10) | 3 |
|  | סימן ג': תפקידי המועצה וסמכויותיה | [Go](#hed22) | 3 |
| סעיף 11 | תפקידי המועצה | [Go](#Seif11) | 3 |
| סעיף 12 | דינים וחשבונות | [Go](#Seif12) | 3 |
|  | סימן ד': מנהל הרשות ועובדיה | [Go](#hed23) | 3 |
| סעיף 13 | מנהל הרשות | [Go](#Seif13) | 3 |
| סעיף 14 | תפקידי המנהל וסמכויותיו | [Go](#Seif14) | 4 |
| סעיף 15 | העסקתם של עובדי הרשות | [Go](#Seif15) | 4 |
|  | סימן ה': תקציב וכספים | [Go](#hed24) | 4 |
| סעיף 16 | תקציב הרשות | [Go](#Seif16) | 4 |
| סעיף 17 | אישור התקציב | [Go](#Seif17) | 4 |
| סעיף 18 | דו"ח שנתי | [Go](#Seif18) | 4 |
|  | פרק ג': סמכויות פיקוח | [Go](#med2) | 4 |
| סעיף 19 | מינוי מפקחים | [Go](#Seif19) | 4 |
| סעיף 20 | סמכויות מפקח | [Go](#Seif20) | 4 |
| סעיף 21 | חובה למסור מידע ודוגמאות | [Go](#Seif21) | 5 |
| סעיף 22 | טיפול בחפצים שנתפסו | [Go](#Seif22) | 5 |
|  | פרק ד': הוראות שונות | [Go](#med3) | 5 |
| סעיף 23 | סמכות מפקח לענין חוקי מס | [Go](#Seif23) | 5 |
| סעיף 24 | דין הרשות כדין המדינה | [Go](#Seif24) | 5 |
| סעיף 25 | דין חברי מועצת הרשות ועובדי הרשות | [Go](#Seif25) | 5 |
| סעיף 26 | ביצוע ותקנות | [Go](#Seif26) | 6 |
| סעיף 27 | תחילה | [Go](#Seif27) | 6 |
|  | תוספת | [Go](#med4) | 6 |

חוק הרשות לפיקוח חקלאי, תשמ"ח-1988[[1]](#footnote-1)\*

פרק א': פרשנות

1. בחוק זה –

הגדרות

"מועצה חקלאית" – כל אחת מאלה:

(1) (נמחקה);

(תיקון מס' 2) תשס"ג-2003

(2) (נמחקה);

(תיקון מס' 2) תשס"ג-2003

(3) המועצה לפי חוק המועצה לענף הלול (ייצור ושיווק), תשכ"ד-1963;

(4) מועצת הצמחים לפי חוק מועצת הצמחים (ייצור ושיווק), תשל"ג-1973;

(תיקון מס' 2) תשס"ג-2003

(5) (נמחקה);

(תיקון מס' 2) תשס"ג-2003

~~מיום 1.7.2003~~ (בוטל)

**תיקון מס' 1**

[ס"ח תשס"ג מס' 1882](http://www.nevo.co.il/Law_word/law14/LAW-1882.pdf) מיום 29.12.2002 עמ' 159 ([ה"ח 4](http://www.nevo.co.il/Law_word/law15/MEMSHALA-04.pdf))

**תיקון מס' 1 (ביטול)**

[ס"ח תשס"ג מס' 1892](http://www.nevo.co.il/Law_word/law14/LAW-1882.pdf) מיום 1.6.2003 עמ' 453 ([ה"ח 25](http://www.nevo.co.il/Law_word/law15/MEMSHALA-25.pdf))

**מחיקת פסקה (1) להגדרת "מועצה חקלאית"**

הנוסח הקודם:

~~(1) המועצה לשיווק פרי הדר לפי פקודת פרי הדר (פיקוח ושיווק), התש"ח-1948, פקודת שיווק פרי הדר, 1947, ופקודת הפיקוח על פרי ההדר, 1940.~~

מיום 1.1.2004

**תיקון מס' 2**

[ס"ח תשס"ג מס' 1892](http://www.nevo.co.il/Law_word/law14/LAW-1882.pdf) מיום 1.6.2003 עמ' 453 ([ה"ח 25](http://www.nevo.co.il/Law_word/law15/MEMSHALA-25.pdf))

"מועצה חקלאית" - כל אחת מאלה:

~~(1) המועצה לשיווק פרי הדר לפי פקודת פרי הדר (פיקוח ושיווק), התש"ח-1948, פקודת שיווק פרי הדר, 1947, ופקודת הפיקוח על פרי ההדר, 1940.~~

~~(2) המועצה לפי חוק המועצה לייצור ולשיווק של ירקות, התשי"ט-1959;~~

(3) המועצה לפי חוק המועצה לענף הלול (ייצור ושיווק), תשכ"ד-1963;

(4) מועצת ~~הפירות~~ הצמחים לפי חוק מועצת ~~הפירות~~ הצמחים (ייצור ושיווק), תשל"ג-1973;

~~(5) המועצה לפי חוק המועצה לצמחי נוי (יצוא ושיווק), התשל"ו-1976;~~

"חיקוקי המועצות החקלאיות" – החיקוקים המפורטים בהגדרת "מועצה חקלאית";

"חיקוקי החקלאות" – החיקוקים המנויים בתוספת;

"המנהל" – המנהל הכללי של הרשות שמונה לפי סעיף 13;

"הרשות" – הרשות לפיקוח חקלאי שהוקמה לפי חוק זה;

"השר" – שר החקלאות.

פרק ב': הרשות

סימן א': הקמת הרשות והחלת הפיקוח

2. מוקמת בזה הרשות לפיקוח חקלאי.

הקמת הרשות

3. הרשות היא תאגיד.

הרשות – תאגיד

4. הרשות היא גוף מבוקר כמשמעותו בסעיף 9(6) לחוק מבקר המדינה, תשי"ח-1958 [נוסח משולב].

הרשות – גוף מבוקר

5. תפקידה של הרשות הוא הפעלת פיקוח לענין עבירות לפי חיקוקי המועצות החקלאיות ולפי חיקוקי החקלאות, בכפוף לאמור בסעיף 6 (להלן – הפיקוח החקלאי).

תפקיד הרשות

6. (א) השר, בהתייעצות עם מועצת הרשות, יקבע בצו את העבירות שלענינן יופעל הפיקוח החקלאי ואת מועד הפעלתן, ובלבד –

החלת הפיקוח

(1) שלא יינתן צו כאמור להפעיל פיקוח חקלאי לענין עבירה על חיקוקי המועצות החקלאיות, אלא לאחר התייעצות עם שר התעשיה והמסחר;

(תיקון מס' 2) תשס"ג-2003

~~מיום 1.7.2003~~ (בוטל)

**תיקון מס' 1**

[ס"ח תשס"ג מס' 1882](http://www.nevo.co.il/Law_word/law14/LAW-1882.pdf) מיום 29.12.2002 עמ' 159 ([ה"ח 4](http://www.nevo.co.il/Law_word/law15/MEMSHALA-04.pdf))

**תיקון מס' 1 (ביטול)**

[ס"ח תשס"ג מס' 1892](http://www.nevo.co.il/Law_word/law14/LAW-1882.pdf) מיום 1.6.2003 עמ' 453 ([ה"ח 25](http://www.nevo.co.il/Law_word/law15/MEMSHALA-25.pdf))

(1) שלא יינתן צו כאמור להפעיל פיקוח חקלאי לענין עבירה על חיקוקי המועצות החקלאיות, ~~למעט אלה הנוגעים למועצה לשיווק פרי הדר,~~ אלא לאחר התייעצות עם שר התעשיה והמסחר;

מיום 1.1.2004

**תיקון מס' 2**

[ס"ח תשס"ג מס' 1892](http://www.nevo.co.il/Law_word/law14/LAW-1882.pdf) מיום 1.6.2003 עמ' 453 ([ה"ח 25](http://www.nevo.co.il/Law_word/law15/MEMSHALA-25.pdf))

(1) שלא יינתן צו כאמור להפעיל פיקוח חקלאי לענין עבירה על חיקוקי המועצות החקלאיות, ~~למעט אלה הנוגעים למועצה לשיווק פרי הדר,~~ אלא לאחר התייעצות עם שר התעשיה והמסחר;

(2) שלא יינתן צו כאמור להפעיל פיקוח חקלאי לענין עבירה פלונית שבחיקוק, אלא לאחר התייעצות עם מי שסמכות הפיקוח לענין אותה עבירה נתונה לו;

(3) שלא יופעל פיקוח חקלאי כאמור, לענין עבירה על חיקוק מחיקוקי החקלאות, אלא לאחר שהובטח המימון הכרוך בכך כפי שנקבע בתקנות בהתייעצות עם מועצת הרשות.

(ב) קבע השר עבירה בצו כאמור בסעיף קטן (א), לא יופעל פיקוח חקלאי, החל במועד הפעלתו של הצו, בידי מי שסמכות הפיקוח לענין אותה עבירה היתה נתונה לו ערב תחילתו של הצו.

סימן ב': מועצת הרשות

7. (א) לרשות תהיה מועצה של עשרה חברים שימנה השר, והם: ארבעה נציגים, אחד מכל ענף, של מועצה חקלאית כאמור בפסקה (4) להגדרה "מועצה חקלאית" שבסעיף 1, ונציג אחד של מועצה חקלאית כאמור בפסקה (3) להגדרה האמורה; שני נציגים של השר מבין עובדי משרדו, נציג של שר המשטרה, נציג של שר התעשיה והמסחר ונציג של היועץ המשפטי לממשלה, שיתמנו שלושתם מבין עובדי המדינה, לענין זה, "ענף" – כהגדרתו בחוק מועצת הצמחים (ייצור ושיווק), התשל"ג-1973.

הרכב המועצה

(תיקון מס' 2)   
תשס"ג-2003

ת"ט תשס"ו-2006

(ב) השר ימנה את אחד מנציגיו ליושב ראש המועצה ואת נציגו השני לממלא מקום היושב ראש.

מיום 1.1.2004

**תיקון מס' 2**

[ס"ח תשס"ג מס' 1892](http://www.nevo.co.il/Law_word/law14/LAW-1882.pdf) מיום 1.6.2003 עמ' 453 ([ה"ח 25](http://www.nevo.co.il/Law_word/law15/MEMSHALA-25.pdf))

**ת"ט תשס"ו-2006**

[ס"ח תשס"ו מס' 2053](http://www.nevo.co.il/Law_word/law14/LAW-2053.pdf) מיום 2.3.2006 עמ' 262

(א) לרשות תהיה מועצה של ~~שנים עשר~~ עשרה חברים שימנה השר, והם: ~~נציג של כל אחת מחמש המועצות החקלאיות~~ ארבעה נציגים, אחד מכל ענף, של מועצה חקלאית כאמור בפסקה (4) להגדרה "מועצה חקלאית" שבסעיף 1, ונציג אחד של מועצה חקלאית כאמור בפסקה (5) להגדרה האמורה; שני נציגים של השר מבין עובדי משרדו, נציג של שר המשטרה, נציג של שר התעשיה והמסחר ונציג של היועץ המשפטי לממשלה, שיתמנו שלושתם מבין עובדי המדינה, ~~וכן שני נציגי ארגונים שלדעת השר הם ארגונים חקלאיים יציגים~~ לענין זה, "ענף" – כהגדרתו בחוק מועצת הצמחים (ייצור ושיווק), התשל"ג-1973.

8. חבר המועצה לא יקבל שכר בעד שירותיו.

אי-תשלום שכר

9. (א) ישיבות המועצה יתקיימו אחת לחודש לפחות; יושב ראש המועצה יזמן את ישיבותיה ויקבע את זמנן, מקומן וסדר יומן, בכפוף להוראות סימן זה.

ישיבות המועצה

(ב) השר או שלושה מחברי המועצה רשאים לדרוש קיום ישיבה מיוחדת של המועצה; בישיבה המיוחדת תדון המועצה בנושאים המפורטים בדרישה; החלטות שנתקבלו בישיבה שקיומה נדרש בידי השר יובאו לידיעתו בהקדם, והוא רשאי, תוך שלושים ימים מהיום שהובאו לידיעתו, לדרוש מן המועצה לקיים דיון נוסף בנושא.

10. (א) המנהל יוזמן לכל ישיבות המועצה.

סדרי עבודת המועצה

(ב) המנין החוקי בישיבת המועצה הוא רוב חבריה ובהם יושב ראש המועצה או ממלא מקומו; משנפתחה הישיבה במנין חוקי, יהא המשכה כדין בכל מספר משתתפים, ובלבד שלא תתקבל החלטה אלא אם כן נכחו בעת קבלתה לפחות שלושה חברים, ובהם היושב ראש או ממלא מקומו.

(ג) החלטות המועצה יתקבלו ברוב דעות המשתתפים בהצבעה.

(ד) המועצה תקבע לעצמה את סדרי עבודתה ונהלי דיוניה ככל שלא נקבעו בחוק זה או לפיו.

סימן ג': תפקידי המועצה וסמכויותיה

11. (א) המועצה, מבלי לגרוע משאר תפקידיה –

תפקידי המועצה

(1) תחליט בדבר מדיניות הפיקוח החקלאי של הרשות ותכין תכניות לביצועה;

(2) תכין את תקציב הרשות;

(3) תעקוב אחר ביצוע המדיניות של הרשות, תכניותיה ותקציבה.

(ב) החלטות המועצה לפי פסקה (1) טעונות אישור השר, ובלבד שאישור כאמור של החלטות הנוגעות לחיקוקי המועצות החקלאיות, לא יינתן אלא לאחר התייעצות עם שר התעשיה והמסחר.

(תיקון מס' 2) תשס"ג-2003

~~מיום 1.7.2003~~ (בוטל)

**תיקון מס' 1**

[ס"ח תשס"ג מס' 1882](http://www.nevo.co.il/Law_word/law14/LAW-1882.pdf) מיום 29.12.2002 עמ' 159 ([ה"ח 4](http://www.nevo.co.il/Law_word/law15/MEMSHALA-04.pdf))

**תיקון מס' 1 (ביטול)**

[ס"ח תשס"ג מס' 1892](http://www.nevo.co.il/Law_word/law14/LAW-1882.pdf) מיום 1.6.2003 עמ' 453 ([ה"ח 25](http://www.nevo.co.il/Law_word/law15/MEMSHALA-25.pdf))

(ב) החלטות המועצה לפי פסקה (1) טעונות אישור השר, ובלבד שאישור כאמור של החלטות הנוגעות לחיקוקי המועצות החקלאיות~~, למעט אלה של המועצה לשיווק פרי הדר~~, לא יינתן אלא לאחר התייעצות עם שר התעשיה והמסחר.

מיום 1.1.2004

**תיקון מס' 2**

[ס"ח תשס"ג מס' 1892](http://www.nevo.co.il/Law_word/law14/LAW-1882.pdf) מיום 1.6.2003 עמ' 453 ([ה"ח 25](http://www.nevo.co.il/Law_word/law15/MEMSHALA-25.pdf))

(ב) החלטות המועצה לפי פסקה (1) טעונות אישור השר, ובלבד שאישור כאמור של החלטות הנוגעות לחיקוקי המועצות החקלאיות, ~~למעט אלה של המועצה לשיווק פרי הדר,~~ לא יינתן אלא לאחר התייעצות עם שר התעשיה והמסחר.

12. (א) השר רשאי לדרוש מהמועצה דין וחשבון וכן מידע שוטף או חד-פעמי בכל ענין שהוא בגדר תפקידיה וסמכויותיה; המועצה תגיש לשר כל דין וחשבון שדרש, תוך שלושים ימים מיום הדרישה.

דינים וחשבונות

(ב) סמכות הנתונה לשר לפי סעיף קטן (א), תהא נתונה גם לשר התעשיה והמסחר ככל שמדובר בענין הנוגע למועצות החקלאיות.

(תיקון מס' 2) תשס"ג-2003

~~מיום 1.7.2003~~ (בוטל)

**תיקון מס' 1**

[ס"ח תשס"ג מס' 1882](http://www.nevo.co.il/Law_word/law14/LAW-1882.pdf) מיום 29.12.2002 עמ' 159 ([ה"ח 4](http://www.nevo.co.il/Law_word/law15/MEMSHALA-04.pdf))

**תיקון מס' 1 (ביטול)**

[ס"ח תשס"ג מס' 1892](http://www.nevo.co.il/Law_word/law14/LAW-1882.pdf) מיום 1.6.2003 עמ' 453 ([ה"ח 25](http://www.nevo.co.il/Law_word/law15/MEMSHALA-25.pdf))

(ב) סמכות הנתונה לשר לפי סעיף קטן (א), תהא נתונה גם לשר התעשיה והמסחר ככל שמדובר בענין הנוגע למועצות החקלאיות~~, למעט המועצה לשיווק פרי הדר~~.

מיום 1.1.2004

**תיקון מס' 2**

[ס"ח תשס"ג מס' 1892](http://www.nevo.co.il/Law_word/law14/LAW-1882.pdf) מיום 1.6.2003 עמ' 453 ([ה"ח 25](http://www.nevo.co.il/Law_word/law15/MEMSHALA-25.pdf))

(ב) סמכות הנתונה לשר לפי סעיף קטן (א), תהא נתונה גם לשר התעשיה והמסחר ככל שמדובר בענין הנוגע למועצות החקלאיות~~, למעט המועצה לשיווק פרי הדר~~.

סימן ד': מנהל הרשות ועובדיה

13. המועצה, באישור השר, תמנה מנהל כללי לרשות ותקבע את תפקידיו, שכרו ותנאי העסקתו; הודעה על המינוי תפורסם ברשומות.

מנהל הרשות

14. (א) המנהל ינהל את עניני הרשות במסגרת המדיניות שלה, תכניותיה ותקציבה, הכל כפי שתקבע המועצה, ויהיה אחראי כלפי המועצה בביצוע תפקידיו במסגרת סמכויותיו.

תפקידי המנהל וסמכויותיו

(ב) המועצה רשאית לדרוש מהמנהל דינים וחשבונות על פעולותיה של הרשות, לדון בהם ולקבוע מסקנותיה; דרשה המועצה דין וחשבון כאמור, יגישו המנהל תוך שלושים ימים מיום הדרישה.

15. (א) דין קבלתם של עובדים לרשות ומינוייהם יהיה כדין זה של עובדי המדינה, בשינויים שייקבעו בתקנות.

העסקתם של עובדי הרשות

(ב) התקן של עובדי הרשות, שכרם ותנאי עבודתם, למעט גימלאות, יהיו כשל עובדי המדינה ובתיאומים שתקבע מועצת הרשות, באישור השר.

סימן ה': תקציב וכספים

16. (א) הוצאות תקציב הרשות למימון הפיקוח החקלאי יכוסו כדלקמן:

תקציב הרשות

(1) לענין חיקוקי המועצות החקלאיות – בידי המועצות החקלאיות;

(2) לענין חיקוקי החקלאות – כפי שייקבע בתקנות כאמור בסעיף 6(3).

(ב) לענין סעיף קטן (א)(1) יקבע השר בתקנות את חלקה של כל מועצה חקלאית בתקציב הרשות, וכן את השיעורים והמועדים להעברתו לרשות.

17. אחת לשנה תכין המועצה את הצעת התקציב של הרשות לשנת הכספים הבאה, ותגיש אותה לאישורו של השר במועד שייקבע בתקנות.

אישור התקציב

18. (א) אחת לשנה תכין המועצה דו"ח שנתי לגבי הרשות.

דו"ח שנתי

(ב) הדו"ח השנתי יוגש לשר לא יאוחר מיום 31 במרס של כל שנה לגבי השנה שהסתיימה ביום 31 בדצמבר שקדם לו, והוא יכלול:

(1) מאזן שנתי;

(2) דין וחשבון על ההכנסות וההוצאות, לרבות ציון היעוד של עודפי ההכנסות;

(3) סקירה על פעולות הרשות.

(ג) דין וחשבון כאמור בסעיף קטן (א) יוגש לועדת הכלכלה של הכנסת, וככל שהוא נוגע למועצות החקלאיות, יוגש גם לשר התעשיה והמסחר.

(תיקון מס' 2) תשס"ג-2003

~~מיום 1.7.2003~~ (בוטל)

**תיקון מס' 1**

[ס"ח תשס"ג מס' 1882](http://www.nevo.co.il/Law_word/law14/LAW-1882.pdf) מיום 29.12.2002 עמ' 159 ([ה"ח 4](http://www.nevo.co.il/Law_word/law15/MEMSHALA-04.pdf))

**תיקון מס' 1 (ביטול)**

[ס"ח תשס"ג מס' 1892](http://www.nevo.co.il/Law_word/law14/LAW-1882.pdf) מיום 1.6.2003 עמ' 453 ([ה"ח 25](http://www.nevo.co.il/Law_word/law15/MEMSHALA-25.pdf))

(ג) דין וחשבון כאמור בסעיף קטן (א) יוגש לועדת הכלכלה של הכנסת, וככל שהוא נוגע למועצות החקלאיות~~, למעט המועצה לשיווק פרי הדר~~, יוגש גם לשר התעשיה והמסחר.

מיום 1.1.2004

**תיקון מס' 2**

[ס"ח תשס"ג מס' 1892](http://www.nevo.co.il/Law_word/law14/LAW-1882.pdf) מיום 1.6.2003 עמ' 453 ([ה"ח 25](http://www.nevo.co.il/Law_word/law15/MEMSHALA-25.pdf))

(ג) דין וחשבון כאמור בסעיף קטן (א) יוגש לועדת הכלכלה של הכנסת, וככל שהוא נוגע למועצות החקלאיות~~, למעט המועצה לשיווק פרי הדר~~, יוגש גם לשר התעשיה והמסחר.

פרק ג': סמכויות פיקוח

19. (א) המועצה תמנה מפקחים מבין עובדי הרשות לשם ביצוע הפיקוח החקלאי; המינוי ייעשה בכתב.

מינוי מפקחים

(ב) על מינוי מפקחים לפי סעיף זה תינתן הודעה לשר המשטרה, ושר המשטרה רשאי להסמיכם, בהסמכה כללית או מיוחדת, לערוך חקירות לשם ביצוע הפיקוח החקלאי.

20. (א) היה למפקח יסוד סביר להניח שהדבר דרוש לביצועו של הפיקוח החקלאי, מוסמך הוא –

סמכויות מפקח

(1) לעצור כל כלי הובלה ולערוך בו חיפוש;

(2) להיכנס לכל מקום ולערוך בו חיפוש, אולם אין להיכנס למקום המשמש למגורים אלא לפי צו חיפוש מאת בית משפט מוסמך, והוראות סעיפים 26 עד 28 לפקודת סדר הדין הפלילי (מעצר וחיפוש) [נוסח חדש], תשכ"ט-1969, יחולו, בשינויים המחוייבים, על חיפוש לפי פסקה זו;

(3) לתפוס כל חפץ, אם יש למפקח יסוד סביר להניח שנעברה בו עבירה שחל עליה הפיקוח החקלאי, ורשאי הוא לתפוס חמרי אריזה או מסמכים העשויים, לדעתו, לשמש ראיה במשפט על עבירה כאמור.

(ב) לענין פרק זה, "חפץ" – לרבות כלי הובלה, בעל חיים, בשר, צמח וכל תוצרת חקלאית.

(ג) מפקח שהוסמך כאמור בסעיף 19(ב), רשאי לחקור כל אדם בשל עבירה שלענינה חל הפיקוח החקלאי; על החקירה יחולו הוראות סעיפים 2 ו-3 לפקודת הפרוצידורה הפלילית (עדות).

21. (א) חייב אדם למסור למפקח, לפי דרישתו, ידיעות, דוגמאות, פנקסים ושאר תעודות שלדעת המפקח יש במסירתם כדי להבטיח ביצועו של הפיקוח החקלאי; דרש המפקח דוגמאות – הן יימסרו לו ללא תשלום.

חובה למסור מידע ודוגמאות

(ב) דוגמאות שנמסרו לפי סעיף קטן (א), מותר לבדקן במעבדה ולנהוג בהן בכל דרך אחרת.

22. נתפס חפץ כאמור בסעיף 20(א)(3), ינהגו כדלקמן:

טיפול בחפצים שנתפסו

(1) הרשות רשאית לשמור את החפץ עד שבית משפט או ועדת קנסות כמשמעותה בחיקוקי המועצות החקלאיות, שלהם הוגש כתב אישום על העבירה שנעברה לענין אותו חפץ, יחליטו מה ייעשה בו; לא הוגש כתב אישום כאמור תוך ששים ימים מיום התפיסה, יוחזר החפץ לידי מי שמידיו נתפס; התעורר ספק למי להחזירו – רשאים הרשות או האדם התובע זכות בחפץ, לבקש הכרעה בענין מבית משפט השלום שבתחום שיפוטו נתפס החפץ;

(2) נשמד החפץ, ניזוק או שערכו פחת ובית המשפט שוכנע כי הרשות התרשלה בשמירתו, רשאי הוא לחייב את הרשות בתשלום פיצויים בסכום שייקבע;

(3) עלול החפץ להתקלקל אם לא יימכר מיד, בין בשל טיבו המיוחד ובין מסיבה אחרת, רשאית הרשות למכרו; דמי המכר יופקדו בקופת הרשות ויחולו עליהם הוראות פסקה (1) כאילו היו חפץ שנתפס; זוכה מי שהוגש נגדו כתב האישום, יוחזר לו שווי החפץ ביום תפיסתו, לפי מחירם הממוצע באותו יום של חפצים מסוגו, בשוק הסיטונאי לפירות וירקות של תל-אביב;

לסכום האמור יווספו הפרשי הצמדה למדד, מן המדד שפורסם לאחרונה לפני מועד המכירה של החפץ עד המדד שפורסם לאחרונה לפני יום החזרתם בפועל של דמי המכר. לענין זה, "מדד" – מדד המחירים לצרכן שמפרסמת הלשכה המרכזית לסטטיסטיקה;

(4) על אף האמור בפסקה (3), אם היה החפץ שנמסר גידול חקלאי כמשמעותו בחיקוק מחיקוקי המועצות החקלאיות, יופקדו דמי המכר בקופת המועצה החקלאית הנוגעת לענין במקום בקופת הרשות, והוראות פסקה (1) החלות על הרשות יחולו בשינויים המחוייבים על המועצה החקלאית האמורה;

(5) היה החפץ כלי הובלה, רשאי בית משפט השלום לשחררו, לבקשת האדם התובע זכות בו, אף לפני שהוגש כתב אישום, ורשאי הוא להתנות את השחרור במתן ערובה.

פרק ד': הוראות שונות

23. הופעלה סמכות של מפקח לענין חוק זה, יהיה כוחם של הממצאים וחומר החקירה יפה לענין פקודת מס הכנסה ולענין חוק מס ערך מוסף, תשל"ה-1975, הכל לפי כללים ותיאומים שיקבע שר האוצר בהסכמת השר.

סמכות מפקח לענין חוקי מס

24. דין הרשות כדין המדינה לענין –

דין הרשות כדין המדינה

(1) תשלום מסים, מס בולים, אגרות, ארנונות, היטלים ותשלומי חובה אחרים;

(2) חוק הנזיקין האזרחיים (אחריות המדינה), תשי"ב-1952;

(3) סעד בדרך צו מניעה וצו עשה.

25. (א) דין חברי מועצת הרשות ועובדי הרשות לענין חיקוקים אלה כדין עובדי המדינה:

דין חברי מועצת הרשות ועובדי הרשות

(1) חוק הבחירות לכנסת [נוסח משולב], תשכ"ט-1969;

(2) חוק שירות המדינה (סיוג פעילות מפלגתית ומגבית כספים), תשי"ט-1959;

(3) חוק שירות הציבור (מתנות), תש"ם-1980;

(4) חוק שירות הציבור (הגבלות לאחר פרישה), תשכ"ט-1969;

(5) פקודת הראיות [נוסח חדש], תשל"א-1971;

(6) פקודת הנזיקין [נוסח חדש].

(ב) חוק שירות המדינה (משמעת), תשכ"ג-1963, יחול על עובדי הרשות כאילו היו עובדי המדינה; לענין זה יבוא שר החקלאות במקומו של השר בכל מקום שמדובר בחוק האמור בשר, ומנהל הרשות יבוא במקום המנהל הכללי בכל מקום שמדובר בו בחוק האמור.

26. (א) השר ממונה על ביצוע חוק זה והוא רשאי להתקין תקנות לביצועו.

ביצוע ותקנות

(ב) השר רשאי, בצו, לאחר התייעצות עם מועצת הרשות ובאישור ועדת הכלכלה של הכנסת, לשנות את רשימת חיקוקי החקלאות שבתוספת.

27. תחילתו של חוק זה ששים ימים מיום פרסומו.

תחילה

תוספת

(סעיף 1)

חיקוקי החקלאות:

1. חוק הזרעים, תשט"ז-1956;

2. (נמחק);

(תיקון מס' 3) תשע"ח-2018

3. חוק הגנת הצומח, תשט"ז-1957;

4. חוק הפיקוח על יצוא הצמח ומוצריו, תשי"ד-1954;

5. פקודת היערות, 1936;

6. חוק להגנת חיית הבר, תשט"ו-1955;

7. חוק גנים לאומיים, שמורות טבע ואתרי הלאום, תשכ"ג-1963;

8. פקודת הדיג, 1937;

9. פקודת הגנת הדבורים [נוסח חדש], תשמ"ג-1983;

10. פקודת הכלבת, 1934;

11. פקודת מחלות בעלי חיים [נוסח חדש], תשמ"ה-1985;

12. חוק להשבחת ייצור חקלאי (בעלי חיים), תשי"ב-1952;

13. חוק לפיקוח על ייצוא של בעלי חיים ושל תוצרת מן החי, תשי"ז-1957;

14. חוק המועצה לייצור ולשיווק של אגוזי אדמה, תשי"ט-1959;

15. חוק רישוי עסקים, תשכ"ח-1968, ככל שהוא נוגע לתקנות שהתקין שר החקלאות לפיו;

16. חוק הפיקוח על מצרכים ושירותים, תשי"ח-1957, ככל שהוא נוגע לצוים שהתקין שר החקלאות לפיו;

17. חוק ההתישבות החקלאית (סייגים לשימוש בקרקע חקלאית ובמים), תשכ"ז-1967;

18. חוק תכנון משק החלב בישראל, תשנ"ב-1992.

תק' תשנ"ב-1992

מיום 1.7.1992

**תק' תשנ"ב-1992**

[ק"ת תשנ"ב מס' 5454](http://www.nevo.co.il/Law_word/law06/TAK-5454.pdf) מיום 1.7.1992 עמ' 1215

**הוספת פרט 18**

מיום 13.5.2018

**תיקון מס' 3**

[ס"ח תשע"ח מס' 2717](http://www.nevo.co.il/Law_word/law14/law-2717.pdf) מיום 13.5.2018 עמ' 662 ([ה"ח 759](http://www.nevo.co.il/Law_word/law16/knesset-759.pdf))

**מחיקת פרט 2**

הנוסח הקודם:

~~2. חוק הגנת הצומח (נזקי עזים), תש"י-1950;~~

יצחק שמיר אריה נחמקין

ראש הממשלה שר החקלאות

חיים הרצוג

נשיא המדינה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשמ"ח מס' 1255](http://www.nevo.co.il/Law_word/law14/LAW-1255.pdf) מיום 7.7.1988 עמ' 106 ([ה"ח תשמ"ח מס' 1862](http://www.nevo.co.il/Law_word/law17/PROP-1862.pdf) עמ' 90).

   תוקן [ק"ת תשנ"ב מס' 5454](http://www.nevo.co.il/Law_word/law06/TAK-5454.pdf) מיום 1.7.1992 עמ' 1215 – צו תשנ"ב-1992.

   [ס"ח תשס"ג מס' 1882](http://www.nevo.co.il/Law_word/law14/LAW-1882.pdf) מיום 29.12.2002 עמ' 159 ([ה"ח הממשלה תשס"ג מס' 4](http://www.nevo.co.il/Law_word/law15/MEMSHALA-04.pdf) עמ' 18) – תיקון מס' 1 בסעיף 9 לחוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2003), תשס"ג-2002. **התיקון בוטל** [ס"ח תשס"ג מס' 1892](http://www.nevo.co.il/Law_word/law14/LAW-1892.pdf) מיום 1.6.2003 עמ' 453 ([ה"ח הממשלה תשס"ג מס' 25](http://www.nevo.co.il/Law_word/law15/MEMSHALA-25.pdf) עמ' 262) בסעיף 50 לחוק התכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004), תשס"ג-2003.

   [ס"ח תשס"ג מס' 1892](http://www.nevo.co.il/Law_word/law14/LAW-1892.pdf) מיום 1.6.2003 עמ' 453 ([ה"ח הממשלה תשס"ג מס' 25](http://www.nevo.co.il/Law_word/law15/MEMSHALA-25.pdf) עמ' 262) – תיקון מס' 2 בסעיף 51 לחוק התכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004), תשס"ג-2003; תחילתו ביום 1.1.2004 (ת"ט [ס"ח תשס"ו מס' 2053](http://www.nevo.co.il/Law_word/law14/law-2053.pdf) מיום 2.3.2006 עמ' 262; תחילתו ביום 1.1.2004).

   [ס"ח תשע"ח מס' 2717](http://www.nevo.co.il/law_word/law14/law-2717.pdf) מיום 13.5.2018 עמ' 662 ([ה"ח הכנסת תשע"ח מס' 759](http://www.nevo.co.il/Law_word/law16/knesset-759.pdf) עמ' 96) – תיקון מס' 3 בסעיף 2 לחוק להגנת הצומח (נזקי עזים) (ביטול), תשע"ח-2018. [↑](#footnote-ref-1)