חוק הרשות לשיקום האסיר, תשמ"ג-1983

עונשין ומשפט פלילי – ענישה, מאסר ומעצר – שיקום האסיר

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | תחולה | סעיף 2 |
| 2 | [Go](#Seif2) | הקמת הרשות | סעיף 3 |
| 2 | [Go](#Seif3) | כללים לדרכי טיפול באסירים | סעיף 4 |
| 3 | [Go](#Seif4) | הרשות – תאגיד | סעיף 5 |
| 3 | [Go](#Seif5) | מקום מושב הרשות | סעיף 6 |
| 3 | [Go](#Seif6) | הרשות – גוף מבוקר | סעיף 7 |
| 3 | [Go](#Seif7) | פטור ממסים | סעיף 8 |
| 3 | [Go](#Seif8) | אחריות בנזיקים | סעיף 9 |
| 3 | [Go](#Seif9) | מועצת הרשות | סעיף 10 |
| 3 | [Go](#Seif10) | יושב ראש המועצה | סעיף 11 |
| 3 | [Go](#Seif11) | תקופת כהונה | סעיף 12 |
| 3 | [Go](#Seif12) | העברת חבר מכהונתו | סעיף 13 |
| 3 | [Go](#Seif13) | חילופי חברים | סעיף 14 |
| 3 | [Go](#Seif14) | תפקידי המועצה | סעיף 15 |
| 4 | [Go](#Seif15) | ועדות | סעיף 16 |
| 4 | [Go](#Seif16) | סדרי דיון | סעיף 17 |
| 4 | [Go](#Seif17) | מנהל הרשות והמינהלה | סעיף 18 |
| 4 | [Go](#Seif18) | סמכויות המינהלה | סעיף 19 |
| 4 | [Go](#Seif19) | עובדי הרשות | סעיף 20 |
| 4 | [Go](#Seif20) | קיום סמכויות | סעיף 21 |
| 4 | [Go](#Seif21) | תקציב | סעיף 22 |
| 4 | [Go](#Seif22) | מימון | סעיף 23 |
| 4 | [Go](#Seif23) | פיקוח | סעיף 24 |
| 4 | [Go](#Seif24) | דיווח | סעיף 25 |
| 5 | [Go](#Seif25) | סודיות | סעיף 26 |
| 5 | [Go](#Seif26) | שמירת דינים | סעיף 27 |
| 5 | [Go](#Seif27) | תחילה | סעיף 28 |
| 5 | [Go](#Seif28) | ביצוע ותקנות | סעיף 29 |

חוק הרשות לשיקום האסיר, תשמ"ג-1983[[1]](#footnote-1)\*

1. בחוק זה –

הגדרות

"אסיר" - מי ששוחרר כדין ממאסר;

"המועצה" - מועצת הרשות שנתמנתה לפי סעיף 10;

"המינהלה" - מינהלת הרשות שנתמנתה לפי סעיף 18;

"הרשות" - הרשות לשיקום האסיר המוקמת לפי חוק זה;

"השר" - שר העבודה והרווחה.

2. (א) חוק זה יחול לגבי אסיר שפנה לרשות בדרך שנקבעה תוך שנה מיום שחרורו ממאסר, וערב פנייתו היה רשום במרשם האוכלוסין לפי חוק מרשם האוכלוסין, תשכ"ה-1965, והתגורר בישראל, יהודה והשומרון או חבל עזה.

תחולה

(ב) לענין סעיף קטן (א) יראו מי שהופנה לרשות על ידי גוף שנקבע לענין זה על ידה, כמי שפנה אליה.

(ג) הרשות רשאית להאריך את התקופה האמורה בסעיף קטן (א), בהתאם לכללים שייקבעו כאמור בסעיף 4.

3. מוקמת בזה רשות לשיקום האסיר שתפקידיה יהיו:

הקמת הרשות

(1) לגבש מדיניות שיקום לאסירים, ובכלל זה מדיניות שיקום לאוכלוסיות אסירים מיוחדות;

(2) להכין, בתיאום עם שירות בתי הסוהר, תכניות שיקום לאסירים לקראת שחרורם, ולהפעילן לאחר שחרורם בתיאום, במידת הצורך, עם שירות המבחן למבוגרים;

(3) לפעול לקליטת אסירים ולשיקומם בקהילה, לרבות בתחומי התעסוקה, הכשרה מקצועית, הבטחת הכנסה, דיור ושירותי בריאות, וכן לשמש כגורם מקצועי מתאם לגבי עברייני מין שהשתחררו או שעומדים להשתחרר ממאסר בפועל או מאשפוז, בהתאם להוראות חוק הגנה על הציבור מפני ביצוע עבירות מין, התשס"ו-2006;

(תיקון מס' 2) תשע"א-2011

(4) ליזום הקמתם ופיתוחם של שירותי עזר לשיקום האסיר, לרבות שירותי הכוונה וייעוץ;

(5) לסייע למשפחות האסירים בעת המאסר ואחריו באמצעות הלשכות לשירותים חברתיים שליד הרשויות המקומיות וגופים אחרים;

(6) לתאם בין משרדי הממשלה, הרשויות המקומיות וגופים אחרים בנושאים הקשורים בשיקום האסיר;

(7) לעודד פעילות התנדבותית בקרב יחידים וגופים בתחום שיקום האסיר, להדריכם ולהנחותם;

(8) לפקח על גופים מתנדבים העוסקים בשיקום האסיר ולקבוע כללים להקצבות מתקציב הרשות לגופים אלה;

(9) להציע חקיקה וליזום מחקרים בתחום פעילותה של הרשות;

(10) לפעול להגברת המודעות הציבורית לבעיית שיקום האסיר.

מיום 17.8.2011

**תיקון מס' 2**

[ס"ח תשע"א מס' 2317](http://www.nevo.co.il/Law_word/law14/law-2317.pdf) מיום 17.8.2011 עמ' 1169 ([ה"ח 475](http://www.nevo.co.il/Law_word/law15/memshala-475.pdf))

(3) לפעול לקליטת אסירים ולשיקומם בקהילה, לרבות בתחומי התעסוקה, הכשרה מקצועית, הבטחת הכנסה, דיור ושירותי בריאות, וכן לשמש כגורם מקצועי מתאם לגבי עברייני מין שהשתחררו או שעומדים להשתחרר ממאסר בפועל או מאשפוז, בהתאם להוראות חוק הגנה על הציבור מפני ביצוע עבירות מין, התשס"ו-2006;

4. השר, לאחר התייעצות במועצה ובאישור הוועדה לביטחון לאומי של הכנסת, יקבע כללים לטיפולה של הרשות באסירים, ובין היתר רשאי הוא לקבוע דרכי פעולה לענין סעיף 3(3) וכן סייגים ומבחנים לטיפול באסירים, בין דרך כלל ובין לפי סוגי אסירים.

כללים לדרכי טיפול באסירים

(תיקון מס' 4)   
תשפ"ג-2023

מיום 12.10.2021 עד תום כהונתה של הכנסת ה-24

**תיקון מס' 3**

[ס"ח תשפ"ב מס' 2929](https://www.nevo.co.il/Law_word/law14/law-2929.pdf) מיום 12.10.2021 עמ' 6 ([ה"ח 873](https://www.nevo.co.il/Law_word/law16/knesset-873.pdf))

4. השר, לאחר התייעצות במועצה ובאישור ועדת ~~הפנים ואיכות הסביבה~~ ביטחון הפנים של הכנסת, יקבע כללים לטיפולה של הרשות באסירים, ובין היתר רשאי הוא לקבוע דרכי פעולה לענין סעיף 3(3) וכן סייגים ומבחנים לטיפול באסירים, בין דרך כלל ובין לפי סוגי אסירים.

מיום 9.2.2023

**תיקון מס' 4**

[ס"ח תשפ"ג מס' 3016](https://www.nevo.co.il/law_html/law14/law-3016.pdf) מיום 9.2.2023 עמ' 23 ([ה"ח 945](https://www.nevo.co.il/law_html/law16/knesset-945.pdf))

4. השר, לאחר התייעצות במועצה ובאישור ~~ועדת הפנים ואיכות הסביבה~~ הוועדה לביטחון לאומי של הכנסת, יקבע כללים לטיפולה של הרשות באסירים, ובין היתר רשאי הוא לקבוע דרכי פעולה לענין סעיף 3(3) וכן סייגים ומבחנים לטיפול באסירים, בין דרך כלל ובין לפי סוגי אסירים.

5. הרשות היא תאגיד.

הרשות – תאגיד

6. מקום מושבה של הרשות הוא ירושלים.

מקום מושב הרשות

7. הרשות תהיה גוף מבוקר כמשמעותו בסעיף 9(2) לחוק מבקר המדינה, תשי"ח-1958 [נוסח משולב].

הרשות – גוף מבוקר

8. לענין חובת תשלום אגרות ותשלומי חובה אחרים דין הרשות כדין המדינה.

פטור ממסים

9. לענין חוק הנזיקים האזרחיים (אחריות המדינה), תשי"ב-1952, דין הרשות כדין המדינה.

אחריות בנזיקים

10. (א) לרשות תהיה מועצה ובה 39 חברים שימנה נשיא המדינה; הודעה על המינוי תפורסם ברשומות.

מועצת הרשות

(ב) המועצה תהיה מורכבת מאלה:

(1) עשרים ואחד חברים שיתמנו על פי המלצת השר, שתינתן לאחר התייעצות עם שר הפנים, ובהם שמונה אנשי ציבור, ששה פעילים במוסדות ובארגוני מתנדבים בתחום הטיפול באסיר, שנים מבין חברי הסגל האקדמי במוסדות להשכלה גבוהה וחברי האגודה הישראלית לקרימינולוגיה, שני נציגים של ארגון העובדים המייצג את רוב העובדים במדינה, שני נציגים של ארגוני מעבידים שלדעת השר הינם ארגונים יציגים ונוגעים לענין ונציג אחד של איגוד מקצועי המייצג את רוב העובדים הסוציאליים במדינה;

(2) נציב בתי הסוהר, המנהלים הכלליים של משרדי העבודה והרווחה, הפנים, הבינוי והשיכון, המנהל הכללי של שירות התעסוקה, מנהל האגף לשירותי תיקון ומנהל שירות המבחן למבוגרים במשרד העבודה והרווחה, מנהל אגף המשטרה ובתי הסוהר במשרד הפנים, ראש מינהל האסירים בשירות בתי הסוהר;

(3) נציג אחד של כל אחד מאלה: שר החינוך והתרבות, שר האוצר, שר המשפטים, המפקח הכללי של משטרת ישראל ורמטכ"ל צבא-הגנה לישראל;

(4) שלושה נציגים של הארגון המייצג את המספר הרב ביותר של רשויות מקומיות בישראל ונציג אחד של הארגון המייצג את המספר הרב ביותר של מועצות אזוריות בישראל.

11. (א) יושב ראש המועצה יתמנה בידי נשיא המדינה מבין חבר המועצה שמונו כאמור בסעיף 10(ב)(1), על פי המלצת השר שתינתן לאחר התייעצות עם שר הפנים.

יושב ראש המועצה

(ב) המנהל הכללי של משרד העבודה והרווחה יכהן כממלא מקום קבוע של יושב ראש המועצה.

12. (א) תקופת כהונתם של חברי המועצה תהיה ארבע שנים מיום מינויים; חבר המועצה שתקופת כהונתו תמה יכול להתמנות מחדש.

תקופת כהונה

(ב) חבר המועצה שכהונתו תמה יוסיף לכהן עד למינוי חבר אחר במקומו, או עד למינויו מחדש, לפי הענין.

13. נשיא המדינה רשאי, על פי המלצת השר, שתינתן לאחר התייעצות עם שר הפנים, להעביר חבר המועצה מכהונתו אם הוא –

העברת חבר מכהונתו

(1) הורשע בעבירה שיש עמה קלון;

(2) איבד את הכושר הגופני או הנפשי למלא את תפקידיו;

(3) נעדר ללא סיבה מוצדקת מארבע ישיבות רצופות של המועצה.

14. התפטר חבר מועצה מתפקידו, הועבר מכהונתו או נפטר, יתמנה חבר אחר במקומו באותה דרך בה נתמנה אותו חבר מועצה.

חילופי חברים

15. תפקידי המועצה יהיו:

תפקידי המועצה

(1) להתוות את קווי הפעולה של הרשות;

(2) להנחות את המינהלה במילוי תפקידיה;

(3) לדון בהצעת התקציב השנתי ובדין וחשבון השנתי שתגיש לה המינהלה;

(4) לדון בכל ענין הנוגע לפעילותה השוטפת ולניהולה של הרשות.

16. המועצה רשאית למנות ועדות מבין חבריה ואף שלא מבין חבריה ולאצול להן מסמכויותיה.

ועדות

17. (א) השר, בהתייעצות עם המועצה, רשאי לקבוע בתקנות הוראות בדבר מנין חוקי, דרכי כינוס המועצה וועדותיה וניהול ישיבותיהן, סדרי ההצבעה בהן לרבות ענינים שלגביהם יהיה צורך ברוב מיוחד, סמכויות יושב ראש המועצה או יושב ראש ועדה והחזר הוצאות שנגרמו לחברי המועצה, לחברי ועדות המועצה ולחברי המינהלה שאינם עובדי הרשות או עובדי המדינה עקב השתתפותם בישיבותיהן.

סדרי דיון

(ב) המועצה תקבע את סדרי עבודתה במידה ולא נקבעו בתקנות כאמור בסעיף קטן (א).

18. (א) השר, בהתייעצות עם המועצה, ימנה מנהל לרשות, ורשאי הוא למנות באותה דרך סגן למנהל הרשות.

מנהל הרשות והמינהלה

(ב) עניני הרשות ינוהלו בידי מינהלה, שתהא מורכבת ממנהל הרשות, סגנו - אם התמנה כאמור, וחברים נוספים שימנה השר בהתייעצות עם המועצה, ובלבד שמספר חברי המינהלה לא יעלה על תשעה ושלפחות שליש מחבריה יתמנו כאמור מבין חברי המועצה שאינם עובדי המדינה.

19. המינהלה מוסמכת לבצע בשם הרשות כל פעולה הדרושה למילוי תפקידיה על פי חוק זה, למעט פעולות שיוחדו בחוק זה למועצה.

סמכויות המינהלה

20. (א) המינהלה תקבע, באישור השר, תקן לעובדי הרשות.

עובדי הרשות

(ב) המינהלה תמנה את עובדי הרשות ותקבע את תפקידיהם וסמכויותיהם; מינוי עובדי הרשות יהיה לפי הכללים הקבועים למינוי עובדי המדינה, בשינויים המחוייבים לפי הענין.

(ג) תנאי עבודתם של עובדי הרשות, לרבות חברי המינהלה שהם עובדי הרשות, יהיו כתנאי עבודתם של עובדי המדינה.

(ד) ההוראות לפי חוק שירות המדינה (משמעת), התשכ"ג-1963 (בסעיף קטן זה – חוק המשמעת), יחולו על עובדי הרשות כאילו היו עובדי המדינה, בשינויים המחויבים ובשינויים אלה:

(תיקון מס' 1) תשע"א-2011

(1) סמכויות השר יהיו נתונות בידי שר הרווחה והשירותים החברתיים;

(2) סמכויות המנהל הכללי יהיו נתונות בידי מנהל הרשות;

(3) בכל מקום שמדובר בו בשירות המדינה יראו כאילו מדובר ברשות;

(4) בכל מקום שמדובר בו במשרד יראו כאילו מדובר ברשות;

(5) בסעיף 32 לחוק המשמעת, במקום "מנהל כללי וסגנו לענייני מינהל ומנהל יחידת סמך" יראו כאילו נאמר "ומנהל כללי";

(6) בסעיף 49(ב) לחוק המשמעת, במקום "באוצר המדינה" יראו כאילו נאמר "בקופת הרשות";

(7) בסעיף 64 לחוק המשמעת, המילים "או לסגנו לענייני מינהל, למנהל יחידת הסמך" – לא ייקראו.

מיום 15.6.2011

**תיקון מס' 1**

[ס"ח תשע"א מס' 2300](http://www.nevo.co.il/Law_word/law14/law-2300.pdf) מיום 15.6.2011 עמ' 937 ([ה"ח 503](http://www.nevo.co.il/Law_word/law15/memshala-503.pdf))

**הוספת סעיף קטן 20(ד)**

21. קיומם של המועצה, ועדותיה או המינהלה ותוקף החלטותיהם לא יפגעו מחמת שנתפנה מקומו של חבר או שהיה פגם במינויו.

קיום סמכויות

22. (א) המינהלה תכין, לתאריך שקבעה המועצה, הצעת תקציב שנתי לרשות ותגיש אותו למועצה; בנסיבות מיוחדות רשאית המינהלה להגיש הצעת תקציב לתקופה קצרה משנה וכן הצעת תקציב מילואים.

תקציב

(ב) המועצה תדון בהצעת התקציב ותעביר אותה לשר, בצירוף הערותיה והמלצותיה.

(ג) השר, באישור ועדת הכספים של הכנסת, יקבע את התקציב כפי שהציעה המועצה או בשינויים שימצא לנכון.

(ד) לפני קביעת התקציב כאמור בסעיף קטן (ג) יביא השר את הצעת התקציב לידיעת הוועדה לביטחון לאומי של הכנסת.

(תיקון מס' 4) תשפ"ג-2023

מיום 12.10.2021 עד תום כהונתה של הכנסת ה-24

**תיקון מס' 3**

[ס"ח תשפ"ב מס' 2929](https://www.nevo.co.il/Law_word/law14/law-2929.pdf) מיום 12.10.2021 עמ' 6 ([ה"ח 873](https://www.nevo.co.il/Law_word/law16/knesset-873.pdf))

(ד) לפני קביעת התקציב כאמור בסעיף קטן (ג) יביא השר את הצעת התקציב לידיעת ועדת ~~הפנים ואיכות הסביבה~~ ביטחון הפנים של הכנסת.

מיום 9.2.2023

**תיקון מס' 4**

[ס"ח תשפ"ג מס' 3016](https://www.nevo.co.il/law_html/law14/law-3016.pdf) מיום 9.2.2023 עמ' 23 ([ה"ח 945](https://www.nevo.co.il/law_html/law16/knesset-945.pdf))

(ד) לפני קביעת התקציב כאמור בסעיף קטן (ג) יביא השר את הצעת התקציב לידיעת ~~ועדת הפנים ואיכות הסביבה~~ הוועדה לביטחון לאומי של הכנסת.

23. (א) תקציב הרשות ימומן מאוצו המדינה וכן מתרומות שתקבל לפי סעיף קטן (ב).

מימון

(ב) בנוסף להקצבה מאוצר המדינה רשאית הרשות לקבל תרומות מכל אדם ולהשתמש בהן למילוי תפקידיה.

24. (א) הרשות תעמוד לפיקוחו הכללי של השר.

פיקוח

(ב) השר רשאי לדרוש מהרשות, בכל עת, דין וחשבון וכן מידע שוטף או חד-פעמי על כל ענין שהוא בגדר תפקידיה וסמכויותיה.

25. הרשות תעביר מדי שנה את הדין וחשבון השנתי שלה לוועדה לביטחון לאומי של הכנסת ולשר.

דיווח

(תיקון מס' 4)   
תשפ"ג-2023

מיום 12.10.2021 עד תום כהונתה של הכנסת ה-24

**תיקון מס' 3**

[ס"ח תשפ"ב מס' 2929](https://www.nevo.co.il/Law_word/law14/law-2929.pdf) מיום 12.10.2021 עמ' 6 ([ה"ח 873](https://www.nevo.co.il/Law_word/law16/knesset-873.pdf))

25. הרשות תעביר מדי שנה את הדין וחשבון השנתי שלה לועדת ~~הפנים ואיכות הסביבה~~ ביטחון הפנים של הכנסת ולשר.

מיום 9.2.2023

**תיקון מס' 4**

[ס"ח תשפ"ג מס' 3016](https://www.nevo.co.il/law_html/law14/law-3016.pdf) מיום 9.2.2023 עמ' 23 ([ה"ח 945](https://www.nevo.co.il/law_html/law16/knesset-945.pdf))

25. הרשות תעביר מדי שנה את הדין וחשבון השנתי שלה ~~לועדת הפנים ואיכות הסביבה~~ לוועדה לביטחון לאומי של הכנסת ולשר.

26. (א) הרשות וכל מי שהרשות פועלת בעזרתו חייבים לשמור בסוד מידע שהגיע לידיעתם עקב מילוי תפקידם ולא לגלותו אלא בביצוע המוטל עליהם לפי חוק זה.

סודיות

(ב) העובר על הוראות סעיף קטן (א), דינו - מאסר ששה חדשים.

27. הוראות חוק זה אינן באות לגרוע מתפקידיהם ומסמכויותיהם של שירות בתי הסוהר, שירות המבחן וכל גוף אחר על פי כל דין.

שמירת דינים

28. תחילתו של חוק זה ביום כ"ח באדר ב' תשמ"ד (1 באפריל 1984).

תחילה

29. (א) השר ממונה על ביצועו של חוק זה והוא רשאי להתקין תקנות בכל ענין הנוגע לביצועו.

ביצוע ותקנות

(ב) השר יתקין בהתייעצות עם שר הפנים ועם המועצה ובאישור הוועדה לביטחון לאומי של הכנסת, תוך שנה מיום תחילתו של חוק זה, תקנות בדבר –

(תיקון מס' 4) תשפ"ג-2023

(1) הקמתן, דרכי פעולתן וסמכויותיהן של ועדות להכנת תכניות שיקום לאסירים לקראת שחרורם;

(2) דרכי התיאום בין הרשות לבין משרדי הממשלה, רשויות מקומיות וגופים אחרים המטפלים באסיר ובשיקומו.

מיום 12.10.2021 עד תום כהונתה של הכנסת ה-24

**תיקון מס' 3**

[ס"ח תשפ"ב מס' 2929](https://www.nevo.co.il/Law_word/law14/law-2929.pdf) מיום 12.10.2021 עמ' 6 ([ה"ח 873](https://www.nevo.co.il/Law_word/law16/knesset-873.pdf))

(ב) השר יתקין בהתייעצות עם שר הפנים ועם המועצה ובאישור ועדת ~~הפנים ואיכות הסביבה~~ ביטחון הפנים של הכנסת, תוך שנה מיום תחילתו של חוק זה, תקנות בדבר –

מיום 9.2.2023

**תיקון מס' 4**

[ס"ח תשפ"ג מס' 3016](https://www.nevo.co.il/law_html/law14/law-3016.pdf) מיום 9.2.2023 עמ' 23 ([ה"ח 945](https://www.nevo.co.il/law_html/law16/knesset-945.pdf))

(ב) השר יתקין בהתייעצות עם שר הפנים ועם המועצה ובאישור ~~ועדת הפנים ואיכות הסביבה~~ הוועדה לביטחון לאומי של הכנסת, תוך שנה מיום תחילתו של חוק זה, תקנות בדבר –

מנחם בגין אהרן אוזן

ראש הממשלה שר העבודה והרווחה

יצחק נבון

נשיא המדינה

1. \* פורסם [ס"ח תשמ"ג מס' 1077](http://www.nevo.co.il/Law_word/law14/LAW-1077.pdf) מיום 11.3.1983 עמ' 49 ([ה"ח תשמ"ג מס' 1611](http://www.nevo.co.il/Law_word/law17/PROP-1611.pdf) עמ' 103).

   תוקן [ס"ח תשע"א מס' 2300](http://www.nevo.co.il/Law_word/law14/law-2300.pdf) מיום 15.6.2011 עמ' 937 ([ה"ח הממשלה תש"ע מס' 503](http://www.nevo.co.il/Law_word/law15/memshala-503.pdf) עמ' 990) – תיקון מס' 1.

   [ס"ח תשע"א מס' 2317](http://www.nevo.co.il/Law_word/law14/law-2317.pdf) מיום 17.8.2011 עמ' 1169 ([ה"ח הממשלה תש"ע מס' 475](http://www.nevo.co.il/Law_word/law15/memshala-475.pdf) עמ' 164) – תיקון מס' 2 בסעיף 28 לחוק הגנה על הציבור מפני עברייני מין (תיקון מס' 3), תשע"א-2011.

   [ס"ח תשפ"ב מס' 2929](http://www.nevo.co.il/Law_word/law14/LAW-2929.pdf) מיום 12.10.2021 עמ' 6 ([ה"ח הכנסת תשפ"א מס' 873](https://www.nevo.co.il/Law_word/law16/knesset-873.pdf) עמ' 92) – תיקון מס' 3 בסעיף 10 לחוק לעניין ועדות הכנסת (תיקוני חקיקה והוראת שעה), תשפ"ב-2021; תוקפו בתקופת כהונתה של הכנסת ה-24.

   [ס"ח תשפ"ג מס' 3016](https://www.nevo.co.il/Law_word/law14/LAW-3016.pdf) מיום 9.2.2023 עמ' 23 ([ה"ח הכנסת תשפ"ג מס' 945](https://www.nevo.co.il/law_html/law16/knesset-945.pdf) עמ' 16) – תיקון מס' 4 בסעיף 70 לחוק לעניין ועדות הכנסת (תיקוני חקיקה והוראת שעה), תשפ"ג-2023. [↑](#footnote-ref-1)