חוק התוספות לזכיונות החשמל (תשלומים בעד חיבור למערכת חשמל), תשכ"ד-1963

רשויות ומשפט מנהלי – תשתיות – חשמל – תשלומים

תוכן ענינים

|  |  |  |  |
| --- | --- | --- | --- |
| סעיף 1 | הזכיונות | [Go](#Seif1) | 2 |
| סעיף 2 | תשלומים לפני תחילתו של חוק זה | [Go](#Seif2) | 2 |
|  | תוספת א' | [Go](#med0) | 2 |
| סעיף 1 | פרשנות | [Go](#Seif3) | 2 |
| סעיף 2 | סמכות להטיל תשלומים | [Go](#Seif4) | 3 |
| סעיף 3 | תוספת עומס ללא הסכמה | [Go](#Seif5) | 3 |
| סעיף 4 | שמירת זכויות | [Go](#Seif6) | 3 |
|  | תוספת ב' | [Go](#med1) | 3 |
| סעיף 1 | פרשנות | [Go](#Seif7) | 3 |
| סעיף 2 | סמכות להטיל תשלומים | [Go](#Seif8) | 3 |
| סעיף 3 | תוספת עומס ללא הסכמה | [Go](#Seif9) | 4 |
| סעיף 4 | שמירת זכויות | [Go](#Seif10) | 4 |

חוק התוספות לזכיונות החשמל (תשלומים בעד חיבור למערכת חשמל), תשכ"ד-1963[[1]](#footnote-1)\*

1. שטרי תוספת הזכיון שבתוספות לחוק זה (להלן – תוספות הזכיון) רואים אותם כבני-תוקף לכל מטרותיהם.

הזכיונות

2. (א) בסעיף זה - כל ביטוי כמשמעותו בתוספות הזכיון.

תשלומים לפני תחילתו של חוק זה

(ב) בעל זכיון רשאי לקבוע בכללים, באישור שר הפיתוח - תשלומים, כאמור בסעיף 2 בשטרי תוספת הזכיון, שעל מעונין בחיבור לשלמם בשל חיבור שנעשה לפי בקשתו לפני תחילתו של חוק זה, ובלבד שלא יתחייב מעונין בחיבור בתשלום העולה על התשלום האמור בסעיף קטן (ג), ששילם בשל החיבור שהוא מעונין בו.

(ג) תשלום בעד חיבור שגבה בעל זכיון, או מי שקדם לו, לפני תחילתו של חוק זה מאת מעונין בחיבור רואים אותו כאילו נגבה ממנו כדין בחזקת פקדון בשל תשלומים שהוא יתחייב בהם על פי הכללים לפי סעיף קטן (ב), ובעל הזכיון יהא רשאי להשתמש בו לסילוק התשלומים האמורים; עלה התשלום על הסכום שאותו אדם יתחייב בו לפי הכללים - יוחזר לו העודף.

(ד) על אף האמור בסעיפים קטנים (ב) ו-(ג) אם הוסכם בין בעל זכיון, או מי שקדם לו, ובין מעונין בחיבור, לפני תחילתו של חוק זה, על תשלום בעד החיבור בדרך חישוב מסויימת, ועדיין לא חוייב המעונין בחיבור סופית בדרך הקבועה באותו הסכם, יהא המעונין בחיבור חייב בתשלום שנקבע בהסכם.

3. שר הפיתוח ממונה על ביצוע חוק זה.

תוספת א'

שטר תוספת זכיון זה נעשה ביום ח' בכסלו תשכ"ד (24 בנובמבר 1963)

בין

ממשלת ישראל, המיוצגת על ידי שר הפיתוח בשם מדינת ישראל (להלן - הממשלה) מצד אחד,

ובין

חברת החשמל לישראל בע"מ (להלן - החברה, ומונח זה יכלול את חליפיה והבאים מכוחה כדין) מצד שני.

הואיל והחברה היא כיום בעל הזכיון לפי הזכיונות שניתן להם תוקף בפקודת זכיונות החשמל (חא"י פרק נ"ב) (להלן - הזכיונות);

והואיל ונתעוררו ספקות בקשר לזכותה של החברה לפי הזכיונות, להטיל תשלומים מסויימים בעד חיבור למערכת הספקת החשמל של החברה;

והואיל ולשם הסרת כל ספק, ובהיות הממשלה משוכנעת כי בתנאים הקיימים אין לחברה כל אפשרות אחרת לספק את השירותים נשואי הזכיונות, הוסכם בין הצדדים לערוך תוספת זכיון זו בה תוסמך החברה במפורש להטיל את התשלומים הנזכרים להלן,

הילכך מעיד שטר תוספת זכיון זה לאמור:

1. המונחים שלהלן יהיו להם המשמעויות שבצדם זולת אם תשתמע מן ההקשר משמעות אחרת:

פרשנות

"רשת חשמל" - קווי הובלת חשמל וחלוקתו במתח כל שהוא, תחנות מתוג, תחנות משנה, תחנות טרנספורמציה וקווי חיבור.

"חיבור" - חיבור מקום כל שהוא למערכת הספקת חשמל השייכת לחברה על ידי הקמת רשת חשמל ולרבות תוספת עומס למקום כל שהוא.

"מעונין בחיבור" - כל המבקש לעצמו או לאדם אחר חיבור מאת החברה.

"תשלום" - לרבות פקדון.

2. על אף האמור בזכיונות ובנוסף להוראותיהם, תהיה החברה רשאית להטיל על כל מעונין בחיבור, שבקשתו הוגשה לאחר תחילת תקפו של שטר תוספת זכיון זה –

סמכות להטיל תשלומים

(א) תשלום כל ההוצאות, הישירות והעקיפות, הכרוכות בביצוע החיבור המבוקש, או חלק מהוצאות אלה, וכן

(ב) תשלומים למימון הקמתה או הרחבתה של רשת חשמל בעתיד או לכיסוי העלוּת של הקמתה של רשת חשמל קיימת או הרחבתה,

הכל בדרך ובתנאים שייקבעו בכללים באישור שר הפיתוח.

3. המחזיק במקום כל שהוא שהוסף בו עומס ללא הסכמת החברה, רואים אותו לענין סעיף 2 כמעונין בחיבור שהגיש בקשה לחיבור אותה תוספת עומס ביום שבו נודע עליה לחברה.

תוספת עומס

ללא הסכמה

4. תוספת זכיון זו באה להוסיף על הזכיונות ולא לגרוע מהם.

שמירת זכויות

ולראיה באו הצדדים על החתום:

שר הפיתוח חברת החשמל לישראל בע"מ

  בעד ובשם מדינת ישראל

תוספת ב'

שטר תוספת זכיון זה נעשה ביום ה' בכסלו תשכ"ד (24 בנובמבר 1963)

בין

ממשלת ישראל, המיוצגת על ידי שר הפיתוח בשם מדינת ישראל (להלן — הממשלה) מצד אחד,

ובין

חברת החשמל והשירות הציבורי לירושלים בע"מ (להלן — החברה, ומונח זה יכלול את חליפיה והבאים מכוחה כדין) מצד שני.

הואיל והחברה היא כיום הזכיון שניתן לו תוקף בפקודת זכיון החשמל (ירושלים) (חא"י פרק נ"ב) (להלן — הזכיון);

והואיל ונתעוררו ספקות בקשר לזכותה של החברה לפי הזכיון, להטיל תשלומים מסויימים בעד חיבור למערכת הספקת החשמל של החברה;

והואיל ולשם הסרת כל ספק, ובהיות הממשלה משוכנעת כי בתנאים הקיימים אין לחברה כל אפשרות אחרת לספק את השירותים נשואי הזכיון, הוסכם בין הצדדים לערוך תוספת זכיון זו בה תוסמך החברה במפורש להטיל את התשלומים הנזכרים להלן,

הילכך מעיד שטר תוספת זכיון זה לאמור:

1. המונחים שלהלן יהיו להם המשמעויות שבצדם זולת אם תשתמע מן ההקשר משמעות אחרת:

פרשנות

"רשת חשמל" — קווי הובלת חשמל וחלוקתו במתח כל שהוא, תחנות מתוג, תחנות משנה, תחנות טרנספורמציה וקווי חיבור.

"חיבור" — חיבור מקום כל שהוא למערכת הספקת חשמל השייכת לחברה על ידי הקמת רשת חשמל ולרבות תוספת עומס למקום כל שהוא.

"מעונין בחיבור" — כל המבקש לעצמו או לאדם אחר חיבור מאת החברה.

"תשלום" — לרבות פקדון.

2. על אף האמור בזכיון ובנוסף להוראותיו, תהיה החברה רשאית להטיל על כל מעונין בחיבור שבקשתו הוגשה לאחר תחילת תקפו של שטר תוספת זכיון זה —

סמכות להטיל תשלומים

(א) תשלום כל ההוצאות הישירות והעקיפות, הכרוכות בביצוע החיבור המבוקש, או חלק מהוצאות אלה וכן —

(ב) תשלומים למימון הקמתה או הרחבתה של רשת חשמל בעתיד או לכיסוי העלוּת של הקמתה של רשת חשמל קיימת או הרחבתה,

הכל בדרך ובתנאים שייקבעו בכללים באישור שר הפיתוח.

3. המחזיק במקום כל שהוא שהוסף בו עומס ללא הסכמת החברה, רואים אותו לענין סעיף 2 כמעונין בחיבור שהגיש בקשה לחיבור אותה תוספת עומס ביום שבו נודע עליה לחברה.

תוספת עומס ללא הסכמה

4. תוספת זכיון זו באה להוסיף על הזכיון ולא לגרוע ממנו.

שמירת זכויות

ולראיה באו הצדדים על החתום:

שר הפיתוח חברת החשמל

בעד ובשם מדינת ישראל והשרות הצבורי לירושלים בע"מ

שניאור זלמן שזר לוי אשכול יוסף אלמוגי

נשיא המדינה ראש הממשלה שר הפיתוח

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשכ"ד מס' 411](http://www.nevo.co.il/Law_word/law14/LAW-0411.pdf) מיום 18.12.1963 עמ' 28. [↑](#footnote-ref-1)