חוק התכנית הכלכלית (תיקוני חקיקה ליישום המדיניות הכלכלית לשנות התקציב 2015 ו-2016), תשע"ו-2016

משפט פרטי וכלכלה – כספים – תקציב ומשק המדינה – מדיניות כלכלית

תוכן ענינים – הוראות עצמאיות בלבד

|  |  |  |  |
| --- | --- | --- | --- |
|  | תוכן העניינים | [Go](#med0) | 2 |
|  | פרק א': מטרת החוק | [Go](#med1) | 2 |
| סעיף 1 | מטרה | [Go](#Seif1) | 2 |
|  | פרק ה': בריאות | [Go](#med2) | 2 |
| סעיף 13 | הגדרות | [Go](#Seif2) | 2 |
| סעיף 14 | הסדרי ניתוח | [Go](#Seif3) | 3 |
| סעיף 15 | תשלומים בשל ניתוח | [Go](#Seif4) | 3 |
| סעיף 16 | הסדר התייעצות | [Go](#Seif5) | 3 |
| סעיף 17 | קביעת חריגים להסדר | [Go](#Seif6) | 3 |
| סעיף 18 | הוראות בעניין קופת חולים שחלקה בסך העמיתים נמוך מחמישה עשר אחוזים | [Go](#Seif7) | 4 |
| סעיף 19 | הוראות בעניין חברת ביטוח בעלת נתח שוק קטן | [Go](#Seif8) | 4 |
| סעיף 20 | החלת הוראות | [Go](#Seif9) | 4 |
| סעיף 21 | פרק ה' תחילה ותחולה | [Go](#Seif10) | 4 |
| סעיף 41 | פרק ח' הוראות מעבר | [Go](#Seif11) | 4 |

חוק התכנית הכלכלית (תיקוני חקיקה ליישום המדיניות הכלכלית לשנות התקציב 2015 ו-2016), תשע"ו-2016[[1]](#footnote-1)\*

תוכן העניינים

פרק א': מטרה

פרק ב': דיור

פרק ג': הסרת חסמים בתחום שירותי הביוב

פרק ד': בנקאות

פרק ה': בריאות

פרק ו': ייעוץ פנסיוני ושיווק פנסיוני

פרק ז': גז טבעי

פרק ח': הקמת רשות החשמל

פרק ט': תחילה

פרק י': הגנה על בריאות הציבור (מזון)

פרק א': מטרת החוק

1. חוק זה בא לתקן חוקים שונים במטרה לחזק את הצמיחה במשק, להגדיל את הפריון במשק ואת רמת התחרות בו ולהוזיל את יוקר המחיה בישראל, ובכלל זה להוזיל את מחירי מוצרי המזון, מחירי הדיור ומחירי השירותים הפיננסיים, והכול בהתאם ליעדי התקציב והמדיניות הכלכלית לשנים 2015 ו-2016.

מטרה

**\* בפרקים ב' עד ד', חלק מפרק ה', ופרקים ו' עד י' תיקוני חקיקה עקיפים. ניתן לראות את הנוסח המלא באתר תחת "רשומות – ספר החוקים". יש לשים לב לתיקונים מאוחרים שייעשו בחלק מסעיפים אלה.**

פרק ה': בריאות

13. בפרק זה –

הגדרות

"הסדר התייעצות" – הסכם בין קופת חולים או חברת ביטוח ובין רופא או מוסד רפואי, ולפיו מלוא התשלום המגיע לרופא או למוסד הרפואי בעד התייעצות רפואית נקבע באותו הסכם, ימומן על ידי קופת החולים או חברת הביטוח, לפי העניין, למעט השתתפות עצמית ככל שנקבעה בתכנית לשירותי בריאות נוספים או בתכנית הביטוח, ויכול שישולם על ידי קופת החולים או חברת הביטוח או על ידי המטופל;

"הסדר ניתוח" – הסכם בין קופת חולים או חברת ביטוח ובין רופא או מוסד רפואי, ולפיו מלוא התשלומים הקשורים לניתוח שבוצע בישראל, לרבות התשלומים לרופא ולמוסד הרפואי, וכן התשלומים בעבור הציוד, האבזרים והתכשירים המשמשים בביצוע הניתוח ובמהלך הטיפול, ישולמו על ידי קופת החולים או חברת הביטוח, לפי העניין, למעט השתתפות עצמית ככל שנקבעה בתכנית לשירותי בריאות נוספים או בתכנית הביטוח;

"חברת ביטוח" – מבטח כהגדרתו בחוק הפיקוח על הביטוח;

"חוק ביטוח בריאות" – חוק ביטוח בריאות ממלכתי, התשנ"ד-1994;

"חוק הפיקוח על הביטוח" – חוק הפיקוח על שירותים פיננסיים (ביטוח), התשמ"א-1981;

"מוסד רפואי" – בית חולים או מרפאה כירורגית;

"מטופל" – עמית או מבוטח, לפי העניין;

"הממונה על שוק ההון" – הממונה על שוק ההון, ביטוח וחיסכון כמשמעותו בחוק הפיקוח על הביטוח;

(תיקון מס' 2) תשע"ו-2016

מיום 1.11.2016

**תיקון מס' 2**

[ס"ח תשע"ו מס' 2582](http://www.nevo.co.il/law_word/law14/law-2582.pdf) מיום 21.8.2016 עמ' 1264 ([ה"ח 1032](http://www.nevo.co.il/Law_word/law15/memshala-1032.pdf))

**החלפת הגדרת "המפקח על הביטוח" בהגדרת "הממונה על שוק ההון"**

הנוסח הקודם:

~~"המפקח על הביטוח" – כמשמעותו בחוק הפיקוח על הביטוח;~~

"מרפאה כירורגית" – מרפאה כהגדרתה בסעיף 34(ג) לפקודת בריאות העם, 1940, הטעונה רישום בהתאם להוראות לפי סעיף 34(א)(2) לפקודה האמורה ואשר מתבצעות בה פעולות כירורגיות;

"עמית" ו"שירותי בריאות נוספים" – כמשמעותם בסעיף 10 לחוק ביטוח בריאות;

"פוליסת ביטוח" – פוליסה שהוצאה לפי תכנית ביטוח הכוללת ביטוח לניתוחים;

"קופת חולים" – כהגדרתה בחוק ביטוח בריאות, במסגרת שירותי בריאות נוספים;

"רופא מומחה" – רופא בעל תואר מומחה לפי פקודת הרופאים [נוסח חדש], התשל"ז-1976;

"תכנית ביטוח" – כהגדרתה בסעיף 40 לחוק הפיקוח על הביטוח;

"השרים" – שר הבריאות ושר האוצר.

14. לא תאושר תכנית לשירותי בריאות נוספים, לעניין החלק הכולל כיסוי לניתוחים, ולא תותר לשיווק תכנית ביטוח הכוללת ביטוח לניתוחים, או יאושר שינוי בתכניות כאמור, אלא אם כן נוכח שר הבריאות או הממונה על שוק ההון, לפי העניין, כי יש לקופת החולים או לחברת הביטוח, הסדרי ניתוח שיש בהם כדי להבטיח לעמיתים או למבוטחים היקף מספק של רופאים מנתחים וניתוחים, הן מבחינת מגוון הרופאים המנחים וסוגי הניתוחים והן מבחינת פריסתם הגאוגרפית, לרבות פריסה בפריפריה.

הסדרי ניתוח

(תיקון מס' 2) תשע"ו-2016

מיום 1.11.2016

**תיקון מס' 2**

[ס"ח תשע"ו מס' 2582](http://www.nevo.co.il/law_word/law14/law-2582.pdf) מיום 21.8.2016 עמ' 1264 ([ה"ח 1032](http://www.nevo.co.il/Law_word/law15/memshala-1032.pdf))

14. לא תאושר תכנית לשירותי בריאות נוספים, לעניין החלק הכולל כיסוי לניתוחים, ולא תותר לשיווק תכנית ביטוח הכוללת ביטוח לניתוחים, או יאושר שינוי בתכניות כאמור, אלא אם כן נוכח שר הבריאות או ~~המפקח על הביטוח~~ הממונה על שוק ההון, לפי העניין, כי יש לקופת החולים או לחברת הביטוח, הסדרי ניתוח שיש בהם כדי להבטיח לעמיתים או למבוטחים היקף מספק של רופאים מנתחים וניתוחים, הן מבחינת מגוון הרופאים המנחים וסוגי הניתוחים והן מבחינת פריסתם הגאוגרפית, לרבות פריסה בפריפריה.

15. (א) קופת חולים וחברת ביטוח ישלמו לפי תכנית ביטוח או לפי תכנית לשירותי בריאות נוספים, בשל ניתוח, לרופא או למוסד רפואי שבו בוצע הניתוח ולפי הסדר ניתוח, בלבד; קופת חולים וחברת ביטוח לא ייתנו למטופל החזר כספי או תשלום בשל הניתוח.

תשלומים בשל ניתוח

(ב) רופא או מוסד רפואי או מי מטעמם לא ידרשו ולא יקבלו מהמטופל כל תשלום, במישרין או בעקיפין, בשל הניתוח או בשל בחירת הרופא המנתח, אם הניתוח בוצע במסגרת הסדר ניתוח, למעט השתתפות עצמית ככל שנקבעה לפי התכנית לשירותי בריאות נוספים או לפי תכנית הביטוח.

16. לא ייכלל רופא ברשימת הרופאים המנתחים שלקופת החולים או לחברת הביטוח יש עמם הסדר ניתוח, אלא אם כן יש לקופת החולים או לחברת הביטוח הסדר התייעצות עמו.

הסדר התייעצות

17. (א) קופת חולים רשאים להגיש לאישור שר הבריאות רשימה של עד 50 רופאים מומחים בתחומים ייחודיים או באזורים גאוגרפיים, שבהם קיים מספר מצומצם של רופאים מומחים, ולגביהם תהיה קופת החולים רשאית להציע החזר כספי אם אין לקופת החולים הסדר ניתוח עמם; הרשימה תעודכן מעת לעת, באישור שר הבריאות.

קביעת חריגים להסדר

(ב) חברת ביטוח רשאית להגיש לאישור שר האוצר רשימה של עד 50 רופאים מומחים בתחומים ייחודיים או באזורים גאוגרפיים, שבהם קיים מספר מצומצם של רופאים מומחים, ולגביהם תהיה חברת הביטוח רשאית להציע החזר כספי אם אין לחברת הביטוח הסדר ניתוח עמם; הרשימה תעודכן מעת לעת, באישור שר האוצר.

(ג) השרים כאחד, רשאים לשנות בצו את המספר הקבוע בסעיפים קטנים (א) ו-(ב), וכן רשאים הם לקבוע כי מספר הרופאים המרבי בכל רשימה כאמור בסעיפים קטנים אלה, ייקבע כשיעור מרבי ממספר הרופאים שעמם יש לכל אחת מקופות החולים או מחברות הביטוח הסדר ניתוח.

18. נוסף על הוראות סעיף 17, שר הבריאות רשאי, אם ראה שהדבר נדרש לשם הבטחת התחרות, לקבוע כי קופת חולים שחלקה בסך העמיתים מכלל העמיתים בקופות החולים נמוך מ-15 אחוזים תהיה רשאית להגיש לאישורו רשימה נוספת של רופאים מומחים, שאין לה עמם הסדר ניתוח, במספר שלא יעלה על שני אחוזים מכלל הרופאים שיש לקופת החולים הסדר ניתוח עמם, ואשר גם לגביהם היא תהיה רשאית להציע החזר כספי במסגרת תכנית לשירותי בריאות נוספים; הוראות סעיף 17 לעניין מאפייני הרשימה לא יחולו לגבי רשימת הרופאים לפי סעיף זה.

הוראות בעניין קופת חולים שחלקה בסך העמיתים נמוך מחמישה עשר אחוזים

19. (א) הוראות סעיפים 14 עד 17 לא יחולו על חברת ביטוח שנתח השוק שלה נמוך משיעור שהורה לגביו הממונה על שוק ההון אם ראה כי הדבר נדרש לשם הבטחת התחרות, ושקיבלה אישור מהממונה על שוק ההון על כך, ובלבד ששיעור כאמור לא יעלה על עשרה אחוזים; הודעה בדבר השיעור שעליו הורה הממונה על שוק ההון תפורסם ברשומות[[2]](#footnote-2); אישור הממונה על שוק ההון יעמוד בתוקפו לתקופה שלא תעלה על שנה.

הוראות בעניין חברת ביטוח בעלת נתח שוק קטן

(תיקון מס' 2) תשע"ו-2016

(ב) עלה נתח השוק של חברת ביטוח על השיעור שקבע הממונה על שוק ההון, ימשיכו לחול עליה הוראות סעיף קטן (א) לעניין פוליסות ביטוח שהוצאו או שחודשו בתקופה שבה היה אישור הממונה על שוק ההון בתוקף.

(ג) בסעיף זה, "נתח שוק" – היחס שבין סך דמי הביטוח שגבתה חברת הביטוח בשנת הכספים הקודמת בעד פוליסות ביטוח ובין סך דמי הביטוח שגבו כלל חברות הביטוח באותה שנה בעד פוליסות ביטוח, והכול לפי הנתונים שבידי הממונה על שוק ההון.

מיום 1.11.2016

**תיקון מס' 2**

[ס"ח תשע"ו מס' 2582](http://www.nevo.co.il/law_word/law14/law-2582.pdf) מיום 21.8.2016 עמ' 1264 ([ה"ח 1032](http://www.nevo.co.il/Law_word/law15/memshala-1032.pdf))

19. (א) הוראות סעיפים 14 עד 17 לא יחולו על חברת ביטוח שנתח השוק שלה נמוך משיעור שהורה לגביו ~~המפקח על הביטוח~~ הממונה על שוק ההון אם ראה כי הדבר נדרש לשם הבטחת התחרות, ושקיבלה אישור ~~מהמפקח על הביטוח~~ מהממונה על שוק ההון על כך, ובלבד ששיעור כאמור לא יעלה על עשרה אחוזים; הודעה בדבר השיעור שעליו הורה ~~המפקח על הביטוח~~ הממונה על שוק ההון תפורסם ברשומות; אישור ~~המפקח על הביטוח~~ הממונה על שוק ההון יעמוד בתוקפו לתקופה שלא תעלה על שנה.

(ב) עלה נתח השוק של חברת ביטוח על השיעור שקבע ~~המפקח על הביטוח~~ הממונה על שוק ההון, ימשיכו לחול עליה הוראות סעיף קטן (א) לעניין פוליסות ביטוח שהוצאו או שחודשו בתקופה שבה היה אישור ~~המפקח על הביטוח~~ הממונה על שוק ההון בתוקף.

(ג) בסעיף זה, "נתח שוק" – היחס שבין סך דמי הביטוח שגבתה חברת הביטוח בשנת הכספים הקודמת בעד פוליסות ביטוח ובין סך דמי הביטוח שגבו כלל חברות הביטוח באותה שנה בעד פוליסות ביטוח, והכול לפי הנתונים שבידי ~~המפקח על הביטוח~~ הממונה על שוק ההון.

20. כל הוראה החלה על פי חוק ביטוח בריאות על תכנית לשירותי בריאות נוספים, לרבות הוראה המטילה חובות, המקנה זכויות למבוטח או המעניקה סמכויות לגוף או לאדם כלפי קופות חולים, יראו אותה כחלה גם על שירותי בריאות נוספים שסעיפים 14 עד 18 חלים עליהם.

החלת הוראות

21. (א) תחילתם של סעיפים 13 עד 20 ביום כ"ה בסיוון התשע"ו (1 ביולי 2016), והם יחולו על שירותי בריאות נוספים שיינתנו מאותו מועד ואילך.

פרק ה' – תחילה ותחולה

(ב) הוראות סעיפים 13 עד 19 יחולו על פוליסות ביטוח שהוצאו או שחודשו מהמועד האמור בסעיף קטן (א) ואילך.

41. (א) החלטות של הרשות לשירותים ציבוריים – חשמל כמשמעותה לפי חוק משק החשמל כנוסחו ערב יום התחילה (בסעיף זה – הרשות לשירותים ציבוריים – חשמל), שקיבלה מכוח סמכויותיה לפי חוק משק החשמל, אשר היו בתוקף ערב יום התחילה, ובכלל זה החלטות וקביעות בדבר רישיונות, אמות מידה ותעריפים, ימשיכו לעמוד בתוקפן כל עוד לא שונו או בוטלו לפי הוראות חוק משק החשמל כנוסחו בסעיף 36 לחוק זה, ויראו אותן כאילו התקבלו על ידי הרשות כמשמעותה בסעיף 21 לחוק משק החשמל, כנוסחו בסעיף 36(14) לחוק זה.

פרק ח' – הוראות מעבר

(ב) בקשות לקבלת אישור שר התשתיות הלאומיות האנרגיה והמים (בסעיף זה – השר) לפי סעיפים 11 עד 13 לחוק משק החשמל כנוסחם ערב יום התחילה, שהוגשו לפני יום התחילה, ימשיכו ויטופלו על ידי השר אף לאחר יום התחילה, בהתאם לסמכותו לפי הסעיפים האמורים כנוסחם ערב יום התחילה.

(ג) לעניין יושב ראש רשות החשמל הראשון שימונה לאחר יום פרסומו של חוק זה –

(1) על אף האמור בחוק שירות המדינה (מינויים), התשי"ט-1959, מינויו יהיה בפטור מלא ממכרז;

(2) על אף האמור בסעיף 38(ב) לחוק משק החשמל, כנוסחו בסעיף 36(23)(ב) לחוק זה, תקופת כהונתו תהיה חמש שנים, ולא יהיה ניתן לחזור ולמנותו לתקופת כהונה נוספת.

(ד) (1) חברי הרשות לשירותים ציבוריים – חשמל יסיימו את כהונתם ביום י"ט בטבת התשע"ו (31 בדצמבר 2015), וכהונותיהם של חברי הרשות הראשונה לפי סעיף 21 לחוק משק החשמל, כנוסחו בסעיף 36(14) לחוק זה (בסעיף זה – הרשות), יחלו, לכל המוקדם, ביום התחילה או ביום מינוי יושב ראש רשות החשמל הראשון כאמור בסעיף קטן (ג), לפי המאוחר;

(2) לא מונה יושב ראש רשות החשמל הראשון כאמור בפסקה (1), לא ימונה יושב ראש זמני לרשות, והמנהל הכללי של משרד התשתיות הלאומיות האנרגיה והמים, או נציג השר מקרב עובדי משרדו, והממונה על התקציבים במשרד האוצר, או נציג שר האוצר מקרב עובדי משרד האוצר, יהיו רשאים למלא יחד את תפקידי הרשות ויוקנו להם במשותף סמכויות הרשות וסמכויות יושב ראש הרשות, והכול למעט לעניין תעקיפים.

(ה) עובדי המדינה שעבדו ברשות לשירותים ציבוריים – חשמל בהתאם להוראות סעיף 43 לחוק משק החשמל, ועובדי המדינה שעבדו ביחידת מינהל החשמל במשרד התשתיות הלאומיות, האנרגיה והמים ערב יום התחילה, יהיו ביום התחילה לעובדים ברשות וימשיכו להיות עובדי המדינה, והכול בהתאם להוראות סעיף 43 לחוק משק החשמל.

(ו) על אף האמור בסעיף 60(ד12) לחוק משק החשמל, ניתן לתת רישיון הספקה לחברה כאמור באותו סעיף שהיא בעלת רישיון חלוקה, עד י"ז בטבת התשפ"א (1 בינואר 2021), ובלבד שניתן לה רישיון הספקה לפי הסעיף האמור, לאחר תחילתו של הסעיף האמור.

בנימין נתניהו משה כחלון

ראש הממשלה שר האוצר

ראובן ריבלין יולי יואל אדלשטיין

נשיא המדינה יושב ראש הכנסת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשע"ו מס' 2510](http://www.nevo.co.il/law_word/law14/law-2510.pdf) מיום 30.11.2015 עמ' 39 ([ה"ח הממשלה תשע"ה מס' 951](http://www.nevo.co.il/Law_word/law15/memshala-951.pdf) עמ' 1352).

   תוקן [ס"ח תשע"ו מס' 2576](http://www.nevo.co.il/law_word/law14/law-2576.pdf) מיום 11.8.2016 עמ' 1187 ([ה"ח הממשלה תשע"ו מס' 1064](http://www.nevo.co.il/Law_word/law15/memshala-1064.pdf) עמ' 1220) – תיקון מס' 1 בסעיף 8 לחוק תקציב המדינה לשנים 2017 ו-2018 (הוראות מיוחדות) (הוראת שעה), תשע"ו-2016.

   [ס"ח תשע"ו מס' 2582](http://www.nevo.co.il/law_word/law14/law-2582.pdf) מיום 21.8.2016 עמ' 1264 ([ה"ח הממשלה תשע"ו מס' 1032](http://www.nevo.co.il/Law_word/law15/memshala-1032.pdf) עמ' 890) – תיקון מס' 2 בסעיף 23 לחוק הפיקוח על שירותים פיננסיים (תיקוני חקיקה), תשע"ו-2016; ר' סעיף 24 לענין תחילה.

   24. תחילתו של חוק זה ביום ל' בתשרי התשע"ז (1 בנובמבר 2016) (להלן – יום התחילה), ורשאי השר, בצו, באישור ועדת הכספים של הכנסת, לדחות את יום התחילה אם מצא כי הדחייה דרושה לשם היערכות להפעלת הוראות חוק זה.

   ת"ט [ס"ח תשע"ח מס' 2664](http://www.nevo.co.il/law_word/law14/law-2664.pdf) מיום 26.10.2017 עמ' 4.

   [ס"ח תשע"ח מס' 2732](http://www.nevo.co.il/law_word/law14/law-2732.pdf) מיום 16.7.2018 עמ' 749 ([ה"ח הכנסת תשע"ח מס' 792](http://www.nevo.co.il/Law_word/law16/knesset-792.pdf) עמ' 214) – תיקון מס' 3 בסעיף 3 לחוק התכנון והבנייה (תיקון מס' 125), תשע"ח-2018.

   יש לשים לב כי התיקונים העקיפים (לרבות הוראות תחילה, תחולה והוראות מעבר) אינם מופיעים בנוסח זה. ניתן לראות את נוסח ההוראות בחוברות הרשומות הרלוונטיות. [↑](#footnote-ref-1)
2. ר' [י"פ תשע"ז מס' 7495](https://www.nevo.co.il/law_word/law10/yalkut-7495.pdf) מיום 4.5.2017 עמ' 5554; תוקף ההוראה לשנה. [↑](#footnote-ref-2)