חוק התקציב לשנות הכספים 2011 ו-2012, תשע"א-2011

משפט פרטי וכלכלה – כספים – תקציב ומשק המדינה

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | תקציב ההוצאה וחלוקתו | [Go](#Seif2) | 2 |
| סעיף 3 | תקציב ההוצאה המותנית בהכנסה | [Go](#Seif3) | 2 |
| סעיף 4 | שיא כוח אדם | [Go](#Seif4) | 2 |
| סעיף 5 | תקציב מפעלים עסקיים | [Go](#Seif5) | 2 |
| סעיף 6 | הוראות לענין סעיפים מסוימים | [Go](#Seif6) | 3 |
| סעיף 7 | תקציב התאמות | [Go](#Seif7) | 3 |
| סעיף 7 | תחילה | [Go](#Seif9) | 3 |
| סעיף 8 | פרסום | [Go](#Seif8) | 3 |

חוק התקציב לשנות הכספים 2011 ו-2012, תשע"א-2011[[1]](#footnote-1)\*

1. בחוק זה –

הגדרות

"סעיף תקציב" – סכום או מספר משרות הנקובים בשורת הכותרת שסימנה קו כפול מקוטע;

"תחום פעולה" – סכום או מספר משרות הנקובים בשורת הכותרת שסימנה קו נקודה;

"תכנית" – סכום או מספר משרות הנקובים בשורה בלי סימון;

"שנת הכספים 2011" – התקופה המתחילה ביום כ"ה בטבת התשע"א (1 בינואר 2011) והמסתיימת ביום ה' בטבת התשע"ב (31 בדצמבר 2011);

"שנת הכספים 2012" – התקופה המתחילה ביום ו' בטבת התשע"ב (1 בינואר 2012) והמסתיימת ביום י"ח בטבת התשע"ג (31 בדצמבר 2012);

כל מונח אחר – כמשמעותו בחוק יסודות התקציב, התשמ"ה-1985 (להלן – חוק יסודות התקציב).

2. (א) הממשלה רשאית להוציא בשנת הכספים 2011 סכום של 348,185,234 אלף שקלים חדשים; סכום זה מורכב מהתקציב לחישוב מגבלת ההוצאה בסכום של 271,196,234 אלף שקלים חדשים ומהתקציב לתשלום חובות, למעט תשלום חובות לביטוח לאומי, בסכום של 76,989,000 אלף שקלים חדשים; חלוקת סכום זה לחלקים וכל חלק ממנו לסעיפי תקציב, לתחומי פעולה ולתכניות, תהיה כמפורט בטור הראשון של התוספת הראשונה הנקרא "הוצאה".

תקציב ההוצאה וחלוקתו

(ב) הממשלה רשאית להוציא בשנת הכספים 2012 סכום של 365,916,172 אלף שקלים חדשים; סכום זה מורכב מהתקציב לחישוב מגבלת ההוצאה בסכום של 284,657,172 אלף שקלים חדשים ומהתקציב לתשלום חובות, למעט תשלום חובות לביטוח לאומי, בסכום של 81,259,000 אלף שקלים חדשים; חלוקת סכום זה לחלקים וכל חלק ממנו לסעיפי תקציב, לתחומי פעולה ולתכניות, תהיה כמפורט בטור הראשון של התוספת הראשונה הנקרא "הוצאה".

3. (א) נוסף על כל הסכומים שהממשלה רשאית להוציא לפי סעיף 2(א), היא רשאית להוציא בשנת הכספים 2011, כהוצאה מותנית בהכנסה, 18,652,664 אלף שקלים חדשים; חלוקת סכום זה לחלקים וכל חלק ממנו לסעיפי תקציב, לתחומי פעולה ולתכניות, תהיה כמפורט בטור השני של התוספת הראשונה הנקרא "הוצאה מותנית בהכנסה".

תקציב ההוצאה המותנית בהכנסה

(ב) נוסף על כל הסכומים שהממשלה רשאית להוציא לפי סעיף 2(ב), היא רשאית להוציא בשנת הכספים 2012, כהוצאה מותנית בהכנסה, 19,072,349 אלף שקלים חדשים; חלוקת סכום זה לחלקים וכל חלק ממנו לסעיפי תקציב, לתחומי פעולה ולתכניות, תהיה כמפורט בטור השני של התוספת הראשונה הנקרא "הוצאה מותנית בהכנסה".

4. (א) הממשלה רשאית, בשנת הכספים 2011, למלא 66,022 משרות שיא כוח אדם; חלוקת מספר זה לחלקים, וכל חלק ממנו לסעיפי תקציב, לתחומי פעולה ולתכניות, תהיה כמפורט בטור הרביעי של התוספת הראשונה הנקרא "שיא כוח אדם".

שיא כוח אדם

(ב) הממשלה רשאית, בשנת הכספים 2012, למלא 66,674.5 משרות שיא כוח אדם; חלוקת מספר זה לחלקים, וכל חלק ממנו לסעיפי תקציב, לתחומי פעולה ולתכניות, תהיה כמפורט בטור הרביעי של התוספת הראשונה הנקרא "שיא כוח אדם".

5. (א) נוסף על סכומים שהממשלה רשאית להוציא לפי סעיפים 2(א) ו-3(א), היא רשאית להוציא בשנת הכספים 2011 את הסכומים הנקובים בטור הראשון של החלק השני בתוספת השנייה (להלן – תקציב מפעלים עסקיים); חלוקת סכומים אלה לסעיפי תקציב, לתחומי פעולה ולתכניות, תהיה כמפורט באותו החלק.

תקציב מפעלים עסקיים

(ב) נוסף על סכומים שהממשלה רשאית להוציא לפי סעיפים 2(ב) ו-3(ב), היא רשאית להוציא בשנת הכספים 2012 את הסכומים הנקובים בטור הראשון של החלק השני בתוספת השנייה (להלן – תקציב מפעלים עסקיים); חלוקת סכומים אלה לסעיפי תקציב, לתחומי פעולה ולתכניות, תהיה כמפורט באותו החלק.

(ג) נוסף על מספר המשרות שהממשלה רשאית למלא לפי סעיף 4(א), בשנת הכספים 2011, היא רשאית למלא 19,391 משרות במפעלים העסקיים; חלוקת מספר זה לסעיפי תקציב, לתחומי פעולה ולתכניות, תהיה כמפורט בטור השלישי של החלק השני של תקציב המפעלים העסקיים.

(ד) נוסף על מספר המשרות שהממשלה רשאית למלא לפי סעיף 4(ב), בשנת הכספים 2012, היא רשאית למלא 19,385 משרות במפעלים העסקיים; חלוקת מספר זה לסעיפי תקציב, לתחומי פעולה ולתכניות, תהיה כמפורט בטור השלישי של החלק השני של תקציב המפעלים העסקיים.

(ה) תחזית ההכנסות לכיסוי תקציב המפעלים העסקיים בשנת הכספים 2011, היא כמפורט בחלק הראשון של התוספת השנייה.

(ו) תחזית ההכנסות לכיסוי תקציב המפעלים העסקיים בשנת הכספים 2012, היא כמפורט בחלק הראשון של התוספת השנייה.

6. לפי בקשת שר האוצר לגבי שימוש ברזרבה הכללית, לפי סעיף 12 לחוק יסודות התקציב, למטרה שבמסגרת הפעילות של משרד ראש הממשלה – תבוא, בשנות הכספים 2011 ו-2012, במקום הוועדה, ועדה מיוחדת שתמנה ועדת החוץ והביטחון של הכנסת מקרב חבריה.

הוראות לענין סעיפים מסוימים

7. השימוש בתקציב שבתכנית "תקציב התאמות" שבסעיף הרזרבה הכללית, ייעשה לפי הוראות סעיף 1(א)(5) לחוק-יסוד: תקציב המדינה לשנים 2009 עד 2012 (הוראות מיוחדות) (הוראת שעה), וסעיף 179א לחוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010), התשס"ט-2009.

תקציב התאמות

7. תחילתו של חוק זה ביום כ"ה בטבת התשע"א (1 בינואר 2011).

תחילה

8. חוק זה יפורסם ברשומות בתוך שלושה חודשים מיום קבלתו.

פרסום

**התקציב**

(הושמט)

בנימין נתניהו יובל שטייניץ

ראש הממשלה שר האוצר

שמעון פרס ראובן ריבלין

נשיא המדינה יושב ראש הכנסת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשע"א מס' 2282](http://www.nevo.co.il/Law_word/law14/law-2282.pdf) מיום 16.3.2011 עמ' 412. [↑](#footnote-ref-1)