חוק התקציב לשנות הכספים 2017 ו-2018, תשע"ז-2017

משפט פרטי וכלכלה – כספים – תקציב ומשק המדינה

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 2 |
| סעיף 1 | הגדרות | [Go](#Seif1) | 2 |
|  | פרק ב': התקציב לשנת הכספים 2017 | [Go](#med1) | 2 |
| סעיף 2 | תקציב ההוצאה לשנת הכספים 2017 | [Go](#Seif2) | 2 |
| סעיף 3 | תקציב ההוצאה המותנית בהכנסה לשנת הכספים 2017 | [Go](#Seif3) | 2 |
| סעיף 4 | הרשאה להתחייב לשנת הכספים 2017 | [Go](#Seif9) | 2 |
| סעיף 5 | שיא כוח אדם לשנת הכספים 2017 | [Go](#Seif10) | 2 |
| סעיף 6 | מפעלים עסקיים תקציב, הרשאה להתחייב, שיא כוח אדם ותחזית תקבולים לשנת הכספים 2017 | [Go](#Seif4) | 2 |
|  | פרק ג': התקציב לשנת הכספים 2018 | [Go](#med2) | 3 |
| סעיף 7 | תקציב ההוצאה לשנת הכספים 2018 | [Go](#Seif11) | 3 |
| סעיף 8 | תקציב ההוצאה המותנית בהכנסה לשנת הכספים 2018 | [Go](#Seif5) | 3 |
| סעיף 9 | הרשאה להתחייב לשנת הכספים 2018 | [Go](#Seif6) | 3 |
| סעיף 10 | שיא כוח אדם לשנת הכספים 2018 | [Go](#Seif7) | 3 |
| סעיף 11 | מפעלים עסקיים תקציב, הרשאה להתחייב, שיא כוח אדם ותחזית תקבולים לשנת הכספים 2018 | [Go](#Seif8) | 3 |
|  | פרק ד': הוראות שונות | [Go](#med3) | 3 |
| סעיף 12 | תחולת חוק יסודות התקציב | [Go](#Seif12) | 3 |
| סעיף 13 | תחילה | [Go](#Seif13) | 4 |
| סעיף 14 | פרסום | [Go](#Seif14) | 4 |

חוק התקציב לשנות הכספים 2017 ו-2018, תשע"ז-2017[[1]](#footnote-1)\*

פרק א': פרשנות

1. (א) בחוק זה –

הגדרות

"חוק יסודות התקציב" – חוק יסודות התקציב, התשמ"ה-1985;

"סעיף תקציב" – סעיף בתוספת הראשונה, בתוספת השנייה, בתוספת השלישית או בתוספת הרביעית הקובע את ההוצאות של משרד ממשלתי, של רשות ציבורית או של גוף ציבורי או של נושא בעל היקף או חשיבות המצדיקים את קביעתו בסעיף נפרד, המחולק לתחומי פעולה לפי הצורך;

"שנת הכספים 2017" – התקופה המתחילה ביום ג' בטבת התשע"ז (1 בינואר 2017) ומסתיימת ביום י"ג בטבת התשע"ח (31 בדצמבר 2017);

"שנת הכספים 2018" – התקופה המתחילה ביום י"ד בטבת התשע"ח (1 בינואר 2018) ומסתיימת ביום כ"ג בטבת התשע"ט (31 בדצמבר 2018);

"תחום פעולה" – חלק של סעיף תקציב המוקצה לעניין מסוים, המחולק לתכניות לפי הצורך;

"תכנית" – חלק של תחום פעולה המוקצה לעניין מסוים.

(ב) לכל מונח אחר בחוק זה תהיה המשמעות הנודעת לו בחוק יסודות התקציב.

פרק ב': התקציב לשנת הכספים 2017

2. (א) הממשלה רשאית להוציא בשנת הכספים 2017 סכום של 446,817,453,000 שקלים חדשים (להלן – תקציב ההוצאה לשנת 2017), המורכב מתקציב רגיל בסך 319,761,943,000 שקלים חדשים ומתקציב פיתוח וחשבון הון בסך 127,055,510,000 שקלים חדשים.

תקציב ההוצאה לשנת הכספים 2017

(ב) חלוקת תקציב ההוצאה לשנת 2017 לסעיפי תקציב, לתחומי פעולה ולתכניות, תהיה כמפורט בתוספת הראשונה, בטור שכותרתו "הוצאה".

3. (א) נוסף על תקציב ההוצאה לשנת 2017 רשאית הממשלה להוציא בשנת הכספים 2017, כהוצאה מותנית בהכנסה כמשמעותה בסעיף 5(א) ו-(ב) לחוק יסודות התקציב (להלן – תקציב ההוצאה המותנית בהכנסה לשנת 2017), סכום של 44,917,387,000 שקלים חדשים, המורכב מתקציב רגיל בסך 33,869,212,000 שקלים חדשים ומתקציב פיתוח וחשבון הון בסך 11,048,175,000 שקלים חדשים.

תקציב ההוצאה המותנית בהכנסה לשנת הכספים 2017

(ב) חלוקת תקציב ההוצאה המותנית בהכנסה לשנת 2017 לסעיפי תקציב, לתחומי פעולה ולתכניות, תהיה כמפורט בתוספת הראשונה, בטור שכותרתו "הוצאה מותנית בהכנסה".

4. הממשלה רשאית להתחייב בשנת הכספים 2017, בגבולות הסכומים הנקובים בתוספת הראשונה ביחס לכל סעיף תקציב, תכנית ותחום פעולה, בטור שכותרתו "הרשאה להתחייב".

הרשאה להתחייב לשנת הכספים 2017

5. (א) הממשלה רשאית, בשנת הכספים 2017, למלא משרות עד לשיא כוח אדם של 93,999 משרות.

שיא כוח אדם לשנת הכספים 2017

(ב) חלוקת שיא כוח האדם האמור בסעיף קטן (א) לסעיפי תקציב, לתחומי פעולה ולתכניות, תהיה כמפורט בתוספת הראשונה, בטור שכותרתו "שיא כוח אדם" ובטור שכותרתו "משרות עב"צ (עבודה בלתי צמיתה)".

6. (א) נוסף על תקציב ההוצאה לשנת 2017 ועל תקציב ההוצאה המותנית בהכנסה לשנת 2017, רשאית הממשלה להוציא בשנת הכספים 2017 במסגרת תקציב מפעלים עסקיים סכום של 22,333,294,000 שקלים חדשים; חלוקת הסכום האמור לסעיפי תקציב, לתחומי פעולה ולתכניות, תהיה כמפורט בתוספת השנייה, בטור שכותרתו "הוצאה".

מפעלים עסקיים – תקציב, הרשאה להתחייב, שיא כוח אדם ותחזית תקבולים לשנת הכספים 2017

(ב) נוסף על ההרשאה להתחייב כאמור בסעיף 4, רשאית הממשלה בשנת הכספים 2017 להתחייב במסגרת תקציב מפעלים עסקיים, בגבולות הסכומים הנקובים בתוספת השנייה ביחס לכל סעיף תקציב, תחום פעולה ותכנית, בטור שכותרתו "הרשאה להתחייב".

(ג) נוסף על מספר המשרות שהממשלה רשאית למלא בשנת הכספים 2017 לפי סעיף 5(א), רשאית הממשלה בשנת הכספים 2017 למלא משרות במפעלים עסקיים עד לשיא כוח אדם של 26,838 משרות; חלוקת שיא כוח האדם האמור לסעיפי תקציב, לתחומי פעולה ולתכניות, תהיה כמפורט בתוספת השנייה, בטור שכותרתו "שיא כוח אדם" ובטור שכותרתו "משרות עב"צ (עבודה בלתי צמיתה)".

(ד) תחזית התקבולים לכיסוי תקציב המפעלים העסקיים בשנת הכספים 2017, היא כמפורט בתוספת השנייה.

פרק ג': התקציב לשנת הכספים 2018

7. (א) הממשלה רשאית להוציא בשנת הכספים 2018 סכום של 460,012,622,000 שקלים חדשים (להלן – תקציב ההוצאה לשנת 2018), המורכב מתקציב רגיל בסך 337,058,660,000 שקלים חדשים ומתקציב פיתוח וחשבון הון בסך 122,953,962,000 שקלים חדשים.

תקציב ההוצאה לשנת הכספים 2018

(ב) חלוקת תקציב ההוצאה לשנת 2018 לסעיפי תקציב, לתחומי פעולה ולתכניות, תהיה כמפורט בתוספת השלישית, בטור שכותרתו "הוצאה".

8. (א) נוסף על תקציב ההוצאה לשנת 2018 רשאית הממשלה להוציא בשנת הכספים 2018, כהוצאה מותנית בהכנסה כמשמעותה בסעיף 5(א) ו-(ב) לחוק יסודות התקציב (להלן – תקציב ההוצאה המותנית בהכנסה לשנת 2018), סכום של 41,959,581,000 שקלים חדשים, המורכב מתקציב רגיל בסך 31,558,557,000 שקלים חדשים ומתקציב פיתוח וחשבון הון בסך 10,401,024,000 שקלים חדשים.

תקציב ההוצאה המותנית בהכנסה לשנת הכספים 2018

(ב) חלוקת תקציב ההוצאה המותנית בהכנסה לשנת 2018 לסעיפי תקציב, לתחומי פעולה ולתכניות, תהיה כמפורט בתוספת השלישית, בטור שכותרתו "הוצאה מותנית בהכנסה".

9. הממשלה רשאית להתחייב בשנת הכספים 2018, בגבולות הסכומים הנקובים בתוספת השלישית ביחס לכל סעיף תקציב, תחום פעולה ותכנית, בטור שכותרתו "הרשאה להתחייב".

הרשאה להתחייב לשנת הכספים 2018

10. (א) הממשלה רשאית, בשנת הכספים 2018, למלא משרות עד לשיא כוח אדם של 94,491 משרות.

שיא כוח אדם לשנת הכספים 2018

(ב) חלוקת שיא כוח האדם האמור בסעיף קטן (א) לסעיפי תקציב, לתחומי פעולה ולתכניות, תהיה כמפורט בתוספת השלישית, בטור שכותרתו "שיא כוח אדם" ובטור שכותרתו "משרות עב"צ (עבודה בלתי צמיתה)".

11. (א) נוסף על תקציב ההוצאה לשנת 2018 ועל תקציב ההוצאה המותנית בהכנסה לשנת 2018, רשאית הממשלה להוציא בשנת הכספים 2018 במסגרת תקציב מפעלים עסקיים סכום של 22,273,038,000 שקלים חדשים; חלוקת הסכום האמור לסעיפי תקציב, לתחומי פעולה ולתכניות, תהיה כמפורט בתוספת הרביעית, בטור שכותרתו "הוצאה".

מפעלים עסקיים – תקציב, הרשאה להתחייב, שיא כוח אדם ותחזית תקבולים לשנת הכספים 2018

(ב) נוסף על ההרשאה להתחייב כאמור בסעיף 9, רשאית הממשלה בשנת הכספים 2018 להתחייב במסגרת תקציב מפעלים עסקיים, בגבולות הסכומים הנקובים בתוספת הרביעית ביחס לכל סעיף תקציב, תחום פעולה ותכנית, בטור שכותרתו "הרשאה להתחייב".

(ג) נוסף על מספר המשרות שהממשלה רשאית למלא בשנת הכספים 2018 לפי סעיף 10(א), רשאית הממשלה בשנת הכספים 2018 למלא משרות במפעלים עסקיים עד לשיא כוח אדם של 28,249 משרות; חלוקת שיא כוח האדם האמור לסעיפי תקציב, לתחומי פעולה ולתכניות, תהיה כמפורט בתוספת הרביעית, בטור שכותרתו "שיא כוח אדם" ובטור שכותרתו "משרות עב"צ (עבודה בלתי צמיתה)".

(ד) תחזית התקבולים לכיסוי תקציב המפעלים העסקיים בשנת הכספים 2018, היא כמפורט בתוספת הרביעית.

פרק ד': הוראות שונות

12. אין בהוראות חוק זה כדי לגרוע מהוראות חוק יסודות התקציב, וכל שינוי בסכומים הנקובים בחוק זה ובאופן חלוקתם ייעשה בהתאם להוראות החוק האמור.

תחולת חוק יסודות התקציב

13. תחילתו של חוק זה ביום ג' בטבת התשע"ז (1 בינואר 2017).

תחילה

14. חוק זה יפורסם ברשומות בתוך שלושה חודשים מיום קבלתו.

פרסום

**הצעת התקציב**

(הושמטה)

בנימין נתניהו משה כחלון

ראש הממשלה שר האוצר

ראובן ריבלין יולי יואל אדלשטיין

נשיא המדינה יושב ראש הכנסת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשע"ז מס' 2634](http://www.nevo.co.il/law_word/law14/law-2634.pdf) מיום 6.4.2017 עמ' 706 ([ה"ח הממשלה תשע"ז מס' 1082](http://www.nevo.co.il/Law_word/law15/memshala-1082.pdf) עמ' 6). [↑](#footnote-ref-1)