חוק התרבות והאמנות, התשס"ג-2002

רשויות ומשפט מנהלי – תרבות, פנאי ומועדים

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | מינוי המועצה ומטרותיה | סעיף 2 |
| 2 | [Go](#Seif2) | תפקידי המועצה | סעיף 3 |
| 2 | [Go](#Seif3) | הרכב המועצה | סעיף 4 |
| 3 | [Go](#Seif4) | תקופת הכהונה | סעיף 5 |
| 3 | [Go](#Seif5) | פקיעת כהונה | סעיף 6 |
| 3 | [Go](#Seif6) | העברה מכהונה | סעיף 7 |
| 3 | [Go](#Seif7) | תוקף פעולות | סעיף 8 |
| 3 | [Go](#Seif8) | ניגוד ענינים | סעיף 9 |
| 3 | [Go](#Seif9) | ועדות משנה | סעיף 10 |
| 3 | [Go](#Seif10) | דרכי פעולה | סעיף 11 |
| 3 | [Go](#Seif11) | תקציב וגמול | סעיף 12 |
| 4 | [Go](#Seif12) | ביצוע ותקנות | סעיף 13 |
| 4 | [Go](#Seif13) | מינוי מועצה ראשונה והוראת מעבר | סעיף 14 |
| 4 | [Go](#Seif14) | שמירת דינים ותיאום | סעיף 15 |
| 4 | [Go](#Seif15) | תחילה | סעיף 16 |

חוק התרבות והאמנות, התשס"ג-2002[[1]](#footnote-1)\*

1. בחוק זה –

הגדרות

"תחום פעולה" ו"סעיף תקציב" – כהגדרתם בחוק תקציב שנתי, כמשמעותו בחוק יסודות התקציב, התשמ"ה-1985;

"תרבות ואמנות" – כל פעילות תרבותית ואמנותית בתחום חיי היצירה והרוח;

"הועדה" – ועדת החינוך והתרבות של הכנסת;

"השר" – שר המדע התרבות והספורט.

2. (א) הממשלה תמנה את המועצה הישראלית לתרבות ואמנות (בחוק זה – המועצה), על פי הצעת השר.

מינוי המועצה ומטרותיה

(ב) המועצה תייעץ לממשלה ולשר בתחומי התרבות והאמנות המתייחסים לנושאים הנוגעים לתחום פעולה תרבות בסעיף תקציב משרד המדע התרבות והספורט, ותמלא את התפקידים המוטלים עליה לפי הוראות חוק זה.

(ג) המועצה תפעל לשם קידום מדיניות של תרבות ואמנות, הנותנת ביטוי לחיי היצירה והרוח במדינת ישראל, תוך הבטחת חופש היצירה ומתן ביטוי למגוון התרבותי של החברה בישראל, להשקפות השונות הרווחות בה ולערכיה כמדינה יהודית ודמוקרטית.

3. אלה תפקידי המועצה:

תפקידי המועצה

(1) להציע לשר –

(א) תכנית רב שנתית למדיניות בתחומי התרבות והאמנות;

(ב) תכנית רב שנתית בנושא התמיכה במוסדות תרבות ואמנות;

(ג) יוזמות, פעולות, מפעלים והקמה של גופים חדשים בתחומי התרבות והאמנות;

(ד) יוזמות, פעולות ומפעלים לעידוד ולקידום היצירה והאמן, לרבות באמצעות מענקים, מלגות ופרסים;

(ה) הצעות בדבר חיזוק, טיפוח ועידוד של תחומי תרבות ואמנות חדשים;

(2) לגבש המלצות בנושאים בתחומי התרבות והאמנות או בנושאים שהשר ביקש שתדון בהם; ההמלצות יובאו לעיונו של השר;

(3) ליזום מחקרים בעניני תרבות ואמנות וקיום כנסים, ימי עיון ודיונים ציבוריים;

(4) לייעץ לשר לענין קביעת אמות מידה לתמיכה במוסדות תרבות ואמנות לפי סעיף 3א לחוק יסודות התקציב, התשמ"ה-1985, ובכלל זה לענין גיבוש כללים ועקרונות להכרה או לביטול הכרה לצורך תמיכה במוסדות תרבות ואמנות וכן לצורך מתן מעמד לענין חיקוקים אחרים[[2]](#footnote-2);

(5) לייעץ לממשלה ולשר בכל נושא הנוגע למדיניות בתחום התרבות והאמנות ובכל ענין הנוגע לביצוע חוק זה.

4. (א) המועצה תהיה בת תשעה עשר חברים לפחות ולא יותר משלושים ואחד חברים, והרכבה יהיה כאמור להלן:

הרכב המועצה

(תיקון מס' 1)   
תשס"ד-2004

(1) מחצית מהחברים לפחות יהיו בעלי מעמד בשדה היצירה, העשיה, הביצוע והמחקר בתחומי תרבות ואמנות שאינם עובדי המדינה;

(תיקון מס' 1)   
תשס"ד-2004

(2) שאר החברים יהיו מעורים בתחומי תרבות ואמנות שאינם עובדי המדינה.

(תיקון מס' 1) תשס"ד-2004

(ב) הממשלה, בהמלצת השר, תמנה את יושב ראש המועצה, מבין החברים האמורים בסעיף קטן (א).

(תיקון מס' 1) תשס"ד-2004

(ג) במועצה יינתן ייצוג הולם למגוון תחומי תרבות ואמנות לרבות ספרות, מוזיקה, אמנות פלסטית, תיאטרון, מחול ותרבות עממית; כן יינתן ייצוג הולם במועצה למגזרי אוכלוסיה שונים.

(ד) מינוי חברי המועצה יהיה לאחר שהשר התייעץ עם ארגונים המייצגים יוצרים, אמנים ועוסקים בתחומי תרבות ואמנות ועם גופים ציבוריים מתחומי התרבות והאמנות, כפי שקבע השר.

(ה) לא ימונה לחבר המועצה מי שהורשע בעבירה אשר מפאת מהותה, חומרתה או נסיבותיה אין הוא ראוי לשמש חבר המועצה.

מיום 22.2.2004

**תיקון מס' 1**

[ס"ח תשנ"ד מס' 1927](http://www.nevo.co.il/law_word/law14/LAW-1927.pdf) מיום 22.2.2004 עמ' 304 ([ה"ח 85](http://www.nevo.co.il/law_word/law15/MEMSHALA-85.pdf))

(א) המועצה תהיה בת ~~עשרים וחמישה~~ תשעה עשר חברים לפחות ולא יותר משלושים ואחד חברים, והרכבה יהיה כאמור להלן ~~או ביחס קרוב אליו ככל האפשר~~:

(1) ~~ארבע חמישיות מהחברים~~ מחצית מהחברים לפחות יהיו בעלי מעמד בשדה היצירה, העשיה, הביצוע והמחקר בתחומי תרבות ואמנות שאינם עובדי המדינה;

(2) ~~חמישית מהחברים~~ שאר החברים יהיו מעורים בתחומי תרבות ואמנות שאינם עובדי המדינה.

(ב) הממשלה, בהמלצת השר, תמנה את יושב ראש המועצה, מבין החברים האמורים ~~בסעיף קטן (א)(1)~~ בסעיף קטן (א).

5. (א) חברי המועצה יתמנו לתקופה של ארבע שנים.

תקופת הכהונה

(ב) על אף הוראות סעיף קטן (א), רשאית הממשלה להאריך את תקופת כהונתו של חבר מועצה בשנתיים נוספות.

6. חבר המועצה יחדל לכהן לפני תום תקופת כהונתו בהתקיים אחד מאלה:

פקיעת כהונה

(1) הוא התפטר במסירת כתב התפטרות לשר;

(2) חדל להתקיים בו התנאי שבסעיף 4(א) שמכוחו מונה;

(3) הוא הורשע בעבירה כאמור בסעיף 4(ה).

7. השר רשאי להעביר חבר מועצה מכהונתו לפני תום תקופת כהונתו בהתקיים אחד מאלה:

העברה מכהונה

(1) נבצר ממנו דרך קבע למלא את תפקידו;

(2) הוא נעדר בלא סיבה מוצדקת מארבע ישיבות רצופות של המועצה או מיותר משליש מהישיבות שקיימה המועצה בשנה אחת.

8. קיום המועצה, סמכויותיה ותוקף החלטותיה ופעולותיה לא ייפגעו מחמת שנתפנה מקומו של חבר בה או מחמת ליקוי במינויו או בהמשך כהונתו.

תוקף פעולות

9. לא יכהן כחבר במועצה מי שעלול להימצא, במישרין או בעקיפין, במצב של ניגוד ענינים בין תפקידו כחבר המועצה לבין ענין אישי או תפקיד אחר שלו.

ניגוד ענינים

10. (א) המועצה רשאית למנות ועדות משנה מבין חבריה ורשאית היא לצרף כחברים בועדות אלה גם מי שאינו נמנה עם חבריה, ובלבד שיושב ראש כל ועדה יהיה חבר המועצה וכן לפחות חמישית מחבריה יהיו חברי המועצה.

ועדות משנה

(ב) על חברי ועדות המשנה שאינם חברי המועצה יחולו הוראות סעיפים 4(ה) ו-6(3), כן יחולו עליהם הוראות סעיף 9 ואולם רשאי השר, באישור הועדה, לקבוע הוראות למניעת חשש לניגוד ענינים; קבע כאמור, יחולו ההוראות שקבע.

11. המועצה תקבע את דרכי מינוי ועדות המשנה ואת סדרי הדיון בישיבותיה ובישיבות ועדות המשנה, ככל שלא נקבעו לפי חוק זה.

דרכי פעולה

12. (א) התקציב השנתי לתרבות ואמנות וכן תקציב המועצה ייקבעו בתחום פעולה - תרבות, בסעיף תקציב המשרד האחראי על תחום התרבות בחוק התקציב השנתי.

תקציב וגמול

(ב) השר רשאי להחליט על תשלום גמול לבעלי תפקידים מסוימים מבין חברי המועצה או ועדות המשנה שלה בשיעור שיקבע, הכל בהסכמת שר האוצר.

13. השר ממונה על ביצוע חוק זה והוא רשאי, באישור הועדה, להתקין תקנות בכל הנוגע לביצועו.

ביצוע ותקנות

14. הממשלה תמנה את המועצה הראשונה לפי חוק זה עד ליום ז' בטבת התשס"ד (1 בינואר 2004); עד למינוי המועצה הראשונה יהיו נתונות למועצה הציבורית לתרבות ולאמנות אשר מונתה לפי החלטת הממשלה מיום ו' באב התשמ"ב (26 ביולי 1982), כל הסמכויות והתפקידים הנתונים למועצה לפי חוק זה.

מינוי מועצה ראשונה והוראת מעבר

15. אין בהוראות חוק זה כדי לגרוע מסמכות המועצה לקולנוע לפי חוק הקולנוע, התשנ"ט-1999, מסמכות מועצת המוזיאונים לפי חוק המוזיאונים, התשמ"ג-1983, ומסמכות המועצה לספריות ציבוריות לפי חוק הספריות הציבוריות, התשל"ה-1975; בפעולותיה של המועצה לפי חוק זה בענינים הנוגעים לסמכות המועצות האמורות תפעל המועצה בתיאום עמן.

שמירת דינים ותיאום

16. תחילתו של חוק זה בתום שלושה חודשים מיום פרסומו.

תחילה

  אריאל שרון    אריאל שרון

  ראש הממשלה    שר המדע התרבות והספורט

משה קצב    אברהם בורג

נשיא המדינה    יושב ראש הכנסת

1. \* פורסם [ס"ח תשס"ג מס' 1874](http://www.nevo.co.il/law_word/law14/LAW-1874.pdf) מיום 20.11.2002 עמ' 64 ([ה"ח תשס"ב מס' 3178](http://www.nevo.co.il/law_word/law17/PROP-3178.pdf) עמ' 914).

   תוקן [ס"ח תשס"ד מס' 1927](http://www.nevo.co.il/law_word/law14/LAW-1927.pdf) מיום 22.2.2004 עמ' 304 ([ה"ח הממשלה תשס"ד מס' 85](http://www.nevo.co.il/Law_word/law15/MEMSHALA-85.pdf) עמ' 352) – תיקון תשס"ד-2004. [↑](#footnote-ref-1)
2. ר' [י"פ תשס"ו מס' 5500](http://www.nevo.co.il/Law_word/law10/yalkut-5500.pdf) מיום 27.2.2006 עמ' 2056. [↑](#footnote-ref-2)