חוק זכויות הסטודנט, תשס"ז-2007

רשויות ומשפט מנהלי – חינוך – סטודנטים

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 3 |
| סעיף 1 | הגדרות | [Go](#Seif1) | 3 |
|  | פרק ב': עקרונות יסוד | [Go](#med1) | 4 |
| סעיף 2 | מטרה | [Go](#Seif2) | 4 |
| סעיף 3 | הזכות להשכלה גבוהה | [Go](#Seif3) | 4 |
| סעיף 4 | איסור הפליה | [Go](#Seif4) | 4 |
| סעיף 5 | חופש הביטוי של סטודנטים | [Go](#Seif5) | 4 |
| סעיף 6 | חופש ההתארגנות של סטודנטים | [Go](#Seif6) | 4 |
| סעיף 7 | מימוש זכויות | [Go](#Seif7) | 4 |
| סעיף 8 | פרסום הוראות החוק | [Go](#Seif8) | 4 |
|  | פרק ג': רישום ללימודים, קבלה למוסדות והוראות לענין לימודים | [Go](#med2) | 4 |
| סעיף 9 | תנאי קבלה | [Go](#Seif9) | 4 |
| סעיף 10 | דמי רישום | [Go](#Seif10) | 5 |
| סעיף 11 | מסירת מידע על ידי מועמד | [Go](#Seif11) | 5 |
| סעיף 12 | זכות בחירה של תחום לימודים | [Go](#Seif12) | 5 |
| סעיף 13 | תעודת סטודנט | [Go](#Seif13) | 5 |
| סעיף 14 | מלגות | [Go](#Seif14) | 5 |
| סעיף 15 | בחינות ועבודות | [Go](#Seif15) | 5 |
| סעיף 16 | זכות להשעיית הלימודים | [Go](#Seif16) | 5 |
| סעיף 17 | כללי התנהגות ותקנון משמעת | [Go](#Seif17) | 5 |
| סעיף 18 | ועדת משמעת וועדת ערעורים | [Go](#Seif18) | 5 |
| סעיף 19 | הליכים משמעתיים, זכות טיעון וזכות ערעור | [Go](#Seif19) | 5 |
|  | פרק ג'1: התאמות לסטודנטים המשרתים בשירות מילואים | [Go](#med3) | 6 |
| סעיף 19א | התאמות לסטודנטים המשרתים בשירות מילואים | [Go](#Seif28) | 6 |
|  | פרק ג'2: התאמות עקב טיפולי פוריות, היריון, לידה, אימוץ או קבלת ילד כהורה מיועד או כהורה במשפחת אומנה | [Go](#med4) | 6 |
| סעיף 19ב | התאמות עקב טיפולי פוריות, היריון, לידה, אימוץ או קבלת ילד כהורה מיועד או כהורה במשפחת אומנה | [Go](#Seif32) | 6 |
|  | פרק ד': אגודת הסטודנטים במוסד | [Go](#med5) | 7 |
| סעיף 20 | בחירות לאגודת הסטודנטים | [Go](#Seif20) | 7 |
| סעיף 21 | תקנון אגודת הסטודנטים | [Go](#Seif21) | 7 |
|  | פרק ד'1: ארגון הסטודנטים הארצי היציג | [Go](#med6) | 7 |
| סעיף 21א | הכרה בארגון סטודנטים כארגון הסטודנטים הארצי היציג | [Go](#Seif33) | 7 |
| סעיף 21ב | שימוש בשם ארגון הסטודנטים היציג | [Go](#Seif34) | 7 |
| סעיף 21ג | מסירת עותקים מבקשה לאישור תקנון או לשינוי בתקנון וממצאי בדיקה | [Go](#Seif35) | 7 |
| סעיף 21ד | קבלה לארגון הסטודנטים היציג | [Go](#Seif36) | 7 |
| סעיף 21ה | זכויות אגודות סטודנטים בארגון הסטודנטים היציג ובחירת יושב ראש הארגון | [Go](#Seif37) | 8 |
| סעיף 21ו | אי תלות מפלגתית | [Go](#Seif38) | 8 |
| סעיף 21ז | תפקידיו ומטרותיו של ארגון הסטודנטים היציג | [Go](#Seif39) | 8 |
| סעיף 21ח | תשלומים לארגון הסטודנטים היציג ופרסום דוחות | [Go](#Seif40) | 8 |
|  | פרק ה': נציב קבילות סטודנטים | [Go](#med7) | 8 |
| סעיף 22 | נציב קבילות סטודנטים | [Go](#Seif22) | 8 |
|  | פרק ה'1: יום הסטודנט הלאומי | [Go](#med8) | 8 |
| סעיף 22א | מטרת פרק ה'1 | [Go](#Seif29) | 9 |
| סעיף 22ב | יום הסטודנט הלאומי | [Go](#Seif30) | 9 |
|  | פרק ו': הוראות שונות | [Go](#med9) | 9 |
| סעיף 22ג | תחולת הוראות על מוסד לאמנות | [Go](#Seif31) | 9 |
| סעיף 23 | שמירת דינים | [Go](#Seif23) | 9 |
| סעיף 24 | ביצוע ותקנות | [Go](#Seif24) | 9 |
| סעיף 25 | תיקון חוק המועצה להשכלה גבוהה מס' 15 | [Go](#Seif25) | 9 |
| סעיף 26 | תיקון פקודת מס הכנסה מס' 156 | [Go](#Seif26) | 9 |
| סעיף 27 | תחילה | [Go](#Seif27) | 10 |

חוק זכויות הסטודנט, תשס"ז-2007[[1]](#footnote-1)\*

פרק א': פרשנות

1. בחוק זה –

הגדרות

"אגודת סטודנטים" – גוף הנבחר על ידי סטודנטים בהתאם להוראות פרק ד';

"ארגון הסטודנטים היציג" – תאגיד שהוכר לפי סעיף 21א;

(תיקון מס' 6) תשע"ו-2016

מיום 1.1.2017

**תיקון מס' 6**

[ס"ח תשע"ו מס' 2578](http://www.nevo.co.il/law_word/law14/law-2578.pdf) מיום 16.8.2016 עמ' 1206 ([ה"ח 656](http://www.nevo.co.il/Law_word/law16/knesset-656.pdf))

**הוספת הגדרת "ארגון הסטודנטים היציג"**

"המועצה להשכלה גבוהה" – המועצה להשכלה גבוהה כמשמעותה בחוק המועצה להשכלה גבוהה, התשי"ח-1958 (להלן – חוק המועצה להשכלה גבוהה);

"מוסד" – מוסד שהוא אחד מאלה:

(1) מוסד שהוכר לפי סעיף 9 לחוק המועצה להשכלה גבוהה;

(2) מוסד שקיבל תעודת היתר או אישור לפי סעיף 21א לחוק המועצה להשכלה גבוהה;

(3) מוסד שהתואר שהוא מעניק הוכר לפי סעיף 28א לחוק המועצה להשכלה גבוהה;

(4) מוסד שקיבל רישיון לפי סעיפים 25ג ו-25ד לחוק המועצה להשכלה גבוהה או רישיון זמני לפי סעיף 25ט לחוק המועצה להשכלה גבוהה;

(5) מוסד להכשרת הנדסאים וטכנאים שבפיקוח משרד התעשיה המסחר והתעסוקה;

(6) מוסד להכשרת עובדי הוראה בישראל;

(7) מכינה קדם אקדמית במסגרת המוסדות המנויים בפסקאות (1) עד (6);

(8) מוסד לאמנות;

(תיקון מס' 3) תש"ע-2010

מיום 28.7.2010

**תיקון מס' 3**

[ס"ח תש"ע מס' 2254](http://www.nevo.co.il/Law_word/law14/law-2254.pdf) מיום 28.7.2010 עמ' 632 ([ה"ח 321](http://www.nevo.co.il/Law_word/law16/knesset-321.pdf))

**הוספת פסקה (8) להגדרת "מוסד"**

"מוסד לאמנות" – מוסד על-תיכוני או מסלול לימודים במוסד על-תיכוני בתחומי האמנות, לרבות בית ספר לקולנוע, לתאטרון, למשחק, למחול, לאמנות פלסטית, למוסיקה, לצילום או לכתיבה יוצרת, שאינו מוסד כאמור בפסקאות (1) עד (4) להגדרה "מוסד", ואשר מי ששר התרבות והספורט הסמיכו לעניין זה אישר כי מתקיים בו אחד מאלה:

(תיקון מס' 3) תש"ע-2010

(1) לומדים בו למעלה מ-200 תלמידים, מספר שנות הלימודים הנהוג בו הוא שלוש לפחות, מספר שעות הלימוד הכולל הנהוג בכל שנות הלימודים בו הוא 1,680 לפחות ומספר השעות הנהוג בכל יום לימודים הוא ארבע לפחות;

(2) לומדים בו בין 70 ל-200 תלמידים, מספר שנות הלימודים הנהוג בו הוא שלוש לפחות, מספר שעות הלימוד הכולל הנהוג בכל שנות הלימודים בו הוא 1,680 לפחות ומספר השעות הנהוג בכל יום לימודים הוא ארבע לפחות;

(3) הוא מוסד שמתקיימים בו התנאים שנקבעו לפי סעיף 24(ב)(1);

מיום 28.7.2010

**תיקון מס' 3**

[ס"ח תש"ע מס' 2254](http://www.nevo.co.il/Law_word/law14/law-2254.pdf) מיום 28.7.2010 עמ' 632 ([ה"ח 321](http://www.nevo.co.il/Law_word/law16/knesset-321.pdf))

**הוספת הגדרת "מוסד לאמנות"**

"מוסד להשכלה גבוהה" – מוסד המנוי בפסקאות (1) עד (4) להגדרה "מוסד";

(תיקון מס' 6) תשע"ו-2016

מיום 1.1.2017

**תיקון מס' 6**

[ס"ח תשע"ו מס' 2578](http://www.nevo.co.il/law_word/law14/law-2578.pdf) מיום 16.8.2016 עמ' 1206 ([ה"ח 656](http://www.nevo.co.il/Law_word/law16/knesset-656.pdf))

**הוספת הגדרת "מוסד להשכלה גבוהה"**

"מועמד" – מועמד לקבלה ללימודים במוסד;

"סטודנט" – תלמיד הלומד במוסד;

"רישום ללימודים" – בקשה של מועמד להתקבל ללימודים במוסד;

"השר" – שר החינוך.

פרק ב': עקרונות יסוד

2. מטרתו של חוק זה לקבוע עקרונות לזכויות האזרח הישראלי ותושב ישראל לנגישות להשכלה גבוהה, ועקרונות לזכויות הסטודנט, מתוך הכרה במחויבות החברה בישראל לזכויות אלה ולשוויון הזדמנויות בהשכלה גבוהה.

מטרה

3. לכל אזרח ישראלי או תושב ישראל הזכות לשוויון הזדמנויות בקבלה ללימודים במוסד לצורך רכישת השכלה גבוהה והשכלה על תיכונית, בכפוף להוראות חוק זה.

הזכות להשכלה גבוהה

4. (א) מוסד לא יפלה מועמדים או סטודנטים מטעמים עדתיים או מטעמי ארץ המוצא שלהם או של הוריהם, רקעם החברתי-כלכלי או מטעמים של דת, לאום, מין או מקום מגורים, בכל אחד מאלה:

איסור הפליה

(1) רישום ללימודים וקבלה למוסד;

(2) קבלה לתחומי לימוד;

(3) קבלה למסלולי לימוד מיוחדים.

(ב) לא יראו הפליה לפי סעיף קטן (א) בקיומם של מוסדות נפרדים או של מסלולי לימוד נפרדים לגברים ולנשים מטעמי דת, של מסלולי לימוד נפרדים לצורך קידום קבוצות אוכלוסיה מסוימות ושל תנאי קבלה מקלים לפי סעיף 9(ב).

(ג) טופסי הרישום ללימודים לא יכללו דרישת חובה לספק מידע על אודות ארץ המוצא של המועמד או של הוריו, דת או לאום; אין בהוראת סעיף קטן זה כדי למנוע בקשה לקבל מידע כאמור, בטופס נפרד, בהסכמת המועמד, וכן לענין קבלה למסלולי לימוד נפרדים לגברים ולנשים מטעמי דת או למסלולי לימוד נפרדים לצורך קידום קבוצות אוכלוסיות מסוימות או לענין תנאי קבלה מקלים לפי סעיף 9(ב).

5. בלי לגרוע מכל זכות המוקנית לפי כל דין, לכל סטודנט החופש להביע את דעותיו, עמדותיו והשקפותיו לגבי תוכנו של חומר הלימוד והערכים המובעים בו; אין בהוראת סעיף זה כדי להגביל את סמכותו של מוסד להסדיר את אופן הבעת הדעות, העמדות או ההשקפות לצורך שמירה על מהלך הלימודים התקין.

חופש הביטוי של סטודנטים

6. לכל סטודנט החופש להתארגן ולהפגין בכל תחום ונושא, לרבות בנושאים הנוגעים לסטודנטים ולזכויותיהם, לפי הכללים הקבועים בענין זה בתקנון המוסד.

חופש ההתארגנות של סטודנטים

7. מוסד לא ימנע ממועמד או מסטודנט לממש את זכויותיו לפי פרקים ב' עד ה'.

מימוש זכויות

8. (א) מוסד יפרסם את הוראותיו של חוק זה, וכן הוראות שקבע לפי סעיפים 19א ו-19ב, בתחילת כל שנת לימודים, באתר האינטרנט של המוסד, אם קיים כזה, בשנתון ובידיעון של המוסד ועל לוח המודעות במקום מרכזי בתחומי המוסד.

פרסום הוראות החוק

(תיקון מס' 1)   
תשס"ט-2008

(תיקון מס' 4) תשע"א-2011

(ב) ראש מוסד יביא לידיעת כל חברי הסגל האקדמי והמינהלי של המוסד, בכתב, בתחילת כל שנת לימודים, את עיקריו של חוק זה.

מיום 16.11.2008

**תיקון מס' 1**

[ס"ח תשס"ט מס' 2189](http://www.nevo.co.il/Law_word/law14/law-2189.pdf) מיום 16.11.2008 עמ' 75 ([ה"ח 322](http://www.nevo.co.il/Law_word/law15/memshala-322.pdf))

(א) מוסד יפרסם את הוראותיו של חוק זה, וכן הוראות שקבע לפי סעיף 19א, בתחילת כל שנת לימודים, באתר האינטרנט של המוסד, אם קיים כזה, בשנתון ובידיעון של המוסד ועל לוח המודעות במקום מרכזי בתחומי המוסד.

מיום 1.11.2011

**תיקון מס' 4**

[ס"ח תשע"א מס' 2315](http://www.nevo.co.il/Law_word/law14/law-2315.pdf) מיום 17.8.2011 עמ' 1117 ([ה"ח 576](http://www.nevo.co.il/Law_word/law15/memshala-576.pdf))

(א) מוסד יפרסם את הוראותיו של חוק זה, וכן הוראות שקבע ~~לפי סעיף 19א~~ לפי סעיפים 19א ו-19ב, בתחילת כל שנת לימודים, באתר האינטרנט של המוסד, אם קיים כזה, בשנתון ובידיעון של המוסד ועל לוח המודעות במקום מרכזי בתחומי המוסד.

פרק ג': רישום ללימודים, קבלה למוסדות והוראות לענין לימודים

9. (א) לא תהיה הפליה בין מועמדים בתנאי הקבלה למוסד, והם יהיו לפי אמות מידה שיקבע המוסד לתחומי הלימוד ולמסלולי הלימוד השונים; אין בהוראת סעיף זה כדי לפגוע בהוראות לפי חוק המועצה להשכלה גבוהה.

תנאי קבלה

(ב) על אף האמור בסעיף קטן (א), רשאי מוסד להקל את תנאי הקבלה לשם קידום הנגישות של מועמדים מקבוצות אוכלוסיה מסוימות, לרבות מטעמים של רקע חברתי-כלכלי.

10. הרישום ללימודים יהיה תמורת דמי רישום אחידים שלא יעלו על 350 שקלים חדשים; הסכום האמור בסעיף זה יהיה צמוד למדד המחירים לצרכן שמפרסמת הלשכה המרכזית לסטטיסטיקה במועדים שיקבע השר בתקנות, ויפורסם על ידי המוסדות.

דמי רישום

11. (א) מועמד ימציא למוסד, לפי דרישת המוסד, כל מסמך וכל נתון אחר הדרוש לשם הליך הרישום ללימודים להקבלה למוסד, בכפוף להוראות סעיף 4(ג).

מסירת מידע על ידי מועמד

(ב) מוסד לא יעשה כל שימוש במסמכים ובנתונים האמורים בסעיף קטן (א), מלבד השימוש הנדרש בתהליך קבלתו של המועמד למוסד או שימוש אחר שהמועמד נתן לו את הסכמתו.

12. מועמד רשאי לבחור את תחום הלימודים שאליו יירשם על פי נטיותיו האישיות ותחומי הענין שלו, בלי שיושמו בפניו סייגים ותנאי קבלה בניגוד להוראות חוק זה.

זכות בחירה של תחום לימודים

13. מוסד או אגודת סטודנטים מטעמו לענין זה, ינפיקו לכל סטודנט הלומד במוסד תעודת סטודנט, שתשמש לזיהוי הסטודנט לצורך מימוש זכויותיו לפי חוק זה (בחוק זה – תעודת סטודנט).

תעודת סטודנט

14. מלגות המוענקות על ידי מוסד יחולקו לפי אמות מידה שיובאו לידיעת כלל הסטודנטים במוסד והמועמדים לאותו מוסד; בהענקת מלגות תינתן עדיפות לחלוקת מלגות סיוע על בסיס חברתי-כלכלי והישגים אקדמיים ולחלוקת מלגות הצטיינות; אין בהוראות סעיף זה כדי למנוע חלוקת מלגות לפי אמות מידה אחרות.

מלגות

15. (א) מוסד יפרסם את מועדיה של כל בחינה מסכמת בקורסים השונים (בסעיף זה – בחינה) סמוך למועד הרישום לקורסים; כל שינוי במועד בחינה יובא לידיעת הסטודנטים.

בחינות ועבודות

(ב) סטודנט לתואר ראשון זכאי להיבחן בכל בחינה, לרבות בחינות בקורסי יסוד, בשנה שבה נלמד הקורס, בשני מועדים שקבע המוסד, בלא קשר לרמת הישגיו בבחינות הקודמות באותם תנאים ובלא פגיעה בזכויותיו של הסטודנט, וזאת בהתאם לנוהלי המוסד, לרבות לענין אופן הרישום לבחינה והציון הקובע.

(ב1) הוראות סעיף קטן (ב) יחולו גם על סטודנט לתואר שני, למעט לעניין בחינה הנערכת לפי נהלים בין-לאומיים שאינם מתירים מועד בחינה נוסף.

(תיקון מס' 7) תשע"ח-2018

(ג) מוסד יאפשר לסטודנט לעיין בכל מחברת בחינה שנבחן בה ובכל עבודה מסכמת בקורס שהגיש לאחר בדיקתן ופרסום הציונים שלהן, וכן רשאי הוא לקבל העתק מהן, בתמורה לעלות העותק.

(ד) סטודנט זכאי לערער על ציון של בחינה או עבודה, כאמור בסעיף קטן (ג), ובלבד שעיין בבחינה או בעבודה טרם הגשת הערעור.

מיום 24.7.2018

**תיקון מס' 7**

[ס"ח תשע"ח מס' 2736](http://www.nevo.co.il/Law_word/law14/law-2736.pdf) מיום 24.7.2018 עמ' 829 ([ה"ח 791](http://www.nevo.co.il/Law_word/law16/knesset-791.pdf))

**הוספת סעיף קטן 15(ב1)**

16. סטודנט זכאי להשעות את לימודיו לתואר הראשון לתקופה שלא תעלה על שתי שנות לימודים, בלי שתקופה זו תימנה לו במנין שנות לימודיו לתואר; אופן הודעת הסטודנט על השעיית הלימודים יהיה בהתאם לנוהלי המוסד לענין זה.

זכות להשעיית הלימודים

17. מוסד יקבע ויפרסם, בכפוף להוראות חוק זה, כללי התנהגות המתייחסים להתנהגות מועמדים וסטודנטים בקשר עם לימודיהם במוסד, לרבות בזמן הלימודים ובתחומי המוסד, ובכלל זה במעונות הסטודנטים, ובהם תקנון משמעת והעונשים הצפויים בשל הפרת הכללים הקבועים בו (בפרק זה – עבירות משמעת).

כללי התנהגות ותקנון משמעת

18. מוסד יקים ועדת משמעת וועדת ערעורים, לדיון בעבירות משמעת, ויפרסם את הרכבן; ועדת הערעורים תורכב מנציגי סגל ההוראה ומנציגי אגודת הסטודנטים באותו מוסד, ואם אין במוסד אגודת סטודנטים – מנציגי הסטודנטים.

ועדת משמעת וועדת ערעורים

19. (א) ועדת משמעת או ועדת ערעורים לא תתכנס בלא השתתפות הסטודנט שענינו נדון לפניהן, אלא אם כן ויתר על כך מראש או הוזמן לדיון בענינו ולא הופיע בלא הצדק סביר.

הליכים משמעתיים, זכות טיעון וזכות ערעור

(ב) לא יורשע מועמד או סטודנט בעבירת משמעת אלא לאחר שניתנה לו הזדמנות להשמיע את טענותיו, בהתאם לנוהלי המוסד, ולא יורחק מהלימודים אלא אם כן ניתנה לו הזדמנות להשמיע את טענותיו לפני ועדת משמעת וזכות לערער על החלטתה לפני ועדת ערעורים.

פרק ג'1: התאמות לסטודנטים המשרתים בשירות מילואים

(תיקון מס' 1) תשס"ט-2008

מיום 16.11.2008

**תיקון מס' 1**

[ס"ח תשס"ט מס' 2189](http://www.nevo.co.il/Law_word/law14/law-2189.pdf) מיום 16.11.2008 עמ' 75 ([ה"ח 322](http://www.nevo.co.il/Law_word/law15/memshala-322.pdf))

**הוספת פרק ג'1**

19א. (א) מוסד יקבע הוראות בדבר התאמות שיינתנו לסטודנטים המשרתים שירות מילואים כהגדרתו בחוק שירות המילואים, התשס"ח-2008, לאחר התייעצות עם נציגי אגודת הסטודנטים של המוסד, ולפי כללים שקבעה המועצה להשכלה גבוהה, ואולם התאמות לפי סעיף זה במוסד כאמור בפסקה (5) להגדרה "מוסד", לרבות מכינה במסגרת מוסד כאמור, ייקבעו לפי תקנות שקבע שר התעשיה המסחר והתעסוקה[[2]](#footnote-2).

התאמות לסטודנטים המשרתים בשירות מילואים

(תיקון מס' 1)   
תשס"ט-2008

(ב) הכללים, התקנות או ההוראות לפי סעיף קטן (א), לפי העניין, יהיו, בין השאר בעניינים אלה:

(1) תיאום בין המוסד לבין צבא הגנה לישראל בקשר לבקשה לדחיית שירות מילואים של סטודנט, לרבות מתן סיוע מינהלי לסטודנט בהגשה ובטיפול בבקשתו;

(2) זכות לבחינה במועד מיוחד לסטודנט שנעדר ממועד בחינה עקב שירות מילואים או ששירת שירות מילואים ממושך בתקופת הלימודים לפני תקופת הבחינות או במהלכה;

(3) דחיית המועד להגשת עבודה לסטודנט ששירת שירות מילואים בסמוך לפני מועד הגשתה, בהתחשב במהות ובהיקף העבודה;

(4) השלמת חומר ומטלות בקורס לסטודנט שעקב שירות מילואים נבצר ממנו להשתתף בלימודים, בהתאם למהות הקורס ובתיאום עם המרצה;

(5) היעדרות מבחינה עקב שירות מילואים, בקורס שהשלמתו נדרשת ללימודים בשנות הלימודים הבאות לתואר, לקורס אחר או לתואר מתקדם;

(6) רישום מוקדם לקורסים של סטודנט האמור לשרות שירות מילואים במועדי הרישום הרגילים;

(7) קביעת גורם במוסד שירכז את הטיפול בהתאמות שנקבעו לפי סעיף זה.

מיום 16.11.2008

**תיקון מס' 1**

[ס"ח תשס"ט מס' 2189](http://www.nevo.co.il/Law_word/law14/law-2189.pdf) מיום 16.11.2008 עמ' 75 ([ה"ח 322](http://www.nevo.co.il/Law_word/law15/memshala-322.pdf))

**הוספת סעיף 19א**

פרק ג'2: התאמות עקב טיפולי פוריות, היריון, לידה, אימוץ   
או קבלת ילד כהורה מיועד או כהורה במשפחת אומנה

(תיקון מס' 4) תשע"א-2011

מיום 1.11.2011

**תיקון מס' 4**

[ס"ח תשע"א מס' 2315](http://www.nevo.co.il/Law_word/law14/law-2315.pdf) מיום 17.8.2011 עמ' 1117 ([ה"ח 576](http://www.nevo.co.il/Law_word/law15/memshala-576.pdf))

**הוספת פרק ג'2**

19ב. (א) מוסד יקבע הוראות בדבר התאמות שיינתנו לסטודנטים ולסטודנטיות עקב טיפולי פוריות, היריון, לידה, אימוץ או קבלת ילד למשמורת כהורה מיועד או כהורה במשפחת אומנה.

התאמות עקב טיפולי פוריות, היריון, לידה, אימוץ או קבלת ילד כהורה מיועד או כהורה במשפחת אומנה

(תיקון מס' 4) תשע"א-2011

(ב) הוראות לפי סעיף קטן (א) ייקבעו לאחר התייעצות עם נציגי אגודת הסטודנטים באותו מוסד ולפי כללים שתקבע המועצה להשכלה גבוהה, ואולם הוראות כאמור לעניין התאמות במוסד המנוי בפסקה (5) להגדרה "מוסד", לרבות מכינה במסגרת מוסד כאמור, ייקבעו לפי תקנות שיקבע שר התעשייה המסחר והתעסוקה1, באישור ועדת החינוך התרבות והספורט של הכנסת.

(ג) הכללים, התקנות או ההוראות לפי סעיפים קטנים (א) ו-(ב), לפי העניין, יהיו בין השאר, בעניין התאמות לסטודנטים ולסטודנטיות הנעדרים מבחינות או מלימודים בשל אחת הסיבות המנויות בסעיף קטן (א) ובכלל זה –

(1) היעדרות לצורך שמירת היריון;

(2) היעדרות לצורך נסיעה למדינת חוץ למטרת אימוץ בין-ארצי כמשמעותו בסעיף 28א לחוק אימוץ ילדים, התשמ"א-1981;

(3) היעדרות בתקופה הסמוכה לאחר לידה, אימוץ או קבלת ילד למשמורת כהורה מיועד או כהורה במשפחת אומנה.

(ד) ההתאמות לפי סעיף זה ייקבעו בין השאר בהתחשב בסיבת ההיעדרות מבחינות או מלימודים, רציפותה ומשכה המצטבר, ויהיו בין השאר בעניינים אלה, כולם או חלקם, לפי העניין:

(1) בחינה במועד מיוחד;

(2) דחיית מועד להגשת עבודה והשלמת חומר ומטלות בקורס, לרבות בהתחשב במהותם ובהיקפם, בתיאום עם המרצה;

(3) קביעת גורם במוסד שירכז את הטיפול בהתאמות שנקבעו לפי סעיף זה.

(ה) בסעיף זה –

(תיקון מס' 5) תשע"ו-2016

"הורה במשפחת אומנה" – הורה במשפחת אומנה כהגדרתה בחוק אומנה לילדים, התשע"ו-2016;

"הורה מיועד" – כהגדרתו בחוק הסכמים לנשיאת עוברים (אישור הסכם ומעמד היילוד), התשנ"ו-1996.

מיום 1.11.2011

**תיקון מס' 4**

[ס"ח תשע"א מס' 2315](http://www.nevo.co.il/Law_word/law14/law-2315.pdf) מיום 17.8.2011 עמ' 1117 ([ה"ח 576](http://www.nevo.co.il/Law_word/law15/memshala-576.pdf))

**הוספת סעיף 19ב**

מיום 6.12.2016

**תיקון מס' 5**

[ס"ח תשע"ו מס' 2534](http://www.nevo.co.il/law_word/law14/law-2534.pdf) מיום 6.3.2016 עמ' 612 ([ה"ח 586](http://www.nevo.co.il/Law_word/law16/knesset-586.pdf))

(ה) בסעיף זה –

"הורה במשפחת אומנה" – הורה ~~במשפחה שאושרה לשמש משפחת אומנה, בידי מי ששר הרווחה והשירותים החברתיים הסמיכו לכך~~ במשפחת אומנה כהגדרתה בחוק אומנה לילדים, התשע"ו-2016;

"הורה מיועד" – כהגדרתו בחוק הסכמים לנשיאת עוברים (אישור הסכם ומעמד היילוד), התשנ"ו-1996.

פרק ד': אגודת הסטודנטים במוסד

20. מוסד יאפשר לקיים בחירות לאגודת הסטודנטים במוסד במועד שייקבע, בתיאום עם הנהלת המוסד.

בחירות לאגודת הסטודנטים

21. אגודת הסטודנטים תפעל לפי תקנון אגודת הסטודנטים שיפורסם לכלל הסטודנטים במוסד, ויעמוד לעיון במשרדי אגודת הסטודנטים.

תקנון אגודת הסטודנטים

פרק ד'1: ארגון הסטודנטים הארצי היציג

(תיקון מס' 6) תשע"ו-2016

מיום 1.1.2017

**תיקון מס' 6**

[ס"ח תשע"ו מס' 2578](http://www.nevo.co.il/law_word/law14/law-2578.pdf) מיום 16.8.2016 עמ' 1206 ([ה"ח 656](http://www.nevo.co.il/Law_word/law16/knesset-656.pdf))

**הוספת פרק ד'1**

21א. (א) עמותה או חברה לתועלת הציבור שמתקיימים בה שני אלה רשאית להגיש בקשה להכיר בה כארגון הסטודנטים היציג:

הכרה בארגון סטודנטים כארגון הסטודנטים הארצי היציג

(תיקון מס' 6)   
תשע"ו-2016

(1) יותר ממחצית אגודות הסטודנטים בכלל המוסדות להשכלה גבוהה הן חברות או בעלות מניות בה, לפי העניין (בפרק זה – חברות);

(2) אגודות הסטודנטים כאמור בפסקה (1) מייצגות יותר ממחצית הסטודנטים הלומדים בכלל המוסדות להשכלה גבוהה.

(ב) תאגיד המבקש הכרה בו כארגון הסטודנטים היציג רשאי להגיש למועצה להשכלה גבוהה בקשה להכרה כאמור, בחודש ינואר בכל שנה; לבקשה יצורפו נתונים על אגודות הסטודנטים שהן חברות בתאגיד ועל מספר הסטודנטים שהן מייצגות.

(ג) המנהל הכללי של המועצה להשכלה גבוהה, לאחר התייעצות עם רשם העמותות או רשם ההקדשות, לפי העניין (בפרק זה – הרשם), רשאי להכיר במבקש הכרה כארגון הסטודנטים היציג, אם הוכח להנחת דעתו כי מתקיימים במבקש ההכרה התנאים האמורים בסעיף קטן (א), וכן רשאי הוא שלא לחדש הכרה כאמור או לבטלה, אם הוכח להנחת דעתו כי לא מתקיימים בארגון התנאים האמורים בסעיף קטן (א) או כי הארגון אינו פועל בהתאם להוראות תקנונו כאמור בסעיף 21ז.

(ד) לא יסרב המנהל הכללי של המועצה להשכלה גבוהה לבקשת הכרה או חידוש הכרה לפי סעיף זה, ולא יבטל הכרה, אלא לאחר שנתן לנוגע בדבר הזדמנות נאותה להשמיע את טענותיו.

(ה) לא יהיה אלא ארגון סטודנטים יציג אחד.

מיום 1.1.2017

**תיקון מס' 6**

[ס"ח תשע"ו מס' 2578](http://www.nevo.co.il/law_word/law14/law-2578.pdf) מיום 16.8.2016 עמ' 1206 ([ה"ח 656](http://www.nevo.co.il/Law_word/law16/knesset-656.pdf))

**הוספת סעיף 21א**

21ב. בלי לגרוע מהוראות סעיף 8א לחוק העמותות, התש"ם-1980 (בחוק זה – חוק העמותות), ומהוראות סעיף 345ד לחוק החברות, התשנ"ט-1999 (בחוק זה – חוק החברות), בכל מסמך, שילוט או פרסום היוצא מטעמו, יציין ארגון הסטודנטים היציג, בצד שמו, את הסיומת (ארגון הסטודנטים הארצי היציג"; גוף שבוטלה הכרה בו כארגון הסטודנטים היציג וכל גוף אחר שלא הוכר כאמור, לא יציג את עצמו, בכל דרך, כארגון הסטודנטים היציג.

שימוש בשם ארגון הסטודנטים היציג

(תיקון מס' 6)   
תשע"ו-2016

מיום 1.1.2017

**תיקון מס' 6**

[ס"ח תשע"ו מס' 2578](http://www.nevo.co.il/law_word/law14/law-2578.pdf) מיום 16.8.2016 עמ' 1207 ([ה"ח 656](http://www.nevo.co.il/Law_word/law16/knesset-656.pdf))

**הוספת סעיף 21ב**

21ג. (א) ארגון הסטודנטים היציג ימסור למנהל הכללי של המועצה להשכלה גבוהה עותק מכל בקשה לאישור תקנונו או לשינוי בו שהגיש לרשם.

מסירת עותקים מבקשה לאישור תקנון או לשינוי בתקנון וממצאי בדיקה

(תיקון מס' 6)   
תשע"ו-2016

(ב) ארגון הסטודנטים היציג יעביר למנהל הכללי של המועצה להשכלה גבוהה עותק מממצאי בדיקה שמסר לו הרשם בעקבות בדיקה שערך בעניין הארגון בהתאם לסמכויות הרשם לפי חוק העמותות או חוק החברות, לפי העניין.

מיום 1.1.2017

**תיקון מס' 6**

[ס"ח תשע"ו מס' 2578](http://www.nevo.co.il/law_word/law14/law-2578.pdf) מיום 16.8.2016 עמ' 1207 ([ה"ח 656](http://www.nevo.co.il/Law_word/law16/knesset-656.pdf))

**הוספת סעיף 21ג**

21ד. (א) בכפוף להוראות סעיף קטן (ב), ארגון הסטודנטים היציג יקבל כחברה או כבעלת מניה בו, לפי העניין, כל אגודת סטודנטים שתבקש לעשות כן.

קבלה לארגון הסטודנטים היציג

(תיקון מס' 6)   
תשע"ו-2016

(ב) בארגון הסטודנטים היציג תהיה חברה בכל עת אגודת סטודנטים אחת בלבד ממוסד להשכלה גבוהה; ביקשו כמה אגודות סטודנטים מאותו מוסד להשכלה גבוהה להתקבל לארגון, יקבל הארגון כחברה או כבעלת מניה בו, לפי העניין, את אגודת הסטודנטים המייצגת את המספר הגדול ביותר של סטודנטים מבין הסטודנטים באותו מוסד להשכלה גבוהה; הוראות כאמור ייקבעו בתקנון הארגון.

מיום 1.1.2017

**תיקון מס' 6**

[ס"ח תשע"ו מס' 2578](http://www.nevo.co.il/law_word/law14/law-2578.pdf) מיום 16.8.2016 עמ' 1207 ([ה"ח 656](http://www.nevo.co.il/Law_word/law16/knesset-656.pdf))

**הוספת סעיף 21ד**

21ה. (א) ייצוג אגודות הסטודנטים בארגון הסטודנטים הייציג ישקף את היחס בין מספר הסטודנטים הלומדים במוסד להשכלה גבוהה שבו פועלת אותה אגודה ובין מספר הסטודנטים הלומדים בכלל המוסדות להשכלה גבוהה שאגודות הסטודנטים הפועלות בהם חברות בארגון; ייצוג כאמור יכול שיהיה באמצעות מתן זכויות הצבעה, או באמצעות קביעת מספר חברים או הקצאת מניות, לפי העניין; הוראות כאמור ייקבעו בתקנון הארגון.

זכויות אגודות סטודנטים בארגון הסטודנטים היציג ובחירת יושב ראש הארגון

(תיקון מס' 6)   
תשע"ו-2016

(ב) היחס כאמור בסעיף קטן (א) יחושב לפי נתונים בדבר מספר הסטודנטים שיהיו בידי ארגון הסטודנטים היציג ב-15 במאי בכל שנה.

(ג) האסיפה הכללית של ארגון הסטודנטים היציג תבחר את יושב ראש הארגון וסגנו בהתאם להליך שייקבע בתקנון הארגון.

מיום 1.1.2017

**תיקון מס' 6**

[ס"ח תשע"ו מס' 2578](http://www.nevo.co.il/law_word/law14/law-2578.pdf) מיום 16.8.2016 עמ' 1207 ([ה"ח 656](http://www.nevo.co.il/Law_word/law16/knesset-656.pdf))

**הוספת סעיף 21ה**

21ו. ארגון הסטודנטים היציג יהיה בלתי-מפלגתי; מוסדותיו, פעיליו ונציגיו לא יקבלו תמיכה מגורם מפלגתי, לא יהיו תלויים בו ולא יתמכו בו כאמור, לא ייצגו גורם כאמור ולא יפעלו בעבורו, במישרין או בעקיפין.

אי-תלות מפלגתית

(תיקון מס' 6)   
תשע"ו-2016

מיום 1.1.2017

**תיקון מס' 6**

[ס"ח תשע"ו מס' 2578](http://www.nevo.co.il/law_word/law14/law-2578.pdf) מיום 16.8.2016 עמ' 1208 ([ה"ח 656](http://www.nevo.co.il/Law_word/law16/knesset-656.pdf))

**הוספת סעיף 21ו**

21ז. תפקידיו ומטרותיו של ארגון הסטודנטים היציג ייקבעו בתקנונו, ובהם, בין השאר –

תפקידיו ומטרותיו של ארגון הסטודנטים היציג

(תיקון מס' 6)   
תשע"ו-2016

(1) ייצוג כלל הסטודנטים כלפי מוסדות המדינה, המועצה להשכלה גבוהה, הרשויות המקומיות וכל אדם וגוף אחר בישראל וגורמים בין-לאומיים הנוגעים לעניין;

(2) פעילות לקידומם ולרווחתם של כלל הסטודנטים;

(3) קידום והגברה של מעורבות סטודנטים בעניינים ציבוריים, לרבות עניינים הנוגעים לאקדמיה, למדע, לחברה, לתרבות ולכלכלה;

(4) קידום שיתוף הפעולה בין סטודנטים במוסדות להשכלה גבוהה;

(5) פעילות נוספת על האמור בפסקאות (1) עד (4), ובלבד שרוב פעילותו תהיה לקידומם ולרווחתם של כלל הסטודנטים.

מיום 1.1.2017

**תיקון מס' 6**

[ס"ח תשע"ו מס' 2578](http://www.nevo.co.il/law_word/law14/law-2578.pdf) מיום 16.8.2016 עמ' 1208 ([ה"ח 656](http://www.nevo.co.il/Law_word/law16/knesset-656.pdf))

**הוספת סעיף 21ז**

21ח. (א) המועצה להשכלה גבוהה, לפי הצעה של הוועדה שהוסמכה לפי סעיף 17א לחוק המועצה להשכלה גבוהה, לאחר התייעצות עם שר האוצר ועם ועדת החינוך התרבות והספורט של הכנסת, תקבע את הסכום שישלם סטודנט לארגון הסטודנטים היציג (בסעיף זה – תשלום לארגון), ואת אופן עדכונו.

תשלומים לארגון הסטודנטים היציג ופרסום דוחות

(תיקון מס' 6)   
תשע"ו-2016

(ב) המוסדות להשכלה גבוהה יגבו מהסטודנטים הלומדים בהם את התשלום לארגון, בעבור ארגון הסטודנטים היציג.

(ג) תשלום לארגון ישמש לקידומם ולרווחתם של כלל הסטודנטים במוסדות להשכלה גבוהה; ארגון הסטודנטים היציג יפרסם אחת לשנה, באתר האינטרנט שלו, דוח על אופן ניצול התשלום לארגון.

(ד) ארגון הסטודנטים היציג יפרסם את הדוחות הכספיים המבוקרים שלו אחת לשנה, באתר האינטרנט שלו.

מיום 1.1.2017

**תיקון מס' 6**

[ס"ח תשע"ו מס' 2578](http://www.nevo.co.il/law_word/law14/law-2578.pdf) מיום 16.8.2016 עמ' 1208 ([ה"ח 656](http://www.nevo.co.il/Law_word/law16/knesset-656.pdf))

**הוספת סעיף 21ח**

פרק ה': נציב קבילות סטודנטים

22. בכל מוסד יהיה נציב קבילות סטודנטים; כל מועמד וכל סטודנט במוסד רשאי להגיש תלונה לנציב קבילות הסטודנטים או לגוף אחר במוסד המוסמך לברר תלונות (בסעיף זה – הנציב), אם סבר שנפגעו זכויותיו לפי חוק זה, לרבות במסגרת הליך משמעתי לפי פרק ד', או שלא זכה ליחס ראוי מצד הסגל האקדמי או המינהלי במוסד; הנציב יבדוק ויברר כל תלונה שקיבל וישיב למתלונן, ורשאי הוא להעביר את המלצותיו בענין התלונה לכל גורם מוסמך במוסד, כן ידווח הנציב לראש המוסד, מדי שנה, על פעולותיו לבירור התלונות באותה שנה.

נציב קבילות סטודנטים

פרק ה'1: יום הסטודנט הלאומי

(תיקון מס' 2) תש"ע-2010

מיום 17.3.2010

**תיקון מס' 2**

[ס"ח תש"ע מס' 2234](http://www.nevo.co.il/Law_word/law14/law-2234.pdf) מיום 17.3.2010 עמ' 424 ([ה"ח 283](http://www.nevo.co.il/Law_word/law16/knesset-283.pdf))

**הוספת פרק ה'1**

22א. מטרתו של פרק זה להביא להטמעת חשיבותה של ההשכלה הגבוהה ולהכיר בתרומתו של ציבור הסטודנטים להתפתחותה ולעיצובה של החברה הישראלית כחברה מודרנית ומתקדמת.

מטרת פרק ה'1

(תיקון מס' 2) תש"ע-2010

מיום 17.3.2010

**תיקון מס' 2**

[ס"ח תש"ע מס' 2234](http://www.nevo.co.il/Law_word/law14/law-2234.pdf) מיום 17.3.2010 עמ' 424 ([ה"ח 283](http://www.nevo.co.il/Law_word/law16/knesset-283.pdf))

**הוספת סעיף 22א**

22ב. (א) יום הסטודנט הלאומי יצוין מדי שנה ביום חמישי האחרון שלפני חג השבועות.

יום הסטודנט הלאומי

(תיקון מס' 2)   
תש"ע-2010

(ב) יום הסטודנט הלאומי יצוין, בין השאר –

(1) בכנסת, בדיון מיוחד במליאת הכנסת בשבוע שבו חל יום הסטודנט הלאומי או במועד סמוך לו;

(2) בצה"ל – לשם הטמעת חשיבותה של ההשכלה הגבוהה ולהכרה בתרומתו של ציבור הסטודנטים בהתאם למטרת פרק זה;

(3) במוסדות; המוסדות יאפשרו לקיים אירועים לציון יום זה;

(4) בפעילויות נוספות שהממשלה תחליט עליהן.

מיום 17.3.2010

**תיקון מס' 2**

[ס"ח תש"ע מס' 2234](http://www.nevo.co.il/Law_word/law14/law-2234.pdf) מיום 17.3.2010 עמ' 424 ([ה"ח 283](http://www.nevo.co.il/Law_word/law16/knesset-283.pdf))

**הוספת סעיף 22ב**

פרק ו': הוראות שונות

22ג. (א) על מוסד לאמנות כאמור בפסקה (2) להגדרה "מוסד לאמנות" יחולו הוראות סעיפים 3 עד 6, 8 עד 11, 13, 14 ו-17 בלבד, וסעיפים 18 ו-19 ייקראו לגביו כך:

תחולת הוראות על מוסד לאמנות

(תיקון מס' 3)   
תש"ע-2010

(1) בסעיף 18, בכותרת השוליים, המילים "וועדת ערעורים" – לא ייקראו, ובמקום האמור בו יבוא "מוסד יקים ועדת משמעת, לדיון בעבירות משמעת, ויפרסם את הרכבה.";

(2) בסעיף 19, בכותרת השוליים, המילים "וזכות ערעור", בסעיף קטן (א), המילים "או ועדת ערעורים" ובסעיף קטן (ב), המילים "וזכות לערער על החלטתה לפני ועדת ערעורים" – לא ייקראו.

מיום 28.7.2010

**תיקון מס' 3**

[ס"ח תש"ע מס' 2254](http://www.nevo.co.il/Law_word/law14/law-2254.pdf) מיום 28.7.2010 עמ' 632 ([ה"ח 321](http://www.nevo.co.il/Law_word/law16/knesset-321.pdf))

**הוספת סעיף 22ג**

23. אין בהוראות חוק זה כדי לגרוע מהוראות כל דין, לרבות הוראות חוק שוויון אנשים עם מוגבלות[[3]](#footnote-3), התשנ"ח-1998.

שמירת דינים

24. (א) השר ממונה על ביצוע חוק זה והוא רשאי להתקין תקנות בכל הנוגע לביצועו, ובלבד שתקנות לענין מוסדות שבפיקוח משרד התעשיה המסחר והתעסוקה יותקנו בהסכמת שר התעשיה המסחר והתעסוקה[[4]](#footnote-4).

ביצוע ותקנות

(תיקון מס' 3)   
תש"ע-2010

(ב) (1) שר התרבות והספורט ממונה על ביצוע חוק זה לעניין מוסדות לאמנות והוא רשאי, בהתייעצות עם השר ובאישור ועדת החינוך התרבות והספורט של הכנסת, לקבוע הוראות בעניין תנאים שבהתקיימותם יראו מוסד על-תיכוני או מסלול לימודים במוסד על-תיכוני בתחומי האמנות כמוסד לאמנות אף אם לא מתקיים בו תנאי מהתנאים המנויים בפסקה (2) להגדרה "מוסד לאמנות";

(תיקון מס' 3) תש"ע-2010

(2) שר התרבות והספורט רשאי לקבוע בדרך האמורה בפסקה (1), הוראות לעניין אי-תחולתן או תחולתן בשינויים שיקבע של הוראות סעיפים 7 עד 22, כולן או חלקן, על מוסד לאמנות, או על סוגים של מוסדות לאמנות, אף בסטייה מהוראות סעיף 22ג.

מיום 28.7.2010

**תיקון מס' 3**

[ס"ח תש"ע מס' 2254](http://www.nevo.co.il/Law_word/law14/law-2254.pdf) מיום 28.7.2010 עמ' 632 ([ה"ח 321](http://www.nevo.co.il/Law_word/law16/knesset-321.pdf))

24. (א) השר ממונה על ביצוע חוק זה והוא רשאי להתקין תקנות בכל הנוגע לביצועו, ובלבד שתקנות לענין מוסדות שבפיקוח משרד התעשיה המסחר והתעסוקה יותקנו בהסכמת שר התעשיה המסחר והתעסוקה.

(ב) (1) שר התרבות והספורט ממונה על ביצוע חוק זה לעניין מוסדות לאמנות והוא רשאי, בהתייעצות עם השר ובאישור ועדת החינוך התרבות והספורט של הכנסת, לקבוע הוראות בעניין תנאים שבהתקיימותם יראו מוסד על-תיכוני או מסלול לימודים במוסד על-תיכוני בתחומי האמנות כמוסד לאמנות אף אם לא מתקיים בו תנאי מהתנאים המנויים בפסקה (2) להגדרה "מוסד לאמנות";

(2) שר התרבות והספורט רשאי לקבוע בדרך האמורה בפסקה (1), הוראות לעניין אי-תחולתן או תחולתן בשינויים שיקבע של הוראות סעיפים 7 עד 22, כולן או חלקן, על מוסד לאמנות, או על סוגים של מוסדות לאמנות, אף בסטייה מהוראות סעיף 22ג.

25. בחוק המועצה להשכלה גבוהה, התשי"ח-1958, בסעיף 25א, בסופו יבוא, "לרבות לענין קבלה לעבודה, דירוג העובד ודרגתו ושכר ותנאי עבודה".

תיקון חוק המועצה להשכלה גבוהה – מס' 15

26. בפקודת מס הכנסה –

תיקון פקודת מס הכנסה – מס' 156

(1) בסעיף40ג –

(א) במקום סעיף קטן (א) יבוא:

"(א) בחישוב המס של יחיד תושב ישראל (בסעיף זה – יחיד) תובא בחשבון נקודת זיכוי אחת אם הוא זכאי לקבל תואר אקדמי ראשון ומחצית נקודת זיכוי אם הוא זכאי לקבל תואר אקדמי שני, ממוסד להשכלה גבוהה.";

(ב) בסעיף קטן (ב), במקום "מחצית נקודת זיכוי כאמור בסעיף זה" יבוא "נקודת זיכוי אחת או מחצית נקודת זיכוי כאמור בסעיף זה, לפי הענין,";

(ג) בסעיף קטן (ג), במקום "מחצית נקודת זיכוי" יבוא "נקודת זיכוי אחת", ובמקום "ובעבור" יבוא "ומחצית נקודת זיכוי כאמור בסעיף זה בעבור";

(ד) בסעיף קטן (ד) –

(1) בפסקה (1), במקום "מחצית נקודת זיכוי, בחמש שנות מס" יבוא "נקודת זיכוי אחת, בשלוש שנות מס, ומחצית נקודת זיכוי, בשתי שנות מס";

(2) בפסקה (2), במקום "מחצית נקודת זיכוי כאמור בפסקה (1)" יבוא "נקודת זיכוי אחת";

(ה) בסעיף קטן (ה), במקום "מחצית נקודת זיכוי כאמור בסעיף זה" יבוא "נקודת זיכוי אחת או מחצית נקודת זיכוי כאמור בסעיף זה, לפי הענין,";

(2) בסעיף 40ה, במקום הסיפה החל במילים "למחצית נקודת זיכוי" יבוא "לבחור אם יובאו בחשבון בחישוב המס שלו נקודת זיכוי אחת או מחצית נקודת זיכוי, לפי הענין, לפי סעיף 40ג או מחצית נקודת זיכוי לפי סעיף 40ד".

27. (א) תחילתו של חוק זה, למעט סעיף 26, ביום י"ח באלול התשס"ז (1 בספטמבר 2007).

תחילה

(ב) תחילתם של סעיפים 40ג ו-40ה לפקודת מס הכנסה, כנוסחם בסעיף 26 לחוק זה, לגבי יחיד שסיים את לימודיו לתואר אקדמי ראשון או לתואר אקדמי שלישי ברפואה, ברפואת שיניים או במסלול לימודים ישיר לתואר שלישי, בשנת המס 2007.

אהוד אולמרט יולי תמיר

ראש הממשלה שרת החינוך

דליה איציק דליה איציק

ממלאת מקום נשיא המדינה יושבת ראש הכנסת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשס"ז מס' 2097](http://www.nevo.co.il/Law_word/law14/law-2097.pdf) מיום 7.6.2007 עמ' 320 ([ה"ח הכנסת תשס"ז מס' 145](http://www.nevo.co.il/Law_word/law16/knesset-145.pdf) עמ' 148).

   תוקן [ס"ח תשס"ט מס' 2189](http://www.nevo.co.il/Law_word/law14/law-2189.pdf) מיום 16.11.2008 עמ' 75 ([ה"ח הממשלה תשס"ז מס' 322](http://www.nevo.co.il/Law_word/law15/memshala-322.pdf) עמ' 827) – תיקון מס' 1.

   [ס"ח תש"ע מס' 2234](http://www.nevo.co.il/Law_word/law14/law-2234.pdf) מיום 17.3.2010 עמ' 424 ([ה"ח הכנסת תש"ע מס' 283](http://www.nevo.co.il/Law_word/law16/knesset-283.pdf) עמ' 23) – תיקון מס' 2.

   [ס"ח תש"ע מס' 2254](http://www.nevo.co.il/Law_word/law14/law-2254.pdf) מיום 28.7.2010 עמ' 632 ([ה"ח הכנסת תש"ע מס' 321](http://www.nevo.co.il/Law_word/law16/knesset-321.pdf) עמ' 160) – תיקון מס' 3; תחילתו ביום 1.9.2010.

   [ס"ח תשע"א מס' 2315](http://www.nevo.co.il/Law_word/law14/law-2315.pdf) מיום 17.8.2011 עמ' 1117 ([ה"ח הממשלה תשע"א מס' 576](http://www.nevo.co.il/Law_word/law15/memshala-576.pdf) עמ' 590) – תיקון מס' 4; תחילתו ביום 1.11.2011.

   [ס"ח תשע"ו מס' 2534](http://www.nevo.co.il/law_word/law14/law-2534.pdf) מיום 6.3.2016 עמ' 612 ([ה"ח הכנסת תשע"ה מס' 586](http://www.nevo.co.il/Law_word/law16/knesset-586.pdf) עמ' 38) – תיקון מס' 5 בסעיף 84 לחוק אומנה לילדים, תשע"ו-2016; תחילתו תשעה חודשים מיום פרסומו.

   [ס"ח תשע"ו מס' 2578](http://www.nevo.co.il/law_word/law14/law-2578.pdf) מיום 16.8.2016 עמ' 1206 ([ה"ח הכנסת תשע"ו מס' 656](http://www.nevo.co.il/Law_word/law16/knesset-656.pdf) עמ' 176) – תיקון מס' 6; ר' סעיף 4 לענין תחילה ותחולה.

   4. (א) תחילתו של חוק זה ביום ג' בטבת התשע"ז (1 בינואר 2017).

   (ב) גבייה של תשלום לארגון הסטודנטים היציג לפי סעיף 21ח(ב) לחוק העיקרי, כנוסחו בסעיף 2 לחוק זה, תהיה החל מתחילת שנת הלימודים שלאחר הפעם הראשונה שבה הכיר המנהל הכללי של המועצה להשכלה גבוהה בארגון כאמור לפי סעיף 21א(ג) לחוק העיקרי, כנוסחו בסעיף 2 לחוק זה.

   (ג) גבייה של תשלומים נלווים שייקבעו לפי סעיף 17ב לחוק המועצה להשכלה גבוהה, כנוסחו בסעיף 3 לחוק זה, תהיה החל מתחילת שנת הלימודים התשע"ח.

   [ס"ח תשע"ח מס' 2736](http://www.nevo.co.il/law_word/law14/law-2736.pdf) מיום 24.7.2018 עמ' 829 ([ה"ח הכנסת תשע"ח מס' 791](http://www.nevo.co.il/Law_word/law16/knesset-791.pdf) עמ' 212) – תיקון מס' 7; ר' סעיף 2 לענין תחולה.

   2. הוראות חוק זה יחולו לעניין בחינות החל בשנת הלימודים התשע"ט. [↑](#footnote-ref-1)
2. סמכויותיו הועברו לשר הרווחה והשירותים החברתיים: [י"פ תשע"ז מס' 7394](http://www.nevo.co.il/Law_word/law10/yalkut-7394.pdf) מיום 7.12.2016 עמ' 1314. הסמכויות הועברו לשר העבודה: [י"פ תשפ"ג מס' 11103](https://www.nevo.co.il/law_html/law10/yalkut-11103.pdf) מיום 8.2.2023 עמ' 3643. [↑](#footnote-ref-2)
3. צ"ל חוק שוויון זכויות לאנשים עם מוגבלות, תשנ"ח-1998. [↑](#footnote-ref-3)
4. סמכויותיו הועברו לשר הרווחה והשירותים החברתיים: [י"פ תשע"ז מס' 7394](http://www.nevo.co.il/Law_word/law10/yalkut-7394.pdf) מיום 7.12.2016 עמ' 1314. הסמכויות הועברו לשר העבודה: [י"פ תשפ"ג מס' 11103](https://www.nevo.co.il/law_html/law10/yalkut-11103.pdf) מיום 8.2.2023 עמ' 3643. [↑](#footnote-ref-4)