חוק זכרון השואה והגבורה – יד ושם, תשי"ג-1953

רשויות ומשפט מנהלי – תרבות, פנאי ומועדים – יום הזיכרון – לשואה ולגבורה

רשויות ומשפט מנהלי – תרבות, פנאי ומועדים – מוסדות – הנצחה

תוכן ענינים

|  |  |  |  |
| --- | --- | --- | --- |
| סעיף 1 | רשות זכרון יד ושם | [Go](#Seif1) | 2 |
| סעיף 2 | תפקיד יד ושם וסמכויותיו | [Go](#Seif2) | 2 |
| סעיף 3 | יד ושם גוף מאוגד | [Go](#Seif3) | 3 |
| סעיף 4 | מוסדות יד ושם | [Go](#Seif4) | 3 |
| סעיף 5 | תקציב יד ושם | [Go](#Seif5) | 3 |
| סעיף 5א | פטור ממסים | [Go](#Seif9) | 3 |
| סעיף 6 | תקנון יד ושם | [Go](#Seif6) | 3 |
| סעיף 7 | הוראות התקנון | [Go](#Seif7) | 3 |
| סעיף 8 | תקנות | [Go](#Seif8) | 3 |

חוק זכרון השואה והגבורה – יד ושם, תשי"ג-1953[[1]](#footnote-1)\*

1. מוקמת בזה בירושלים רשות זכרון, יד ושם –

רשות זכרון יד ושם

(1) לששת המיליונים מבני העם היהודי שהוכרעו בקדושת מעונים לטבח ולאבדון על ידי הנאצים ועוזריהם;

(2) לבתי אב מבית יעקב שהושמדו ונחרבו על ידי הצורר;

(3) לקהילות, לבתי כנסת, לתנועות ולארגונים, למוסדות ציבור, תרבות, חינוך, דת וחסד שנחרבו ונהרסו מתוך מזימת רשע למחות את שם ישראל ותרבותו מתחת השמים;

(4) לעוז רוחם של יהודים שמסרו את נפשם על עמם בקדושה ובטהרה;

(5) לגבורתם של חיילים יהודים בצבאות, ושל לוחמי מחתרת בישובים וביערות שחרפו נפשם במערכות הקרב נגד הצורר הנאצי ועוזריו;

(6) למסכת הגבורה של נצורי גיטאות ולוחמיהם שקמו והציתו אש המרד להצלת כבוד עמם;

(7) למאבקם הנשגב והמתמיד על סף האבדון של המוני בית ישראל על דמותם האנושית ותרבותם היהודית;

(8) למאמצי ההעפלה של הנצורים, שלא פסקו, ולמסירותם ולגבורתם של אחים שנחלצו להצלת השרידים ולשחרורם;

(9) ולחסידי אומות העולם ששמו נפשם בכפם להצלת יהודים.

2. תפקידו של יד ושם הוא לאסוף אל המולדת את זכרם של כל אלה מבני העם היהודי שנפלו ומסרו את נפשם, נלחמו ומרדו באויב הנאצי ובעוזריו ולהציב שם וזכר להם, לקהילות, לארגונים ולמוסדות שנחרבו בגלל השתייכותם לעם היהודי וכן להנציח את זכרם של חסידי אומות העולם; למטרות אלה יהיה יד ושם מוסמך –

תפקיד יד ושם וסמכויותיו

(תיקון מס' 1) תשמ"ה-1985

(1) להקים מפעלי זכרון ביזמתו ובהנהלתו;

(2) לכנס, לחקור ולפרסם את כל העדות על השואה והגבורה ולהנחיל לעם את לקחה;

(3) להשריש בארץ ובעם כולו את היום שנקבע על ידי הכנסת כיום הזכרון לשואה ולגבורה ולטפח הווי של אחדות זכרון לגבוריה ולקרבנותיה;

(4) להעניק לבני העם היהודי שהושמדו ונפלו בימי השואה והמרי אזרחות זכרון של מדינת ישראל, לאות היאספם אל עמם;

(4א) להעניק לחסידי אומות העולם אזרחות-כבוד, ואם הלכו לעולמם - אזרחות-זכרון, של מדינת ישראל, לאות הוקרה על פועלם;

(תיקון מס' 1) תשמ"ה-1985

(4ב) להקים מפעל זיכרון להנצחת זכרם וגבורתם של ותיקי מלחמת העולם השניה, שחירפו נפשם במערכות הקרב נגד הצורר הנאצי ועוזריו;

(תיקון מס' 2)   
תש"ס-2000

(5) לאשר ולהדריך מפעלים העושים להנצחת זכרם של קרבנות השואה וגבוריה או לשתף פעולה עם מפעלים כאלה;

(6) לייצג את ישראל במפעלים בינלאומיים שמטרתם הנצחת זכרם של קרבנות הנאציים וחללי המלחמה בהם;

(7) לעשות כל פעולה אחרת שתידרש לשם ביצוע תפקידו.

מיום 3.4.1985

**תיקון מס' 1**

[ס"ח תשמ"ה מס' 1140](http://www.nevo.co.il/Law_word/law14/LAW-1140.pdf) מיום 3.4.1985 עמ' 82 ([ה"ח 1713](http://www.nevo.co.il/Law_word/law17/PROP-1713.pdf))

2. תפקידו של יד ושם הוא לאסוף אל המולדת את זכרם של כל אלה מבני העם היהודי שנפלו ומסרו את נפשם, נלחמו ומרדו באויב הנאצי ובעוזריו ולהציב שם וזכר להם, לקהילות, לארגונים ולמוסדות שנחרבו בגלל השתייכותם לעם היהודי ~~ולמטרה זו יהא מוסמך~~ וכן להנציח את זכרם של חסידי אומות העולם; למטרות אלה יהיה יד ושם מוסמך –

(1) להקים מפעלי זכרון ביזמתו ובהנהלתו;

(2) לכנס, לחקור ולפרסם את כל העדות על השואה והגבורה ולהנחיל לעם את לקחה;

(3) להשריש בארץ ובעם כולו את היום שנקבע על ידי הכנסת כיום הזכרון לשואה ולגבורה ולטפח הווי של אחדות זכרון לגבוריה ולקרבנותיה;

(4) להעניק לבני העם היהודי שהושמדו ונפלו בימי השואה והמרי אזרחות זכרון של מדינת ישראל, לאות היאספם אל עמם;

(4א) להעניק לחסידי אומות העולם אזרחות-כבוד, ואם הלכו לעולמם - אזרחות-זכרון, של מדינת ישראל, לאות הוקרה על פועלם;

(5) לאשר ולהדריך מפעלים העושים להנצחת זכרם של קרבנות השואה וגבוריה או לשתף פעולה עם מפעלים כאלה;

(6) לייצג את ישראל במפעלים בינלאומיים שמטרתם הנצחת זכרם של קרבנות הנאציים וחללי המלחמה בהם;

(7) לעשות כל פעולה אחרת שתידרש לשם ביצוע תפקידו.

מיום 1.6.2000

**תיקון מס' 2**

[ס"ח תש"ס מס' 1737](http://www.nevo.co.il/Law_word/law14/LAW-1737.pdf) מיום 11.5.2000 עמ' 179 ([ה"ח 2853](http://www.nevo.co.il/Law_word/law17/PROP-2853.pdf), [ה"ח 2857](http://www.nevo.co.il/Law_word/law17/PROP-2857.pdf), [ה"ח 2861](http://www.nevo.co.il/Law_word/law17/PROP-2861.pdf))

**הוספת פסקה 2(4ב)**

2א. (בוטל).

(תיקון מס' 5) תשע"ז-2017

מיום 1.6.2000

**תיקון מס' 2**

[ס"ח תש"ס מס' 1737](http://www.nevo.co.il/Law_word/law14/LAW-1737.pdf) מיום 11.5.2000 עמ' 179 ([ה"ח 2853](http://www.nevo.co.il/Law_word/law17/PROP-2853.pdf), [ה"ח 2857](http://www.nevo.co.il/Law_word/law17/PROP-2857.pdf), [ה"ח 2861](http://www.nevo.co.il/Law_word/law17/PROP-2861.pdf))

**הוספת סעיף 2א**

מיום 30.7.2008

**תיקון מס' 4**

[ס"ח תשס"ח מס' 2172](http://www.nevo.co.il/Law_word/law14/LAW-2172.pdf) מיום 30.7.2008 עמ' 733 ([ה"ח 242](http://www.nevo.co.il/Law_word/law16/knesset-242.pdf))

(א) יום הניצחון על גרמניה הנאצית יצוין מדי שנה, על פי הוראות שתורה הממשלה (להלן - יום ציון הניצחון) בין השאר, בארגון תהלוכת ניצחון ממלכתית אשר תיערך בירושלים; השר לקליטת העלייה ממונה על ארגון תהלוכה כאמור.

מיום 7.8.2017

**תיקון מס' 5**

[ס"ח תשע"ז מס' 2659](http://www.nevo.co.il/Law_word/law14/law-2659.pdf) מיום 7.8.2017 עמ' 1148 ([ה"ח 733](http://www.nevo.co.il/Law_word/law16/knesset-733.pdf))

**ביטול סעיף 2א**

הנוסח הקודם:

~~יום ציון הניצחון~~

~~2א. (א) יום הניצחון על גרמניה הנאצית יצוין מדי שנה, על פי הוראות שתורה הממשלה (להלן – יום ציון הניצחון) בין השאר, בארגון תהלוכת ניצחון ממלכתית אשר תיערך בירושלים; השר לקליטת העלייה ממונה על ארגון תהלוכה כאמור.~~

~~(ב) יום ציון הניצחון יחול ביום 9 במאי, ואולם אם חל יום ציון הניצחון ביום חג, מנוחה או שבתון, או ביום זיכרון או ציון ממלכתי, או ביום שלפני אחד הימים כאמור, רשאית הממשלה לקבוע שיום ציון הניצחון יחול סמוך ליום 9 במאי.~~

3. יד ושם הוא גוף מאוגד, זכאי להתקשר בחוזים, לרכוש ולהחזיק נכסים ולהוציאם מרשותו ולהיות צד בכל הליך משפטי ובכל משא ומתן אחר.

יד ושם – גוף מאוגד

4. המוסדות המנהלים של יד ושם יהיו מועצה והנהלה.

מוסדות יד ושם

5. השתתפות אוצר המדינה בהקמתו והחזקתו של יד ושם תיקבע בתקציב המדינה; יד ושם יפעל על-פי תקציבו הוא, אשר ההכנסות לכיסויו יבואו מהשתתפות זו, ומהשתתפות של מוסדות וארגונים לאומיים וציבוריים, מפעליו ושירותיו, מתשלומי חברים, מינויים ותומכים, מעזבונות, הקצבות ותרומות, וכן מכספים ואמצעים חמריים אחרים שיגייס באישור הממשלה.

תקציב יד ושם

5א. (א) דין רשות זכרון, יד ושם כדין המדינה לענין תשלום מסים.

פטור ממסים

(תיקון מס' 3) תשס"ד-2004

(ב) על אף האמור בכל דין, כל עסקה של רשות זכרון, יד ושם וכל נכסיה יהיו פטורים מכל אגרה, ארנונה או תשלום חובה אחר המשתלמים למדינה או לרשות מקומית.

מיום 10.8.2004

**תיקון מס' 3**

[ס"ח תשס"ד מס' 1955](http://www.nevo.co.il/Law_word/law14/LAW-1955.pdf) מיום 10.8.2004עמ' 505 ([ה"ח 53](http://www.nevo.co.il/Law_word/law16/KNESSET-53.pdf))

**הוספת סעיף 5א**

6. חבר הממשלה שיוסמך על ידיה לבצע חוק זה (להלן – השר[[2]](#footnote-2)) יתקין באישור הממשלה את תקנון יד ושם ותקפו מיום פרסומו ברשומות.

תקנון יד ושם

7. בתקנון ייקבעו –

הוראות התקנון

(1) הרכב המועצה, דרך הקמתה, סמכויותיה וסדרי כינוסה;

(2) הרכב ההנהלה, דרך הקמתה, סמכויותיה ודרכי עבודתה;

(3) הדרכים והסדרים לזימון ועידות וכינוסים;

(4) תנאים לקבלת אזרחות-כבוד ואזרחות-זכרון וסדרי הענקתן;

(תיקון מס' 1) תשמ"ה-1985

(5) האמצעים לציון השתתפותם במערכות הקרב נגד הצורר הנאצי ועוזריו, של חיילים ולוחמי מחתרת יהודים ונוצרי גיטאות;

(6) סדרי הכנת התקציב ואישורו, והוראות בדבר המשק והנהלת כספים;

(7) הוראות אחרות שהשר יקבע כנחוצות לקיומו של יד ושם כרשות זכרון.

מיום 3.4.1985

**תיקון מס' 1**

[ס"ח תשמ"ה מס' 1140](http://www.nevo.co.il/Law_word/law14/LAW-1140.pdf) מיום 3.4.1985 עמ' 82 ([ה"ח 1713](http://www.nevo.co.il/Law_word/law17/PROP-1713.pdf))

**החלפת פסקה 7(4)**

הנוסח הקודם:

~~(4) תנאים לקבלת אזרחות-הזכרון וסדרי הענקתה;~~

8. השר רשאי להתקין תקנות בכל ענין הנוגע לביצועו של חוק זה.

תקנות

משה שרת בן-ציון דינור

שר החוץ שר החינוך והתרבות

ממלא מקום ראש הממשלה

יצחק בן-צבי

נשיא המדינה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשי"ג מס' 132](http://www.nevo.co.il/Law_word/law14/LAW-0132.pdf) מיום 22.8.1953 עמ' 144 ([ה"ח תשי"ג מס' 161](http://www.nevo.co.il/Law_word/law17/PROP-0161.pdf) עמ' 170).

   תוקן [ס"ח תשמ"ה מס' 1140](http://www.nevo.co.il/Law_word/law14/LAW-1140.pdf) מיום 3.4.1985 עמ' 82 ([ה"ח תשמ"ה מס' 1713](http://www.nevo.co.il/Law_word/law17/PROP-1713.pdf) עמ' 98) – תיקון מס' 1.

   [ס"ח תש"ס מס' 1737](http://www.nevo.co.il/Law_word/law14/LAW-1737.pdf) מיום 11.5.2000 עמ' 179 ([ה"ח תש"ס מס' 2853](http://www.nevo.co.il/Law_word/law17/PROP-2853.pdf) עמ' 306, [ה"ח תש"ס מס' 2857](http://www.nevo.co.il/Law_word/law17/PROP-2857.pdf) עמ' 320, [ה"ח תש"ס מס' 2861](http://www.nevo.co.il/Law_word/law17/PROP-2861.pdf) עמ' 330) – תיקון מס' 2 בסעיף 9 לחוק מעמד ותיקי מלחמת העולם השניה, תש"ס-2000; תחילתו ביום 1.6.2000.

   [ס"ח תשס"ד מס' 1955](http://www.nevo.co.il/Law_word/law14/law-1955.pdf) מיום 10.8.2004 עמ' 505 ([ה"ח הכנסת תשס"ד מס' 53](http://www.nevo.co.il/Law_word/law16/KNESSET-53.pdf) עמ' 187) – תיקון מס' 3.

   [ס"ח תשס"ח מס' 2172](http://www.nevo.co.il/Law_word/law14/law-2172.pdf) מיום 30.7.2008 עמ' 733 ([ה"ח הכנסת תשס"ח מס' 242](http://www.nevo.co.il/Law_word/law16/knesset-242.pdf) עמ' 370) – תיקון מס' 4.

   [ס"ח תשע"ז מס' 2659](http://www.nevo.co.il/law_word/law14/law-2659.pdf) מיום 7.8.2017 עמ' 1148 ([ה"ח הכנסת תשע"ז מס' 733](http://www.nevo.co.il/Law_word/law16/knesset-733.pdf) עמ' 288) – תיקון ס' 5 בסעיף 6 לחוק יום הניצחון על גרמניה הנאצית, תשע"ז-2017. [↑](#footnote-ref-1)
2. שרת החינוך: [י"פ תשפ"א מס' 9826](https://www.nevo.co.il/law_word/law10/yalkut-9826.pdf) מיום 18.8.2021 עמ' 10378. [↑](#footnote-ref-2)