חוק חופש המידע, תשנ"ח-1998

דיני חוקה – חופש מידע

תוכן ענינים

|  |  |  |  |
| --- | --- | --- | --- |
| סעיף 1 | חופש מידע | [Go](#Seif13) | 2 |
| סעיף 2 | הגדרות | [Go](#Seif14) | 2 |
| סעיף 3 | ממונה | [Go](#Seif1) | 4 |
| סעיף 4 | פרסום רשימת הרשויות הציבוריות | [Go](#Seif22) | 4 |
| סעיף 5 | דוח תקופתי | [Go](#Seif2) | 4 |
| סעיף 6 | הנחיות מינהליות וחוקי עזר | [Go](#Seif3) | 4 |
| סעיף 6א | מידע על איכות הסביבה | [Go](#Seif21) | 4 |
| סעיף 7 | נוהל הגשת בקשות והטיפול בהן | [Go](#Seif4) | 4 |
| סעיף 8 | דחיית בקשות במקרים מסוימים | [Go](#Seif5) | 5 |
| סעיף 9 | מידע שאין למסרו או שאין חובה למסרו | [Go](#Seif6) | 5 |
| סעיף 10 | שיקולי הרשות הציבורית | [Go](#Seif7) | 6 |
| סעיף 11 | מסירת מידע חלקי ומסירת מידע בתנאים | [Go](#Seif8) | 6 |
| סעיף 12 | תחולה לגבי אדם שאינו אזרח או תושב | [Go](#Seif9) | 6 |
| סעיף 13 | הגנה על צד שלישי | [Go](#Seif10) | 6 |
| סעיף 14 | סייגים לתחולת החוק | [Go](#Seif11) | 6 |
| סעיף 15 | דיוני הועדה המשותפת | [Go](#Seif15) | 7 |
| סעיף 16 | תיקון מידע | [Go](#Seif16) | 7 |
| סעיף 17 | עתירה לבית המשפט חוק תש"ס 2000 | [Go](#Seif17) | 7 |
| סעיף 18 | אגרות | [Go](#Seif18) | 8 |
| סעיף 19 | ביצוע ותקנות | [Go](#Seif19) | 8 |
| סעיף 20 | שמירת דינים | [Go](#Seif20) | 8 |
| סעיף 21 | תחילה | [Go](#Seif12) | 8 |

חוק חופש המידע, תשנ"ח-1998[[1]](#footnote-1)\*

1. לכל אזרח ישראלי או תושב, הזכות לקבל מידע מרשות ציבורית, בהתאם להוראות חוק זה.

חופש מידע

2. בחוק זה –

הגדרות

"ועדה משותפת" – ועדה משותפת של ועדת החוקה חוק ומשפט וועדת החוץ והבטחון של הכנסת;

"חברה עירונית" – חברה עירונית וחברת בת עירונית כהגדרתן בסעיף 21 לחוק יסודות התקציב, התשמ"ה-1985;

(תיקון מס' 8) תש"ע-2010

מיום 28.6.2010

**תיקון מס' 8**

[ס"ח תש"ע מס' 2244](http://www.nevo.co.il/Law_word/law14/law-2244.pdf) מיום 28.6.2010 עמ' 548 ([ה"ח 11](http://www.nevo.co.il/Law_word/law16/knesset-11.pdf))

**הוספת הגדרת "חברה עירונית"**

"מוסד להשכלה גבוהה" – אחד מאלה:

(תיקון מס' 10) תשע"ה-2014

(1) מוסד מוכר כמשמעותו בסעיף 9 לחוק המועצה להשכלה גבוהה, התשי"ח-1958 (להלן – חוק המועצה להשכלה גבוהה);

(2) מוסד שניתן לו היתר או אישור לפי סעיף 21א לחוק המועצה להשכלה גבוהה;

(3) מוסד שהתואר שהוא מעניק הוכר לפי סעיף 28א לחוק המועצה להשכלה גבוהה;

מיום 16.2.2015

**תיקון מס' 10**

[ס"ח תשע"ה מס' 2474](http://www.nevo.co.il/law_word/law14/law-2474.pdf) מיום 16.11.2015 עמ' 28 ([ה"ח 560](http://www.nevo.co.il/Law_word/law16/knesset-560.pdf))

**הוספת הגדרת "מוסד להשכלה גבוהה"**

"מידע" – כל מידע המצוי ברשות ציבורית, והוא כתוב, מוקלט, מוסרט, מצולם או ממוחשב;

"ממונה" – מי שמונה לפי סעיף 3;

"קבלת מידע" – לרבות עיון, צפיה, האזנה, העתקה, צילום, קבלת פלט מחשב או קבלת מידע בכל דרך אחרת, בהתאם לסוג המידע וצורת החזקתו;

"רשות ציבורית" –

(1) הממשלה ומשרדי הממשלה, לרבות יחידותיהם ויחידות הסמך שלהם;

(2) לשכת נשיא המדינה;

(3) הכנסת;

(4) מבקר המדינה, למעט לגבי מידע שהגיע אליו לצורך פעולות הביקורת ובירור תלונות הציבור;

(4א) ועדת הבחירות המרכזית לכנסת, למעט לגבי מידע המפורט בסעיף 79א לחוק הבחירות לכנסת [נוסח משולב], התשכ"ט-1969;

(תיקון מס' 11) תשע"ה-2014

(5) בתי משפט, בתי דין, לשכות הוצאה לפועל, וגופים אחרים בעלי סמכות שפיטה על פי דין – למעט לגבי תוכנו של הליך משפטי;

(6) רשות מקומית;

(7) חברה עירונית;

(תיקון מס' 8) תש"ע-2010

(8) תאגיד שהוקם בחוק;

(9) חברה ממשלתית וחברה-בת ממשלתית כהגדרתן בחוק החברות הממשלתיות, תשל"ה-1975, למעט חברות שקבע שר המשפטים באישור ועדת החוקה חוק ומשפט של הכנסת; קביעה כאמור יכול שתהיה לגבי כל פעילותה של החברה, או לגבי פעילויות מסוימות;

(תיקון מס' 5) תשס"ז-2007

(9א) התאחדות ואיגוד, כאמור בסעיף 9ב לחוק הספורט, התשמ"ח-1988;

(תיקון מס' 9) תשע"ד-2013

(9ב) מוסד להשכלה גבוהה שהמדינה משתתפת בתקציבו בהתאם להוראות סעיף 17א לחוק המועצה להשכלה גבוהה;

(תיקון מס' 10) תשע"ה-2014

(9ג) החטיבה להתיישבות, במסגרתה הפעלת סמכויותיה לפי סעיף 6ב לחוק מעמדן של ההסתדרות הציונית העולמית ושל הסוכנות היהודית לארץ ישראל, התשי"ג-1952, בכל הנוגע לניהול ענייניה הכספיים של החטיבה להתיישבות, לרבות מידע על אודות הוצאותיה, הכנסותיה, דוחותיה הכספיים, קביעת תקציבה וביצועו, וכן מידע לעניין מכרזים והתקשרויות בחוזים לביצוע עסקאות בטובין או עבודות או לרכישת שירותים, שהיא צד להם;

(תיקון מס' 12) תשע"ו-2015

(10) גוף אחר, הממלא תפקיד ציבורי, שהוא גוף מבוקר כמשמעותו בסעיף 9 לחוק מבקר המדינה, תשי"ח-1958 [נוסח משולב], שקבע שר המשפטים, באישור ועדת החוקה חוק ומשפט של הכנסת; קביעה כאמור יכול שתהיה לגבי כל פעילותו של גוף כאמור, או לגבי פעילויות מסוימות;

מיום 2.8.2008

**תיקון מס' 5**

[ס"ח תשס"ז מס' 2107](http://www.nevo.co.il/Law_word/law14/LAW-2107.pdf) מיום 2.8.2007 עמ' 432 ([ה"ח 160](http://www.nevo.co.il/Law_word/law16/KNESSET-160.pdf))

(9) חברה ממשלתית וחברה-בת ממשלתית כהגדרתן בחוק החברות הממשלתיות, תשל"ה-1975, ~~שקבע שר המשפטים, בהסכמת השרים כהגדרתם בחוק האמור~~ למעט חברות שקבע שר המשפטים באישור ועדת החוקה חוק ומשפט של הכנסת; קביעה כאמור יכול שתהיה לגבי כל פעילותה של החברה, או לגבי פעילויות מסוימות;

מיום 28.6.2010

**תיקון מס' 8**

[ס"ח תש"ע מס' 2244](http://www.nevo.co.il/Law_word/law14/law-2244.pdf) מיום 28.6.2010 עמ' 548 ([ה"ח 11](http://www.nevo.co.il/Law_word/law16/knesset-11.pdf))

**החלפת פסקה (7) להגדרת "רשות ציבורית"**

הנוסח הקודם:

~~(7) תאגיד בשליטת רשות מקומית;~~

מיום 19.1.2014

**תיקון מס' 9**

[ס"ח תשע"ד מס' 2409](http://www.nevo.co.il/Law_word/law14/law-2409.pdf) מיום 21.10.2013 עמ' 2 ([ה"ח 508](http://www.nevo.co.il/Law_word/law16/knesset-508.pdf))

**הוספת פסקה (9א) להגדרת "רשות ציבורית"**

מיום 16.2.2015

**תיקון מס' 10**

[ס"ח תשע"ה מס' 2474](http://www.nevo.co.il/law_word/law14/law-2474.pdf) מיום 16.11.2015 עמ' 28 ([ה"ח 560](http://www.nevo.co.il/Law_word/law16/knesset-560.pdf))

**הוספת פסקה (9ב) להגדרת "רשות ציבורית"**

מיום 29.12.2015

**תיקון מס' 12**

[ס"ח תשע"ו מס' 2518](http://www.nevo.co.il/law_word/law14/law-2518.pdf) מיום 29.12.2015 עמ' 313 ([ה"ח 602](http://www.nevo.co.il/Law_word/law16/knesset-602.pdf))

**הוספת פסקה (9ג) להגדרת "רשות ציבורית"**

מיום 17.9.2016

**תיקון מס' 11**

[ס"ח תשע"ה מס' 2484](http://www.nevo.co.il/law_word/law14/law-2484.pdf) מיום 17.12.2014 עמ' 105 ([ה"ח 591](http://www.nevo.co.il/Law_word/law16/knesset-591.pdf))

**הוספת פסקה (4א) להגדרת "רשות ציבורית"**

"ראש רשות ציבורית" – המנהל הכללי, ובאין מנהל כללי – בעל התפקיד המקביל באותו גוף; ברשות מקומית – ראש הרשות המקומית;

"תאגיד בשליטת רשות מקומית" – (נמחקה);

(תיקון מס' 8) תש"ע-2010

מיום 28.6.2010

**תיקון מס' 8**

[ס"ח תש"ע מס' 2244](http://www.nevo.co.il/Law_word/law14/law-2244.pdf) מיום 28.6.2010 עמ' 548 ([ה"ח 11](http://www.nevo.co.il/Law_word/law16/knesset-11.pdf))

**מחיקת הגדרת "תאגיד בשליטת רשות מקומית"**

הנוסח הקודם:

~~"תאגיד בשליטת רשות מקומית" – תאגיד עירוני, כמשמעותו בסעיף 249א לפקודת העיריות, וכן תאגיד שבו יש למועצה מקומית, כמשמעותה בפקודת המועצות המקומיות, לפחות מחצית ההון או מחצית כוח ההצבעה בו;~~

"תושב" – כהגדרתו בסעיף 1 לחוק מרשם האוכלוסין, תשכ"ה-1965, וכן תאגיד שהתאגד לפי הדין בישראל.

3. ראש רשות ציבורית ימנה, מקרב עובדי הרשות, ממונה על העמדת מידע לרשות הציבור, על טיפול בבקשות לקבלת מידע ועל יישום הוראות חוק זה.

ממונה

4. (א) הממשלה תעמיד לרשות הציבור, במקום ובאופן שייקבעו בתקנות, את רשימת הרשויות הציבוריות, כאמור בפסקאות (1) ו-(8) להגדרה "רשות ציבורית"; הרשימה תכלול מידע תמציתי על תפקידיה של כל רשות ציבורית, וכן על דרכי ההתקשרות עם הממונה ועל דרכים נוספות לקבלת מידע שבידי הרשות, כנהוג באותה רשות.

פרסום רשימת הרשויות הציבוריות

(ב) רשות מקומית תעמיד לרשות הציבור, במקום ובאופן שייקבעו בתקנות, את הפרטים האמורים בסעיף קטן (א), לגביה ולגבי התאגידים שבשליטתה, אשר חוק זה חל עליהם.

5. (א) רשות ציבורית תפרסם דין וחשבון שנתי, שיכלול מידע על אודות פעילותה ותחומי אחריותה והסבר על תפקידיה וסמכויותיה; הדין וחשבון יכלול גם דיווח של הממונה על הפעלת חוק זה ברשות הציבורית, ואולם רשאי הוא לפרסם דיווח זה בנפרד.

דוח תקופתי

(ב) שר המשפטים, באישור ועדת החוקה חוק ומשפט של הכנסת, רשאי לקבוע, לגבי רשות ציבורית מסוימת, כאמור בפסקאות (1) ו-(6) עד (10) להגדרה "רשות ציבורית", או לסוגים של רשויות ציבוריות, תקופה אחרת לפרסום של הדין וחשבון.

(ג) הוראות בדבר מתכונת הדין וחשבון ודרך פרסומו, ייקבעו בתקנות.

6. (א) רשות ציבורית תעמיד לעיון הציבור את ההנחיות המינהליות הכתובות שעל פיהן היא פועלת ושיש להן נגיעה או חשיבות לציבור.

הנחיות מינהליות וחוקי עזר

(ב) הוראות סעיף 9 יחולו, בשינויים המחויבים, על העמדת הנחיות מינהליות לעיון הציבור לפי סעיף זה.

(ג) רשות מקומית תעמיד לעיון הציבור את חוקי העזר שלה.

6א. (א) רשות ציבורית תעמיד לעיון הציבור מידע על איכות הסביבה שיש ברשותה, באתר האינטרנט של הרשות הציבורית, אם קיים אתר כאמור, ובדרכים נוספות שיקבע השר לאיכות הסביבה; לענין זה, "מידע על איכות הסביבה" – מידע עלחומרים שנפלטו, שנשפכו, שסולקו או שהושלכו לסביבה ותוצאות של מדידות רעש, ריח וקרינה, שלא ברשות היחיד.

מידע על איכות הסביבה

(תיקון מס' 3) תשס"ה-2005

(ב) הוראות סעיפים 9 ו-13 יחולו, בשינויים המחויבים, על העמדת המידע לעיון הציבור לפי סעיף זה.

(ג) השר לאיכות הסביבה, בהסכמת שר האוצר ובהתייעצות עם שר המשפטים ועם השר הנוגע בדבר, ולענין רשויות מקומיות גם בהסכמת שר הפנים, יקבע את סוגי המידע על איכות הסביבה שיועמד לעיון הציבור, את דרכי העמדתו כאמור ואת המועדים לכך; תקנות כאמור יובאו לאישור ועדת הפנים ואיכות הסביבה של הכנסת.

מיום 8.8.2005

**תיקון מס' 3**

[ס"ח תשס"ה מס' 2019](http://www.nevo.co.il/Law_word/law14/LAW-2019.pdf) מיום 8.8.2005 עמ' 735 ([ה"ח 84](http://www.nevo.co.il/Law_word/law16/KNESSET-84.pdf))

**הוספת סעיף 6א**

7. (א) בקשה לקבלת מידע תוגש בכתב לממונה, או למי שהוסמך לכך על ידו; אין המבקש חייב לציין את הטעם לבקשתו.

נוהל הגשת בקשות והטיפול בהן

(ב) הרשות הציבורית תודיע למבקש המידע ללא שיהוי, ולא יאוחר מ-30 ימים מקבלת הבקשה, על החלטתה בבקשתו; ראש הרשות הציבורית, או מי שהוא הסמיך לכך, רשאי להאריך את התקופה האמורה, במקרה הצורך, ב-30 ימים נוספים, ובלבד שהודיע על כך למבקש בכתב, ונימק את הצורך בהארכת התקופה.

(ג) ראש הרשות הציבורית רשאי להאריך, הארכה נוספת, את התקופה האמורה בסעיף קטן (ב), בהחלטה מנומקת אשר תישלח למבקש תוך התקופה האמורה, אם בשל היקפו או מורכבותו של המידע המבוקש יש צורך להאריך את התקופה; ההארכה הנוספת לא תעלה על התקופה המתחייבת מהטעמים האמורים, ובכל מקרה לא תעלה על 60 ימים.

(ד) החליטה הרשות הציבורית להעמיד את המידע לרשות המבקש, תבוצע החלטתה תוך זמן סביר בנסיבות הענין אך לא יאוחר מ-15 ימים, זולת אם קבע הממונה, מטעמים מיוחדים, כי ההחלטה תבוצע במועד מאוחר יותר; הרשות תודיע למבקש היכן ומתי יעמוד המידע לרשותו.

(ה) המידע יועמד לרשות המבקש כפי שהוא מצוי בידי הרשות הציבורית ואין הרשות חייבת לעבד את המידע לצרכיו של המבקש; היה המידע ממוחשב, הוא יופק עבור המבקש באמצעים המשמשים דרך קבע את הרשות.

(ו) החליטה הרשות הציבורית לדחות את בקשת המבקש, כולה או חלקה, תשלח למבקש הודעה בכתב שתפרט את נימוקי ההחלטה, ותיידע את המבקש על זכותו לעתור נגד ההחלטה לפי הוראות חוק בתי משפט לענינים מינהליים, התש"ס-2000.

(תיקון מס' 4) תשס"ה-2005

מיום 8.8.2005

**תיקון מס' 4**

[ס"ח תשס"ה מס' 2020](http://www.nevo.co.il/Law_word/law14/LAW-2020.pdf) מיום 8.8.2005 עמ' 751 ([ה"ח 77](http://www.nevo.co.il/Law_word/law15/MEMSHALA-77.pdf))

(ו) החליטה הרשות הציבורית לדחות את בקשת המבקש, כולה או חלקה, תשלח למבקש הודעה בכתב שתפרט את נימוקי ההחלטה, ותיידע את המבקש על זכותו לעתור נגד ההחלטה ~~לפי הוראות סעיף 17~~ לפי הוראות חוק בתי משפט לענינים מינהליים, התש"ס-2000.

8. רשות ציבורית רשאית לדחות בקשה לקבלת מידע באחד מאלה:

דחיית בקשות במקרים מסוימים

(1) הטיפול בה מצריך הקצאת משאבים בלתי סבירה;

(2) המידע נוצר, או נתקבל בידה, למעלה משבע שנים לפני הגשת הבקשה ואיתורו כרוך בקושי של ממש;

(3) לאחר שנקטה אמצעים סבירים, התברר לה שלא ניתן לאתר את המידע או שאינו מצוי ברשותה;

(4) המידע פורסם ועומד לרשות הציבור או לעיונו, בין בתשלום ובין שלא בתשלום; ואולם בדחותה את הבקשה לפי פסקה זו, תודיע הרשות למבקש היכן יוכל לרכוש את המידע המבוקש, לקבלו או לעיין בו;

(5) המידע נוצר בידי רשות ציבורית אחרת, ואין בהפניית המבקש לאותה רשות כדי להכביד הכבדה בלתי סבירה על קבלתו של המידע על ידו; ואולם, בדחותה בקשה לפי פסקה זו, תפנה הרשות הציבורית את המבקש לרשות הציבורית אשר בידיה נוצר המידע.

9. (א) רשות ציבורית לא תמסור מידע שהוא אחד מאלה:

מידע שאין למסרו או שאין חובה למסרו

(1) מידע אשר בגילויו יש חשש לפגיעה בבטחון המדינה, ביחסי החוץ שלה, בבטחון הציבור או בבטחונו או בשלומו של אדם;

(2) מידע בנושאים ששר הבטחון, מטעמים של שמירה על בטחון המדינה, קבע אותם בצו, באישור הועדה המשותפת;

(3) מידע שגילויו מהווה פגיעה בפרטיות, כמשמעותה בחוק הגנת הפרטיות, תשמ"א-1981 (להלן – חוק הגנת הפרטיות), אלא אם כן הגילוי מותר על פי דין;

(4) מידע אשר אין לגלותו על פי כל דין.

(ב) רשות ציבורית אינה חייבת למסור מידע שהוא אחד מאלה:

(1) מידע אשר גילויו עלול לשבש את התפקוד התקין של הרשות הציבורית או את יכולתה לבצע את תפקידיה;

(2) מידע על אודות מדיניות הנמצאת בשלבי עיצוב;

(3) מידע על אודות פרטי משא ומתן עם גוף או עם אדם שמחוץ לרשות;

(4) מידע בדבר דיונים פנימיים, תרשומות של התייעצויות פנימיות בין עובדי רשויות ציבוריות, חבריהן או יועציהן, או של דברים שנאמרו במסגרת תחקיר פנימי, וכן חוות דעת, טיוטה, עצה או המלצה, שניתנו לצורך קבלת החלטה, למעט התייעצויות הקבועות בדין;

(5) מידע הנוגע לניהול פנימי של הרשות הציבורית, שאין לו נגיעה או חשיבות לציבור;

(6) מידע שהוא סוד מסחרי או סוד מקצועי או שהוא בעל ערך כלכלי, שפרסומו עלול לפגוע פגיעה ממשית בערכו, וכן מידע הנוגע לענינים מסחריים או מקצועיים הקשורים לעסקיו של אדם, שגילויו עלול לפגוע פגיעה ממשית באינטרס מקצועי, מסחרי או כלכלי; למעט מידע שהוא אחד מאלה –

(א) מידע על חומרים שנפלטו, שנשפכו, שסולקו או שהושלכו לסביבה;

(ב) תוצאות של מדידות רעש, ריח וקרינה, שלא ברשות היחיד;

(7) מידע שהגיע לידי הרשות הציבורית, שאי-גילויו היה תנאי למסירתו, או שגילויו עלול לפגוע בהמשך קבלת המידע;

(8) מידע על אודות שיטות עבודה ונהלים של רשות ציבורית העוסקת באכיפת החוק, או שיש לה סמכות חקירה או ביקורת או בירור תלונות על פי דין, אם גילויו עלול לגרום לאחד מאלה:

(א) פגיעה בפעולות האכיפה או הביקורת או בירור התלונות של הרשות;

(ב) פגיעה בהליכי חקירה או משפט או בזכותו של אדם למשפט הוגן;

(ג) גילוי או מתן אפשרות לגלות את קיומו או זהותו של מקור מידע חסוי;

(9) מידע הנוגע לעניני משמעת של עובד של רשות ציבורית, למעט מידע בדבר ההליכים הפומביים על פי החוק; לענין פסקה זו, "עובד" – לרבות חייל, שוטר, סוהר ונושא משרה ברשות הציבורית;

(10) מידע שיש בגילויו פגיעה בצנעת הפרט של אדם שנפטר;

(11) לעניין רשות ציבורית כאמור בפסקה (9ב) להגדרה "רשות ציבורית" – מידע שיש בגילויו פגיעה מהותית בחופש הפעולה בעניינים האקדמיים והמינהליים של מוסד להשכלה גבוהה כמשמעותם בסעיף 15 לחוק המועצה להשכלה גבוהה, פגיעה בהליכי קידום ושיפוט אקדמיים או במחקרים שטרם פורסמו, או גילוי זהותם של תורמים שהביעו את דעתם שאינם מעוניינים בגילוי.

(תיקון מס' 10) תשע"ה-2014

(ג) לענין סעיף זה, אין נפקא מינה אם העילה לאי-גילוי המידע היא בשל המידע המבוקש לבדו או בשל הצטברותו למידע אחר.

מיום 16.2.2015

**תיקון מס' 10**

[ס"ח תשע"ה מס' 2474](http://www.nevo.co.il/law_word/law14/law-2474.pdf) מיום 16.11.2015 עמ' 28 ([ה"ח 560](http://www.nevo.co.il/Law_word/law16/knesset-560.pdf))

**הוספת פסקה 9(ב)(11)**

10. בבואה לשקול סירוב למסור מידע לפי חוק זה, מכוח הוראות סעיפים 8 ו-9, תיתן הרשות הציבורית דעתה, בין היתר, לענינו של המבקש במידע, אם ציין זאת בבקשתו, וכן לענין הציבורי שבגילוי המידע מטעמים של שמירה על בריאות הציבור או בטיחותו, או שמירה על איכות הסביבה.

שיקולי הרשות הציבורית

11. היה המידע המבוקש מידע אשר הרשות הציבורית רשאית או חייבת שלא למסרו כאמור בסעיף 9, וניתן לגלות את המידע, ללא הקצאת משאבים בלתי סבירה או הכבדה ניכרת על פעולתה של הרשות, תוך השמטת פרטים, תוך עריכת שינויים או תוך התניית תנאים בדבר דרך קבלת המידע והשימוש בו, תמסור הרשות את המידע בהשמטות, בשינויים או בתנאים המחויבים, לפי הענין; נעשו השמטות או שינויים כאמור, תציין זאת הרשות, אלא אם כן אין לגלות עובדה זו, מהטעמים המפורטים בסעיף 9(א)(1).

מסירת מידע חלקי ומסירת מידע בתנאים

12. הוראות חוק זה יחולו גם על מבקש מידע שאינו אזרח ישראלי או תושב, לגבי מידע בדבר זכויותיו בישראל.

תחולה לגבי אדם שאינו אזרח או תושב

13. (א) נתבקש מידע הכולל פרטים על אודות צד שלישי, אשר מסירתם עלולה לפגוע בצד השלישי, והרשות הציבורית שוקלת לאפשר למבקש המידע לקבל את המידע, תודיע הרשות לצד השלישי, בכתב, על דבר הגשת הבקשה ועל זכותו להתנגד למסירת המידע ותודיע על כך למבקש; קיבל אדם הודעה כאמור, רשאי הוא להודיע לרשות, בתוך 21 ימים, כי הוא מתנגד לבקשה, בנימוק שאין למסור את המידע, כולו או מקצתו, מכוח הוראות סעיף 9 או הוראות כל דין; 21 הימים האמורים, לא יבואו במנין המועדים המנויים בסעיף 7.

הגנה על צד שלישי

(ב) החליטה הרשות הציבורית לדחות את התנגדותו של הצד  השלישי, תמציא לו, בכתב, את החלטתה המנומקת, ותודיע לו על זכותו לעתור נגד החלטתה על פי חוק זה.

(ג) על אף האמור בסעיף 7(ב), לא תאפשר הרשות הציבורית את קבלת המידע המבוקש, בטרם חלפה התקופה להגשת העתירה או בטרם הוחלט לדחותה, לפי הענין, אלא אם כן הודיע הצד השלישי שהתנגד, בכתב, כי הוא מוותר על זכותו להגישה.

14. (א) הוראות חוק זה לא יחולו על הגופים שלהלן, ועל מידע שנוצר, שנאסף או שמוחזק בידיהם –

סייגים לתחולת החוק

(1) מערך המודיעין של צבא-הגנה לישראל, ויחידות צבאיות נוספות אשר שר הבטחון, באישור הועדה המשותפת, קבע אותן בצו, מטעמים של בטחון המדינה;

(2) שירות הבטחון הכללי וכן יחידות הבטחון ברשויות ציבוריות, בענינים המונחים על ידי שירות הבטחון הכללי או מטעמו;

(3) המוסד למודיעין ולתפקידים מיוחדים;

(4) יחידת הממונה על הבטחון במערכת הבטחון;

(5) יחידות במשרד ראש הממשלה ובמשרד הבטחון שעיקר פעילותן בטחון המדינה או יחסי חוץ, שראש הממשלה או שר הבטחון, באישור הועדה המשותפת, קבע אותן בצו;

(6) הועדה לאנרגיה אטומית ומרכזי המחקר הגרעיני שבאחריותה;

(7) המרכז למחקר מדיני, החטיבה לפירוק נשק והחטיבה לתכנון מדיני במשרד החוץ, ויחידות נוספות של משרד החוץ, אשר שר החוץ, באישור הועדה המשותפת, קבע אותן בצו, מטעמים של בטחון המדינה או יחסי החוץ שלה;

(8) כל גוף או רשות שיש להם סמכות חקירה על פי דין, לגבי מידע שנאסף או שנוצר לצורכי חקירה ולגבי מידע מודיעיני;

(9) מערכי המודיעין והחקירות של משטרת ישראל, וכן יחידות נוספות אשר השר לבטחון הפנים, באישור הועדה המשותפת, קבע אותן בצו;

(10) שירות בתי הסוהר – לגבי מערך המודיעין ומערך האבטחה;

(11) כל רשות מעין-שיפוטית, שתפקידה לדון במצבו הרפואי של אדם – לגבי הליכים בפניה;

(12) נציבות תלונות הציבור על שופטים – לגבי בירור תלונה על שופט לפי חוק נציב תלונות הציבור על שופטים, התשס"ב-2002;

(תיקון מס' 2)

תשס"ב-2002

(13) הרשות להגנה על עדים;

(תיקון מס' 6) תשס"ט-2008

(14) הרשות כהגדרתה בחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009;

(תיקון מס' 7) תש"ע-2009

(15) הוועדה המייעצת, לפי סעיף 14 לחוק המאבק בטרור, התשע"ו-2016;

(תיקון מס' 13) תשע"ו-2016

(16) נציבות תלונות הציבור על מייצגי המדינה בערכאות – לגבי בירור תלונה לפי חוק נציבות תלונות הציבור על מייצגי המדינה בערכאות, התשע"ו-2016;

(תיקון מס' 14) תשע"ו-2016

(17) מערך הסייבר הלאומי כהגדרתו בחוק להסדרת הביטחון בגופים ציבוריים, התשנ"ח-1998, ויחידות הביטחון ברשויות ציבוריות, והכול בעניינים המונחים על ידי אותו מערך לפי החוק האמור.

(תיקון מס' 15) תשע"ו-2016

(ב) שר המשפטים רשאי, בצו, בהתייעצות עם השר הנוגע בדבר ובאישור ועדת החוקה חוק ומשפט של הכנסת או ועדת משנה שלה, להוסיף גוף או ענין לרשימת הגופים המנויים בסעיף קטן (א); תוקפו של צו כאמור יהיה לתקופה שתיקבע בו ושלא תעלה על שישה חודשים, זולת אם בוטל קודם לכן; נקבעה בצו תקופת תוקף הפחותה משישה חודשים, רשאי שר המשפטים להאריך את תוקפו של הצו לתקופה נוספת, ובלבד שהתקופה הכוללת לא תעלה על שישה חודשים.

(ג) שר המשפטים רשאי, באישור ועדת החוקה חוק ומשפט של הכנסת, לקבוע בצו כי חוק זה לא יחול על תאגיד כאמור בפסקאות (7) או (8) להגדרה "רשות ציבורית" שבסעיף 2, בשים לב למידת הפגיעה העלולה להיגרם לפעילותו הכלכלית או העסקית של התאגיד; צו כאמור יינתן, לגבי חברה עירונית, לאחר התייעצות עם שר הפנים, ולגבי תאגיד אחר, לאחר התייעצות עם השר הממונה על החוק שמכוחו הוקם התאגיד.

(תיקון מס' 8) תש"ע-2010

(ד) הוראות חוק זה לא יחולו על מידע שהעבירה הרשות הציבורית לגנזך המדינה בהתאם לחוק הארכיונים, תשט"ו-1955.

מיום 5.8.2002

**תיקון מס' 2**

[ס"ח תשס"ב מס' 1864](http://www.nevo.co.il/Law_word/law14/LAW-1864.pdf) מיום 5.8.2002 עמ' 598 ([ה"ח 3085](http://www.nevo.co.il/Law_word/law17/PROP-3085.pdf))

**הוספת פסקה 14(א)(12)**

מיום 16.11.2008

**תיקון מס' 6**

[ס"ח תשס"ט מס' 2192](http://www.nevo.co.il/Law_word/law14/LAW-2192.pdf) מיום 16.11.2008 עמ' 115 ([ה"ח 380](http://www.nevo.co.il/Law_word/law15/memshala-380.pdf))

**הוספת פסקה 14(א)(13)**

מיום 28.6.2010

**תיקון מס' 8**

[ס"ח תש"ע מס' 2244](http://www.nevo.co.il/Law_word/law14/law-2244.pdf) מיום 28.6.2010 עמ' 548 ([ה"ח 11](http://www.nevo.co.il/Law_word/law16/knesset-11.pdf))

(ג) שר המשפטים רשאי, באישור ועדת החוקה חוק ומשפט של הכנסת, לקבוע בצו כי חוק זה לא יחול על תאגיד כאמור בפסקאות (7) או (8) להגדרה "רשות ציבורית" שבסעיף 2, בשים לב למידת הפגיעה העלולה להיגרם לפעילותו הכלכלית או העסקית של התאגיד; צו כאמור יינתן, לגבי ~~תאגיד בשליטת רשות מקומית~~ חברה עירונית, לאחר התייעצות עם שר הפנים, ולגבי תאגיד אחר, לאחר התייעצות עם השר הממונה על החוק שמכוחו הוקם התאגיד.

מיום 1.11.2011

**תיקון מס' 7**

[ס"ח תש"ע מס' 2217](http://www.nevo.co.il/Law_word/law14/LAW-2217.pdf) מיום 15.12.2009 עמ' 271 ([ה"ח 408](http://www.nevo.co.il/Law_word/law15/memshala-408.pdf))

**הוספת פסקה 14(א)(14)**

מיום 11.8.2016

**תיקון מס' 14**

[ס"ח תשע"ו מס' 2574](http://www.nevo.co.il/law_word/law14/law-2574.pdf) מיום 11.8.2016 עמ' 1171 ([ה"ח 1040](http://www.nevo.co.il/Law_word/law15/memshala-1040.pdf))

**הוספת פסקה 14(א)(16)**

מיום 16.8.2016 ~~עד יום 31.12.2018~~

**תיקון מס' 15 תשע"ו-2016**

[ס"ח תשע"ו מס' 2579](http://www.nevo.co.il/law_word/law14/law-2579.pdf) מיום 16.8.2016 עמ' 1223 ([ה"ח 1049](http://www.nevo.co.il/Law_word/law15/memshala-1049.pdf))

**תיקון מס' 15 (תיקון) תשע"ט-2018**

[ס"ח תשע"ט מס' 2766](http://www.nevo.co.il/Law_word/law14/law-2766.pdf) מיום 27.12.2018 עמ' 88 ([ה"ח 1276](http://www.nevo.co.il/Law_word/law15/memshala-1276.pdf))

**הוספת פסקה 14(א)(17)**

מיום 1.11.2016

**תיקון מס' 13**

[ס"ח תשע"ו מס' 2556](http://www.nevo.co.il/law_word/law14/law-2556.pdf) מיום 23.6.2016 עמ' 927 ([ה"ח 949](http://www.nevo.co.il/Law_word/law15/memshala-949.pdf), [ה"ח 967](http://www.nevo.co.il/Law_word/law15/memshala-967.pdf), [ה"ח 782](http://www.nevo.co.il/Law_word/law15/memshala-782.pdf))

**הוספת פסקה 14(א)(15)**

מיום 27.12.2018

**תיקון מס' 15 (תיקון) תשע"ט-2018**

[ס"ח תשע"ט מס' 2766](http://www.nevo.co.il/Law_word/law14/law-2766.pdf) מיום 27.12.2018 עמ' 88 ([ה"ח 1276](http://www.nevo.co.il/Law_word/law15/memshala-1276.pdf))

(17) ~~הרשות הלאומית להגנת הסייבר כהגדרתה~~ מערך הסייבר הלאומי כהגדרתו בחוק להסדרת הביטחון בגופים ציבוריים, התשנ"ח-1998, ויחידות הביטחון ברשויות ציבוריות, והכול בעניינים המונחים ~~על ידי אותה רשות~~ על ידי אותו מערך לפי החוק האמור.

15. (א) ישיבות הועדה המשותפת יהיו חסויות, אם לא החליטה החלטה אחרת לענין זה.

דיוני הועדה המשותפת

(ב) הועדה המשותפת רשאית לקבוע כי צו אשר אושר על ידה לפי סעיפים 9 או 14, לא יפורסם ברשומות, כולו או חלקו.

16. קיבל אדם מידע על אודותיו לפי חוק זה ומצא כי המידע אינו נכון, שלם, ברור או מעודכן, רשאי הוא לפנות לרשות הציבורית בבקשה לתקנו, ויחולו, לענין זה, הוראות סעיפים 14 ו-15 לחוק הגנת הפרטיות, בשינויים המחויבים.

תיקון מידע

17. (א) עתירה על החלטת רשות ציבורית לפי חוק זה תידון בבית משפט לענינים מינהליים, אלא אם כן הוצאה לגבי המידע נושא העתירה תעודת חיסיון לפי סעיף 44 לפקודת הראיות [נוסח חדש], התשל"א-1971; הוצאה תעודת חיסיון כאמור, תידון העתירה לפני בית המשפט העליון.

עתירה לבית המשפט

חוק תש"ס-2000

(תיקון מס' 4) תשס"ה-2005

(ב) בדונו בעתירה לפי חוק זה, למעט בעתירה על דחיית בקשה לפי סעיף 8, רשאי בית המשפט לקבל לידיו את כל המידע המבוקש ולעיין בו; בית המשפט רשאי, מהטעמים המנויים בסעיף 9, לשמוע טענות מפי בא-כוח הרשות הציבורית, בדלתיים סגורות וללא נוכחות העותר או בא-כוחו.

(תיקון מס' 4) תשס"ה-2005

(ג) לא יורה בית המשפט על מסירת מידע העלול לפגוע בזכויות צד שלישי, אלא לאחר שנתן לצד השלישי הזדמנות להשמיע טענותיו, בדרך שיקבע.

(ד) על אף הוראות סעיף 9, רשאי בית המשפט להורות על מתן מידע מבוקש, כולו או חלקו ובתנאים שיקבע, אם לדעתו הענין הציבורי בגילוי המידע, עדיף וגובר על הטעם לדחיית הבקשה, ובלבד שגילוי המידע אינו אסור על פי דין.

(ה) החליט בית המשפט כאמור בסעיפים קטנים (ב) או (ד), ירשום את הטעמים להחלטתו.

מיום 11.12.2000

**תיקון מס' 1**

[ס"ח תש"ס מס' 1739](http://www.nevo.co.il/Law_word/law14/LAW-1739.pdf) מיום 11.6.2000 עמ' 194 ([ה"ח 2821](http://www.nevo.co.il/Law_word/law17/PROP-2821.pdf))

(א) על דחיית בקשה לקבל מידע לפי חוק זה, ועל החלטת רשות ציבורית לדחות התנגדות של צד שלישי לפי סעיף 13, רשאי המבקש או הצד השלישי, לפי הענין, להגיש, תוך 30 ימים מיום קבלת ההודעה על ההחלטה, עתירה ~~לבית המשפט המחוזי~~ לבית משפט לענינים מינהליים; ואולם אם הוצאה לגבי המידע המבוקש תעודת חסיון לפי סעיף 44 לפקודת הראיות [נוסח חדש], התשל"א-1971, תידון העתירה בפני בית המשפט העליון.

מיום 8.8.2005

**תיקון מס' 4**

[ס"ח תשס"ה מס' 2020](http://www.nevo.co.il/Law_word/law14/LAW-2020.pdf) מיום 8.8.2005 עמ' 751 ([ה"ח 77](http://www.nevo.co.il/Law_word/law15/MEMSHALA-77.pdf))

~~(א) על דחיית בקשה לקבל מידע לפי חוק זה, ועל החלטת רשות ציבורית לדחות התנגדות של צד שלישי לפי סעיף 13, רשאי המבקש או הצד השלישי, לפי הענין, להגיש, תוך 30 ימים מיום קבלת ההודעה על ההחלטה, עתירה לבית משפט לענינים מינהליים; ואולם אם הוצאה לגבי המידע המבוקש תעודת חסיון לפי סעיף 44 לפקודת הראיות [נוסח חדש], התשל"א-1971, תידון העתירה בפני בית המשפט העליון.~~

(א) עתירה על החלטת רשות ציבורית לפי חוק זה תידון בבית משפט לענינים מינהליים, אלא אם כן הוצאה לגבי המידע נושא העתירה תעודת חיסיון לפי סעיף 44 לפקודת הראיות [נוסח חדש], התשל"א-1971; הוצאה תעודת חיסיון כאמור, תידון העתירה לפני בית המשפט העליון.

(ב) בדונו בעתירה לפי חוק זה, למעט בעתירה על דחיית בקשה לפי סעיף 8, רשאי בית המשפט לקבל לידיו את כל המידע המבוקש ולעיין בו; בית המשפט רשאי, מהטעמים המנויים בסעיף 9, לשמוע טענות מפי בא-כוח הרשות הציבורית, בדלתיים סגורות וללא נוכחות העותר או בא-כוחו.

18. (א) שר המשפטים, באישור ועדת החוקה חוק ומשפט של הכנסת, יתקין תקנות הקובעות אגרות בעד בקשה לקבלת מידע ובעד הפעולות הכרוכות באיתור המידע המבוקש ומסירתו לפי חוק זה; קביעת האגרות תיעשה תוך התחשבות בסוגים השונים של המידע ושל הפונים לקבלתו.

אגרות

(ב) בתקנות בענין אגרות ייקבעו נסיבות שבהן יינתן פטור מאגרה.

(ג) לא תיקבע אגרה בעד בקשת מידע אשר יש להעמידו לרשות הציבור לפי סעיף 6, ואולם ניתן לקבוע אגרה או תשלום עבור העתקת המידע או הדפסתו ועבור משלוח המידע למבקש.

(ד) לא תיקבע אגרה בעד בקשה של אדם לקבל מידע על אודות עצמו, ואולם ניתן לקבוע אגרה או תשלום עבור העתקת המידע או הדפסתו ועבור משלוח המידע למבקש, וכן עבור הפעולות הכרוכות באיתור המידע, אם בשל היקפו או מורכבותו של המידע המבוקש נדרש מאמץ מיוחד לצורך הטיפול בבקשה.

(ה) על החלטת הממונה בדבר תשלום אגרה בענין בקשה מסוימת, ניתן להגיש ערעור לבית משפט שלום, באופן שייקבע בתקנות.

(ו) שר המשפטים רשאי לקבוע כי מועד הקבוע בחוק זה למסירת מידע יחל רק לאחר תשלום אגרה על ידי המבקש, וכי המידע יימסר למבקש רק לאחר תשלום אגרה.

19. שר המשפטים ממונה על ביצוע חוק זה, והוא רשאי, באישור ועדת החוקה חוק ומשפט של הכנסת, להתקין תקנות לביצועו.

ביצוע ותקנות

20. אין בהוראות חוק זה כדי לגרוע מתוקפו של חיקוק המחייב, המתיר, האוסר או המסדיר באופן אחר גילוי או מסירה של מידע שבידי רשות ציבורית.

שמירת דינים

21. (א) תחילתו של חוק זה שנה מיום פרסומו.

תחילה

(ב) על אף הוראת סעיף קטן (א), רשאית הממשלה, באישור ועדת החוקה חוק ומשפט של הכנסת לקבוע בצו, רשויות ציבוריות או סוגים של רשויות ציבוריות, שלגביהם יחל החוק במועדי תחילה אחרים, הכל כפי שתקבע, ובלבד שמועד תחילה שייקבע כאמור לא יהיה מאוחר מתום שלוש שנים ממועד התחילה לפי סעיף קטן (א).

בנימין נתניהו צחי הנגבי

ראש הממשלה שר המשפטים

עזר ויצמן דן תיכון

נשיא המדינה יושב ראש הכנסת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשנ"ח מס' 1667](http://www.nevo.co.il/Law_word/law14/LAW-1667.pdf) מיום 29.5.1998 עמ' 226 ([ה"ח תשנ"ו מס' 2523](http://www.nevo.co.il/Law_word/law17/PROP-2523.pdf) עמ' 609, [ה"ח תשנ"ז מס' 2630](http://www.nevo.co.il/Law_word/law17/PROP-2630.pdf) עמ' 397); תחילתו שנה מיום פרסומו.

   תוקן [ס"ח תש"ס מס' 1739](http://www.nevo.co.il/Law_word/law14/LAW-1739.pdf) מיום 11.6.2000 עמ' 194 ([ה"ח תש"ס מס' 2821](http://www.nevo.co.il/Law_word/law17/PROP-2821.pdf) עמ' 2) – תיקון מס' 1 בסעיף 28 לחוק בתי משפט לענינים מינהליים, תש"ס-2000; תחילתו ביום 11.12.2000.

   [ס"ח תשס"ב מס' 1864](http://www.nevo.co.il/Law_word/law14/LAW-1864.pdf) מיום 5.8.2002 עמ' 598 ([ה"ח תשס"ב מס' 3085](http://www.nevo.co.il/Law_word/law17/PROP-3085.pdf) עמ' 306) – תיקון מס' 2 בסעיף 36 לחוק נציב תלונות הציבור על שופטים, התשס"ב-2002.

   [ס"ח תשס"ה מס' 2019](http://www.nevo.co.il/Law_word/law14/LAW-2019.pdf) מיום 8.8.2005 עמ' 735 ([ה"ח הכנסת תשס"ה מס' 84](http://www.nevo.co.il/Law_word/law16/KNESSET-84.pdf) עמ' 175) – תיקון מס' 3.

   [ס"ח תשס"ה מס' 2020](http://www.nevo.co.il/Law_word/law14/LAW-2020.pdf) מיום 8.8.2005 עמ' 751 ([ה"ח הממשלה תשס"ד מס' 77](http://www.nevo.co.il/Law_word/law15/MEMSHALA-77.pdf) עמ' 298) – תיקון מס' 4 בסעיף 40 לחוק בתי משפט לענינים מינהליים (תיקון מס' 15), תשס"ה-2005.

   [ס"ח תשס"ז מס' 2107](http://www.nevo.co.il/Law_word/law14/law-2107.pdf) מיום 2.8.2007 עמ' 432 ([ה"ח הכנסת תשס"ז מס' 160](http://www.nevo.co.il/Law_word/law16/KNESSET-160.pdf) עמ' 229) – תיקון מס' 5; תחילתו שנה מיום פרסומו.

   [ס"ח תשס"ט מס' 2192](http://www.nevo.co.il/Law_word/law14/law-2192.pdf) מיום 16.11.2008 עמ' 115 ([ה"ח הממשלה תשס"ח מס' 380](http://www.nevo.co.il/Law_word/law15/memshala-380.pdf) עמ' 520) – תיקון מס' 6 בסעיף 44 לחוק להגנה על עדים, תשס"ט-2008.

   [ס"ח תש"ע מס' 2217](http://www.nevo.co.il/Law_word/law14/law-2217.pdf) מיום 15.12.2009 עמ' 271 ([ה"ח הממשלה תשס"ט מס' 408](http://www.nevo.co.il/Law_word/law15/memshala-408.pdf) עמ' 2) – תיקון מס' 7 בסעיף 39 לחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, תש"ע-2009; ר' סעיף 40 לענין תחילה.

   [ס"ח תש"ע מס' 2244](http://www.nevo.co.il/Law_word/law14/law-2244.pdf) מיום 28.6.2010 עמ' 548 ([ה"ח הכנסת תשס"ג מס' 11](http://www.nevo.co.il/Law_word/law16/knesset-11.pdf) עמ' 36) – תיקון מס' 8 (תש"ע-2010) [במקור מס' 3 תשס"ג-2002 ור' הודעת מערכת רשומות שם].

   [ס"ח תשע"ד מס' 2409](http://www.nevo.co.il/Law_word/law14/law-2409.pdf) מיום 21.10.2013 עמ' 2 ([ה"ח הכנסת תשע"ג מס' 508](http://www.nevo.co.il/Law_word/law16/knesset-508.pdf) עמ' 30) – תיקון מס' 9; תחילתו 90 ימים מיום פרסומו.

   [ס"ח תשע"ה מס' 2474](http://www.nevo.co.il/law_word/law14/law-2474.pdf) מיום 16.11.2014 עמ' 28 ([ה"ח הכנסת תשע"ד מס' 560](http://www.nevo.co.il/Law_word/law16/knesset-560.pdf) עמ' 126) – תיקון מס' 10; תחילתו שלושה חודשים מיום פרסומו.

   [ס"ח תשע"ה מס' 2484](http://www.nevo.co.il/Law_word/law14/LAW-2484.pdf) מיום 17.12.2014 עמ' 105 ([ה"ח הכנסת תשע"ה מס' 591](http://www.nevo.co.il/Law_word/law16/knesset-591.pdf) עמ' 90) – תיקון מס' 11 בסעיף 5 לחוק הבחירות (תיקוני חקיקה), תשע"ה-2014; ר' סעיף 7 לענין תחילה והוראת מעבר.

   7. (א) תחילתו של פרק זה, למעט סעיף 25א לחוק הבחירות כנוסחו בסעיף 1(2) לחוק זה, 12 חודשים מיום פרסומו, או – אם בתקופה האמורה תמה תקופת כהונתה של הכנסת או הכנסת התפזרה – 18 חודשים מיום פרסום תוצאות הבחירות לכנסת הנבחרת לפי סעיף 84 לחוק הבחירות, ואולם יושב ראש ועדת הבחירות המרכזית לכנסת רשאי, בצו, באישור ועדת החוקה חוק ומשפט של הכנסת, לקבוע יום תחילה מוקדם יותר.

   (ב) עובד ועדת הבחירות המרכזית לכנסת שעבד בה ערב תחילתו של פרק זה, יראו אותו כאילו מונה לפי הוראות חוק המינויים בנוסחו בפרק זה, והוראות פרק זה יחולו עליו מיום תחילתו ואילך.

   [ס"ח תשע"ו מס' 2518](http://www.nevo.co.il/law_word/law14/law-2518.pdf) מיום 29.12.2015 עמ' 313 ([ה"ח הכנסת תשע"ו מס' 602](http://www.nevo.co.il/Law_word/law16/knesset-602.pdf) עמ' 4) – תיקון מס' 12 בסעיף 2 לחוק מעמדן של ההסתדרות הציונית העולמית ושל הסוכנות היהודית לארץ ישראל (תיקון מס' 2), תשע"ו-2015.

   [ס"ח תשע"ו מס' 2556](http://www.nevo.co.il/law_word/law14/law-2556.pdf) מיום 23.6.2016 עמ' 927 ([ה"ח הממשלה תשע"ה מס' 949](http://www.nevo.co.il/Law_word/law15/memshala-949.pdf) עמ' 1067, [ה"ח הממשלה תשע"ו מס' 967](http://www.nevo.co.il/Law_word/law15/memshala-967.pdf) עמ' 126, [ה"ח הממשלה תשע"ג מס' 782](http://www.nevo.co.il/Law_word/law15/memshala-782.pdf) עמ' 992) – תיקון מס' 13 בסעיף 89 לחוק המאבק בטרור, תשע"ו-2016; תחילתו ביום 1.11.2016.

   [ס"ח תשע"ו מס' 2574](http://www.nevo.co.il/law_word/law14/law-2574.pdf) מיום 11.8.2016 עמ' 1170 ([ה"ח הממשלה תשע"ו מס' 1040](http://www.nevo.co.il/Law_word/law15/memshala-1040.pdf) עמ' 992) – תיקון מס' 14 בסעיף 29 לחוק נציבות תלונות הציבור על מייצגי המדינה בערכאות, תשע"ו-2016.

   [ס"ח תשע"ו מס' 2579](http://www.nevo.co.il/law_word/law14/law-2579.pdf) מיום 16.8.2016 עמ' 1223 ([ה"ח הממשלה תשע"ו מס' 1049](http://www.nevo.co.il/Law_word/law15/memshala-1049.pdf) עמ' 1070) – תיקון מס' 15 בסעיף 4 לחוק להסדרת הביטחון בגופים ציבוריים (הוראת שעה), תשע"ו-2016. תוקן [ס"ח תשע"ט מס' 2766](http://www.nevo.co.il/law_word/law14/law-2766.pdf) מיום 27.12.2018 עמ' 88 ([ה"ח הממשלה תשע"ט מס' 1276](http://www.nevo.co.il/Law_word/law15/memshala-1276.pdf) עמ' 180) – תיקון מס' 15 (תיקון) תשע"ט-2018. [↑](#footnote-ref-1)