חוק חוקרים פרטיים ושירותי שמירה, תשל"ב-1972

בטחון – חוקרים פרטיים ושמירה

משפט פרטי וכלכלה – הסדרת עיסוק – חוקרים פרטיים ושמירה

רשויות ומשפט מנהלי – הסדרת עיסוק – חוקרים פרטיים ושמירה

תוכן ענינים

|  |  |  |  |
| --- | --- | --- | --- |
|  | פרק א': הוראות כלליות | [Go](#med0) | 3 |
| סעיף 1 | הגדרות | [Go](#Seif1) | 3 |
| סעיף 2 | ועדת רישוי | [Go](#Seif2) | 3 |
|  | פרק ב': חוקרים פרטיים | [Go](#med1) | 3 |
| סעיף 3 | איסור התעסקות | [Go](#Seif3) | 3 |
| סעיף 4 | כשירות לחקירות פרטיות | [Go](#Seif4) | 3 |
| סעיף 5 | ההליכים במתן רשיון | [Go](#Seif5) | 4 |
| סעיף 6 | חובת נאמנות | [Go](#Seif6) | 4 |
| סעיף 7 | גילוי ידיעות והפסקת חקירה | [Go](#Seif7) | 4 |
| סעיף 8 | פיקוח | [Go](#Seif8) | 4 |
|  | פרק ג': משרד לחקירות פרטיות | [Go](#med2) | 4 |
| סעיף 9 | קיום משרד ללא רשיון | [Go](#Seif9) | 4 |
| סעיף 10 | כשרות לקיום משרד | [Go](#Seif10) | 4 |
| סעיף 11 | העסקה בחקירות פרטיות | [Go](#Seif11) | 4 |
| סעיף 12 | פיקוח על מועסקים | [Go](#Seif12) | 4 |
|  | פרק ד': תאגידי חוקרים | [Go](#med3) | 4 |
| סעיף 13 | תאגידים של חוקרים פרטיים | [Go](#Seif13) | 4 |
| סעיף 14 | איסור השתתפות ברווחים | [Go](#Seif14) | 4 |
| סעיף 15 | אחריות משמעתית של חברי תאגיד | [Go](#Seif15) | 5 |
| סעיף 16 | שמירת אחריות | [Go](#Seif16) | 5 |
| סעיף 17 | אחריות בנזיקין | [Go](#Seif17) | 5 |
|  | פרק ה': ארגון שירותי שמירה | [Go](#med4) | 5 |
| סעיף 18 | איסור ארגון ללא רשיון | [Go](#Seif18) | 5 |
| סעיף 19 | סייג למתן רשיון | [Go](#Seif19) | 5 |
| סעיף 20 | איסור חקירה אגב שירותי שמירה | [Go](#Seif20) | 5 |
|  | פרק ו': שיפוט משמעת | [Go](#med5) | 5 |
| סעיף 21 | אתיקה מקצועית | [Go](#Seif21) | 5 |
| סעיף 22 | ועדת משמעת | [Go](#Seif22) | 5 |
| סעיף 23 | מינוי בודק | [Go](#Seif23) | 6 |
| סעיף 24 | קובלנה על חוקר פרטי | [Go](#Seif24) | 6 |
| סעיף 25 | עונש משמעת | [Go](#Seif25) | 6 |
| סעיף 26 | דין משמעתי ודין פלילי | [Go](#Seif26) | 6 |
| סעיף 27 | התליית רשיון | [Go](#Seif27) | 6 |
|  | פרק ז': הוראות שונות | [Go](#med6) | 6 |
| סעיף 28 | תקפו של רשיון | [Go](#Seif28) | 6 |
| סעיף 29 | ערעור | [Go](#Seif29) | 6 |
| סעיף 30 | עבירות | [Go](#Seif30) | 6 |
| סעיף 31 | הוראות מעבר | [Go](#Seif31) | 6 |
| סעיף 32 | ביצוע ותקנות | [Go](#Seif32) | 7 |
| סעיף 33 | תחילה | [Go](#Seif33) | 7 |

חוק חוקרים פרטיים ושירותי שמירה, תשל"ב-1972[[1]](#footnote-1)\*

פרק א': הוראות כלליות

1. בחוק זה –

הגדרות

"חוקר פרטי" – מי שעוסק בהשגת ידיעות על הזולת או באיסופן, לצרכי אחרים ודרך שירות לכל, ושלא לצרכי מחקר מדעי, סקר דעת קהל או פרסום ברבים או לצורך מסירת ידיעות ללשכת מידע על עוסקים לפי חוק נתוני אשראי, התשע"ו-2016;

(תיקון מס' 2) תשס"ב-2002

(תיקון מס' 5) תשע"ו-2016

מיום 1.2.2003

**תיקון מס' 2**

[ס"ח תשס"ב מס' 1825](http://www.nevo.co.il/Law_word/law14/law-1825.pdf) מיום 29.1.2002 עמ' 116 ([ה"ח 2658](http://www.nevo.co.il/Law_word/law17/PROP-2658.pdf))

"חוקר פרטי" – מי שעוסק בהשגת ידיעות על הזולת או באיסופן, לצרכי אחרים ודרך שירות לכל, ושלא לצרכי מחקר מדעי, סקר דעת קהל או פרסום ברבים או לצורך מסירת ידיעות לבעל רישיון לפי חוק שירות נתוני אשראי, התשס"ב-2002;

מיום 12.4.2019

**תיקון מס' 5**

[ס"ח תשע"ו מס' 2551](http://www.nevo.co.il/law_word/law14/law-2551.pdf) מיום 12.4.2016 עמ' 867 ([ה"ח 954](http://www.nevo.co.il/Law_word/law15/memshala-954.pdf))

**צו תשע"ט-2018**

[ק"ת תשע"ט מס' 8074](http://www.nevo.co.il/Law_word/law06/tak-8074.pdf) מיום 20.9.2018 עמ' 54

"חוקר פרטי" – מי שעוסק בהשגת ידיעות על הזולת או באיסופן, לצרכי אחרים ודרך שירות לכל, ושלא לצרכי מחקר מדעי, סקר דעת קהל או פרסום ברבים או לצורך מסירת ידיעות ~~לבעל רישיון לפי חוק שירות נתוני אשראי, התשס"ב-2002~~ ללשכת מידע על עוסקים לפי חוק נתוני אשראי, התשע"ו-2016;

"שירותי שמירה" – שירותי שמירה על בטחונו של אדם או על רכוש, לרבות שירותי התקנה והחזקה של מערכות אזעקה ומיתקני אבטחה אחרים.

2. (א) שר המשפטים ימנה ועדת רישוי לפי חוק זה (להלן – הועדה).

ועדת רישוי

(ב) בועדה יהיו שבעה חברים, בהם אדם הכשיר להתמנות לשופט של בית משפט מחוזי והוא יהיה היושב ראש – ועוד ששה חברים, שמהם לפחות שלושה שאינם עובדי המדינה, אחד שהמליץ עליו ראש הממשלה, אחד שהמליץ עליו שר הבטחון ואחד שהמליץ עליו שר המשטרה.

(תיקון מס' 3) תשס"ח-2008

מיום 27.2.2008

**תיקון מס' 3**

[ס"ח תשס"ח מס' 2135](http://www.nevo.co.il/Law_word/law14/law-2135.pdf) מיום 27.2.2008 עמ' 217 ([ה"ח 355](http://web1.nevo.co.il/Law_word/law15/memshala-355.pdf))

(ב) בועדה יהיו שבעה חברים, בהם ~~שופט בית משפט מחוזי~~ אדם הכשיר להתמנות לשופט של בית משפט מחוזי והוא יהיה היושב ראש – ועוד ששה חברים, שמהם לפחות שלושה שאינם עובדי המדינה, אחד שהמליץ עליו ראש הממשלה, אחד שהמליץ עליו שר הבטחון ואחד שהמליץ עליו שר המשטרה.

פרק ב': חוקרים פרטיים

3. לא יעסוק אדם כחוקר פרטי אלא אם יש בידו רשיון לכך מאת הועדה ובמשרד המיועד לחקירות פרטיות.

איסור התעסקות

4. (א) לא יינתן לאדם לעסוק כחוקר פרטי אלא אם נתמלאו בו תנאים אלה:

כשירות לחקירות פרטיות

(1) הוא אזרח ישראלי ותושב ישראל או שהוא בעל רישיון לישיבת קבע בישראל לפי חוק הכניסה לישראל, התשי"ב-1952;

(תיקון מס' 1) תשס"ב-2002

(2) הוא בגיר;

(תיקון מס' 1) תשס"ב-2002

(3) הוא סיים שתים עשרה כיתות במוסד חינוך מוכר, או שלדעת הועדה הוא בעל השכלה שוות ערך לכך;

(4) בתוך שש השנים שקדמו לבקשה הוא התאמן שלוש שנים לפחות, ברציפות או לסירוגין, בעריכת חקירות –

(א) במשרד לחקירות פרטיות בפיקוחו ובהדרכתו הישירים של מנהל המשרד, או

(ב) במקום ובתנאים שהועדה הכירה בהם ושר המשפטים פרסם על כך הודעה ברשומות;

(5) הוא עמד בבחינות בדיני ישראל ובאתיקה מקצועית, ובהתאם לכללים ולתכנית שקבע שר המשפטים;

(6) לדעת הועדה אין מניעה – מטעמים של בטחון הציבור או מטעמים של עברו, תכונותיו או התנהגותו של המבקש – להענקת הרשיון.

(ב) במקרים מיוחדים רשאית הועדה לוותר על התנאי האמור בפסקה (4) לסעיף קטן (א), כולו או מקצתו.

מיום 15.1.2002

**תיקון מס' 1**

[ס"ח תשס"ח מס' 1823](http://www.nevo.co.il/Law_word/law14/LAW-1823.pdf) מיום 15.1.2002 עמ' 97 ([ה"ח 2982](http://www.nevo.co.il/Law_word/law17/PROP-2982.pdf))

(א) לא יינתן לאדם לעסוק כחוקר פרטי אלא אם נתמלאו בו תנאים אלה:

(1) הוא אזרח ישראלי ותושב ישראל או שהוא בעל רישיון לישיבת קבע בישראל לפי חוק הכניסה לישראל, התשי"ב-1952;

~~(2) מלאו לו עשרים ושלוש שנים;~~

(2) הוא בגיר;

5. (א) שמו של מי שמבקש רשיון לפי חוק זה יפורסם בדרך שתיקבע בכללים, ותוך תקופה שנקבעה בהם רשאי כל אדם להגיש לועדה התנגדות למתן רשיון למבקש.

ההליכים במתן רשיון

(ב) הועדה בדונה לפי חוק זה תתן הזדמנות למבקש וכן ליועץ המשפטי לממשלה או לבא כוחו לטעון טענותיהם ולהגיש ראיותיהם, ורשאית הועדה, לפי שיקול דעתה, לתת הזדמנות לאנשים אחרים להשמיע דברם.

(ג) הועדה מוסמכת לאסוף ראיות לשם הפעלת סמכותה על פי חוק זה.

6. חוקר פרטי יפעל כלפי לקוחו בנאמנות ודין היחסים ביניהם כדין היחסים בין שליח לשולחו.

חובת נאמנות

7. (א) חוקר פרטי ימסור לפי דרישת היועץ המשפטי לממשלה, לידיו או לידי מי שהסמיך לכך, ידיעות שגילה בדבר ביצוע עבירה.

גילוי ידיעות והפסקת חקירה

(ב) על אף האמור בסעיף קטן (א) לא ימסור חוקר פרטי ידיעות שנמסרו לו מאת לקוחו אגב השירות המקצועי שנתן ללקוחו ושיש בהם כדי להפליל את לקוחו, אלא אם הסכים לקוחו לכך.

(ג) שוכנע היועץ המשפטי לממשלה שהמשך חקירתו של חוקר פרטי עלולה להפריע לחקירת המשטרה בעבירה, רשאי הוא לדרוש מהחוקר הפרטי להפסיק את חקירתו; נסתיימה חקירת המשטרה – יודיע על כך היועץ המשפטי לממשלה לחוקר והוא יהיה רשאי להמשיך בחקירתו.

8. חוקר פרטי ימסור, לפי דרישתו של היועץ המשפטי לממשלה, או של מי שהסמיך לכך, כל ידיעה הדרושה לביצוע חוק זה או התקנות לפיו, או לפיקוח על השיטות והאמצעים שבהם הוא נוהג להשתמש בהשגת ידיעות ואיסופן.

פיקוח

פרק ג': משרד לחקירות פרטיות

9. לא יקיים אדם משרד לחקירות פרטיות אלא אם יש בידו רשיון לכך מאת הועדה.

קיום משרד ללא רשיון

10. לא יינתן רשיון לאדם לקיים משרד לחקירות פרטיות אלא אם נתמלאו בו תנאים אלה:

כשרות לקיום משרד

(1) הוא חוקר פרטי רשוי;

(2) (נמחקה);

(תיקון מס' 1) תשס"ב-2002

(3) הוא בעל נסיון של חמש שנים כחוקר פרטי.

מיום 15.1.2002

**תיקון מס' 1**

[ס"ח תשס"ח מס' 1823](http://www.nevo.co.il/Law_word/law14/LAW-1823.pdf) מיום 15.1.2002 עמ' 97 ([ה"ח 2982](http://www.nevo.co.il/Law_word/law17/PROP-2982.pdf))

**מחיקת פסקה 10(2)**

הנוסח הקודם:

~~(2) הוא בן עשרים ושמונה שנה ומעלה;~~

11. בעל משרד לחקירות פרטיות לא יעסיק אדם בחקירה אלא אם הוא חוקר פרטי רשוי; אולם רשאי הוא להעסיק בחקירה מתאמן אף שאינו חוקר פרטי רשוי, ובלבד שהמתאמן יפעל בפיקוחו ובהדרכתו הישירים של מנהל המשרד.

העסקה בחקירות פרטיות

12. בעל משרד לחקירות פרטיות ינקוט אמצעים סבירים כדי להבטיח את התנהגותם הראויה של המועסקים במשרדו.

פיקוח על מועסקים

פרק ד': תאגידי חוקרים

13. (א) תאגיד לא יהיה כשיר לפתוח משרד לחקירות פרטיות או סניף של משרד כזה או לנהל חקירות פרטיות, אלא אם בידו רשיון לכך מאת הועדה.

תאגידים של חוקרים פרטיים

(ב) לא יינתן רשיון לתאגיד אלא אם נתמלאו בו תנאים אלה:

(1) התאגיד רשום בישראל כדין ואין לו כל הגבלה על ערבות חבריו;

(2) כל חבריו ומנהליו הם חוקרים פרטיים, אלא אם אישרה הועדה השתתפותו של מי שאינו חוקר פרטי, בהתאם לכללים שקבעה הועדה;

(3) מטרתו כפי שפורטה בתזכיר ההתאגדות היא עיסוק באלה בלבד: חקירות פרטיות, ארגון שירותי שמירה ופעולות הלואי הדרושות לאלה, ונקבע בתזכיר ההתאגדות כי סעיף 6 לפקודת החברות אינו חל עליו.

14. (א) מי שאינו חבר בתאגיד של חוקרים פרטיים לא יהא זכאי, על אף כל הוראה אחרת בתזכיר החברה ובתקנותיה או בכל מסמך אחר המגדיר תנאי התאגדותו, לכל חלק מרווחי החברה, אלא אם הוא אחד מיורשיו של מי שהיה חבר בתאגיד ושנפטר בעודו חבר בתאגיד, וכל עוד לא נרכש חלקו של החבר בתאגיד.

איסור השתתפות ברווחים

(ב) חלקו של חבר בתאגיד ניתן להעברה למי שכשיר להיות חבר לפי סעיף 13(ב)(2), והוא אם לא נקבע אחרת במסמכי ההתאגדות של התאגיד.

(ג) נפטר חבר או נשלל ממנו רשיונו ולא הועבר חלקו כאמור בסעיף קטן (ב), ירכשוהו חברי התאגיד תוך תקופה שנקבעה; שר המשפטים, באישור ועדת החוקה חוק ומשפט של הכנסת, יתקין תקנות בדבר הדרכים והמועד לרכישת חלקו של חבר תאגיד שנפטר או שנשלל רשיונו.

15. עשה תאגיד של חוקרים פרטיים מעשה אשר אילו עשה אותו חוקר פרטי היו רואים אותו כעבירת משמעת, רואים כל חבר מחבריו כמי שעבר אותה עבירת משמעת אם לא הוכיח אחד משני אלה:

אחריות משמעתית של חברי תאגיד

(1) העבירה נעברה שלא בידיעתו ותפקידו לא חייבו לדעת על המעשה;

(2) הוא נקט בכל האמצעים הסבירים כדי למנוע את ביצוע העבירה.

16. אין בקיומו של התאגיד כדי לגרוע מאחריותם המשמעתית של חבריו.

שמירת אחריות

17. בכפוף להוראות סעיף 13 לפקודת הנזיקין [נוסח חדש] רואים תאגיד של חוקרים פרטיים כאחראי אחריות שלוחית בנזיקין על כל מעשה או מחדל בענין שפעלו בו חבריו כחוקרים פרטיים.

אחריות בנזיקין

פרק ה': ארגון שירותי שמירה

18. (א) לא יקיים אדם משרד לשירותי שמירה ולא יארגן שירותי שמירה, אלא אם יש בידו רשיון לכך מאת הועדה.

איסור ארגון ללא רשיון

(ב) לא יעסוק אדם כשומר בסוגי שמירה שקבע שר המשפטים באישור הוועדה לביטחון לאומי של הכנסת, אלא אם יש בידו רשיון לכך מאת הועדה.

(תיקון מס' 6) תשפ"ג-2023

מיום 9.2.2023

**תיקון מס' 6**

[ס"ח תשפ"ג מס' 3016](https://www.nevo.co.il/law_html/law14/law-3016.pdf) מיום 9.2.2023 עמ' 22 ([ה"ח 945](https://www.nevo.co.il/law_html/law16/knesset-945.pdf))

(ב) לא יעסוק אדם כשומר בסוגי שמירה שקבע שר המשפטים באישור ~~ועדת החוקה חוק ומשפט~~ הוועדה לביטחון לאומי של הכנסת, אלא אם יש בידו רשיון לכך מאת הועדה.

19. (א) לא יינתן רשיון לאדם לקיים משרד לשירותי שמירה, לארגן שירותי שמירה או לעסוק כשומר בסוגי שמירה שנקבעו לפי סעיף 18(ב), אם ראתה הועדה שאין לתתו מטעמים של בטחון הציבור או מטעמים של עברו או התנהגותו של המבקש.

סייג למתן רשיון

(א1) לא יינתן רישיון לאדם לקיים משרד לשירותי שמירה או לארגן שירותי שמירה, אלא אם כן הפקיד ערבות בנקאית או ערובה מתאימה אחרת (בסעיף זה – ערובה), או ביטח את עצמו ואת השומרים המועסקים על ידיו אצל מבטח, לשם הבטחת פיצויו של מי שנפגע עקב מעשה או מחדל שלו או של שומרים כאמור בשירותי שמירה; שר המשפטים, לאחר התייעצות עם המפקח, יקבע הוראות לעניין ערובה, לרבות סוג הערובה, תנאיה, סכומיה, דרכי הפקדתה, שינויה, נוסחה, מועדים להמצאתה, חילוטה והשימוש בכספי החילוט וכן הוראות לעניין ביטוח, לרבות סכומי הביטוח המזעריים ופרטי הביטוח, ורשאי הוא לקבוע כאמור הוראות שונות לסוגי שמירה שונים; בסעיף קטן זה, "מבטח", "מפקח" – כהגדרתם בחוק הפיקוח על שירותים פיננסיים (ביטוח), התשמ"א-1981.

(תיקון מס' 4) תשס"ח-2008

(ב) בעל משרד לשירותי שמירה או המארגן שירותים כאמור לא יעסיק שומר שאינו בעל רשיון לפי סעיף 18(ב), אלא אם קיבל אישור מאת המשטרה שאין לה לגבי העסקת אותו אדם התנגדות מהטעמים האמורים בסעיף קטן (א).

מיום 8.4.2008

**תיקון מס' 4**

[ס"ח תשס"ח מס' 2137](http://www.nevo.co.il/Law_word/law14/LAW-2137.pdf) מיום 9.3.2008 עמ' 245 ([ה"ח 342](http://www.nevo.co.il/Law_word/law15/memshala-342.pdf))

**הוספת סעיף קטן 19(א1)**

20. אדם או מוסד המקיימים שירותי שמירה במשרד או מפעל, לא יקבלו על עצמם, במישרין או בעקיפין, לנהל חקירה פרטית הנוגעת לאותו משרד או מפעל, ולא ישתמשו לצורך כל חקירה שהיא במסמכים המצויים באותו משרד או מפעל.

איסור חקירה אגב שירותי שמירה

פרק ו': שיפוט משמעת

21. (א) שר המשפטים, לאחר התייעצות בועדה, יקבע בתקנות כללים בדבר אתיקה מקצועית של חוקר פרטי.

אתיקה מקצועית

(ב) שר המשפטים באישור ועדת החוקה חוק ומשפט של הכנסת רשאי לקבוע בתקנות עיסוקים שבהם לא יעסוק חוקר פרטי בנוסף לעיסוקו כחוקר.

22. (א) שר המשפטים ימנה שופט שיהיה יושב ראש ועדת משמעת; יושב ראש הועדה ימנה את שאר חבריה אחד אחד מתוך רשימה של חוקרים פרטיים ומתוך רשימה של אנשים שאינם חוקרים פרטיים, שערך אותן שר המשפטים.

ועדת משמעת

(ב) על ועדת המשמעת יחולו סעיפים 8 עד 11 לחוק ועדות חקירה, תשכ"ט-1968.

23. היועץ המשפטי לממשלה רשאי למנות בודק לבדוק ענין הנוגע להתנהגותו של חוקר פרטי; לבודק כאמור יהיו הסמכויות של קצין משטרה בדרגת מפקח האמורות בסעיף 2 לפקודת הפרוצדורה הפלילית (עדות), ודין עדות שניתנה בפניו כדין עדות הנמסרת על פי הפקודה האמורה.

מינוי בודק

24. קובלנה על חוקר פרטי תוגש לועדת המשמעת מטעם היועץ המשפטי לממשלה או מטעם הועדה, בין מיזמתם ובין על פי תלונת אדם אחר; קובל רשאי למנות אדם – דרך כלל או לענין מסויים – לייצגו ולטעון בשמו בפני ועדת המשמעת.

קובלנה על חוקר פרטי

25. (א) הוגשה קובלנה על חוקר פרטי ומצאה ועדת המשמעת – לאחר שנתנה לו הזדמנות להתגונן – כי הפר הוראה מהוראות חוק זה או כלל מכללי האתיקה המקצועית שנקבעו לפי סעיף 21, או שהוא אשם בהתנהגות אחרת שאינה הולמת את המקצוע, רשאית היא להחליט על אחת מאלה:

עונש משמעת

(1) להתרות בו;

(2) לנזוף בו;

(3) להתלות את רשיונו לתקופה קצובה שלא תעלה על שלוש שנים;

(4) לשלול ממנו את רשיונו ולפסלו מקבלת רשיון חדש לתקופה קצובה או לצמיתות.

(ב) בנוסף על האמור בסעיף קטן (א) רשאית ועדת המשמעת:

(1) לחייב את החוקר הפרטי בתשלום הוצאות ההליכים; אם שוכנעה שנקט באמצעי הגנה טרדניים או קנטרניים;

(2) לחייב מתלונן בתשלום הוצאות ההליכים למדינה ולחוקר הפרטי או לחייב קובל בתשלום הוצאות ההליכים לחוקר הפרטי בסכום שתקבע, אם החוקר הפרטי זוכה והועדה מצאה שהתלונה הוגשה בקלות ראש או לשם קנטור או ללא יסוד.

26. (א) דיון משמעתי לפי חוק זה, אין בו כדי לעכב או לבטל דיון בפלילים בשל אותו מעשה או מחדל.

דין משמעתי ודין פלילי

(ב) הואשם חוקר פרטי בשל מעשה או מחדל המשמש עילה גם לדיון בפני ועדת המשמעת לפי חוק זה, רשאית ועדת המשמעת להפסיק את דיוניה עד למתן פסק סופי בפלילים.

27. הוגשה לועדת משמעת קובלנה נגד חוקר פרטי, רשאית היא, אם ראתה שחומרת הענין וטובת הציבור מחייבות זאת, להתלות רשיונו עד לסיום הדיון. לא נסתיים הדיון תוך שלושה חדשים מיום התליית הרשיון – בטלה ההתליה, אלא אם האריכה בית המשפט המחוזי.

התליית רשיון

פרק ז': הוראות שונות

28. תקפו של רשיון לפי חוק זה הוא לשנה והוא יחודש מדי שנה עם תשלום האגרה השנתית, אלא אם מצאה הועדה שלא נתקיים עוד במבקש תנאי מהתנאים לקבלת הרשיון.

תקפו של רשיון

29. (א) סירוב הועדה לתת או לחדש רשיון לפי חוק זה, וכן החלטה של ועדת משמעת בקובלנה לפי חוק זה, ניתנים לערעור מטעם הנאשם והקובל לפני בית המשפט המחוזי; סדרי הדין בערעור ייקבעו בתקנות.

ערעור

(ב) החלטת ועדת משמעת המחייבת מתלונן בתשלום הוצאות לפי סעיף 25(ב)(2) ניתנת לערעור מטעם המתלונן לפני בית המשפט.

ת"ט תשל"ג-1972

מיום 22.12.1972

**ת"ט תשל"ג-1972**

[ס"ח תשל"ג מס' 673](http://www.nevo.co.il/Law_word/law14/LAW-0673.pdf) מיום 22.12.1972 עמ' 19

(ב) החלטת ועדת משמעת המחייבת מתלונן בתשלום הוצאות לפי סעיף ~~25(ב)(3)~~ 25(ב)(2) ניתנת לערעור מטעם המתלונן לפני בית המשפט.

30. העובר על הוראות סעיפים 3, 7, 9, 11, 13(א), 18, 19(ב) או 20, דינו – מאסר שנה אחת או קנס עשרת אלפים לירות.

עבירות

31. מי שביום י"ד בטבת תשל"ב (1 בינואר 1972) עסק כחוקר פרטי או קיים משרד לחקירות פרטיות, וביום פרסום חוק זה ברשומות עדיין עסק בכך – לא יחולו על בקשתו לרשיון התנאים האמורים בסעיפים 4(א)(2) או 10(2), לפי הענין, ורשאית הועדה לוותר לגביו על התנאים האמורים בסעיפים 4(א)(3) עד (5) ו-10(3).

הוראות מעבר

ת"ט תשל"ב-1972

מיום 20.7.1972

**ת"ט תשל"ב-1972**

[ס"ח תשל"ב מס' 662](http://www.nevo.co.il/Law_word/law14/LAW-0662.pdf) מיום 20.7.1972 עמ' 127

31. מי שביום י"ד בטבת תשל"ב (1 בינואר 1972) עסק כחוקר פרטי או קיים משרד לחקירות פרטיות, וביום פרסום חוק זה ברשומות עדיין עסק בכך - לא יחולו על בקשתו לרשיון התנאים האמורים בסעיפים 4(א)(2) או ~~20(2)~~ 10(2), לפי הענין, ורשאית הועדה לוותר לגביו על התנאים האמורים בסעיפים 4(א)(3) עד (5) ו-10(3).

32. שר המשפטים ממונה על ביצוע חוק זה והוא רשאי להתקין תקנות לביצועו, לרבות בדבר –

ביצוע ותקנות

(1) אגרות רישוי;

(2) דרכי התמחות;

(3) סדרי הדין של ועדת המשמעת;

(4) תעריף מקסימלי לשכר שירותי שמירה.

33. תחילתו של חוק זה ביום כ' בתמוז תשל"ב (2 ביולי 1972).

תחילה

גולדה מאיר יעקב ש' שפירא

ראש הממשלה שר המשפטים

שניאור זלמן שזר

נשיא המדינה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשל"ב מס' 654](http://www.nevo.co.il/Law_word/law14/LAW-0654.pdf) מיום 2.4.1972 עמ' 90 ([ה"ח תשכ"ט מס' 827](http://www.nevo.co.il/Law_word/law17/PROP-0827.pdf) עמ' 181).

   ת"ט [ס"ח תשל"ב מס' 662](http://www.nevo.co.il/Law_word/law14/LAW-0662.pdf) מיום 20.7.1972 עמ' 127.

   ת"ט [ס"ח תשל"ג מס' 673](http://www.nevo.co.il/Law_word/law14/LAW-0673.pdf) מיום 22.12.1972 עמ' 19.

   תוקן [ס"ח תשס"ב מס' 1823](http://www.nevo.co.il/Law_word/law14/LAW-1823.pdf) מיום 15.1.2002 עמ' 97 ([ה"ח תשס"א מס' 2982](http://www.nevo.co.il/Law_word/law17/PROP-2982.pdf) עמ' 527) – תיקון מס' 1 בסעיף 6 לחוק חופש העיסוק (הקלה בהגבלות – גיל, תושבות ועיסוק אחר) (תיקוני חקיקה), תשס"ב-2002.

   [ס"ח תשס"ב מס' 1825](http://www.nevo.co.il/Law_word/law14/law-1825.pdf) מיום 29.1.2002 עמ' 116 ([ה"ח תשנ"ח מס' 2658](http://www.nevo.co.il/Law_word/law17/PROP-2658.pdf) עמ' 100) – תיקון מס' 2 בסעיף 56 לחוק שירות נתוני אשראי, תשס"ב-2002; תחילתו ביום 1.2.2003.

   [ס"ח תשס"ח מס' 2135](http://www.nevo.co.il/Law_word/law14/LAW-2135.pdf) מיום 27.2.2008 עמ' 217 ([ה"ח הממשלה תשס"ח מס' 355](http://web1.nevo.co.il/Law_word/law15/memshala-355.pdf) עמ' 320) – תיקון מס' 3.

   [ס"ח תשס"ח מס' 2137](http://www.nevo.co.il/Law_word/law14/law-2137.pdf) מיום 9.3.2008 עמ' 245 ([ה"ח הממשלה תשס"ח 342](http://www.nevo.co.il/Law_word/law15/memshala-342.pdf) עמ' 226) – תיקון מס' 4 בסעיף 11 לחוק כלי היריה (תיקון מס' 15), תשס"ח-2008; תחילתו 30 ימים מיום פרסומו.

   [ס"ח תשע"ו מס' 2551](http://www.nevo.co.il/law_word/law14/law-2551.pdf) מיום 12.4.2016 עמ' 867 ([ה"ח הממשלה תשע"ו מס' 954](http://www.nevo.co.il/Law_word/law15/memshala-954.pdf) עמ' 2) – תיקון מס' 5 בסעיף 119 לחוק נתוני אשראי, תשע"ו-2016; תחילתו ביום 12.4.2019. תוקן [ק"ת תשע"ט מס' 8074](http://www.nevo.co.il/Law_word/law06/TAK-8074.pdf) מיום 20.9.2018 עמ' 54 – צו תשע"ט-2018 (דחיית יום התחילה).

   [ס"ח תשפ"ג מס' 3016](https://www.nevo.co.il/Law_word/law14/LAW-3016.pdf) מיום 9.2.2023 עמ' 22 ([ה"ח הכנסת תשפ"ג מס' 945](https://www.nevo.co.il/law_html/law16/knesset-945.pdf) עמ' 16) – תיקון מס' 6 בסעיף 67 לחוק לעניין ועדות הכנסת (תיקוני חקיקה והוראת שעה), תשפ"ג-2023. [↑](#footnote-ref-1)