חוק יום הניצחון על גרמניה הנאצית, תשע"ז-2017

רשויות ומשפט מנהלי – תרבות, פנאי ומועדים – יום הזיכרון

תוכן ענינים

|  |  |  |  |
| --- | --- | --- | --- |
| סעיף 1 | מטרה | [Go](#Seif1) | 2 |
| סעיף 2 | יום ניצחון בעלות הברית על גרמניה הנאצית | [Go](#Seif2) | 2 |
| סעיף 3 | דרכי קיום | [Go](#Seif3) | 2 |
| סעיף 4 | תקציב שנתי להשתתפות בהחזקתם של חדרי הנצחה ברשויות המקומיות | [Go](#Seif4) | 2 |
| סעיף 5 | ביצוע ותקנות | [Go](#Seif5) | 2 |
| סעיף 6 | תיקון חוק זיכרון השואה והגבורה יד ושם מס' 5 | [Go](#Seif6) | 2 |

חוק יום הניצחון על גרמניה הנאצית, תשע"ז-2017[[1]](#footnote-1)\*

1. מטרת חוק זה לקבוע יום לציון ניצחון בעלות הברית על גרמניה הנאצית ולהנציח את זכר גבורת הלוחמים מקרב בעלות הברית, בדגש על גבורת הלוחמים היהודים.

מטרה

2. (א) מדי שנה ביום 9 במאי יקוים יום לציון ניצחון בעלות הברית על גרמניה הנאצית (בחוק זה – יום הניצחון על גרמניה הנאצית).

יום ניצחון בעלות הברית על גרמניה הנאצית

(ב) חל 9 במאי ביום חג, מנוחה או שבתון, או ביום זיכרון או ציון ממלכתי, או ביום שלפני אחד הימים כאמור, יקוימו הפעילויות של יום הניצחון על גרמניה הנאצית ביום ראשון בשבוע שלאחר מכן.

3. (א) במחנות צה"ל ובבתי הספר יוקדש זמן ללימוד הנושאים הנוגעים למטרת חוק זה; שר החינוך רשאי להורות כי בבתי ספר מסוימים יום הניצחון על גרמניה הנאצית יצוין ביום כ"ו באייר.

דרכי קיום

(ב) הכנסת תקיים ישיבה ממלכתית לרגל יום הניצחון על גרמניה הנאצית.

(ג) הממשלה תעודד קיום פעילות להנחלת מורשת ניצחון בעלות הברית על גרמניה הנאצית.

(ד) יתקיים טקס מרכזי לרגל יום הניצחון על גרמניה הנאצית, לפי החלטת הממשלה.

(ה) שר העלייה והקליטה יארגן תהלוכת ניצחון ממלכתית שתיערך בירושלים לרגל יום הניצחון על גרמניה הנאצית.

4. תקציב שנתי להשתתפות בהחזקתם של חדרי הנצחה ברשויות המקומיות לציון ניצחון בעלות הברית על גרמניה הנאצית, שתתקיים בהם פעילות לחינוך וללימוד בדבר חלקם של הלוחמים היהודים במלחמת העולם השנייה, ייקבע בחוק התקציב השנתי, כמשמעותו בחוק יסודותה תקציב, התשמ"ה-1985; התקציב להשתתפות כאמור יחולק לרשויות המקומיות לפי מבחנים שיקבע שר העלייה והקליטה לעניין זה; בסעיף זה, "רשות מקומית" – עירייה או מועצה מקומית.

תקציב שנתי להשתתפות בהחזקתם של חדרי הנצחה ברשויות המקומיות

5. שר העלייה והקליטה ממונה על ביצוע חוק זה והוא רשאי להתקין תקנות לביצועו.

ביצוע ותקנות

6. בחוק זיכרון השואה והגבורה – יד ושם, התשי"ג-1953, סעיף 2א – בטל.

תיקון חוק זיכרון השואה והגבורה – יד ושם – מס' 5

בנימין נתניהו סופה לנדבר

ראש הממשלה שרת העליית והקליטה

ראובן ריבלין יולי יואל אדלשטיין

נשיא המדינה יושב ראש הכנסת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשע"ז מס' 2659](http://www.nevo.co.il/law_word/law14/law-2659.pdf) מיום 7.8.2017 עמ' 1147 ([ה"ח הכנסת תשע"ז מס' 733](http://www.nevo.co.il/Law_word/law16/knesset-733.pdf) עמ' 288). [↑](#footnote-ref-1)