חוק יישום ההסכם בדבר העברה מכינה של סמכויות לרשות הפלסטינית (תיקוני חקיקה והוראות שונות), תשנ"ה-1995

מסים – הרשות הפלסטינית – העברת סמכויות

תוכן ענינים

|  |  |  |  |
| --- | --- | --- | --- |
|  | פרק א': מטרת החוק | [Go](#med0) | 2 |
| סעיף 1 | מטרת החוק | [Go](#Seif1) | 2 |
|  | פרק ב': העברות לרשות הפלסטינית | [Go](#med1) | 2 |
| סעיף 2 | העברת מס הכנסה | [Go](#Seif2) | 2 |
| סעיף 3 | העברת מס ערך מוסף | [Go](#Seif3) | 2 |
| סעיף 4 | העברת מסים נוספים | [Go](#Seif4) | 2 |
| סעיף 5 | קיזוז | [Go](#Seif5) | 2 |
| סעיף 6 | ביצוע | [Go](#Seif6) | 2 |
| סעיף 7 | תחילה | [Go](#Seif7) | 2 |
|  | פרק ג': מס ערך מוסף | [Go](#med2) | 2 |
|  | פרק ד': ביטוח רכב ופיצוי נפגעי תאונות דרכים | [Go](#med3) | 3 |
|  | פרק ה': מסירת מידע לרשות הפלסטינית | [Go](#med4) | 3 |
|  | פרק ו': שונות | [Go](#med5) | 3 |

חוק יישום ההסכם בדבר העברה מכינה של סמכויות לרשות הפלסטינית (תיקוני חקיקה והוראות שונות), תשנ"ה-1995[[1]](#footnote-1)\*

פרק א': מטרת החוק

1. חוק זה מטרתו ליישם הסדרים שנקבעו בהסכם בדבר העברה מכינה של סמכויות ואחריות לרשות הפלסטינית, שנחתם בארז ביום כ"ב באלול תשנ"ד (29 באוגוסט 1994) (להלן – ההסכם).

מטרת החוק

פרק ב': העברות לרשות הפלסטינית

2. ישראל רשאית להעביר לרשות הפלסטינית כהגדרתה בהסכם (להלן – הרשות הפלסטינית) סכום השווה ל-75% מן המס שגבתה על הכנסה לפי סעיף 2(2) לפקודת מס הכנסה מעבודה בישראל של תושבי יהודה והשומרון, שאינם אזרחים ישראליים כהגדרתם בסעיף 3א לפקודת מס הכנסה, שהועסקו כדין בישראל; העברת הסכום האמור יכול שתיעשה באמצעות מדור התשלומים בשירות התעסוקה.

העברת מס הכנסה

3. נערכה על פי ההסכם התחשבנות בין אגף המכס ומס ערך מוסף במשרד האוצר לבין הרשות הפלסטינית לגבי הכנסות ממס ערך מוסף (להלן – ההתחשבנות), והתברר כי על האגף להעביר סכומים לרשות הפלסטינית, רשאית ישראל להעבירם על פי ההסכם.

העברת מס ערך מוסף

4. שר האוצר רשאי להורות, באישור ועדת הכספים של הכנסת, על העברה לרשות הפלסטינית של כספי מסים נוספים, כולם או חלקם, הנגבים על טובין המיובאים או הנמכרים לתושבי יהודה והשומרון, ועל התנאים והכללים להעברה כאמור, אם הדבר יתחייב מהסדרים שיסוכמו בין ישראל לבין הרשות הפלסטינית.

העברת מסים נוספים

5. התברר מן ההתחשבנות כי על הרשות הפלסטינית להעביר סכומים לישראל, והם לא הועברו במועד שנקבע בהסכם, יקוזזו הסכומים האמורים מן הסכומים המועברים כמשמעותם בסעיף 12 לחוק ליישום ההסכם בדבר רצועת עזה ואזור יריחו (הסדרים כלכליים והוראות שונות) (תיקוני תקיקה), תשנ"ה-1994.

קיזוז

6. שר האוצר ממונה על ביצוע פרק זה והוא רשאי לקבוע הוראות מינהל בענין הסדרים והמועדים להעברת תשלומים לרשות הפלסטינית ולביצוע קיזוזים מהם, בכפוף להסדרים שיוסכמו עמה.

ביצוע

7. תחילתו של פרק זה ביום כ"ח בכסלו תשנ"ה (1 בדצמבר 1994).

תחילה

פרק ג': מס ערך מוסף

8. בחוק מס ערך מוסף, תשל"ו-1975 –

תיקון חוק מס ערך מוסף – מס' 14

(1) בסעיף 1א(ג), בפסקות (1) ו-(2), אחרי "בשטחי עזה ויריחו" יבוא "או באזור";

(2) אחרי סעיף 35א יבוא:

"סמכות לקביעת שיעור אפס לתרומות

35ב. שר האוצר רשאי לקבוע שיעור אפס על מכירת טובין לגופים תורמים לרשות הפלסטינית כפי שיוגדרו בתקנות, אם הטובין מיועדים למיזמי פיתוח או למטרות הומניטריות, שאינן מסחריות, בשטחי עזה ויריחו או באזור, והם ישמשו בפועל למטרות אלה."

(3) בסעיף 38(ג), במקום "הרשומים בשטחי עזה ויריחו" יבוא "הרשומים בידי הרשות הפלסטינית";

(4) בסעיף 47(ב)(2), במקום "באזור או בשטחי עזה ויריחו" יבוא "בידי הרשות הפלסטינית";

(5) בסעיף 60א, אחרי "הדין המקביל לחוק זה" יבוא "באזור או";

(6) בסעיף 67(א1), במקום "הרשום בשטחי עזה ויריחו" יבוא "הרשום בידי הרשות הפלסטינית";

(7) בסעיף 129, במקום סעיף קטן (א) יבוא:

"(א) טובין של אדם לשימוש בעסקו לא יובלו בכלי הובלה אלא אם כן יש עמם חשבונית או תעודת משלוח או אם אותו אדם הופטר מקיום חובה זו בתקנות או על פי הוראות המנהל, בתנאים שקבע."

(8) בסעיף 129(ב), בפסקה (1), במקום "בישראל" יבוא "בידי עוסק הרשום לפי חוק זה".

פרק ד': ביטוח רכב ופיצוי נפגעי תאונות דרכים

9. בסעיף 1 לפקודת ביטוח רכב מנועי [נוסח חדש], תש"ל 1970, בהגדרת "מבטח מהאזור", במקום "בשטחי עזה ויריחו" יבוא "באזור".

תיקון פקודת ביטוח רכב – מס' 9

10. בחוק פיצויים לנפגעי תאונות דרכים, תשל"ה-1975 –

תיקון חוק פיצויים לנפגעי תאונות דרכים – מס' 12

ת"ט תשנ"ו-1996

(1) בסעיף 2(א1), המלים "המבוטח כדין" – יימחקו;

(2) בסעיף 12(א)(2), בסופו יבוא: "הוראה זו לא תחול לגבי נפגע שאינו ישראלי אשר נהג ברכב המכוסה בכרטיס ביטוח רכב בין-לאומי לפי הוראות פקודת הביטוח".

פרק ה': מסירת מידע לרשות הפלסטינית

11. (בוטל).

(תיקון מס' 1)

תשנ"ו-1996

מיום 17.1.1996

**תיקון מס' 1**

[ס"ח תשנ"ו מס' 1556](http://www.nevo.co.il/Law_word/law14/LAW-1556.pdf) מיום 17.1.1996 עמ' 39 ([ה"ח 2468](http://www.nevo.co.il/Law_word/law17/PROP-2468.pdf))

**ביטול סעיף 11**

הנוסח הקודם:

~~מסירת מידע לרשות הפלסטינית~~

~~11. (א) בסעיף זה, "תושב הרשות הפלסטינית" – תושב שטחי עזה ויריחו או תושב אזור יהודה והשומרון שאינו תושב ישראל כהגדרתו בחוק מרשם האוכלוסין, התשכ"ה-1965.~~

~~(ב) על אף הוראות כל דין, לרבות הוראות חוק הגנת הפרטיות, התשמ"א-1981, פקודת מס הכנסה וחוק מס ערך מוסף, התשל"ו-1975, רשאי שר המשפטים לקבוע בצו, באישור ועדת החוקה חוק ומשפט של הכנסת, כי לשם קיום התחייבויותיה של ישראל כלפי הרשות הפלסטינית, מוסמכים משרדי הממשלה, מוסדות מדינה אחרים ותאגידים שהוקמו בחוק, הכל כפי שקבע, למסור לרשות הפלסטינית, בתנאים שייקבעו בצו, סוגי מידע וידיעות לגבי תושב הרשות הפלסטינית, ולגבי עסקה או הסכם בין תושב הרשות הפלסטינית לבין אדם אחר – גם מידע וידיעות לגבי אותו אדם בנוגע לעסקה או להסכם.~~

~~(ג) צו כאמור בסעיף קטן (ב), הנוגע לענייני מיסוי, טעון התייעצות עם שר האוצר.~~

~~(ד) לא יימסר מידע לפי סעיף זה אלא לאחר שמקבל המידע התחייב, בדרך כלל או לענין מסוים, שלא ייעשה בו שימוש אלא למטרה שלשמה נמסר ושלא יימסר לאחר, ויבטיח את שמירת סודיותו של המידע, במקרים שבהם, על פי הדין, יש לשמור על סודיות כאמור.~~

~~(ה) מי שמסר מידע לפי סעיף זה יקיים רישום של המידע שנמסר.~~

12. בחוק הגנת הפרטיות, תשמ"א-1981, בסעיף 23, פסקה (3) – תימחק.

תיקון חוק הגנת הפרטיות – מס' 3

פרק ו': שונות

13. בחוק יישום ההסכם בדבר רצועת עזה ואזור יריחו (הסדרים כלכליים והוראות שונות) (תיקוני חקיקה), תשנ"ה-1994 –

תיקון חוק ליישום הסכם עזה ויריחו (הסדרים כלכליים)

(1) בסעיף 12, בהגדרת "הסכומים המועברים" במקום "לפי הסכם, או כל הסדר" יבוא "לפי ההסכם, או לפי ההסכם בדבר העברה מכינה של סמכויות ואחריות לרשות הפלסטינית שנחתם בארז ביום כ"ב באלול תשנ"ד (29 באוגוסט 1994) או לפי כל הסכם או הסדר";

(2) בסעיף 16, במקום סעיף קטן (ב) יבוא:

"(ב) שר האוצר רשאי להורות על קיזוז מן הסכומים המועברים של חיובים כספיים נוספים, שהרשות הפלסטינית או תאגידים שבשליטתה או שבניהולה חבים –

(1) לישראל או לתאגידים שבשליטתה או שבניהולה;

(2) לאדם אחר בישראל, אם התקיימו תנאים שקבע שר האוצר ובהתאם להסדרים שקבע."

יצחק רבין

ראש הממשלה

עזר ויצמן שבח וייס

נשיא המדינה יושב ראש הכנסת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשנ"ה מס' 1526](http://www.nevo.co.il/Law_word/law14/LAW-1526.pdf) מיום 9.6.1995 עמ' 324 ([ה"ח תשנ"ה מס' 2393](http://www.nevo.co.il/Law_word/law17/PROP-2393.pdf) עמ' 433).

   תוקן [ס"ח תשנ"ו מס' 1556](http://www.nevo.co.il/Law_word/law14/LAW-1556.pdf) מיום 17.1.1996 עמ' 39 ([ה"ח תשנ"ו מס' 2468](http://www.nevo.co.il/Law_word/law17/PROP-2468.pdf) עמ' 330) – תיקון מס' 1 בסעיף 15 לחוק יישום הסכם הביניים בדבר הגדה המערבית ורצועת עזה (סמכויות שיפוט והוראות אחרות) (תיקוני חקיקה), תשנ"ו-1996. [↑](#footnote-ref-1)