חוק יישום הסכם הביניים בדבר הגדה המערבית ורצועת עזה (סמכויות שיפוט והוראות אחרות) (תיקוני חקיקה), תשנ"ו-1996

בטחון – תכנית ההתנתקות – עזה ויריחו – העברת סמכויות

תוכן ענינים

|  |  |  |  |
| --- | --- | --- | --- |
|  | פרק א': מטרת החוק | [Go](#med0) | 2 |
| סעיף 1 | מטרת החוק | [Go](#Seif1) | 2 |
|  | פרק ב': סמכות שיפוט ועזרה משפטית | [Go](#med1) | 2 |
| סעיף 2 | תיקון תקנות שעת חירום | [Go](#Seif2) | 2 |
|  | פרק ג': שחרור אסירים ואי-העמדה לדין | [Go](#med2) | 4 |
| סעיף 3 | שחרור והעברה של אסירים ועצורים | [Go](#Seif3) | 4 |
| סעיף 4 | אי העמדה לדין | [Go](#Seif4) | 4 |
| סעיף 5 | תיקון חוק יישום ההסכם בדבר רצועת עזה ואזור יריחו | [Go](#Seif5) | 4 |
|  | פרק ד': תובענות נגד המדינה | [Go](#med3) | 5 |
| סעיף 6 | הגדרות | [Go](#Seif6) | 5 |
| סעיף 7 | תובענות לפי סעיף xx להסכם | [Go](#Seif7) | 5 |
| סעיף 8 | תחולת פרק ד' | [Go](#Seif8) | 5 |
|  | פרק ה': מעבר בין ישראל לאזור | [Go](#med4) | 5 |
| סעיף 9 | הגדרות | [Go](#Seif9) | 5 |
| סעיף 10 | נקודות בדיקה | [Go](#Seif10) | 5 |
| סעיף 11 | סמכויות בדיקה וחיפוש | [Go](#Seif11) | 6 |
| סעיף 12 | שמירת דינים | [Go](#Seif12) | 6 |
| סעיף 13 | ביצוע ותקנות | [Go](#Seif13) | 6 |
|  | פרק ו': הוראות שונות | [Go](#med5) | 6 |
| סעיף 14 | הוראות שר התקשורת | [Go](#Seif14) | 6 |
| סעיף 15 | תיקון חוק יישום ההסכם בדבר העברה מכינה של סמכויות | [Go](#Seif15) | 6 |
| סעיף 16 | תיקון חוק הכניסה לישראל מס' 6 | [Go](#Seif16) | 6 |
| סעיף 17 | תיקון חוק יישום ההסכם בדבר רצועת עזה ואזור יריחו | [Go](#Seif17) | 7 |
| סעיף 18 | תיקון חוק שירותי הכבאות מס' 4 | [Go](#Seif18) | 7 |
| סעיף 19 | ביצוע ותקנות | [Go](#Seif19) | 7 |

חוק יישום הסכם הביניים בדבר הגדה המערבית ורצועת עזה (סמכויות שיפוט והוראות אחרות) (תיקוני חקיקה), תשנ"ו-1996[[1]](#footnote-1)\*

פרק א': מטרת החוק

1. חוק זה מטרתו ליישם את הסכם הביניים הישראלי-פלסטיני בדבר הגדה המערבית ורצועת עזה, שנחתם בוושינגטון בין מדינת ישראל לבין ארגון השחרור הפלסטיני, ביום ד' בתשרי תשנ"ו (28 בספטמבר 1995) לרבות נספחיו והמסמכים שנלוו אליו (להלן – ההסכם), וכן להסדיר ענינים הכרוכים ביישום כאמור.

מטרת החוק

פרק ב': סמכות שיפוט ועזרה משפטית

2. בתוספת לחוק להארכת תוקפן של תקנות שעת-חירום (יהודה והשומרון וחבל עזה – שיפוט בעבירות ועזרה משפטית), תשכ"ח-1967 –

תיקון תקנות שעת חירום (יהודה והשומרון וחבל עזה – שיפוט בעבירות ועזרה משפטית)

(1) בתקנה 1 –

(א) בהגדרה "אזור", במקום "למעט שטחי עזה ויריחו" יבוא "למעט שטחי המועצה הפלסטינית";

(ב) במקום ההגדרות "שטחי עזה ויריחו", "ההסכם", "הרשות הפלסטינית", ו"המשטרה הפלסטינית" יבואו:

""שטחי המועצה הפלסטינית" – השטחים הכלולים, מעת לעת, בתחום הסמכות הטריטוריאלית של המועצה לפי ההסכם;

"ההסכם" – הסכם הביניים הישראלי-פלסטיני בדבר הגדה המערבית ורצועת עזה, שנחתם בוושינגטון בין מדינת ישראל לבין ארגון השחרור הפלסטיני, ביום ד' בתשרי תשנ"ו (28 בספטמבר 1995), לרבות נספחיו והמסמכים שנלוו אליו;

"המועצה" – המועצה הפלסטינית שתכונן בהתאם להסכם, ועד לכינונה – הרשות הפלסטינית כמשמעותה בהסכם;

"המשטרה הפלסטינית" – המשטרה הפלסטינית בשטחי המועצה הפלסטינית כמשמעותה בהסכם;";

(2) בתקנה 2 –

(א) במקום תקנת משנה (ג) יבוא:

"(ג) תקנה זו אינה חלה על מי שבשעת המעשה או המחדל היה תושב אזור או תושב שטחי המועצה הפלסטינית, שאינם ישראלים;"

(ב) בתקנת משנה (ה), במקום "באחד האזורים" יבוא "באזור";

(3) בתקנה 2ב –

(א) בתקנת משנה (א), במקום "אף אם" יבוא "אך מהטעם כי";

(ב) בתקנת משנה (ב) –

(1) במקום "לא יחולו" יבוא "אינן פוגעות בסמכות בית משפט או בית דין להימנע מלדון בתובענה";

(2) אחרי פסקה (2) יבוא:

"(3) נושא התובענה הוא חוזה שבו תניית שיפוט מפורשת הקובעת כי מקום השיפוט יהיה מחוץ לישראל;

(4) קיים הליך תלוי ועומד באותו ענין בין הצדדים.";

(4) אחרי תקנה 3א יבוא:

"סמכות בעניני הוצאה לפועל

3ב. ראש ההוצאה לפועל, מוציא לפועל וכל מי שהוקנו לו סמכויות מכוח חיקוק שענינו הוצאה לפועל, מוסמך להפעיל את סמכויותיו מכוח חיקוק כאמור גם באזור נגד חייב ישראלי או רכושו לשם ביצוע פסק דין או שטר.";

(5) בתקנה 4(א), בכל מקום, במקום "שאדם" יבוא "שישראלי", במקום "והאדם" יבוא ו"הישראלי" ובמקום "שהאדם" יבוא "שהישראלי";

(6) תקנה 5א –

(א) במקום "תושב האזור" יבוא "תושב אזור שאינו ישראלי";

(ב) אחרי תקנת משנה (א) יבוא:

"(א1) הורה בית המשפט בישראל על הגשת תסקיר של קצין מבחן לפי החיקוקים המוזכרים בתקנת משנה (א) לגבי תושב שטחי המועצה הפלסטינית, רשאי קצין מבחן להגיש לבית המשפט תסקיר המסתמך על חוות דעת של רשות מוסמכת בשטחי המועצה הפלסטינית.";

(7) בתקנה 6א, בכל מקום, במקום "תושב האזור" יבוא "תושב אזור שאינו ישראלי";

(8) התקנה המסומנת "6ה" שכותרת השוליים שלה "שירותי הבריאות באזור" תסומן "6ו";

(9) בתקנה 7(א), אחרי פסקה (3) יבוא:

"(4) הגנה על זכות יוצרים על יצירות שפורסמו לראשונה באזור, או אם לא פורסמו – שמחברן היה תושב האזור;".

(10) בכותרת של סימן ב' לפרק ג', במקום "שטחי עזה ויריחו" יבוא "שטחי המועצה הפלסטינית";

(11) בתקנה 8(א)(1), במקום תקנות משנה (ב) ו-(ג) יבוא:

"(ב) צו למעצרו ולהעברתו לידי המועצה של תושב אזור או תושב שטחי המועצה הפלסטינית שאינם ישראלים, הנמצאים בישראל, לשם ביצועו של צו הבאה שהוציא בית משפט מוסמך בשטחי המועצה הפלסטינית נגד אדם לצורך מתן עדות בענין פלילי שבתחום סמכותו;

(ג) צו למעצרו ולהבאתו בהתאם לתקנה 12(ב) לשם ביצועו של צו הבאה כאמור;

(ג1) צו עיכוב יציאה מן הארץ לגבי חשוד, נאשם או נידון, הנמצאים בישראל ואינם ישראלים, וכן צו כאמור לגבי תושב אזור או תושב שטחי המועצה הפלסטינית, שאינם ישראלים, לצורך ביצוע צו שהוציא בית משפט מוסמך בשטחי המועצה הפלסטינית בענין פלילי שבתחום סמכותו;";

(12) בתקנה 8, תקנת משנה (א)(2)(א) – תימחק;

(13) בתקנה 12(ב), במקום "מי שאינו תושב האזור או מי שאינו תושב שטחי עזה ויריחו" יבוא "ישראלי או מי שאינו תושב אזור או תושב שטחי המועצה הפלסטינית", ואחרי "תקנה 8(א)(1)(ב)" יבוא "ו-(ג)";

(14) בתקנה 13(ד), במקום "שפעולת עזרה משפטית שביקשה הרשות הפלסטינית" יבוא "כי פעולה לפי פרק זה" ובמקום המילה "היא" יבוא "המועצה";

(15) בתקנה 15 –

(א) האמור בתקנה יסומן (א) ובה, במקום "תושב שטחי עזה ויריחו" יבוא "תושב אזור או תושב שטחי המועצה הפלסטינית, שאינם ישראלים.";

(ב) אחרי תקנת משנה (א) יבוא:

"(ב) קטין תושב אזור או תושב שטחי המועצה הפלסטינית, שאינם ישראלים אשר בית המשפט בישראל הטיל עליהם עונש או דרך טיפול כאמור בסעיפים 25 ו-26 לחוק הנוער (שפיטה, ענישה ודרכי טיפול), תשל"א-1971, ניתן יהיה לבצעם, במידה שלא בוצעו בישראל, בשטחי המועצה הפלסטינית שהם תושבים בהם, זולת אם התנגד לכך; ביצוע עונש או דרך טיפול כאמור יהיו בכפוף להסדרים שייקבעו בהסכם בין מדינת ישראל לבין המועצה ועל פי צו של שר המשפטים בהתייעצות עם שר הבטחון, השר לבטחון פנים או שר העבודה והרווחה, לפי הענין.";

(16) בתקנות 2, 2א, 2ב, 2ג, 6 ו-8 עד 16, בכל מקום, במקום "הרשות הפלסטינית" יבוא "המועצה", במקום "שטחי עזה ויריחו" יבוא "שטחי המועצה הפלסטינית", ובמקום "נספח III" יבוא "נספח IV";

ת"ט תש"ס-1999

מיום 17.1.1996

**ת"ט תש"ס-1999**

[ס"ח תש"ס מס' 1719](http://www.nevo.co.il/Law_word/law14/LAW-1719.pdf) מיום 9.12.1999 עמ' 33

(16) בתקנות 2, 2א, 2ב, 2ג, 6 ו-8 ~~עד 15~~ עד 16, בכל מקום, במקום "הרשות הפלסטינית" יבוא "המועצה", במקום "שטחי עזה ויריחו" יבוא "שטחי המועצה הפלסטינית", ובמקום "נספח III" יבוא "נספח IV";

(17) בתקנה 16 –

(א) במקום פסקה (2) יבוא:

"(2) הוכחת תעודות חוץ שנערכו או שהוצאו בשטחי המועצה הפלסטינית;";

(ב) בפסקה (5), במקום המילים "רשות שיפוטית" יבוא "רשות מוסמכת בשטחי המועצה הפלסטינית";

(ג) אחרי פסקה (5) יבוא:

"(6) הגנה על זכות יוצרים על יצירות שפורסמו לראשונה בשטחי המועצה הפלסטינית, או אם לא פורסמו – שמחברן היה תושב שטחי המועצה הפלסטינית;";

(18) אחרי תקנה 16 יבוא:

"מסירת מידע וידיעות למועצה

16א. (א) על אף הוראות כל דין, ובכפוף להוראות תקנה 13(ב), רשאים משרדי הממשלה, מוסדות המדינה האחרים ותאגידים שהוקמו בחוק, לשם קיום התחייבויות המדינה כלפי המועצה, למסור למועצה מידע וידיעות בנוגע לתושב אזור או לתושב שטחי המועצה הפלסטינית, שאינם ישראלים, ולגבי עסקה או הסכם בין תושב כאמור לבין אדם אחר – גם מידע וידיעות לגבי אותו אדם בנוגע לעסקה או להסכם.

(ב) מי שמסר מידע או ידיעות לפי סעיף זה יקיים רישום של המידע שנמסר.

(ג) כל שר בתחום משרדו רשאי לקבוע עובדים שיהיו רשאים להעביר מידע למועצה בהתאם לתקנה זו."

פרק ג': שחרור אסירים ואי-העמדה לדין

3. (א) יישומו של סעיף XVI להסכם בדבר שחרורם של אסירים ושל עצורים המוחזקים במתקן כליאה בישראל, או בדבר העברתם לידי המועצה, יהיה על פי החלטה של ועדה שימנה שר המשפטים לענין זה ולפי אמות מידה שקבעה הממשלה.

שחרור והעברה של אסירים ועצורים

(ב) החלטת הועדה תהיה אסמכתא לשחרורו של אסיר או עצור או להעברתו לידי המועצה, ואולם רשאית הועדה להתנות את שחרורם של אסירים או עצורים, או את העברתם של אסירים כאמור בסעיף (א) בתנאים.

(ג) הופר תנאי מתנאי השחרור או ההעברה של אסיר או עצור, רשאי בית משפט שלום לצוות על ביטול השחרור או ההעברה ולהורות כי האסיר המשוחרר או המועבר ירצה את יתרת מאסרו, או כי העצור המשוחרר או המועבר יחזור למעצר שבו היה נתון ערב שחרורו, לתקופה שיקבע בית המשפט, וניתן יהיה להמשיך נגדו בהליכים שהופסקו עם שחרורו; החלטת בית משפט שלום לפי סעיף זה ניתנת לערעור לפני בית משפט מחוזי בדן יחיד.

4. מי שניתן בידו היתר כניסה לשטחי יהודה והשומרון וחבל עזה בהתאם לסעיף XVI(3) להסכם, לא יועמד לדין על עבירה שהוא חשוד שעבר אותה לפני יום כ"ז באלול תשנ"ג (13 בספטמבר 1993).

אי-העמדה לדין

5. סעיפים 3 ו-4 לחוק ליישום ההסכם בדבר רצועת עזה ואזור יריחו (סמכויות שיפוט והוראות אחרות) (תיקוני חקיקה), תשנ"ה-1944 - בטלים.

תיקון חוק יישום ההסכם בדבר רצועת עזה ואזור יריחו

פרק ד': תובענות נגד המדינה

6. בפרק זה –

הגדרות

"אזור", "המועצה", "ההסכם", "ישראלי" ו"שטחי המועצה הפלסטינית" – כהגדרתם בחוק להארכת תוקפן של תקנות שעת חירום (יהודה והשומרון וחבל עזה - שיפוט בעבירות ועזרה משפטית), תשכ"ח-1967;

"תייר לישראל" – מי שנכנס לישראל על פי אשרה לפי חוק הכניסה לישראל, תשי"ב-1952, או שכניסתו לישראל היתה פטורה מאשרה לפי סעיף 17 לחוק האמור או מכוח צו שהוצא על פיו, למעט תושב אזור או תושב שטחי המועצה הפלסטינית;

"המדינה" – מדינת ישראל, לרבות כל רשות מרשויות צה"ל והמינהל האזרחי בשטחי יהודה והשומרון וחבל עזה, כל רשות אחרת מרשויות המדינה וכל תאגיד שהוקם על פי חוק בישראל או על-פי הדין ותחיקת הבטחון באזור;

"בית משפט" – לרבות בית דין.

7. (א) בית משפט לא ידון בתובענה נגד המדינה של מי שאינו ישראלי או תייר לישראל שעילתה מעשה או מחדל, חבות או התחייבות, שנעשו או שיסודן במסגרת תחומי האחריות או הכוחות שהועברו למועצה כמפורט בנספח III להסכם.

תובענות לפי סעיף xx להסכם

(ב) הוראת סעיף קטן (א) תחול גם על תובענה נגד מי שפעל מטעמה של המדינה, למעט בנסיבות שבהן לא היתה המדינה חבה כלפי התובע גם אלמלא הוראת סעיף קטן (א).

8. האמור בסעיף 7 יחול גם על תובענה התלויה ועומדת בפני בית משפט ביום כניסתו לתוקף של חוק זה אלא אם כן הוחל בשמיעת ראיות בתובענה; הופסק הדיון בתובענה לפי סעיף זה רשאי בית המשפט להורות על החזרת כספי האגרה לתובע, כולם או מקצתם.

תחולת פרק ד'

פרק ה': מעבר בין ישראל לאזור

9. בפרק זה –

הגדרות

"אזור" – כל אחד מאלה: יהודה והשומרון וחבל עזה;

"בודק" – כל אחד מאלה:

(תיקון מס' 1) תשס"ה-2005

(1) שוטר;

(2) חייל שהוסמך לפי חוק סמכויות לשם שמירה על ביטחון הציבור לעשות שימוש בסמכויות כאמור באותו חוק בנקודת בדיקה (בפרק זה – חייל מוסמך);

(3) עובד ציבור כהגדרתו בחוק סמכויות לשם שמירה על ביטחון הציבור, שהוסמך לשמש כמאבטח בנקודת בדיקה לפי החוק האמור (בפרק זה – עובד ציבור);

(4) אדם שאינו עובד ציבור שהוסמך לשמש כמאבטח בנקודת בדיקה לפי חוק סמכויות לשם שמירה על ביטחון הציבור (בפרק זה – מאבטח);

מיום 8.8.2005

**תיקון מס' 1**

[ס"ח תשס"ה מס' 2022](http://www.nevo.co.il/Law_word/law14/LAW-2022.pdf) מיום 8.8.2005 עמ' 762 ([ה"ח 3118](http://www.nevo.co.il/Law_word/law17/PROP-3118.pdf))

**החלפת הגדרת "בודק"**

הנוסח הקודם:

~~"בודק" – שוטר, חייל שהוצב בנקודת בדיקה לשם הפעלת סמכויות לפי פרק זה, וכן אדם אחר, עובד המדינה, שהוענקה לו סמכות שוטר לפי סעיף 4 לפקודת סדר הדין הפלילי (מעצר וחיפוש) [נוסח חדש], התשכ"ט-1969 (להלן – הפקודה);~~

"חוק סמכויות לשם שמירה על ביטחון הציבור" – חוק סמכויות לשם שמירה על ביטחון הציבור, התשס"ה-2005;

(תיקון מס' 1) תשס"ה-2005

מיום 8.8.2005

**תיקון מס' 1**

[ס"ח תשס"ה מס' 2022](http://www.nevo.co.il/Law_word/law14/LAW-2022.pdf) מיום 8.8.2005 עמ' 762 ([ה"ח 3118](http://www.nevo.co.il/Law_word/law17/PROP-3118.pdf))

**הוספת הגדרת "חוק סמכויות לשם שמירה על ביטחון הציבור"**

"נקודת בדיקה" – מקום שנקבע בצו לפי סעיף 10(א).

(תיקון מס' 1) תשס"ה-2005

מיום 8.8.2005

**תיקון מס' 1**

[ס"ח תשס"ה מס' 2022](http://www.nevo.co.il/Law_word/law14/LAW-2022.pdf) מיום 8.8.2005 עמ' 762 ([ה"ח 3118](http://www.nevo.co.il/Law_word/law17/PROP-3118.pdf))

**הוספת הגדרת "נקודת בדיקה"**

10. (א) שר הפנים, בהסכמת שר הביטחון והשר לביטחון פנים, רשאי לקבוע בצו נקודות בדיקה לנכנסים לישראל מאזור וליוצאים מישראל לאזור.

נקודות בדיקה

(ב) נקבעו בצו לפי סעיף קטן (א) נקודות בדיקה, לא יכנס אדם לישראל מאזור ולא יצא מישראל לאזור אלא דרך אחת מנקודות הבדיקה שנקבעו.

(ג) שר הפנים, בהסכמת שר הבטחון והשר לבטחון פנים, רשאי לפטור אדם או סוגי בני-אדם מתחולת הוראות סעיף זה, כולן או מקצתן.

(ד) השר הממונה על נקודת בדיקה או מי שהוא הסמיך לכך, יקבע בנהלים אחראי על נקודת הבדיקה שהוא עובד ציבור, שוטר או חייל מוסמך וכן הסדרים לענין שימוש בסמכויות לפי חוק זה.

(תיקון מס' 1) תשס"ה-2005

מיום 8.8.2005

**תיקון מס' 1**

[ס"ח תשס"ה מס' 2022](http://www.nevo.co.il/Law_word/law14/LAW-2022.pdf) מיום 8.8.2005 עמ' 763 ([ה"ח 3118](http://www.nevo.co.il/Law_word/law17/PROP-3118.pdf))

**הוספת סעיף קטן 10(ד)**

11. (א) בודק רשאי לדרוש מכל אדם הנכנס לישראל מאזור ומכל אדם היוצא מישראל לאזור –

סמכויות בדיקה וחיפוש

(1) להציג בפניו תעודה רשמית המעידה על זהותו והנושאת את תמונתו;

(2) להציג בפניו היתר, לכניסה לישראל, שניתן לפי כל דין;

(3) להציג בפניו תיעוד הנוגע לרכב ולנהיגה בו, לרבות היתר להכנסתו לישראל או להוצאתו ממנה, ככל שהדבר נדרש לפי כל דין;

(4) להציג בפניו כל מסמך אחר כפי שיקבע שר הפנים, בהסכמת שר הבטחון והשר לבטחון פנים;

(5) לבצע פעולות נוספות הדרושות לקביעת זהותו, כפי שיקבע שר הפנים, בהסכמת שר הבטחון והשר לבטחון פנים.

(א1) השר לביטחון פנים או שר הביטחון, לפי הענין, רשאי לקבוע סוגי פעולות המנויות בפסקאות (4) ו-(5) של סעיף קטן (א), שאותם לא יהיה מוסמך מאבטח לבצע, או שלא יהיה מוסמך לבצעם אלא בפיקוח ובקרה של שוטר, חייל מוסמך או עובד ציבור, המצוי בנקודת הבדיקה.

(תיקון מס' 1) תשס"ה-2005

(ב) בודק רשאי, לשם שמירה על בטחון הציבור ולשם גילוי עבירות, לערוך חיפוש בכליו או בכלי רכב של אדם הנכנס לישראל מאזור או היוצא מישראל לאזור.

(ג) בודק שהוא שוטר, חייל מוסמך או עובד ציבור רשאי, לשם שמירה על ביטחון הציבור או לשם גילוי עבירות, לערוך חיפוש על גופו של אדם הנכנס לישראל מאזור או היוצר מישראל לאזור; על חיפוש לפי סעיף קטן זה יחול הוראות סעיף 3 לחוק סמכויות לשם שמירה על ביטחון הציבור; מאבטח לא יהיה מוסמך לעשות שימוש בסמכויות לפי סעיף קטן זה אלא בפיקוח ובקרה של שוטר, חייל מוסמך או עובד ציבור, המצוי בנקודת הבדיקה.

(תיקון מס' 1) תשס"ה-2005

(ד) סירב אדם לקיים דרישת בודק לפי סעיף קטן (א) או לעריכת חיפוש לפי סעיפים קטנים (ב) או (ג), רשאי הבודק למנוע את מעברו של אותו אדם בנקודת הבדיקה; היה הבודק מאבטח, יהיה רשאי למנוע מעברו של אותו אדם בנקודת הבדיקה רק באישור בודק שהוא שוטר, חייל מוסמך או עובד ציבור; לשם קבלת אישור כאמור יקרא המאבטח בלא דיחוי לבודק המוסמך להחליט בדבר מניעת המעבר, אשר יחליט בענין בהקדם האפשרי.

(תיקון מס' 1) תשס"ה-2005

(ה) סמכויות של שוטר לענין תפיסת חפץ שנתגלה אגב חיפוש לפי פרק זה יהיו גם לבודק שהוא חייל מוסמך או עובד ציבור והוראות הפרק הרביעי לפקודה יחולו על התפוס, בשינויים המחוייבים.

(תיקון מס' 1) תשס"ה-2005

מיום 8.8.2005

**תיקון מס' 1**

[ס"ח תשס"ה מס' 2022](http://www.nevo.co.il/Law_word/law14/LAW-2022.pdf) מיום 8.8.2005 עמ' 763 ([ה"ח 3118](http://www.nevo.co.il/Law_word/law17/PROP-3118.pdf))

11. (א) בודק רשאי לדרוש מכל אדם הנכנס לישראל מאזור ומכל אדם היוצא מישראל לאזור –

(1) להציג בפניו תעודה רשמית המעידה על זהותו והנושאת את תמונתו;

(2) להציג בפניו היתר, לכניסה לישראל, שניתן לפי כל דין;

(3) להציג בפניו תיעוד הנוגע לרכב ולנהיגה בו, לרבות היתר להכנסתו לישראל או להוצאתו ממנה, ככל שהדבר נדרש לפי כל דין;

(4) להציג בפניו כל מסמך אחר כפי שיקבע שר הפנים, בהסכמת שר הבטחון והשר לבטחון פנים;

(5) לבצע פעולות נוספות הדרושות לקביעת זהותו, כפי שיקבע שר הפנים, בהסכמת שר הבטחון והשר לבטחון פנים.

(א1) השר לביטחון פנים או שר הביטחון, לפי הענין, רשאי לקבוע סוגי פעולות המנויות בפסקאות (4) ו-(5) של סעיף קטן (א), שאותם לא יהיה מוסמך מאבטח לבצע, או שלא יהיה מוסמך לבצעם אלא בפיקוח ובקרה של שוטר, חייל מוסמך או עובד ציבור, המצוי בנקודת הבדיקה.

(ב) בודק רשאי, לשם שמירה על בטחון הציבור ולשם גילוי עבירות, לערוך חיפוש בכליו או בכלי רכב של אדם הנכנס לישראל מאזור או היוצא מישראל לאזור.

~~(ג) שוטר, או בודק שהוענקה לו סמכות שוטר לפי סעיף 4 לפקודה, וכן בודק המצוי תחת פיקוחם בנקודת הבדיקה, רשאים, לשם שמירה על בטחון הציבור ולשם גילוי עבירות, לערוך חיפוש, כאמור בסעיף 22 לפקודה, על גופו של אדם הנכנס לישראל מאזור או היוצא מישראל לאזור; חיפוש על גופו של אדם לא ייעשה אלא בידי בן מינו.~~

(ג) בודק שהוא שוטר, חייל מוסמך או עובד ציבור רשאי, לשם שמירה על ביטחון הציבור או לשם גילוי עבירות, לערוך חיפוש על גופו של אדם הנכנס לישראל מאזור או היוצר מישראל לאזור; על חיפוש לפי סעיף קטן זה יחול הוראות סעיף 3 לחוק סמכויות לשם שמירה על ביטחון הציבור; מאבטח לא יהיה מוסמך לעשות שימוש בסמכויות לפי סעיף קטן זה אלא בפיקוח ובקרה של שוטר, חייל מוסמך או עובד ציבור, המצוי בנקודת הבדיקה.

(ד) סירב אדם לקיים דרישת בודק לפי סעיף קטן (א) או לעריכת חיפוש לפי סעיפים קטנים (ב) או (ג), רשאי הבודק למנוע את מעברו של אותו אדם בנקודת הבדיקה; היה הבודק מאבטח, יהיה רשאי למנוע מעברו של אותו אדם בנקודת הבדיקה רק באישור בודק שהוא שוטר, חייל מוסמך או עובד ציבור; לשם קבלת אישור כאמור יקרא המאבטח בלא דיחוי לבודק המוסמך להחליט בדבר מניעת המעבר, אשר יחליט בענין בהקדם האפשרי.

(ה) סמכויות של שוטר לענין תפיסת חפץ שנתגלה אגב חיפוש לפי פרק זה יהיו גם ~~לחייל שהוענקה לו סמכות שוטר לפי סעיף 4 לפקודה~~ לבודק שהוא חייל מוסמך או עובד ציבור והוראות הפרק הרביעי לפקודה יחולו על התפוס, בשינויים המחוייבים.

12. אין בהוראות פרק זה כדי לגרוע מכל סמכות או חובה לפי כל דין.

שמירת דינים

13. שר הפנים ממונה על ביצועו של פרק זה והוא רשאי, בהסכמת שר הבטחון והשר לבטחון פנים, להתקין תקנות לביצועו.

ביצוע ותקנות

פרק ו': הוראות שונות

14. על אף האמור בכל דין רשאי שר התקשורת להורות לרשות הדואר לתת את השירותים הדרושים לביצוע התחייבות המדינה לפי סעיף VI לנספח II להסכם; שר התקשורת יקבע את התמורה שהמדינה תשלם לרשות הדואר בעד השירותים שניתנו לפי סעיף זה.

הוראות שר התקשורת

15. סעיף 11 לחוק יישום ההסכם בדבר העברה מכינה של סמכויות לרשות הפלסטינית (תיקוני חקיקה והוראות שונות), תשנ"ה-1995 – בטל.

תיקון חוק יישום ההסכם בדבר העברה מכינה של סמכויות

16. בסעיף 13א לחוק הכניסה לישראל, תשי"ב–1952 –

תיקון חוק הכניסה לישראל – מס' 6

(1) בסעיף קטן (א) –

(א) במקום ההגדרות "ההסכם", "אזור" ו"שטחי עזה ויריחו" יבוא:

""ההסכם" – הסכם הביניים הישראלי-פלסטיני בדבר הגדה המערבית ורצועת עזה, שנחתם בוושינגטון בין מדינת ישראל לבין ארגון השחרור הפלסטיני, ביום ד' בתשרי תשנ"ו (28 בספטמבר 1995), לרבות נספחיו והמסמכים שנלוו אליו;

"אזור" – יהודה והשומרון וחבל עזה למעט שטחי המועצה הפלסטינית;

"שטחי המועצה הפלסטינית" – השטחים הכלולים מעת לעת בתחום הסמכות הטריטוריאלית של המועצה לפי ההסכם;";

(ב) בהגדרה "היתר", במקום "שטחי עזה ויריחו" יבוא "שטחי המועצה הפלסטינית";

(2) בסעיף קטן (ב), במקום "תושב שטחי עזה ויריחו, או תושב אזור" יבוא "תושב אזור או תושב שטחי המועצה הפלסטינית, שאינם ישראלים".

17. בחוק יישום ההסכם בדבר רצועת עזה ואזור יריחו (הגבלת פעילות), תשנ"ה-1994 –

תיקון חוק יישום ההסכם בדבר רצועת עזה ואזור יריחו (הגבלת פעילות)

(1) בשם החוק, במקום "ההסכם בדבר רצועת עזה ואזור יריחו" יבוא "הסכם הביניים בדבר הגדה המערבית ורצועת עזה";

(2) בכל מקום, במקום "הרשות הפלסטינית" יבוא "המועצה";

(3) בסעיף 1, במקום "לתחומי עזה ויריחו" יבוא "לתחום שטחי המועצה הפלסטינית";

(4) בסעיף 2, במקום ההגדרות "ההסכם", "הרשות הפלסטינית" ו"שטחי עזה ויריחו" יבוא:

""ההסכם, "המועצה" ו"שטחי המועצה הפלסטינית" – כהגדרתם בחוק להארכת תוקפן של תקנות שעת חירום (יהודה והשומרון וחבל עזה – שיפוט בעבירות ועזרה משפטית), תשכ"ח-1967".

18. בחוק שירותי הכבאות, תשי"ט-1959, אחרי סעיף 5 יבוא:

תיקון חוק שירותי הכבאות – מס' 4

"עזרה בשירותי כבאות באזור ובשטחי המועצה הפלסטינית

5א. (א) בסעיף זה –

"אזור" – יהודה והשומרון וחבל עזה למעט שטחי המועצה הפלסטינית;

"המועצה" – המועצה הפלסטינית שתכונן בהתאם להסכם, ועד לכינונה – הרשות הפלסטינית כמשמעותה בהסכם;

"ההסכם" – הסכם הביניים הישראלי-פלסטיני בדבר הגדה המערבית ורצועת עזה, שנחתם בוושינטגון בין מדינת ישראל לבין ארגון השחרור הפלסטיני, ביום ד' בתשרי תשנ"ו (28 בספטמבר 1995), לרבות נספחיו והמסמכים שנלוו אליו;

"שטחי המועצה הפלסטינית" – השטחים הכלולים מעת לעת בתחום הסמכות הטריטוריאלית של המועצה לפי ההסכם.

(ב) שר הפנים רשאי לקבוע הסדרים לפיהם רשות כבאות תושיט עזרה באזור לפי בקשת מפקד כוחות צה"ל באזור או מי שהוסמך מטעמו לענין שירותי כבאות באזור.

(ג) שר הפנים רשאי לקבוע הסדרים לפיהם רשות כבאות תושיט עזרה בשטחי המועצה הפלסטינית לפי בקשת המועצה או רשות מוסמכת מטעמה, לענין שירותי כבאות".

19. שר המשפטים ממונה על ביצועם של פרקים ג' ו-ד' והוא רשאי להתקין תקנות בכל הנוגע לביצועם; תקנות לביצוע פרק ג' יהיו באישור ועדת החוץ והבטחון של הכנסת; תקנות לביצוע פרק ד' יהיו באישור ועדת החוקה חוק ומשפט של הכנסת.

ביצוע ותקנות

שמעון פרס

ראש הממשלה

עזר ויצמן שבח וייס

נשיא המדינה יושב ראש הכנסת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשנ"ו מס' 1556](http://www.nevo.co.il/Law_word/law14/LAW-1556.pdf) מיום 17.1.1996 עמ' 34 ([ה"ח תשנ"ו מס' 2468](http://www.nevo.co.il/Law_word/law17/PROP-2468.pdf) עמ' 330).

   ת"ט [ס"ח תש"ס מס' 1719](http://www.nevo.co.il/Law_word/law14/LAW-1719.pdf) מיום 9.12.1999 עמ' 33; תחילתו ביום 17.1.1996.

   תוקן [ס"ח תשס"ה מס' 2022](http://www.nevo.co.il/Law_word/law14/LAW-2022.pdf) מיום 8.8.2005 עמ' 762 ([ה"ח תשס"ב מס' 3118](http://www.nevo.co.il/Law_word/law17/PROP-3118.pdf) עמ' 568) – תיקון מס' 1 [במקור מס' 2] בסעיף 13 לחוק סמכויות לשם שמירה על ביטחון הציבור, תשס"ה-2005. [↑](#footnote-ref-1)