חוק יישום חוזה השלום בין מדינת ישראל לבין הממלכה הירדנית ההאשמית, תשנ"ה-1995

משפט בינ"ל פומבי – חוזה שלום

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | מטרת החוק | סעיף 1 |
| 2 | [Go](#Seif1) | תוקפו של חוזה השלום | סעיף 2 |
| 2 | [Go](#Seif2) | הדין באזורים שבתחום ירדן שהוחל עליהם משטר מיוחד | סעיף 3 |
| 2 | [Go](#Seif3) | תיקון פקודת ביטוח רכב מנועי — מס 8 | סעיף 4 |
| 2 | [Go](#Seif4) | תיקון חוק פיצויים לנפגעי תאונות דרכים — מס 10 | סעיף 5 |
| 3 | [Go](#Seif5) | אי תחולה | סעיף 6 |
| 3 | [Go](#Seif6) | ביצוע ותקנות | סעיף 7 |
| 3 | [Go](#Seif7) | תחילה | סעיף 8 |

חוק יישום חוזה השלום בין מדינת ישראל לבין הממלכה הירדנית ההאשמית, תשנ"ה-1995[[1]](#footnote-1)\*

1. חוק זה מטרתו ליישם את חוזה השלום, שנחתם בין מדינת ישראל לבין הממלכה הירדנית ההאשמית ביום כ"א בחשון תשנ"ה (26 באוקטובר 1994) והמסמכים שנלוו אליו (להלן - חוזה השלום).

מטרת החוק

2. רואים את חוזה השלום כבר-תוקף לכל דבר וענין.

תוקפו של חוזה השלום

3. (א) באזורים שבתחום הממלכה הירדנית ההאשמית (להלן - ירדן), המתוארים בתוספת IVובתוספת Vלנספח Iלחוזה השלום (להלן - האזורים), ואשר נקבע לגביהם משטר מיוחד, כמפורט בסעיף 3 ובנספחים I(ב) ו-I(ג) לחוזה השלום, יחולו דיני ישראל על מעשה, מחדל או פעולה אחרת, שעשה תושב ישראל, לרבות תאגיד, או אדם אחר שנכנס לאזורים מתחום ישראל, והכל בהתאם לאמור בחוזה השלום.

הדין באזורים שבתחום ירדן שהוחל עליהם משטר מיוחד

(ב) למשטרת ישראל יהיו באזורים, לגבי מי שנזכר בסעיף קטן (א), כל הסמכויות הנתונות לה על פי דין, לרבות לצורך עריכת פעולות חקירה או מעצר.

(ג) כל רשות המוסמכת על פי דין בישראל, רשאית להפעיל באזורים את סמכותה לגבי מי שנזכר בסעיף קטן (א).

(ד) על אף האמור בכל דין, רשאי שר הפנים לקבוע בתקנות הוראות בכל הנוגע ליציאה מישראל לאזורים ולכניסה מהאזורים לישראל.

(ה) על אף האמור בסעיף קטן (א), לא יעביר אדם זכות במקרקעין באזורים למי שאינו אזרח ישראלי או תושב ישראל, אלא אם כן קיבל היתר לכך מהרשויות המוסמכות בירדן, ובדרך שתיקבע.

(ו) הוראותיהם של כל חוק של מסים, כמשמעותו בחוק לתיקון דיני מסים (חילופי ידיעות בין רשויות המס), תשכ"ז-1967, ושל החוקים המפורטים בתוספת, יחולו על פעילות באזורים לגבי מי שנזכר בסעיף קטן (א), לרבות על אזרח ישראלי כהגדרתו בסעיף 3א לפקודת מס הכנסה [נוסח חדש], כאילו נעשתה בישראל; שר האוצר רשאי, באישור ועדת הכספים של הכנסת לקבוע בצו, סוגי פעולות, עוסקים, נישומים או הכנסות, שלגביהם לא יחולו ההוראות האמורות, כולן או מקצתן, או שיחולו בסייגים ובתיאומים וכן הוראות למניעת כפל מס; שר האוצר רשאי בצו, באישור כאמור, לשנות את התוספת.

(ז) שר העבודה והרווחה[[2]](#footnote-2) יקבע בצו, לגבי מי שנזכר בסעיף קטן (א), זכויות וחובות לפי חוק הביטוח הלאומי [נוסח משולב], תשכ"ח-1968, ובאישור שר הבריאות - גם לפי חוק מס מקביל, תשל"ג-1973, וחוק ביטוח בריאות ממלכתי, תשנ"ד-1994.

4. בפקודת ביטוח רכב מנועי [נוסח חדש], תש"ל-1970 –

תיקון פקודת ביטוח רכב מנועי – מס' 8

(1) בסעיף 1, אחרי הגדרת "האזור" יבוא:

""האזורים" - כמשמעותם בחוק יישום חוזה השלום בין מדינת ישראל לבין הממלכה הירדנית ההאשמית, תשנ"ה-1995;";

(2) בסעיף 3(ג), אחרי "בשטחי עזה ויריחו" יבוא "או באזורים".

5. בחוק פיצויים לנפגעי תאונות דרכים, תשל"ה-1975 –

תיקון חוק פיצויים לנפגעי תאונות דרכים – מס' 10

(1) בסעיף 1, בסופו יבוא:

""האזורים" - כמשמעותם בחוק יישום חוזה השלום בין מדינת ישראל לבין הממלכה הירדנית ההאשמית, תשנ"ה-1995";

(2) בסעיפים 2(א)(1) ו-12(ד) ו-(ה), אחרי "בשטחי עזה ויריחו" יבוא "או באזורים".

6. (א) על אף האמור בחוק נכסי נפקדים, תש"י-1950, החל ביום ז' בכסלו תשנ"ה (10 בנובמבר 1994), לא יהא נכס לנכס נפקד בשל כך בלבד שבעל זכות בו היה אזרח או נתין של ירדן, או נמצא בירדן לאחר המועד האמור.

אי-תחולה

(ב) אין בהוראות סעיף קטן (א) כדי לשנות את מעמדו של נכס שהיה לנכס נפקד לפי החוק האמור לפני המועד הנקוב בסעיף קטן (א).

7. ראש הממשלה ממונה על ביצוע חוק זה והוא רשאי להתקין תקנות בכל ענין הנוגע לביצועו.

ביצוע ותקנות

8. תחילתו של חוק זה ביום ז' בכסלו תשנ"ה (10 בנובמבר 1994).

תחילה

**תוספת**

(סעיף 3(ו))

חוק הפיקוח על המטבע, תשל"ח-1978.

חוק ניירות ערך, תשכ"ח-1968.

יצחק רבין

ראש הממשלה

עזר ויצמן שבח וייס

נשיא המדינה יושב ראש הכנסת

1. \* פורסם [ס"ח תשנ"ה מס' 1503](http://www.nevo.co.il/Law_word/law14/LAW-1503.pdf) מיום 10.2.1995 עמ' 110 ([ה"ח תשנ"ה מס' 2351](http://www.nevo.co.il/Law_word/law17/PROP-2351.pdf) עמ' 252). [↑](#footnote-ref-1)
2. סמכויותיו הועברו לשר הרווחה והשירותים החברתיים: [י"פ תשע"ז מס' 7394](http://www.nevo.co.il/Law_word/law10/yalkut-7394.pdf) מיום 7.12.2016 עמ' 1312. הסמכויות הועברו לשר העבודה: [י"פ תשפ"ג מס' 11103](https://www.nevo.co.il/law_html/law10/yalkut-11103.pdf) מיום 8.2.2023 עמ' 3643. [↑](#footnote-ref-2)