חוק להגנת רכוש מופקד, תשכ"ה-1964

משפט פרטי וכלכלה – קניין – האפוטרופוס הכללי

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | הודעה על טיפול בנכס | סעיף 2 |
| 2 | [Go](#Seif2) | תוכן ההודעה | סעיף 3 |
| 2 | [Go](#Seif3) | זמן ההודעה | סעיף 4 |
| 2 | [Go](#Seif4) | דינו של העובר על סעיף 2 | סעיף 5 |
| 2 | [Go](#Seif5) | פסילת מינוי או הרשאה מיושנים | סעיף 6 |
| 2 | [Go](#Seif6) | פטורים מתחולת החוק | סעיף 7 |
| 2 | [Go](#Seif7) | ביצוע ותקנות | סעיף 8 |

חוק להגנת רכוש מופקד, תשכ"ה-1964[[1]](#footnote-1)\*

1. בחוק זה –

הגדרות

"האפוטרופוס הכללי" – כמשמעותו בפקודת האפוטרופוס הכללי, 1944;

"נכס" – מקרקעין ומיטלטלין, וכן זכויות וטובות הנאה מכל סוג שהוא.

2. מי שנמסר נכס להנהלתו או לשליטתו לטובתו של אחר (להלן – בעל זכות) על פי הרשאה או מינוי או בחזקת נאמן, ימסור לאפוטרופוס הכללי הודעה על כך בכתב, כאמור בסעיפים 3 ו-4, אם עברו עשר שנים מיום ההרשאה, המינוי או תחילת הנאמנות, או מיום שניתנו לו על ידי בעל הזכות הוראות ביחס לנכס או מיום שבעל הזכות הסכים בכתב שהודעה כאמור לא תימסר, הכל לפי המאוחר יותר.

הודעה על טיפול בנכס

3. ההודעה תכלול את תיאור הנכס, שם בעל הזכות ומענו הידוע לאחרונה, וכן פרטים על קיום הקשר בין האדם החייב בהודעה ובין בעל הזכות במידה שהם ידועים לו.

תוכן ההודעה

4. ההודעה תימסר תוך ששה חדשים מיום שמלאו עשר שנים כאמור בסעיף 2; מלאו עשר השנים לפני תחילתו של חוק זה, תימסר ההודעה תוך ששה חדשים מיום תחילתו של החוק.

זמן ההודעה

5. העובר על סעיף 2, דינו – קנס 2000 לירות, ו-500 לירות נוספות לכל חודש שבו נמשכת העבירה; אולם מי שמסר הודעה במועדה ולא כלל בה פרטים מן האמורים בסעיף 3 לא יועמד לדין אלא אם נדרש על ידי האפוטרופוס הכללי למסרם ולא מסרם.

דינו של העובר על סעיף 2

6. (א) לא תירשם בפנקס מקרקעין, או בכל פנקס אחר המתנהל על פי חיקוק, פעולה שתקפה תלוי ברישום, אם צד לפעולה מיוצג על ידי ממונה או על ידי מורשה על פי מינוי או הרשאה הניתנים לחזרה, ומיום המינוי או ההרשאה עברו עשר שנים, אלא אם הוגשה בכתב הסכמת הממנה או המרשה לפעולה ולא עברה שנה מיום מתן ההסכמה, או אם בית המשפט התיר את הרישום.

פסילת מינוי או הרשאה מיושנים

(ב) אין הוראות סעיף זה באות להכשיר כל פגם במינוי, בהרשאה או בפעולה המונע את הרישום על פי כל דין אחר.

7. הוראות חוק זה לא יחולו על מי שהורשה או נתמנה לנהל נכס או לשלוט בו או לעשות בו פעולה, או שהוא נאמן על נכס, מכוח חוק או תקנה בת-פועל תחיקתי או מטעם בית המשפט.

פטורים מתחולת החוק

ת"ט תשכ"ה-1965

מיום 11.1.1965

**ת"ט תשכ"ה-1965**

[ס"ח תשכ"ה מס' 443](http://www.nevo.co.il/Law_word/law14/LAW-0443.pdf) מיום 11.1.1965 עמ' 45 ([ה"ח 622](http://www.nevo.co.il/Law_word/law/PROP-0622.pdf))

7. הוראות חוק זה לא יחולו על מי שהורשה או נתמנה לנהל נכס או לשלוט בו או לעשות בו פעולה, או שהוא נאמן על נכס, מכוח חוק ~~או תקנה בת-פועל, תחיקתי~~ או תקנה בת-פועל תחיקתי, או מטעם בית המשפט.

8. שר המשפטים ממונה על ביצוע חוק זה והוא רשאי להתקין תקנות בכל ענין הנוגע לביצועו.

ביצוע ותקנות

לוי אשכול דב יוסף

ראש הממשלה שר המשפטים

שניאור זלמן שזר

נשיא המדינה

1. \* פורסם [ס"ח תשכ"ה מס' 441](http://www.nevo.co.il/Law_word/law14/LAW-0441.pdf) מיום 8.1.1965 עמ' 24 (ה"ח תשכ"ד מס' 597 עמ' 80).

   ת"ט [ס"ח תשכ"ה מס' 443](http://www.nevo.co.il/Law_word/law14/LAW-0443.pdf) מיום 11.1.1965 עמ' 45. [↑](#footnote-ref-1)