חוק להנצחת זכרו של מנחם בגין, תשנ"ח-1998

רשויות ומשפט מנהלי – תרבות, פנאי ומועדים – נכסי תרבות

רשויות ומשפט מנהלי – תרבות, פנאי ומועדים – מוסדות – הנצחה

תוכן ענינים

|  |  |  |  |
| --- | --- | --- | --- |
|  | פרק א' – מטרת החוק | [Go](#med0) | 3 |
| סעיף 1 | מטרת החוק | [Go](#Seif1) | 3 |
|  | פרק ב' – פרשנות | [Go](#med1) | 3 |
| סעיף 2 | הגדרות | [Go](#Seif2) | 3 |
|  | פרק ג' – המוסדות | [Go](#med2) | 3 |
| סעיף 3 | קיום מוסדות | [Go](#Seif3) | 3 |
|  | סימן א' – המרכז | [Go](#hed20) | 3 |
| סעיף 4 | מעמד המרכז | [Go](#Seif4) | 3 |
| סעיף 5 | המועצה | [Go](#Seif5) | 3 |
| סעיף 6 | יושב ראש המועצה | [Go](#Seif6) | 4 |
| סעיף 7 | תפקידי המועצה | [Go](#Seif7) | 4 |
| סעיף 8 | סדרי עבודת המועצה | [Go](#Seif8) | 4 |
| סעיף 9 | הוועד המנהל | [Go](#Seif9) | 4 |
| סעיף 10 | תפקידי הוועד המנהל | [Go](#Seif10) | 4 |
| סעיף 11 | פיזור הוועד המנהל | [Go](#Seif11) | 4 |
| סעיף 12 | כינון ועד מנהל חדש | [Go](#Seif12) | 4 |
| סעיף 13 | הוצאות וגמול | [Go](#Seif13) | 4 |
| סעיף 14 | תקופת כהונה | [Go](#Seif14) | 4 |
| סעיף 15 | פקיעת הכהונה | [Go](#Seif15) | 4 |
| סעיף 16 | העברה מכהונה | [Go](#Seif16) | 5 |
| סעיף 17 | תוקף פעולות | [Go](#Seif17) | 5 |
| סעיף 18 | ראש המרכז | [Go](#Seif18) | 5 |
| סעיף 19 | תפקידי ראש המרכז | [Go](#Seif19) | 5 |
| סעיף 20 | תנאי העסקתו של ראש המרכז ופקיעת כהונתו | [Go](#Seif20) | 5 |
| סעיף 21 | מבקר פנימי | [Go](#Seif21) | 5 |
|  | סימן ב' – האתר | [Go](#hed21) | 5 |
| סעיף 22 | הקמת האתר ותכולתו | [Go](#Seif22) | 5 |
| סעיף 23 | פעילויות לציבור | [Go](#Seif23) | 5 |
| סעיף 24 | ועדה חינוכית | [Go](#Seif24) | 5 |
| סעיף 25 | תפקידי הוועדה החינוכית | [Go](#Seif25) | 6 |
|  | סימן ג' – המכון | [Go](#hed22) | 6 |
| סעיף 26 | הקמת המכון ומטרתו | [Go](#Seif26) | 6 |
| סעיף 27 | פעילות | [Go](#Seif27) | 6 |
| סעיף 28 | ספריה | [Go](#Seif28) | 6 |
| סעיף 29 | פרסומים | [Go](#Seif29) | 6 |
| סעיף 30 | הוועדה המדעית | [Go](#Seif30) | 6 |
| סעיף 31 | תפקידי הוועדה המדעית | [Go](#Seif31) | 6 |
| סעיף 32 | הפסקת כהונה | [Go](#Seif32) | 6 |
|  | סימן ד' – הארכיון | [Go](#hed23) | 6 |
| סעיף 33 | הקמת הארכיון | [Go](#Seif33) | 6 |
| סעיף 34 | הטיפול בחומר הארכיוני | [Go](#Seif34) | 6 |
| סעיף 35 | ממונה על הארכיון | [Go](#Seif35) | 6 |
|  | פרק ד' – הוראות כלליות | [Go](#med3) | 6 |
| סעיף 36 | ניגוד ענינים | [Go](#Seif36) | 6 |
| סעיף 37 | מקרקעין | [Go](#Seif37) | 7 |
| סעיף 38 | מימון | [Go](#Seif38) | 7 |
| סעיף 39 | תקציב | [Go](#Seif39) | 7 |
| סעיף 39א | פטור ממסים | [Go](#Seif43) | 7 |
| סעיף 40 | עובדים | [Go](#Seif40) | 7 |
| סעיף 41 | איסור העברת נכסים | [Go](#Seif41) | 7 |
| סעיף 42 | ביצוע | [Go](#Seif42) | 7 |

חוק להנצחת זכרו של מנחם בגין, תשנ"ח-1998[[1]](#footnote-1)\*

פרק א' – מטרת החוק

1. מטרתו של חוק זה להקים מרכז שינציח לדורות את פועלו ומורשתו של מנחם בגין.

מטרת החוק

פרק ב' – פרשנות

2. בחוק זה –

הגדרות

"המרכז" - מרכז מנחם בגין לחקר המאבק הציוני לעצמאות ישראל;

"הארכיון" - ארכיון המרכז;

"האתר" - אתר ההנצחה לזכר מנחם בגין;

"הגנז", "חומר ארכיוני", "מוסד ממוסדות המדינה" - כהגדרתם בחוק הארכיונים, תשט"ו-1955;

"המוזאון" – מוזאון מנחם בגין כמשמעותו בסעיף 22;

(תיקון מס' 3) תשע"א-2011

מיום 20.7.2011

**תיקון מס' 3**

[ס"ח תשע"א מס' 2305](http://www.nevo.co.il/Law_word/law16/knesset-350.pdf) מיום 20.7.2011 עמ' 978 ([ה"ח 381](http://www.nevo.co.il/Law_word/law16/knesset-381.pdf))

**הוספת הגדרת "המוזאון"**

"המכון" - המכון למחקר על שם מנחם בגין;

"מוסד מוכר" - כהגדרתו בחוק המועצה להשכלה גבוהה, תשי"ח-1958;

"השר" - ראש הממשלה או שר שייקבע על ידו לענין חוק זה.

פרק ג' – המוסדות

3. יוקם מרכז להנצחת זכרו של מנחם בגין, ולחקר המאבק הציוני לעצמאות ישראל; המרכז יכלול את האתר, המכון, הארכיון והמוזאון.

קיום מוסדות

(תיקון מס' 3) תשע"א-2011

מיום 20.7.2011

**תיקון מס' 3**

[ס"ח תשע"א מס' 2305](http://www.nevo.co.il/Law_word/law16/knesset-350.pdf) מיום 20.7.2011 עמ' 978 ([ה"ח 381](http://www.nevo.co.il/Law_word/law16/knesset-381.pdf))

3. יוקם מרכז להנצחת זכרו של מנחם בגין, ולחקר המאבק הציוני לעצמאות ישראל; המרכז יכלול את האתר, ~~המכון והארכיון~~ המכון, הארכיון והמוזאון.

סימן א' – המרכז

4. (א) המרכז יהיה תאגיד.

מעמד המרכז

(ב) המרכז יהיה גוף מבוקר כמשמעותו בסעיף 9(2) לחוק מבקר המדינה, תשי"ח-1958 [נוסח משולב].

5. למרכז תהיה מועצה בת עשרים ותשעה חברים, שימנה השר, ואלה חבריה:

המועצה

(1) שלושה נציגים לפי המלצת ראש הממשלה;

(2) נציג לפי המלצת שר הבטחון, מבין העובדים הבכירים במערכת הבטחון;

(3) שלושה נציגים לפי המלצת שר החינוך התרבות והספורט, מבין העובדים הבכירים במערכת החינוך;

(4) הגנז;

(5) חמישה אנשי הסגל האקדמי במוסדות מוכרים בארץ, מתחום מדעי הרוח, החברה או המשפטים;

(6) שני נציגים של הרשות המקומית שהמרכז פועל בתחומה, שאחד מהם הוא ראש הרשות המקומית;

(7) חמישה נציגי העמותה "קרן מורשת מנחם בגין";

(8) נציג המועצה לאתרי הנצחה לפי חוק גנים לאומיים, שמורות טבע, אתרים לאומיים ואתרי הנצחה, תשנ"ב-1992;

(9) נציג המועצה לענין הנצחת זכרם של מי שנשאו את משרת נשיא המדינה או ראש הממשלה, לפי חוק הנצחת זכרם של נשיאי ישראל וראשי ממשלותיה, תשמ"ו-1986;

(10) שבעה נציגי ציבור.

6. המועצה תמנה מבין חבריה, באישור השר, את היושב ראש ואת ממלא מקומו.

יושב ראש המועצה

7. תפקידי המועצה –

תפקידי המועצה

(1) לקבוע את מדיניותו הכללית של המרכז;

(2) לקבל דוחות על פעילות המרכז מהוועד המנהל;

(3) לאשר את תקציב המרכז.

8. (א) המועצה תתכנס פעם אחת בשנה לפחות.

סדרי עבודת המועצה

(ב) יושב ראש המועצה ינהל את ישיבותיה; הוא יזמן את ישיבות המועצה ויקבע את מועדן, מקומן וסדר יומן.

(ג) המועצה תקבע את סדרי עבודתה, ככל שלא נקבעו בתקנות.

9. (א) השר ימנה מבין חברי המועצה ועד מנהל של תשעה חברים, ובלבד שהם –

הוועד המנהל

(1) נציג ראש הממשלה, מבין אלה שמונו לפי סעיף 5(1);

(2) נציג שר החינוך התרבות והספורט, מבין אלה שמונו לפי סעיף 5(3);

(3) הגנז;

(4) שני נציגים של הסגל האקדמי, מבין אלה שמונו לפי סעיף 5(5);

(5) שני נציגים של העמותה, מבין אלה שמונו לפי סעיף 5(7);

(6) נציג ציבור מבין אלה שמונו לפי סעיף 5(10);

(7) נציג הרשות המקומית מבין אלה שמונו לפי סעיף 5(6).

(ב) הוועד המנהל ימנה מבין חבריו, באישור השר, את היושב ראש ואת ממלא מקומו.

10. תפקידי הוועד המנהל –

תפקידי הוועד המנהל

(1) להתוות את קווי הפעולה של המרכז;

(2) לאשר את תקציב המרכז שהוכן על ידי ראש המרכז ולהביאו לאישור המועצה;

(3) לפקח על ביצוע קווי הפעולה של המרכז ועל תכניותיו;

(4) לדון בדינים וחשבונות שהמבקר הפנימי של המרכז יגיש לו ולקבוע מסקנות.

11. (א) ראה השר כי הוועד המנהל אינו ממלא את תפקידו באופן נאות, יתרה בוועד המנהל בהודעה בכתב שישלח ליושב ראש הוועד המנהל, כי אם תוך זמן שיקבע לא ימלא הוועד המנהל את המוטל עליו כפי שפירט השר בדרישתו, יפזר את הוועד המנהל.

פיזור הוועד המנהל

(ב) לא מילא הוועד המנהל את שהוטל עליו כאמור בסעיף קטן (א), תוך המועד שקבע השר בהודעתו, רשאי השר להורות על פיזור הוועד המנהל.

12. התפטר הוועד המנהל או החליט השר לפזרו כאמור בסעיף 11, ימונה ועד מנהל חדש, בדרך הקבועה בסעיף 9, תוך שלושים ימים מיום ההתפטרות או הפיזור, לפי הענין.

כינון ועד

מנהל חדש

13. חבר המועצה וחבר הוועד המנהל לא יקבלו מהמרכז שכר בעד שירותיהם, אך חבר הוועד המנהל יהיה זכאי לגמול עבור השתתפותו בישיבות הוועד המנהל וכן להחזר הוצאות שהוציא במילוי תפקידו בשיעורים שיקבע השר, באישור שר האוצר.

הוצאות וגמול

14. חבר המועצה יתמנה לתקופה של שלוש שנים, ואפשר לשוב ולמנותו מחדש לתקופות כהונה נוספות.

תקופת כהונה

(תיקון מס' 3) תשע"א-2011

מיום 20.7.2011

**תיקון מס' 3**

[ס"ח תשע"א מס' 2305](http://www.nevo.co.il/Law_word/law16/knesset-350.pdf) מיום 20.7.2011 עמ' 978 ([ה"ח 381](http://www.nevo.co.il/Law_word/law16/knesset-381.pdf))

14. חבר המועצה יתמנה לתקופה של שלוש שנים, ואפשר לשוב ולמנותו מחדש ~~לשתי תקופות רצופות נוספות וכן למנותו שוב לאחר הפסקה של שלוש שנים רצופות לפחות~~ לתקופות כהונה נוספות.

15. חבר המועצה יחדל לכהן לפני תום כהונתו באחת מאלה:

פקיעת הכהונה

(1) התפטר במסירת כתב התפטרות לשר;

(2) הורשע בעבירה שלדעת היועץ המשפטי לממשלה יש עמה קלון;

(3) חדל להיות עובד המשרד הממשלתי או הגוף שאותו הוא מייצג במועצה.

16. השר רשאי, לאחר שנועץ ביושב ראש המועצה או ביושב ראש הוועד המנהל, לפי הענין, להעביר חבר המועצה או חבר הוועד המנהל מכהונתם לפני תום תקופת כהונתם אם נבצר מהם, דרך קבע, למלא את תפקידם.

העברה מכהונה

17. קיומם של המועצה או של הוועד המנהל, סמכויותיהם ותוקף החלטותיהם לא ייפגעו מחמת שנתפנה מקומו של חבר מחבריהם או מחמת ליקוי במינוים או בהמשך כהונתם.

תוקף פעולות

18. (א) המועצה, באישור השר, תמנה את ראש המרכז.

ראש המרכז

(תיקון מס' 1)   
תשס"ד-2004

(ב) ראש המרכז ימונה לתקופה של שלוש שנים, ואפשר לשוב ולמנותו מחדש, באישור השר, לתקופות כהונה נוספות.

(תיקון מס' 3) תשע"א-2011

מיום 5.2.2004

**תיקון מס' 1**

[ס"ח תשס"ד מס' 1923](http://www.nevo.co.il/Law_word/law14/law-1923.pdf) מיום 5.2.2004 עמ' 286 ([ה"ח 46](http://www.nevo.co.il/Law_word/law15/memshala-46.pdf))

(א) המועצה, באישור השר, תמנה את ראש המרכז~~; לראש המרכז ימונה אדם שהוא בעל מעמד בשדה ההשכלה הגבוהה~~.

מיום 20.7.2011

**תיקון מס' 3**

[ס"ח תשע"א מס' 2305](http://www.nevo.co.il/Law_word/law16/knesset-350.pdf) מיום 20.7.2011 עמ' 978 ([ה"ח 381](http://www.nevo.co.il/Law_word/law16/knesset-381.pdf))

(ב) ראש המרכז ימונה לתקופה של שלוש שנים, ואפשר לשוב ולמנותו מחדש, באישור השר, ~~לשתי תקופות כהונה רצופות נוספות וכן למנותו שוב לאחר הפסקה של שלוש שנים רצופות לפחות~~ לתקופות כהונה נוספות.

19. תפקידי ראש המרכז –

תפקידי ראש המרכז

(1) ניהול המרכז - האתר, ובכלל זה המוזאון, וכן המכון והארכיון;

(תיקון מס' 3) תשע"א-2011

(2) יישום החלטות הוועד המנהל;

(3) הכנת תכנית העבודה השנתית והתקציב השנתי והבאתם לאישור הוועד המנהל;

(4) דיווח לוועד המנהל על פעילויות המרכז - האתר, ובכלל זה המוזאון, וכן המכון והארכיון.

(תיקון מס' 3) תשע"א-2011

מיום 20.7.2011

**תיקון מס' 3**

[ס"ח תשע"א מס' 2305](http://www.nevo.co.il/Law_word/law16/knesset-350.pdf) מיום 20.7.2011 עמ' 978 ([ה"ח 381](http://www.nevo.co.il/Law_word/law16/knesset-381.pdf))

(1) ניהול המרכז - האתר, ובכלל זה המוזאון, וכן המכון והארכיון;

(2) יישום החלטות הוועד המנהל;

(3) הכנת תכנית העבודה השנתית והתקציב השנתי והבאתם לאישור הוועד המנהל;

(4) דיווח לוועד המנהל על פעילויות המרכז - האתר, ובכלל זה המוזאון, וכן המכון והארכיון.

20. (א) הוועד המנהל, באישור השר ובהתייעצות עם שר האוצר, יקבע את שכרו ותנאי העסקתו של ראש המרכז.

תנאי העסקתו

של ראש המרכז ופקיעת כהונתו

(ב) ראש המרכז יחדל לכהן לפני תום תקופת כהונתו באחת מאלה:

(1) התפטר במסירת כתב התפטרות לשר וליושב ראש המועצה;

(2) המועצה החליטה על הפסקת כהונתו ברוב של שני שלישים לפחות מכלל חבריה;

(3) הורשע או הוגש נגדו כתב אישום, בשל עבירה שלדעת היועץ המשפטי לממשלה יש עמה קלון.

21. למרכז ימונה מבקר פנימי אשר יפעל בהתאם להוראות חוק הביקורת הפנימית, תשנ"ב-1992; המבקר הפנימי יגיש לוועד המנהל דין וחשבון על ממצאיו.

מבקר פנימי

סימן ב' – האתר

22. המרכז יקים אתר הנצחה שיכלול תערוכה מתמדת של מוצגים המעלה את זכר חייו, פועלו ומורשתו של מנחם בגין ובכלל זה מוזאון שבו יוצגו תולדות חייו על רקע תקופת השואה באירופה, המאבק להקמת המדינה, שנות עיצובה והמאורעות המרכזיים בתולדותיה; האתר יוקם בירושלים.

הקמת האתר ותכולתו

(תיקון מס' 3) תשע"א-2011

מיום 20.7.2011

**תיקון מס' 3**

[ס"ח תשע"א מס' 2305](http://www.nevo.co.il/Law_word/law16/knesset-350.pdf) מיום 20.7.2011 עמ' 978 ([ה"ח 381](http://www.nevo.co.il/Law_word/law16/knesset-381.pdf))

22. המרכז יקים אתר הנצחה שיכלול תערוכה מתמדת של מוצגים המעלה את זכר חייו, פועלו ומורשתו של מנחם בגין ובכלל זה מוזאון שבו יוצגו תולדות חייו על רקע תקופת השואה באירופה, המאבק להקמת המדינה, שנות עיצובה והמאורעות המרכזיים בתולדותיה; האתר יוקם בירושלים.

23. אתר ההנצחה יהיה פתוח לציבור ויתקיימו בו, באופן סדיר, פעילויות הנצחה, פעילויות מוזאליות ופעולות חינוך והסברה, הקשורות בפועלו ובמורשתו של מנחם בגין.

פעילויות לציבור

(תיקון מס' 3) תשע"א-2011

מיום 20.7.2011

**תיקון מס' 3**

[ס"ח תשע"א מס' 2305](http://www.nevo.co.il/Law_word/law16/knesset-350.pdf) מיום 20.7.2011 עמ' 979 ([ה"ח 381](http://www.nevo.co.il/Law_word/law16/knesset-381.pdf))

23. אתר ההנצחה יהיה פתוח לציבור ויתקיימו בו, באופן סדיר, ~~פעילויות הנצחה~~ פעילויות הנצחה, פעילויות מוזאליות ופעולות חינוך והסברה, הקשורות בפועלו ובמורשתו של מנחם בגין.

24. (א) הוועד המנהל, לאחר התייעצות עם ראש המרכז, ימנה ועדה חינוכית בת שבעה חברים שתורכב מאנשי חינוך, אנשי מערכת הבטחון, בעבר ובהווה, נציג הרשות המקומית שבתחומה פועל המרכז, ונציגי ציבור אחרים.

ועדה חינוכית

(ב) הוועדה החינוכית תמנה מבין חבריה, את יושב ראש הוועדה ואת ממלא מקומו.

(ג) יושב ראש הוועדה ינהל את ישיבות הוועדה; הוא יזמן את ישיבותיה ויקבע את מועדן, מקומן וסדר יומן.

25. הוועדה החינוכית תייעץ לראש המרכז לגבי פעילויות שיתקיימו באתר, לרבות סוגן ותוכנן.

תפקידי הוועדה החינוכית

סימן ג' – המכון

26. המרכז יקיים מכון למחקר; המכון יפעל להעמקת הידע ולהעשרתו בכל הקשור להיסטוריה, למדיניות, לחברה, לתרבות, לכלכלה ולבטחון של מדינת ישראל, תוך שימת דגש על חזונו, פועלו ומורשתו של מנחם בגין.

הקמת המכון ומטרתו

27. המכון יקיים פעילויות אקדמיות לקידום מטרות חוק זה, לרבות - קבוצות מחקר, סמינרי מחקר, הרצאות פומביות וכנסים בהשתתפות חוקרים.

פעילות

28. המכון יקיים ויפעיל ספריית מחקר ועיון, שתתמחה בתחומים האמורים בסעיף 26.

ספריה

29. המכון יפרסם מחקרים בתחומי פעילותו.

פרסומים

30. (א) הוועד המנהל, בהתייעצות עם ראש המרכז, ימנה ועדה מדעית שתורכב משבעה חברים, שהם בעלי מעמד בתחומי המחקר וההוראה במוסדות מוכרים בארץ, ומשני נציגים של האקדמיה הלאומית הישראלית למדעים.

הוועדה המדעית

(ב) הוועדה המדעית תמנה מבין חבריה, את יושב ראש הוועדה ואת ממלא מקומו.

(ג) יושב ראש הוועדה ינהל את ישיבות הוועדה; הוא יזמן את ישיבותיה ויקבע את מועדן, מקומן וסדר יומן.

31. (א) הוועדה המדעית תאשר תכניות פעולה והצעות שיוגשו לה על ידי ראש המרכז, לרבות הצעות להעסקת חוקרים ולביצוע מחקרים.

תפקידי הוועדה המדעית

(ב) הוועדה המדעית תייעץ לראש המכון, בכל ענין הנוגע לפעילותו האקדמית של המכון.

32. הוראות סעיפים 15 ו-16 יחולו, בשינויים המחויבים, גם על חברי הוועדה המדעית.

הפסקת כהונה

סימן ד' – הארכיון

33. המרכז יקים ארכיון; הארכיון יהיה חלק מארכיון המדינה והוראות חוק הארכיונים, תשט"ו-1955, יחולו עליו.

הקמת הארכיון

34. (א) הטיפול בחומר ארכיוני הנוגע ישירות לפועלו האישי של מנחם בגין, יהיה נתון לארכיון.

הטיפול בחומר הארכיוני

(ב) השר, לאחר התייעצות עם הגנז ועם ראש המרכז, יקבע בתקנות את סוגי החומר הארכיוני הנמצא בארכיון המדינה או במוסד ממוסדותיה, אשר יועבר לארכיון.

(ג) חומר ארכיוני כאמור בסעיף קטן (ב) יועבר לארכיון, כמקור או בהעתק, באופן שיורה הגנז.

35. הממונה על הארכיון יתמנה בידי ראש המרכז, באישור הגנז, ויקבל את ההוראות וההנחיות בתחום המקצועי מהגנז.

ממונה על

הארכיון

פרק ד' – הוראות כלליות

36. (א) חבר המועצה, חבר הוועד המנהל, חבר ועדה או עובד המרכז (בסעיף זה - חבר) יימנע מהשתתפות בדיון ומהצבעה בישיבות, אם הנושא הנדון עלול לגרום לו להימצא, במישרין או בעקיפין, במצב של ניגוד ענינים בין תפקידו לבין ענין אישי שלו או לבין תפקיד אחר שלו; חבר לא יטפל במסגרת תפקידו בנושא העלול לגרום לו להימצא במצב כאמור, גם מחוץ לישיבות.

ניגוד ענינים

(ב) התברר לחבר כי נושא הנדון בישיבה או המטופל על ידיו עלול לגרום לו להימצא במצב של ניגוד ענינים כאמור בסעיף קטן (א), יודיע על כך ליושב ראש המועצה, ליושב ראש הוועדה או לראש המרכז, לפי הענין.

(ג) לענין סעיף זה, אחת היא אם מילוי התפקיד האחר הוא בתמורה או שלא בתמורה.

(ד) בסעיף זה –

"ענין אישי" - לרבות ענין אישי של קרובו או ענין של גוף שחבר או קרובו מנהלים או עובדים אחראים בו, או ענין של גוף שיש לכל אחד מהם חלק בהון המניות שלו, בזכות לקבל רווחים, בזכות למנות מנהל או בזכות ההצבעה;

"קרוב" - בן זוג, הורה, ילד, אח או אחות או אדם אחר הסמוך על שולחנו של חבר.

37. המדינה תעמיד לרשות המרכז את המקרקעין הדרושים לפעילותו, כפי שתקבע הממשלה או שר שתסמיך לכך.

מקרקעין

38. הקמת המרכז תמומן מכספי תרומות; פעילות המרכז תמומן, בכפוף להוראות סעיף 39, מתקציב המדינה כפי הדרוש להוצאות קיומו, החזקתו, פיתוחו וניהול מכלול פעילויותיו, ומתרומות ומהכנסות שיהיו למרכז.

מימון

39. (א) המועצה תאשר הצעת תקציב שנתי ותגישה לשר האוצר לשם אישורו; התקציב טעון אישור שר האוצר.

תקציב

(ב) שנת תקציב המרכז תהיה כשנת תקציב המדינה.

39א. (א) לענין פקודת מס הכנסה, ייחשב המרכז כמוסד ציבורי לפי סעיף 9(2) לפקודה האמורה, ולענין חוק מס רכוש וקרן פיצויים, התשכ"א-1961, ייחשב המרכז כמוסד ציבורי לפי סעיף 39(6) לחוק האמור, וכל נכסי המרכז יהיו פטורים מכל אגרה, ארנונה או תשלום חובה אחר, המשתלמים לרשות מקומית.

פטור ממסים

(תיקון מס' 2)   
תשס"ז-2007

(ב) פטור ממסים לפי סעיף זה לא יחול על נכסים המשמשים למטרות מסחריות.

מיום 22.3.2007

**תיקון מס' 2**

[ס"ח תשס"ז מס' 2087](http://www.nevo.co.il/Law_word/law14/law-2087.pdf) מיום 22.3.2007 עמ' 144 ([ה"ח 129](http://www.nevo.co.il/Law_word/law16/KNESSET-129.pdf))

**הוספת סעיף 39א**

40. תנאי העסקתם של עובדי המרכז יהיו כשל עובדי המדינה בתפקידים מקבילים, בשינויים ובתיאומים שיקבע השר בהסכמת שר האוצר ועל פי המלצת המועצה.

עובדים

41. (א) המרכז לא יהא רשאי למכור או להעביר בדרך אחרת נכס שבבעלותו, למעט נכסים שפרטים לגביהם, לרבות סוגם ושוויים, נקבעו בתקנות, אלא באישור השר.

איסור העברת נכסים

(ב) המרכז לא יהא רשאי למשכן נכס שברשותו או להשכירו לתקופה העולה על עשר שנים, אלא באישור השר; לענין זה, "להשכירו לתקופה העולה על עשר שנים" - לרבות שכירות המקנה זכות לחדשה, להאריכה או שכירות לתקופה נוספת שבהצטרפותן לתקופות השכירות הקודמות עולות יחד על עשר שנים.

(ג) המרכז לא יטול הלוואה העולה על סכום שקבע השר בתקנות, אלא באישור השר ושר האוצר.

42. השר ממונה על ביצוע חוק זה והוא רשאי להתקין תקנות בכל הנוגע לביצועו, לרבות סדרי העבודה של המועצה והוועד המנהל.

ביצוע

בנימין נתניהו דן תיכון

ראש הממשלה יושב ראש הכנסת

עזר ויצמן

נשיא המדינה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשנ"ח מס' 1664](http://www.nevo.co.il/Law_word/law14/law-1664.pdf) מיום 1.4.1998 עמ' 188 ([ה"ח תשנ"ח מס' 2693](http://www.nevo.co.il/Law_word/law17/PROP-2693.pdf) עמ' 266).

   תוקן [ס"ח תשס"ד מס' 1923](http://www.nevo.co.il/Law_word/law14/law-1923.pdf) מיום 5.2.2004 עמ' 286 ([ה"ח הממשלה תשס"ג מס' 46](http://www.nevo.co.il/Law_word/law15/memshala-46.pdf) עמ' 577) – תיקון מס' 1.

   [ס"ח תשס"ז מס' 2087](http://www.nevo.co.il/Law_word/law14/law-2087.pdf) מיום 22.3.2007 עמ' 144 ([ה"ח הכנסת תשס"ז מס' 129 עמ' 43](http://www.nevo.co.il/Law_word/law16/KNESSET-129.pdf)) – תיקון מס' 2 בסעיף 2 לחוק פטור ממסים למרכזי ההנצחה לזכרם של יצחק רבין ומנחם בגין (תיקוני חקיקה), תשס"ז-2007.

   [ס"ח תשע"א מס' 2305](http://www.nevo.co.il/Law_word/law14/law-2305.pdf) מיום 20.7.2011 עמ' 978 ([ה"ח הכנסת תשע"א מס' 381](http://www.nevo.co.il/Law_word/law16/knesset-381.pdf) עמ' 143) – תיקון מס' 3 בסעיף 1 לחוק מרכזי ההנצחה לזכרם של מנחם בגין ויצחק רבין (תיקוני חקיקה), תשע"א-2011. [↑](#footnote-ref-1)