חוק לייעול הפיקוח והאכיפה העירוניים ברשויות המקומיות (תעבורה),   
תשע"ו-2016

רשויות ומשפט מנהלי – רשויות מקומיות

רשויות ומשפט מנהלי – תעבורה

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | סמכות רשות מקומית | [Go](#Seif2) | 2 |
| סעיף 3 | הסמכת פקחים | [Go](#Seif3) | 2 |
| סעיף 4 | סמכויות פקח | [Go](#Seif4) | 2 |
| סעיף 5 | תנאים להפעלת סמכויות פקח | [Go](#Seif5) | 3 |
| סעיף 6 | חובת הזדהות | [Go](#Seif6) | 3 |
| סעיף 7 | סייג לגבי גופי ביטחון והצלה | [Go](#Seif7) | 3 |
| סעיף 8 | סמכות רשות מקומית להתקין חוקי עזר | [Go](#Seif8) | 3 |
| סעיף 9 | עבירת קנס | [Go](#Seif9) | 4 |
| סעיף 10 | ייעוד קנסות | [Go](#Seif10) | 4 |
| סעיף 11 | שינוי התוספת הראשונה והתוספת השנייה | [Go](#Seif11) | 4 |
| סעיף 12 | שמירת דינים | [Go](#Seif12) | 4 |
| סעיף 13 | ביצוע ותקנות | [Go](#Seif13) | 4 |
| סעיף 14 | תיקון חוק בתי המשפט מס' 89 | [Go](#Seif14) | 4 |
| סעיף 15 | תחילה ונוהל ארצי ראשון | [Go](#Seif15) | 4 |
| סעיף 16 | דיווח לכנסת הוראת שעה | [Go](#Seif16) | 4 |
|  | תוספת ראשונה | [Go](#med0) | 4 |
|  | תוספת שנייה | [Go](#med1) | 5 |

חוק לייעול הפיקוח והאכיפה העירוניים ברשויות המקומיות (תעבורה),   
תשע"ו-2016[[1]](#footnote-1)\*

1. בחוק זה –

הגדרות

"דרך" – כהגדרתה בפקודת התעבורה;

"ועדת הכלכלה" – ועדת הכלכלה של הכנסת;

"עבירת תעבורה" – עבירת תעבורה כהגדרתה בפקודת התעבורה, המנויה בתוספת הראשונה;

"עובר דרך" – המשתמש בדרך לנסיעה, להליכה, לעמידה, או לכל מטרה אחרת, המנוי בטור א' לתוספת השנייה;

"פקח" – פקח שהוסמך לפי הוראות סעיף 3;

"רכב" – רכב כהגדרתו בפקודת התעבורה, שעובר הדרך המנוי בטור א' לתוספת השנייה ביצע באמצעותו עבירה כאמור באותה תוספת;

"רשות מקומית" – עירייה, מועצה מקומית או איגוד ערים;

"תקנות התעבורה" – תקנות התעבורה, התשכ"א-1961;

"השר" – השר לביטחון הפנים.

2. רשות מקומית, באישור המועצה שלה, רשאית לפעול לאכיפת עבירות תעבורה בתחום שיפוטה; אכיפת עבירות התעבורה תהיה בהתאם להוראות חוק זה ובכפוף לנוהל ארצי שיחול על הרשויות המקומיות, שתגבש משטרת ישראל ויאשר היועץ המשפטי לממשלה.

סמכות רשות מקומית

3. (א) ראש רשות מקומית רשאי להסמיך, מבין עובדי הרשות המקומית, פקחים, שיהיו נתונות להם הסמכויות לפי חוק זה, כולן או חלקן, לשם אכיפת עבירות תעבורה, כולן או חלקן, בתחומי אותה רשות.

הסמכת פקחים

(ב) לא יוסמך פקח לפי הוראות סעיף קטן (א), אלא אם כן מתקיימים בו כל אלה:

(1) הוא לא הורשע בעבירה שמפאת מהותה, חומרתה או נסיבותיה אין הוא ראוי, לדעת היועץ המשפטי של הרשות המקומית, לשמש כפקח, או לא הוגש נגדו כתב אישום בעבירה כאמור וטרם ניתן פסק דין סופי בעניינו;

(2) הוא קיבל הכשרה מתאימה בתחום הסמכויות שיהיו נתונות לו לפי חוק זה, כפי שהורה השר;

(3) הוא עומד בתנאי כשירות נוספים ככל שהורה השר, בהסכמת שר התחבורה והבטיחות בדרכים ושר הפנים.

(ג) הרשות המקומית תפרסם הודעה על הסמכת פקח לפי סעיף זה ברשומות ובאתר האינטרנט שלה.

4. (א) לשם אכיפת עבירות תעבורה, יהיו נתונות לפקח סמכויות פיקוח ואכיפה בתחום הרשות המקומית שבה הוא מוסמך כמפורט להלן:

סמכויות פקח

(תיקון מס' 1)   
תשע"ז-2017

(1) הסמכות לדרוש מכל אדם למסור לו את שמו ומענו ולהציג לפניו תעודת זהות או תעודה רשמית אחרת המזהה אותו;

(2) הסמכות לדרוש מכל אדם הנוגע בדבר למסור לו כל ידיעה או מסמך; בפסקה זו, "מסמך" – לרבות פלט, כהגדרתו בחוק המחשבים, התשנ"ה-1995;

(3) הסמכות להורות לעובר דרך, לאחר שמצא כי עבר עבירת תעבורה של שימוש שלא כדין בחלק מדרך שיועד, הוקצה או סומן בתמרור לסוג אחר של עוברי דרך, לפנותו או לחדול מהשימוש שלא כדין כאמור באופן אחר;

(4) הסמכות להוציא את האוויר ואת השסתומים מצמיגי רכב המנוי בתוספת ראשונה א', לאחר שמצא כי עובר הדרך ביצע באמצעותו עבירת תעבורה, כדי למנוע את המשך השימוש בו תוך המשך ביצוע העבירה, ובלבד שינקוט אמצעי זהירות סבירים הדרושים כדי להבטיח אי-גרימת נזק לרכב;

(תיקון מס' 1) תשע"ז-2017

(5) לתפוס או להרחיק רכב המנוי בתוספת ראשונה א', או חלק מרכב כאמור, לאחר שמצא כי עובר הדרך ביצע באמצעותו עבירת תעבורה, כדי למנוע את המשך השימוש ברכב, ובלבד שינקוט אמצעי זהירות סבירים הדרושים כדי להבטיח אי-גרימת נזק לרכב ובכפוף לחוקי העזר שהותקנו לפי סעיף 8.

(תיקון מס' 1) תשע"ז-2017

(ב) סירב אדם להיענות לדרישת פקח, על פי סמכותו בהתאם להוראות סעיף זה, והיה חשש שיימלט או שזהותו אינה ידועה, רשאי הפקח לעכבו עד לבואו של שוטר, ויחולו על עיכוב כאמור הוראות סעיף 75(ב) ו-(ג) לחוק סדר הדין הפלילי (סמכויות אכיפה – מעצרים), התשנ"ו-1996, השינויים המחויבים.

(ג) אין בסמכויות פקח לפי חוק זה כדי לגרוע מסמכויות שניתנו לו לפי כל דין, לשם אכיפת אותו הדין.

מיום 12.7.2017

**תיקון מס' 1**

[ס"ח תשע"ז מס' 2648](http://www.nevo.co.il/Law_word/law14/law-2648.pdf) מיום 12.7.2017 עמ' 1017 ([ה"ח 1137](http://www.nevo.co.il/Law_word/law15/memshala-1137.pdf))

(א) לשם אכיפת עבירות תעבורה, יהיו נתונות לפקח סמכויות פיקוח ואכיפה בתחום הרשות המקומית שבה הוא מוסמך כמפורט ~~להלן, בכפוף להוראות סעיף 5~~ להלן:

(1) הסמכות לדרוש מכל אדם למסור לו את שמו ומענו ולהציג לפניו תעודת זהות או תעודה רשמית אחרת המזהה אותו;

(2) הסמכות לדרוש מכל אדם הנוגע בדבר למסור לו כל ידיעה או מסמך; בפסקה זו, "מסמך" – לרבות פלט, כהגדרתו בחוק המחשבים, התשנ"ה-1995;

(3) הסמכות להורות לעובר דרך, לאחר שמצא כי עבר עבירת תעבורה של שימוש שלא כדין בחלק מדרך שיועד, הוקצה או סומן בתמרור לסוג אחר של עוברי דרך, לפנותו או לחדול מהשימוש שלא כדין כאמור באופן אחר;

(4) הסמכות להוציא את האוויר ואת השסתומים מצמיגי ~~הרכב הפטור מחובת רישוי ורישום לפי פקודת התעבורה~~ רכב המנוי בתוספת ראשונה א', לאחר שמצא כי עובר הדרך ביצע באמצעותו עבירת תעבורה, כדי למנוע את המשך השימוש בו תוך המשך ביצוע העבירה, ובלבד שינקוט אמצעי זהירות סבירים הדרושים כדי להבטיח אי-גרימת נזק לרכב;

(5) לתפוס או להרחיק רכב ~~הפטור מחובת רישוי ורישום לפי פקודת התעבורה~~ המנוי בתוספת ראשונה א', או חלק מרכב כאמור, לאחר שמצא כי עובר הדרך ביצע באמצעותו עבירת תעבורה, כדי למנוע את המשך השימוש ברכב, ובלבד שינקוט אמצעי זהירות סבירים הדרושים כדי להבטיח אי-גרימת נזק לרכב ובכפוף לחוקי העזר שהותקנו לפי סעיף 8.

5. על אף הוראות סעיפים 4 ו-9, פקח לא יעשה שימוש בסמכויות הנתונות לו לפי הסעיפים האמורים, אלא לשם אכיפת עבירת תעבורה כאמור בטור ב' לתוספת השנייה, הנעברת בידי עובר דרך המנוי לצדה בטור א' לתוספת השנייה, ובכפוף להתקיימות התנאים המפורטים לגבי אותה עבירה בטור ג' לתוספת השנייה, אם מפורטים תנאים כאמור.

תנאים להפעלת סמכויות פקח

(תיקון מס' 1)   
תשע"ז-2017

מיום 12.7.2017

**תיקון מס' 1**

[ס"ח תשע"ז מס' 2648](http://www.nevo.co.il/Law_word/law14/law-2648.pdf) מיום 12.7.2017 עמ' 1017 ([ה"ח 1137](http://www.nevo.co.il/Law_word/law15/memshala-1137.pdf))

5. על אף הוראות ~~סעיף 4~~ סעיפים 4 ו-9, פקח לא יעשה שימוש בסמכויות הנתונות לו לפי ~~הסעיף האמור~~ הסעיפים האמורים, אלא לשם אכיפת עבירת תעבורה כאמור בטור ב' לתוספת השנייה, הנעברת בידי עובר דרך המנוי לצדה בטור א' לתוספת השנייה, ובכפוף להתקיימות התנאים המפורטים לגבי אותה עבירה בטור ג' לתוספת השנייה, אם מפורטים תנאים כאמור.

6. פקח לא יעשה שימוש בסמכויות הנתונות לו לפי חוק זה אלא בעת מילוי תפקידו ובהתקיים שניים אלה:

חובת הזדהות

(1) הוא לובש מדי פקח, בצבע ובצורה שהורה לעניין זה ראש הרשות המקומית, ובלבד שהמדים כאמור אינם נחזים להיות מדי משטרה, והוא עונד באופן גלוי תג המזהה אותו ואת תפקידו;

(2) יש בידו תעודה החתומה בידי ראש הרשות המקומית, המעידה על תפקידו ועל סמכויותיו, שאותה יציג על פי דרישה.

7. פקח לא יעשה שימוש בסמכויות הנתונות לו לפי חוק זה כלפי כל אחד מאלה:

סייג לגבי גופי ביטחון והצלה

(1) עובר דרך המשרת בגוף המפורט להלן או עובד בגוף כאמור, בעת מילוי תפקידו, אם יש בציות להוראות המנויות בתוספת הראשונה כדי למנוע מעובר הדרך האמור את מילוי התפקיד:

(א) משטרת ישראל;

(ב) צבא ההגנה לישראל;

(ג) שירות הביטחון הכללי;

(ד) המוסד למודיעין ולתפקידים מיוחדים;

(ה) הרשות להגנה על עדים;

(ו) שירות בתי הסוהר;

(ז) גוף אחר המנוי בהגדרה "רכב ביטחון", כהגדרתו לפי פקודת התעבורה;

(2) רכב של גוף כאמור בפסקה (1).

8. (א) על אף הוראות סעיף 77 לפקודת התעבורה, מועצה של רשות מקומית רשאית להתקין חוקי עזר לעניין הסמכות האמורה בסעיף 4(א)(5), שבהם יוסדרו נושאים אלה לגבי רכב או חלק מהרכב, לפי העניין:

סמכות רשות מקומית להתקין חוקי עזר

(1) אופן התפיסה או ההרחקה;

(2) אופן ההחסנה;

(3) הנסיבות והתנאים לשחרורו מהחסנה למכירתו או לסילוקו בדרך אחרת, ובלבד שלא יימכר או יסולק אלא בחלוף 60 ימים מיום תפיסתו, ולאחר שנעשה מאמץ סביר לאיתור בעל הרכב;

(4) חיוב בתשלום אגרות בעד תפיסה, הרחקה, החסנה, מכירה או סילוק של הרכב או חלק מהרכב, או חיוב בתשלומים בעד פעולות אלה, ובלבד שהתשלומים ישקפו את עלות הפעולות האמורות; הרשות המקומית תקזז מאגרות או מתשלומים שהיא גובה מהחייב את הסכומים שקיבלה ממכירת הרכב או חלקו או מסילוקו, לפי העניין, אם קיבלה.

(ב) הסמכויות הנתונות לשר הפנים לפי סעיף 258 לפקודת העיריות וסעיף 22 לפקודת המועצות המקומיות, יהיו נתונות, לגבי חוקי עזר כאמור בסעיף קטן (א), גם לשר התחבורה והבטיחות בדרכים; ואולם על אף האמור בסעיפים אלה לא יפורסם חוק עזר כאמור אלא כעבור 90 ימים מהיום שבו הביא ראש הרשות המקומית את חוק העזר לידיעת שר הפנים ושר התחבורה והבטיחות בדרכים.

9. נקבע כי עבירת תעבורה היא עבירת קנס לפי סעיף 30 לפקודת התעבורה, יהיה פקח שהוסמך לכך רשאי למסור לאדם הודעת תשלום קנס, אם נוכח כי אותו אדם עבר עבירת תעבורה כאמור, והכול בהתאם להוראות סעיף 228 לחוק סדר הדין הפלילי [נוסח משולב], התשמ"ב-1982.

עבירת קנס

10. על אף האמור בכל דין, קנס שהטיל פקח או בית משפט בשל הפעלת סמכותו של פקח לפי חוק זה, ישולם לקופת הרשות המקומית.

ייעוד קנסות

11. השר, בהסכמת שר הפנים ושר התחבורה והבטיחות בדרכים, ובאישור ועדת הכלכלה, רשאי, בצו, לשנות את התוספת הראשונה, התוספת הראשונה א' והתוספת השנייה.

שינוי התוספות

(תיקון מס' 1)   
תשע"ז-2017

מיום 12.7.2017

**תיקון מס' 1**

[ס"ח תשע"ז מס' 2648](http://www.nevo.co.il/Law_word/law14/law-2648.pdf) מיום 12.7.2017 עמ' 1017 ([ה"ח 1137](http://www.nevo.co.il/Law_word/law15/memshala-1137.pdf))

שינוי ~~התוספת הראשונה והתוספת השנייה~~ התוספות

11. השר, בהסכמת שר הפנים ושר התחבורה והבטיחות בדרכים, ובאישור ועדת הכלכלה, רשאי, בצו, לשנות את התוספת ~~הראשונה ואת התוספת השנייה~~ הראשונה, התוספת הראשונה א' והתוספת השנייה.

12. הוראות חוק זה באות להוסיף על הוראות כל דין ולא לגרוע מהן, אלא אם כן נקבע במפורש אחרת.

שמירת דינים

13. השר ממונה על ביצוע הוראות חוק זה, והוא רשאי, בהתייעצות עם שר הפנים ושר התחבורה והבטיחות בדרכים ובאישור ועדת הכלכלה, להתקין תקנות בכל עניין הנוגע לביצועו.

ביצוע ותקנות

14. בחוק בתי המשפט [נוסח משולב], התשמ"ד-1984, בתוספת השלישית, אחרי פרט 42 יבוא:

תיקון חוק בתי המשפט – מס' 89

"43. חוק לייעול הפיקוח והאכיפה העירוניים ברשויות המקומיות (תעבורה), התשע"ו-2016."

15. (א) תחילתו של חוק זה שישה חודשים מיום פרסומו (להלן – יום התחילה); ואולם תחילתו של פרט 4 לתוספת השנייה – שלושה חודשים מיום התחילה.

תחילה ונוהל ארצי ראשון

(ב) היועץ המשפטי לממשלה יאשר נוהל ארצי ראשון לפי הוראות סעיף 2 עד יום התחילה, ובלבד שמשטרת ישראל העבירה לו את טיוטת הנוהל לא יאוחר משלושה חודשים לפני אותו מועד; לא אישר היועץ המשפטי לממשלה את הנוהל הארצי עד יום התחילה, רשאי השר, באישור ועדת הכלכלה, לדחות את יום התחילה בתקופה נוספת שלא תעלה על שלושה חודשים.

16. החל בתום שנתיים מיום התחילה ועד תום שש שנים מיום התחילה, ידווח שר הפנים, אחת לשנתיים, לוועדת הכלכלה, על סכומי האגרות שנקבעו בחוקי העזר לפי סעיף 8 ועל התשלומים שקבעו הרשויות המקומיות לפי סעיף 8(א)(4); רשות מקומית שקבעה תשלומים כאמור, תדווח לשר הפנים על התשלומים שקבעה.

דיווח לכנסת – הוראת שעה

תוספת ראשונה

(סעיף 1)

**עבירת תעבורה**

עבירת תעבורה כמפורט להלן, ובלבד שלא נעברה בנסיבות שתקנה 72(א)(2) או (2א) לתקנות התעבורה חלה לגביהן, ואינה עבירה המנויה בתוספת האחת-עשרה לפקודת התעבורה:

1. עבירה על תקנה 28(ב) לתקנות התעבורה;

2. עבירה על תקנה 34(א) לתקנות התעבורה;

3. (נמחק);

צו תשפ"ב-2022

4. עבירה על תקנה 114 לתקנות התעבורה;

5. עבירה על תקנה 122א(ב) לתקנות התעבורה, וכן עבירה על תקנה 129(א) ו-(ב) לתקנות התעבורה, לרבות כפי שהוחלה על תלת-אופן לפי תקנה 135 לתקנות התעבורה;

6. עבירה על תקנות 122ב(ג) ו-124 לתקנות התעבורה;

7. עבירה על תקנה 129(ז) לתקנות התעבורה לרבות כפי שהוחלה על תלת-אופן לפי תקנה 135 לפקודת התעבורה ועל גלגינוע לפי תקנה 122ב(ד) לתקנות התעבורה;

8. עבירה על תקנה 169 לתקנות התעבורה;

9. עבירה על תקנה 39טז(1) או על תקנה 122א(א) לתקנות התעבורה;

צו תשפ"ב-2022

10. עבירה על תקנה 39טז(3) או על תקנה 122א(ג) לתקנות התעבורה;

צו תשפ"ב-2022

11. עבירה על תקנה 39טז(4) או על תקנה 122ב(ב) לתקנות התעבורה או על סעיף 65ג, למעט סעיף קטן (ג), לפקודת התעבורה או על תקנה 119(ג) לתקנות התעבורה;

צו תשפ"ב-2022

12. עבירה על תקנה 22(א) לתקנות התעבורה לעניין אי-ציות לתמרור 804;

צו תשפ"ב-2022

13. עבירה על תקנה 22(א) לתקנות התעבורה לעניין אי-ציות לתמרור 412.

צו תשפ"ב-2022

מיום 22.6.2022

**צו תשפ"ב-2022**

[ק"ת תשפ"ב מס' 10220](https://www.nevo.co.il/law_html/law06/tak-10220.pdf) מיום 22.6.2022 עמ' 3250

**מחיקת פרט 3 והוספת פרטים 13-9**

הנוסח הקודם:

~~3. עבירה על תקנה 38(א) לתקנות התעבורה;~~

תוספת ראשונה א'

(תיקון מס' 1) תשע"ז-2017

(סעיף 4(א)(4) ו-(5))

(1) אופניים או תלת-אופן;

(2) אופניים או תלת-אופן שבהם מותקן מנוע המניע אותם או המסייע בכך;

(3) קורקינט ממונע כהגדרתו בתוספת השנייה.

מיום 12.7.2017

**תיקון מס' 1**

[ס"ח תשע"ז מס' 2648](http://www.nevo.co.il/Law_word/law14/law-2648.pdf) מיום 12.7.2017 עמ' 1017 ([ה"ח 1137](http://www.nevo.co.il/Law_word/law15/memshala-1137.pdf))

**הוספת תוספת ראשונה א'**

תוספת שנייה

(תיקון מס' 1) תשע"ז-2017

צו תשפ"ב-2022

(סעיף 5)

**תנאים להפעלת סמכויות פקח**

בתוספת זו –

"קורקינט ממונע" – כל אחד מאלה:

(1) גלגינוע – כהגדרתו בתקנות התעבורה (בהגדרה זו – גלגינוע);

(2) התקן אחר שהוא בעל גלגל אחד או יותר, יש בו אמצעי להיגוי, הוא מתוכנן לרכיבה בעמידה על משטח נמוך או בישיבה על מושב, ומותקן בו מנוע המניע אותו או המסייע בכך, למעט –

(א) התקן כאמור שההיגוי, העצירה והייצוב שלו נעשים באמצעות הטיית הגוף ומערכת ייצוב גירוסקופית חשמלית;

(ב) רכב מסוג המנוי בטור א' בפרטים 1, 2 או 5 או רכב, מסוג המוגדר לפי פקודת התעבורה, שאינו גלגינוע;

(ג) רכב שעל פי צורתו ומאפייניו, אופן השימוש בו או נסיבות העניין יש להניח כי הוא מסוג כאמור בפסקת משנה (ב);

"אופנוע", "אזור מיתון תנועה", "כביש", "מדרכה", "מעבר חציה", "שביל" ו"תלת-אופנוע" – כהגדרתם בתקנות התעבורה.

טור א' טור ב' טור ג'

עובר הדרך עבירות התעבורה התנאים להפעלת סמכויות פקח

1. רוכב על אופניים או עבירות המנויות בפרטים (א) לעניין עבירות המנויות בפרטים 1, 6,

צו תשפ"ב-2022

תלת-אופן 1 עד 8 ו-11 עד 13 8 ו-11 לתוספת הראשונה – הרכיבה היא

לתוספת הראשונה על אחת מאלה:

(1) מדרכה;

(2) שביל שאינו מדרכה שסומן בתמרור כמיועד לשימוש הולכי רגל;

(3) שביל שסומן בתמרור כמיועד לשימוש אופניים;

(4) מעבר חציה;

(ב) לעניין עבירות המנויות בפרטים 2 עד 5 לתוספת הראשונה – הרכיבה או שימוש אסור אחר הם על מעבר חציה או על מדרכה או על שביל שאינו מדרכה שסומן בתמרור כמיועד להולכי רגל בלבד, ובלבד שלגבי מדרכה או שביל כאמור מתקיים אחד מאלה:

(1) יש שביל שסומן בתמרור כמיועד לשימוש אופניים באותה הדרך;

(2) אין שביל שסומן בתמרור כמיועד לשימוש אופניים באותה הדרך ואולם הדרך היא אזור מיתון תנועה והרוכב הוא בן 16 לפחות;

(3) אין שביל שסומן בתמרור כמיועד לשימוש אופניים באותה הדרך, והיא אינה אזור מיתון תנועה, ואולם המפקח הכללי של משטרת ישראל או מי שהוא הסמיכו לעניין זה, לבקשת ראש הרשות המקומית, אישר הפעלת סמכויות פקח במדרכה או בשביל שסומן בתמרור כמיועד להולכי רגל בלבד בדרך זו לאחר שנוכח כי קיים צורך ייחודי לכך, ורשאי הוא לקבוע תנאים נוספים להפעלת סמכויות הפקח כאמור; הרשות המקומית תפרסם באתר האינטרנט שלה את המדרכות או השבילים שלגביהן ניתן אישור לפי פסקה זו;

(ג) לעניין עבירה המנויה בפרט 12 לתוספת הראשונה – הרכיבה היא על שביל שסומן בתמרור כמיועד לשימוש אופניים;

(ד) לעניין עבירה המנויה בפרט 13 לתוספת הראשונה – הרכיבה היא בדרך שסומנה בתמרור 412 ובלבד שאותה דרך אינה כביש, ומתקיים לגביה אחד מאלה:

(1) יש שביל שסומן בתמרור כמיועד לשימוש אופניים בסמוך לאותה דרך;

(2) אין שביל שסומן בתמרור כמיועד לשימוש אופניים בסמוך לאותה הדרך, ואולם יש בסמוך לאותה דרך, דרך שהיא אזור מיתון תנועה והרוכב הוא בן 16 לפחות;

(3) לא מתקיים האמור בפסקאות (1) או (2) ואולם המפקח הכללי של משטרת ישראל או מי שהוא הסמיכו לעניין זה, לבקשת ראש הרשות המקומית, אישר הפעלת סמכויות פקח בדרך שסומנה בתמרור 412, שאינה כביש, לאחר שנוכח כי קיים צורך ייחודי לכך, ורשאי הוא לקבוע תנאים נוספים להפעלת סמכויות הפקח כאמור; הרשות המקומית תפרסם באתר האינטרנט שלה את אותן דרכים שלגביהן ניתן אישור לפי פסקה זו

2. רוכב על אופניים או עבירות המנויות בפרטים (א) לעניין עבירות המנויות בפרטים 2

צו תשפ"ב-2022

תלת-אופן שבהם מותקן 1 עד 13 לתוספת הראשונה ו-5 לתוספת הראשונה – הרכיבה או

מנוע המניע אותם או שימוש אסור אחר הם על אחד מאלה:

המסייע בכך (1) מדרכה;

(2) שביל שאינו מדרכה שסומן בתמרור כמיועד לשימוש הולכי רגל בלבד;

(3) מעבר חציה;

(ב) לעניין עבירות המנויות בפרטים 1, 6, 8 ו-9 עד 11 לתוספת הראשונה, הרכיבה היא באחת מאלה:

(1) מדרכה;

(2) שביל שאינו מדרכה שסומן בתמרור כמיועד לשימוש הולכי רגל;

(3) שביל שסומן בתמרור כמיועד לשימוש אופניים;

(4) מעבר חציה;

(ג) לעניין עבירה המנויה בפרט 12 לתוספת הראשונה, הרכיבה היא בשביל שסומן בתמרור כמיועד לשימוש אופניים;

(ד) לעניין עבירה המנויה בפרט 13 לתוספת הראשונה, הרכיבה היא בדרך שאינה כביש

3. רוכב על קורקינט עבירות המנויות בפרטים (א) לעניין עבירות המנויות בפרטים 2

(תיקון מס' 1) תשע"ז-2017

צו תשפ"ב-2022

ממונע 1 עד 13 לתוספת הראשונה ו-5 לתוספת הראשונה – הרכיבה או שימוש אסור אחר הם על אחד מאלה:

(1) מדרכה;

(2) שביל שאינו מדרכה שסומן בתמרור כמיועד לשימוש הולכי רגל בלבד;

(3) מעבר חציה;

בפרט זה, "שימוש אסור אחר", למעט שימוש בנסיבות האמורות בתקנה 72(א)(2) לתקנות התעבורה לעניין אופניים

(ב) לעניין עבירות המנויות בפרטים 1, 6, 8 ו-9 עד 11 לתוספת הראשונה, הרכיבה היא באחת מאלה:

(1) מדרכה;

(2) שביל שאינו מדרכה שסומן בתמרור כמיועד לשימוש הולכי רגל;

(3) שביל שסומן בתמרור כמיועד לשימוש אופניים;

(4) מעבר חציה;

(ג) לעניין עבירה המנויה בפרט 12 לתוספת הראשונה, הרכיבה היא בשביל שסומן בתמרור כמיועד לשימוש אופניים;

(ד) לעניין עבירה המנויה בפרט 13 לתוספת הראשונה, הרכיבה היא בדרך שאינה כביש

4. הולך רגל עבירה המנויה בפרט 2 הולך הרגל עושה שימוש בשביל שסומן

צו תשפ"ב-2022

לתוספת הראשונה בתמרור כמיועד לשימוש אופניים בלבד

5. רוכב על אופנוע או עבירות המנויות בפרטים (א) לעניין העבירה המנויה בפרט 2

צו תשפ"ב-2022

תלת-אופנוע 1, 2, 4, 8 ו-11 לתוספת לתוספת הראשונה – הרכיבה היא

הראשונה על אחד מאלה:

(1) מדרכה;

(2) שביל שסומן בתמרור כמיועד לשימוש אופניים;

(3) שביל שאינו מדרכה שסומן בתמרור כמיועד לשימוש הולכי רגל;

(4) מעבר חציה;

(ב) לעניין עבירות המנויות בפרטים 1, 8 ו-11 לתוספת הראשונה, הרכיבה היא באחת מאלה:

(1) מדרכה;

(2) שביל שאינו מדרכה שסומן בתמרור כמיועד לשימוש הולכי רגל;

(3) שביל שסומן בתמרור כמיועד לשימוש אופניים;

(4) מעבר חציה

בנימין נתניהו גלעד ארדן

ראש הממשלה השר לביטחון הפנים

ראובן ריבלין יולי יואל אדלשטיין

נשיא המדינה יושב ראש הכנסת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תשע"ו מס' 2579](http://www.nevo.co.il/law_word/law14/law-2579.pdf) מיום 16.8.2016 עמ' 1214 ([ה"ח הממשלה תשע"ו מס' 1048](http://www.nevo.co.il/Law_word/law15/memshala-1048.pdf) עמ' 1062).

   תוקן [ס"ח תשע"ז מס' 2648](http://www.nevo.co.il/law_word/law14/law-2648.pdf) מיום 12.7.2017 עמ' 1017 ([ה"ח הממשלה תשע"ז מס' 1137](http://www.nevo.co.il/Law_word/law15/memshala-1137.pdf) עמ' 1132) – תיקון מס' 1.

   [ק"ת תשפ"ב מס' 10220](https://www.nevo.co.il/law_word/law06/tak-10220.pdf) מיום 22.6.2022 עמ' 3250 – צו תשפ"ב-2022. [↑](#footnote-ref-1)