חוק למתן שירותים חיוניים מרחוק (נגיף הקורונה החדש – הוראת שעה), תש"ף-2020

בטחון – שעת חירום

בריאות – בריאות העם – מחלות

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | תנאים למתן שירות חיוני כשירות מרחוק | [Go](#Seif2) | 2 |
| סעיף 3 | פרסום ומענה לפניות הציבור | [Go](#Seif3) | 3 |
| סעיף 4 | ביקורת שיפוטית | [Go](#Seif4) | 3 |
| סעיף 5 | שמירת דינים | [Go](#Seif5) | 3 |
| סעיף 6 | שינוי התוספות | [Go](#Seif6) | 3 |
| סעיף 7 | ביצוע | [Go](#Seif7) | 3 |
| סעיף 8 | תיקון חוק ההוצאה לפועל מס' 67 הוראת שעה | [Go](#Seif8) | 3 |
| סעיף 9 | תיקון חוק כרטיסי חיוב מס' 8 הוראת שעה | [Go](#Seif9) | 3 |
| סעיף 10 | תיקון חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע מס' 2 הוראת שעה | [Go](#Seif10) | 4 |
| סעיף 11 | תוקף | [Go](#Seif11) | 4 |
| סעיף 12 | דיווח לכנסת | [Go](#Seif12) | 4 |
|  | תוספת ראשונה | [Go](#med0) | 4 |
|  | תוספת שנייה | [Go](#med1) | 11 |

חוק למתן שירותים חיוניים מרחוק (נגיף הקורונה החדש – הוראת שעה), תש"ף-2020[[1]](#footnote-1)\*

1. בחוק זה –

הגדרות

"גוף ציבורי" – גוף כמפורט להלן, למעט בית דין כהגדרתו בחוק בתי דין מינהליים, התשנ"ב-1992, המנוי בטור ג' לתוספת הראשונה:

(1) משרד ממשלתי, לרבות יחידותיו ויחידות הסמך שלו;

(2) תאגיד שהוקם בחוק;

(3) חברה ממשלתית או חברת בת ממשלתית כהגדרתן בחוק החברות הממשלתיות, התשל"ה-1975;

"הגורם הממונה" – כל אחד מאלה, לפי העניין, המנויים בטור ד' לתוספת הראשונה:

(1) לעניין שירות חיוני שהוא אחד מאלה – השר המנוי לצדו, לפי העניין:

(א) שירות שאופן נתינתו נקבע בחוק – השר הממונה על ביצוע החוק;

(ב) שירות שנותן תאגיד שהוקם בחוק – השר הממונה על החוק שמכוחו הוקם התאגיד;

(ג) שירות שנותנת חברה ממשלתית או חברת בת ממשלתית – השר שנקבע כאחראי לענייני החברה הממשלתית או החברה האם;

(2) לעניין שירות חיוני שאופן נתינתו נקבע בתקנות ואינו שירות מהשירותים המנויים בפסקה (1) – השר או גורם אחר המוסמך להתקין את התקנות האמורות או עובד הגוף הציבורי בעל תפקיד בכיר בו הקשור למתן השירות, שכל אחד מהם קבע כגורם ממונה לעניין זה;

"הכרזה על מצב חירום בשל נגיף הקורונה" – הכרזה על מצב חירום לפי סעיף 2 לחוק סמכויות מיוחדות להתמודדות עם נגיף הקורונה;

"הוועדה" – ועדת המדע והטכנולוגיה של הכנסת, ואם לא הוקמה – ועדה של הכנסת שוועדת הכנסת קבעה לעניין זה;

"חוק סמכויות מיוחדות להתמודדות עם נגיף הקורונה" – חוק סמכויות מיוחדות להתמודדות עם נגיף הקורונה החדש (הוראת שעה), התש"ף-2020;

"שירות חיוני" – שירות המנוי בטור א' לתוספת הראשונה שנועד להבטיח את ביטחונו התעסוקתי והכלכלי של אדם וכן את בריאותו, רווחתו וזכויות היסוד שלו, הניתן לפי חיקוק בידי גוף ציבורי המנוי בטור ב' לאותה תוספת, למעט שירות הניתן על ידי ערכאה שיפוטית או הכרוך בהפעלת סמכות מעין שיפוטית;

"שירות מרחוק" – שירות חיוני הניתן מרחוק, שלא פנים אל פנים, ובכלל זה שירות הניתן באופן מקוון או באמצעות טלפון, דואר, דואר אלקטרוני, פקסימיליה או אמצעי דיגיטלי אחר.

2. (א) (1) נקבעו בחיקוק הוראות לעניין אופן מתן שירות חיוני מסוים שתכליתן היא אחת או יותר מהתכליות המפורטות בתוספת השנייה, ושוכנע הגורם הממונה כי בתקופת תוקפה של הכרזה על מצב חירום בשל נגיף הקורונה לא ניתן לתת את השירות לפי אותן הוראות או שהשירות אינו נגיש לציבור במידה מספקת בשל מצב החירום, רשאי הוא לקבוע כי על אף האמור באותו חיקוק יוכל הגוף הציבורי לתת את השירות כשירות מרחוק בהתאם להוראות שיקבע הגורם הממונה;

תנאים למתן שירות חיוני כשירות מרחוק

(2) לא יקבע הגורם הממונה הוראות לפי פסקה (1) אלא אם כן שוכנע כי אין במתן השירות מרחוק לפי אותן הוראות כדי לפגוע בתכלית העומדת בבסיס אופן מתן השירות החיוני לפי החיקוק שמכוחו הוא ניתן, ובכלל זה השפעת מתן השירות מרחוק בין היתר על הסתמכות צד שלישי, מהימנות מסמכים והשפעה על דיני הראיות, ולאחר הליך מתועד של ניהול סיכונים שבו שקל את החשיבות שבמתן השירות ואת הסיכונים הכרוכים בנתינתו מרחוק ונקט אמצעים להקטנתם, ובכלל זה אמצעים הקשורים להגנת סייבר, הזדהות בטוחה ואבטחת המידע.

(ב) בהחלטתו על מתן שירות חיוני מרחוק לפי הוראות סעיף קטן (א) רשאי הגורם הממונה לסטות מהדרישות הקבועות בחיקוק לעניין נוכחות פיזית של אדם, הזדהות של אדם, בחינת מהימנות של מסמך הנדרש לצורך מתן השירות, העדה על הסכמה באופן מסוים, חתימה או המצאה בדרך מסוימת, והכול בכפוף לווידוא קיומן של התכליות המנויות בתוספת השנייה.

(ג) מתן שירות חיוני כשירות מרחוק אין בו כדי לבוא במקום מתן השירות בדרך הקבועה בחוק או בתקנות, אלא נוסף עליו, אלא אם כן ההגבלות שהוטלו כדי למנוע או לצמצם את התפשטות נגיף הקורונה אינן מאפשרות את מתן השירות בדרך האמורה.

(ד) נקבעו ההוראות לעניין אופן מתן שירות חיוני מסוים כאמור בסעיף קטן (א), הן בחוק והן בתקנות, והגורם הממונה המנוי בטור ג' לתוספת הראשונה לצד אותו שירות חיוני אינו הגורם המוסמך להתקין את התקנות, לא יקבע אותו גורם ממונה הוראות לעניין אופן מתן השירות מרחוק לפי סעיף קטן (א) בשינוי מהוראות החוק.

(ה) בקביעת ההוראות לעניין אופן מתן השירות מרחוק לפי סעיף קטן (א) יתחשב הגורם הממונה, בין השאר, במאפיינים הייחודיים של קבוצת מקבלי השירות ויבטיח כי –

(1) יינתן מענה הולם למקבלי השירות החיוני שעשוי להיות להם קושי לעשות שימוש בשירות מרחוק וכן לאנשים עם מוגבלות, לפי סוג המוגבלות, לרבות ביצוע התאמות במתן השירות;

(2) יינקטו אמצעים הולמים לשם הגנת הפרטיות, הגנת הסייבר, הזדהות בטוחה ואבטחת המידע, לרבות אם מתן השירות מרחוק הביא ליצירתם של מאגרי מידע, פיקוח והגנה על הנתונים שבהם, ואמצעים לשם מניעת שימוש בלתי מורשה במידע או דליפתו, בהתאם לסיכון לשימוש או לדליפה כאמור הכרוך במתן השירות.

(ו) הוראות לפי סעיף קטן (א) יעמדו בתוקפן בתקופת תוקפה של הכרזה על מצב חירום בשל נגיף הקורונה או בתקופת תוקפו של חוק זה כאמור בסעיף 11, לפי המוקדם.

3. (א) הוראות הגורם הממונה לעניין אופן מתן השירות מרחוק לפי סעיף 2 יפורסמו ברשומות וכן במקום שנקבע בטור ה' לתוספת הראשונה, באופן נגיש שיאפשר את איתורן בקלות ושיהיה נגיש לאנשים עם מוגבלות, לפי סוג המוגבלות.

פרסום ומענה לפניות הציבור

(ב) בפרסום כאמור בסעיף קטן (א) יצוינו דרכי פנייה לפניות הציבור בכל הנוגע לאופן מתן השירות מרחוק.

4. על החלטת גורם ממונה לפי חוק זה ניתן לעתור או לערער לערכאה המוסמכת לפי החיקוק שבו נקבעו הוראות לעניין אופן מתן השירות החיוני; בדונה בהחלטה כאמור תקיים הערכאה המוסמכת ביקורת שיפוטית על ההחלטה.

ביקורת שיפוטית

5. אין בהוראות חוק זה כדי לגרוע מההוראות לפי חוק הגנת הפרטיות, התשמ"א-1981.

שמירת דינים

6. (א) כל שר שהוא הגורם הממונה לעניין שירות חיוני מסוים, רשאי, בצו, באישור הוועדה, לשנות את התוספת הראשונה לגבי אותו שירות חיוני.

שינוי התוספות

(ב) שר המשפטים, באישור הוועדה, רשאי, בצו, לשנות את התוספת השנייה.

7. שר המשפטים ממונה על ביצוע חוק זה.

ביצוע

8. (א) בתקופה שמיום ט"ו בתמוז התש"ף (7 ביולי 2020) (להלן – המועד הקובע) עד תום שישה חודשים מיום פרסומו של חוק זה (להלן – התקופה הקובעת), יקראו את חוק ההוצאה לפועל, התשכ"ז-1967, כך שבסעיף 66א1(א), ברישה, המילים "שניתן לבצע בו עסקאות כנגד יתרת זכות בלבד" – לא ייקראו.

תיקון חוק ההוצאה לפועל – מס' 67 – הוראת שעה

(ב) שר המשפטים, באישור הוועדה, רשאי, בצו, להאריך את התקופה האמורה בסעיף קטן (א) בשלושה חודשים נוספים.

9. (תיקון עקיף בחוק כרטיסי חיוב, התשמ"ו-1986).

תיקון חוק כרטיסי חיוב – מס' 8 – הוראת שעה

10. בתקופה הקובעת יקראו את חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009, כך שבסעיף 6(ד1) –

תיקון חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע – מס' 2 – הוראת שעה

(1) בפסקה (1), אחרי "ועדת הכנסת המשותפת" יקראו "ואם לא הוקמו הוועדות המרכיבות אותה – ועדה של הכנסת כפי שוועדת הכנסת קבעה לעניין זה";

(2) בפסקה (2), אחרי "בוועדת הכנסת המשותפת" יבוא "או בוועדה אחרת כאמור בפסקה (1)".

11. חוק זה, למעט סעיפים 8 עד 10, יעמוד בתוקפו עד תום תקופת תוקפו של חוק סמכויות מיוחדות להתמודדות עם נגיף הקורונה.

תוקף

12. שר המשפטים ידווח לוועדה, בתום שמונה חודשים מיום תחילתו של חוק זה, על יישומו, ובכלל זה על השירותים החיוניים שניתנו מרחוק ואופן נתינתם.

דיווח לכנסת

תוספת ראשונה

(ההגדרות "גוף ציבורי", "הגורם הממונה" ו"שירות חיוני" שבסעיף 1 וסעיף 3)

|  |  |  |  |  |  |
| --- | --- | --- | --- | --- | --- |
|  | טור א'  השירות החיוני | טור ב'  החיקוק שלפיו ניתן שירות חיוני | טור ג'  הגוף הציבורי נותן השירות החיוני | טור ד'  הגורם הממונה לקביעת הוראות לעניין מתן שירות מרחוק | טור ה'  מקום פרסום ההוראות לעניין שירות מרחוק |
| 1. | בקשה לרישום אגודה שיתופית | סעיף 8 לפקודת האגודות השיתופיות | רשם האגודות השיתופיות | שר הכלכלה והתעשייה | אתר האינטרנט של משרד הכלכלה והתעשייה – רשם האגודות השיתופיות (להלן – אתר האינטרנט של רשם האגודות השיתופיות) |
| 2. | בקשה לרישום אגודה שיתופית | תקנה 1 לתקנות האגודות השיתופיות (ייסוד), התשל"ו-1976 (להלן – תקנות הייסוד) | רשם האגודות השיתופיות | רשם האגודות השיתופיות | אתר האינטרנט של רשם האגודות השיתופיות |
| 3. | רישום תיקון תקנון של אגודה שיתופית | סעיף 12 לפקודת האגודות השיתופיות | רשם האגודות השיתופיות | שר הכלכלה והתעשייה | אתר האינטרנט של רשם האגודות השיתופיות |
| 4. | רישום תיקון תקנון של אגודה שיתופית | תקנה 7(ד) לתקנות הייסוד | רשם האגודות השיתופיות | רשם האגודות השיתופיות | אתר האינטרנט של רשם האגודות השיתופיות |
| 5. | רישום שעבוד של אגודה שיתופית וסמכויות נלוות | סעיף 28 לפקודת האגודות השיתופיות | רשם האגודות השיתופיות | שר הכלכלה והתעשייה | אתר האינטרנט של רשם האגודות השיתופיות |
| 6. | אימות מסמכים והגשת בקשה מקוונת, דוח מקוון ומסמך מקוון | תקנות 16 ו-16א(ד) לתקנות החברות (דיווח, פרטי רישום וטפסים), התש"ס-1999 | רשם החברות | רשם החברות | אתר האינטרנט של רשות התאגידים – רשם החברות |
| 7. | רישום משכון | תקנה 8 לתקנות המשכון (סדרי רישום ועיון), התשנ"ד-1994 | רשם המשכונות | רשם המשכונות | אתר האינטרנט של רשות התאגידים – רשם המשכונות |
| 8. | הגשת בקשה לרישום מפלגה והתנגדות לרישום מפלגה | תקנות 1 ו-5 לתקנות המפלגות (רישום ודיווח), התשנ"ג-1993 | רשם המפלגות | רשם המפלגות | אתר האינטרנט של רשות התאגידים – רשם המפלגות |
| 9. | המפקדת ייפוי כוח מתמשך, ובכלל זה ייפוי כוח רפואי והפקדת הנחיות מקדימות לצורך מינוי אפוטרופוס | סעיף 32יז לחוק הכשרות המשפטית והאפוטרופסות, התשכ"ב-1962 (להלן – חוק הכשרות המשפטית), לרבות כפי שהוחל בסעיף 35א לאותו חוק | האפוטרופוס הכללי | שר המשפטים | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה |
| 10. | הפקדת ייפוי כוח מתמשך, הנחיות מקדימות לאפוטרופוס ומסמך הבעת רצון | תקנה 6 לתקנות הכשרות המשפטית והאפוטרופסות (ייפוי כוח מתמשך, הנחיות מקדימות לאפוטרופוס ומסמך הבעת רצון), התשע"ז-2017 (להלן – תקנות ייפוי כוח מתמשך) | האפוטרופוס הכללי | האפוטרופוס הכללי | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה |
| 11. | הפקדת ייפוי כוח רפואי שנערך בפני בעל מקצוע | תקנה 7 לתקנות ייפוי כוח מתמשך | האפוטרופוס הכללי | האפוטרופוס הכללי | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה |
| 12. | קבלת מידע על ייפוי כוח מתמשך, הנחיות מקדימות לאפוטרופוס ומסמך הבעת רצון | תקנות 13 עד 16 לתקנות ייפוי כוח מתמשך | האפוטרופוס הכללי | האפוטרופוס הכללי | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה |
| 13. | כניסה לתוקף של ייפוי כוח מתמשך | סעיף 32יט לחוק הכשרות המשפטית | האפוטרופוס הכללי | שר המשפטים | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה |
| 14. | כניסה לתוקף של ייפוי כוח מתמשך | תקנה 10 לתקנות ייפוי כוח מתמשך | האפוטרופוס הכללי | האפוטרופוס הכללי | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה |
| 15. | מסירת הודעה על פקיעת ייפוי כוח מתמשך, הנחיות מקדימות לצורך מינוי אפוטרופוס ומסמך הבעת רצון | סעיף 32כב לחוק הכשרות המשפטית, לרבות כפי שהוחל בסעיפים 35א, 64 ו-64א לאותו חוק | האפוטרופוס הכללי | שר המשפטים | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה |
| 16. | מסירת הודעה על פקיעת ייפוי כוח מתמשך, הנחיות מקדימות לאפוטרופוס או מסמך הבעת רצון | תקנה 17 לתקנות ייפוי כוח מתמשך | האפוטרופוס הכללי | האפוטרופוס הכללי | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה |
| 17. | מסירת הודעה בכתב על ביטול ייפוי כוח מתמשך, הנחיות מקדימות לצורך מינוי אפוטרופוס או מסמך הבעת רצון | סעיף 32כג(א) ו-(ב) לחוק הכשרות המשפטית, לרבות כפי שהוחל בסעיפים 35א, 64 ו-64א לאותו חוק | האפוטרופוס הכללי | שר המשפטים | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה |
| 18. | מסירת הודעה בכתב על ביטול ייפוי כוח מתמשך, הנחיות מקדימות לאפוטרופוס או מסמך הבעת רצון | תקנה 18 לתקנות ייפוי כוח מתמשך | האפוטרופוס הכללי | האפוטרופוס הכללי | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה |
| 19. | משלוח הודעות | תקנות 9 ו-12 לתקונת ייפוי כוח מתמשך | האפוטרופוס הכללי | האפוטרופוס הכללי | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה |
| 20. | עריכת הכשרה לעורכי דין | תקנה 19 לתקנות ייפוי כוח מתמשך | האפוטרופוס הכללי | האפוטרופוס הכללי | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה |
| 21. | הגשת פרטה ודוחות | תקנה 10 לתקנות הכשרות המשפטית והאפוטרופסות (סדרי הדין וביצוע), התש"ל-1970 | האפוטרופוס הכללי | האפוטרופוס הכללי | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה |
| 22. | המצאה לנאמן בהליך חדלות פירעון לגבי יחיד בידי מי שאינו מיוצג | תקנה 66 לתקנות חדלות פירעון ושיקום כלכלי, התשע"ט-2019 (להלן – תקנות חדלות פירעון), לרבות כפי שהוחלה בתקנה 110 לאותן תקנות | הממונה על הליכי חדלות פירעון ושיקום כלכלי או לשכת הוצאה לפועל | הממונה על הליכי חדלות פירעון ושיקום כלכלי או מנהל מערכת ההוצאה לפועל | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה או אתר האינטרנט של רשות האכיפה והגבייה, לפי העניין |
| 23. | הגשת בקשה לצו לפתיחת הליכים בידי יחיד שאינו מיוצג | תקנה 68(ב) או 111(ב) לתקנות חדלות פירעון | הממונה על הליכי חדלות פירעון ושיקום כלכלי או מנהל מערכת ההוצאה לפועל | הממונה על הליכי חדלות פירעון ושיקום כלכלי או מנהל מערכת ההוצאה לפועל | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה או אתר האינטרנט של רשות האכיפה והגבייה לפי העניין |
| 24. | הגשת עמדה לגבי דוח ממצאי בדיקה, בידי מי שאינו מיוצג | תקנה 106 לתקנות חדלות פירעון | הממונה על הליכי חדלות פירעון ושיקום כלכלי או לשכת הוצאה לפועל | הממונה על הליכי חדלות פירעון ושיקום כלכלי או מנהל מערכת ההוצאה לפועל | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה או האתר האינטרנט של רשות האכיפה והגבייה לפי העניין |
| 25. | הגשת דוחות | תקנה 108 לתקנות חדלות פירעון, לרבות כפי שהוחלה בתקנה 110 לתקנות האמורות | הממונה על הליכי חדלות פירעון ושיקום כלכלי או רשם ההוצאה לפועל | הממונה על הליכי חדלות פירעון ושיקום כלכלי או מנהל מערכת ההוצאה לפועל | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה או אתר האינטרנט של רשות האכיפה והגבייה, לפי העניין |
| 26. | המצאה לרשם ההוצאה לפועל | תקנה 112(ב) לתקנות חדלות פירעון | לשכת ההוצאה לפועל | מנהל מערכת ההוצאה לפועל | אתר האינטרנט של רשות האכיפה והגבייה |
| 27. | הגשת תביעת חוב בידי נושה שאינו מיוצג | תקנה 120 לתקנות חדלות פירעון | הממונה על הליכי חדלות פירעון ושיקום כלכלי או לשכת הוצאה לפועל | הממונה על הליכי חדלות פירעון ושיקום כלכלי או מנהל מערכת ההוצאה לפועל | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה או אתר האינטרנט של רשות האכיפה והגבייה, לפי העניין |
| 28. | הגשת תביעת חוב בידי עובד שאינו מיוצג | תקנה 133(ב) לתקנות חדלות פירעון | הממונה על הליכי חדלות פירעון ושיקום כלכלי או לשכת הוצאה לפועל | הממונה על הליכי חדלות פירעון ושיקום כלכלי או מנהל מערכת ההוצאה לפועל | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה או אתר האינטרנט של רשות האכיפה והגבייה, לפי העניין |
| 29. | המצאה לממונה או לנאמן בידי בעל עניין בהליכי חדלות פירעון | תקנה 143(א) ו-(ב) לתקנות חדלות פירעון | הממונה על הליכי חדלות פירעון ושיקום כלכלי או לשכת הוצאה לפועל | הממונה על הליכי חדלות פירעון ושיקום כלכלי או מנהל מערכת ההוצאה לפועל | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה או אתר האינטרנט של רשות האכיפה והגבייה לפי העניין |
| 30. | הגשת תביעת חוב בידי נושה שאינו מיוצג בהליך פשיטת רגל שחלות לגביו ההוראות לפי פקודת פשיטת הרגל [נוסח חדש], התש"ם-1980, כאמור בסעיף 373 לחוק חדלות פירעון ושיקום כלכלי, התשע"ח-2018 | תקנה 76(א) לתקנות פשיטת הרגל, התשמ"ה-1985 | הממונה על הליכי חדלות פירעון ושיקום כלכלי | הממונה על הליכי חדלות פירעון ושיקום כלכלי | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה |
| 31. | מסירת בקשה לפירוק על ידי תאגיד המתפרק בהתאם להוראות תקנה 4 לתקנות החברות (פירוק), התשמ"ז-1987 | תקנה 4 לתקנות החברות (פירוק), התשמ"ז-1987 | הממונה על הליכי חדלות פירעון ושיקום כלכלי | הממונה על הליכי חדלות פירעון ושיקום כלכלי | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה |
| 32. | הפקדת צוואה וביטול הפקדה | תקנות 6, 6א ו-6ב לתקנות הירושה, התשנ"ח-1998 (להלן – תקנות הירושה) | הרשם לענייני ירושה | הממונה הארצי לענייני ירושה | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה |
| 33. | עשיית צוואה בפני רשות | תקנה 7 לתקנות הירושה | הרשם לענייני ירושה | הממונה הארצי לענייני ירושה | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה |
| 34. | מסירת צוואה | תקנה 8 לתקנות הירושה | הרשם לענייני ירושה | הממונה הארצי לענייני ירושה | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה |
| 35. | הגשת בקשה לצו ירושה או לצו קיום צוואה | תקנה 14 לתקנות הירושה | הרשם לענייני ירושה | הממונה הארצי לענייני ירושה | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה |
| 36. | הגשת התנגדות לבקשה למתן צו ירושה או צו קיום צוואה | סעיף 67 לחוק הירושה, התשכ"ה-1965 (להלן – חוק הירושה) | הרשם לענייני ירושה | שר המשפטים | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה |
| 37. | התנגדות לבקשה למתן צו ירושה או צו קיום צוואה ולבקשה למינוי מנהל עיזבון | תקנה 19 לתקנות הירושה, לרבות כפי שהוחלה בתקנה 33 לתקנות האמורות | הרשם לענייני ירושה | הממונה הארצי לענייני ירושה | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה |
| 38. | תיקון או ביטול של צו ירושה או של צו קיום צוואה | תקנה 27 לתקנות הירושה | הרשם לענייני ירושה | הממונה הארצי לענייני ירושה | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה |
| 39. | בקשה למינוי מנהל עיזבון | תקנה 31 לתקנות הירושה | הרשם לענייני ירושה | הממונה הארצי לענייני ירושה | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה |
| 40. | הגשת פרטה ודוחות | תקנות 38 ו-41 לתקנות הירושה | הרשם לענייני ירושה | הממונה הארצי לענייני ירושה | אתר האינטרנט של האפוטרופוס הכללי, הממונה על הליכי חדלות פירעון והרשם לענייני ירושה |
| 41. | רישום מכר | תקנות 9 עד 14 ו-16 לתקנות המקרקעין (ניהול ורישום), התשע"ב-2011 (להלן – תקנות המקרקעין) | רשם המקרקעין | הממונה על המרשם | אתר האינטרנט של הרשות לרישום והסדר זכויות במקרקעין |
| 42. | רישום חכירה ואישור לתיקון תנאי חכירה | תקנות 9 עד 14 ו-16 לתקנות המקרקעין ותקנה 2 לתקנות המקרקעין (רישום תיקון תנאי חכירה) (הוראת שעה), התשנ"ה-1995 | רשם המקרקעין | הממונה על המרשם | אתר האינטרנט של הרשות לרישום והסדר זכויות במקרקעין |
| 43. | רישום משכנתה, הפקעת משכנתה בדרך של הפקדה ומחיקת עיקולים | תקנות 9 עד 14, 16, 72 ו-73 לתקנות המקרקעין | רשם המקרקעין או מפקח על רישום מקרקעין | הממונה על המרשם | אתר האינטרנט של הרשות לרישום והסדר זכויות במקרקעין |
| 44. | רישום ירושה | תקנות 18 ו-20 לתקנות המקרקעין | רשם המקרקעין | הממונה על המרשם | אתר האינטרנט של הרשות לרישום והסדר זכויות במקרקעין |
| 45. | רישום או מחיקה של הערת אזהרה | תקנות 21 ו-22 לתקנות המקרקעין | רשם המקרקעין | הממונה על המרשם | אתר האינטרנט של הרשות לרישום והסדר זכויות במקרקעין |
| 46. | רישום הערה על צורך בהסכמה או מחיקתה | תקנה 24 לתקנות המקרקעין | רשם המקרקעין | הממונה על המרשם | אתר האינטרנט של הרשות לרישום והסדר זכויות במקרקעין |
| 47. | מחיקת הערה על מקלט או מחסה | תקנה 28(ב) לתקנות המקרקעין | רשם המקרקעין | הממונה על המרשם | אתר האינטרנט של הרשות לרישום והסדר זכויות במקרקעין |
| 48. | מחיקת הערה על אי-התאמה | תקנה 29(ב) לתקנות המקרקעין | רשם המקרקעין | הממונה על המרשם | אתר האינטרנט של הרשות לרישום והסדר זכויות במקרקעין |
| 49. | רישום זכות קדימה | תקנות 34 עד 39 לתקנות המקרקעין | רשם המקרקעין | הממונה על המרשם | אתר האינטרנט של הרשות לרישום והסדר זכויות במקרקעין |
| 50. | רישום הסכם שיתוף | תקנה 40 לתקנות המקרקעין | רשם המקרקעין | הממונה על המרשם | אתר האינטרנט של הרשות לרישום והסדר זכויות במקרקעין |
| 51. | רישום זיקת הנאה | תקנה 41 לתקנות המקרקעין | רשם המקרקעין | הממונה על המרשם | אתר האינטרנט של הרשות לרישום והסדר זכויות במקרקעין |
| 52. | בקשה לרישום ראשון, בקשה לחידוש רישום, בקשה לתיקון שטח או גבולות והגשת התנגדות | תקנות 43 עד 45 ו-47 לתקנות המקרקעין | המפקח על רישום מקרקעין | הממונה על המרשם | אתר האינטרנט של הרשות לרישום והסדר זכויות במקרקעין |
| 53. | הגשת בקשה לרישום בית בפנקס הבתים המשותפים, תיקון צו רישום, ביטול הרישום והרישום תקנון לבית משותף | תקנות 54, 58 עד 60 ו-84 לתקנות המקרקעין | המפקח על רישום מקרקעין | הממונה על המרשם | אתר האינטרנט של הרשות לרישום והסדר זכויות במקרקעין |
| 54. | רישום פעולת תכנון ורישום חלוקה חדשה | תקנות 65 ו-66 לתקנות המקרקעין | רשם המקרקעין | הממונה על המרשם | אתר האינטרנט של הרשות לרישום והסדר זכויות במקרקעין |
| 55. | ביטול רישום בידי הצדדים | תקנה 71 לתקנות המקרקעין | המפקח על רישום מקרקעין או רשם המקרקעין | הממונה על המרשם | אתר האינטרנט של הרשות לרישום והסדר זכויות במקרקעין |
| 56. | עיון באוסף תעודות וקבלת עותקים מאושרים | תקנה 93 לתקנות המקרקעין | רשם המקרקעין | הממונה על המרשם | אתר האינטרנט של הרשות לרישום והסדר זכויות במקרקעין |
| 57. | הודעה על קריאת לוח זכויות או לוח חלוקה, הגשת הודעת תביעה והודעה שבעל פה | תקנות 9, 12 ו-13 לתקנות הסדר זכויות במקרקעין (הליכי הסדר וסדרי דין), התשל"ג-1972 | פקיד ההסדר | הממונה על המרשם | אתר האינטרנט של הרשות לרישום והסדר זכויות במקרקעין |
| 58. | בקשה לרישיון | תקנות 1 ו-2 לתקנות הפיקוח על בתי-ספר (בקשה לרישיון), התש"ל-1970 | המנהל הכללי של משרד החינוך | מנהל מינהל רישוי, בקרה ואכיפה במשרד החינוך | אתר האינטרנט של משרד החינוך |
| 59. | בקשה לרישיון | תקנות 2(א) ו-(ב) ו-3 לתקנות מוסדות חינוך תרבותיים ייחודיים (בקשה לרישיון), התשס"ט-2009 | המנהל הכלי של משרד החינוך | מנהל מינהל רישוי, בקרה ואכיפה במשרד החינוך | אתר האינטרנט של משרד החינוך |
| 60. | בקשה להכרה | תקנה 2 לתקנות מוסדות חינוך תרבותיים ייחודיים (הכרה במוסד חינוך חרדי), התשס"ט-2009 | שר החינוך | מנהל מינהל רישוי, בקרה ואכיפה במשרד החינוך | אתר האינטרנט של משרד החינוך |
| 61. | ערעור של הורים על החלטה בבקשת העברה | תקנה 11 לתקנות חינוך ממלכתי (העברה), התשי"ט-1959 | מנהל המחוז או המנהל הכללי של משרד החינוך | מנהלת מינהל הפדגוגי | אתר האינטרנט של משרד החינוך |
| 62. | הגשת בקשה להכרזה ובקשה לתמיכת המדינה | תקנות 2 ו-8 לתקנות חינוך ממלכתי (מוסדות מוכרים), התשי"ד-1953 | משרד החינוך | מנהל מינהל רישוי, בקרה ואכיפה במשרד החינוך | אתר האינטרנט של משרד החינוך |

תוספת שנייה

(סעיף 2)

**התכליות שבבסיס אופן מתן שירות חיוני**

(1) גמירת דעת של אדם;

(2) אימות זהות של אדם;

(3) מהימנות של תהליך מתן השירות;

(4) מהימנות של מידע העובר אגב מתן השירות.

בנימין נתניהו אבי ניסנקורן

ראש הממשלה שר המשפטים

ראובן ריבלין יריב לוין

נשיא המדינה יושב ראש הכנסת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ס"ח תש"ף מס' 2844](https://www.nevo.co.il/Law_word/law14/law-2844.pdf) מיום 20.8.2020 עמ' 400 ([ה"ח הממשלה תש"ף מס' 1343](https://www.nevo.co.il/Law_word/law15/memshala-1343.pdf) עמ' 476). [↑](#footnote-ref-1)